
Grigori Borisovici Adamov, autorul acestei cărți, şi -a scris 
primul său roman ştiințifico -fantastic în anul 1937. 
Romanul se numea „Biruitorii străfundurilor”. 

Echipaţți în costume speciale, patru oameni pornesc într -o 
îndelungată expediţie spre adîncul pămîntului. Ei vor să 
pună în slujba poporului nesecatul izvor de energie - 
căldura subterană. În drumul lor, cei patru curajoşi 
exploratori, porniţi în această călătorie extraordinară, 
întîmpină nenumărate greutăţi şi primejdii. 

„Munca lor şi echipamentul special, diferitele piedici şi 
primejdii pe care exploratorii străfundurilor le -au înfruntat 
şi le -au biruit - scria academicianul V. A. Obrucev - sînt 
descrise viu şi pasionat, oferindu -i -se astfel tineretului o 
lectură interesantă şi instructivă.. 

După doi ani apare un nou roman al lui G. B. Adamov - 
„Taina celor două oceane". 

Romanul a văzut lumina tiparului în 1939, cînd norii 
amenințători ai războiului începuseră să se îngrămădească 
deasupra lumii. Germania hitleristă şi Japonia imperialistă 
pregăteau un atac asupra Uniunii Sovietice. În această 
situație plină de încordare, apărarea patriei devenise o 
sarcină primordială. 

Romanul descrie călătoria plină de peripeții prin două 
oceane a submarinului „Pioner" - o minune a ştiinţei şi 
tehnicii sovietice - trimis de guvernul sovietic din Leningrad 
la Vladivostok pentru a întări acolo apărarea granițelor din 
Extremul Orient împotriva atacului imperialiştilor japonezi - 
principala forță agresivă din Oceanul Pacific, în acea 
vreme. 

Scriitorul a muncit la noua sa operă vreme îndelungată şi 
cu o minuțiozitate deosebită. Mii de extrase cu date tehnice 
din fizică, chimie şi biologia mării, transcrise în caiete 


groase, cu coperte de piele, teancuri de mape cu tăieturi 
din ziare şi reviste - despre munca şi despre cele mai noi 
descoperiri ale savanților sovietici, precum şi ale celor de 
peste hotare - sute de cărţi, o întreagă bibliotecă, de la cele 
mai importante şi voluminoase scrieri ştiinţifice pînă la 
„Memoratorul marinarului roşu, de pe submarine" ori 
„Regulamentul scafandrului" s -au adunat în acest răstimp 
în cabinetul scriitorului. 

Orizontul scriitorului s -a lărgit astfel considerabil. În faţa 
cititorului nu mai apare, ca în prima carte, o îngustă galerie 
subterană, ci întregul şi nemărginitul ocean: nu apar numai 
cei patru exploratori ai adîncurilor, ci un colectiv întreg de 
oameni sovietici; împotriva acestora se ridică nu numai 
forțele oarbe ale naturii, ci un duşman mirşav şi perfid. 

În anul 1940, scriitorul îşi începe cel de -al treilea roman, 
"Izgonirea stăpinului”. Pentru aceasta el întreprinde o 
călătorie în Arctica. Lungile călătorii cu cîini şi reni prin 
tundra înzăpezită, navigația pe bărci pescăreşti cu motor, 
în apele plumburii ale Mării Arctice, i -au prilejuit o mulțime 
de impresii vii şi de neuitat. 

Acest roman -apărut în 1946, după moartea autorului - 
este consacrat mărețelor fapte de muncă şi de luptă ale 
oamenilor sovietici porniţi să cucerească şi să îmblinzească 
Arctica. Orizontul scriitorului cuprinde de astă dată întreg 
poporul sovietic, reprezentat prin zeci de eroi, oameni de 
toate virstele, de diferite caractere, situaţii şi profesii. 

„Izgonirea stăpinului" reprezintă două teme principale: 
tema muncii şi tema vigilenței. Acţiunea se desfăşoară în 
acelaşi timp la Moscova, la un pichet de grăniceri, pe 
ghețurile Nordului, în străfundurile Mării Arctice şi în multe 
alte locuri. Autorul înfăţişează munca plină de însufleţire a 
poporului, descrie amănunțit activitatea complicată şi 
primejdioasă a vitejilor noştri cekişti [Astfel mai sînt 
numiți, în puterea tradiției şi cu titlu de laudă, 
reprezentanții organelor G. B. (Securităţii de Stat) în 
amintirea celor de la Ceka (Comisiunea Extraordinară 
pentru combaterea contrarevoluției şi a altor crime 


împotriva Statului), comisiune care a funcționat între anii 

1917 -1920 (n. r)| şi încercările pline de ură ale duşmanilor 
externi şi interni de a împiedica îndeplinirea grandioaselor 
planuri ale poporului sovietic. Cititorul capătă totodată o 
mulțime de cunoştinţe interesante şi importante despre 
natura Arcticei, despre noile realizări în ştiinţa şi -n tehnica 
sovietică. 

Toată creaţia lui Grigori Borisovici Adamov e pătrunsă de 
un profund patriotism; din ea se degajă dragostea lui 
fierbinte față de patrie şi de poporul său. Astfel ni -l 
închipuim pe autor desprinzindu -se parcă din paginile 
cărților sale, astfel îl cunosc milioanele de tineri cititori 
sovietici. 


PARTEA ÎNTÎI - CORABIA NEOBIŞNUITĂ 


CAPITOLUL I. O DISCUŢIE ÎNTRERUPTĂ 


Noaptea era pe sfirşite, dar într -o cameră de la etajul al 
treisprezecelea, lumina mai ardea încă; prin crăpătura 
îngustă dintre portierele masive ale ferestrelor, o şuviță 
palidă de lumină răzbea difuz în întunericul de afară. 

O mică lampă de masă, scundă şi cu abajur negru, 
proiecta o lumină vie, conică, numai asupra unei mici 
porțiuni dintr -o hartă geografică întinsă pe masă. Totul 
în jur părea, prin contrast, învăluit într -un amurg des. 

Aplecaţi deasupra mesei, doi oameni priveau harta. 
Chipurile lor nu se desluşeau. Doar ochii străluceau în 
semiobscuritatea odăii: unii înguşti, aşezaţi pieziş, şterşi 
şi nepăsători, alții mari, arzători, intrați adînc în orbitele 
întunecate. Siluetele acestor oameni se conturau vag. 

Acela care şedea pe scaun, lingă masă, un om de statură 
mijlocie, îndesat şi puternic, cu ținuta militară, ridică 
uşor capul şi fără să -şi ia degetul de pe un punct din 
centrul oceanului Atlantic, întrebă: 

— Coordonatele precise ale stației din Marea Sargaselor 
le cunoşti? 

— Nu, căpitane. 

— Crocke! Te -am rugat de atitea ori să nu -mi spui 
astfel. 

Crocke luă poziția de drepţi. Era foarte înalt, ciolănos şi 
cu mîinile lungi. 

— lertaţi -mă, Matvei Petrovici, rosti el cu glas înăbuşit. 
Mereu uit. 

— Uitatul ăsta al dumitale ar putea într -o bună zi să ne 
coste foarte scump. Dacă dumneata eşti pentru mine 
Crocke şi numai Crocke, atunci şi eu pentru dumneata - 


ține minte odată pentru totdeauna! - nu sînt decît un 
iacut, inginerul Matvei Petrovici Ivaşev. Ne -am înțeles? 

Matvei Petrovici vorbea foarte corect limba rusă, 
pronunțind terminațţiile cu o claritate care trădează, mai 
mult decit orice, pe un străin. 

— Am înțeles, Matvei Petrovici. N -o să se mai întimple. 
Apoi, înclinîndu -se uşor, Crocke continuă: Repet: 
deocamdată coordonatele nu le cunosc. Dar am să le aflu 
acolo, la fața locului. Cred că o să ne oprim pe -aici pe 
undeva. 

Mina lui mare, cu degete lungi şi puternice, pătrunse în 
conul de lumină şi încercui cu un creion bine ascuțit un 
spaţiu destul de mic, la răsărit de insulele Bahama. 

— Numai atît, desigur, e puţin. Îndată ce afli 
coordonatele precis, să le comunici „Lady -ei Macbeth". 
Vei primi atunci indicaţii cînd trebuie să slăbeşti centura 
navei. Indicativul dumitale va fi INA -2, iar al „Lady -ei 
Macbeth" - EZIT. 

— Am înțeles Matvei Petrovici. „Lady Macbeth" ştie că 
după aceea trebuie să trimită hidroavionul să mă ia? 

— Fireşte. Lui Crocke i se păru că pe chipul lui Matvei 
Petrovici lunecă umbra unui zîmbet galant. N -o să 
îngăduim ca Anna Nikolaevna să -şi strice fermecătorii ei 
ochi plingîndu -şi logodnicul. 

Crocke se înclină cu aer rezervat, tăcu un răstimp, apoi 
întrebă cu şovăială: 

— Aş dori, Matvei Petrovici, să vă reamintesc condițiile 
noastre. Eu m -am obligat să vă comunic coordonatele 
primei staționări mai îndelungate, şi atât. În schimb urma 
ca Anna Nikolaevna să fie imediat pusă în libertate. V -am 
spus încă de rîndul trecut că sînt de acord. Sper că Anna 
Nikolaevna, acum... e liberă. 

— Absolut! Doar ne -am înțeles. Am trimis de atunci 
radiograma. Urmează acum ca şi dumneata să -ți 
îndeplineşti angajamentele. Aşteptăm să ne trimiți 
coordonatele escalelor mari, pe întreg parcursul. 

Crocke tresări şi, cu emoție în glas, întrebă repezit: 


— Cum? Pe întreg parcursul?! Dar era vorba numai 
despre prima escală! Şi chiar după prima mea 
comunicare, hidroavionul de pe „Lady Macbeth" trebuia 
să mă ia şi pe mine. Nu mai înțeleg nimic, Matvei 
Petrovici. Îmi puneţi acum cu totul alte condiţii. Doar n - 
am vorbit aşa... 

— Ei, Crocke, ce importanță are? Marele stat major a 
găsit de cuviință să facă această neînsemnată rectificare a 
planului de acţiune, pentru eventualitatea că din motive 
neprevăzute nu vom putea folosi prima dumitale 
informaţie. Face oare să ne certăm pentru atîta lucru? În 
definitiv, singura consecință neplăcută ar fi doar 
amînarea, pentru cîteva zile a trecerii dumitale pe nava 
noastră. 

— Nu, nu, Matvei Petrovici! În nici un caz! se opuse 
Crocke enervat. Ar însemna să vă procur informații în 
mod sistematic. Nu, nu, asta e cu totul altceva... E prea... 

— Unde vezi deosebirea, dragă Crocke? zimbi netulburat 
Matvei Petrovici. Ce -i dacă o faci o dată, de două sau de 
trei ori. În fond e acelaşi lucru. De altfel, dacă nu -ți 
convine, mai am timp să înştiințez marele stat major că 
refuzi. Cu siguranță că Anna Nikolaevna va primi cu o 
nedumerire amară întoarcerea ei în mediul neconfortabil 
pe care abia l -a părăsit... 

Cu paşi mari, Crocke făcu de cîteva ori ocolul odăii, 
frecîndu -şi nervos bărbia rasă. În cele din urmă, se opri 
lingă masă şi spuse cu glas răguşit: 

— Bine! Sint de acord, Matvei Petrovici. Dar vreau 
asigurări. Daţi -mi cuvîntul dumneavoastră de nobil... 
cuvînt de samurai, că din acest moment Anna Nikolaevna 
va fi cu desăvirşire scoasă din acest joc şi că, orice s -ar 
întîmpla, eu voi fi luat de pe navă înainte de sosirea ei la 
punctul terminus. 

— Să n -ai nici o îndoială, Crocke. Dorinţele dumitale 
vor fi îndeplinite întocmai. Îţi dau cuvîntul meu! Apropo, 
pentru ce dată a fost stabilită sosirea la destinație? 
Înțelegi, trebuie să ştim acest lucru în legătură cu cea de 


a doua cerință a dumitale. 

Crocke tăcea, cu capul plecat. O rază de lumină îi căzu 
pe fruntea lată, pe care sclipeau mici broboane de 
sudoare. Îşi scoase batista respirind cu greutate şi, 
continuînd să tacă, îşi şterse sudoarea. 

— Ei? insistă Matvei Petrovici, văzînd că nu -i răspunde. 
De ce şovăi? Cum crezi că putem pregăti trecerea 
dumitale pe vasul nostru dacă nu ştim de cît timp 
dispunem? 

— Nu ştiu, răspunse Crocke cu glas sugrumat, fără să - 
şi ridice privirea şi lăsîndu -se greu pe scaunul din 
cealaltă parte a mesei. 

— Asta nu se poate! replică tăios Matvei Petrovici, lovind 
cu palma pe hartă. Îmi impui obligaţii, fără să -mi dai 
posibilitatea de a le îndeplini! Nu e logic. Şi, la urma 
urmei, care e deosebirea între o informație asupra 
coordonatelor şi o informație asupra termenului sosirii? 
De ce prima informație poţi să ne -o dai, iar pe a doua o 
refuzi? O contradicție tipică a sufletului larg, slav. 

Înciudat, Matvei Petrovici se lăsă pe speteaza scaunului, 
puse picior peste picior şi începu să bată toba cu degetele 
în masă. 

— Lasă -te de fasoane şi nu te mai strimba, Crocke! 
continuă el ferm, după o clipă de tăcere. Trebuie să ştiu 
termenul. Dacă nu -mi spui, atunci acordul nostru se 
anulează. Şi nu numai acordul, dar n -o să ne mai 
intereseze nici persoana dumitale. Nu uita că bătrinul 
Abrosimov ne -a predat toate hirtiile semnate de 
dumneata, aşa că ele sînt la dispoziția noastră. Şi notița 
pe care mi -ai trimis -o se află la loc sigur. Ei, ce zici? îşi 
termină el vorba, plin de ciudă şi nerăbdare. Termenul!... 
Termenul! Face oare să ne stricăm prietenia pentru un 
fleac ca acesta? 

Crocke se ridică în picioare, făcu repede de două ori 
ocolul odăii, apoi se opri brusc lingă masă şi rosti, 
bilbîindu -se: 

— Bi -bine... Dar nu sînt sigur... Am auzit că termenul 


sosirii ar fi douăzeci şi trei august... 

Ca străbătut de un curent electric, Matvei Petrovici sări 
de pe scaun, dar îndată, încetişor, se lăsă la loc. Chipul 
lui galben -cafeniu încremeni, iar ochii -i puțin saşii se 
ascunseră sub pleoapele lăsate în jos. 

— Aşa... va să zică! mormăi el neizbutind să -şi ascundă 
emoția. Douăzeci şi trei august? Asta... e foarte 
interesant! După un răstimp de tăcere, continuă ceva mai 
calm: Acum, dragă Crocke, totul e limpede. Desigur că 
pină la douăzeci şi trei august vom izbuti să te ridicăm de 
pe vas. „Lady Macbeth" sau un alt vas al nostru îţi va face 
cunoscut la timp acest lucru... Şi uitind parcă de 
prezenţa lui Crocke, cu ochii fixați undeva în gol, rosti 
încet şi îngîndurat: Douăzeci şi trei august... Să fie o 
simplă coincidență?... Ori au aflat?... 

În cele din'urmă, Matvei Petrovici îşi veni în fire, luă 
creionul şi, după ce se jucă puţin cu el, schimbă discuţia: 

— Ei, Crocke, ce ai de gînd să faci după ce vii la noi? Ai 
să fii doar un om bogat... Apoi, stăpînindu -şi un zimbet, 
adăugă: Şi pe deasupra posesorul unei încîntătoare soții 
şi ginerele unui om mai mult decît respectabil. 

— Nu ştiu, Matvei Petrovici. Nu m -am gîndit încă, îi 
răspunse Crocke în silă, cu glas surd. Poate am să plec în 
America, M -au invitat în repetate rînduri să mă duc să 
lucrez acolo. 

— O, Crocke! exclamă Matvei Petrovici jignit. Dacă ai de 
gind să -ți continui munca, atunci crezi oare că 
dumneata, un inginer talentat, specialist în motoare cu 
reacție, nu vei fi suficient de apreciat în țara mea? 
Nădăjduiesc că după ce vei trăi cîtăva vreme la noi, îţi vei 
schimba părerea şi intenţiile de viitor. Dar să ne 
întoarcem la treburile noastre. Matvei Petrovici se aplecă 
asupra hărții şi continuă: În punctul următor, cel mai 
potrivit, la Gibraltar - dacă va mai fi cazul - o să te 
aştepte... 

Deodată, fără să -şi termine fraza, înălță capul şi ascultă 
atent. Tulburat, Crocke întoarse fața spre uşă şi 


încremeni. Prin liniştea de mormiînt ce se lăsase, se auzi 
un foşnet depărtat şi o mişcare abia simțită. 

Fără zgomot, ca o pisică, Matvei Petrovici sări în 
picioare. 

— Atenţie! şopti el. Toate actele şi hirtiile cu privire la 
expediţie - pe masă! 

Smulgind din buzunarul dinăuntru al redingotei cîteva 
hîrtiuțe subțiri, cu rînduri de cifre, schițe şi desene, le 
aruncă pe masă. Apoi, repezindu -se într -un ungher al 
camerei, trase repede, dar tot fără zgomot sertarul unui 
şifonier înalt, adună grămadă tot conținutul şi -l aruncă 
de asemenea pe masă. 

În acest timp, cu mîinile tremurînde, Crocke se scotocea 
şi el prin buzunare, scoțind de acolo tot felul de hirtii. 
Mişcările lui însă nu semănau de loc cu mişcările repezi, 
precise şi sigure ale lui Matvei Petrovici. El se bătea 
dezordonat peste buzunare, lua de pe masă cînd o hîrtie, 
cînd alta, arunca ochii pe ea în fugă şi o vira înapoi în 
buzunar, pentru ca după o clipă să o scoată din nou şi 
iarăşi s -o pună pe masă. 

— Sînteți sigur că... că... vin la noi? întrebă el într -o 
şoaptă surdă şi gifiită. 

— Da! răspunse scurt Matvei Petrovici, şi aplecîndu -se, 
scoase de sub pat un lighean mare smălțuit. 

Soneria dinspre hol răsună scurt, Crocke se clătină şi se 
sprijini cu mîna de scaun. Faţa lui palidă se putea desluşi 
chiar şi în semiîntunericul ce domnea în odaie. 

— Ziirle toate hirtiile în lighean! îi porunci Matvei 
Petrovici. 

Crocke simți deodată că mîinile i se înmoaie şi că nu i se 
mai supun. Strinse în grabă hirtiile de pe masă şi fugi cu 
ele spre lighean. Tremurind şi legănindu -se prin aer, 
citeva hirtiuțe căzură pe podea. 

— Eşti nebun!  şuieră Matvei Petrovici, adunînd 
hîrtiuțele. Ai să ne nenoroceşti! 

Soneria se auzi din nou, de astă dată prelung şi strident. 

— Dă foc hirtiilor şi îmbracă iute mantaua de ploaie! Ia - 


o pe cea mare!! 

Cu o forță nebănuită, Matvei Petrovici începu să împingă 
spre uşă un dulap greu de cărți. Din hol se auzi o lovitură 
surdă, încă una, iar pe urmă un trosnet de lemn. 
Chibriturile din mîinile tremurinde ale lui Crocke se 
rupeau, flacăra celor care se aprindeau pilpiia scurt şi se 
stingea îndată. 

— La naiba! - înjură Matvei Petrovici, - întotdeauna eşti 
atît de fricos? Dă chibriturile încoace! Îmbracă -ți 
mantaua şi sări pe fereastră! Iute! 

În clipa cînd dulapul împins fu lipit de uşă, holul se 
umplu de un zgomot surd de paşi ce alergau pe covor. Se 
auzi un glas poruncitor: 

— Ivaşev, deschide! Ştim că eşti aici! 

Într -un ungher al încăperii, flacăra vie a unui chibrit 
bine aprins lumină pentru o clipă silueta mătăhăloasă a 
Iui Crocke, îmbrăcat cu o manta neagră de ploaie, largă şi 
lungă pînă -n călciie şi silueta voinică, îndesată, a lui 
Matvei Petrovici. 

Dintr -un salt, Matvei Petrovici fu lingă masă, stinse 
lampa şi -l împinse pe Crocke spre fereastră. 

— În clipa asta, viața dumitale e mai prețioasă decît a 
mea, şopti el, virindu -i în mînă capătul unui şnur al 
mantalei. De viața dumitale depinde succesul misiunii 
noastre, victoria sau înfrîngerea patriei mele. Salvează -te! 
Am să -i ţin în loc cît îmi va sta în putință şi apoi te voi 
urma. Sări şi trage imediat de şnur! 

Trecu prin portierele grele şi deschise fereastra. 
Răcoarea umedă îi mîngiie fața, stropi mici de ploaie 
acoperiră pervazul ferestrei. Departe, în bezna nopții, din 
învolburarea ploii se desprindeau, rare şi înconjurate de o 
aureolă portocalie, luminile străzilor mărginaşe ale 
Leningradului. 

Uşa reținută de dulapul greu începu să trosnească sub 
izbiturile celor de afară. 

Crocke se urcase pe pervaz şi, şovăind, cu o mînă 
înțepenită pe rama ferestrei, privea prăpastia neagră, a 


celor treisprezece etaje, care se deschidea sub el. 

— Sări odată, lua -te -ar naiba! urlă Matvei Petrovici, 
înăbuşindu -se de furie şi, apucîndu -l pe Crocke de braţ, 
îl îmbrinci brutal în beznă. 

Cu un icnet surd, Crocke se prăvăli în gol şi imediat se 
auzi o pocnitură aidoma unui dop sărit dintr -o sticlă de 
şampanie. 

Matvei Petrovici se aplecă spre pervaz, ascultă atent, 
dădu mulțumit din cap şi se întoarse spre uşă. 

La lumina slabă a focului aproape stins, din lighean, el 
observă că dulapul se clatină amenințător sub apăsarea 
uşii dinspre hol. Răvăşind din fugă grămada de hirtii, din 
lighean, Matvei Petrovici se repezi să sprijine dulapul cu 
care baricadase uşa. 

În clipa aceea, o izbitură puternică scoase uşa din ţiţini 
şi răsturnă dulapul înalt şi greu. Zgomot, trosnet şi 
zăngănit de geamuri sparte umplură încăperea, podeaua 
se cutremură. Prin uşa sfărimată, sărind peste dulapul 
răsturnat, oamenii năvăliră în odaie. Lămpile de mină 
luminară cărțile şi cioburile de sticlă împrăştiate pe jos, 
printre care Matvei Petrovici, prins sub dulap, zăcea 
nemişcat cu capul într -un lac de sînge şi cu mîinile în 
lături. 

— Erofeev şi Petrov, scoateţi -l pe rănit de sub dulap! se 
auzi un ordin. Maximov... Cheamă salvarea! Kovalenko, la 
mine! Ajutaţi să stingem focul! Daţi jos portiera! 

Tînărul ofițer cu trese şi însemne de locotenent, de la 
Securitatea Statului, se apropie în fugă de lighean. 
Smulgînd din mîinile lui Kovalenko portiera, o aruncă 
asupra hiîrtiilor aprinse. 

— Ține -o aşa pînă se stinge focul de tot, se adresă el 
ajutorului său. Nu, nu apăsa, ca să nu se fărimițeze foile 
arse. 

Locotenentul se întoarse apoi spre rănit, pe care Erofeev 
şi Petrov îl aşezaseră pe un divan lat, de piele, şi -i spălau 
acum sîngele de pe cap. Peste o clipă se auzi un geamăt 
uşor. Matvei Petrovici deschise ochii şi -l văzu mai întîi pe 


tînărul ofițer care se aplecase deasupra lui şi -l privea fix 
în ochi. 

— Ei, căpitane Maeda, cum te simți? 

Matvei Petrovici ridică uşor capul, învălui cu o privire 
fugară odaia şi, închizind ochii, se lăsă din nou pe pernă. 

— Protestez... împotriva acestui atac sălbatic... Cer să 
fiu dus imediat la consulat, spuse el cu glas stins. 

— După cit ştiu eu, locuința inginerului Ivaşev, supus 
sovietic, nu se bucura de drepturi de exteritorialitate, 
răspunse locotenentul zîimbind. De, căpitane, trebuia să 
deschizi uşa şi să te prezinţi. Poate că atunci am fi putut 
face ca ceremonia cunoştinței noastre să fie mai puțin 
dureroasă. 

Matvei Petrovici nu răspunse nimic. Continua să zacă 
nemişcat cu ochii închişi. 

— Mi se pare că şi -a pierdut cunoştinţa, observă 
Erofeev. 

În clipa aceea, Maximov intră în cameră: 

— În zece minute, salvarea va fi aici, tovarăşe 
locotenent, raportă el. 

— Foarte bine! Îl vor readuce ei în simţiri. Pînă atunci 
pansează -l dumneata, Maximov, iar după aceea fă 
percheziție aici, în odaia asta. Erofeev, Petrov şi 
Kovalenko, percheziționaţi celelalte camere. Sergheev 
rămîne cu mine. Toate hirtiile găsite aduceţi -le aici şi 
puneţi -le pe masă. Lucraţi cu maximum de atenție şi 
repede! 

Se întoarse spre ungher. Ligheanul acoperit cu portiera 
nu mai fumega de loc. Deodată privirea locotenentului se 
opri asupra celeilalte ferestre; portierele unduiau uşor, 
mişcate de vînt. Se repezi întracolo. 

— Sergheev, dumneata ai deschis fereastra? 

— Nu, tovarăşe locotenent. Pesemne că era deschisă 
înainte. 

Locotenentul sări la fereastră şi, desfăcind portierele cu 
o mişcare bruscă, privi afară. Jos, în bezna deasă, 
pămîntul nu se vedea. 


Locotenentul închise repede fereastra: 

— Sergheev, adu lampa! 

La lumina puternică a lămpii de masă, locotenentul 
studie atent cu lupa fiecare centimetru de pe pervaz. 

— Aici s -a urcat cineva... de curînd... Ploaia n -a apucat 
să spele urmele, şopti locotenentul, ca pentru sine. 

Cu lama briceagului dezlipi de pe pervaz o bucăţică 
neagră şi subțire, cît o monedă de zece copeici, şi o puse 
în palmă. 

— Tutun... scrum... pămînt. După ce o mirosi, rămase o 
clipă pe gînduri, apoi adăugă: Un muc de ţigară care s -a 
lipit de tocul sau de talpa încălțămintei. 

— E limpede, tovarăşe locotenent, spuse Sergheev, 
luminînd mai departe cu lampa. Precis că s -a urcat 
cineva aici. 

— Da, dar cine? întrebă locotenentul, dus pe gînduri. 
Începu să cerceteze din nou pervazul cu lupa: Da, uite 
urma tălpii, rosti încet locotenentul, din ce în ce mai 
convins, privind fix la pervaz. Un om înalt, cu picioare 
foarte mari, s -a urcat pe fereastră. Dar cine putea să fie? 
Şi unde o fi dispărut? Să fi coborit pe o frînghie de la 
etajul al treisprezecelea? E de necrezut! 

Deschise din nou fereastra şi începu să cerceteze cu 
lupa cornişa exterioară. Nu se vedea nici o urmă, 
zgîrietură sau deteriorare. 

— Sergheev, coboară împreună cu Maximov şi cercetaţi 
jos, sub fereastra aceasta. 

Locotenentul scoase bloc -notesul, rupse o foaie de 
hîrtie, înfăşură în ea mucul de ţigară strivit şi puse 
pachețelul în bloc -notes. Se apropie apoi din nou de 
lighean. Dădu portiera la o parte şi privi maldărul de 
hirtii, notițe, carnețele şi fotografii, pe jumătate arse. 
Scotea cu băgare de seamă, una cîte una, foițele de 
scrum rămase întregi, şi aşezindu -le cu grijă pe harta 
geografică, de pe masă, le cerceta atent. 

Cerculeţul tras cu creionul la răsărit de insulele 
Bahama, în Marea Sargaselor, îi atrase atenţia. Se gîndi 


citeva clipe, apoi luă din lighean o hirtie pe jumătate arsă. 
Pe ea se desluşeau frînturi de coordonate geografice: 
grade, minute, secunde. Locotenentul se cufundă în 
studiul acestei foi. 

Pe neaşteptate lăsă foaia pe masă şi se întoarse brusc. 
În clipa următoare, două trupuri încleştate se rostogoliră 
pe podea. Un cuțit finlandez căzu zăngănind scurt lingă 
ei. 

După încă o clipă, căpitanul Maeda zăcea jos, cu mîinile 
legate la spate. 

Locotenentul îl chemă pe Erofeev. Îl prinseră pe căpitan 
unul de umeri, celălalt de picioare, şi -l culcară pe divan. 

De data asta, japonezul îşi pierduse într -adevăr 
cunoştinţa. 

Sergheev şi Maximov se întoarseră aducînd o manta 
mare şi neagră, încheiată cu o mulțime de nasturi. 
Numeroase nervuri subțiri, elastice şi lungi, porneau de 
la guler pînă jos, formînd o carcasă interioară, ca a unei 
umbrele uriaşe. Capetele de jos ale nervurilor erau legate 
între ele cu nişte şnururi rezistente, de mătase, prinse de 
o centură lată, de mătase. 

— Unde aţi găsit -o? întrebă nedumerit locotenentul, 
cercetiînd curioasa manta -umbrelă. 

— Exact sub fereastra aceasta, tovarăşe locotenent, 
răspunse Sergheev. Atîrna de un copac... se încurcase 
printre ramuri. 

— Acum înțeleg totul. Este o paraşută portativă. Cu 
ajutorul ei a dispărut din această cameră un al doilea 
criminal, poate cel mai primejdios. 

Din stradă se auzi urletul puternic al unei sirene. Sosea 
salvarea. 

Însoţit de Erofeev şi Kovalenko, căpitanul Maeda fu dus 
la spitalul închisorii, în timp ce în apartamentul de la 
etajul al treisprezecelea, locotenentul şi ceilalți ostaşi îşi 
continuară cu minuțiozitate percheziţia. 


CAPITOLUL II. ÎNTÎLNIRI SUBMARINE 


Lupta se apropia de sfirşit. 

Sepia îşi pierdea puterile. Încleştîndu -se cu două braţe 
de un colț de stincă, ea se silea - cu celelalte opt - să 
încolăcească mai strîns trupul lunecos, de şarpe, al 
uriaşei murene. De obicei cenuşie cu dungi şi pete verzi - 
întocmai ca stinca acoperită de alge - acum, în toiul 
luptei, din pricina furiei şi a spaimei, sepia îşi schimba 
într -una culoarea, încît pe trupul ei se vedeau unduind 
fel de fel de nuanţe. Inelul elastic, de piele, care -i învelea 
încheieturile braţelor, se destinse şi de sub el, cefalopodul 
scoase un cioc cafeniu ca de papagal, un cioc lung, tare şi 
ascuțit, în stare să străpungă pînă la creier capul unui 
peşte oricît de mare. Doi ochi mari, rotunzi, se holbau 
scînteind, avind cînd culoarea trandafirie, cînd albastră, 
cînd verde argintiu. De obicei, dacă izbuteşte să învălue 
peştele cu brațele ei apucătoare, presărate spre fălci cu 
nenumărate ventuze, sepia poate uşor să -l aducă pînă la 
cioc, pentru a -i străpunge capul. Dar această murenă 
lungă de doi metri era prea mare, prea puternică şi 
dibace, ca să se lase răpusă. Partea din față a peştelui, 
galben şofranie, groasă şi rotundă, apărea pe nesimţite, 
cu mişcări iuți, unde nu gindeai, iar pliscul ei, ca de rață, 
cu nenumărați dinți ascuțiți, sfişia trupul cefalopodului, 
cînd dintr -o parte, cînd din cealaltă. 

Bătrîna şi încercata sepie - uriaşă printre semenele ei - 
care izbutise pină acum să iasă totdeauna învingătoare în 
astfel de lupte, simțea de astă dată că nu mai poate face 
față atacului atit de înverşunat. Epuizase aproape toată 
rezerva de cerneală, cu care înnegrea apa din jur şi îşi 
pierduse aripioara dreaptă şi două brațe, retezate de 
dinții ascuțiți ai murenei. 

În momentul acesta critic încercă să aplice metoda ei 
veche, folosită cu succes împotriva peştilor cu boturile 
lungi. Fluturîndu -şi dintr -o dată, ca pe nişte bice, toate 


şase brațele libere, cîte -i mai rămăseseră, se săltă şi 
încolăcind numai cu cele patru scurte trupul murenei, cu 
celelalte două apucătoare încercă s -o cuprindă de bot. 
Dar unul dintre braţe nimeri în gura murenei şi peste o 
clipă atirna neputincios, unduind ca un vierme. Cu 
celălalt braț, izbuti totuşi să  încleşteze puternic 
necruțătoarele fălci ale duşmanului. Murena se zbătea 
furioasă ca prinsă într -un laț. Trupul ei lung, cilindric, se 
arcuia ca un cerc şi, cînd se destindea, coada ei neagră 
lovea cu o putere îngrozitoare trupul sepiei, lipit de 
stincă. Trei lovituri din acestea fură de ajuns ca să 
amețească sepia şi s -o facă să slăbească lațul care 
imobiliza botul murenei. Încă vreo cîteva lovituri şi botul 
murenei se deschise, apoi se închise, şi brațul lung al 
sepiei, retezat de lingă cap, lunecă domol spre fund, 
încolăcindu -se şi desfăcîndu -se spasmodic. 

Desprinzindu -se de stincă şi slobozind ultima rezervă 
de cerneală, sepia încercă să se salveze prin fugă. Dar nu 
izbuti. Pesemne că în buzunarul ei rămăsese prea puțin 
lichid negru şi norul era prea străveziu. 

Peste o clipă, cînd norul se destrămă, se putea vedea 
ospățul grăbit şi plin de furie al murenei. 

În depărtare, prin amurgul verde -albăstrui, trecu 
fulgerător un trup întunecat, lung şi mlădios ca o nuia, 
cu un cap ascuţit ca de ştiucă. Botul larg era plin de dinți 
ascuțiți şi întorşi ca nişte cîrlige, iar din fălcile de jos se 
mai înălțau şi doi dinți uriaşi, ca nişte colți. Burta 
argintie a monstrului sclipi scurt. 

Murena observă prea tirziu primejdia. Abia apucă să -şi 
ridice capul cu botul deschis, cînd monstrul îi şi cuprinse 
între fălci gâtul gros şi rotund. 

Baracuda - spaima apelor din preajma insulelor Antile 
- se năpustise ca un trăsnet. Şerpuind şi încolăcindu -se 
ca două arcuri de oţel, uriaşii peşti se rostogoliră pînă la 
fund, stârnind nori de nisip şi nămol. În toate părţile 
zburau, purtate de puternice şuvoaie de apă, holoturii 
cafenii, asemeni unor castraveți plini cu bubulițe înalte şi 


cărnoase, arici de mare negri şi rotunzi ca nişte piini, cu 
acele lungi şi ascuţite răsfirate în toate părțile, stele de 
mare galbene, verzi, purpurii, cu cinci şi şase colțuri, 
ofiuri cu braţe radiale, lungi şi subțiri ca bicele, bureţi de 
toate culorile, acoperiți de un gros înveliş mucoziform, 
cîrcăiaci uriaşi, de douăzeci, treizeci centimetri lungime. 
Racii înotau de -a -ndărătelea; crabii se îndepărtau în 
grabă pe picioruşele lor înalte ca nişte picioroange, 
purtîndu -şi pe sus foarfecele groase şi puternice. Ca o 
ploaie multicoloră, peştii fugeau cit mai departe de locul 
groaznicei încăierări. 

Baracuda nu -i dădea drumul murenei din fălcile ei ca 
de granit şi -şi înfigea tot mai adînc dinții înspăimîntători 
în trupul victimei. În cele din urmă se smuci şi smulse 
din gitul gros o bucată enormă de carne, pe care o înghiţi 
într -o clipită. Cu o rană adincă, lăsînd în urmă o dîră 
lată de sînge, care se întindea, murena o luă la fugă. Dar 
cu o iuțeală de fulger, baracuda o ajunse din urmă şi se 
apucă furioasă să -şi sfişie prada. 


În urma zoologului, Pavlik urca panta abruptă a stîncii 
submarine. Îi stăruia în ochi imaginea înfiorătoare a 
baracudei cu colți ascuţiţi, cu botul ei mare, cu ochii 
rotunzi şi nemişcați, plini parcă de o furie rece. Mereu se 
uita înfricoşat în jur. 

Părul lui mătăsos, de obicei pieptănat lins, cu cărarea 
într -o parte, era acum răvăşit şi lipit de sudoare. Ochii 
mari, cenuşii, i se rotunjiseră. Faţa lui firavă, cu bărbia 
ascuțită, pălise. Umbrele care lunecau pretutindeni îl 
înspăimîntau. Amurgul verzui şi dens din văi, din grote, 
din surpături, ori îngrămădirile de stinci, ghirlandele de 
alge tremurînde, desişurile de crini de mare, totul putea fi 
loc de pîndă, de pretutindeni te urmărea parcă ceva 
amenințător, ceva neaşteptat, groaznic, necruţător. Pavlik 
abia îşi tîra picioarele. Paşii lui ridicau de pe fund nori 


uşori, de nisip alb, de coral. Călca peste holoturii care 
înghițeau paşnic firişoare de nămol, peste stele de mare 
ce se tirau domol pe fund, strivea pungile ascidiilor albe 
ca marmura, care plesneau sub tălpile lui grele, sfărima 
țevişoarele calcaroase ale viermilor care -şi înălțau 
urechiuşile roşii, înăuntrul cărora se vedea desenul fin 
ramificat al sistemului sanguin. 

— Ai văzut? întrebă zoologul, care o luase înainte, într -o 
clipă s -a isprăvit şi cu murena. Din colții baracudei rar 
scapă cineva. 

— Dar nouă... nouă ne -ar fi putut face ceva, Arsen 
Davidovici... dacă nu ne -am fi ascuns în văgăună? 
întrebă Pavlik, bilbiindu -se uşor. 

Zoologul zimbi şi, după cum îi era obiceiul, ridică mîna 
ca să -şi mîngiie frumusețea de barbă asiriană, dar mîna 
îi trecu doar peste pieptul metalic, neted, al costumului 
de scafandru. 

— Nouă nu ne poate face nimic... Nu numai baracuda, 
dar nici regele străfundurilor, caşalotul, nu poate sfărima 
platoşa costumelor noastre, îi răspunse el. Credeai că de 
frică am intrat în văgăună? Nu. Voiam doar să nu 
încurcăm actorii pe scenă. Altfel e îngrozitoare baracuda 
asta. Nici pe Skvoreşnea nu 1 -aş sfătui, cînd se scaldă în 
chiloti, să dea ochii cu o baracudă. Cred că -i cel mai 
necruţător, cel mai îndrăzneț peşte de pradă din apele 
Antilelor. 

Deodată zoologul se opri, se lăsă în genunchi şi, 
cercetînd atent ceva de pe fund, strigă: 

— Pavlik! Vino repede încoace, piciule, să vezi ce n -ai 
mai văzut. 

Glasul lui răsuna vesel şi însuflețit în micuțul aparat de 
recepție montat în casca lui Pavlik. Prin casca 
transparentă, Pavlik vedea nasul mare, sprincenele negre, 
stufoase, ale zoologului şi barba lui lată, neagră, lucioasă 
şi cu reflexe albăstrui, care se pierdea sub gulerul 
costumului de scafandru. Pe fruntea fiecărei căşti, în 
sclipiri argintii de reflector, o lanternă rotundă, micuță, 


dar puternică, strălucea ca un soare mic. Costumul 
metalic, de culoarea oțelului brunat, era bombat la spate 
şi pe piept, ceea ce -l făcea pe scundul zoolog să semene 
cu un pitic cocoşat, din poveste. Dar nici Pavlik nu arăta 
altfel. În aceste cocoaşe se aflau acumulatoarele electrice, 
destul de mici, dar de o capacitate uriaşă, mecanismele 
pentru deplasări, precum şi rezerva de oxigen. De o 
centură metalică, elastică, pe afară atirna un stilet, încă o 
mică lanternă mobilă, un toporaş cu minerul lung, un 
mic sul rotund şi încă ceva lung şi plat, ca un fel de 
cartuşieră. În partea dreaptă a centurii atîrna o cutie 
plată, cu miner, prelungită într -o parte ca ţeava unui 
browning. Minerul lădiței se prelungea printr -un şnur 
elastic de cauciuc, care pătrundea în costum, în dreptul 
cocoaşei din spate. Pe mîna stingă, în manşeta metalică a 
costumului de scafandru, sub nişte discuri transparente, 
erau fixate trei aparate, indispensabile călătoriilor 
submarine: un ceas, o busolă şi un batimetru, indicator 
al adîncimilor. 

Pe Pavlik îl uimea mai mult decît orice elasticitatea 
surprinzătoare a acestei îmbrăcăminți metalice. Şi, acum, 
cînd zoologul, fără nici un efort, se lăsă nestingherit în 
genunchi şi, ridicînd mîna, îi făcu semn lui Pavlik să se 
apropie, băiatul nu se putu stăpini să nu atingă cu 
degetele mănuşii metalice pieptul bombat al costumului 
său. Îl trecură fiorii unei minunate încîntări, un 
sentiment de siguranţă şi de linişte îl cuprinse. „Nici colții 
caşalotului nu pot sfărima platoşa costumelor noastre de 
scafandru", repeta el cuvintele zoologului şi, foarte bine 
dispus, făcînd eforturi uşoare pentru a învinge 
împotrivirea apei, se apropie. 

Fără să slăbească din ochi o pată de o culoare vie ce se 
mişca pe fund, zoologul întinse mîna: 

— Încet, Pavlik! Să nu -i sperii! Apleacă -te şi priveşte. 

— Un rac, Arsen Davidovici, spuse Pavlik, după ce se 
uită mai atent. Dar de ce s -a băgat pe jumătate într -o 
scoică? Şi ce -i cu floarea aceea pe care o duce pe 


spinare? 

Cu toate că se aflau la o adincime de şaizeci de metri, 
Pavlik vedea foarte bine ce se petrece pe fund. Pesemne 
că ziua, deasupra oceanului, era luminoasă şi senină. 
Soarele tropical se apropia de amiază. Razele lui 
străbăteau tot mai vertical apa limpede şi străvezie, 
pătrunzînd tot mai adînc. Alb ca zăpada, nisipul de coral, 
care acoperea fundul, reflecta minunat lumina soarelui 
care ajungea pină acolo. 

— Floarea asta e o vietate, îl lămuri zoologul. E o actinie, 
un înveterat animal de pradă. Iar racul care s -a vîrît în 
scoică nu e un rac obişnuit, ci un rac pustnic. Uite -l! 
Stai, fii atent, cred că o să iasă de tot din scoică... Numai 
pieptul, capul şi foarfecile îi sînt acoperite de carapace, 
restul corpului e moale şi absolut lipsit de apărare. De 
aceea îşi caută o cochilie de scoică pe măsura lui. 
Înțelegi? Ca să -şi ascundă în ea burticică lungă, 
vulnerabilă. Scoica asta o cară mereu după el, ca pe o 
căsuță şi la cea mai mică primejdie intră cu totul în ea. 

— Priviţi, priviți! strigă Pavlik. Iese din căsuţă. 
Caraghios mai e! Ce mare -i unul din foarfeci şi ce micut e 
celălalt! 

Pavlik izbucni într -un ris vesel. Rise şi zoologul. 

— Şi actinia asta... ce frumoasă e! continuă Pavlik plin 
de entuziasm. Parcă ar fi o floare de ochiul boului. Nu -i 
aşa, Arsen Davidovici? Doar că are petalele mai lungi şi 
mai întortocheate... şi -s de culoare liliachie... 

— Aşa e, piciule. Numai că astea nu -s petale. Astea -s 
tentacule. Tentacule vii, mişcătoare. Le vezi cum tremură 
în jurul gurii actiniei?... Sus, în virful tulpinei... la uită -te 
în jur! Vezi? Peste tot actinii, din cele mai variate. 

Pavlik ridică ochii. Într -adevăr, unde te uitai, pe toate 
stincile şi pe toți bolovanii, vedeai puzderie de flori 
submarine, vii şi frumoase, actinii de tot soiul. Unele 
înalte pînă la 30 -40 centimetri, altele joase, aproape 
plate, unele cu tentacule lungi, filfiind ca părul despletit, 
altele cu tentacule scurte, parcă tunse, unele roşii, altele 


verzi, purpurii, liliachii, galbene, de toate nuanțele 
acestor culori - formau o minunată grădină vie, cum nu -i 
prea este dat ochiului omenesc să vadă. 

În jur forfoteau sau pluteau încet şi grav, peşti de cele 
mai neobişnuite forme, care de care mai fantastice. Mai 
mulți peşti mici, buzaţi, se opriră deodată, din plin mers, 
ca la un semnal, deasupra căştii străvezii a zoologului. 
Coastele roşiatice ale acestor peşti, pe toată lungimea lor, 
de la capul lunguieț şi pînă la coada lată şi rotunjită, 
păreau vopsite cu dungi de un albastru închis, iar 
aripioara lungă de la spate, ca un evantai ghimpos, 
strălucea în culori diferite, pestrițe. Abia mişcînd din 
coadă şi din aripioare, deschizind şi închizînd fără grabă 
buzele groase, parcă umflate, ei se adunau mai mulți 
laolaltă în jurul căştii zoologului şi rămîneau mult timp în 
loc, sfătuindu -se parcă şi cercetînd cu luare -aminte 
această ființă stranie şi neobişnuită în lumea submarină. 

Pavlik nu mai ştia la ce să se uite mai întîi, într -atîta îl 
încînta totul. Fără să vrea, făcu o mişcare din braţe. Într - 
o clipă, peştii se împrăştiară şi se mistuiră într -un cîrd 
nu prea mare de rubedenii de -ale lor, care desprindeau 
cu sîrg scoicile de pe o stincă din apropiere şi le 
morfoleau ginditori în dinţii lor teşiți şi plați. 

O meduză străvezie, turnată parcă din cel mai curat 
cristal cu ape roz -liliachii, trecu înotînd domol. Trupul ei 
gelatinos, în formă de clopot, avea marginea de jos tivită 
cu ciucuri fini, iar din mijloc îi atîrnau, filfiind aidoma 
unui mănunchi de şnururi multicolore, tentaculele lungi. 
Meduza înainta lin, contractînd şi umflind neîncetat gura 
clopotului. 

Cînd pe lingă această creatură gingaşă trecu în goană 
un peştişor argintiu, tabloul se schimbă într -o clipită. 
Tentaculele se lipiră de spatele peştişorului care rămase 
încremenit; firele înțepătoare ale tentaculelor se înfipseră 
în trupul lui şi, sub acțiunea otrăvii slobozite, peştişorul 
paraliză instantaneu. Tentaculele se strinseră, trăgînd 
prada sub clopot, spre gura meduzei, iar în clipa 


următoare, Pavlik văzu prin trupul ei străveziu 
contururile întunecate ale peştişorului în digestie; 
peştişorul nu încăpuse în stomacul meduzei, aşa că 
codița lui atîrna încă afară din gură. 

— Uită -te aici, prietene, la racul acesta pustnic! Pavlik 
întoarse capul. Racul, care ieşise cu totul din scoica lui 
răsucită ca un cornuleț, se tîra îndoindu -şi şi dezdoindu 
-şi burticica goală, trandafirie, spre o altă scoică, ceva 
mai mare decit prima. Viri în ea foarfecele şi scoase de 
acolo cîteva fire de nisip. 

— Ce face? întrebă Pavlik. 

— Stai. Ai să pricepi numaideciît. Nici eu n -am mai 
văzut această operație decit numai în ilustrații. 

Racul pustnic scotoci din nou cu cleştele înăuntrul 
scoicii şi nu mai găsi nimic. Mulțumit parcă, intră de -a - 
ndărătelea în scoică şi zăbovi puțin acolo, aranjindu -se. 
Apoi ieşi şi se tîri spre vechea scoică. Frumoasa actinie cu 
tulpina roşie, cu dungi şi pete negre, se mlădia ba 
contractind, ba răsfirind pînă hăt departe în jurul ei, 
tentaculele liliachii, cu virfurile roşiatice. Tentaculele 
şerpuiau în jurul tulpinei, înconjurind virful ei cu un 
buchet de spirale pestrițe. Doi peştişori ca nişte stropi 
argintii, care se jucau veseli ori poate se urmăreau, în 
zbenguiala lor trecură în zbor pe lingă actinie. Într -o 
clipă însă amindoi se treziră prinşi în ghemul de 
tentacule. Neputincioşi, nu mai puteau nici măcar să 
mişte din codițe. În clipa următoare, ghemul cu prada 
dispăru în deschizătura gurii larg deschisă din virful 
tulpinei, sus în mijlocul cununei de tentacule. Apoi, 
deasupra actiniei, se deschise din nou minunata floricică 
cu petalele ei gingaşe şi frumoase, petale care păreau 
lipsite de orice putere. 

Uimit de această vinătoare nemaivăzută, de perfidia care 
se ascundea sub această frumusețe mlădioasă şi 
elegantă, cu ochii aprinşi, Pavlik se pomeni murmurînd în 
neştire: 

— Extraordinar! Ce splendidă bestie! Ce răutate 


splendidă! 

Zoologul făcu o încercare să ridice din umerii metalici: 

— Nu e nici rea, nici bună, dragul meu. E aşa cum e. 
Pur şi simplu trăieşte şi se luptă pentru viață. Varză n -a 
învățat -o nimeni să măniînce, şi nici prăjituri de cofetărie. 

În timpul acesta, racul se apropie tîriş de actinie şi 
înălțindu -se pe picioare, începu să pipăie marginile tălpii 
rotunde şi plate, cu care actinia era prinsă de. scoică. 
Apoi, ca un bun cunoscător, începu, cu ajutorul foarfecei 
lui ascuţite, să desprindă cu dibăcie talpa actiniei de 
scoică. Munci destul pînă cînd actinia care nu protesta 
cituşi de puţin împotriva acțiunii tovarăşului ei de viață, 
se trezi desprinsă şi purtată în cleştii racului, spre o 
destinație necunoscută. Racul înainta încet, spre noua 
locuinţă, ducîndu -şi grijuliu prietena. Apropiindu -se de 
scoică, puse pe ea actinia şi apăsîndu -i cu putere talpa 
pe suprafața curbă, o susținu vreme îndelungată în 
poziția aceasta. Cu răsuflarea tăiată, Pavlik urmări din 
ochi mutarea la noua locuință, temîndu -se să facă vreo 
mişcare. După cîteva minute, cînd racul îi dădu drumul 
din cleşti, minunata actinie se înălță în toată splendoarea 
ei, prinsă bine de locul cel nou şi desfăcînd în juru -i 
tentaculele mlădioase şi gingaşe. 


Se lumina din ce în ce mai mult. Razele soarelui 
pătrundeau adînc în apa Mării Sargaselor, cea mai 
limpede din toate oceanele lumii. Urcuşul era destul de 
abrupt, dar sacii aerieni, bine potriviți, făceau ca 
greutatea oamenilor şi a costumelor metalice să fie 
aproape nesimţită. Păstraseră aer în saci exact atita cît le 
era necesar pentru a se menţine pe fund, şi pentru a 
învinge în mers rezistența apei. Puteau astfel să se mişte 
uşor, fără să obosească. 

— Un lucru nu înțeleg, Arsen Davidovici, spuse Pavlik, 
de îndată ce porniră mai departe, în sus pe povirnişul 


stincii submarine, lăsînd racul -pustnic să -şi 
sărbătorească noua locuință împreună cu tovarăşa lui de 
viață. Nu înțeleg ce nevoie are racul de actinia lui... Îi plac 
oare atît de mult florile? 

Zoologul îl luă pe Pavlik de braț şi porni alături de el. 

— Nu -i vorba de flori, Pavlik. Asta -i o simbioză. Simbi - 
oză... Ce, n -ai mai auzit de aşa ceva? Viața în comun a 
unor animale sau plante, care aparțin uneori celor mai 
diferite clase. Scopul simbiozei e adesea apărarea în 
comun, alteori ajutorul reciproc în dobîndirea hranei... şi 
multe alte servicii pe care şi le fac între ele... prin urmare 
este o colaborare în lupta pentru existență. Fiecare dintre 
ei îl ajută pe celălalt prin unele aptitudini pe care cel de - 
al doilea nu le are. 

— Cu ce poate racul să ajute actinia? Doar ea -i atît de 
meşteră la vînătoare. 

— Da, e meşteră la prins prada. Dar să se mişte, actinia 
nu e în stare. Şi ca să te hrăneşti mai bine trebuie să te 
mişti, să cauţi această hrană. Nu poți să stai locului şi să 
aştepţi ca prada să vină la tine. 

Aşa, aşezată pe cochilia racului care se află în 
permanentă mişcare, actinia merge în întimpinarea 
pradei, o caută în mod activ. 

— Va să zică a încălecat pe rac, şi racul o duce! 
Deşteaptă mai e! 

— Ei, nu, chiar aşa de deşteaptă, cum ţi se pare ţie, nu 
e. N -ai văzut? Nu actinia s -a ţinut după el, ci racul a 
venit la ea şi aproape cu forța a dus -o la noua lui 
locuinţă. Cel mai mare folos aici, tot racul îl are. El îşi 
caută o actinie, uneori şi două -trei, pe care le poartă cu 
sine. Uneori se luptă cu alți raci pentru o astfel de 
parteneră. 

— Şi ce folos îi aduce ea racului? 

— Mai întîi îl apără de duşmani. Şi nu -ți închipui cîți 
duşmani are racul. Cu două -trei actinii pe cochilie, racul 
se poate socoti în deplină siguranță. Nimeni nu -l atacă. 
Şi chiar dacă de pildă vreun peşte mic, lipsit de 


experiență, căruia îi plac racii, îl vede şi se năpusteşte 
asupra lui, înainte de a -şi prinde prada, face cunoştinţă 
cu tentaculele actiniei. Peştele primeşte o arsură 
zdravănă, care ar putea buimăci sau paraliza chiar un 
animal de mărime mijlocie. Dar şi viețuitoarele mari, 
atinse de otrava actiniei, de durere o iau la sănătoasa. În 
al doilea rînd, actinia purtată de rac în spate prinde de 
cele mai multe ori pradă atît de bogată, încît aproape 
întotdeauna şi racului îi revine cîte ceva din ospăţul 
„tovarăşei de viață". Bineînţeles că şi racul, cînd dă peste 
vreo pradă neobişnuită - trupul unui peşte mai mare sau 
al vreunui animal - „se revanşează" şi el, ospătindu -şi 
actinia. 

— Extraordinar, Arsen Davidovici! Asta -i adevărată 
tovărăşie! Cînd toate animalele o duc numai în războaie şi 
lupte, numai racul şi actinia trăiesc în deplină armonie. 

— Ba nu, Pavlik! Simbioza se întilneşte destul de des în 
lumea plantelor şi a animalelor! Aş putea să -ți dau 
nenumărate exemple, uneori cu totul neaşteptate şi 
uimitoare... 

Deodată zoologul se opri, lăsă brațul băiatului şi. sărind 
într -o parte, ridică ceva de jos. Pavlik văzu că zoologul 
răsuceşte pe toate părţile o scoică mare, neagră, 
complicată şi unduioasă. 

— Ce grea e... mormăia zoologul. Parcă -i o bucată de 
fier... Ciudat... 

Îşi vîrî degetul metalic între cele două valvule şi desfăcu 
scoica. 

— Pavlik, strigă deodată zoologul, cercetind cu atenție 
trupul gelatinos al moluştei. Asta -i o nouă specie, Pavlik! 
Îţi dai seama? O nouă specie din clasa lamelibranhiatelor, 
cu totul necunoscută în ştiință!... Ba nu, Pavlik! zoologul 
se înăbuşea de entuziasm. Nu -i o specie nouă, nu, nu! 
Pavlik, dragul meu! Este o clasă nouă! Da, da! O clasă 
nouă! Nu vezi? Are cap! Tu înţelegi ce înseamnă asta? Nu 
mai este o lamelibranhiată. E o clasă nouă: 
cefalolamelibranhiata lordkipanidze. 


Deşi zoologul făcuse aici, pe fundul Mării Sargaselor, 
nenumărate descoperiri însemnate, care 1 -ar fi emoționat 
şi pe un savant mai puţin impresionabil, nu se putuse 
încă obişnui cu surprizele pe care oceanul i le oferea cu 
atita generozitate. După ce -i şi dăduse acestei noi clase 
de moluşte numele său, el se apucă totuşi - nevenindu -i 
să -şi creadă ochilor - să cerceteze cu atenţie fundul mării 
în jurul lui. 

— Ce înseamnă asta? Hm!... Foarte curios... mormăia el. 
Foarte curios... Unde s -or fi ascuns? 

Fără să înțeleagă nimic, Pavlik se învirtea şi el prin 
mulțimea de scoici, ascidii şi echinoderme presărate peste 
tot locul, căutînd la întîmplare o scoică asemănătoare cu 
aceea pe care o ţinea zoologul în mină. Băiatul ba scruta 
fundul mării, ba privea nedumerit la savant, prietenul 
său. În cele din urmă îl întrebă: 

— Ce căutaţi, Arsen Davidovici? O să strivim curînd 
toate viețuitoarele de pe fund. 

— Pe naiba îl caut! se îndreptă brusc din şale scundul 
zoolog. N -ai fost atent? Nu mai găsesc nici un exemplar 
din molusca asta uimitoare! Ce să fac cu singurul 
exemplar pe care -l ţin în mînă? Cine o să mă creadă că 
este un reprezentant al unei noi clase? Şi, afară de asta, 
uită -te ce ofilit şi prăpădit e. Sînt convins că toţi se vor 
uita la el ca la o monstruozitate întîmplătoare. Ce să fac? 
Şi nici nu mai pot să caut... întirziem... 

Zoologul se aşeză pe o lespede, privind dezorientat la 
unica şi prețioasa scoică. Pavlik privea şi el amărit. Dar 
nu era amărit de dificultățile ştiințifico -metodice, cît de 
înfăţişarea abătută a savantului, la care ţinea foarte mult. 

— Ştiţi ceva, Arsen Davidovici? strigă el pe neaşteptate. 
Hai să însemnăm locul şi după ce terminăm treaba ne 
întoarcem aici, împreună cu Skvoreşnea, Marat şi Ţoi şi 
căutăm în mod organizat. Nu -i bine aşa? 

— Minunată idee! se însufleți zoologul. Ai dreptate, 
piciule. O să mai căutăm! lar celui care va găsi un al 
doilea exemplar din această moluscă îi voi dărui tot ce va 


dori. Şi -acum la lucru! Să ridicăm aici o moviliţă, ca 
semn. lar molusca, bag -o la tine în sac, căci al meu e 
arhiplin. Cînd ne vom întoarce, am să i -o dau lui [oi să o 
descrie şi să o analizeze. 

După ce îngrămădiră un morman înalt de pietre şi -şi 
întipăriră în minte stincile din jur, porniră mai departe. 

Dus pe ginduri, zoologul începu să vorbească: 

— Cit de multe lucruri noi şi extraordinare! Ce 
minunății avem ocazia să întîlnim aici, în aceste adincuri, 
unde n -a mai călcat picior de om! Să -i mulțumeşti 
soartei, Pavlik, că ți -a dat posibilitatea să iei parte la 
această expediţie ştiinţifică, fără precedent, în adîncurile 
apelor. Cu ajutorul acestor minunate costume de 
scafandru poţi şi tu, laolaltă cu noi să cunoşti toate 
tainele ascunse în străfundurile necunoscute ale 
oceanului! Mi -aduc aminte cînd aviatorii sovietici şi 
membrii expedițiilor polare au ajuns pentru întiia oară la 
Polul Nord. Băieţii noştri începuseră să se tînguie că nu 
mai au ce face. N -au mai rămas pe harta globului 
pămîntesc nici un fel de „pete albe" - spuneau ei cu 
părere de rău. Totul e cunoscut, totul e descoperit. 
Despre această gigantică, am putea spune nesfirşită „pată 
albă", au uitat însă cu totul! La oceanele care ocupă 
aproape trei sferturi din suprafața pămîntului nu s -au 
gîndit atunci! Au uitat de adîncurile tainice, pline de 
minuni, ale nesfirşitelor întinderi de apă! Dar nu pentru 
multă vreme... Nu, nu pentru multă vreme! Noi sîntem 
cele dintii rîindunele sosite aici. Dar după noi vor veni 
sute şi mii de exploratori. 

Cîteva minute merseră tăcuțţi, fiecare cu gîndurile lui. În 
cele din urmă, Pavlik ridică capul şi întrebă: 

— Arsen Davidovici, e adevărat ce ați spus despre 
caşalot? Nici el n -ar putea oare să străpungă cu colții 
costumele noastre? Ori ați glumit... 

—N -am glumit de loc, Pavlik. În aceste costume 
metalice, atît de comode totuşi, putem cobori la orice 
adîncimi. La o mie, la cinci mii şi chiar la zece mii de 


metri. Şi presiunea la aceste adincimi e cu mult mai 
grozavă decît fălcile caşalotului. 

— Ei asta -i, Arsen Davidovici! Rideţi de mine? rosti cu 
îndoială Pavlik, uitîndu -se la zoolog. În ocean e doar 
numai apă, şi apa -i moale... Pe cînd caşalotul! Văleu! 
Dacă te stringe odată în colții lui! Doar dumneavoastră mi 
-ați spus despre caşalot că are nişte colți, uite atita! Şi 
Pavlik desfăcu larg mîinile. Într -un bot ca acesta, chiar 
costumul nostru de scafandru se sparge ca o nucă... 

Zoologul se uită cu coada ochiului la Pavlik şi zimbi: 

— Nu întinde mîinile atîta, piciule. Dar şi de -ar avea 
colții numai de un sfert de metru, şi tot e înfricoşător. lar 
apa... da, apa e moale... Dar tu ştii, măi băiete, cît 
cîntăreşte un metru cub de apă? 

— Ştiu, - răspunse, plin de încredere, Pavlik, - o tonă. 

— Ei, vezi? lar o coloană de apă, de zece metri, pe un 
singur metru pătrat de teren, cîntăreşte zece tone, sau 
cum se spune, presiunea unei astfel de coloane este egală 
cu zece tone, iar pe fiecare centimetru pătrat este egală 
cu un kilogram, atita cît e la suprafața pămîntului şi 
presiunea întregii coloane de aer, a întregii atmosfere pe 
un metru pătrat sau respectiv un centimetru pătrat. De 
aceea se mai spune că presiunea unei coloane de apă de 
zece metri este egală cu presiunea unei atmosfere. 

— Asta o ştiu, Arsen Davidovici. Este o greutate uriaşă, 
dar noi n -o simțim, pentru că în interiorul corpului 
nostru se află aer cu aceeaşi presiune. 

— Foarte bine. Atunci n -are să -ți fie greu să pricepi că 
cu cît coborîm mai adînc sub apă, cu atît presiunea apei 
asupra noastră va fi mai mare. La o adincime de o sută de 
metri, presiunea acestei ape, chiar aşa moale cum spui tu 
că este, va fi egală cu o sută de tone pe fiecare metru 
pătrat sau cu zece atmosfere. Suprafața corpului 
omenesc are cam douăzeci de mii de centimetri pătrați şi 
deci presiunea apei pe care la această adincime ar fi să o 
suporta corpul omenesc ajunge pină la două sute de tone, 
iar la 5 000 de metri adincime, ea este egală cu zece mii 


de tone. Ai priceput? Este o presiune care ar fi în stare să 
turtească nu numai un om, ci chiar un cilindru gol de 
fier, pe cînd în costumul nostru, omul rămîne întreg şi 
nevătămat. 

— Costumul nostru e deci făcut din oțel, nu -i aşa? 
întrebă Pavlik. 

— Un costum de scafandru din oţel ar trebui făcut din 
plăci atît de groase, încît omul, într -un astfel de costum, 
n -ar putea să facă nici un pas pe fund, chiar la o 
adincime de numai cinci sute de metri. În astfel de 
scafandre blindate, oamenii lucrează pînă în prezent la 
adîncimi pînă la opt sute de metri, dar sînt mutați din loc 
în loc pe fund cu ajutorul macaralelor sau cu lanțuri. Şi 
ce muncă e acolo! Minecile şi pantalonii sînt atît de groşi, 
că nu poți îndoi sau dezdoi nici mîna, nici piciorul. Din 
mîneci atîrnă în afară un cleşte, o rangă mică şi un topor 
pe care scafandrul le minuieşte dinăuntru. Dar îţi 
închipui cît poţi să lucrezi în felul acesta? 

Pavlik întinse iarăşi brațul, involuntar, şi îşi pipăi 
coapsa metalică. Apoi spuse vesel: 

— Costumele noastre sînt o adevărată minune! Uşoare şi 
comode. Dar atunci din ce sînt făcute? Eu aşa am crezut, 
că din oțel... 

— Nu, nu sînt făcute din oţel, ci dintr -un aliaj uşor, 
extradur, pe care l -au descoperit de curînd metalurgiştii 
sovietici. Plăci foarte subțiri din acest aliaj, sînt capabile 
să reziste la presiuni colosale, chiar la adîncimea de zece 
mii de metri. E adevărat că pentru a învinge această 
presiune, plăcile din care e alcătuit costumul sînt ajutate 
de carcasa mobilă, cu admirabilele ei dispozitive de 
mişcare. lar acest, ca să zic aşa, schelet al costumelor 
noastre e făcut din acelaşi aliaj metalic. Totul n -ar fi 
putut fi realizat, însă, dacă bravii noştri metalurgişti n -ar 
fi născocit o metodă de a face ca unele plăci mai mici, din 
acest aliaj, să fie flexibile. Astfel de plăci sînt fixate la 
umeri, la coate, la mijloc, la genunchi, la tălpi, la degetele 
miîinilor. 


— Şi nu numai atit, Arsen Davidovici, se înflăcără 
Pavlik. Ce iute umblăm noi sub apă, ca nişte adevăraţi 
peşti! Şi chiar mai iute! Zburăm mai iute decit păsările! 
Apoi avem şi telefon, şi lumină, şi arme. Chiar şi cacao 
fierbinte avem la îndemiînă! Băiatul rise fericit. Vrei să iei 
o gustare? Poftim! Supă caldă, cacao. Poţi să bei după 
asta şi puţină apă. 

— Într -un cuvînt, fiecare îşi poartă restaurantul cu el, 
zimbi zoologul. 

— Da, un restaurant de campanie! Masă pe roți, adică 
pe picioare. Ce invenţie! Dar cum funcționează toate 
acestea, Arsen Davidovici? 

— Foarte simplu, băiete. În ranița din spate se găsesc 
cîteva acumulatoare mici, dar cu o mare rezervă de 
electricitate. Acolo se află şi manşoanele cu rezerva de 
oxigen lichid pentru patruzeci şi opt de ore, şi absorbanții 
acidului carbonic, ai umidității şi ai celorlalte elemente 
vătămătoare respirației, precum şi un motoraş minuscul, 
dar puternic, care pune în mişcare, cînd vrem, elicea din 
spate. lar în ranița din faţă, de pe piept, se găsesc 
termosurile cu supă fierbinte, cu cacao şi cu apă. De la 
termosuri pleacă spre gură nişte tuburi de cauciuc cu o 
capsulă tare în virf. Tot aici, în față, se află centrala radio 
-telefonică cu ajutorul căreia putem lua legătura şi 
discuta în acelaşi timp cu cîteva alte centrale de acelaşi 
fel, pe o distanţă pînă la două sute de kilometri. În cască, 
lingă urechi, sînt aşezate două receptoare, iar jos, lingă 
bărbie - microfonul. Felinarul electric de pe frunte 
aruncă fascicolul de lumină pînă la şaptezeci şi cinci de 
metri depărtare. Toate aceste aparate şi mecanisme le 
dirijezi cu ajutorul butoanelor, piîrghiuțelor şi volanelor de 
pe tabloul de comandă de la centură pe care ziceai că n - 
ai să înveți niciodată să le minuieşti şi uite că le -ai 
învățat. Ori te pomeneşti că nu ştii să le minuieşti pe 
toate! Aicea nu -i de glumă... 

— Ba le ştiu pe toate. Voiam numai să aflu cum 
funcționează. De pildă, cum pot acumulatoarele să se 


încarce cu atîta electricitate? Sau cum funcționează 
mănuşile noaste electrice de luptă? Cu ce sînt încărcate 
pistoalele noastre ultrasonore? 

— Aha, asta voiai să ştii? Astea -s probleme mai 
serioase, piciule, răspunse zoologul. O să -ți explic totul, 
dar nu acuma. Uite, am ajuns la pădurea de corali. Aici 
pe -aproape l -am lăsat pe Skvoreşnea. 

În față prin vegetaţia sticloasă a apei începură să se 
desprindă aidoma unei liziere de pădure, vagi contururi 
de tufe şi copaci mici, scunzi, fără frunze, numai 
trunchiuri şi ramuri, răsuciți şi noduroşi, unii groşi şi cu 
umflături ca la cactuşi, alții subțiri şi drepţi ca nuielele de 
salcie. 

— Dealtfel, continuă zoologul, s -ar putea ca Skvoreşnea 
să -şi fi terminat lucrul şi să fi trecut în alt loc. la să 
vedem. 

Apăsă pe o proeminenţă abia vizibilă de pe cartuşiera 
prinsă în față, de centură. Capacul se răsturnă şi rămase 
atîrnat în balamale, descoperind o serie de butoni cu cifre 
proeminente pe ei şi nişte pirghiuțe deasupra unor arcuri 
mici cu diviziuni. 

Din mers, zoologul mută ceva mai jos una din pirghiuţțe 
şi apăsă pe un buton. 

Ascultind cu luare -aminte, zoologul se opri. Pe chipul 
lui se citea nedumerire amestecată cu nelinişte. 

— Fă legătura cu Skvoreşnea, i se adresă el băiatului. 
Apasă pe butonul doisprezece. Nu pricep nimica. Ce se 
petrece oare acolo? 

Pavlik deschise în grabă tabloul de comandă şi făcu 
noua legătură prin radio. Sub casca lui năvăli zgomotul 
şuierător al unei respiraţii gifiinde, amestecat cu un 
torent de înjurături răguşite, exclamațţii şi ocări rostite 
într -o amestecătură imposibilă de cuvinte ucrainene şi 
ruseşti: 

— Dă -i drumul!... N -auzi, hiara naibii!... Aha!... te -au 
prins biţiielile... Vrei să furi din avutul sovietic? Cu mini 
nu ti joci de -a leapşa... Nu, frați... Ţi -ai găsit naşu'! 


Se auziră icnete ca de tăietor de lemne: 

— Mhi! Mhi! Na, să ti saturi!... 

Apoi un strigăt desperat: 

— Ptruu!! Ho!! Opreşte -ti, spurcăciune! Unde mă duci? 

Zoologul nu se mai putu stăpîni: 

— Skvoreşnea! Ce s -a întîmplat? strigă el cu nelinişte în 
glas. Cu cine te lupți? 

— Tovarăşe Lord! se auzi un glas înăbuşit în casca 
zoologului şi a lui Pavlik. Viniţi iuti -ncoa! Altfel lotrul 
aista... Îmi sfirtecă furtunul. Repidi, repidi... A -ah -ah! Ce 
jivină a naibii! 

— Venim îndată! strigă zoologul. Ţine -te bine! 

O luă la fugă spre liziera pădurii de corali. 

— Pavlik, după mine! Taie apa cu umărul! Cu umărul 
înainte! Măreşte pasul! Nu, nu da drumul la elice. E aici 
aproape. 

Nu era uşor de alergat. Apa opunea rezistență, te sălta 
de pe fund. Totuşi, după un minut, zoologul împreună cu 
Pavlik năvăliră în desiş. Oricît de îngrijorat şi chiar 
speriat era băiatul, rămase o clipă încremenit, pradă unui 
entuziasm mut. Ceea ce, de departe, prin bezna verzuie 
părea un crîng golaş şi searbăd, în apropiere, la lumină, 
se dovedi a fi o grădină splendidă ca din basme. Toate 
trunchiurile şi ramurile fără frunze erau acoperite în 
întregime cu flori vii cu petalele întinse ca nişte 
limbuşoare de toate culorile şi cele mai fine nuanțe, de la 
roz -pal pînă la roşu -sîngeriu, de la albastru -străveziu 
ca fumul pînă la albastrul smalțului, de la galben - 
portocaliu, ca aurul, pînă la verdele smaraldului. Corali 
erau şi rămurelele mici, subțiri, şerpuitoare, lipite de 
coastele stincii, şi vastele colonii formate din milioane de 
floricele vii şi minuscule, care acopereau îngrămădirile 
moarte ale generațiilor precedente; şi  caliciile 
voluminoase, pestrițe, de la baza acestor colonii, şi chiar 
muşchiul pestrit dintre acestea, format din milioane şi 
miliarde de floricele minuscule, tot corali erau. 

Şi această grădină ca din basme nu era de loc moartă 


cum părea de departe; în crăpăturile, în tunelurile, 
grotele şi peşterile ei mari sau mici, în împletiturile dintre 
tulpini şi ramuri, tăinuia o viață grandioasă, vie şi 
clocotitoare. Nori de peşti strălucitori, turnați parcă dintr 
-un metal multicolor şi pestrit - de la cele mai mici 
sardele pînă la uriaşii peşti -papagali, bogat colorați - 
forfoteau ca păsările tropicale în acest desiş de corali. 
Scoici frumoase, străvezii se cățărau pe ramuri. 
Nenumărate steluțe de mare roşii, galbene, portocalii 
lunecau domol din loc în loc, pe fund, pe stînci, pe 
trunchiurile de coral, tîrîndu -şi picioruşele spre obiectele 
din apropiere. 

Ofiuri de culori diferite, rude apropiate ale stelelor de 
mare, cu brațele lungi, subțiri, elastice ca nuielele, 
aproape că se rostogoleau pe muşchiul de coral în 
căutarea hranei. Turme întregi de arici de mare, negri şi 
presărați pe întreg corpul lor rotund, cu pete albastre, se 
tirau pretutindeni. Armate de melci şi de scoici din cele 
mai diferite acopereau în unele locuri în întregime atât 
fundul, cit şi muşchiul de coral. Mănunchiurile vii şi 
ramurile dantelate de branchii ale viermilor cilindrici se 
arătau din tubuşoarele lor subțiri. Miriade de raci 
minusculi, viermi, păianjeni de mare, scoici colorate în 
culori vii, strălucitoare, se tirau, săreau, ieşeau afară şi 
iar se ascundeau în cele mai mici crăpături, gropi şi 
spărturi, prin bogăţia, de flori a pădurii de piatră. 
Înlemnit Pavlik privea cu ochii larg deschişi la această 
feerie, la această viață care clocotea fără zgomot. Dar la 
cea dintii mişcare brutală, pe care o făcu, toată această 
viață din apropierea lui se stinse într -o clipă, se ascunse, 
dispăru ca prin farmec. Se închiseră florile de coral, 
petalele se traseră înăuntru, peştişorii, viermişorii şi 
păianjenii se ascunseră în adincul desişului. Pavlik se 
trezi într -un pustiu incolor, lipsit de viață. 

Înălță capul şi văzu deasupra lui, lîngă o stincă abruptă 
un cîrd de peşti mari, Erau scaruşi - peştii papagali. 
Frumuseţea lor fără seamăn şi armonia culorilor 1 -ar fi 


entuziasmat chiar şi pe cel mai pretenţios cunoscător în 
pictură. Părea că natura a folosit toate nuanțele şi 
gradațiile pe care le -a găsit pe paleta ei bogată şi 
nesecată în culori, pentru a da acestor papagali ai mărilor 
o frumusețe care să pună în umbră chiar şi bogăţia de 
culori a păsărilor tropicale. 

Peştii -papagali atirnau cu capetele în jos, mişcînd 
domol codițele cenuşii -liliachii, acoperite cu gingaşe pete 
roşiatice, tivite cu o dungă albă. Ciuguleau sirguincioşi, 
cu buzele lor groase, ramurile fine de coral de pe stincă. 
Din cînd în cînd, unii dintre ei, cu gura plină, rămîineau 
parcă pe ginduri, mestecînd îndelung. Ceva mai sus, 
Pavlik zări trei peşti -papagali mai mari, înconjurați de un 
stol de buzili micuţi, cu dungi albastre. La început, Pavlik 
nu pricepu ce fac aceşti buzili în jurul scaruşilor uriaşi, 
care şedeau totuşi cuminţi, fără să se apere. El crezu la 
început că buzilii îi atacă din toate părțile, vrind să -i 
sfişie în bucăți. Dar după ce se uită mai bine, băiatul 
izbucni pe neaşteptate într -un hohot de ris: 

— Asta -i o adevărată frizerie! O frizerie pentru peşti! 
începu el să strige, nefiind în stare să -şi stăpinească 
risul. 

Capetele rotunde ale peştilor -papagali, fălcile şi 
capacele lor branhiale, cu solzi mari, ovali, erau acoperite 
cu un strat de praf de coral. Scaruşii păreau nişte filfizoni 
bine hrăniţi şi eleganți, care şi -au pus la dispoziția 
frizerilor serviabili mutrele lor grase şi pudrate. Cu 
mişcări delicate şi atente, buzilii ciuguleau praful de coral 
de pe fălcile şi branhiile papagalilor, rudele lor bogate şi, 
după cît se părea, praful de coral le plăcea la nebunie. 

Prin năvala de înjurături ruso -ucrainene şi exclamații 
de revoltă ale lui Skvoreşnea, sub casca lui Pavlik, care 
ridea în hohote, se furişă glasul zoologului: 

— De ce rizi, piciule? 

lar după o clipă de tăcere se auzi din nou glasu! lui, de 
astă dată îngrijorat: 

— Pavlik! Pavlik! Unde eşti? Unde ai dispărut? 


Pavlik privi în jur. Era singur. Pădurea de corali revenise 
iarăşi la viaţă. Înflorise din nou încurajată de nemişcarea 
lui şi nenumărate vietăți începuseră să mişune. Cît a stat 
oare vrăjit, ca o stană de piatră, în această minunată 
grădină de o frumuseţe de nedescris? Un minut sau o 
oră? Şi unde -i Arsen Davidovici? Cum să -l găsească aici, 
în desişul acesta? Cum să iasă de aici?! 

— Arsen Davidovici, lansă el cu glas tremurător un apel 
sfios prin spațiul verde şi nemărginit, care -l înconjura. 
Arsen Davidovici! 

— Vorbeşte, Pavlik! îi răspunse zoologul. Spune, spune! 
Te ascult! Unde eşti? Închide -l pe Skvoreşnea. Ne 
încurcă. 

— Sînt aici, printre corali. Te -am pierdut numai o clipă 
din ochi, Arsen Davidovici, şi acum nu ştiu încotro s -o 
iau... 

Buza de jos începu să -i tremure şi deodată băiatul 
scînci. De altfel începu să şi tuşească aşa că nu se putea 
desluşi dacă plinge. 

— Nu -ți fie teamă, Pavlik, ţine -ți firea şi vino încet 
după mine. Sînt aici, aproape. N -au trecut decît cinci 
minute de cînd ne -am despărțit. Uită -te bine în jur, 
Pavlik. Eu am luat -o prin corali, drept înainte. Uită -te, 
poate găseşti vreo urmă de -a mea: nuiele, crengi rupte, 
tufişuri... Uită -te bine. 

— Nu e... nu găsesc nimica... Arsen Davidovici, 
răspunse Pavlik, privind neputincios în toate părțile. 
Toate sînt la fel, şi ramurile, şi tufişurile... Toate par 
rupte... Ni... nimic nu se vede... Arsen... Arsen... 
Davidovici. 

Ultimele cuvinte, Pavlik le pronunță cu glas stins, 
întretăiat de plins; situaţia îi părea desperată. Şi doar 
Pavlik era atît de curajos. 

— Taci, măi piciule, că nu -i nici o nenorocire. Ce te 
sperii aşa? Atunci stai acolo, nu te mişca din loc. Trag o 
fugă pînă la Skvoreşnea să -i dau o mină de ajutor, apoi 
mă întorc la tine. Într -un sfert de ceas, douăzeci de 


minute, sînt îndărăt. 

— Bine, Arsen Davidovici. 

— Stai nemişcat, nimeni n -o să te atingă. Pentru orice 
eventualitate, însă, pune -ți mănuşile. 

Cînd auzi aceste cuvinte, lui Pavlik i se strînse inima şi 
mai mult. 

— Bi -bine, Arsen Davidovici... Am să le pun... 

— Fii atent cum le mînuieşti. Dă drumul la curent.Mai 
bine decît orice, ia -l pe duşman în braţe şi stringe -l cu 
amîndouă mîinile. Pune palmele pe el. Alerg acum la 
Skvoreşnea. Vorbesc cu tine din mers şi am să vorbesc 
tot timpul ca să nu -ți fie frică singur. Dacă vezi ceva 
suspect spune -mi... 

Ascultîndu -l pe zoolog, care -i vorbea într -una ca să -l 
încurajeze, băiatul luă sulul ce -i atîrna la centură şi cu 
degetele țepene de spaimă, abia izbuti să -i deschidă 
capacul. Se trezi în miîini cu două mănuşi albe, de 
cauciuc, de un format neobişnuit. Mănugşile, lungi pînă 
aproape de cot, aveau trei degete: pentru cel mare, pentru 
arătător şi unul comun pentru celelalte trei. Pe fiecare 
palmă era prinsă cîte o placă metalică, bombată. Pavlik 
îşi trase bine mănuşile şi cu nişte copci speciale, le prinse 
de minecile costumului. 

„la -l în brațe pe duşman şi strînge -l cu amîndouă 
mîinile", repetă el în gînd. 

Privi în jur. Care duşman? Ce duşmani ar putea să -l 
atace? Îngrozitor!... Baracuda?... Ori vreun rechin?... De 
altcineva, de cine să se teamă? Baracuda!... Rechinul!... 
Să stringă un rechin în brațe?!... 

Aproape că nu -l mai asculta pe zoolog. Privea în toate 
părțile şi fiecare umbră apărută în amurgul verde îl 
umplea de spaimă. 

Treceau pulsind uşor, prin fața lui, meduze răzlețe ori 
cîrduri întregi. Treceau fulgerător peşti scînteind în culori 
vii. Se perindau în juru -i cîrduri uriaşe de moluşte 
micuţe, pteropode cu aripioare late şi cu cochilii plăpînde, 
aproape străvezii, ca nişte catalige Crevete - răcuşori de 


mare, subțiri şi grațioşi - le fugăreau să le vineze şi 
dispăreau împreună cu ele. În zare sclipi o mică scînteie 
albăstruie; zvicni în sus, apoi se arătă din nou... iată şi 
una roşie, alta albastră, alta verde... Mii şi mii de scântei 
mici, de toate culorile, strălucind ca nişte nestemate, se 
zbenguiau prin apă... lată că acum totul în jur e brăzdat 
şi presărat cu milioane şi miliarde de firişoare şi puncte 
arzătoare, scînteietoare. O ploaie deasă de minuscule 
scîntei de safir, de purpură, de smarald şi de aur, 
transformă totul într -o feerie. E dansul safirinilor, nişte 
raci Mici. 

Cu gura căscată de încîntare, uitînd şi de spaimă şi de 
singurătate, Pavlik privea în jurul lui, orbit de 
fermecătoarea privelişte, şi răspundea uneori maşinal la 
întrebările zoologului. 

Deodată, de pe fund, chiar de lingă picioarele lui, se 
înălță din nisip, şerpuind, o ființă pătrată, neagră, plată 
şi catifelată, ca o foaie de tablă. Într -unul din colțuri, 
hîda vietate căscă un bot mare, deasupra căruia se 
bulbucau doi ochi sticloşi. Alte două colțuri unduiau 
repede ca nişte aripi, iar din al patrulea colț, ultimul, 
pornea o coadă îngustă, aidoma unei cravaşe, prelungită 
cu o țeapă lungă şi ascuţită. Vietatea, un cocoş de mare, 
prinse din zbor un peşte care trecea pe aproape, îl înghiți 
şi lunecă în jos. Acolo, din citeva mişcări, stîrni un nor de 
nisip, care, aşezindu -se apoi, îl acoperi de tot. 

Surprins de ivirea neaşteptată a dihaniei lungă de doi 
metri, băiatul încremeni, apoi deodată, speriat de moarte, 
sări, într -o parte, spre o stîncă de corali morți. 

Dar în aceeaşi clipă, ceva uriaş lung şi ascuțit la vîrf îi 
apăru în față, de după o tufă mare din apropiere, şi se 
năpusti fulgerător asupra lui, ca un proiectil de artilerie. 
Băiatul simţi o lovitură groaznică în piept, iar pe sub 
mîna lui întinsă trecu un bot înfricoşător, plin de colți şi 
cu doi ochi uriaşi, reci ca de ghiaţă. Îl străfulgeră gîndul: 
„Să -l strîngi...” 

Miinile i se încleştară în jurul uriaşului trunchi lunecos. 


Pavlik simți o zguduitură şi mai puternică, apoi totul 
dispăru şi se rostogoli în beznă. 


CAPITOLUL III. DUPĂ LUPTĂ 


— Mai răpidi, mai răpidi, tovarăşe Lord! Am prins -o di 
coadă, lua -o -ar naiba di zăludă! Nu mai pot s -o ţin! Fir - 
ar ea blăstămată! Mi s -au tăiat puterili... 

— Ce -i, Skvoreşnea? Ce s -a întîmplat? 

Zoologul ieşi din desişul de alge într -o poiană largă şi 
văzu un tablou extraordinar. În lumina verzuie, 
puternică, alături de cîteva aparate care lucrau pe sub 
nişte clopote străvezii, construite parcă din sticlă, se 
înălța silueta gigantică a unui om îmbrăcat într -un uriaş 
costum metalic, de scafandru, şi cu o cască la fel de 
mare. Încovoiat şi proptit bine în picioare, ţinea într -o 
mînă, înfăşurat pe braț, cablul gros şi elastic, care unea 
două dintre clopote cu nişte aparate în plină funcţiune. În 
acest cablu îşi încleştase dinții un rechin lung de mai 
bine de doi metri, pe care omul îl apucase cu cealaltă 
mînă de partea groasă a corpului, aproape de coadă. Ritul 
rechinului trecea mult dincolo de gura largă, aşezată sub 
cap, pielea lui cenușie era aspră ca o raşpă, iar în ochii 
timpi, mari şi rotunzi, se aprinsese de furie o flacără 
trandafiriu -albicioasă. Zoologul îşi dădu seama îndată că 
e un rechin scrumbivor, un exemplar dintr -o specie de 
rechini a căror lăcomie i -a uimit şi pe cei mai vechi 
cercetători. Hrana obişnuită a acestor rechini sînt 
scrumbiile, pe care le urmăresc cînd pornesc în cîrduri 
spre maluri, pentru bătaie. Dar nu cruţă nici un alt peşte 
pe care poate să -l învingă. Numai rechinul „cîinele de 
mare", ruda ei mai mare şi mai puternică, faimosul tilhar 
al mărilor şi al oceanelor, îl întrece ca mărime şi putere. 

Tocmai un astfel de rechin fioros se încumetase 
Skvoreşnea să apuce de coadă şi, cu o sforțare de 


necrezut, îl ținea în loc de atita vreme! 

Rechinul ba se încorda, arcuindu -se, ba se destindea 
izbind apa, dar cablul prins în dinţi nu voia să -l lase. 

Picioarele lui Skvoreşnea se afundaseră în nisip pînă la 
gleznă. Obrajii roşii de încordare se acoperiseră de 
sudoare. Rechinul trăgea furios de cablu în toate părțile, 
dar nu putea să -l smulgă din mîna gigantului. 

Scoţind stiletul din teacă, zoologul se năpusti asupra 
rechinului. 

— Mănuşili, mănuşili, Lord! urlă Skvoreşnea, smucit în 
toate părțile de mişcările turbate ale rechinului. Cu 
stiletul nu faci nimica! 

Zoologul se opri. Cît ai clipi îşi trase mănuşile şi -şi 
încheie copcile. Apoi cuprinse rechinul cu amîndouă 
mîinile. Rechinul  tresări electrocutat, se  încolăci 
spasmodic, ajungînd cu botul aproape de coadă şi, cu un 
ultim spasm se destinse din nou, zvirlindu -i pe zoolog şi 
pe Skvoreşnea cît colo, ca pe nişte pisoi. Apoi îşi desfăcu 
fălcile, fără viaţă, şi, tresărind, se lăsă la fund. 

Zoologul sări numaidecit în picioare, dar Skvoreşnea, 
istovit, se ridică anevoie. 

— Ei, cum s -a întîmplat, Skvoreşnea? 

— Ptiu, fir -ar... Lasă -mă să -mi trag oleacă sufletul... 
Dacă mai întîrziai două -trei minute, era vai şi amar di... 
bietili aparate. Zuliarul aista di peşte nesătul, o crezut că 
-i di mîncari cablul şi s -o aninat di el. Îți dai sama, Arsen 
Davidovici, ce s -ar fi ales di agregați, dacă ar fi smuls 
cablul de sub clopote?! Presiunea apei ar fi pătruns sub 
clopote şi -ar fi distrus toate aparatili aistea, atît de 
sensibile. Şi -atunci ce să fac? Mi -am înfăşurat cablul pi 
mînă, ca să tragă zdrahonu di mini, nu di clopote. L -am 
pălit la început di cîteva ori peste ritul lui scîrbos şi peste 
ochi, dar ţi -ai găsit! Nu voia să -i dee drumu' cablului şi 
pace! Trăgea di el şi -şi făcea vînt din coadă, să -l smulgă. 
Atunci 1 -am prins cu mîna cealaltă di coadă. Uf, da' 
puternic mai e! 

— Păi, de ce nu ţi -ai pus mănuşile în funcțiune? 


— Cum? Că dacă lăsam o clipită cablul din miîini, naiba 
ştie ce -ar mai fi făcut zăludul! Dar Pavlik, unde -i? Am 
auzit ce -ați vorbit. S -o pierdut? 

Zoologul tresări. 

— Vai de mine, - se trezi el, - uitasem cu totul de el. 


Privi alarmat spre Skvoreşnea: 

— Tu auzi ceva? 

Uriaşul se nelinişti şi el. Mai ales în astfel de momente, 
cînd îşi pierdea cumpătul, făcea uz de un sălbatic 
amestec de cuvinte ucrainene şi ruseşti, pe care -l numea 
„grai matern". Multe împrejurări din viața lui au 
contribuit la formarea acestui „grai' şi i -au dat lui 
Skvoreşnea convingerea că asta -i limba lui maternă. Mai 
întîi faptul că s -a născut într -un sat de lingă Voronej, pe 
jumătate ucrainean, pe jumătate rusificat; apoi educația 
pe care a primit -o într -o şcoală de zece ani rusească şi 
marea lui dragoste pentru literatura rusă, mai cu seamă 
față de poeții ruşi, dragoste îmbinată cu pasiunea pentru 
Sevcenko şi Kotiubinski; şi în cele din urmă serviciul la 
marină, mai întîi în flota de suprafaţă, iar pe urmă în cea 
submarină, au constituit un mediu prielnic pentru 
formarea acestui limbaj. 

— N -aud nimica, răspunse el gifiind şi, cu o enervare 
vădită, adăugă: Unde s -o răzleţit, tovarăşe Lord? 

— A rămas în desişul de coral, cînd fugeam să -ți ajut... 
Pavlik! Pavlik! Răspunde!... Tace... S -a întîmplat ceva cu 
el, murmură zoologul. Hai, Skvoreşnea fuga! 

— Trebuia să ti -ntorni la dînsul, nu să alergi la mini. 
Nu m -ar fi luat naiba, dacă mai întîrziai oleacă. Dă -i 
drumul la elice; viu şi eu acuşica. 

Deschise tabloul de comenzi de la centură şi apăsă pe 
unul dintre numeroşii butoni. Se auzi un glas: 

— Aici locotenentul -major Bogrov. Ce -i Skvoreşnea? 

În virtutea obişnuinţei, Skvoreşnea luă poziţia de drepţi 
şi spuse: 

— Daţi -mi voie să vă raportez: Băietul Pavlik, care se 


află pe bordul navei, îndreptîndu -se împreună cu 
tovarăşul Lordkipanidze spre locul de lucrări, la punctul 
numărul şase de pe bancul de corali, o rămas în urma 
tovarăşului Lordkipanidze şi s -o pierdut în tufişurile di 
corali. Amu nu mai răspunde la apel. Tovarăşul 
Lordkipanidze s -o zorit să -mi vie mie în ajutor, că mă 
războiam cu un rechin, care voia musai să smulgă cablul. 
Tovarăşul Lordkipanidze o plecat acum să -l cate pi băiet. 
Vă rog să -mi îngăduiți şi mie să plec în căutarea 
băietului şi să -mi trimiteţi schimbul aici, la punctul şase. 

— Bine, Skvoreşnea, se auzi răspunsul grăbit Porniţi 
imediat în căutare. Trimit chiar acum schimbul. Nu -l mai 
aştepta. 

— Am înţeles tovarăşe locotenent! 

Apucă grăbit o lopăţică care zăcea jos şi începu să 
îngroape cablul. În acest timp, zoologul deschisese tabloul 
de comandă de la centură şi apăsase pe un buton. Din 
partea de jos a cocoaşei din spate ieşi la iveală o tijă 
groasă, care se deschise apoi la capăt ca o floare şi se 
transformă într -o mică elice. În acelaşi timp, jambierele 
de la picioare se desfăcură şi ele formînd două planuri de 
cîrmă, unul orizontal şi unul vertical. Zoologul mută o 
pirghiuță, elicea începu să se învirtească repede şi 
savantul, pe jumătate culcat, cu picioarele alăturate, 
zbură înainte spintecind apa cu casca şi cîrmind cu 
ajutorul volanelor de la picioare. După cîteva clipe, 
Skvoreşnea trecu pe lingă el, ca o torpilă uriaşă. Oricit de 
miîhnit şi îngrijorat era zoologul, nu putu să -şi 
stăpinească o exclamaţie de încîntare la vederea siluetei 
de uriaş a lui Skvoreşnea, care i -o luase fulgerător 
înainte. 

— Minunată -i invenţia asta a lui Krepin! şopti el. 

— Ai zis ceva? 

— Nu, nimic, se ruşină zoologul. 

I se părea de neiertat să te poţi gîndi în clipa aceea la 
altceva decit la Pavlik. 

— Mai repidi. Lord! Mai repidi! 


Zoologul îl ajunse din urmă pe Skvoreşnea, mutind 
pirghiuța cu încă vreo cîteva diviziuni şi mărind astfel 
numărul de rotații ale elicei. Înaintau acum cu o viteză şi 
mai mare, cu corpul într -o poziție complet orizontală. 

Speriaţi, peştii abia apucau să se dea în lături din fața 
acestor ființe curioase şi neobişnuite pentru lumea 
submarină. O sepie mică zăbovi o clipă, zbură cît colo 
strivită de umărul zoologului. În agonie, dînd drumul 
unui nor de cerneală, şi cu cele zece brațe atirnîndu -i 
inert, lunecă la fund, rotindu -se în virtejul format în 
urma zoologului. Ciţiva țipari de mare lungi şi şerpuitori, 
atraşi de curentul apei, se apropiau de Skvoreşnea. 
Speriaţi, rotindu -şi capetele de şerpi cu ochii roşii, ei 
lunecară spre picioarele lui şi acolo fură sfirtecați de 
marginile ascuţite ale volanelor. Trecu fulgerător şi un 
mic rechin, care se avintă să taie drumul acestor ființe 
neobişnuite, dar pe dată, încovoiat ca un arc, zbură în 
sus, spre apele străvezii de la suprafață. 

Coborînd din mers peste elice grilele de siguranţă, 
zoologul şi Skvoreşnea se năpustiră ca două proiectile 
grele în desişurile de alge gigantice ale sargaselor ce se 
întindeau în sus, spre suprafață. Rădăcinile lor înfipte nu 
prea adînc de fund, rădăcini cu ajutorul cărora algele nu 
se hrăneau, ci numai se fixau de fund, se rupeau cu 
uşurinţă sub greutatea scafandrilor. Băşicuţele pline cu 
aer, aşezate ca ciorchinii de struguri pe tulpinile aurii şi 
la baza frunzelor, se desprindeau neîncetat şi se înălțau 
răbufnind, încît apa părea că clocoteşte de -a lungul 
întregului drum pe care cei doi îl străbăteau fulgerător de 
repede. 

Dincolo de perdeaua algelor se deschidea o poiană din 
marginea căreia începea pădurea de coral. 

— Unde a rămas? îl întrebă Skvoreşnea pe zoolog. 

— În partea cealaltă. 

Potrivindu -şi viteza, cotiră ca să ocolească desişurile de 
coral, cercetind cu încordare împletitura deasă a tufelor şi 
a ramurilor viu colorate şi pline de viață. Pavlik nu era 


nicăieri. Se lăsară mai jos, trecură pe deasupra desişului, 
atingînd aproape virfurile coralilor, smulgind din viteză de 
pe stînci ramuri gingaşe şi înflorite de coral, ghirlandele 
băşicate ale algelor. 

— Pavlik! Pavlik! Unde eşti? 

— Răspunde, Pavlik! Sîntem aici! 

Deodată Skvoreşnea făcu o cotitură bruscă înapoi şi 
cufundîndu -se cu capul în jos, spre rădăcina unei 
coloane înalte de coral, strigă: 

— Uite -l! Aici, Lord! Aici! Îngrozitor! Zace în nesimţire! 
Uite cu cine s -o încăierat! 

Uluit, zoologul rămase cîteva clipe nemişcat. 

— Peşte cu spadă! strigă el în cele din urmă, lăsîndu -se 
în genunchi lîngă băiatul care zăcea întins pe nisip. 

Un peşte uriaş, zvelt şi puternic, de cel puțin trei metri 
lungime, cu o aripioară dorsală înaltă, în formă de seceră 
şi cu coada la fel de graţioasă, acoperea jumătate din 
trupul lui Pavlik, înăbuşindu -l cu greutatea -i. Pe spate, 
pielea aspră a peştelui era colorată cu un amestec ciudat 
de roşu şi albastru, dar pe tot restul corpului domina 
albastrul în cele mai diferite nuanțe: burta avea culoarea 
alb -albăstrie, cu un frumos luciu argintiu, aripioarele 
erau albastre -cenuşii, coada neagră -albăstruie. Pînă şi 
ochii mari şi rotunzi îi erau tot albaştri. 

Ca majoritatea peştilor, era altfel colorat pe spate şi pe 
burtă; dacă te uitai de sus, cu greu puteai să desluşeşti 
spinarea întunecată, care se contopea cu culoarea apei; 
dacă te uitai de jos, culoarea deschisă a peştelui nu se 
putea deosebi în lumina difuză, care venea de sus. Dar 
ceea ce îi era caracteristic acestui soi de peşte, era spada, 
o spadă lungă, plată şi ascuţită. Această spadă, armă de 
temut a peştelui, nu era altceva, decît o prelungire a 
maxilarului superior, ce se întindea înaintea lui, pe o 
lungime de cel puțin şaptezeci şi cinci de centimetri. 
Spada uriaşului peşte care -l doborise pe Pavlik se 
înfundase aproape în întregime într -o crăpătură învăluită 
în alge a unei coloane de coral, ce se înălța pe locul unde 


avusese loc această dramă submarină. 

— Nu cumva... 1 -a ucis? întrebă zoologul cu glas 
tremurător, privind ochii închişi şi fața palidă a băiatului. 

— Nu ti teme. Trăieşte! răspunse cu fermitate în glas 
Skvoreşnea, ridicîndu -se. Putea să -l ucidă numai dacă îi 
făcea bortă în costumul de scafandru. Şi precum vezi, nici 
pomeneală di aşa ceva. Costumul îi nevătămat. În schimb 
flăcăiaşul nostru 1 -o dat gata. Pi loc 1 -o răpus. Parcă 1 -o 
pălit cu tunul. 

Pavlik mai ţinea încă în braţe trupul rotund al peştelui 
ceva mai jos de aripioara dorsală. 

Cu băgare de seamă, Skvoreşnea îi desfăcu mîinile, 
dîndu -i -le în lături. 

— Ridică puţin peştele, - îl rugă zoologul, - ca să -l scot 
pe Pavlik. 

Scoaseră băiatul la iuțeală, iar zoologul cercetă cu 
atenție costumul. Nu găsi nici un fel de stricăciune. Doar 
obiectul plat şi lunguieț ca un browning era smuls de la 
centură şi se ținea numai de şnur. 

Zoologul îşi fixă din nou privirea asupra chipului palid, 
lipsit de viață al băiatului şi văzu că pielea fină şi gingaşă, 
de pe tîmpla dreaptă, pulsa abia vizibil. 

— Trăieşte, Skvoreşnea! Trăieşte! 

— Păi n -am zîs eu? răspunse uriaşul zîmbind fericit, 
fără să -şi ia ochii de la băiat. 

Zoologul deschise repede tabloul de comandă de la 
centura băiatului şi apăsă pe un buton. 

— O mică portie suplimentară de oxigen îl va ajuta să -şi 
revină mai repede, rosti el. Uite că s -a îmbujorat la față! 
Minunat! Pavlik! Pavlik! M -auzi, Pavlik? Răspunde! 
Răspunde -mi! 

Băiatul deschise ochii. Se uită o clipă cu privirea 
pierdută la zoolog, apoi fața i se crisp de o spaimă 
neaşteptată. Cînd zări însă şi chipul zîmbitor al lui 
Skvoreşnea aplecat asupra lui, îi răspunse îndată cu un 
zimbet slab. 

— Ei, acum totul e în ordine, se bucură zoologul. Să -i 


dau puțină cacao din termos şi totul va fi în regulă. 

Apăsă pe un alt buton de pe tabloul de comandă al 
băiatului şi imediat, de sub casca lui, o țevişoară neagră, 
curbată şi cu capătul rotunjit se ridică şi se opri chiar 
lingă buzele lui Pavlik. 

— Bea, drăguțule, bea, îl îndemnă zoologul plin de 
duioşie. Bea că -ți face bine. 

Pavlik luă ţevişoara în gură şi trase cîteva înghițituri. 
Privind însă întimplător într -o parte şi zărind hoitul 
monstruos al peştelui cu spadă, el se ridică brusc şi 
încremeni îngrozit. Skvoreşnea începu să ridă. 

— Acum Pavlik, eşti un erou! îi spuse el punîndu -i mîna 
pe umăr. la ti uită ce peşte ai omorit tu singur! Bravo, 
flăcăule! 

— Nici nu 1 -am văzut bine, răspunse Pavlik, palid la 
față şi cu slăbiciune în glas. S -a năpustit atit de repede 
asupra mea... 

— Şi -acum să mergem, Skvoreşnea, îl zori zoologul. 

— Să mergem, tovarăşe Lord! răspunse vesel 
Skvoreşnea. 

Peste o clipă, elicele începură să se învirtească. 
Skvoreşnea îl ţinea pe Pavlik în braţe ca pe un copil mic. 
Spintecînd năprasnic apa, zburară, urmind panta lină a 
fundului, prin adîncurile întunecate ale oceanului. 


* 


La şase sute cincizeci de metri adîncime, fascicolul de 
lumină al reflectorului părea un tunel uriaş, de culoare 
albăstruie, săpat în bezna deasă, neagră şi catifelată, 
beznă de nepătruns. Capătul îndepărtat al tunelului 
strălucea orbitor, ca un glob de metal incandescent, în 
timp ce capătul celălalt, dinspre ei, semăna cu o pilnie 
largă, tot mai difuză, care se pierdea pînă la urmă în 
bezna înconjurătoare. 

Zoologul şi Skvoreşnea cu Pavlik în brațe înaintau cu 
două zecimi din viteza maximă de -a lungul tunelului 


luminos, ţinindu -se ceva mai la o parte de el. O 
răsfringere palidă albăstruie luneca pe fețele şi pe 
costumele lor. Siluete de peşti şerpuiau în tunel, ca pe un 
ecran argintiu şi transparent. Apăreau pe neaşteptate, se 
jucau îmbătaţi parcă de şuvoiul de lumină neobişnuită, 
sau rămineau  încremeniți locului ca vrăjiți, vreme 
îndelungată, pentru ca deodată să dispară tot atit de 
neaşteptat, topindu -se parcă în bezna înconjurătoare. 

Zoologul privi înapoi şi i se păru că vede un cer straniu, 
negru, presărat cu stele neobişnuite, colorate frumos, dar 
slab luminate. 

Stelele acestea albastre, roşii, verzi, argintii zburau 
clipind stins în toate direcţiile, unele răzlețe ca nişte 
lampioane, altele grupate; formînd cercuri strălucitoare, 
se adunau la un loc, împletindu -se în diademe de 
mărgăritar, ori se desfăceau înşiruindu -se în ghirlande 
sclipitoare, multicolore. 

În punctele, liniile şi petele sclipitoare, ce mişunau prin 
tunelul de lumină, zoologul recunoştea (sau cel puțin 
bănuia) nenumărate vieţuitoare cunoscute, cele care 
nimeriseră vreodată întimplător în dragele şi plasele 
aruncate în adîncuri, rarii oaspeți ai centrelor şi 
laboratoarelor maritime biologice şi zoologice. De cele mai 
multe ori, însă, rămînea încurcat, văzînd pentru întiia 
oară creaturi curioase, necunoscute încă de nimeni. 

Şi câte lucruri nemaivăzute ascund în ele aceste adincuri 
necutreierate ale oceanului! Ce poţi face cu cele mai 
ingenioase aparate de vinătoare şi pescuit în fața 
puternicilor,  sprintenilor şi  rapizilor locuitori ai 
adîncurilor?! Pe cine aduc la suprafață aceste biete 
aparate oarbe, născocite de mintea omului, în afară de 
cele mai domoale, cele mai mici şi mai slabe ființe care 
populează acest univers tainic, plin de enigme, al 
oceanului? 

Tot ceea ce zoologul a putut să cunoască într -un timp 
atit de scurt, cu ajutorul minunatei nave, i -a dovedit cît 
de mărginite, cît de neînsemnate sînt informaţiile de care 


dispune pînă în prezent ştiinţa despre mare, despre viața 
ei şi mai cu seamă despre viața din străfundurile ei. Abia 
acum - o dată cu apariția acestei nave - oceanografia, 
fizica şi chimia mării, biologia ei vor începe să iasă din 
vîrsta copilăriei. Pieptul zoologului se umfla de bucurie, la 
gîndul că el, cel dintii, a putut să studieze marea liber şi 
nemijlocit, să studieze viața ei în împrejurările cele mai 
fireşti cu putință. 

Uriaşa umbră a submarinului, care amintea silueta 
unui gigantic caşalot, se desprinse din umbră, abia 
conturindu -se pe fondul slab al luminei difuze, 
împrăştiate în jurul reflectorului. 

— lată -ne şi acasă, spuse zoologul după un timp 
oarecare. Să chem submarinul. 

Cei zece kilometri de la locul luptei lui Pavlik cu peştele 
cu spadă pînă la submarin, zoologul şi Skvoreşnea îi 
parcurseră numai în zece minute. 

Se apropiară de submarin dinspre tribord, în partea de 
unde bătea cu o putere ucigătoare lumina reflectorului cu 
o capacitate de douăsprezece miliarde de lumini. Acolo, 
tunelul de lumină era parcă umplut cu un metal topit, de 
un alb orbitor. Nici o vietate nu putea să suporte puterea 
acestei lumini pînă la o sută de metri de reflector. Cele 
care nimereau întîmplător în raza lui, orbeau pe loc şi, 
paralizate pentru mult timp, cădeau neputincioase la 
fund. 

După ce schimbară cîteva cuvinte prin radiotelefon cu 
postul central al submarinului, zoologul şi Skvoreşnea se 
apropiară încetişor de reflector. Din bordul gofrat al 
submarinului se desprinse o palieră dreaptă, de metal, 
deschisă în față şi îngrădită lateral cu balustrade. 
Rotindu -se în balamale, ca un capac, paliera se opri în 
poziție orizontală, deschizind în bordul vasului o uşă ce 
dădea într -o cameră cubică, luminată de cîteva lămpi 
electrice, galbene. Oprind elicea şi escamotind -o, 
Skvoreşnea păşi cel dintii pe palieră, ținindu -l în braţe pe 
Pavlik, şi prin uşa care se deschise în lături trecu în 


camera umplută cu apă. După ce intră şi el, zoologul 
apăsă pe un buton pătrat, sclipitor şi roşu, care se afla în 
dreapta deschizăturii. Paliera se ridică, iar uşa se închise 
ermetic. Cu greu puteai desluşi linia îmbinării acestei uşi 
de peretele masiv al vasului. Apa începu să scadă repede. 
Pe peretele exterior, se văzu acum mai bine un şir de 
butoni cu măciulii ce străluceau în lumini diferite. Pe 
peretele opus erau fixate cîteva aparate cu cadrane, ace 
indicatoare şi mai multe tuburi de sticlă gradate. 

În zece -cincisprezece secunde, pe podeaua camerei nu 
mai rămase nici o picătură de apă. Zoologul şi 
Skvoreşnea continuau să stea nemişcați. 

— Ce presiune avem, Lord? întrebă  Skvoreşnea 
nerăbdător. 

Zoologul se apropie de aparate şi se uită la unul din 
acele indicatoare: 

— Optsprezece atmosfere, răspunse el. Acum va fi 
normală şi vom putea să ne dezbrăcăm. 

Nerăbdător, deşi nu voia să arate, el nu -şi mai luă ochii 
de pe aparate. În sfirşit, deschise tabloul de comandă, de 
la centură, şi apăsă pe un buton. Imediat ventuzele care 
țineau casca prinsă de gulerul costumului de scafandru 
primiră în ele aer, şi zoologul scoase repede casca de pe 
cap. 

După aceea desprinse dintr -un lăcaş special de pe 
tablou un ac de aramă, prins cu un şnur subţire, dar 
lung şi, apăsind pe un butonaş micuț de pe miînerul 
acului, trase cu capătul lui ascuţit, de sus în jos, de -a 
lungul unui abia vizibil şănțuleț săpat în lungul 
costumului de scafandru. Apoi făcu la fel la amîndouă 
picioarele pînă la tălpi şi în sfirşit, în jurul taliei. 
Costumul se deschise de -a lungul acestor linii -fermoar 
şi zoologul începu să se elibereze treptat de fiecare piesă a 
îmbrăcămintei lui metalice. Aceeaşi operaţie o făcea şi 
Skvoreşnea asupra lui Pavlik. 

În acest timp, uşa din peretele interior se dădu în lături 
şi în cameră intră grăbit un tînăr marinar slab şi oacheş, 


în bluză albă şi pantaloni negri. Părul lui, ca pana 
corbului, era pieptănat frumos, cu o cărare albă, dreaptă, 
într -o parte, dar din creştet i se ridica țeapăn o şuviţă de 
păr aspru, rebelă şi sfidătoare. 

— Ce -i cu Pavlik? rosti el îngrijorat, repezindu -se spre 
Skvoreşnea. 

— Nu -i nimic, Marat Moiseevici! Ce să fie? răspunse 
vesel Pavlik, dînd să se smulgă din brațele lui 
Skvoreşnea, pentru a se îndrepta spre tinărul marinar. 

— S -o crezi tu că nu -i nimic!... îi reteză zoologul tot 
elanul. Dezbracă -l repede, Marat, şi du -l la infirmerie. 
Vin şi eu acum să -l examinez... 

Un alt tînăr, îmbrăcat cu o bluză albă, mic şi îndesat, cu 
părul negru şi fața galben -tuciurie, de mongol, intră în 
cameră privind îngrijorat, cu ochii lui înguşti şi piezişi, la 
scafandrii care se dezbrăcau. 

— Ţoi! îl întimpină cu bucurie Pavlik, înainte de a fi 
apucat acesta să spună vreun cuvînt. Ţi -am adus o 
moluscă interesantă! Ce te uiţi aşa? N -am nimic, sînt 
bine! Arsen Davidovici, spune -i de molusca cea nouă. 
Numai că -i cam bolnavă. Arsen Davidovici ţi -o dă ţie s -o 
examinezi. 

— I -ai şi dat drumul la morişcă! rise Ţoi, descoperind 
două rînduri de dinţi albi, minunaţi. Înseamnă că eşti 
întreg. Bravo, eroule! Dar nu ți -ar strica de loc să treci 
puţin la refacere. 

Toţi cinci ieşiră din cameră şi se treziră în lumea de 
metal sclipitor a maşinilor şi mecanismelor neobişnuite, 
care funcționau automat. În linişte şi în tăcere. 


CAPITOLUL IV. NAUFRAGIUL NAVEI „DIOGEN" 


Cu toată puterea colosală a uraganului care se 
năpustise din regiunile reci ale Mării Baffin şi din 
Groenlanda, în clipa cînd vaporul „Diogen", vas de prim 


ordin, care făcea curse regulate între Cherbourg şi New - 
York, dădu semnalul de naufragiu, zeci de vapoare se 
adunară într -un răstimp de numai două -trei ore, ca să -i 
ajute. Uriaşele valuri care atingeau o înălțime de 
treisprezece metri, se mai astîmpăraseră, potolite de 
şuvoaiele de țiței şi de spărgătoarele pneumatice de 
valuri; numeroase vedete şi hidroglisoare - cu aburi, cu 
motoare Diesel ori electrice - făceau naveta transportîind 
oamenii de pe vaporul naufragiat. Cele dintii victime fură 
aduse pe "Marie Antoinette" care sosise prima, şi care 
începuse lucrările de salvare. Printre aceştia se afla şi un 
cetățean sovietic, Ivan Fiodorovici Buniak, grav rănit de 
un bloc de gheață desprins de pe aisbergul de care se 
ciocnise vasul „Diogen'. Buniak se întorcea în patrie, 
venind din Canada unde, timp de şase ani, îndeplinise 
funcţia de consul sovietic la Quebek. În clipa ciocnirii, el 
se afla pe puntea superioară, împreună cu fiul său în 
vîrstă de paisprezece ani; de la înălțimea aceea de 
douăzeci şi cinci de metri contemplau amindoi, în 
legănatul ritmic al vaporului gigant, stihia turbată şi 
neputincioasă. Aisbergul apăru din bezna crepusculară 
cu totul pe neaşteptate. Aceşti munți plutitori de ghiață 
ce coboară din nord se topesc întotdeauna înainte de a 
ajunge la o latitudine atît de joasă, şi apariția aisbergului 
în calea vasului „Diogen” nu se putea explica decît prin 
faptul că uraganul ținuse şapte zile în şir. 

Şi tocmai în noaptea aceea se defectase aparatul 
fotografic infraroşu de la babord, care ar fi putut anunța 
la timp apropierea aisbergului. 

Zvîrlit de furia uraganului, „Diogen' se izbi cu atita 
putere de muntele de ghiață, încît întreg babordul se 
turti, pereţii se sparseră la locul de etanşare, iar puntea 
superioară se surpă sub greutatea unor uriaşe blocuri de 
ghiață. 

Pe Buniak, care zăcea fără cunoştinţă, cîțiva marinari de 
pe echipajul vasului naufragiat îl coboriră pe vedeta de pe 
„Marie Antoinette" şi nimeni nu observă lipsa fiului său. 


Aisbergul aducător al atitor nenorociri se îndepărtă 
legănîndu -se uşor pe uriaşele valuri care se înălțau 
turbate în jurul lui. Şi era firesc să nu -i treacă nimănui 
prin minte că în vreuna din nenumăratele crăpături, 
peşteri şi grote ale aisbergului ar fi putut să se afle 
cineva. 

Cînd lucrările de salvare a pasagerilor şi a echipajului 
fură terminate, se trecu la identificarea răniților, inclusiv 
a celor care zăceau încă fără cunoştinţă. 

Apelul organizat după aceea prin radio stabili că lipsesc 
trei oameni, printre care şi Pavel Buniak, în vîrstă de 
paisprezece ani, fiul lui Ivan Buniak, supus sovietic. Se 
presupusese că în clipa ciocnirii au căzut tustrei în apă şi 
s -au înecat. Cîteva vedete rapide cercetară totuşi timp de 
un sfert de oră marea în jurul vasului naufragiat, dar se 
întoarseră fără nici un rezultat. 

În vuietul trist de adio al sirenelor de pe celelalte nave, 
neînsuflețitul „Diogen', cu cazanele stinse, se afundă 
încet pînă dispăru în valuri, luînd calea adîncurilor 
întunecate ale oceanului. Vapoarele se împrăştiară 
ducîndu -i pe cei salvați în diferite porturi ale țărmului 
european. 


Uraganul se ogoi în sfirşit. Valurile lungi şi line se 
rostogoleau domol în zare. Vieţuitoarele oceanului, 
ascunse în adîncuri de clocotul furtunii, ieşeau din nou la 
suprafață. Tot mai des se arătau din valuri stoluri de 
peşti zburători. Întinzîndu -şi aripioarele lungi şi ascuţite, 
ca de rindunele, se înălțau foşnind sec şi dispăreau din 
nou în apele azurii ale oceanului. 

În urma lor, ca nişte proiectile de tun, zvicneau din apă 
bonite minunate, macrouri scînteietoare, albastre ca 
smalțul, ori roşii ca purpura, dar toate cu codițele de un 
galben -auriu. 

Toni uriaşi, de doi şi chiar de trei metri lungime, în 


goana lor după vînat, îşi arătau din cînd în cînd la 
suprafață  boturile rotunde, deschise şi lacome, ori 
spinările puternice, negre -albăstrii. Urmărirea vînatului 
era în toi. Stolurile de peşti zburători se înălțau şi cădeau 
neîncetat. Dar şi vînătorii, şi vînatul ocoleau obiectele 
ciudate şi neobişnuite pentru locurile acelea, care 
apăreau cînd ici, cînd colo, printre valuri: bănci de lemn, 
fotolii uşoare împletite, lăzi din şipci cu varză, cu 
portocale, bucăţi de scînduri, o etajeră japoneză lăcuită, o 
uşă albă cu resturi de geam în ochiuri, saltele umplute cu 
iarbă de mare. colaci de salvare, paie - semne 
îngrijorătoare ale naufragiului, trişti tovarăşi de drum ai 
omului rămas pradă pustiului marin. 

lată o doradă de mai bine de un metru lungime, 
executind o săritură neizbutită peste o cuşcă cu găini 
înecate şi căzind cu un pleoscăit zgomotos înapoi în apă. 
Dar iute ca fulgerul porni din nou după prada înaripată 
care -i scăpase. Avîntîndu -se din ce în ce mai tare, 
luneca pe suprafața apei aidoma unui hidroglisor şi cînd 
zburătăciunea pornită de pe aisberg, pierzindu -şi 
puterile, cobori în zbor din nou pînă aproape de fața 
mării, dorada, cu o singură lovitură din coadă, se 
desprinse de val şi, săltind la vreo cîțiva metri în sus, îi 
tăie calea. Într -o clipă prada pe care o urmărise dispăru 
în botul ei uriaş şi rotund. 

Soarele îşi arunca ultimele raze peste crestele rotunde 
ale valurilor, cînd printre dorade, bonite şi toni, apăru şi 
o turmă de delfini cu boturi ascuţite. Jocul crud pe viață 
şi pe moarte reîncepu cu o nouă furie. 

Tabloul acesta pasionant nu atrase însă de loc atenţia 
celor trei oameni care scrutau spațiul din jur pînă departe 
în zare. Stăteau pe o platformă ovală, netedă şi îngrădită 
cu balustrade uşoare, fixată pe o movilă de metal gofrat, 
colorat în verde - albăstrui. La capătul din față al 
platformei, aproape de tot de balustradă, movila cobora 
abrupt în apă; în spate însă movila cobora în pantă lină, 
ca spinarea unei balene uriaşe, pină la o distanță de 


douăzeci -treizeci de metri, unde se pierdea în albastrul 
limpede şi străveziu al mării. Întocmai ca o şapcă dată pe 
ceafă, pe această pantă lină se înălța o cocoaşă rotunjită 
spre virf, din acelaşi metal gofrat. Retrăgiîndu -se, valul 
descoperea uneori încă vreo cîțiva metri de spinare, 
arătînd astfel că movila continuă şi mai departe sub apă. 

Movila se legăna uşor pe valurile line, potolite, apărind 
ba pe crestele lor, ba dispărînd între ele. Oamenii stăteau 
neclintiți pe platformă, de parcă nici nu simțeau 
legănatul. 

Doi dintre ei - îmbrăcaţi cu tunici de un alb imaculat, 
cu nasturii aurii, cu trese tot aurii pe mîneci şi cu „crabi 
| Denumire familiară (la marinari) a stemei de Stat. (n. r.)] 
pe şepci - cercetau tăcuți zarea şi crestele valurilor pînă 
departe, privind prin nişte aparate care semănau şi cu 
binoclul şi cu luneta. 


Al treilea, un gigant spătos, încremenise lingă 
balustradă, în spatele comandanților, străduindu -se să 
păstreze disciplina şi respectul față de ei. Purta o bluză 
albă ca zăpada şi beretă. Mustăţile lungi, afumate 
deasupra buzelor, atîrnau în cîrlionți aurii pînă mai jos de 
bărbie, ochii mici pe fața rasă, cu nasul cîrn priveau 
hîtru, cu o nestăpiînită şiretenie blindă. Privea scrutător 
suprafața oceanului, fără să -i pese de jocul răpitorilor 
care -şi urmăreau prada. 

Soarele asfinți. Amurgul se îngroşă apoi repede, văzînd 
cu ochii, de parcă de jos, din ocean s -ar fi ridicat în 
văluri suprapuse o perdea gigantică tot mai groasă, tot 
mai întunecat albastră. 

Doradele, boniţii, delfinii nu mai săreau afară din valuri, 
dar vînzoleala vinătorii continua pesemne sub suprafața 
apei. În stoluri, peştii zburători se înălțau ca şi mai 
înainte, întinziîndu -şi cu un pocnet uşor aripile; pluteau 
prin aer, coborau şi, atingînd uşor creasta valului, se 


ridicau iarăşi deasupra apei. În bezna neagră, care se 
lăsa repede, mereu cădea cîte unul -doi pe platforma 
acestui vas ciudat, producînd un zgomot puternic, - 
prăbuşindu -se pe punte, se loveau de bordurile lui 
gofrate şi, lăsînd urme de sînge şi solzi argintii, cădeau 
înapoi în apă. 

Cel mai înalt dintre ofițeri lăsă în cele din urmă ciudatul 
binoclu şi făcu din mînă un gest de renunțare. 

— Nu se vede nimic, Lord, spuse el într -o limbă curat 
rusească, virind cotul lunetei în spațiul dintre ţevile 
binoclului. Cred că băiatul a pierit. Pierdem vremea 
degeaba. 

Cu toate că amurgul se îngroşase, fata lui bronzată, bine 
rasă, cu reflexe aurii, şi cioculețul blond, ascuţit, se 
vedeau încă bine. Nasul uşor coroiat, din pricina lipsei de 
mustăți părea coroiat ca pliscul unei păsări de pradă. 
Ochii cenuşii, şi privirea întotdeauna ascunsă, abia 
strecurată printre genele subțiri, albăstrii, întărea şi mai 
mult această asemănare. 

Celălalt, mic de statură, cu capul mare şi o splendidă 
barbă lată, neagră, barbă pe care i -ar fi invidiat -o orice 
rege asirian, întoarse privirea spre cel care -i vorbise. 

— Totuşi, tovarăşe căpitan, ar trebui să ne convingem 
de lucrul acesta, rosti el, strîngîndu -şi de asemenea 
binoclul. Mai ales că „Pioner' va putea recîştiga uşor 
timpul pierdut. Doar am văzut numai două trupuri căzînd 
la fund. Unde putea rămîne al treilea? 

_ - Nu ştiu, Lord, nu ştiu. O fi rămas pe „Diogen" şi s -a 
dus la fund împreună cu el. Îmi pare foarte rău de băiat, 
dar nu mai putem rămîne aici. Să mergem, propuse 
căpitanul şi, întorcîndu -se încet, parcă în silă, se 
îndreptă spre tambuchiul deschis la capătul din spate al 
platformei. 

În clipa aceea, uriaşul care stătuse în spatele lor tresări 
şi, plecîndu -se mai mult înainte, ridică mîna prevenitor. 

Căpitanul şi Lord se opriră. Transformat parcă în stană 
de piatră, gigantul asculta cu încordare. 


Plescăitul liniştit al apei, care lovea uşor bordurile 
vasului, accentua şi mai mult liniştea aproape adormită a 
oceanului istovit de furtună. 

— Ce s -a întîmplat, Skvoreşnea? întrerupse tăcerea 
căpitanul, plin de nerăbdare. 

— N -ați auzit? răspunse gigantul tulburat, cu glas 
răsunător. Strigă un om!... 

— Cum? Căpitanul întoarse capul şi învălui cu privirea 
valurile întunecate şi adormite. Ți s -a părut, Skvoreşnea! 

— Nu, tovarăşe comandant, sînt sigur! luă Skvoreşnea 
poziția de drepți. Am auzit un strigăt... Stop! se 
întrerupse el însuşi şi întinse mina în aceeaşi direcție de 
mai înainte, privind încordat undeva în întuneric, peste 
capul căpitanului. 

Un sunet slab, îngînat, ca biziitul unui țiînțar, se auzi 
din depărtare. 

— Un strigăt! şopti Lord. Aud un strigăt, tovarăşe 
căpitan! 

— Da, da! Dar nu acolo unde arată Skvoreşnea, ci 
dinspre tribord. 

— Nu, tovarăşe căpitan, nu m -am înşelat, îl contrazise 
respectuos Skvoreşnea. Strigătul vine dinspre proră. 

— Ce -ar fi să aprindem reflectorul? propuse Lord, 
şovăind. 

— În nici un caz! se opuse în mod categoric căpitanul şi 
se apropie în grabă de balustradă, spre capătul din față al 
platformei. 

Aici, bara superioară se îngroşa şi se lățea ca să 
cuprindă un tablou de comandă oval, cu butoni, mici 
pirghiuțe şi volane, toate avînd pe ele cifre şi semne 
fosforescente de toate culorile. 

Căpitanul apăsă pe un buton. Din babordul înclinat al 
vasului se desprinse un corp întunecat, lat şi lunguieţ, 
rotunjit în sus şi în jos. Cu un şuierat şi un biziit molcom 
zbură în sus ca o torpilă aeriană şi dispăru în întuneric. 
În acelaşi timp, în mijlocul tabloului de pe balustradă se 
lumină cu o lumină palidă şi argintie un mic ecran 


rotund. 

— Cercetaşul infraroşu! rosti fericit Lord şi tăcu îndată, 
fixîndu -şi privirea pe ecran. 

Căpitanul privea şi el atent cercul mic şi argintiu, 
răsucind încetişor unul din volane pe un sfert de rotaţie 
la dreapta şi la stinga. Pe fondul luminos al ecranului 
lunecară nişte umbre difuze: ceva care putea fi o ladă, 
apoi ceva plat cu pete pătrate, un fotoliu, o bancă... 

Da, fără îndoială! Tot ce văzuseră oamenii, mai devreme, 
pe suprafața mării, la lumina asfinţitului de soare, 
resturile care pluteau în preajma locului naufragiului, 
toate apăreau acum din nou, unul după altul, în umbre 
vagi, dar cunoscute, pe acest ecran argintiu şi mat. 

— Genială invenție! se entuziasmă Lord. Nu mă pot 
obişnui cu acest minunat cercetaş. Uite şi aisbergul! 

— Da, - rosti căpitanul, - dar marea în jurul lui e 
pustie. Nu se mai vede nici un fel de epavă. De unde 
putea atunci să vie strigătul acela? 

— Poate că n -am cercetat destul de bine epavele? îşi 
dădu părerea Lord. 

— Se poate, încuviință căpitanul. Să cercetăm mai atent 
tot sectorul şi să coborîm aparatul mai aproape de apă. 

După zece minute, descriind o rețea deasă de zigzaguri 
înguste, aproape de tot pe suprafața apei, cercetaşul 
infraroşu se întoarse spre vas, apoi îndepărtîndu -se din 
nou în aceeaşi direcție, trecu deasupra aisbergului. Dar 
degeaba. Nicăieri nu se vedea nici urmă de om. 

— Nu mai înțeleg nimic! murmură Lord nedumerit. Să fi 
strigat oare băiatul şi să se fi dus apoi la fund? E 
îngrozitor! 

Deodată, în întunericul nopții, se auzi iarăşi un strigăt 
îndepărtat şi subțire. Acum strigătul răsuna altfel, cu o 
putere plină de deznădejde. O clipă cei trei oameni de pe 
punte încremeniră. După aceea, Skvoreşnea strigă: 

— Îi pi ghețar! Pi ghețar, tovarăşe comandant! 

— Bine, Skvoreşnea, dar pină la aisberg, judecînd după 
zborul cercetaşului, sînt peste trei mii de metri. De la o 


asemenea depărtare nu s -ar auzi strigătul, obiectă 
căpitanul. 

— Nu ştiu. Nu pot să vă explic, dar el se află acolo şi 
numai acolo. În altă parte n -are un' să fie! susținea 
tulburat Skvoreşnea. 

— Bine, dirijez aparatul spre aisberg, spuse căpitanul. 

În centrul ecranului apăru din nou aisbergul. Uriaşul 
munte de gheață se înălța maiestuos din apă, sclipind 
palid cu nenumăratele lui fațete. Avea săpat în pereți 
grote şi tot felul de crăpături, era împodobit cu piscuri, 
coloane, turnulețe, unele mat bizare decît celelalte. 
Ascultind de mişcarea volanului pe care îl mînuia 
căpitanul, cercetaşul infraroşu înfățişa pe ecran cînd o 
parte, cînd alta a uriaşului aisberg. Ecranul reflecta ba o 
grotă, ba un platou, ba o surpătură întunecoasă cu 
marginile vag luminate. Unele pete negre începeau să se 
mişte deîndată ce ochiul omului se apropia de ele, 
vădindu -se a fi păsărele care uneori se înălțau în aer 
neliniştite, şi imediat reveneau la locurile lor. 

— Cercetaşul nostru stiîrneşte pescăruşii, spuse Lord. 
Poate că şi băiatul o să -l observe şi o să prindă curaj... 
Uite -l, uite -l! începu el deodată să strige, aplecîndu -se 
asupra ecranului. 

Căpitanul întoarse brusc micul volan spre partea 
inversă şi aisbergul dispăru deodată de pe ecran. Apoi 
apăru din nou, se apropie şi rămase neclintit. Pe peretele 
prăpăstios, intrarea largă a unei grote se deschidea 
deasupra unei terase; pe această terasă se vedea o pată 
mică, întunecată şi lungă. Cercetaşul, oprit o clipă, se 
apropie tot mai mult şi după cîteva secunde pata se mări 
şi prinse contururi: era un om întins pe gheaţă. 

— El e, tovarăşi, el e! biiguia Lord emoţionat. 

— Pornim cu o zecime de viteză înainte! se auzi glasul 
ferm şi limpede al căpitanului. Cheamă hidroglisorul şi 
pregătiți -vă de coborire! 

— Am înțeles, chem hidroglisorul şi ne pregătim de 
coboriîre! 


Skvoreşnea se apropie de cel mai apropiat stilp gros al 
balustradei şi apăsă pe un buton fixat pe el. Deasupra 
stilpului se deschise un căpăcel şi Skvoreşnea scoase din 
deschizătură un mic microfon de spatele căruia atirna un 
cablu. Cu glas încet transmise cuiva un ordin, puse 
microfonul la loc şi închise capacul. 

Între timp, căpitanul atinsese un buton de pe micul 
tablou din față şi mută cu cîteva diviziuni spre dreapta 
pirghia cea mai din margine, luminată în roşu. 

Movila de metal tresări şi porni înainte din ce în ce mai 
repede. Plescăind uşor, apa spintecată de prova rotundă 
luneca prin nenumăratele caneluri longitudinale de pe 
coaste şi se aduna în spatele vasului. 

Privind încontinuu ecranul pe care iarăşi încremenise 
imaginea aisbergului cu silueta omului culcat pe gheaţă, 
căpitanul răsuci uşor un volan mic, luminat în alb. 
Supus, vasul schimbă ruta cu cîteva grade spre sud. 

Din tambuchiu apărură doi oameni în bluze de uniformă 
şi berete. Fiecare ducea în miini cite o ladă: una mai 
mare, lunguiaţă şi plată, alta mai mică, aproape cubică. 
Postîndu -se de ambele părți ale tambuchiului, fiecare cu 
lada la picioare, cei doi rămaseră nemişcați. Dintr -o 
cavitate de lîngă tambuchiu se desfăşură o scară elastică 
de metal, bine lipită de bordul vasului, şi se opri în clipa 
cînd treapta de jos se afundă în apă. 

Un vînt uşor porni să adie şi deodată o lumină 
neaşteptată spuzi fața oceanului. Înteţindu -se cînd într - 
o parte, cînd în alta, această lumină se învălătucea ba 
răbufnind din adîncuri, ba coboriînd într -acolo, ca o 
strălucitoare nebuloasă verde -albăstruie, formată dintr - 
o nesfirşită mulțime de scînteioare mici şi blinde. La 
suprafață, aceste scînteioare sclipeau în nuanțe roşii, 
contopindu -se în pete largi şi cuprinzînd un spațiu din ce 
în ce mai mare, îngrămădindu -se pe culmea micilor 
valuri stirnite de vint, ca nişte flăcărui. Deodată fața 
oceanului se aprinse de parcă s -ar fi revărsat pe ea un 
strat de pilitură de fier, incandescentă; în clipa 


următoare, totul se transformă într -o masă de argint 
topit, presărat cu steluțe, globuri, ovaluri din rubine roşii 
sîngerii, smaralde verzi şi safire albastre, scînteietoare. În 
văzduh stăruia o lumină stranie, verzuie, care făcea totul 
de nerecunoscut; şi această lumină revărsată de 
pretutindeni pătrundea peste tot, izgonind umbrele. 

— Am intrat într -un nor de pyrozome! strigă Lord 
entuziasmat. Pyrozoma atlantică, licuricii mărilor. Ce 
privelişte minunată! 

Movila metalică înainta iute, rostogolind în fața ei şi în 
lături valuri de flăcări reci. Deodată, chiar la poalele 
movilei, din focul acela lichid se înălță şerpuind un trup 
lung şi mlădios, acoperit parcă în întregime cu un văl de 
brocard argintiu -albastru. Trupul descrise un arc frumos 
şi afundindu -se în apă, dispăru. După primul urmă al 
doilea, apoi al treilea, al patrulea şi peste o clipă o turmă 
întreagă de delfini, într -un joc fantastic de foc, începu să 
dea tîrcoale vasului, urmărindu -l pas cu pas. 

Uitînd de sine, Lord contempla această privelişte feerică. 
Deodată, însă, exclamația puternică a lui Skvoreşnea îl 
aduse la realitate: 

— Un om pe gheaţă! 

La două sute de metri de vas, giganticul aisberg se înălța 
ca un munte cuprins parcă de flăcări, orbitor de luminos, 
scăldat în toate culorile curcubeului, aidoma unui colosal 
briliant luminat dinăuntru. Pe terasa orbitor de albă a 
grotei se vedea limpede de tot silueta întunecată şi 
nemişcată a unui om. 

În spatele vasului, la cîteva zeci de metri de platformă, 
începu să clocotească ceva sub apă şi vasul se opri 
aproape îndată pe loc. 

— Hidroglisorul pe apă! comandă căpitanul. 

Unul dintre marinarii de lîngă tambuchiu îşi întoarse 
lada pe o parte şi apăsă pe încuietoarea automată. 
Capacul lăzii sări şi marinarul scoase dinăuntru un balot 
care, deschizîndu -se ca o umbrelă, se transformă într -o 
barcă de cauciuc cu fundul turtit, susținută de o 


complexă carcasă de vergele, fişii şi plăci metalice 
strălucitoare. Din a doua ladă, celălalt marinar scoase 
între timp un mic electromotor cu o elice pliantă, pe care 
îl prinse de pupa hidroglisorului. 

În clipa următoare, hidroglisorul cu Skvoreşnea la volan, 
însoțit de ceilalți doi marinari, luneca pe apă, apropiindu 
-se în tăcere de aisbergul presărat cu stropi albi de lumini 
şi nestemate arziînde. 

De departe se auzea glasul lui Skvoreşnea, care striga 
punînd întrebări şi încurajind pe cineva. 

La înapoiere, hidroglisorul zbura de parcă avea aripi de 
foc şi n -apucă să se apropie bine de bordul metalic al 
vasului, că Skvoreşnea şi sări pe platformă, ţinînd în 
brațe un mic trup omenesc, cu capul şi picioarele 
neputincios atirnate. 

— Băiatul! Băiatul!! strigă el însuflețit, cu vocea plină de 
fericire. Îi micut di tot! 

— Trăieşte? întrebă Lord, venind în grabă spre 
balustradă. 

— O leşinat. Gemea, şi deodată o tăcut... 

— Repede, adu -l la mine, la infirmerie! strigă Lord, 
repezindu -se spre tambuchiu şi  dispărind în 
deschizătura lui. 

După el cobori şi Skvoreşnea, purtindu -şi povara. Îl 
urmară cei doi marinari, cu barca şi motorul strînse în 
lăzile lor. Scărița se strînse şi ea automat în lăcaşul ei. 

Căpitanul, rămas singur pe punte, apăsă pe un buton al 
tabloului de comandă: pliindu -se în cîteva noduri mobile, 
barele orizontale ale balustradei se lăsară jos şi lipindu - 
se de barele transversale pătrunseră în lăcaşurile speciale 
din platforma movilei metalice. Căpitanul cercetă puntea, 
mai privi o dată oceanul pustiu şi cobori ultimul în 
tambuchiu. 

Imediat după aceasta, ciudata movilă metalică începu să 
se cufunde repede şi dispăru sub apă. Valul care se 
năpustise asupra locului unde cu cîteva clipe în urmă se 
înălța puntea submarinului - trecu pe deasupra, aidoma 


unui uriaş fier de călcat, ştergînd parcă de pe suprafața 
oceanului orice urmă a lui. 


CAPITOLUL V. SCHIMBAREA ITINERARULUI 


Submarinul era o navă de război. Duşmanii Uniunii 
Sovietice încercaseră de nenumărate ori să obțină schițele 
submarinului construit în taină, voiau să pună mîna pe 
calculele de construcție ale navei sau pe orice alte 
materiale referitoare la ea. Spionii forfoteau zi şi noapte în 
jurul uzinei unde se construia submarinul. Doi 
colaboratori de răspundere în uzină au fost găsiți ucişi; 
spionii credeau pe semne că vor găsi asupra lor materiale 
referitoare la navă. Spionii erau urmăriți, prinşi şi 
întemnițați, iar unii dintre ei împuşcaţi pentru 
omucidere. Şi totuşi, numărul lor nu se micşora, iar 
îndrăzneala lor creştea pe măsură ce se apropia termenul 
lansării navei. 

Dar cu toate aceste maşinații, submarinul executat sub 
conducerea constructorului Mihail Krepin - vas de un tip 
cu totul nou, dotat cu arme neobişnuite atit pentru 
apărare cît şi pentru atac - a fost lansat în cel mai 
desăvirşit secret şi încercat în apa mică a Mării Baltice. 
Acum pornea în prima lui cursă lungă, la Vladivostok. 

După indicațiile pe care le dădeau insistent toate faptele 
şi materialele cunoscute de guvernul sovietic, acolo urma 
să se dezlănțuie, peste cîteva luni. furtuna de mult 
pregătită a războiului. Duşmanul care năzuia în mod 
stăruitor şi neobosit să pună stăpinire pe continentul 
asiatic nu voia să renunțe la. vechile planuri de cotropire 
a Primoriei Sovietice [Ținutul din Extremul Orient al 
U.R.S.S. (n.r.)] 

Regiunea aceasta înfloritoare îi ațița pofta. Clica 
militaristă a „mikadoului” pregătea un atac împotriva 
Uniunii Sovietice, contînd şi pe ajutorul Occidentului. Ei 


cunoşteau toată primejdia şi riscul noii lor aventuri. 
Cunoşteau forța ării sovietice, apărată de scutul celor 
mai noi realizări ale ştiinţei şi tehnicii, cunoşteau forța de 
neînfriînt a armatei şi a flotei ei. Dar setoşi de noi cuceriri, 
orbiți de teama revoluției care se apropia în propria lor 
țară şi de ura față de Țara socialismului, se pregăteau să 
se arunce în prăpastia războiului împotriva puternicului 
Stat sovietic. 

Partidul şi guvernul Uniunii Sovietice urmăreau calm, 
dar vigilent pregătirile statului vecin. Ştiau că în ziua de 
douăzeci şi patru august, ziua de naştere a împăratului, 
conducătorii Japoniei aveau de gînd să ia o hotărire de 
care depindea viața paşnică a milioane de oameni ai 
muncii. 

Sarcina dată submarinului „Pioner” era ca tocmai în 
ajunul acestei zile hotăritoare să apară la țărmurile 
răsăritene, pentru a arăta că granițele Ţării sovietelor sînt 
inaccesibile. 

Această călătorie unică în istorie - prin adîncurile 
inaccesibile pînă atunci ale oceanelor - urma să -i 
folosească şi ştiinţei sovietice care îşi propunea să 
studieze cele mai importante probleme ale fizicii, chimiei 
şi biologiei mării. Ştiinţa sovietică trebuia să dezlege 
tainele acestor adîncuri, taine care iscaseră pînă atunci 
nesfirşite contradicții printre savanții tuturor ţărilor. În 
acest scop, pe submarin se îmbarcă şi un grup de 
lucrători ştiinţifici, conduşi de renumitul zoolog sovietic 
Arsen Lordkipanidze. Pe parcursul urmat de submarin - 
în Marea Baltică, Oceanul Atlantic, apoi prin strimtoarea 
Gibraltar în Marea Mediterană, şi prin Canalul de Suez, 
adincit în ultima vreme pînă la treizeci de metri, în 
Oceanul Indian, pînă în Marea Chinei şi Marea Japoniei - 
aceşti oameni de ştiinţă urmau să studieze în 
amănunțime unele probleme ca originea şi drumul 
curenților marini, fauna marilor adincimi, relieful 
fundului respectivelor mări şi oceane, procesele fizice şi 
chimice din aceste regiuni. Ca întotdeauna, [ara 


sovietelor căuta şi aici să -şi îmbine interesele de apărare 
cu cele economice, dînd şi ştiinţei posibilitatea să 
contribuie la dezvoltarea puterii omului asupra naturii. 

Urmîndu -şi itinerarul, submarinul se îndrepta spre 
locul de destinaţie, ţinîndu -se la o adincime de cel puţin 
două sute de metri şi evitind să apară la suprafaţă. 
Călătoria trebuia să rămînă o taină pentru toată lumea, o 
taină ascunsă şi păstrată de adincurile oceanului prin 
care îşi croia drum submarinul. Acestea erau 
instrucțiunile comandantului suprem naval, instrucțiuni 
pe care căpitanul Voronţov era dator să le urmeze. 
Primise însă îngăduința ca în cazuri extreme să se abată, 
dacă va găsi de cuviință, de la aceste instrucțiuni. 

După ce a recepționat semnalul transmis prin radio de 
pe vasul naufragiat „Diogen', submarinul a ajuns la locul 
catastrofei o dată cu celelalte vase care se îndreptau 
grăbite într -acolo, deşi a avut de parcurs o distanță mult 
mai mare. Ținindu -se la o adincime de aproape două 
sute de metri, a urmărit toate convorbirile purtate prin 
radio între „Diogen' şi salvatorii lui. Submarinul a însoțit 
apoi vasul ce se scufunda, pînă la o adincime de un 
kilometru unde aerul strîns în multe din compartimentele 
lui, sub presiunea de o sută de atmosfere a apei a 
sfărimat vasul în bucăți, care s -au dus cu o viteză 
fulgerătoare la fund. 

Înainte de a se face apelul celor salvaţi, cei de pe 
submarin ştiau despre pieirea a doi oameni - un matroz şi 
o femeie - căzuți în mare în clipa desprinderii vasului de 
aisbergul cu care se ciocnise. Văzuseră trupurile lor 
lăsîndu -se încet spre fund, în timp ce submarinul dădea 
tîrcoale vasului ce se scufunda. Dar trupul celui de -al 
treilea, al băiatului Pavel Buniak, cu toate cercetările 
minuțţioase şi sîrguincioase, nu -l putură găsi. După 
scufundarea lui  „Diogen', cercetaşul infraroşu al 
submarinului, dirijat prin radio, pluti încă multă vreme în 
toate direcțiile sub apă şi cobori la adincimi mari, dar nu 
descoperi trupul băiatului. Atunci Andrei Skvoreşnea, 


şeful scafandrilor de pe submarin, îi declară căpitanului 
Voronţov, comandantul submarinului, că după ferma lui 
convingere, băiatul, sau cadavrul lui, se află - mai mult 
ca sigur - pe unul din resturile mari, care plutesc pe 
locul naufragiului. De aceeaşi părere era şi profesorul 
Lordkipanidze, şeful grupului ştiinţific, şi locotenentul - 
major Bogrov şi radiotelegrafistul Pletniov. 

Soarta unui băiat sovietic putea fi oare socotită drept un 
„caz extrem" care să -i îngăduie comandantului, conform 
instrucțiunilor primite, să acţioneze după aprecierea sa? 

După o scurtă ezitare - în care timp comandantul, fire 
combativă, cîntări uriaşa răspundere ce -i revenea în 
îndeplinirea misiunii neprețuitului vas - luă o hotărire pe 
care i -o insuflaseră sentimentele sovietice: dragostea 
fierbinte față de oameni şi nemărginita grijă pentru ei. 
Totuşi, înainte de a apăsa pe acel buton de pe tabloul de 
distribuţie al postului central de comandă, care ar fi făcut 
ca submarinul să se ridice la suprafață, căpitanul 
Voronţov luă toate măsurile pe care le avea la dispoziţie, 
pentru a asigura securitatea vasului. Cercetaşul infraroşu 
se desprinse iarăşi din bordul submarinului şi începu să 
se rotească în jurul lui, ridicîndu -se pe o spirală. Ajuns 
la suprafață, sălta cîțiva metri în aer, transmițind 
neîncetat pe ecranul postului central al submarinului 
imaginea tuturor obiectelor sau ființelor pe care le 
întilnea în cale: resturi ale naufragiului, peşti, alge, şi 
chiar meduze transparente. Abia după ce se convinse că 
nici un vas n -a mai rămas la locul naufragiului şi că 
peste tot, pe mare şi în cer, e linişte şi siguranţă, apăru şi 
„Pioner" la suprafaţă. 

Am văzut cum - după aceea - a fost găsit Pavlik şi adus 
pe navă. 

N -apucaseră pirghiile pneumatice să împingă pe deplin 
capacul inferior al tambuchiului în lăcaş, cînd 
submarinul, cufundîndu -se cu repeziciune în adîncurile 
calme, sigure, porni iar la drum. 

La infirmerie, Arsen Davidovici Lordkipanidze, zoologul, 


dar în acelaşi timp şi medicul submarinului, îi dădea 
primele îngrijiri băiatului care, palid la față, zăcea în 
nesimţire pe unul din paturi. Curînd începu să dea 
semne de viață. Dar norocul lui cel mai mare a fost că 
abia la o oră după ce -l aduseră de pe aisberg, şeful 
radiotelegrafist Pletniov a primit şi i -a predat căpitanului 
Voronţov o telegramă cifrată din Leningrad. Tocmai 
această oră i -a salvat viața. 

Radiograma trimisă de marele stat major al forțelor 
navale avea un conținut de o extremă importanţă. 

Organele Direcţiei Securității Statului au stabilit că o 
putere străină, interesată în slăbirea apărării granițelor 
sovietice din Extremul Orient aflind, nu se ştie cum, 
itinerarul submarinului „Pioner", a trimis agenți dotați cu 
arme şi mijloace excepționale, cu misiunea de a distruge 
submarinul în timpul staționării lui în strimtoarea 
Gibraltar, sau în oricare alt punct convenabil. De aceea, 
marele stat major îi propunea căpitanului Voronţov să nu 
mai urmeze ruta inițială prin strimtoarea Gibraltar, şi nici 
prin Oceanul Indian, ci să ajungă la Vladivostok prin 
Oceanul Pacific, ocolind capul Horn. Radiograma insista 
de asemeni asupra importanţei de a se face tot drumul la 
mari adîncimi şi în cel mai mare secret. Această 
schimbare a itinerarului urma să atragă după sine şi 
schimbarea planului de lucrări ştiinţifice. Cu toate 
acestea, marele stat major repeta că termenul sosirii 
submarinului la Vladivostok, indiferent de împrejurări, 
rămîne neapărat acelaşi - douăzeci şi trei august. 

Nu mai încape îndoială că dacă Voronţov ar fi primit 
radiograma ceva mai devreme, s -ar fi îndepărtat fără 
întirziere de locul naufragiului, unde se adunaseră atit de 
multe vase şi unde cea mai neînsemnată întîmplare putea 
duce la descoperirea prezenței submarinului. Şi dacă 
submarinul s -ar fi îndepărtat, nu e greu să ne închipuim 
ce soartă ar fi avut Pavlik... 

Căpitanul Voronţov se oprise pe coridor şi recitea cu 
luare -aminte radiograma descifrată, pe care i -o adusese 


radiotelegrafistul Pletniov, un om mic şi uscăţiv, cu fața 
smeadă, încrețită ca o pară uscată. Lui Pletniov îi lipseau 
două degete de la mina stingă, urme ale unei iernări în 
insulele îndepărtate ale Arcticei sovietice, şi a unei tragice 
întilniri cu o ursoaică albă cu doi pui. Bineînţeles însă că 
întîlnirea a fost cu mult mai tragică pentru familia de urşi 
decît pentru Pletniov. 

Radiotelegrafistul aştepta răbdător dispozițiile 
comandantului. Pereţii lustruiți ai coridorului şi uşile 
înşirate pe ambele părți, date cu un lac stacojiu, 
străluceau în lumina mată şi dulce a becurilor electrice. 
Un preş de cauciuc cu desene imprimate acoperea 
podeaua. Prin cîteva tambuchiuri rotunde, tăiate în podea 
şi îngrădite de balustrade semicirculare, țişneau de jos 
coloane de lumină puternică şi se auzea zgomotul domol 
şi foşnitor al maşinilor în funcţiune. 

În cele din urmă, comandantul întoarse spre Pletniov 
fața -i îngrijorată: 

— Dă, te rog, dispoziţie să fie convocat imediat la mine 
tot personalul de comandă. Să vie şi şeful secției 
ştiinţifice... Şi dumneata, desigur. 

— Am înțeles,  tovarăşe comandant: să convoc 
personalul de comandă, să -l invit pe şeful secției 
ştiinţifice şi să viu şi eu! 

Peste cîteva minute, cei chemați prin semnale 
convenționale din cabinele lor sau din diferitele 
compartimente ale submarinului intrau grăbiţi, unul 
după altul, în cabina comandantului: locotenentul -major 
Bogrov, adjunctul căpitanului; electricianul -şef, inginerul 
militar de rangul doi Corneev, şeful secției acustice, 
locotenentul Cijov, şeful secției ştiinţifice, profesorul 
Lordkipanidze, comisarul Siomin, Skvoreşnea, şeful 
scafandrilor şi Pletniov. 

Cabina comandantului era împărțită în două de o 
portieră. Partea stingă servea de dormitor. În partea din 
dreapta, ceva mai spațioasă, se afla în mijloc o masă 
mare de lucru. Într -un colț, pe un piedestal, erau 


amplasate citeva minunate aparate de navigație care 
arătau în mod automat tot ce înregistrau aparatele de la 
postul central de comandă. Într -un alt colţ se vedea 
dulăpiorul cu rețeaua de lumină independentă. Se mai 
aflau în cabină cîteva dulapuri pline cu cărți, iar pe pereţi 
atirnau hărți: trei mari, reprezentind în relief fundul 
oceanului Atlantic, Pacific şi Indian, şi altele mai mici, ce 
înfățişau secțiuni verticale şi orizontale ale oceanelor, cu 
linii de aceeaşi temperatură (izoterme), de aceeaşi 
salinitate şi densitate, hărți ale curenților orizontali şi 
verticali, hărți ce indicau preponderența vînturilor în 
fiecare colț al lumii. 

Se aşezaseră cu toţii în jurul mesei, pe scaune 
confortabile; căpitanul continua totuşi să se uite 
nerăbdător spre uşă. 

— Dar mecanicul -şef unde -i? se adresă el în cele din 
urmă lui Pletniov. 

— Mi -a spus că vine îndată. 

Uşa se dădu în lături şi în cabină intră, aplecîndu -se 
uşor sub bolta de la intrare, un om înalt, ciolănos, adus 
din spate. Acesta era mecanicul -şef, Gorelov. 

Îi era proaspăt ras şi capul lui mare, şi fața prelungă, 
slabă, cu obrajii scofilciți. Asta făcea să -i iasă şi mai mult 
în evidență pometții ascuțiți şi mazxilarele colțuroase. Sub 
sprincenele stufoase se ascundeau adînc doi ochi negri, 
scînteietori. Urechile mari i se depărtau clăpăuge, ca 
aripile unui liliac, de craniu! lungăreț, neted. 

— Scuzaţi -mă, Nikolai Borisovici, rosti el cu glas 
înăbuşit, îndreptindu -se spre un scaun liber. Am fost 
reținut în timp ce veneam spre dumneavoastră. 

Căpitanul dădu din cap. 

— lată, tovarăşi, despre ce e vorba, începu el. Am primit 
chiar acum un ordin de la statul major. Conform 
ordinului, vom schimba mult itinerarul submarinului. Nu 
mai trecem prin Gibraltar. 

Uimiţi, toți priveau la căpitan. 

— Cum, nu mai trecem prin Gibraltar? întrebă zoologul, 


nevenindu -i să creadă. 

— Cum, cum ați spus? biigui şi Gorelov, nedumerit şi 
oarecum încurcat. 

Dar în clipa următoare se şi uita nepăsător la unghiile 
degetelor lui lungi. 

— Ai vrut să spui ceva, Fiodor Mihailovici? îl întrebă 
căpitanul. 

— Nimic important, Nikolai Borisovici... Sînt pur şi 
simplu uimit de vestea aceasta neaşteptată. 

— Da, desigur,  încuviință căpitanul şi continuă: 
Chestiunea însă nu se termină aici. Ordinul cere să se 
păstreze asupra expediției cel mai mare secret. De aceea 
vă avertizez, tovarăşi, nu numai că nu ne vom opri în 
porturi, dar vom evita orice întilniri cu vase, nu ne vom 
apropia de ţărmuri şi nu vom ieşi la suprafaţă. 
Submarinul se va menţine tot timpul sub apă, în stare de 
luptă. În legătură cu aceasta, interzic orice acţiune care 
ar putea trăda prezenta submarinului. Adîncimea rutei va 
fi tot timpul de cel puţin trei sute de metri. În timpul 
nopții se interzice folosirea reflectoarelor luminoase sau 
deschiderea obloanelor de la hublouri. 

— Atunci ce facem cu lucrările ştiinţifice? întrebă 
neliniştit zoologul. 

— Nu vor suferi nimic, Arsen Davidovici. Dimpotrivă, 
dacă vrei, putem mări numărul stațiilor de mare pescaj. 
Veţi putea studia zona ecuatorială şi sudică a 
Atlanticului, o parte a Antarcticei, partea sudică şi 
tropicală a Oceanului Pacific. La strimtoarea Gibraltar, 
însă, şi la Golful Guineei, va trebui să renunțăm. 

— Va să zică trecem prin strimtoarea Magellan? întrebă 
Gorelov, tărăgănîind cuvintele. 

— Probabil, răspunse căpitanul. Dar am putea trece şi 
prin Antarctica. N -ar fi prea mare ocolul. 

Zoologul îşi mototoli barba în pumn. 

— Păcat, oftă el. Lanţul de munţi submarini ai 
Gibraltarului, doi curenți opuşi în strimtoare - cel 
superior dinspre Oceanul Atlantic, iar cel inferior dinspre 


Marea Mediterană - sînt teme foarte importante în 
programul nostru oceanografic. Sper, însă, că pe noua 
rută vom fi recompensați din belşug cu alte probleme. Mă 
apuc chiar acum, Nikolai Borisovici, de întocmirea 
planului lucrărilor expediției, în funcție de noul itinerar. 
Dacă nu vă supăraţi, dați -mi -l şi mie. Şi scoțînd un bloc 
-notes şi un creion din buzunar, se pregăti să scrie. 

— Ţi -l dau mai pe urmă, Arsen Davidovici, răspunse 
căpitanul după o clipă de şovăire. 

— Bine, se arătă de acord savantul; deodată, însă, 
întrebă speriat: Dar prima noastră stație din Marea 
Sargaselor rămîne în program, nu -i aşa? 

Un ris uşor trecu prin cabină. 

— Desigur! zimbi căpitanul. Orice itinerar ar urma 
„Pioner", nu va fi nevoie s -o scoatem din program. Ştiau 
toți cu cîtă nerăbdare aştepta distinsul zoolog sosirea în 
această mare unică în felul ei, prea puțin explorată şi cu 
o faună aproape necunoscută. Chiar din primele zile ale 
călătoriei, zoologul nu pierdea prilejul să viseze cu glas 
tare la clipa fericită cînd va putea, în sfirşit, să se apuce 
de lucru în apele străvezii ale Mării Sargaselor, unde va 
începe să desfăşoare cercetările zoologice şi biologice. 

— Perfect, dădu savantul mulțumit din cap. Şi cînd vom 
fi acolo, Nikolai Borisovici? 

— Peste vreo zece ore. Dar nu -i vorba numai să 
ajungem acolo. Trebuie să găsim şi locurile cele mai 
potrivite pentru lucrările dumneavoastră, la diferite 
adîncimi: un platou, ceva, sau vreun munte submarin... 
şi lucrul acesta nu -i chiar atît de uşor pentru Marea 
Sargaselor, care pe toate hărţile e înfăţişată ca o groapă 
enormă, de peste şase mii de metri adincime... Şi cu asta, 
tovarăşi, am terminat. 

— În orice caz, miine ne vom putea apuca de lucru, 
spunea zoologul, frecindu -şi mîinile, în timp ce se 
îndrepta spre uşă împreună cu ceilalți participanți la 
consfătuire. 


Spre miezul nopții, „Pioner” intră în Marea Sargaselor şi, 
încetinind viteza pină la o zecime, porni în zig -zag, să 
caute cel mai bun loc de staționare. 

Reflectoarele ultrasonore trimiteau încontinuu unde, 
care întorcîindu -se la postul central de comandă al 
submarinului, proiectau pe cupola ecranului imaginile a 
tot ce întilneau în față pe o distanță pînă la douăzeci de 
kilometri; iar cei doi cercetaşi infraroşii, lansați de pe 
ambele borduri, trimiteau mai departe, pe acelaşi ecran, 
informațiile lor. 

În Marea Sargaselor, cunoscută prin adîncimile ei, se 
părea într -adevăr că nu poate fi găsită o bază prielnică 
lucrărilor ştiinţifice ale submarinului, care trebuiau 
efectuate în toate straturile, şi mai aproape de suprafață 
şi la mari adîncimi. Dar deşi cercetările durau de mult, 
căpitanul şi zoologul sperau totuşi să găsească vreun 
platou submarin. Uriaşa întindere a acestei mări se afla 
doar exact pe „linia de frintură a globului pămîntesc", de - 
a lungul căreia, în epoci zoologice mai apropiate de noi, s 
-a început procesul de formare a munţilor, proces care nu 
s -a desăvirşit nici pînă astăzi, de aceea erau amindoi 
încredințați că trebuie să se găsească şi aici munți 
submarini care se înalță sus de tot deasupra fundului, 
apropiindu -se cu crestele lor de suprafața mării. 

Dimineaţa, la postul central al submarinului intră de 
cart locotenentul Kravţov. De pe scaunul mobil, de lingă 
tabloul de comandă, el privea mereu ecranul pe care 
lunecau siluete de peşti mari şi mici, îngrămădiri de alge 
lungi, ce atîrnau de pe suprafața acestei mări. 

Ca de obicei, locotenentul era îngrijit îmbrăcat, ba chiar 
elegant. Nasturii aurii de pe tunica albă străluceau, 
„crabul” de pe chipiu lucea de asemeni; manşetele şi 
gulerul erau de un alb imaculat. Spălătoria mecanică a 
submarinului lucra minunat, dar locotenentul nu se 
mulțumea cu atita şi frecînd gulerul şi manşetele cu un 


oscior plat, le dădea un luciu neasemuit. 

Locotenentul îşi muta privirea de pe ecran asupra 
tabloului cu aparate de control, prins în perete lingă 
tabloul de comandă. Geamul de protecţie al unuia din 
aceste aparate reflectă pentru o clipă fața proaspăt rasă, 
cu pomeții ieşiţi în afară, cu un nas moale, puțin cîrn, 
favoriţii negri care -i ajungeau pînă la mijlocul urechilor 
şi ochii căprui veseli, sub sprincenele stufoase. 

Nenumăratele aparate arătau că mecanismele şi 
maşinile submarinului funcționează normal. Se apropia 
amiaza şi pana cursografului, însemnind drumul şerpuit 
al submarinului, străbătuse pe hartă aproape toată 
Marea Sargaselor de la nord spre sud. 

În ungher, lîngă o deasă împletitură de cabluri care 
ieşeau din tabloul de comandă, Marat cerceta cu luare - 
aminte, fără zgomot, unul dintre ele, cel care făcea 
legătura cu camera tunului ultrasonor de la pupă. 
Legătura funcționa slab, cu întreruperi, şi Ptiţin 
(acusticianul adjunct), care deservea acest tun, îi ceruse 
să repare firul fără întîrziere. Marat îşi bătea capul de o 
oră întreagă să găsească pricina defecțiunii. Totul părea 
în ordine, totuşi răul stăruia. Electricianul -şef al 
submarinului, inginerul militar de rangul doi, Korneev, îl 
chemase de cîteva ori la telefon să -l zorească şi pînă la 
urmă i -a strigat: 

— Ruşine, tovarăşe Bronştein! Dumneata, autorul celor 
mai mari proiecte... nu eşti în stare să rezolvi un fleac ca 
ăsta!... Îţi mai acord cincisprezece minute, Dacă în acest 
timp nu termini, atunci... Atunci am să -l rog pe Kramer! 
Da, da! Ţi -am pus în vedere! Ruşine! 

Marat se simțea jignit pînă în fundul sufletului. Era într 
-adevăr o ruşine. Dar, mai ales, îl durea amenințarea cu 
Kramer. Şi toate acestea le auzise locotenentul! E drept că 
locotenentul s -a prefăcut că n -aude. Tot timpul a stat cu 
ochii pe ecran, şi n -a spus nimic... 

Cu toată atenţia încordată, privind prin lupă, Marat se 
apucase să cerceteze şi să caute pricina răului, luînd -o 


de la început. Şi iată că... tocmai la ieşirea din tablou... 
Nu, asta era prea de tot! Ceva de neiertat! Furios, Marat 
se lovi cu palma peste frunte şi îşi spuse - cu glas tare - 
că -i un prost; chiar lingă tablou, izolația cablului era 
puţintel de tot, aproape invizibil roasă, şi cablul se 
atingea în punctul acela neizolat cu aparatele metalice 
din preajmă. 

— Ce -i, Marat, ce s -a întîmplat? întrebă locotenentul. 

— Am găsit! răspunse tinărul electrician, radiind de 
fericire. 

— Aha, te felicit! Asta înseamnă că Kramer va rămîne cu 
buza umflată! rise locotenentul. 

Peste două minute, totul era în ordine. Ptiţin era încîntat 
şi -i transmise lui Marat, la telefon, mulțumirile lui. Marat 
luă numaidecit legătura cu Korneev şi -i raportă că şi -a 
terminat lucrul. 

— Foarte bine, se auzi glasul lui Korneev. Şi -acum, fugi 
repede la masă că altfel ţi -atîrnă lingura de git. 

Strîngindu -şi toate sculele şi materialele, se îndreptă 
spre uşă dar, cînd să iasă, auzi o exclamațţie plină de 
uimire a locotenentului. 

Marat întoarse privirea spre ecran. Chiar în fața 
submarinului, trecea fulgerător spre sud umbra neagră a 
unei balene uriaşe. Aripa lată a cozii bătea repede apa cu 
o putere nemaivăzută, ba coborînd, ba ridicîndu -se sus 
de tot. Din spatele puternic al balenei, înfipt adînc într - 
însul, ieşea un harpon gros, prins de un otgon care pleca 
spre suprafața oceanului, întins ca o coardă. Aproape 
imediat în urma balenei, pe cupola ecranului apăru un 
mic vas cu aburi, din coşul căruia răbufneau dese 
rotocoale de fum. Vasul se afla într -o situație cît se poate 
de proastă. Plutea repede, remorcat la întîmplare de 
balenă. Prova vasului, trasă în jos de otgon, intrase sub 
apă, iar pupa se înălța în sus, oamenii alergau anevoie pe 
punte cu topoare în mîini, încercînd zadarnic să treacă pe 
teugă. Uneori prova ieşea la suprafața oceanului şi apa se 
revărsa puhoi de pe teugă. 


Atunci, pentru o clipă, chiar lingă etrava vasului, apărea 
un tun cu harpon, din care ieşea întins otgonul intrat 
adînc în mare, spre balenă. Dar în clipa următoare prova 
se cufunda din nou în apă, şi vasul purtat de balena 
furioasă plutea la voia întîmplării. 

— Extraordinar! strigă Marat, plin de entuziasm. Ce se 
petrece aici?! 

— Ce -i? Ce e? întrebă zoologul, care tocmai în clipa 
aceea trecea pe coridor, oprindu -se în fața uşii deschise a 
postului de comandă. E voie? 

— Poftiți! Poftiți! răspunse cu vioiciune locotenentul. O 
privelişte interesantă! 

— A!... exclamă zoologul, aruncîndu -şi privirea asupra 
ecranului. Într -adevăr, un eveniment rar: o balenă trage 
după ea o balenieră. Ei, drăcie! 

Balena făcu pe neaşteptate un salt gigantic în sus, apoi, 
însă, cu o putere şi o iuțeală de două ori mai mari, se 
aviîntă şi mai în adînc. Nefericitul vas, scăpat parcă din 
ghearele morții, îşi ridică botul în sus, dar chiar în clipa 
următoare se cufundă cu prova atît de adînc, încît un val 
uriaş, măturind totul în calea lui, inundă aproape 
jumătate de punte, ajungînd pînă la puntea de comandă. 

Pupa se ridică sus de tot şi pe ecran apăru un cerc 
vibrator: era elicea, care se învirtea sub el, turbată. Un 
om din echipaj fu luat de val, iar ceilalți neputind să -şi 
țină echilibrul pe puntea înclinată, se rostogoliră, 
apucîndu -se de tot ce le cădea sub mînă. 

— Vasul merge cu toată viteza înapoi, spuse 
locotenentul şi balenei nici că -i pasă! Ce forță! Doar 
maşinile balenierei au pe puţin o mie de cai putere! Asta - 
i o balenieră minunată, de cea mai nouă construcție, 
aproximativ trei sute tone -registru... 

— Sînt pierduţi! strigă Marat. Sînt pierduţi, tovarăşe 
locotenent! Oare nu putem să -i ajutam? 

— Vine acum tovarăşul căpitan, răspunse locotenentul. 
L -am chemat. Eu singur n -am dreptul... 

— Ce s -a întimplat? îl întrerupse căpitanul. Aha! Văd. 


Un caz rar. Situaţia balenierei e alarmantă. Hm!... Păcat... 
Poate să aibă un sfirşit prost. Nici nu pot să taie otgonul. 

Căpitanul tăcu, fără să -şi ia ochii de pe ecran. Din 
coşul vasului naufragiat începură să răbufnească deodată 
trombe groase de fum, pe care vintul le împrăştie îndată. 
Apoi nu mai ieşi fum de loc. Lipsit de viață, vasul se 
smuci înainte şi porni cu o viteză şi mai mare. 

— Apa a inundat sala cazanelor! strigă locotenentul cu 
glas stăpinit. Acum nimic nu -i mai poate salva! 

Căpitanul se schimbă la față. Ochii i se aprinseră. 

— Pregătiți tunul de la provă! ordonă el. Chemaţi -l pe 
acusticianul -şef. 

Locotenentul apăsă un buton pe tabloul telefonic, 
prevăzut cu un mic ecran propriu, albastru -argintiu. O 
fluorescenţă trandafirie lumina ecranul oval şi pe cimpul 
luminat apăru deodată un compartiment boltit, în care 
erau aşezate tot felul de lăzi, bobine şi nişte aparate 
uriaşe de sticlă, înfăşurate cu cabluri lungi. În mijlocul 
acestei  îngrămădiri aparent haotice de aparate, 
acusticianul -şef al submarinului, Cijov, gras şi rumen în 
obraji, şedea într -un fotoliu înalt, în fața ecranului 
argintiu al televizorului său, alături de care se afla un 
tablou cu butoni şi pirghiuțe. 

Căpitanul dădu ordin: 

— Țintă organică! Trage în balenă, s -o imobilizăm! 

— Înțeles, ţintă organică! S -o imobilizăm! se auzi 
răspunsul acusticianului. 

Întorcîndu -se spre zoolog, căpitanul rosti cu jumătate 
de glas: 

— Pentru cîtă spaimă au tras, măcar cu atit să se 
aleagă. O să fie mulțumiți de pradă. Ia te uită ce gigant! 

Balena care trăgea vasul se afla la vreo şapte -opt 
kilometri de submarin. Dimensiunile ei erau într -adevăr 
uimitoare. Aşa cum arăta telemetrul, avea o lungime de 
treizeci şi doi de metri, iar aripa de la coadă măsura 
aproape opt metri în lățime. O adevărată maşină 
monstruoasă. Balena nu dădea nici un semn de oboseală. 


Înainta cu aceeaşi repeziciune, dirză şi puternică, mai 
departe, tot mai departe. 

Submarinul se umplu de un sunet melodios, puternic şi 
triumfător, ca produs de o orgă uriaşă... 

Trecură cîteva secunde şi, pe neaşteptate, de parcă ar fi 
dat în cale de o piedică nevăzută şi de neînvins, balena se 
opri din plină viteză. Izbind spasmodic apa cu coada şi 
tremurind din înotătoare, ea se zbătea încolăcindu -se, 
deschizind şi închizind botul uriaş, cît o peşteră. În 
sfirşit, cu o ultimă sforțare puternică, ea zvicni, zvirlindu 
-şi în sus uriaşa -i coadă. În clipa aceea, ca retezată de 
un brici invizibil, coada se desprinse de trup şi zbură într 
-o parte, purtată ca o pinză de valurile stirnite de 
animalul care se zbătea în agonie. 

Balena tresări pentru ultima oară şi încremenind, se 
întoarse cu burta încrețită în sus, apoi începu să se ridice 
încetişor spre suprafață. 

Îndată prova balenierei, smulgindu -se din şuvoaiele de 
apă spumegîndă ce se scurgeau de pe ea, se ridică la 
suprafața oceanului şi îmbăiată parcă, lucitoare şi 
liniştită, lunecă încetişor înainte, în virtutea inerției, cu 
otgonul atîrnînd. 

Necrezindu -şi parcă ochilor că au fost salvaţi, oamenii 
alergau de colo -colo pe puntea vasului, gesticulind 
fericiți. 

Submarinul coti şi se îndepărtă repede, pornind înapoi 
spre nord -vest. 

Pe la orele cincisprezece, pe ecranul submarinului 
apărură contururile unui uriaş munte submarin, muntele 
pe care „Pioner" îl căutase cu atîta dirzenie. 


CAPITOLUL VI. PRINTRE PRIETENI 


Grijuliu, zoologul îl pansă cu atîta zel pe Pavlik, la cap, 
unde mai cu seamă se lovise în încăierarea cu peştele cu 


spadă, încît de sub faşă nu i se mai vedeau băiatului 
decît nasul, gura, ochii şi o singură ureche. 

— Uite -aşa, îşi mîngăie Lordkipanidze barba minunată, 
după ce înnodă faşa pe creştetul pacientului. De altfel, 
dacă am face totul aşa cum scrie la carte, ar trebui, 
piciule, să te țin aici culcat în pat o zi -două. Parcă ce, e 
rău aici? Dar te ştiu eu. Tu nu rămii! adăugă el mîhnit. 

Miîhnirea zoologului -medic era pe deplin explicabilă. 
Infirmeria submarinului, unde avea loc această discuție, 
îți făcea o plăcută impresie prin ordinea ideală, belşugul 
de lumină, şi curăţenia celor trei canapele strălucitoare, 
cu aşternutul de un alb imaculat. După salvarea lui de pe 
ghețar, Pavlik a zăcut cîteva zile în şir pe unul din 
paturile infirmeriei şi abia în dimineața aceea, după o 
convalescență de două zile, părăsise patul, pentru a face 
o mică şi cea dintii plimbare sub apă. Şi iată că a trebuit 
să se întoarcă iarăşi la infirmerie. Acum, însă, nu mai 
avea nici o poftă să rămînă aici. Încercarea sfioasă a 
zoologului de a -l culca întîmpină un protest hotărît şi din 
partea lui Pavlik, şi a lui Marat, care îndeplinea şi funcția 
de asistent al medicului. 

— Nu, Arsen Davidovici!... strigară amindoi într -un 
glas. 

— Dar n -am nimic, mă simt foarte bine, adăugă Pavlik. 

— Bine, bine! Du -te la masă, dar după aceea să te culci 
neapărat. Iar cînd te scoli, să vii la mine, în laboratorul de 
biologie. 

Oricit de bine se simțea Pavlik înconjurat de atenția 
tuturora, trebui curînd să constate că nu -i aşa uşor să fii 
răsfățat. De cînd fusese salvat în împrejurări atit de 
tragice, echipajul submarinului îşi concentrase asupra lui 
toată rezerva nesecată de dragoste părintească, toată 
dorința fierbinte de a -l proteja pe cel slab, dorinţă atît de 
caracteristică oamenilor puternici şi curajoşi. Acest lucru 
era foarte plăcut, dar îți cerea să manifestezi şi tu 
sentimente corespunzătoare. Pe submarin însă se aflau 
mulți oameni maturi, douăzeci şi şapte de inşi, pe cînd el, 


Pavlik, era singur. Şi nu putea să le mulțumească acestor 
douăzeci şi şapte de prieteni noi, decît ascultind cu 
atenție şi interes cele ce -i povesteau. lar ei, entuziaşti 
fără seamăn cu toții, îndrăgostiți de minunatul lor vas şi 
de munca frumoasă, pe care o îndeplineau, la sufragerie, 
în colțul roşu, în cabina ofițerilor, iar cu Pavlik 
pretutindeni, convorbirile lor se reduceau numai la 
submarin, la calitățile lui excepționale, infinita lui 
superioritate față de alte submarine, care nu se bucurau 
la ei decît de porecla de „broaşte”. 

Dar dintre toţi, cel mai entuziast, cel mai îndrăgostit de 
submarin era, fără îndoială, Marat Moiseevici Bronştein, 
electrician de rangul doi, în vîrstă de douăzeci de ani, 
căruia, poate din această pricină, nimeni nu -i spunea 
altfel decât simplu Marat. În inima tînărului Marat ardea 
nestins focul dragostei față de acest minunat vas sovietic. 
Trebuie să subliniem că el a luat parte şi la construcția 
submarinului, lucrînd la dotarea cu telefoane a aparatelor 
de scafandri. Ajunsese pur şi simplu să viseze şi în somn 
submarinul; deci era firesc ca orice discuție asupra lui să 
fie pentru el o delectare. Astfel stînd lucrurile, nu -i de 
mirare că tocmai Marat, înaintea celorlalți şi cu mai 
multă înflăcărare decît toți, a început să -i descrie lui 
Pavlik toate particularitățile de seamă şi meritele acestei 
minunate creații a tehnicii sovietice. Şi cu atit mai mult 
se înflăcăra povestindu -i mereu alte şi alte amănunte, cu 
cît îşi dădea seama mai bine că Pavlik - oricît de curios s - 
ar părea asta pentru un băiat sovietic - nu cunoştea 
aproape nimic nu numai despre construcția 
submarinului „Pioner'", dar nici despre submarine în 
general. 

Din infirmerie ieşiră împreună într -un coridor îngust şi, 
ocolind postul central de comandă, trecură prin fața 
cabinelor de  dispeceri: a mecanicului -şef, a 
electricianului -şef, a şefului acustician, apoi pe lingă 
cabinele ofițerilor şi ale echipajului. Pereţii coridorului 
erau construiți dintr -un lemn scump, lăcuit. Pe tavan 


treceau mai multe țevi, unele subțiri, altele mai groase, 
vopsite în diferite culori. Covorul de cauciuc de pe podea 
amortiza zgomotul paşilor. Din cinci în cinci paşi, 
coridorul era despărțit de cîte un perete etanş cu o mică 
uşă, iar în podea, ici -colo se deschidea cîte un 
tambuchiu rotund prin care coborau în spirală scări 
metalice. Prin aceste deschizături se vedea jos arama, 
sticla şi oţelul diferitelor maşini şi aparate, adormite în 
nemişcare sau zumzăind molcom în munca lor activă, 
sub supravegherea ageră a aparatelor de control. 

— Ca la hotel! Lumină, curat, frumos, îi spuse Pavlik lui 
Marat, trecînd uşurel cu degetul peste pereţii lăcuiţi ai 
coridorului. 

— Dar să nu crezi că aşa e pe toate submarinele, 
răspunse Marat, mindru ca întotdeauna de „Pionerul" lui. 
Aici aproape jumătate din submarin e destinat 
echipajului. Pe alte submarine fiecare metru cub în plus e 
folosit pentru combustibil, ca să poată naviga cu un 
kilometru mai mult, pentru torpile, ca să poată trage mai 
mult asupra inamicului, ori pentru acumulatoare ca să 
obțină ceva mai multă energie. La oameni, constructorii 
se gîndesc numai în ultimă instanță. 

— Dar „Pioner” n -are nevoie de petrol, de electricitate 
sau de torpile? 

— „Pioner"” foloseşte numai un singur fel de energie; 
electricitatea - îi răspunse Marat - şi această energie o 
poate obține în cantități oricît de mari, oriunde, în orice 
punct al oceanului. Obişnuitele „broaşte” pot să -şi 
asigure în acumulatoarele lor energia electrică numai 
pentru douăzeci -treizeci de ore navigaţie sub apă, după 
care trebuie să iasă la suprafață, să -şi deschidă 
tambuchiurile şi să -şi pună în funcțiune motoarele 
Diesel. Aceste motoare învîrtesc elicele şi dinamurile, 
produc energie electrică cu care se încarcă din nou 
acumulatoarele pentru navigație submarină. 

La capătul coridorului se afla sufrageria, o cabină mare 
cu plafonul boltit. Mesele mici, cu scaune frumoase în 


jurul lor, se prindeau fiecare de podea printr -un singur 
picior gros şi rotund, iar fețele de masă aveau o tăietură 
circulară la mijloc. În tăietură lucea lacul negru, iar în jur 
erau aşezate tacîmurile şi pîinea în mici farfurioare - 
suporturi. Cabina inundată de lumina plăcută a becurilor 
ascunse în emisfere fixate de plafon avea pereţii 
împodobiți cu portrete ale conducătorilor partidului şi 
guvernului şi cu tablouri înfățişind peisaje maritime, ori 
scene din viaţa flotei maritime; numeroase statuete pe 
policioare ori postamente şi acvariumuri mici cu peştişori 
tropicali erau cu gust aranjate prin cameră. La masa lui 
Pavlik şi Marat se aşeză şi oi. Era ora prînzului; în 
sufragerie intrau mereu alți şi alți oameni. Fiecare dintre 
ei, văzindu -l pe Pavlik, îl strigau, îi vorbeau cu blîndeţe şi 
-l întrebau îngrijorați cum se mai simte. 

Mai să atingă cu capul emisferele mate din tavan, 
Skvoreşnea se apropie de ei şi ocupă al patrulea loc la 
masă. 

La apariția lui, glumele începură să curgă din toate 
părțile. 

— Şi zi aşa, Andrei, îți arde de joacă. Te -ai luat Ia trintă 
cu rechinul? 

— Nu se juca. Voia să -l aducă aici, să -l bage în 
acvarium... 

— Ce acvarium! A promis la colhoz că o să trimită un 
rechin, cît de prăpădit, de prăsilă, pentru iazul lor... 

— Să -l fi legat cu mustăţile, Andrei Vasilievici, şi să -l fi 
tras... 

— Smintiți mai sînteți... mormăi cu blindeţe Skvoreşnea, 
privind la tovarăşii lui care se tăvăleau de ris şi răsucindu 
-şi pe deget mustața lungă. Ce -s eu di vină c -o dat 
strechea -n nesătulul şela di rechin, di s -o aninat di 
cablu? Cît despre colhozul meu, dijaba şăguiți voi, că mi - 
o scris tata c -or mintuit cu însămințarea înaintea 
tuturora din raion. Ce -i drept, le -am făgăduit eu că, 
dacă muncesc bine, le aduc ca premiu ceva din 
expediție!... Şi -amu chiar mă -ntreb ce să li duc, şi uite 


că nu mă taie capul... 

— Da' ce, Andrei Vasilievici, strică să le trimiți un 
rechin? rosti cu prefăcută seriozitate Romeiko, mecanicul 
adjunct, un bărbat mic de stat, oacheş şi cu ochii vii, 
plini de un zîmbet ironic. 

— Ce rechin! E prea mic... Un caşalot mai bine! 

— O balenă! 

— Sau o caracatiță gigantică! 

— Mai tăceți, măi, din gură! bombăni Skvoreşnea în 
hohotele de ris, ce nu mai conteneau. Las că mă 
sfătuiesc eu cu Arsen Davidovici... 

— Ei, cum te simți, eroule? se auzi deodată, în toiul 
zarvei, un glas sonor, cunoscut. 

În sufragerie intrase comisarul Siomin, ars de soare şi 
cu o şuviță largă de păr alb, în față. Înainte de a trece pe 
submarinul  „Pioner', petrecuse un an întreg pe 
contratorpilorul „Chipeasci" |" Clocotitorul”, (n. r.)], departe, 
în mările Antarcticei, şi bronzul de pe față nu i se luase 
încă. Avea nasul puțin strimb: boxerul Siomin, campionul 
Leningradului, era bine cunoscut în Uniunea Sovietică, 
dar după cîte se vedea, nu şi -a cîştigat prea uşor 
victoriile asupra altor sportivi sovietici. 

Ceea ce te frapa însă mai mult la comisar, era şuvița de 
păr alb. Avea fața tînără, mustăcioară mică, neagră, cu 
virfurile tunse, ochii negri şi vioi. 

Se spunea că această şuviță albă i -a apărut după 
naufragiul unui submarin, pe care îndeplinea aceeaşi 
funcţie de comisar. Întreg echipajul fusese trimis la 
suprafață cu ajutorul geamandurilor de salvare, iar el, 
nemaiavînd nici o geamandură bună, căci o parte din ele 
se stricaseră în timpul naufragiului, a rămas pe 
submarinul naufragiat, la mare adincime, singur cu 
trupul căpitanului mort. Din cauza furtunii, abia după 
citeva zile a putut expediția de salvare să ridice de pe 
fund submarinul. Dar comisarului nu -i plăcea să 
vorbească despre întîmplarea aceasta, aşa că nimeni n - 
ar fi putut garanta că într -adevăr într -o astfel de 


împrejurare s -a trezit cu şuvița de păr cărunt. 

— Ce -i cu tine? Eşti hagiu şi te întorci din Mecca? ridea 
comisarul, apropiindu -se de masa la care şedea Pavlik cu 
prietenii lui. Straşnic turban ţi -a făcut, Arsen Davidovici! 
Ei, şi cum zici că te simți, voinicule? 

— Mulţumesc de întrebare, tovarăşe comisar! răspunse 
vesel Pavlik, ridicîndu -se în picioare şi lăsîndu -şi mîinile 
de -a lungul corpului, ca un adevărat marinar roşu. Mă 
simt bine de tot. 

— Atunci mulţumeşte -i zi şi noapte lui Krepin pentru 
minunatul costum de scafandru, răspunse comisarul. 
Într -un astfel de costum, de nimic nu -ți pasă. 

În sufragerie intră şi locotenentul -major Bogrov, lat în 
spate, dar mlădios. Faţa lui prelungă, rasă, cu ochii 
cenuşii şi privirea calmă, buzele puternic strînse şi bărbia 
pătrată, vădeau un caracter ferm şi o voință dirză, 
perseverentă. Tunica albă, de uniformă, cădea turnat pe 
trupul lui bine făcut. Locotenentul se îndreptă fără grabă 
spre fundul  sufrageriei, zimbindu -i din treacăt 
prieteneşte şi răspunzîndu -i la salut lui Pavlik. În urma 
lui se arătă şi silueta înaltă a căpitanului Voronţov, 
comandantul submarinului. Se ridicară cu toții în 
picioare. Printr -un gest, comandantul dădu „repaus" şi 
toți se aşezară zgomotos pe locurile lor. 

— Ei, cum te simți, Pavlik? întrebă căpitanul, oprindu - 
se lingă el şi punindu -i uşor mîna pe capul bandajat. 
Acum ai să rămii la noi mai multă vreme, pentru că nu 
putem nici să intrăm în porturi, nici să ne întîlnim cu alte 
vase. Să înveți, drăguțule, cît mai repede orientarea sub 
apă cu ajutorul busolei şi a radiogoniometrului. N -ai ce -i 
face, trebuie să te obişnuieşti cu viața noastră. 

Ochii căpitanului, de obicei pe jumătate închişi, 
împrumutau chipului o severitate dirză şi distantă. De 
astă dată însă pe buze îi juca un zîmbet, iar ochii albaştri 
i se deschiseră larg ştergind de pe fața lui orice urmă din 
obişnuita -i severitate. 

— Bine, aşa am să fac, îi răspunse Pavlik, tulburat şi 


totodată bucuros. O să -mi dau toată silința... 

— Nu „bine', ci „am înțeles tovarăşe comandant!" îl 
corectă Marat, în risul tuturor. 

În clipa cînd căpitanul se aşeză la masa lui, alături de 
zoolog, comisar şi locotenentul major Bogrov, pe toate 
mesele se deschiseră în mijloc goluri rotunde din care se 
arătară apoi, ridicîndu -se de jos, farfurii aşezate una 
peste alta, cu primul fel de mîncare în ele. 

Sufrageria se umplu de vuietul surd al glasurilor vesele, 
de zăngănitul farfuriilor, de glume, risete şi discuții. 

— Marat Moiseevici, dar de unde poate „Pioner” să -şi 
procure energia electrică aici, în mijlocul mării? legă 
Pavlik firul discuţiei începute mai înainte, sorbind în 
acelaşi timp cu poftă din supa gustoasă. 

— În primul rînd, mie să -mi spui simplu, Marat. De 
unde pînă unde Moiseevici! Sîntem doar cam de aceeaşi 
vîrstă. 

— Am înțeles, tovarăşe Marat, rise Pavlik. 

— Aşa. Vezi? lar energia electrică o scoatem chiar din 
ocean. De acolo unde staționăm o şi scoatem, o sorbim,... 
— Cum vine asta? se miră Pavlik. Electricitate din apă? 
— Da, electricitate din apă. Marat savura efectul produs. 

Ai auzit de elementele termice? 

— Puțin răspunse Pavlik şovăind. Cînd am învățat la 
fizică... despre electricitate... 

— Atunci, adu -ți aminte. Element termic este un aparat 
compus din două sîrme sau plăci, unite între ele la 
capete. Plăcile sînt făcute din metale sau aliaje diferite, de 
exemplu din cupru şi constantan, din platină şi un aliaj 
platină -radiu. În astfel de aparate, prin încălzirea sau 
răcirea uneia din aceste plăci, se produce curentul 
electric. Şi cu cît diferența de temperatură dintre cele 
două plăci e mai mare, cu atît curentul obținut e mai 
puternic. Înțelegi, Pavlik? Pînă în ultima vreme, 
elementele termice - din orice metale ar fi pregătite - 
dădeau un curent de tensiuni minime... cam o zecime 
dintr -un volt la fiecare grad diferență de temperatură. De 


curînd, însă, Institutul nostru electrotehnic a inventat 
aliaje capabile să producă curent de o tensiune de o mie 
de ori mai mare. lar Krepin a! nostru a inventat un 
dispozitiv care, folosind diferențele de temperatură ale 
apelor oceanului, ne îngăduie să obținem din aceste noi 
elemente termice un curent de o putere şi mai mare. 
Astfel submarinul poate să -şi procure oricind energie 
electrică, în orice cantitate. 

Skvoreşnea puse farfuria goală pe rondela mobilă din 
mijlocul mesei, rondela lunecă împreună cu farfuria 
undeva în jos şi peste o clipă reveni, aducînd cu ea 
farfuria cu felul al doilea. Pavlik îi urmă exemplul, 
aşteptind cu vădită curiozitate apariția noului fel de 
mîncare. Numai Marat, care -şi dăduse drumul la 
morişcă, uitase de mîncare, ba chiar îşi pusese şi lingura 
la o parte. 

— Pricepi? continuă el, gesticulind plin de însufleţire. Îţi 
dai seama ce genială idee? Krepin a făcut din aceste noi 
aliaje cincizeci de sîrme lungi, pe care le -a sudat două 
cite două, şi le -a turtit cît mai mult capetele libere. Apoi 
a unit toate elementele acestor termocupluri într -un 
cablu gros, cu o singură izolație comună, iar la capetele 
cablului a aplicat cîte un receptor care seamănă cu 
pălăria unei ciuperci. Cînd încălzim un receptor în aşa fel, 
încît să fie mai cald decît celălalt numai cu douăzeci de 
grade, atunci obținem un curent de o putere şi o tensiune 
uriaşă. Îţi dai seama ce înseamnă asta? strigă el, ridicînd 
degetul în sus. 

— Asta înseamnă că ai să rămii fără felul doi! se auzi din 
ungherul opus al sufrageriei glasul zoologului. 

Toţi izbucniră în ris. Marat se fistici, îşi netezi maşinal 
moțul rebel din creştetul capului şi se apucă zorit să -şi 
mănînce supa. Dar tot îşi continuă explicaţia, întretăiat, 
rostind cîteva cuvinte la fiecare două -trei linguri. 

— Pricepi, Pavlik?... Fiecare termocuplu, sau cablu - 
baterie termoelectrică, cum i se mai spune la noi, se 
transformă într -o adevărată uzină electrică... cu o 


capacitate de douăzeci şi cinci de mii de kilovați! Douăzeci 
şi cinci de mii de kilovati! repetă el tare, împroşcînd toată 
supa din lingură. Şi noi avem trei termocupluri. Trei 
uzine, cu o capacitate totală de şaptezeci şi cinci mii 
kilovați! Asta ar ajunge chiar pentru un oraş mare, cu 
tramvaiele, uzinele, şi cu iluminatul lui electric cu tot. 

— Stai, stai puţin, Marat! şopti Pavlik, molipsindu -se şi 
el de tulburarea lui Marat.. Dar cum se încălzesc aceste 
cabluri? Doar trebuie obținută diferența... Chiar 
adineauri ai vorbit despre o diferență de temperatură 
între capetele cablurilor... 

Marat puse din nou lingura pe marginea farfuriei şi se 
lăsă pe speteaza scaunului: 

— Cum adică, nici acum n -ai înțeles? Marea e cuptor 
pentru uzinele noastre electrice. 

— Cuptor? Ce tot vorbeşti, Marat! Ce fel de cuptor? 

— Doamne, dumnezeule! Tu nu ştii, Pavlik, că în toate 
mările şi oceanele, temperatura apei la adîncimea de trei - 
patru mii de metri e întotdeauna de aproximativ un grad 
sau două? Or la suprafață temperatura e întotdeauna mai 
ridicată. În ţinuturile tropicale, temperatura straturilor 
superioare de apă ajunge chiar pînă la douăzeci şi şase - 
douăzeci şi şapte de grade. Şi tocmai această diferență de 
temperatură o folosesc uzinele noastre electrice. 
Submarinul dă drumul unei geamanduri plutitoare de 
care e prins unul din receptoarele cablului -baterie, 
geamandura se ridică pină aproape de suprafața 
oceanului şi capătul cablului se încălzeşte acolo pînă la o 
anumită temperatură. lar capătul celălalt, prins de un 
balast, este lăsat la o adincime de trei -patru mii de metri, 
unde se răceşte pînă spre zero. Atunci în cablu -baterie se 
dezvoltă curentul electric cu care se încarcă 
acumulatoarele submarinului. Ai înțeles? 

Şi Marat se năpusti din nou asupra supei lui răcite. 


CAPITOLUL VII. SUBMARINUL „PIONER" 


Din astfel de discuţii înflăcărate cu Marat şi din altele 
nu mai puțin vii şi interesante cu alți specialişti ai 
submarinului, Pavlik aflase, în trăsături generale, tot ceea 
ce constituia particularitatea de bază a acestui neobişnuit 
submarin. 

„Pioner"” era într -adevăr stăpinul întinderilor marine; 
putea să coboare pînă la orice adîncimi, fără teamă de a fi 
strivit de uriaşa presiune a apei; putea să traverseze 
oceanele în lung şi în lat fără să intre în porturi şi în baze 
maritime. Singura lui bază de aprovizionare era oceanul 
cu nesecatele lui rezerve de energie şi hrană. 

Corpul submarinului fusese construit dintr -un aliaj nou 
dobîndit abia în ultima vreme de metalurgiştii sovietici. 
După cum se ştie, aliajele din diferite metale capătă 
adesea însuşiri cu totul noi şi neaşteptate. De exemplu 
aluminiul, metal foarte uşor şi moale, dacă îl topim cu o 
infimă cantitate de cupru, mangan şi magneziu, obținem 
aliajul duraluminiu, care capătă tăria oțelului, răminînd 
totuşi uşor ca aluminiul. Datorită acestor însuşiri, adică 
uşurinței şi durității, duraluminiul are o largă 
întrebuințare în construirea avioanelor şi dirijabilelor. 

În reţeta complicată a noului aliaj, metalurgiştii sovietici 
au introdus cîteva elemente rare, în combinații şi cantități 
cu totul noi. Aliajul obținut se dovedi atît de uşor, atît de 
trainic, şi mai cu seamă atît de ieftin, încît printr -o 
construcție ingenioasă şi reuşită, submarinul „Pioner” 
căpătă facultatea de a rezista la o presiune mai mare de o 
mie de atmosfere, în timp ce submarinele moderne, chiar 
cele mai bune, din cauza materialului inapt şi a 
construcției nesatisfăcătoare puteau să se afunde în apă 
abia la o adincime de două -trei sute de metri, suportînd 
o presiune de numai douăzeci -treizeci de atmosfere. 

De o importanţă tot atît de mare era şi sistemul aplicat 
de Krepin pentru obținerea energiei electrice din ocean, 


cu ajutorul elementelor termice, precum şi metodele de a 
acumula şi a folosi această energie pentru mişcare şi uzul 
intern al submarinului. 

Curentul din cablurile -baterii termoelectrice era 
înmagazinat în acumulatoare. Dar acestea nu erau 
acumulatoarele voluminoase, greoaie şi totuşi de o 
capacitate mult prea mică, folosite de submarinele 
obişnuite, în care poate fi acumulată energie electrică 
numai pentru douăzeci sau treizeci de ore de navigaţie 
submarină. Cele trei baterii de acumulatoare noi - uşoare, 
mici şi posedind o capacitate uriaşă - cînd sînt complet 
încărcate, asigură navei „Pioner" lumina, căldura, forța 
motrică şi toate celelalte necesități, pentru o navigație 
neîntreruptă timp de cincisprezece zile, în orice condiții. 
Abia la expirarea acestui termen, toată rezerva de energie 
electrică seacă şi bateriile acumulatorilor trebuiesc din 
nou încărcate. Pentru acest lucru, submarinul n -are 
decit să oprească şi să pună în funcţiune cablurile 
bateriei. 

Aceste acumulatoare constituie o strălucită realizare a 
renumitului Institut pentru probleme fizice din Moscova, 
institut care şi -a dobîndit de mult şi pe bună dreptate o 
faimă mondială, prin lucrările în domeniul temperaturilor 
joase, care se apropie de zero absolut ( -273,2* C). Una 
din cele mai importante probleme pe care le -a studiat 
Institutul e fenomenul supraconductibilității electrice la 
tempetură joasă. 

Fenomenul supraconductibilității constă în faptul că 
multe metale, aliaje şi combinaţii chimice de metale, la o 
anumită temperatură specifică, aproape de zero absolut, 
îşi pierd deodată capacitatea de rezistență față de 
curentul electric trecut prin ele. În aceste condiţii, 
curentul trece prin ele fără să mai piardă procentul de 
energie necesar pentru învingerea rezistenței conductei. 
Datorită acestui fapt, într -un circuit închis, de pildă din 
sirmă de plumb cufundat în heliu lichid, a cărui 
temperatură este egală cu minus 271,9 C, curentul 


electric se păstrează în întregime, timp de cîteva zile. 

Institutul pentru probleme fizice a izbutit, după 
îndelungi şi perseverente cercetări, să găsească un aliaj 
de metale, care la o temperatură de numai două sutimi de 
grad peste zero absolut, se transformă într -o 
supraconductă cu o capacitate de energie extraordinar de 
mare, de îndelungă durată, în stare să păstreze curentul 
mult timp după încetarea acțiunii forței electromotrice. 

La propunerea organelor guvernamentale, Institutul a 
creat pentru submarinul lui Krepin nişte acumulatoare 
minuscule şi uşoare, care pot acumula în ele o uriaşă 
rezervă de energie electrică, pe care o păstrează vreme 
îndelungată, cedînd din ea pe măsura necesității. 

Mai mult decît orice, l -a uimit pe Pavlik nemaiauzita 
viteză pe care o putea dezvolta „Pioner" sub apă. În timp 
ce submarinele de tip obişnuit, în navigația lor în 
submersiune nu pot atinge viteze mai mari de douăzeci de 
noduri [1] nod = 1852 metri. (n. r.)|, „Pioner' face cu 
uşurinţă optzeci de noduri pe oră, adică atît cît realizează 
cele mai rapide vedete -torpiloare de suprafață şi 
„vinătorii" de submarine. 

Dar cum a putut Krepin să obţină o viteză atit de 
uimitoare, cînd apa opune o rezistență uriaşă vasului, 
mai ales în navigație submarină? 

E ştiut că cei mai buni înotători sînt peştii, balenele şi 
cefalopodele. În decurs de sute de milioane de ani, 
milioane de generaţii într -o continuă luptă pentru 
existență s -au adaptat mediului marin. Au învins, au 
supraviețuit şi au lăsat urmaşi numai cei mai bine 
înarmați, cei capabili să se mişte mai repede în stihia lor 
dragă. În consecință, corpurile lor au luat o formă care 
asigură cea mai mare viteză în mişcare, cu minimum de 
efort. Aceasta este forma torpilei, forma picăturii de lichid 
atîrnată cu partea bombată în față şi cu cea subțiată spre 
mare. Amîndouă aceste forme au diametrul mai mare în 
prima treime, adică în față. De mult s -a dovedit că 
tocmai aceste forme întimpină o rezistență mai mică în 


deplasările prin mediul înconjurător - apa sau aerul. Apa 
sau aerul ocolesc cu uşurinţă aceste forme şi tot atit de 
uşor se contopeşte în spate, fără să formeze acolo vîrtejuri 
absorbante. 

Inginerul Krepin a renunțat la forma de corp cu provă 
ascuțită a submarinului, şi i -a dat „Pioner” - ului său 
forma caşalotului, întrucit, după calculele 
constructorului, reieşea că în pofida dimensiunilor şi 
greutății lui uriaşe, caşalotul cheltuieşte pentru 
deplasarea fiecărui metru pătrat din suprafața corpului 
mai puţină forță decît oricare alt locuitor al apelor. 

Se ştie de asemeni de multă vreme ce mare importanță 
are mucoasa care acoperă aproape toate organismele de 
apă, mai cu seamă pe acelea care nu stau locului, ci se 
deplasează în mod activ şi cu repeziciune. Într -adevăr, 
mucoasa micşorează mult frecarea şi rezistența apei în 
timpul deplasării corpului. Lui Krepin i -a venit ideea să 
mărească viteza mişcării submarinului, acoperindu -i 
corpul cu ceva asemănător mucoasei. Problema era însă 
dificilă. Chiar dacă ar fi izbutit să acopere corpul vasului 
cu o mucoasă artificială, tot ar fi spălat -o apa. După 
multe cercetări, Krepin a găsit o soluție cu totul 
neaşteptată. În împrejurările cînd trebuia să se ajungă la 
viteze deosebit de mari, el învăluia corpul submarinului 
cu un strat de abur fierbinte care îndeplineşte perfect 
rolul mucoasei. Folosindu -se de nesecatele -i rezerve de 
energie electrică, „Pioner” îşi încălzeşte întreg corpul 
exterior pînă la o temperatură de două mii de grade. La o 
astfel de temperatură, un strat subțire din apa care vine 
în contact cu vasul încins se transformă instantaneu în 
aburi. Acest înveliş gazos, format în fiecare moment al 
deplasării vasului din alte și alte straturi de apă, 
uşurează deplasarea, stabilind un regim de fricțiune în 
mediu gazos a cărui densitate, ce -i drept mult mai mare 
decît densitatea aerului, rămîne totuşi mult mai mică 
decit densitatea apei. Aburii formați în jurul 
submarinului, în clipa cînd acesta s -a îndepărtat, se 


răcesc numaidecit, sub influența temperaturii joase din 
jur, şi se transformă din nou în apă, fără să ajungă la 
suprafață sub formă de băşici. 

Pină la urmă, inginerul Krepin a luat hotărîrea să 
renunțe la elice. După ferma lui convingere, numai 
racheta îi putea da posibilitatea să folosească din plin şi 
uriaşa forță a centralei lui electrice, şi soliditatea colosală 
a vasului, şi puterea de refractare a metalului, din care 
era construit submarinul. Se părea că într -un mediu atit 
de dens ca apa n -ar putea fi vorba de un randament 
maxim al motoarelor cu reacție. Dar se ştie de mult că 
anumite viețuitoare ale apelor, ca de pildă cefalopodele, 
înotători minunațţi, se folosesc foarte bine de această 
metodă a mişcării, absorbind apa în pilnioarele lor din 
față, în timpul mişcării, şi proiectind -o puternic afară 
prin cele din spate. 

Pentru mişcarea cu reacție, însă, e nevoie de foarte mult 
combustibil, în stare să degajeze prin ardere o uriaşă 
cantitate de energie motrică. De unde putea să ia „Pioner" 
acest combustibil şi cum păstra el aceste rezerve, de 
bună seamă în cantități foarte mari, dacă ținem seama de 
durata navigaţiei neîntrerupte, de care era capabil? Şi 
aici, ca şi în multe alte împrejurări, constructorului 
acestui submarin i -a venit în ajutor oceanul cu resursele 
lui  nesecate şi cu uriaşele -i posibilități încă 
nevalorificate. 

Oceanul trebuia să -i dea submarinului, într -o cantitate 
nelimitată, gazul detonant, a cărui teribilă putere de 
explozie e destul de cunoscută. 

Pentru obținerea acestui gaz sînt necesare alte două 
gaze, oxigenul şi hidrogenul, gaze care intră în compoziția 
apei. Aceste, gaze se pot obține prin diferite metode, dar 
cea mai simplă este descompunerea prin electroliză. 
Pentru aceasta se afundă într -un vas cu apă acidulată 
doi electrozi legați de sursa curentului electric. Sub 
acțiunea curentului electric apa se descompune, şi atunci 
pe unul din electrozi - anodul - se adună în băşicuţțe 


oxigenul, iar pe celălalt - catodul - se adună hidrogenul. 
Aceste două gaze sînt captate în vase separate. Dacă 
după aceea dăm drumul unor anumite cantități din 
fiecare atunci se obține gazul detonant. 

E de ajuns să trecem prin acest gaz o scînteie electrică, 
ca să se producă explozia. Pentru a obţine mişcarea prin 
reacție, aceste explozii trebuie să se producă într -o 
cameră specială, aşezată în spatele vasului sau al 
rachetei. Această cameră are un orificiu de degajare, care 
se lărgeşte înapoi ca o pilnie. Cînd în cameră se produce 
explozia, vaporii de apă formați tind să răbufnească în 
afară, apăsînd cu o uriaşă forță toți pereții camerei. 

lar pe peretele din spate al camerei, aburul dînd peste 
orificiul de ieşire, toată puterea exploziei se îndreaptă în 
această direcție şi propulsează racheta sau submarinul 
înainte. 

Succedindu -se la dese intervale, aceste explozii dau 
submarinului o viteză din ce în ce mai mare. 

Vaporii rezultați din explozia gazului detonant se 
condensează, contopindu -se cu apa înconjurătoare, fără 
să lase nici o urmă. Cît priveşte zgomotul şi bubuiturile 
produse de explozii, ele sînt înăbuşite de amortizoare, 
aidoma celor folosite la avioane şi autovehicule. Dar 
navigind cu această viteză neobişnuită prin adîncuri 
neexplorate şi nestudiate încă, submarinul ar putea să 
dea peste stînci, recife, ori bancuri de nisip, dintre care, 
fără îndoială, foarte multe nu sînt trecute nici pe cele mai 
bune hărţi ori călăuze marine ale lumii. Pe un astfel de 
submarin nu ţi -e îngăduit să navighezi la întîmplare. De 
aceea vasul a fost prevăzut cu ultraputernice refiectoare 
la provă şi pe părțile laterale ale submarinului. Aceste 
reflectoare cu o capacitate de cîteva miliarde de lumini 
spintecau întinderile negre ale adincurilor pe o distanță 
de o jumătate de kilometru. La o asemenea depărtare, 
însă, mai cu seamă cînd te deplasezi cu o viteză atît de 
mare, e greu să desluşeşti ceva în lumina reflectoarelor. 
Şi apoi, o lumină atît de puternică trădează prezența 


submarinului, care poate fi o armă temută de duşman 
numai dacă acționează în taină şi prin surprindere. 

„Pioner" avea nevoie de nişte ochi puternici şi ageri, care 
să scruteze de departe întunericul adincurilor şi să 
anunţe la timp primejdiile şi piedicile care -i apar în cale. 

După îndelungi cercetări, Krepin şi -a dotat submarinul 
nu numai cu ochii de care avea nevoie, dar şi cu urechi. 
Sonda ecou e de mult folosită în toate țările, atit de navele 
submarine, cît şi de cele de suprafață. Procedeul se 
bazează pe faptul că sunetul se propagă nu numai în aer, 
ci şi în apă. Ba chiar în apă se propagă mai bine şi mai 
repede. Dacă în aer undele sonore se răspindesc cu o 
viteză de trei sute treizeci de metri pe secundă, în apă 
viteza de propagare este egală cu o mie cinci sute de metri 
pe secundă. Undele sonore pornesc sferic, de la sursă, iar 
cînd întîlnesc vreo piedică în cale, atunci se răsfring şi fac 
calea întoarsă. 

Folosind această proprietate a undelor sonore, s -au 
inventat nişte aparate cu ajutorul cărora se măsura 
înainte vreme adîncimea mărilor şi a oceanelor. Într -o 
parte a vasului, sub apă, printr -o explozie sau o bătaie 
de clopot, se producea un sunet. Undele sonore ajung 
pină la fund, se răsfring şi se întorc înapoi la vas. Sub 
apă, de celălalt bord e prins un aparat care interceptează 
sunetul răsfrint şi înregistrează timpul cît a trecut de la 
producerea sunetului pînă la perceperea lui. Întrucît 
sunetul parcurge distanța de la vas la fund şi de la fund 
înapoi la vas în acelaşi timp, se poate uşor calcula 
această distanță. Apoi au apărut sonde -ecou care arată 
automat adîncimea în metri pe o scară de gradațţie 
specială, scutind astfel oamenii să mai facă tot felul de 
socoteli şi calcule. Funcţionind fără întrerupere, trimițind 
în apă sunete şi primind reflexiunile lor, sonda -ecou 
trasează ea însăşi, pe hirtie sau pe ecran, relieful 
fundului deasupra căruia trece vasul. În cele din urmă au 
apărut şi sonde -ecou ultrasonore, ca de pildă radiantul 
lui Langevin. 


Înălțimea oricărui sunet depinde de frecvența vibrațiilor 
pe care izvorul sunetului le propagă în mediul emițător - 
aerul, apa, sau corpurile solide - pînă la timpan, la 
urechea omului. Urechea omului e capabilă să 
intercepteze ca sunet numai vibraţiile de frecvență 
cuprinse între şaisprezece mii pină la douăzeci de mii pe 
secundă. Aceste sunete -limită corespund celui mai jos 
vuiet şi celui mai subțire piuit de ţințar. Dincolo de 
douăzeci de mii de vibrații încep ultrasunetele. Pe 
acestea, urechea omului nu le mai poate percepe. 

Izvorul vibraţiilor ultrasonore îl constituie plăcile din 
cristal de munte sau piezocuarțul. Dacă o astfel de placă, 
strinsă între doi electrozi metalici, o cufundăm într -un 
lichid şi o supunem influenței unui emițător de radio, 
atunci ea începe să oscileze des şi puternic şi transmite 
această oscilație lichidului înconjurător. Cu cît frecvența 
vibraţiilor plăcii e mai mare, cu atit e mai puternic 
ultrasunetul obținut. 

Ultrasunetul posedă două particularități foarte 
importante. În primul rînd, el poate fi trimis nu numai 
prin unde sferice, ci şi radial, într -un mănunchi oricît de 
subțire. În al doilea rînd, după cum se ştie din 
experiențele lui Wood şi Lomys, unele animale - cum ar fi 
broaştele, peştii mici, mormolocii, crustaceii marini - 
nimerind într -un cîmp de ultrasunete pier, iar alte 
corpuri tari, cum e gheața de pildă, se moaie şi se 
sfărimă. 

Inginerul Krepin a folosit aceste două particularități ale 
ultrasunetului în modul cel mai potrivit, pentru a -i da 
submarinului său vederea, auzul şi o armă distrugătoare 
în lupta cu natura vie sau moartă. 

Împreună cu prietenul său, savantul şi inventatorul 
Vlasiev, profesor la Institutul de studii a oscilaţiilor de 
înaltă frecvență din Moscova, el a construit un aparat 
care produce pînă la cîteva sute de milioane de oscilații 
pe secundă. Şi aceste oscilaţii, obținute după metoda lor, 
sint atît de puternice, încît un mănunchi de unde 


ultrasonore produs de aparatul lor străpunge întinderile 
de apă pină la o distanță de douăzeci de kilometri. 
Aparatele acestea, împreună cu aparatul de radio cu 
înregistrare automată, Krepin le -a adaptat la provă, la 
spate, pe părţile laterale şi pe chila submarinului, dindu - 
i în felul acesta pe lingă o armă puternică şi cele mai fine 
urechi, urechi cum n -are nici o ființă vie din întreaga 
lume. 

Dar Krepin şi Vlasiev nu s -au oprit aici. Continuînd 
cercetările, ei au izbutit să transforme aceste urechi şi în 
ochi pentru submarinul lor. 

Razele ultrasonore emanate de aparatele vasului, dînd 
peste piedici, nu se reflectă toate cu aceeaşi forță, ci în 
concordanţă cu forma exterioară a acestor piedici. Razele 
ultrasonore se întorc deci neomogene. Inventatorii au 
construit o membrană de recepție formată din mii de 
membrane microscopice. Fiecare din ele vibrează în 
concordanță numai cu forța unei singure raze ultrasonore 
întoarse, cea care cade pe ea. 

Cu ajutorul unei construcții complicate, care transformă 
energia sonoră în energie luminoasă, fiecare rază 
înfăţişează pe ecranul postului central al submarinului 
imaginea unui singur punct din piedica întimpinată, 
punctul în care s -a reflectat. Miile de imagini înregistrate 
de toate membranele microscopice se contopesc într -un 
singur tot şi dau ca rezultat imaginea completă a 
obiectului întîlnit în cale. Astfel de „reflectoare' 
ultrasonore, instalate de jur împrejurul submarinului, 
trimit încontinuu pe ecranul sferic al postului central de 
comandă imaginea a tot ce se află în fața şi în jurul 
submarinului, pe o rază de douăzeci de kilometri. 

S -ar fi putut construi un astfel de reflector, folosind 
sunetele obişnuite ale frecvenței auzite. Dar sunetele 
obişnuite, propagindu -se prin apă în toate direcțiile, pot 
fi auzite de orice vapor amenajat cu cel mai simplu 
hidrofon. Lucrul acesta, desigur, nu putea fi admis 
pentru nimica în lume. Reflectoarele ultrasonore ale 


submarinului - din uriaşul diapazon de vibrații de o 
frecvență pînă la cîteva sute de milioane pe secundă - pot 
alege o combinaţie ce ar constitui pentru un străin o 
problemă aproape de nerezolvat. Şi chiar dacă cineva ar 
izbuti totuşi să descopere această taină, tot n -ar avea 
aparate capabile să intercepteze ultrasunete de o 
frecvență atît de înaltă şi de o putere atit de neobişnuită. 
Aceste aparate emițătoare de raze ultrasonore constituie 
ultima invenţie a lui Krepin şi Vlasiev. 

Aceleaşi raze ultrasonore au fost folosite de inginerul 
Krepin şi ca o armă nouă în lupta împotriva naturii vii şi 
moarte. În aceasta a fost ajutat de renumitul zoolog şi 
biolog, profesorul Lordkipanidze, care a lucrat multă 
vreme la Institutul de medicină experimentală, studiind 
problema aplicării oscilaţiilor ultrasonore în biologie şi 
medicină. Folosind emițătorul de raze ultrasonore 
existent, Krepin şi Lordkipanidze au construit un tun şi 
un mic pistol, amîndouă ultrasonore, care la anumite 
frecvențe sînt capabile să ucidă orice organism viu, iar la 
alte frecvențe pot să dezagrege majoritatea metalelor şi 
mineralelor cunoscute. 

Razele ultrasonore emanate de tun sau de pistol fac ca 
celulele ființei vii să vibreze atit de repede, încît se rup în 
bucățele, iar moleculele metalelor şi ale mineralelor se 
desfac în atomi, se pulverizează, se distrug. 

Cînd Krepin, Vlasiev, Lordkipanidze şi ceilalți tehnicieni 
care îi ajutau tocmai puneau la punct primele aparate 
ultrasonore, industria de apărare a Uniunii Sovietice i -a 
propus lui Krepin să -şi oprească atenţia asupra unei noi 
invenții a lui Bleihman, savant şi inventator sovietic în 
domeniul razelor invizibile, infraroşii sau termice. 

Raze termice invizibile, de o intensitate mai mare sau 
mai mică, sînt emanate de orice corp încălzit - de soare, 
de un fier de călcat încins, de o casă de locuit, de 
animalele cu sînge cald, de copaci şi chiar de peşti. De 
multă vreme, fotografierea infraroşie cu ajutorul unei 
aparaturi speciale a fost larg aplicată în timpul nopții, pe 


ceață deasă, ori pe timp mohorit şi ploios. Ai putea, 
ridicîndu -te noaptea cu avionul la o înălțime de cinci - 
şase mii de metri, să scoţi fotografii la o distanță de cinci 
sau şase sute de kilometri, folosindu -te nu numai de 
căldura, uneori infimă, pe care o emană obiectele terestre, 
ci şi de diferența dintre temperatura lor şi temperatura 
mediului înconjurător.  Binoclurile infraroşii pentru 
observațiuni de noapte şi pe ceață sînt de mult 
cunoscute. 

Dar pînă la lucrările lui  Bleihman, problema 
interceptării razelor termice infraroşii în mediul acvatic şi 
a transformării lor într -o imagine vizibilă părea de 
nerezolvat, pentru că adesea razele emanate de 
viețuitoarele şi obiectele din acest mediu sînt mult prea 
slabe. 

Temperatura vieţuitoarelor acvatice este de obicei cu 
foarte puţin superioară temperaturii apei înconjurătoare. 
Numai animalele cu sînge cald, mamiferele marine, cum 
sînt de pildă balenele, caşaloţii, delfinii, focile, morsele şi 
lamantinii, care au trecut cîndva de pe uscat în mediul 
acvatic, păstrează o înaltă temperatură a corpului, 
datorită învelişurilor lor exterioare - pielea groasă şi 
stratul gros de slănină de sub piele. Toate celelalte 
viețuitoare ale apelor, moluştele, stelele marine, racii, 
crabii, broaştele țestoase şi peştii pierd aproape toată 
căldura obținută ca rezultat al muncii musculare ori al 
metabolismului, cedind -o apei înconjurătoare. O mică 
parte din această căldură animală - care uneori poate fi 
măsurată în grade, dar alteori nu trece de cîteva sutimi 
de grad - rămîne totuşi în corpul lor. 

Pentru cele mai bune aparate fotografice infraroşii 
terestre nu mai constituie o mare greutate interceptarea, 
chiar şi de la o distanță respectabilă, a unor radiații 
calorice oricît de slabe. Dar asta numai în condiții 
terestre. Pentru fotografierea  infraroşie submarină, 
greutatea principală o constituia faptul că razele termice 
sînt absorbite cu aviditate, de apă, aproape în întregime, 


sau sînt reflectate de ea. Aparatura lui Bleihman era însă 
atit de sensibilă, încît putea să intercepteze din apă raze 
infraroşii imperceptibile pentru cele mai precise aparate 
cunoscute pînă atunci, cu condiția ca izvorul radiației să 
nu fie la mai mult de cinci sute de metri distanţă. 
Aparatura lui Bleihman, extrem de uşoară şi portativă, 
posedă de asemeni însuşirea de a acționa la trecerea din 
mediul acvatic în cel aerian ca cel mai bun mecanism 
terestru. 

Krepin primi cu mare bucurie propunerea lucrătorilor 
din industria de apărare. Studie şi aprecie pe deplin 
invenția lui Bleihman. Apoi, în scurt timp, construi un 
mic proiectil cu reacție, care cu ajutorul unei mici rezerve 
de oxigen şi hidrogen comprimat putea să se mişte ca şi 
submarinul şi cu aceeaşi viteză. În acest proiectil, 
asemenea unui castravete gros, lung de un metru şi 
jumătate, Krepin montă o serie de aparate ale lui 
Bleihman, repartizindu -le în aşa fel, ca obiectivele lor să 
fie împrăştiate pe toată suprafața proiectilului, pentru a 
putea intercepta razele termice din toate părțile. 

Pentru înălțarea în aer, Krepin dotă proiectilul cu aripi 
escamotabile care puteau să apară din el şi să se desfacă 
întocmai ca aripioarele peştelui zburător. Dar acestui 
proiectil -cercetaş, adevărata viață practică i -a dat -o 
radiotelemecanica. Cu ajutorul emițătorului de radio, 
şeful de cart al submarinului putea să lanseze proiectilul 
din lăcaşul lui aflat în bordul submarinului şi să -l 
trimită în recunoaştere pînă la cincizeci de kilometri 
depărtare. Prin radio se punea în funcțiune motorul cu 
reacție al proiectilului, prin radio era manevrat, prin radio 
se declanşa dispozitivul de escamotare a aripilor şi de 
ridicare a lui în aer. lar ceea ce înregistrau aparatele 
fotografice ale lui Bleihman în jurul proiectilului, pe o 
distanță de cinci sute de metri, era reprodus prin radio pe 
ecranul postului central al submarinului. Avînd 
permanent în fața lui şi mai ales sus, lîngă suprafața 
oceanului, cele două proiectile de cercetare (pe lîngă alte 


citeva de rezervă în depozit) submarinul putea să -şi 
croiască drum cu şi mai multă siguranță în adîncurile 
întunecate ale oceanului, fără să se teamă de vreo 
întîlnire neaşteptată. 

Cînd Pavlik intră pentru întiia oară la postul central de 
comandă a submarinului, rămase uimit de belşugul 
neobişnuit de maşini şi aparate, de mecanisme din cele 
mai neobişnuite şi ciudate, prinse în pereţii rotunzi ori 
lingă ecrane, pe suporturi şi console. Ecranul din sticlă 
mată, ca o calotă sferică, era aplicat pe peretele rotund al 
cabinei, trecînd şi pe tavanul încăperii. Pe ecran se 
perindau mereu umbre de peşti şi de alte viețuitoare ale 
oceanului, care mişunau cu repeziciune în jurul 
submarinului. Nici măcar bezna de nepătruns a 
adîncurilor nu putea să ascundă aceste ființe de ochii 
atotvăzători ai navei submarine,,Pioner”. 

Ofițerul de cart conducea de aici funcționarea celor mai 
complicate mecanisme şi maşini ale submarinului. Dar 
toate aceste maşini şi mecanisme interdependente în 
funcționarea lor comună erau atît de automatizate, încît 
prin impulsul dat celui mai principal dintre mecanisme se 
puneau în funcțiune şi toate celelalte auxiliare. Dacă, de 
pildă, submarinul avea nevoie să se afunde la o anumită 
adincime, atunci ofițerul de cart trebuia doar să aşeze 
indicatorul de adincime pe cifra dorită, pentru ca 
mecanismul să înceapă să funcționeze automat, stringînd 
balustradele de pe puntea de sus, apropiind apoi capacul 
fuzelat şi închizind capacul interior al tambuchiului, în 
timp ce supapele şi valvele watterbalastelor, îngăduind 
pătrunderea apei într -o anumită cantitate, făceau 
submarinul să coboare exact la adîncimea dorită. Becuri 
electrice de control, de culoare verde, se aprindeau de 
îndată ce începea să funcționeze vreun agregat, o maşină 
sau vreun mecanism, şi continuau să ardă atîta timp cât 
treaba mergea bine. Dar la cea mai mică neregulă, becul 
verde se stingea şi se aprindea unul roşu, semnal de 
avarie. Dar din clipa lansării şi pînă atunci, nici un bec 


roşu n -a avut de ce să se aprindă: toate aparatele şi 
mecanismele funcționau ireproşabil, precis şi armonios. 
Această  desăvirşită automatizare a mecanismelor 
îngăduia ca echipajul să fie puţin numeros, cu toate că 
submarinul avea peste o mie de tone deplasare; întreg 
echipajul submarinului, dacă nu -i socotim pe membrii 
expediției ştiinţifice, număra numai douăzeci de oameni. 
În schimb, însă, toţi erau specialişti cu o înaltă calificare, 
oameni experimentați în serviciul submarin, cu un curaj 
verificat, îndrăzneți, inventivi şi devotați pînă la moarte 
măreței lor patrii. 


CAPITOLUL VIII. PROIECTUL LUI MARAT 


Toi îşi ținea minte perfect de bine copilăria lipsită de 
bucurii, petrecută într -o cocioabă pe jumătate năruită şi 
cu acoperişul spart, dintr -o mahala sărăcăcioasă a 
oraşului Ghirin. 

Acolo a văzut lumina zilei, acolo a cunoscut lumea. 
Amintirea veşnicei slugărnicii a tatălui său, cizmar 
ciîrpaci, față de cămătar şi de stăpinul dughenei de 
alături, față de jandarmul din colț şi de fiecare soldat 
japonez, față de orice automobil care se arăta din cînd în 
cînd pe ulița lor periferică, îi umplea şi astăzi sufletul de 
ruşine, amărăciune şi ură. Bietul coreean era nimica 
toată, un fir de praf pe care putea să -l calce sub talpă 
orice bocanc de soldat, solid şi cu botul pătrat, orice 
pantof fin, de lac. 

La vîrsta de doisprezece ani l -a luat de suflet un unchi 
al lui care n -avea copii. Acest unchi, membru într -un 
colhoz pentru cultura orezului de lîngă lacul Hanka, în 
apropierea Vladivostokului, l -a înfiat şi 1 -a dat la şcoală. 
Primul an de şcoală, Ţoi l -a petrecut ca într -un vis. Se 
tot temea că visul acesta se va sfirşi, că fericirea lui se va 
spulbera ca fumul şi că va auzi din nou bătaia ciocanului 


de cizmărie al tatălui său, în cocioaba întunecată şi 
umedă, că va auzi din nou tinguirile mamei, veşnic 
necăjită de scumpetea boabelor de soia, şi scîncetul 
frățiorilor mai mici, care plingeau de foame. 

La şcoala din colhoz, Ţoi se dovedi curînd unul din cei 
mai buni elevi. Apoi, tatăl său adoptiv îl trimise la o 
şcoală superioară din Vladivostok, ca să învețe agronomia 
şi să se întoarcă pe urmă înapoi la colhoz. Dar a ieşit 
altfel. Țoi se îndrăgostise pătimaş de chimie şi de mare, şi 
iată -l acum pe submarin chimist al expediției ştiinţifice şi 
secretar al celulei comsomoliste, aşezat la o masă în 
colțul roşu al vasului şi jucînd dame cu Matveev, un 
comsomolist scafandru, tinăr, cu fața rotundă şi obrajii 
îmbujorați. Matveev stătea prost: un pion izolat îi fusese 
barat şi nu ştia dacă -l va putea salva. Cu capul plecat 
asupra tablei, Matveev se gîndea. Ţoi se gindea şi el, dar 
cu totul la altceva. Ochii lui negri, puţin oblici, pe fața -i 
prelungă şi cafenie, proaspăt rasă, priveau la cei adunați 
în compartimentul colțului roşu. 

Vedea chipurile vesele ale tovarăşilor, auzea glasul ferm 
a! lui Marat, care discuta înflăcărat ca de obicei, cu 
oceanograful Şelavin. lar în jurul lor se auzea izbucnind 
din cînd în cînd un rîs liniştit, molcom şi lipsit de griji. 

Auzind acest ris, pe poi îl cuprindea adeseori un 
sentiment ciudat de îngrijorare. Se simțea neliniştit şi 
fiecare fibră a trupului său se încorda; tot i se părea că a 
scăpat ceva din vedere, că a neglijat ceva, că ar fi trebuit 
să verifice, să cerceteze, să ia noi măsuri. Ar fi vrut să le 
atragă atenţia tuturor acestor prieteni şi tovarăşi, tuturor 
celor din jur, ar fi vrut să -i piseze la cap, să le 
amintească necontenit că n -au voie să fie nepăsători, 
indiferenți şi fără griji, că nu trebuie să fie liniştiți şi 
creduli de parcă n -ar mai exista primejdii, de parcă n -ar 
mai exista jandarmi şi cămătari dincolo de hotare. 

Şi ori de cîte ori gîndea astfel, în asemenea clipe, dorea 
cu o putere de neînvins să -i aducă patriei un dar, să -i 
dăruiască ceva care s -o facă şi mai puternică, de 


neînvins, şi care totodată să -l liniştească şi pe el, măcar 
cît de cit. 

În ziua aceea, însă, în timp ce juca dame cu Matveev, 
simţi deodată că obrajii i se îmbujorează de bucurie; îi 
venise o idee minunată. Simţea că visul lui tainic se va 
împlini, că -şi va putea satisface o dorință pe care o 
socotea irealizabilă. Din ideea lui se va naşte darul pe 
care voia să -l ofere patriei. Totul începuse să se 
contureze, ce -i drept încă vag, dar totuşi real. 

„Dacă aş izbuti să pun în practică această idee!... se 
gindea oi, tulburat şi totodată bucuros. Marea... 
Oceanul... Această lume de necuprins a apelor! Cit e de 
măreț! Cît de nesecate sînt comorile pe care le ascunde! 
Trebuie numai să ştii să i le descoperi şi să i le smulgi”. 

Glasul răsunător al comisarului îi rupse firul gîndurilor: 

— Matveev! Ţoi! Terminaţi că începem! 

— Lasă -te bătut, Matveev, că tot ai pierdut partida. 
Auzi, începem lecţia. 

Într -atît se cufundase Țoi în gîndurile lui, încît nici nu 
observase că la colțul roşu se adunase tot cercul 
oceanografie, condus de Şelavin. La lecţia de oceanografie 
veniseră şi mecanicii Romeiko, şi Koziriov, şi Şcerbin, 
îngrijitorul, bucătarul Belogolovii, scafandrul Krutițki, 
preparatorul Koroliov, Marat Bronştein, toți cu caiete şi 
creioane. Matveev, care lua şi el parte la acest cerc, se 
sculă şi, aruncînd grăbit o ultimă privire asupra tablei, îi 
cedă lui Ţoi partida, şi aşa aproape pierdută. Dispăru 
pentru o clipă din compartiment şi, întorcindu -se 
numaidecit cu un caiet gros, se aşeză la masa mare, 
acoperita cu o pinză roşie, în jurul căreia se şi strinseseră 
toți membrii cercului. oi se apropie şi el de masă. 
Nemaigăsind nici un loc liber, se aşeză alături de Pavlik, 
pe acelaşi fotoliu. 

Capul bandajat al băiatului mirosea uşor a iod şi a încă 
un medicament. I se făcu milă de el. Cuprinzindu -l pe 
după umeri, îl trase cu căldură mai aproape şi rămaseră 
aşa, amindoi în fotoliul moale, ascultind cu atenție la 


ceea ce spunea Şelavin. 

Cu glas de tenor, răguşit de răceală, oceanograful vorbea 
despre curenții marini, despre marile fluvii calde ori reci, 
care curgeau prin apele de necuprins ale oceanelor şi 
mărilor. Povestea ce influență au aceşti curenți asupra 
climei, asupra naturii, asupra vieții în general, mai cu 
seamă în Orientul nostru îndepărtat. 

Curenţii reci, care curg din strimtoarea Bering pînă în 
Coreea, de -a lungul țărmurilor Kamciatkăi şi Primoriei, 
înăspresc climatul acestor regiuni ale Uniunii Sovietice şi 
fac ca în timpul iernii să îngheţe pentru îndelungă vreme 
apa pe lingă țărmurile sovietice ale mărilor Bering, Ohoțk, 
precum şi marea Japoneză, în timp ce în Europa 
apuseană, care se află la aceeaşi latitudine cu aceste 
ținuturi, clima e dulce şi iarna aproape că nu există 
geruri sau zăpadă. Pe țărmurile Norvegiei şi ale insulelor 
Britanice, ale Olandei şi Franţei, marea e liberă totdeauna 
de ghețari. 

— Şi de ce? întrebă Şelavin cu glasul lui răguşit, privind 
prin ochelari la ascultătorii strinşi în jurul mesei, şi 
trecîndu -şi degetele prin barba -i încilcită. Cine 
încălzeşte aceste țărmuri? 

— Golfstreamul, răspunse prompt Marat. 

La drept vorbind, Şelavin pusese această întrebare 
numai din obişnuință, nu celorlalți, ci sie însuşi, ca să -şi 
prelungească plăcerea de a vorbi despre aceste lucruri şi 
să deştepte interesul pentru cele povestite. De aceea 
răspunsul lui Marat stricîndu -i jocul, produsese asupră - 
i o impresie neplăcută. 

— În primul rînd, nu se spune „Golfstream". Este un 
cuvînt englezesc, şi corect se pronunță: „Golfstrim". În al 
doilea rînd, dumneata repeți un basm vechi care atribuia 
Golfstrimului clima dulce a Europei apusene. Nici lucrul 
acesta nu e just. Oceanografia numeşte Golfstrim numai 
acel curent cald şi puternic, care răbufneşte fulgerător 
din golful Mexicului prin îngusta strimtoare Florida, și 
care după ce se uneşte lîngă insulele Bahama cu curentul 


Antilelor, însoţeşte țărmurile Americii de Nord pînă la 
capul Hatteras, iar după aceea, pînă la bancul 
Newfoundland, curge parcă printr -o albie de apă rece, ca 
un adevărat fluviu al oceanului, uşor de recunoscui după 
culoarea albastru închis, cu totul diferită de albastrul 
verzui... ca să zicem aşa, al malurilor sale. Acest fluviu 
are o lățime începînd de la şaptezeci şi şase de kilometri 
în locul cel mai îngust - strîimtoarea Florida - şi şase sute 
patruzeci de kilometri la bancul Newfoundland. 
Adîncimea lui medie ajunge pînă la trei sute douăzeci de 
metri! Vă puteți imagina un astfel de fluviu? 

— Aşa fluviu mai zic şi eu! se entuziasmă Matveev. 

— Dar ştiţi oare, dacă -mi permiteți să vă întreb, cîtă 
apă caldă - caldă pînă la douăzeci şi şapte de grade 
Celsius la suprafață - cară acest fluviu? strigă Şelavin. 

Ochii lui spălăciți, de obicei ascunşi, se deschiseră larg 
şi se făcură albaştri, limpezi, scînteietori, iar mîna cu 
degetul întins, lung şi subțire, se ridică sus de tot. Dar n - 
apucă să se desfete măcar cît de cît de interesul pe care -l 
arăta auditoriul, căci observind o mişcare suspectă din 
partea lui Marat, se grăbi să continue asaltindu -i pe 
ascultători cu cifre: 

— Nouăzeci şi unu de miliarde de tone de apă pe oră! Ei, 
ce aveți de spus în privința asta, dacă -mi permiteți să vă 
întreb? Nici nu -ți poți imagina! Comparaţi această 
cantitate de apă chiar şi cu Volga, cel mai mare fluviu din 
Europa. Acest fluviu care taie de -a curmezişul aproape 
întreaga Uniune, varsă în Marea Caspică în medie treizeci 
de milioane tone de apă pe oră, adică de trei mii de ori 
mai puțin decît Golfstrimul! Aţi înțeles? Toate fluviile şi 
riurile de pe întreg globul pămîntesc, luate la un loc, au 
un debit orar de douăzeci şi două de ori mai mic decît 
Golfstrimul! Şi această masă de apă încălzită de soarele 
ecuatorial al Atlanticului duce cu sine spre nord o 
cantitate imensă de căldură. Ei, aveţi ceva de spus? 

— Un  calorifer pentru întreaga Europă, Ivan 
Stepanovici! exclamă Marat entuziasmat. 


Şelavin zimbi uşor, şi aruncîndu -i o privire de astă dată 
plină de căldură, continuă: 

— Ai perfectă dreptate, Marat. Un adevărat calorifer. 
Numai că acela nu mai e Golfstrimul. Dincolo de bancul 
Newfoundland,  Golfstrimul  săvirşeşte, cum spun 
americanii, o crimă: părăseşte țărmurile Americii de Nord 
şi, lărgindu -se într -un evantai din ce în ce mai mare, 
coteşte brusc spre răsărit, spre Europa, dar curînd după 
aceea Golfstrimul trece în curentul larg şi încet al 
oceanului Atlantic. Înainte de a ajunge la țărmurile 
Europei, acest curent al Atlanticului (deci nu Golfstrimul) 
se rupe în două şuvoaie puternice. Unul din ele, în 
mijlocul oceanului se desprinde şi sub numele de 
curentul Canarelor se îndreaptă spre sud, spre țărmurile 
peninsulei Pirineice şi spre Africa de Nord. Acolo, 
curentul acesta coteşte spre apus şi se contopeşte cu ace! 
curent ecuatorial de nord, care sub influența continuă a 
vînturilor alizee, care suflă permanent spre vest, aduce 
mase mari de apă caldă în Marea Caraibelor, iar de acolo, 
în golful Mexicului, dînd naştere Golfstrimului. În felul 
acesta se închide parcă un cerc înăuntrul căruia ne aflăm 
noi acum aici, în Marea Sargaselor. Dar şuvoiul principal 
al curentului din oceanul Atlantic se îndreaptă spre nord 
-est, spre țărmurile apusene şi spre cele din nord -vestul 
Europei. Aici, după ce a pierdut pe drum o mare cantitate 
din căldura primită de la Golfstrim, lasă Europei şi restul 
de căldură care i -a mai rămas. Acest şuvoi al curentului 
Atlantic este deci caloriferul întregei Europe despre care 
ai vorbit dumneata, Marat. 

— Dar ce temperatură are cînd se apropie de Europa? 
întrebă Matveev, ridicîndu -şi privirea de pe caietul în 
care îşi scria cu mult sîrg notițele. 

— Între opt grade, în februarie, şi treisprezece - 
cincisprezece grade în august. 

— Numai atit?! făcu dezamăgit Matveev. Într -o apă ca 
asta nici să te scalzi nu poți, dar'mite să încălzească toată 
Europa! Ce calorifer mai poate fi şi ăla care se încălzeşte 


iarna numai pînă la opt grade? Cum vine asta, Ivan 
Stepanovici? 

— Nu te grăbi să pui la îndoială cele auzite, interveni 
Krutițki, scafandru ca şi el, un om voinic şi liniştit. 
Desigur că are şi asta o explicație. 

— Cum? sări Şelavin ca ars. Asta înseamnă puțin, 
Matveev? Dar despre căldura specifică a apei şi a aerului 
mai ştii ceva, dacă -mi permiţi să te întreb? Spune! Ai 
uitat? Doar eşti scafandru! Un scafandru trebuie să 
cunoască proprietățile fizice ale apei! 

— Ei ce, credeți că nu ştiu ce este căldura specifică? se 
apără Matveev. Căldura specifică a apei este egală cu o 
unitate. 

— Şi ce înseamnă asta? insistă Şelavin. 

— Înseamnă că pentru ridicarea temperaturii unui gram 
de apă cu un grad Celsius se cere o pierdere de căldură 
egală cu un gram -calorie. 

— Just. N -am nimic împotrivă. Bine, dar căldura 
specifică a aerului cu ce este egală? 

— A aerului? se fistici Matveev. Aerul? M -m -m... Să vă 
spun drept sînt cinci ani de cînd am terminat şcoala 
medie, aşa că nu -i de mirare că am uitat un fleac ca 
ăsta. Şi -apoi, pentru noi scafandrii, lucrul acesta n -are 
nici o importanţă, căută el să iasă din încurcătură, în 
risul tuturor. Noi scafandrii trebuie să ştim cît mai multe 
despre apa în care ne cufundăm. Amănuntele despre aer 
să le ştie navigatorii aerieni. 

— Ehei, măi frate, nu e chiar aşa, se amestecă în 
discuţie îngrijitorul Şcerbin, lovind cu dosul palmei peste 
caietul pe care -l avea în față. Trebuie să ştim şi despre 
aer, să ştim tot ce se poate şti despre întreaga lume... Nu 
-i aşa, Ivan Stepanovici? i se adresă el lui Şelavin. 

— Nu e bine, nu e bine, tovarăşe Matveev! interveni şi 
comisarul, clătinindu -şi capul cărunt, a dojană. Miine 
poate ai să vrei să intri în şcoala tehnică superioară. Şi - 
atunci ce faci dacă nu ştii toate aceste lucruri 
arhicunoscute?... Continuaţi, Ivan Stepanovici! 


— Aşadar, începu Şelavin, căldura specifică a aerului 
reprezintă 0,237 din căldura specifică a apei. Aproape de 
cinci ori mai mică! lar printr -o simplă socoteală dacă 
ținem seama de greutatea specifică a apei de mare şi a 
aerului uscat, ajungem la un rezultat de o colosală 
importanță: un singur metru cub de apă, răcindu -se cu 
un grad, încălzeşte cu un grad trei mii o sută treizeci şi 
patru de metri cubi din aerul care vine în atingere cu 
această apă. Prin răcirea numai cu un singur grad a 
stratului de apă, gros de două sute de metri, pe toată 
lungimea curentului Atlantic în dreptul Norvegiei, se 
degajează o cantitate de căldură atît de mare, încît ajunge 
pentru încălzirea cu zece grade (auziți? cu zece grade!) a 
unui strat de aer gros de patru kilometri (luaţi seama! de 
patru kilometri!) pe tot întinsul Europei! Da, pe tot 
întinsul Europei. Savanţii au calculat că peste fiecare 
centimetru liniar din țărmul european trec dinspre ocean 
pe continent, în decursul unui an întreg, patru mii de 
miliarde de calorii! Vă dați seama? Şi asta pe fiecare 
centimetru. Cel mai bun cărbune de pe pămînt posedă o 
capacitate calorică de opt mii de calorii. Ceea ce 
înseamnă că pe fiecare centimetru, în decursul unui an, 
trece o cantitate de căldură pe care numai cinci sute mii 
tone cărbune de cea mai bună calitate ar putea -o da. 
Încercaţi acum să vă imaginaţi cît cărbune trebuie ars 
pentru a obține căldura care trece în decurs de un an pe 
continent, de -a lungul întregului țărm european! Ei, vă 
încumetați? Acum vă dați seama de ce curentul Atlantic 
poate să joace rolul de calorifer al Europei? 

— E limpede! răspunse repede Marat. Masele uriaşe de 
aer rece, iarna, venind în contact cu suprafața mai caldă 
a apei răcesc apa, dar ele se încălzesc, devin uşoare şi se 
ridică în sus, cedînd locul altor curenți de aer rece de pe 
continent. lar aceste mase de aer încălzit se îndreaptă pe 
sus spre continent şi iau locul aerului rece, care pleacă 
de acolo, ducînd astfel căldura curentului Atlantic pînă 
departe. Aşa se explică, în acelaşi timp, de ce clima din 


Europa apuseană e mult mai dulce decit pe țărmurile 
noastre din Extremul Orient, de -a lungul cărora nu trec 
curenți calzi, ci dimpotrivă, curenți reci. Reiese deci că 
dacă curentul Atlantic e un fel de calorifer pentru Europa, 
atunci curentul Mării Ohotsk e un frigorifer pentru 
Extremul Orient sovietic. Dar noi, Ivan Stepanovici, noi n 
-am putea... 

— la stai, îl întrerupse Şelavin, rizînd. Azi, din păcate, 
mereu trebuie să te corectez. Cînd spui: curentul Atlantic 
e un calorifer care încălzeşte întreaga Europă, nici asta 
nu este tocmai just, deoarece căldura din acest curent 
ajunge şi dincolo de Europa - pînă în Asia... 

— Oho! se auziră exclamații din diferite părți. Pesemne 
că trece pe undeva pe sub pămînt? 

— Ei nu, degeaba glumiţi, că aşa este. Dar nu ajunge 
acolo pe sub pămînt, ci pe sub apă. 

Izbucniră cu toții în ris. 

— Şi totuşi nu e nici o glumă, tovarăşi, continuă 
Şelavin, păstrindu -şi aerul serios, cu ochii însă mijind a 
zîmbet. În nordul Europei, după ce atinge țărmul 
apusean al Spitzbergului, la o adincime de două sute pînă 
la şase sute de metri, partea cea mai puternică a 
curentului Atlantic se apropie de pol, după cum a dovedit 
-o la timpul său eroicul grup expediționar al lui Papanin. 
Un alt şuvoi cald al curentului Atlantic, ce -i drept mai 
slab, ocoleşte extremitatea de nord a Europei, trece şi pe 
lingă Murmanskul nostru, al cărui port n -a înghețat 
niciodată, după care coboară de asemenea sub apele reci 
ale oceanului înghețat, trimițind ramificații puternice în 
apele Mării Barenț, pînă spre țărmurile nordice ale insulei 
Novaia Zemlia, şi de acolo mai departe, spre largul Mării 
Kara. Pînă în cele mai îndepărtate părți răsăritene ale 
Oceanului înghețat, chiar şi în Marea Ciukotsk, marinarii 
sovietici, membri ai expedițiilor polare şi savanții, au 
descoperit în adincime şuvoaie călduțe, fără îndoială 
prelungiri ale curentului Atlantic. 

— lertați -mă, Ivan Stepanovici, îl întrerupse din nou 


Marat. Cum se face că noi, care putem să abatem fluvii în 
alte albii... Noi care... Mă întreb, de ce nu putem să 
luptăm şi împotriva curenților reci, care ne îngheață 
Extremul nostru orient? Ar fi oare o problemă imposibil 
de rezolvat? Ce ar înflori şi țărmurile noastre pe acolo! 
Nu? Ce părere aveți, Ivan Stepanovici? 

Marat roşi şi îşi opri ochii asupra hirtiuței pe care 
desena cu creionul figuri complicate. 

Toţi zimbiră, lăsîndu -şi caietele, iar Matveev îi făcu lui 
Krutițki cu ochiul: "să vezi ce o să mai ridem!" 

— De ce să fie imposibil? Nu -i imposibil de loc! 
răspunse blajin Şelavin. Dacă ni s -ar da o idee bună, 
sănătoasă, vreun proiect interesant, atunci cu siguranță 
că am putea să -l realizăm. 

Matveev nu se mai putu stăpîni şi începu să ridă: 

— Nu -l mai chinuiţi, Ivan Stepanovici! Desigur că de 
mult îl frămîntă pe el astfel de idei şi proiecte. Abia 
aşteaptă să le dea drumul. Întrebaţi -l... Hai, spune, 
Maratik! 

În scurtul timp de navigaţie în comun pe submarinul 
„Pioner", întreg echipajul ajunsese să cunoască 
slăbiciunea comsomolistului Marat, pasiunea lui 
nestăvilită pentru inovații, pentru proiecte noi, 
neaşteptate, pentru idei grandioase de supunere a 
naturii. Nu exista un domeniu de ştiinţă sau tehnică, cît 
de cît cunoscut de el, în care - la prima ciocnire cu 
problemele lui acute nerezolvate încă - Marat să nu vină 
cu nişte propuneri sau proiecte uluitoare. Vioi, ager la 
minte şi dornic de cunoştinţe noi, cît mai multe, el 
împărtăşea cu atîta căldură şi pasiune, celor care nu 
refuzau să -l asculte, toate amănuntele proiectelor şi 
descoperirilor lui, încît, în orele libere, echipajul 
submarinului îl asculta vreme îndelungată pe Marat, cînd 
acesta începea să expună colosalele urmări şi minunatele 
rezultate pe care neapărat le va aduce omenirii realizarea 
proiectelor lui. Luînd cuvîntul la lecțiile cercurilor 
ştiinţifice, Marat contribuia totdeauna la înviorarea lor, şi 


membrii aşteptau în astfel de cazuri ceva care să 
provoace o discuție înflăcărată şi interesantă. 

Aşa se întimplă şi acum. Toţi cei prezenţi la cursul de 
oceanografie ascultau atenți întrebarea pe care Marat i -o 
pusese lui Şelavin. 

— Zi, Marat, ce propunere ai? îl îndemnă şi Ţoi. 

Acum, cînd şi lui Ţoi îi venise o idee nouă, foarte 
interesantă, la amintirea căreia fața lui cafenie se 
îmbujoră, el îl privea pe prietenul său cu un sentiment 
oarecum nou, plin de interes, şi -l încuraja să vorbească 
deschis. 

Marat se uită la Ţoi, zimbind: 

— După părerea mea, - rosti el, - ca să încălzim 
țărmurile noastre din Orientul îndepărtat, ar trebui să 
abatem curentul rece, care se scurge din Marea Ohoțk 
prin strimtoarea Tatarski. 

— Ideea e minunată, dar nu e chiar atît de nouă, obiectă 
Şelavin. 

— Ştiu că nu e nouă, se înflăcără Marat, ca totdeauna în 
astfel de ocazii, chiar după prima obiecţie care i se făcea. 
Ştiu că pe americani îi frămîntă de mult gîndul să 
întoarcă  Golfstreamul... pardon Golfstrimul... înapoi 
acasă, spre țărmurile natale. Voi spuneți că sînt „flecar” şi 
„fantezist". Dar cum le -ați spune acelor americani care, 
de pildă, prezintă un proiect de ridicare în calea 
Golfstrimului - între insula Cuba şi peninsula Florida - a 
unui zid gigantic, lung de două sute cincizeci de 
kilometri, înalt (socotind de la fundul mării) de peste cinci 
sute de metri şi gros de cincizeci de metri?! Zidul acesta 
ar trebui să închidă Golfstrimului vechea ieşire din golful 
Mexicului, prin strimtoarea Florida. În acelaşi timp, 
peninsula Florida ar trebui să fie despărțită de continent 
printr -un canal nou, uriaş, prin care apele calde ale 
Golfstrimului, căutînd o ieşire, vor năvăli, îndreptîndu -se 
de -a lungul țărmurilor Americii. 

— Ai văzut, Marat? rise Matveev. Un proiect leit ca al 
tău, de o amploare mondială. 


— Dacă e ca ale mele, ai să vezi numaidecit! i -o tăie 
Marat. Dar iată încă un proiect al acestor americani. Ei 
propun ridicarea unui zid la Newfoundland, pentru a opri 
apele reci ale curentului Labrador, care vine dinspre 
Groenlanda, de -a lungul țărmurilor Americii de Nord, şi 
în acelaşi timp pentru a tăia calea Geolfstrimului, 
împiedicîndu -l să se îndrepte spre Europa. 

— Ar fi un dezastru pentru Europa, spuse Şelavin, 
ştergîndu -şi ochelarii şi clipind din ochi. Am auzit şi eu 
despre aceste proiecte. Ştiţi ce ar însemna asta pentru 
Europa? Islanda ar îngheţa, ca şi Groenlanda, care e 
învelită în prezent cu un strat de gheaţă, gros de doi 
kilometri şi chiar mai mult. Vînturile calde şi umede, care 
suflă dinspre Oceanul Atlantic n -ar mai bate, şi în 
Europa ar bîntui viscole arctice, ar sufla un vînt 
năprasnic dinspre nord -est. De pe înălțimile Europei 
centrale şi nordice, ghețarii ar începe să crească cu 
iuțeală, să coboare în văi şi pe cîmpie, şi -n scurt timp s - 
ar instaura pe continentul nostru o nouă perioadă 
glacială. Pe insulele Britanice, în Franța, în Spania şi în 
Portugalia ar trosni nişte geruri pînă la patruzeci de 
grade; Constantinopolul şi Roma, în vuietul viscolului, s - 
ar afunda în troieni de zăpadă, iar partea europeană a 
Uniunii Sovietice ar căpăta clima Siberiei de Nord şi a 
lacuţiei. În schimb această catastrofă europeană ar 
provoca furtuni şi ploi torențiale în Africa, şi deşertul 
Saharei s -ar transforma într -o grădină înfloritoare. În 
jurul New -Yorkului s -ar coace ananaşii, bananele, 
portocalele şi strugurii. Labradorul, stîncos şi lipsit de 
viață, s -ar acoperi cu păduri şi ogoare; ar învia Ţara lui 
Baffin şi tundrele Canadei de Nord... 

Şelavin tăcu, cercetindu -şi lentilele ochelarilor la 
lumina becului electric. Auditorii tăceau şi ei, deprimaţi 
parcă de această viziune. Le părea ciudat faptul că pe 
globul pămîntesc s -ar putea petrece schimbări atît de 
uriaşe numai prin devierea Golfstrimului cu douăzeci sau 
treizeci de grade mai spre apus. 


— Ptiu! făcu în cele din urmă Romeiko; îngrozitor vis! 

— Din fericire, - adăugă Şelavin, tehnica nu e 
deocamdată capabilă de astfel de isprăvi. 

— Deocamdată, observă Marat. Dar în viitor şi lucrul 
acesta va fi posibil. 

— Are dreptate Marat, vorbi liniştit comisarul. Dar pînă 
atunci, sînt convins că pretutindeni, cel puţin în lumea 
civilizată, va domni orînduirea comunistă, şi ea nu va 
îngădui o asemenea barbarie. Dacă omenirea comunistă 
va fi în stare să subjuge natura, atunci va avea grijă să 
distribuie în mod rațional şi uman căldura pe toată 
suprafața pămîntului. 

— Just, tovarăşe comisar! exclamă Marat. Dar şi acum 
cred că am putea... sintem chiar datori să îndreptăm 
unele feste relativ mici, pe care ni le joacă natura... 

— Ah, da! zimbi oi. Din cauza acestor grozăvii 
americăneşti, am uitat cu totul de proiectele lui Marat. la 
să auzim. Cred că n -ai să întimpini obiecţiuni din partea 
nimănui. 

— Nu. Garantez acest lucru... Aş pune de acord 
proiectul meu cu toți cei interesați, cu toate instituțiile şi 
cu toate statele. Propun să -i interzicem curentului rece 
ieşirea din Marea Ohoțk, închizînd strîmtoarea Tatarski 
printr -o barieră concepută de mine. Curentul va ti astfel 
silit să cotească prin extremitatea de nord a Sahalinului 
şi, ieşind în partea centrală a Mării Ohoţțk, se va contopi 
cu vîrtejul principal al acestei mări. 

— Şi ce barieră propui tu să se pună la intrarea în 
strimtoarea Tatarski? întrebă Krutițki. Tot un dig lung de 
zeci de kilometri, dacă nu de sute, ca acela al 
americanilor? 

— Nu! strigă Marat. După părerea mea, algele pot 
constitui şi ele un dig tot atît de bun. 

— Cum?! Algele?! Care alge? începură să curgă din toate 
părțile întrebări pline de nedumerire. 

— Ţi -ai pierdut minţile de tot, Marat, declară Matveev. 
Hai să te duc la Arsen Davidovici să -ți dea un calmant... 


— Uimirea e mama curiozității, rise Şelavin, - iar 
curiozitatea e mama ştiinţei. Stați puțin, tovarăşi, lăsați -l 
pe Marat să termine ce are de spus. 

— Bine. Hai, dă -i înainte, Marat! pronunță hotărît 
Matveev. Dar bagă de seamă; dacă mai îndrugi verzi şi 
uscate, am să te prind undeva într -o fundătură 
întunecoasă a oceanului şi... la uitaţi -vă, - se adresă el 
cu glas jalnic celor din jur, - jumătate din caiet 1 -am 
umplut numai cu proiectele lui şi cu dezminţirea lor 
ştiinţifică. 

— N -aveți decit să rideți. Sînt gata să mă sacrific pentru 
ştiinţă! exclamă Marat plin de patos, în risul tuturor; şi 
ridicîndu -se de pe scaun, i se adresă lui Matveev: lar tu 
ascultă, uimeşte -te şi însemnează -ți în caiet, ca să 
rămînă pentru posteritate! Apoi continuă pe un ton foarte 
serios; Amintiți -vă, tovarăşi, ce ne -a povestit Arsen 
Davidovici la ultima noastră discuţie despre alge. După 
aceea, am mai citit cîte ceva despre ele. Sint unele 
gigantice, care cresc în cantități neînchipuit de mari pe 
lingă insulele Ţării de Foc şi insulele Falkland, pe ambele 
țărmuri - răsăritean şi apusean - ale Americii de Sud, în 
nenumăratele lor golfuri şi strimtori. Algele acestea ating 
adesea pînă la două sute cincizeci -trei sute de metri 
lungime şi se înmulțesc foarte repede. Au tulpina 
rotundă, netedă, mucilaginoasă, care ajunge pină la trei 
centimetri grosime. Se numesc... se numesc... Marat îşi 
răsfoi caietul şi găsi numaidecit. Da! Se numesc 
„Macrocistis perifera". Cînd cresc des, aceste alge pot să 
reziste celor mai cumplite valuri ale oceanului, rezistă 
chiar în faţa valurilor care sfarmă stîncile țărmului. În 
aceste păduri submarine, prinse ca de liane într -o rețea 
deasă de alge parazite mai slabe şi mai subțiri, trăieşte o 
lume întreagă de peşti, de viermi, crustacee şi moluşte 
care îşi găsesc acolo hrană şi adăpost. Aşadar, ce ar fi să 
adunăm în cantități uriaşe, nelimitate, sporii acestor alge, 
să încărcăm cu ei cîteva cargoboturi, să -i aducem în 
Marea Ohoțk şi să semănăm cu ei intrarea nordică în 


strimtoarea Tatarski? 

— Şi cum ai să semeni pulberea asta? întrebă 
Belogolovii. 

Înainte de a intra în marină, Belogolovii a lucrat în 
renumitul colhoz „Poruncile lui Ilici", colhoz fruntaş, 
cîştigător al concursului unional de productivitate 
agricolă, rentabilitate şi nivel cultural. În acest colhoz, 
Belogolovii, în calitatea lui de bucătar -şef, primise 
diplome de onoare pentru felul cum i -a hrănit pe 
colhoznici şi drept răsplată, a fost trimis la Institutul 
alimentar pentru perfecţionare. Cunoştea la perfectie 
regulile de cultivare a pămîntului - a însămînțării şi a 
strîngerii recoltei -şi de aceea propunerea lui Marat îi 
atrase luarea -aminte: 

— Cum ai să semeni sporii ăia microscopici în apa 
curgătoare a mării? Nu -i ia vintul şi valurile? Şi apoi, cu 
ce? Cite sute de bărci, şalupe şi hidroglisoare ți -ar trebui 
pentru treaba asta? Şi chiar de -ai reuşi, cîte goluri o să 
rămînă! 

— Nu din bărci, şi nici din şalupe o să facem operaţia, - 
urmă imediat răspunsul, - ci din avioane! Aşa cum se 
face acum şi însămințarea griînelor. Cum, n -ai auzit încă 
despre asta? 

Belogolovii se fistici. Uitase într -adevăr despre această 
metodă de însăminţări, care de altfel nici nu era nouă. 

— Aşadar, tovarăşi, vom face însămințarea din avion, 
continuă Marat. Sporii acestor alge se dezvoltă foarte 
repede. Dacă s -ar însămința cu desimea necesară, gura 
îngustă şi nu chiar atît de adiîncă a strimtorii, şi s -ar 
repeta apoi însămințarea de cîteva ori, atunci aceste alge 
puternice şi gigantice se vor înălța ca un zid atit de des şi 
de nepătruns, încît curentul rece, neputîndu -l străbate, 
va trebui să se abată din drum. În felul acesta... 

— Ţoi! Toi! şopti Pavlik, tulburat, întinzindu -se spre 
urechea acestuia. Îmi pare foarte rău, dar trebuie să mă 
duc la pansament. Am şi întîrziat. Ce frumos vorbeşte 
Marat! Ai să -mi povesteşti pe urmă totul: Da, Ţoi? Ai să - 


mi spui, nu -i aşa? Bine. Înţelegi, altfel Arsen Davidovici 
se supără... 


CAPITOLUL IX. UN PETIC DE HÎRTIE 


După ce ieşi din încăperea puternic luminată, plină de 
zgomotul discuţiilor înflăcărate, Pavlik se trezi în 
coridorul pustiu, învăluit într -o lumină dulce şi mată. 
Pereţii şi despărțiturile străluceau palid; trecerea dintr - 
un compartiment în altul se făcea pe sub arcade frumos 
sculptate, iar pe uşile cabinelor erau bătute tăblițe albe, 
emailate, cu inscripţii albastre. 

Parcursese două compartimente, cînd în față auzi 
țăcănitul unei broaşte automate, apoi scirțiitul înăbuşit şi 
ritmic al unor paşi grei, de om voinic, care se 
îndepărtează. 

„Skvoreşnea trebuie să fie" gîndi Pavlik şi se grăbi să -şi 
ajungă prietenul din urmă. Dar în aceeaşi clipă îşi dădu 
seama că nu -i aici cabina lui Skvoreşnea. Era deci 
altcineva. 

Printre arcadele trecerii spre compartimentul următor, 
Pavlik văzu cum pata viu luminată a tambuchiului din 
podea se întunecă. Cineva cobora în sala de maşini. 
Pavlik aruncă o privire asupra tăbliței de pe uşa care -i 
atrăsese atenţia: „Feodor Mihailovici Gorelov, mecanic - 
şef'. Fără să -şi dea seama de ce, îşi încetini deodată 
paşii; îi pierise pofta să -l mai ajungă din urmă. Pavlik 
lăsă privirea în jos. Pe podea, lingă uşă văzu un mic petic 
de hîrtie, cu totul nepotrivit în coridorul care strălucea de 
curățenie. Hirtia neglijent aruncată ori pierdută îl supăra 
la ochi, distonîind cu curăţenia exemplară de pe 
submarin. Aproape fără voie, se aplecă şi ridică hiîrtiuța 
pentru a o arunca în prima deschizătură pentru gunoaie. 
Dar privirea îi lunecă asupra celor scrise; hîrtiuța era 
plină cu tot felul de cifre, semne și frinturi de cuvinte 


obişnuite pe un vas maritim: „Marea Sarga... coordonate 


precise..." 
„Ce -or fi alea coordonate? se gîndi Pavlik. A, să -l întreb 
pe Toi'. Şi continuă să citească: "... 7*46'36' latitudine 


nord şi 5... cimea şase sute cincize... Centuri roşii... zeci 
şi şase mai... cis... Ora optsprezece... Nu uitaţi hidro... 
Kro..." 

Cineva puse cu băgare de seamă mîna pe cotul lui Pavlik 
şi se aplecă asupra peticului de hîrtie. 

Pavlik înălță capul. În spatele lui, Gorelov se îndoise 
aproape pe jumătate. Era palid ca ceara. Buzele lui 
subțiri, fără culoare, se întinseră schițînd un zîmbet silit, 
mai mult un rînjet, ca de mort. În ochii lui negri, afundați 
în orbite, se citea spaima. Fruntea lată i se acoperise cu 
broboane de sudoare. Pavlik simți deodată că spaima 
aceasta i se transmite şi lui. Fără să -şi ia ochii de la 
Gorelov, bîigui speriat: 

— Chiar acum... acum am găsit -o, Feodor Mihailovici... 

Zimbetul se şterse de pe chipul lui Gorelov. Luă peticul 
de hîrtie din mîna lui Pavlik şi, îndreptindu -se din şale, 
se uită atent la hîrtiuță. 

— Unde ai găsit -o, Pavlik? îl întrebă cu glas răguşit. De 
altfel... Hm! Ce prostie! Iartă -mă, te rog, că te -am 
deranjat... Fir -ar al naibii! Credeam că am pierdut o 
hîrtie secretă... 

Îşi vîrî degetele în buzunarul de sus al tunicii şi scoase 
de acolo o foaie mică de hîrtie împăturită cu grijă. 

— Uite -o unde era! De, dacă n -avea gură să strige! 
Ptiu, ce m -am speriat, Pavlik! Doar ştii bine cît de sever e 
la noi în privința secretelor militare... Cînd coboram în 
tambuchiu te -am văzut cum te -ai aplecat lingă uşa 
cabinei mele şi ai ridicat o hiîrtiuță. Mi s -a oprit inima în 
loc de spaimă. Cînd colo, un fleac... Se uită din nou la 
peticul de hirtie, îl răsuci printre degete şi începu să ridă: 
Nici nu -i de la mine. Pesemne că 1 -a pierdut cineva care 
a trecut pe aici. Nu eşti supărat pe mine, nu -i aşa, 
Pavlik? 


Spaima nu dispăruse încă din ochii larg deschişi ai 
băiatului, buzele îi tremurau uşor, totuşi îi răspunse 
bilbîindu -se: 

— Nu... desigur... De ce să fiu supărat? Numai că m -am 
speriat rău... Vă uitaţi la mine cu nişte ochi... Şi Pavlik 
zimbi uşor, uitîndu -se sfios în sus, la Gorelov. 

— Ei, bravo! Va să zică ne -am împăcat. Unde ai pornit? 
Ştii ceva? Mă duc acum la sectorul de electroliză. Ai fost 
vreodată pe acolo? N -ai fost? Hm! Şi ce lucruri 
interesante se pot vedea! Hai cu mine. Am să -ți explic 
totul. 

Viri cu nepăsare peticul de hirtie în buzunar şi 
întorcîndu -se brusc, porni de -a lungul coridorului. Fără 
să scoată un cuvint, Pavlik îl urmă. 

Pe scara metalică în spirală, coboriră în coridorul de jos, 
inundat de lumină şi despărțit de asemenea în 
compartimente prin pereți de etanşare. Prin uşile 
deschise ale fiecărui compartiment, se vedea sala de 
maşini. 

Ținîndu -l pe Pavlik de mină, Gorelov intră în prima uşă 
din dreapta. Nimeriră într -un compartiment mare, 
luminos, amenajat cu maşini înalte şi cu tot felul de 
aparate. Unele dintre maşini erau ascunse în întregime în 
cilindri metalici, în cuburi sau globuri, şi erau legate între 
ele cu cabluri groase, care treceau şi în compartimentele 
vecine, prin nişte țevi de diferite culori. Majoritatea 
maşinilor însă funcționau acoperite de nişte clopote de 
sticlă, care îngăduiau să se vadă funcționarea complicată 
a bielelor şi -a arborilor cotiți, rotația rapidă a elicelor, 
mişcarea domoală, gînditoare parcă, a pinioanelor. În 
exterior, pe îmbrăcămintea metalică şi de sticlă a 
maşinilor, erau fixate foarte aproape unul de altul diferite 
aparate de control şi de măsurat, cu cadrane, scări 
circulare de gradație şi ace indicatoare, cu coloane de 
lichid de diferite culori, cu becuri verzi, roşii şi galbene. 
Acele tremurau sau lunecau domol pe scările lor de 
gradațţie, becurile ba se stingeau, ba se aprindeau, ba 


ardeau uniform şi continuu. Coloanele de lichide cînd se 
ridicau, cînd coborau. 

— Acesta este compartimentul de generatoare şi de 
transformatoare, îi explică Gorelov. Vezi cablurile astea 
groase care intră aici, venind din peretele exterior? Îs 
legate de cablurile bateriei exterioare. Ele transmit aici 
curentul electric ce provine din diferența de temperatură 
dintre polul bateriei aflate în apele calde de la suprafața 
oceanului şi celălalt pol, coborit pe povirnişul muntelui 
nostru submarin, la o adincime de patru mii de metri, 
unde temperatura ajunge abia la aproape un grad peste 
zero. Se produce astfel un curent permanent de înaltă 
tensiune. O parte din acest curent îl folosim fără nici o 
prelucrare, de pildă pentru electroliza apei, iar cealaltă 
parte, stăvilită de un întrerupător puternic, devine curent 
pulsator, şi acest curent pulsator trecînd prin 
transformatorul de colo, este schimbat într -un curent de 
joasă tensiune, care trece prin conductele acelea de colo 
la acumulatoare, pe care le încarcă. Vezi 
acumulatoarele?...  Acelea de lingă plafon, în 
compartimentul din stînga. 

Pavlik mai fusese pe acolo cu Marat, aşa că nu aflase 
nimic nou de la Gorelov. Cunoştea toate astea. Dar nu 
îndrăznea să -i spună. Dădea doar respectuos din cap, 
gîndindu -se în acelaşi timp că întîrzie de la pansament şi 
că o să -l certe Arsen Davidovici, care poate a şi pornit să 
-l caute. Ce era de făcut? Ar fi putut să -i spună lui 
Gorelov că -l aşteaptă Arsen Davidovici, să se scuze în 
mod politicos, în modul cel mai politicos... să -i spună 
deschis, uite aşa şi -aşa... Dar nu, nu! E cu neputinţă. Te 
pomeneşti că iar se supără. 

Trecură pe sub arcadă în compartimentul următor, la 
electrocentrala auxiliară, care servea, pentru încălzirea 
corpului submarinului cînd acesta se afla în plină viteză. 
Un strat subțire de abur fierbinte înconjoară vasul şi -i 
uşurează mişcarea în apă. Apoi trecură în 
compartimentul compresoarelor, unde se aflau puternicile 


compresoare, ce goleau cu aer comprimat watter - 
balasturile de diferenţiere ori de echilibrare, eliberîndu -le 
de povara apei pentru ieşirea la suprafață, respectiv 
pentru echilibrarea submarinului. Urma compartimentul 
cu baloane de aer comprimat, iar după aceasta, din nou, 
un compartiment de generatoare şi de transformatoare, 
compartiment vădit mai îngust şi mai jos. 

— Feodor Mihailovici, mi se pare că am mai văzut aceste 
maşini şi în primul compartiment... îşi luă Pavlik inima în 
dinți; voia să -i mulțumească, să -i spună că totul e foarte 
interesant, dar că trebuia să fie de mult la pansament şi 
că de bună seamă Arsen Davidovici se va supăra... Dar 
tocmai în clipa cînd deschise gura să -i spună toate 
acestea, Gorelov se apropie de un perete din partea opusă 
şi, lingă o arcadă complet închisă, apăsă pe un buton 
verde din stînga. Uşa lunecă fără zgomot, dispărind în 
interiorul peretelui gros. Sub arcada deschisă se arătă un 
nou compartiment, mai îngust şi mai scund, cu un perete 
interior rotunjit. Se vedea limpede că Gorelov şi cu Pavlik 
se apropiaseră de coada submarinului, că intraseră în 
ultimele compartimente de la pupă, cele mai înguste. Pe 
acolo Pavlik nu fusese niciodată şi nici nu bănuia că 
dincolo de acest perete mai există şi alte compartimente. 
Curiozitatea i se aprinse deodată şi uită de tot că voia să 
plece. 

Aplecîndu -se, Gorelov intră pe sub arcada scundă în 
noul compartiment şi strigă: 

— Intră, Pavlik! Aici, cam rar intră cineva. Vino repede 
că nu e voie să lăsăm uşa deschisă. 

Pavlik nu se lăsă rugat prea mult. De îndată ce trecu în 
compartiment, Gorelov apăsă pe un buton şi uşa se 
închise îndată. Totuşi Pavlik apucase să vadă grosimea 
neobişnuită, a peretelui care  despărțea acest 
compartiment de celelalte încăperi ale submarinului. 

— De ce ați închis aşa de repede uşa, Feodor 
Mihailovici? întrebă Pavlik, rotindu -şi privirea în jur. 

Nu observă nimic deosebit în amenajarea acestui 


compartiment. Pe podea, aranjate pe două rînduri, erau 
înşirate nişte lăzi metalice lungi, ermetic închise, avind 
toate, la ambele capete, cite o lădiță cubică, legată de cea 
lungă prin nişte ţevişoare curbate şi conducte. În plus, în 
fiecare din aceste lăzi lungi intrau de ambele laturi 
conducte groase şi țevi de diametre diferite. Pe lăzi şi pe 
pereții compartimentului se mai aflau o mulțime de 
dispozitive, de forme şi sisteme diferite. 


— Ne aflăm în camera de electroliza apei, îi răspunse 
Gorelov,  cercetind cu luare aminte indicațiile 
dispozitivelor de pe lăzi. În aceste băi lungi, curentul 
electric descompune apa în oxigen şi hidrogen. Fiecare 
gaz se adună într -un balon aparte: în cel din stînga, 
hidrogenul, în cel din dreapta, oxigenul. De aici gazele 
trec prin conducte proprii, fiecare în gazometrul lui de la 
etajul de sus. Acolo sînt condensate şi comprimate sub o 
mare presiune în nişte baloane cilindrice, uriaşe unde se 
păstrează. Din aceste baloane, cu ajutorul unor aparate 
speciale, automate, fiecare gaz e scos în doze strict 
măsurate şi trecut, uite aici, dincolo de acest perete, pe o 
țeavă specială în camera sferică a duzelor. la bate cu 
degetul în perete... Auzi ce sunet înăbuşit şi sec? Asta 
dovedeşte cît de mare e grosimea peretelui. Are o grosime 
de patru centimetri. Şi să nu crezi că -i puţin. Peretele e 
făcut doar dintr -un aliaj atît de dur, încît în locul lui ar fi 
fost necesar un perete din oțel gros, de cel puţin o 
jumătate de metru. Dacă gazele ar pătrunde aici şi ar 
forma gazul detonant, atunci o scînteie întîmplătoare 
poate să producă o explozie colosală. De aceea e aşa de 
gros şi peretele din spate, ca în cazul unei astfel de 
explozii accidentale, să reziste şi astfel să scape 
submarinul de o nenorocire sau chiar de pieire. Dincolo 
de perete trec zeci de țevi, prin care hidrogenul şi oxigenul 
aleargă fulgerător spre duzele centrale şi circulare. Duzele 
circulare sînt situate în jurul celei centrale, la capătul din 
spate al submarinului, toate îndreptate cu pilnia 
deschizăturilor spre înapoi. În camera de ardere a fiecărei 
duze, amîndouă gazele se întîlnesc, se amestecă şi dau 
naştere gazului detonant. Aici gazul e întîmpinat de o 
scînteie care -l face să explodeze, împingînd submarinul 
înainte. La o mie de explozii pe minut, submarinul capătă 
o viteză pînă la cincizeci de kilometri pe oră. În afară de 
aceste duze de locomoțţie, la pupă se mai află încă treizeci 
şi două de duze îndreptate cu deschizăturile lateral, în 


toate părţile: în sus, în jos, în dreapta, în stinga şi printre 
aceste direcții. Astea sînt duzele cîrme, duzele de direcţie. 
Ofiţerul de cart de la postul central de comandă poate să 
provoace, explozii, apăsînd pe butonul uneia din aceste 
duze ori al unui grup de duze. Atunci pupa submarinului, 
primind un şoc sau mai multe dintr -o singură parte - de 
exemplu din stinga - se abate spre dreapta şi în acelaşi 
timp întoarce prova submarinului spre stinga. Astfel 
submarinul a putut renunța la cîrmele obişnuite, care 
frinează totdeauna viteza vaselor. Krepin a scutit 
submarinul nostru de această frinare... Ei, ce zici, Pavlik? 
E interesant, nu -i aşa? întrebă Gorelov zimbind. 

— Foarte interesant, Feodor Mihailovici! Dar spuneți -mi 
vă rog, „Pioner"” poate merge de -a -ndărătelea? 

— Poate, sigur că poate. Pentru acest lucru avem un inel 
de duze îndreptate cu deschizăturile largi înainte, spre 
provă. Un buton special de pe tabloul de comandă al 
postului de control îndrumează gazul detonant spre 
aceste duze şi gazul explodind acolo, loveşte apa înainte 
şi împinge submarinul înapoi. Vezi ce bine e calculat 
totul? Comanda duzelor şi a exploziilor poate fi făcută şi 
de aici de pe acest tablou. Dar lucrul acesta e strict 
interzis, în afară de cazuri excepţionale, de pildă cînd 
postul central e defect, în caz de avarii sau de naufragiu. 

Gorelov tăcu dintr -o dată de parcă şi -ar fi adus aminte 
de ceva şi, zîimbind, întrebă: 

— Dar spune -mi, te rog, Pavlik... Nu mi -am dat seama 
atunci şi am aruncat hirtiuța... Nu -ți aminteşti cumva ce 
scria acolo? 

Cu atenţia, concentrată asupra unui aparat pe care acul 
urca repede şi dîrz în sus, Pavlik răspunse într -o doară: 

— Nu, Feodor Mihailovici, nu -mi amintesc... nişte 
frînturi de cifre... Nici n -am apucat să mă uit bine... Dar 
de ce urcă acul acesta atît de repede? 

— Acul arată creşterea presiunii în acest balon; 
înseamnă că balonul e arhiplin cu gaz, dar acum un alt 
dispozitiv automat va scoate din el surplusul de gaz şi 


acul va reveni la mersul lui liniştit. 

Aşa se şi întîmplă. Lîngă aparatul cu acul agitat se 
aprinse un bec galben, acul tresări, se opri, lunecă înapoi 
pină la zero, după aceea, abia vizibil, începu din nou să 
lunece în sus. 

— Ce interesant! Parcă -s vii maşinile astea. Cum îşi 
poartă ele de grijă una alteia! Mulţumesc frumos, Feodor 
Mihailovici! Îmi daţi voie să plec? Trebuia să fiu de mult 
la pansament. Arsen Davidovici o să fie tare supărat. 

Pavlik vorbea acum cu însuflețire, hotărît, fără sfială. 
Într -adevăr, de ce s -o fi jenat el pînă acum în faţa lui 
Feodor Mihailovici? E doar un om atît de cumsecade! 
Numai că -i tăcut şi posomorit. Dar uite, acum e aproape 
vesel şi atît de binevoitor! Ce lucruri interesante mi -a 
arătat şi cît de frumos explică!... 

Pavlik urcă repede, aproape în fugă scara în spirală, dar 
la mijlocul ei se opri brusc, stătu o clipă în cumpănă şi 
cobori din nou în compartimentul de generatoare. 

Alerga vesel pe lingă maşinile acum cunoscute... Feodor 
Mihailovici explică doar atit de bine... De ce să nu -l 
întrebe? Desigur că o să se bucure şi el. Cu atita plăcere i 
-a arătat toate şi i -a explicat... 

Gorelov se oprise în fața arcadei complet închisă, cu 
mîinile lungi atîrnîndu -i şi, încruntat, privea fix într -un 
singur punct. Glasul răsunător al lui Pavlik şi tropăitul 
grăbit al picioarelor lui îl întoarseră parcă pe Gorelov de 
undeva, de departe înapoi aici, în compartimentul viu 
luminat al navei submarine. Nu -şi reveni numaidecit şi, 
în prima clipă, privi nedumerit la Pavlik, care îi vorbea 
plin de însuflețire: 

— Mi -am adus aminte, Feodor Mihailovici. Explicaţi - 
mi, vă rog, ce înseamnă „coordonate'... „coordonate 
precise"... Tare aş vrea să ştiu. 

Gorelov tresări şi începu să tuşească, înecîndu -se 
chinuitor. Fața i se schimonosi, pesemne din pricina 
acestui acces neaşteptat de tuse. De altfel, totul trecu 
repede. Îşi şterse faţa cu batista şi întrebă cu glas 


înăbuşit: 

— Coordonate?... Unde ai întîlnit cuvîntul ăsta, Pavlik? 

— Pe hirtiuța aceea pe care am găsit -o pe coridor... Nu 
ştiu ce înseamnă, dar mi -a rămas în minte. Voiam să -l 
întreb pe Toi, dar desigur dumneavoastră o să -mi 
explicați mai bine... 

Gorelov îl bătu uşurel pe umăr şi schiță un zîmbet 
aproape duios: 

— Îţi mulțumesc mult pentru încredere. Poţi să vii la 
mine cînd pofteşti, dragă Pavlik, după orice explicații. Îţi 
stau totdeauna la dispoziţie. Iar cu privire la coordonate... 
M -m -m... Coordonatele sînt un fel de valori, cu ajutorul 
cărora în geografie sau de pildă în marină se stabileşte... 
Mm -da... Cum să -ți spun?...Se defineşte poziția exactă a 
unui punct geografic oarecare... sau în spațiu... Asta e... 
Ai înţeles, Pavluşa? 

La drept vorbind, Pavlik nu prea înțelesese această 
explicație, dar îi era ruşine să recunoască. Şi, la urma 
urmelor, nu -i nici o nenorocire dacă nu înţelege chiar pe 
deplin acest cuvînt ciudat. 

— Am înțeles, Feodor Mihailovici. Mulţumesc frumos! 
Alerg la Arsen Davidovici. Văleu, ce -o să -mi facă! 


CAPITOLUL X. ÎN DESIŞUL DE ALGE 


Uriaşa broască ţestoasă, holbindu -şi speriată ochii 
negri şi sticloşi, ca nişte mărgele mari, îşi mişca agitată 
capul pe gîtul lung şi întins, se repezea în adînc, se 
arunca dintr -o parte într -alta, răsfirindu -şi larg 
înotătoarele plate, ca nişte visle, apoi se avînta în sus, 
zburînd ca o pasăre. 

Bucurîndu -se de mişcarea şi de îndemînarea mişcărilor 
lui, rizînd fericit, Pavlik fugărea broasca, fără s -o 
slăbească, ba apucînd -o de înotătoare, ba de coada ei 
scurtă, groasă la bază şi ascuţită la virf, ba o întrecea sau 


aproape se întindea pe carapacea ei cocoşată, alcătuită în 
întregime din nişte plăci ovale de culoare închisă, 
suprapuse ca nişte țigle. 

În jur forfoteau peşti piloţi [Peşti mici, care pornind în 
cîrduri, însoțesc alți peşti mari, mai cu seamă rechinii, 
căutînd să ciupească cîte ceva din prada lor. (n. r.) cu 
dungi albastre, buzili pestriți şi peşti -papagali; guvizi 
hidoşi se ridicau de pe fund şi cădeau înapoi; încet şi fără 
vlagă pluteau cornspinoşi bălțaţi, cu solzi mari, cornoşi şi 
cu trei ghimpi ascuțiți pe spate; treceau repede ca 
fulgerul minunate dorade aurii. Văzindu -şi de drum, un 
cîrd de uriaşi țipari de mare, vinețţii, trecu şerpuind mai 
departe.  Speriat de moarte de această agitaţie 
neobişnuită,  stîngaciul arici -peşte, smucindu -se 
caraghios, se avintă în sus şi, scoțindu -şi la suprafață 
botul asemuitor unei trompe, înghiți aer şi umflindu -se 
ca un balon, se întoarse pe spate, zbirlindu -şi 
nenumăratele -i ace, ca să -i sperie pe duşmani. Un nor 
de fizalii şi splendide sifonofore, strălucind în bogate 
nuanțe albastre -aurii, îl înconjurară pe Pavlik şi broasca 
lui ţestoasă, dar în aceeaşi clipă se împrăştiară în zarva 
furtunoasă stirnită de ei. 

Broasca țestoasă înnebuni de -a binelea, cînd 
urmăritorul neînduplecat o apucă strîns de coadă şi o 
trase într -un desiş întunecos de alge din apropiere. 
Deschizindu -şi ciocul încovoiat şi tare, de culoare cafenie 
şi parcă lăcuit, începu să dea din răsputeri din 
înotătoare, dar totul fu în zadar. Cu forța celor cincizeci 
de cai -putere a electromotorului său minuscul, Pavlik 
tîra broasca după el. 

Năvăliră amîndoi în perdeaua de alge, băgind groaza în 
întreaga lume de vietăți care mişunau prin aceste jungle 
submarine, aproape necunoscute oamenilor. 

În jurul lui Pavlik şi a broaştei se stîrni un roi de 
crevete, de raci marini şi viermi, păianjeni de mare şi 
crabi care trăiau pe tulpinile algelor, se hrăneau cu ele, se 
năşteau şi mureau tot pe ele. Peşti mici şi mari o 


zbughiră mai adînc în desişul de alge, încît Pavlik nu 
izbuti măcar să -i vadă. De altfel nici nu -i ardea de aşa 
ceva. 

Pavlik nu -şi putea închipui de loc ce sînt în stare să 
facă aceste plante plăpinde, lunecoase, în a căror 
componenţă intră nouăzeci la sută apă, atunci cînd cresc 
în mase atît de mari. La al cincilea metru de drum printre 
alge, broasca învălătucise pe înotătoarele ei, pe coadă şi 
pe git, atitea tulpini şi frunze, că nu mai putea face nici o 
mişcare. Dar nici Pavlik nu se afla într -o situație mai 
bună. Deşi mîinile şi picioarele -i erau relativ libere, elicea 
în schimb i se încurcase în alge, şi Pavlik se trezi tot atît 
de neputincios ca şi broasca. Aruncă broasca şi încercă 
să ajungă cu miinile la elice, ca s -o curețe. Dar în 
mănuşile de metal ale costumului de scafandru lucrul 
acesta era cu neputinţă. 

„Am păţit -o!' se gîndi el îngrijorat. „Singur n -am s -o 
pot scoate la capăt... Va trebui să chem ajutor”. 

Şi rosti cu glas tare: 

— Arsen Davidovici! 

— Ce -i, Pavlik? Unde eşti? se auzi răspunzîndu -i o voce 
cunoscută. 

— Uite, Arsen Davidovici, am dat peste un necaz... Am 
nimerit într -un desiş de alge şi mi s -a încurcat elicea. 
Acum nu ştiu... 

— Nu te poți mişca din loc? 

— Nu pot... Nici eu, nici broasca țestoasă... 

— Care broască? 

— Una mare... Am prins -o şi ți -o aduceam dumitale. 

— Şi zi aşa! izbucni în ris zoologul. Mi -o aduceai mie. Şi 
ea venea ca mieluşelul după tine? 

— Nu... O trăgeam de coadă. 

Risul izbucni şi mai puternic, căci glasului de bariton al 
zoologului i se alătură basul rostogolitor al lui Skvoreşnea 
şi risul potolit al lui Ţoi. 

— Şi unde te -ai împotmolit? întrebă zoologul, după ce 
se săturase de ris. 


— În afară... spre ocean... imediat după cotitură. De la 
dumneata, direcția nord -est. 

— Am înţeles, spuse Skvoreşnea. Ce adincime? 

— Şaptezeci şi opt de metri, răspunse Pavlik, uitîndu -se 
la aparatul de măsurat adîncimi. 

— Bine piciule, se auzi glasul zoologului. Stai cuminte 
că viu numaidecit. Cînd am să -ți spun, să începi 
semnalizarea. 

— Bine, Arsen Davidovici. 

Lui Pavlik îi venea să ridă, dar se simțea şi destul de 
prost. „Oamenii sînt ocupați, iar el îi scoate de la treburi 
numai din prostia lui, îşi spunea el. De ce trebuia să trec 
neapărat prin desişul de alge, cînd puteam foarte bine să 
-| ocolesc? Am vrut să ajung mai repede, şi cînd colo!... 
Trebuia să mă gîndesc! Dacă m -aş fi gîndit măcar o clipă, 
mi -aş fi dat seama că aici poţi să te încurci rău de tot." 

Pavlik se uită la alge cu o nouă atenţie şi curiozitate. 

Ele se înălțau în jurul lui, drepte, liniştite, împletite, ca 
nişte puternice zăbrele de închisoare. Tulpinile lor 
rotunde, de diferite culori şi nuanțe, cafenii, portocalii, 
aurii şi măslinii, purtau nişte frunze lungi, ba dantelate, 
ba cu tăieturi mari, îndoite în lungime, ca palma unei 
miîini. Alte tulpine, fără frunze, se ramificau într -o 
mulțime de mici crenguțe subțiri. Dar toate erau 
presărate cu băşicuțe de aer, mari şi mici, prinse ca 
vişinile de o cracă subțire. Tulpinile şi frunzele păreau 
acoperite cu pete albicioase de muşchi. Dar Pavlik ştia că 
nu -s muşchi, ci coloniile unor ciudate vietăți - hepatice 
vii - care semănau cînd cu un fin desen dantelat, cînd cu 
o măiastră sculptură în fildeş. 

Pavlik nu se mai sătura privind această frumusețe 
sobră. Şi -şi aduse aminte de o veche casetă chinezească 
din fildeş, cu desene dantelate, pe care cineva i -o dăruise 
tatălui său la Şanhai, de ziua lui. Şi deodată, Pavlik 
scoase un strigăt de surpriză: „Da, acum, tocmai azi, la 
douăzeci şi şase mai, e ziua de naştere a tatălui său! Cu 
cîtă nerăbdare aştepta Pavlik ziua aceasta! O aştepta cu 


mult înainte de sosirea ei: Îi aducea atita bucurie. lar 
acum să o uite de tot!..." 

Douăzeci şi şase mai... Gindul la tatăl său, rănit şi 
singur, îl întristă. Dar o nouă idee îi străfulgeră prin 
minte. Douăzeci şi şase mai... Pavlik întilnise de curînd 
undeva această cifră, cu totul în altă împrejurare însă... 
Dar unde? Cind? Douăzeci şi şase mai... Douăzeci şi şase 
mai... Deodată, alături de el, pe frunza netedă a unei alge, 
o pată albă -cenuşie începu să se mişte, îşi arătă 
picioarele lungi şi mustăcioara. În clipa următoare, un 
crab minuscul, dar un crab adevărat, de culoare măslinie 
şi cu o pată albă pe spate, începu să alerge repede pe 
frunză, dibuind cu foarfecele printre tulpinile polipilor 
hidroizi -cladocorini - ce creşteau ca o minusculă 
pădurice pe această frunză. Un vierme mic, ieşind pînă la 
jumătate din scoica răsucită apăru tocmai bine în calea 
crabului. N -apucă să se tragă înapoi în vizuina lui, cînd 
crabul îl cuprinse cu foarfecele, îl trase în întregime afară 
din scoică şi -l înghiți pe dată. 

Liniştea se aşternuse iarăşi, şi viața tulburată de Pavlik, 
cu broasca lui ţestoasă, intră din nou în drepturile ei. 

Atras de această privelişte minunată, băiatul uită de 
toate. Ici, colo, petele albe începură să se mişte, arătîindu 
-se de astă dată a fi ba spinarea unui crevete de un verde 
închis sau a unui crab măsliniu, ba coronița de tentacule 
alb -cenuşii a unei mici şi frumoase actinii auriu - 
portocalie. 

— Mari şmecheri mai sînt! se miră Pavlik cu glas tare. 
Cum se prefac de bine! 

— Cine -i şmecher? se auzi pe neaşteptate glasul 
zoologului. Cine se preface? 

Cufundat în observațiile lui, Pavlik uitase unde se află şi 
ce -i în jurul lui. Dar îşi reveni numaidecit şi răspunse: 

— Atît de multe vietăți trăiesc aici pe alge, şi toate 
seamănă grozav cu coloniile dantelate ale hepaticelor vii. 
La început nici nu le -am recunoscut. 

— Aha!... asta se numeşte mimetism, piciule. Vietăţile 


capătă culoarea sau înfăţişarea obiectelor înconjurătoare 
şi aşa se apără de duşmani, sau se fac nevăzuți cînd îşi 
piîndesc prada. 

Din toate crăpăturile pe care le prezentau tulpinile şi 
frunzele algelor se arătau, sau dimpotrivă dispăreau în 
ele, nişte ființe ciudate, pe care Pavlik nu le observase 
pînă acum. Erau mici, între cincisprezece şi douăzeci de 
centimetri lungime şi se ţineau în apă vertical, de parcă 
ar fi stat în picioare. Capetele şi giturile lor semănau în 
totul cu cele de cal, dar aveau boturile prelungi ca o 
țeavă. Pe o ridicătură, ca un negel, chiar în mijlocul 
botului, se înălțau două antene lungi, îndoite ca nişte 
colți, iar gîtul mîndru şi încovoiat era acoperit de o coamă 
zbirlită şi rară. Mai jos, gitul se afunda într -un mic 
pîntece rotund. Pe spate, la terminația gitului, se afla o 
înotătoare, aidoma unui evantai larg deschis, fără miner. 
Imediat, sub pintecul scurt, începea o coadă lungă şi 
mlădioasă, răsucită înainte ca o spirală. Culoarea palidă, 
cafeniu -cenuşie a acestor ființe ciudate reflecta uneori ba 
o nuanţă albastru şters, ba una verzuie. 

„Exact ca un cal de şah cu coadă" se gîndi Pavlik. 

Erau într -adevăr hipocampi, simpaticii cai de mare, 
caraghioşi şi în acelaşi timp plini de grație. Treceau în 
grupuri printre alge, încet, cu aer grav, cu pîntecele 
înainte şi cu capetele de cai ridicate mîndru în sus şi 
holbîndu -şi ochii mirați. Alteori, însă, culcaţi cu capul 
înainte şi manevrînd din coadă, spintecau cu iuțeală apa, 
ca nişte mici vaporaşe cu elice. Unele îşi înfăşurau virful 
cozii în jurul tulpinelor de alge şi se legănau pe ele, 
odihnindu -se pesemne, dar pîndindu -şi desigur prada. 
Ochii lor se roteau în părți diferite, independenţi unul de 
altul, ca la cameleon. Înotînd repede față în față, doi 
căluți de mare se prinseră unul de altul, iar cozile lor se 
împletiră între ele. Pentru a se desprinde apoi, începură 
să tragă din răsputeri în toate părțile, smucindu -se şi 
rotind desperaţi ochii, incurcîndu -se cu coama în 
tulpinile din jurul lor. 


Cu răsuflarea tăiată şi cu gura deschisă într -un zîmbet 
larg, băiatul nu -şi lua ochii de la aceşti căluți caraghioşi, 
fugiți parcă de pe tabla de şah. Pe neaşteptate, în fața lui 
Pavlik se opri un căluț cu burta atirnîndu -i în jos. Se 
uită ţintă la băiat, cu ochii holbați şi cu coama zbirlită. 
Deodată, pe pîntece i se ivi o crăpătură. Din ea se arătă 
un botişor ascuţit şi imediat din acest buzunar deschis 
ieşi un căluț mic de tot, aidoma celui mare, şi atît de 
caraghios, încît Pavlik nu se mai putu stăpîni şi începu să 
rîdă în hohote. În urma primului căluţ, alte cîteva zeci de 
asemenea creaturi în miniatură ieşiră unul după altul din 
buzunarul mamei şi începură a se roti, pline de grație, în 
jurul casei lor plutitoare. La un moment dat, însă, 
repezindu -se fulgerător, dispărură într -o clipă în 
buzunarul salvator, iar hipocampul -mamă se făcu şi el 
nevăzut din ochii lui Pavlik, care rămase uluit. 

Pavlik nu observase de la început ce anume a speriat 
această prosperă familie. Abia după aceea zări printre 
frunzele ce se mişcau uşor, doi ochi întunecațţi şi furioşi, 
care priveau pe sub nişte sprîncene încruntate şi 
stufoase. Apoi se arătară două buze cărnoase, cu colțurile 
lăsate în jos şi cu o rămurică subțire de alge strinsă intre 
ele şi, în sfirşit, un cap mare, ca de bizon, cu coarne mici, 
ascunse într -o coamă şi -o barbă zdrențuită. Se părea că 
peştele acesta e format în întregime din petice şi zdrenţe 
mişcătoare, care îi înlocuiau înotătoarele şi coada, prinse 
toate alandala pe cap, sub cap, pe fălci şi după bronhii. O 
mulțime de pete albe, mari şi mici, presărate pe corpul şi 
pe toate anexele acestui peşte neobişnuit, îl făceau cu 
totul invizibil în desişul algelor pătate şi mişcătoare. 

„Tot mimetism e şi ăsta, gîndi Pavlik. Se adaptează 
mediului!..." 

Peştele stătu nemişcat cîteva clipe, fără să -şi ia ochii 
fioroşi de la Pavlik, apoi liniştit se întoarse spre o tulpină 
groasă de lîngă el şi începu să dea cu botul într -un 
muşuroi mic cît pumnul, prins deasupra pețiolului unei 
frunze late. Numai după ce se uită mai atent, Pavlik 


observă că acest muşuroi era un adevărat cuib „în 
construcție” şi că peştele cel ciudat lipea de el o rămurică 
pe care o adusese. Rămurica o scoase din gura acoperită 
de o mucoasă lipicioasă şi o prinse curînd la locul ei, în 
peretele cuibului. 

— Pavlik! răsună din nou şi pe neaşteptate glasul tăios 
al zoologului. Începe relevmentul! Direcţia sudsud -est, 
adîncimea de la optzeci şi cinci pînă la optzeci de metri, 
frecvența - douăzeci de mii de kilocicli, energia - optzeci 
de wați. 

Pavlik îşi veni repede în fire şi răspunse răspicat, 
marinăreşte: 

— Am înțeles, Arsen Davidovici! Direcţia sud -sud -est, 
adîncimea de la optzeci şi cinci pînă la optzeci de metri, 
frecvența douăzeci de mii de kilocicli, energia optzeci de 
wați! 

Scoase repede de la centură pistolul plat ultrasonor, 
stabili după busola de pe mina stîngă direcția, iar cu 
batimetrul, adîncimea. Apoi îndreptînd țeava pistolului 
înainte şi apăsînd pe un buton, începu să descrie cu el 
arcuri, lăsîndu -l mai jos, tot mai jos, aproape pe 
neobservate. 


Pavlik crescuse departe de patrie, departe de viaţa ei 
fericită, de lupta ei captivă împotriva cumplitelor forțe ale 
naturii, împotriva rămăşițelor anilor de robie din trecut; el 
nu cunoscuse îndeaproape victoriile şi realizările ei. Şase 
ani atit de importanți pentru formarea omului, băiatul îi 
petrecuse în America capitalistă, în atmosfera de ură şi 
duşmănie între oameni, între muncitori şi capitalişti, 
între bogaţi şi săraci. Pavlik trăise în singurătate; mama 
lui murise în primul an după instaurarea lor în Quebecul 
liniştit şi patriarhal, iar frați şi surori n -avea; trăise şi 
fără prieteni, fără tovarăşi. 

Şi iată -l acum, după ce trecuse printr -o primejdie de 


moarte, pe un submarin sovietic, într -un cerc strîns de 
oameni curajoşi, într -o familie închegată de tovarăşi 
obişnuiţi cu primejdiile, care ştiu să lupte împotriva 
acestor primejdii şi să le biruie. Prin voioşia lor, prin 
solidaritatea sinceră, care -i unea, prin prietenia lor 
veselă şi prin disciplina uşoară, disciplină de fier totuşi, 
tovarăşii lui îi ciştigaseră inima. Patria măreaţă şi 
puternică, deşi îl primise deocamdată în spațiul strimt al 
unui submarin, i se înfățişase lui Pavlik sub forma ei 
reală, vie şi -i însuflețise sentimente noi, stîrnind în el 
năzuința pasionată de a fi demn de ea, dorinţa fierbinte 
de a urma exemplul celor mai buni fii ai ei, printre care, 
din fericire, nimerise. 

În cele cîteva zile de cînd se afla pe vas, Pavlik învățase 
foarte multe lucruri. Acum ştia să folosească la perfecție 
costumul de scafandru, cel mai mic pe care Skvoreşnea îl 
găsise printre cele de rezervă; ştia să minuiască pistolul 
ultrasonor şi pentru semnalizare, şi ca armă; mai 
deprinsese orientarea în adîncuri cu ajutorul busolei şi al 
batimetrului, ştia acum să țină legătura cu ceilalți prin 
aparatul de radio, să se înalțe şi să se lase la fund reglind 
sacul aerian de pe spate, să dea drumul elicei şi să o 
oprească, să se deplaseze şi să -şi schimbe direcția, 
folosind cîrmele de la picioare, dar şi mîinile ori mişcările 
trupului. Iată, de pildă, cu cîtă dibăcie urmărise broasca 
țestoasă. lar acum, semnaliza cu ajutorul pistolului 
ultrasonor, sigur că prietenii lui îl vor găsi. 

Cînd raza ultrasonoră va întilni membrana detectorului 
de pe pieptul vreunuia dintre prietenii porniţi să -l caute, 
raza se va transforma într -un sunet auzibil şi, după 
limpezimea şi claritatea acelui sunet, se vor putea 
îndrepta exact spre sursa razei ultrasonore, spre el. 

După trei minute, tăind cu stiletul algele de pe elicea lui 
Pavlik, zoologul îi spunea: 

— N -am ce să fac cu broasca asta țestoasă, Pavlik. Mai 
bine, ai căuta cefalolamelibranchiate. Nici nu am curajul 
să -i dau numele meu acestei clase, reprezentată 


deocamdată numai printr -un singur exemplar, şi acela 
prăpădit. Fir -ar a naibii de treabă! 

Zoologul oftă. 

— Nu vă necăjiţi, Arsen Davidovici, încercă Pavlik să -l 
mîngăie. Vă spun eu că o găsim. Dacă nu aici, în altă 
parte, dar o găsim... Vă garantez eu... 

— Bine, Pavlik, să te văd. Altădată însă... Ia stai, ce -i 
asta? se întrerupse deodată zoologul. 

Pavlik se uită şi el în partea unde privea savantul. 
Printre tulpinile algelor, Pavlik zări o siluetă mare de om, 
într -un costum de scafandru albăstrui, care se ridica la 
suprafață cu ajutorul elicei. Omul ţinea strîns, colac pe 
braţe, un tub elastic de culoare roşie aprinsă. Trecînd la o 
distanță de vreo douăzeci de metri de zoolog şi Pavlik şi 
speriind un stol de peştişori argintii, care se lăsă în jos ca 
o ploaie deasă, omul dispăru repede, pe deasupra zidului 
de plante. 

— Curios! Cine ar putea să fie? întrebă zoologul dus pe 
gînduri şi continuînd să se uite în sus, fără să facă vreo 
mişcare. După cîte ştiu, din submarin trebuia să iasă 
astăzi, în afară de mine şi de tine, numai Şelavin, 
Skvoreşnea, Toi şi Marat. Costumul de scafandru era 
probabil numărul zero, şi oameni atît de voinici noi nu 
prea avem, în afară de Skvoreşnea şi Gorelov... Iar 
Skvoreşnea n -are ce să caute aici... Hm! Să fi fost oare 
Gorelov? 

— Arsen Davidovici, îl întrerupse Pavlik. Dar de ce s -a 
ridicat în sus? Doar după ordinul căpitanului, nimeni n - 
are dreptul să se urce la mai puţin de cincizeci şi cinci de 
metri de la suprafață... 

Zoologul ridică din umeri înăuntrul costumului de 
scafandru. 

— Nu înțeleg nimica. Şi -apoi, înainte de a dispare din 
ochii noştri, el a schimbat direcţia şi s -a întins orizontal. 
Ia stai să -l întreb la radio, doar se apropie ora priînzului. 


CAPITOLUL XI. O CARAVELĂ SPANIOLĂ 


Zumzetul specific al buzerului care suna apelul la 
radiotelefon îl distrase pe zoolog de la intenţia lui. 
Revenind pe unda indicată de apelul primit, savantul şi 
Pavlik auziră glasul agitat al lui Marat: 

— Arsen Davidovici, Arsen Davidovici! Tovarăşe Lord, 
răspundețţi! Răspundeţi odată, sau nu? 

— Da, te ascult! Te ascult, Marat! abia apucă zoologul să 
rostească în acest torent de cuvinte. Ce s -a întîmplat? 

— Veniți repede, tovarăşe Lord! Extraordinar! Ce 
descoperire! Ce descoperire rară! Veniţi, sau nu? 

— Spune, despre ce e vorba? întrebă savantul. Ce s -a 
întîmplat? Şi unde eşti? De unde vorbeşti? 

— Repede, repede! O să vedeţi, îl zorea Marat. Mai 
repede, direcția vest -nord -vest de la locul lucrărilor 
dumneavoastră, adîncimea - o sută patru metri. O să 
întilniți o grămadă de stinci, printre care una uriaşă, 
asemănătoare cu o catedrală. Dincolo de ea o să vedeţi 
felinarul meu. Îl ţin aprins. Dar veniţi mai repede, altfel 
înnebunesc aici... 

— Bine, bine, venim! Acuma! strigă zoologul, molipsit şi 
el de emoția lui Marat. Acum sîntem acolo... eu şi Pavlik. 

— Şi Pavlik? exclamă Marat. Foarte bine! Ai să vezi, 
Pavlik, ceva grozav de interesant! 

Aproape culcațţi, zoologul şi Pavlik zburau prin amurgul 
verde -albăstrui, despicind apa cu căştile şi umerii şi 
uitîindu -se din cînd în cînd la busola şi la cadranul 
batimetrului. 

— Ce -o fi găsit căposul ăla acolo? Tu ce crezi, băiete? 
întrebă zoologul. De ce nu vrei să -mi spui, Marat? Ce -ai 
găsit? Spune! 

— N -am timp, tovarăşe Lord, răspunse gifiit Marat, 
lucrînd desigur la ceva. Deocamdată fac nişte săpături. O 
să vedeți... Am vorbit cu Ţoi şi cu Skvoreşnea. Vin şi ei. 

Jos se vedea fundul acoperit cu bolovani, năpădit de 


crini şi pene de mare, de gorgonii şi alge calcaroase sau 
nulipore, ce se ridicau pînă aproape de cei doi înotători. 
Ca să nu se lovească de stînci, micşorară viteza la cinci 
zecimi, apoi la două zecimi. Din amurgul verzui şi dens se 
desprinse o stîncă mai mare, întunecoasă; un fel de turn 
înconjurat de cîteva alte turnulețe, subțiri şi ascuțite. 

— Aici trebuie să fie, spuse zoologul. 

Strecurindu -se printre stînci şi bolovani de piatră, şi 
evitînd algele, ei ocoliră încet stînca uriaşă dincolo de care 
se deschidea o mică poiană submarină. 

Lîngă o îngrămădire de stînci întunecate, care se înălțau 
la capătul opus al poienii se mişca, trecînd dintr -o parte 
în cealaltă, o pată de lumină vie, uşor difuză. 

— Uite -l! arătă zoologul şi îşi aprinse felinarul de pe 
cască. 

Pavlik făcu la fel. Cu steaua luminoasă pe frunte, obosit, 
sprijinindu -se în coada cazmalei, Marat îi aştepta lingă o 
grămadă de nisip şi bucățele mici de piatră calcaroasă, 
abia scoase. Prin casca transparentă i se vedea fața 
asudată, ochii obosiţi, dar plini de bucurie şi entuziasm 
şi, bineînțeles, moțul de păr care -i sta ridicat pe creştet. 
Îmbrăcat în costum, Marat nu -şi putea netezi părul şi, ca 
totdeauna în astfel de ocazii, moțul răzvrătit arăta 
deosebit de solemn, aproape provocator. 

— Ei, ce -ai găsit? întrebă zoologul, nerăbdător. 

Pene de mare, aidoma unui evantai viu de struț, se 
agitau tulburate de mişcările lui Marat. Pe tulpinile lor 
lunecau din cînd în cînd scîntei verzi şi albastre, ba 
stingîndu -se, ba aprinzîndu -se din nou. Gorgoniile aurii, 
înalte şi subțiri ca nişte sforicele, îşi trimiteau în toate 
părțile spiralate ramificații subțiri şi foarte gingaşe. 
Nenumăraţi arici de mare, stele de mare, goloturii, ofiuri 
şi moluşte zăceau nemişcate sau se tirau pe fund, se 
cățărau pe stînci, ori pe coastele abrupte şi întunecate ale 
ciudatei movilițe lingă care se apucase Marat să sape. 

Cu toate că această ridicătură era pe de -a -ntregul 
acoperită cu alge calcaroase nulipore, singurele alge în 


stare să se dezvolte chiar şi la aceste adincimi aproape 
lipsite de lumină, o singură privire aruncată de zoolog îi 
fu de ajuns ca să -şi dea seama ce este. 

— O corabie! O caravelă spaniolă! strigă el cu entuziastă 
bucurie. 

Se aruncă spre rămăşiţele vasului de mult pierit şi 
începu să rupă în grabă tot ce apucase să se aşeze pe el 
în decursul veacurilor petrecute sub apa cristalină a 
Mării Sargaselor. 

— Curăţțaţi, curăţaţi mai repede osatura! Căutaţi o 
spărtură pe unde să putem pătrunde înăuntru! strigă el 
tulburat. Asta -i o descoperire de importanță mondială! 
Marat! O să ajungi celebru în toată lumea! Cum ai dat 
peste comoara asta? Cum ai recunoscut -o sub 
înfăţişarea asta? 

— Ei vedeţi? V -am spus eu? răspunse Marat triumfător, 
lovind înverşunat cu muchia cazmalei, ca să curețe 
bordurile vasului. Eram sigur că o să apreciați 
descoperirea mea. Cum am recunoscut corabia? Păi ca şi 
dumneavoastră: după pupă şi provă. Vedeţi cum sînt 
ridicate? lar bordurile dintre ele sînt lăsate în jos şi 
îndoite. 

Molipsit şi el de emoția celorlalți, Pavlik rupea algele cu 
mîinile, apuca penele marine, fără să -i fie teamă de 
arsurile de care n -ar fi scăpat dacă le -ar fi atins cu 
mîinile goale. 

— Ce -i zorul aista pi voi? se auzi vocea groasă a lui 
Skvoreşnea. Aţi căpiat toți? 

Coborise împreună cu Țoi la fund, lingă ceilalți, şi 
aşteptind un timp oarecare răspunsul, privea la prietenii 
lui. 

— Ce stai, lunganule? îl luă Marat la rost, fără să se 
oprească din lucru. Curăţă! Nu vezi ce -i aici? O corabie... 

— E -he! strigă Ţoi, aici miroase a arheologie! Repede! La 
lucru, Andrei Vasilievici! Şi se apucă să -i ajute zoologului 
care rupea tulpini groase, de alge. 

— O corabie?... Arheologie?... întrebă încă nedumerit 


Skvoreşnea. Da, samănă a corabie. Dar ce -aveți di gînd 
să faciți cu ea? Pentru ce o curăţaţi di mizga asta? 

— Cum, nu ţi -e ruşine, tovarăşe Skvoreşnea? îşi arătă 
indignarea zoologul şi, proptindu -şi piciorul în bordul 
vasului, trase cu furie un smoc îndărătnic de crini de 
mare. Auzi la el! E doar o corabie străveche, spaniolă, din 
epoca lui Columb şi Cortez. Asta -i o comoară arheologică 
de neprețuit. S -ar putea să găsim în cabine şi în cală 
materiale istorice de cea mai mare importanţă. 

— Păi de! făcu uriaşul grăbindu -se. Corabie, corabie, 
dar dacă nu -mi spuneți ce fel de corabie!... 

Îşi aprinse felinarul, scoase stiletul şi se apucă şi el zorit 
de treabă. 

— Marat, urcă -te tu pe punte, îl trimise zoologul, poate 
-i mai uşor de intrat pe -acolo. 

Lăsînd să intre puțin aer în sacul din spate, Marat se 
desprinse de fund şi dintr -un salt fu pe dunetă. Acolo 
însă era cu neputinţă de lucrat. Picioarele i se înfundau 
în grămezile de resturi acoperite de corali şi nulipore, 
printre care mişunau tot felul de polipi, echinoderme, 
moluşte. Încercă totuşi să desfacă grămezile de resturi, 
căutînd intrarea în cabina căpitanului, care la corăbiile 
de pe vremea aceea se aflau totdeauna pe puntea dinapoi, 
lingă cîrmă. Jos, la pupă, lucra Skvoreşnea, în mijloc, 
zoologul, iar la provă, Pavlik. Pupa se sprijinea pe una din 
stincile care îngrădeau poiana şi se înălța mult mai sus 
decît prova afundată pe jumătate în pămînt. Între etravă 
şi cea mai apropiată stincă rămăsese un spaţiu de vreo 
cinci metri, iar mai încolo şirul de stinci se îndepărta şi, 
slab luminat de felinare, dispărea în amurgul des al 
adîncurilor. 

Pavlik aruncă o privire prin spațiul din fața provei. I se 
păru că ceva lung, de un cenuşiu şters, se mişcă pe lingă 
stinci. Se uită mai atent, dar nu observă nimic suspect. 

„Ar trebui să mă uit pe celălalt bord" - se gîndi el - 
„poate dau de vreo spărtură”... 

În partea cealaltă a vasului se afla o mică poieniţă cu 


stinci răzlețe şi cu grămezi de bolovani. Şi aici poiana se 
închidea la fel cu un lanț de coline stincoase în semicerc, 
printre care se desluşeau petele întunecate ale unor grote 
şi peşteri mici, acoperite la gură cu alge şi cu o variată 
faună de fund. 

Pavlik se strecură cu băgare de seamă de -a lungul 
bordului, ocolind ori sărind peste bolovanii lunecoşi. Din 
cînd în cînd lovea cu stiletul în bordurile de lemn ale 
vasului, pietrificate sub influența timpului şi a apei de 
mare. 

Astfel ajunse pînă aproape de pupă. Deodată, mina care 
ținea stiletul nu întimpină nici o rezistență. Inima i se 
opri în loc de bucurie. „Spărtura!' se gîndi el. „Să le 
spun?... Nu, mai întîi să o cercetez singur!..." 

Cu cîteva lovituri de stilet, tăie ghirlandele de alge şi -şi 
vîri capul în deschizătura făcută. Felinarul din frunte 
lumină o cală năpădită de alge şi pene de mare. În stînga, 
Pavlik desprinse conturul unor obiecte pătrate şi rotunde, 
acoperite în întregime cu mici alge şi scoici. Bănuia că 
obiectele acestea trebuie să fie lăzi şi butoaie. Încurcîndu 
-se cu picioarele în desişul de alge şi stirnind penele de 
mare, ale căror luminițe verzi şi galbene licăreau într - 
una, Pavlik încercă să intre în interiorul vasului. Spărtura 
era mult mai mare decît şi -ar fi putut el închipui, aşa că 
pătrunse foarte uşor înăuntru. Se urcă pe lada cea mai 
apropiată, dar alunecînd pe covorul verde -cafeniu de 
polipi şi alge calcaroase, mărunte ca muşchiul, intră cu 
piciorul într -un spaţiu strimt dintre obiectele aruncate 
grămadă. 

Scoase cu greu piciorul din cursă şi dădu să se ridice; 
atunci observă că în spațiul liber din dreapta intrării se 
mişcă şerpuind nişte corpuri lungi şi groase ca de şerpi. 
„Trebue să fie otgoanele vasului" - se gîndi Pavlik. Sări jos 
şi, ocolind grămada de lăzi şi butoaie, se strecură cu grijă 
spre interiorul calei. Dădu curînd peste scara care urca 
spre punte. Cînd să pună piciorul pe prima treaptă, auzi 
glasul lui Skvoreşnea: 


— Aha! Iaca şi borta! Numai că -i cam mică. Aici!.. S-a 
frînt oleacă etamboul!... 

— la să văd, ia să văd! răspunse zoologul şi totodată 
adăugă: Dar unde -i Pavlik? 

N -apucă să -şi termine fraza, şi răsună puternic vocea 
alarmată a lui Marat: Un cuib de caracatițe! Vin spre noi! 
Feriți! 

— Ba staţi pe loc! Primim lupta, dar descoperirea 
noastră n -o părăsim, spuse liniştit zoologul. Puneţi -vă 
mănuşile! Marat, coboară jos lingă noi! E mai bine să fim 
împreună. Pavlik! Pavlik, vino repede încoace! Unde eşti? 

Pavlik, care încremenise auzind strigătul de alarmă al 
lui Marat, îşi reveni şi strigă: 

— Aici! Aici sînt! Viu fuga! 

Se năpusti spre ieşire, dar se împiedică de ceva, căzu şi 
îşi prinse din nou piciorul. Căutind să şi -l scoată 
mormăi: 

— Acum viu... Numaideciît... Aşteptaţi -mă... 

În clipa aceea auzi glasul răsunător ai lui Skvoreşnea: 

— Ei, drace! Mi -am prăpădit mănuşile! Şi uite ce de -a 
dihănii d -astea se tirăsc pe -aici! Sînt pe puțin zece... Ei, 
tu, ucigă -te -ar trăsnetul! Nu te -astimperi, hai? Crezi că 
-ti merge? Nu, frate, pi mine nu mă prinzi cu una cu 
două! 

Ca să -şi scoată piciorul, Pavlik se întoarse pe spate şi 
sprijinindu -se apoi în miini, dădu să se scoale. Deodată 
simți că la spate mîinile -i sînt parcă strîns legate şi 
încolăcite de ceva. Pavlik se smuci, scoase mîna dreapta 
şi apucă mînerul stiletului, dar ceva lung şi mlădios îi 
prinse iarăşi mîna şi, cu o putere neînchipuită, i -o lipi de 
piept. În cîteva secunde, pe pieptul lui Pavlik, pe 
abdomen, pe spate şi picioare, încolăcindu -se şi 
întinzîndu -se, se tirau alți şerpi groşi şi mlădioşi; într -o 
clipă, băiatul se trezi atît de strîns încolăcit, încît nu era 
în stare să mişte nici o mînă şi nici picioarele. Pavlik 
ridică ochii şi, îngrozit, strigă: 

— Caracatița!... 


Deasupra lui, dintr -o cunună de otgoane groase, de 
piele, îndreptate în toate părțile, atirna un uriaş cioc 
îndoit, negru şi ascuțit la virf. Ceva mai sus, dincolo de 
cununa brațelor, într -o masă rotunjită, de un cafeniu 
lucios, sticleau doi ochi verzi şi mari cît farfurioarele de 
ceai. Ochii caracatiței priveau nemişcați şi cu nepăsare la 
fața lui Pavlik, şi sub această privire, băiatul simțea că îi 
îngheaţă sîngele în vine, cum i se crispează trupul şi i se 
opreşte mintea în loc. Voia să strige, să cheme ajutor, dar 
din gitul lui nu ieşeau decit nişte sunete răguşite, 
nearticulate. Apoi simți că o forță de neînvins îl trage 
după ea spre ieşire. 

În tot acest scurt răstimp, Pavlik auzea giâfiitul zgomotos, 
strigăte şi înjurăturile lui Skvoreşnea: 

— În ochi, Marat! Loveşte -l în ochi! În trup degeaba dai! 
Ca -n piftie!... Aşa... uite -aşa!... A -a -a -h! A -a -a -h! Nu, 
nu ti -mpotrivi! Las -o să ti apropie di ochi... 

— Mi -a prins mîna! Nu mai pot s -o mişc! se auzea 
glasul înăbuşit al lui Marat. Vai, ce de mai sînt... De unde 
naiba ies?! Vin mereu alții! Țoi! Țoi, ajutor! 

— Nu te teme, răspunse Ţoi liniştit. Aha!... Nu le place 
curentul electric. Se string ca cojile de mesteacăn pe foc. 

— Lipiţi -vă de perete, de bord! strigă zoologul. Nu vă 
împrăştiați! Pavlik, Pavlik! Unde eşti? 

— Arsen Davidovici, se auzi din nou vocea calmă a lui 
Ţoi. Fără mănuşi, Skvoreşnea tot nu face nimic. Mai bine 
să -l caute pe Pavlik... 

Deodată totul amuțţi. Felinarul de pe cască se stinse. În 
bezna deasă care -l învălui, Pavlik vedea numai cei doi 
ochi verzui, plini de viclenie, care ardeau, ardeau ca focul, 
iar în jur scînteierile penelor de mare. Pavlik simţea că e 
tras încetişor spre pata de lumină slabă, verzuie - ieşirea 
din cală. 

Cuprins de o spaimă sălbatică, el se zbătu în costumul 
de scafandru şi începu să strige cu glas desperat şi tare: 

— Ajutor! Arsen Davidovici! Marat! 

Nici un răspuns. Îi străfulgerau prin minte frînturi de 


idei şi printre ele, un gînd stăruitor: „Radioul s -a 
stricat... De ce? Şi felinarul... Amîndouă odată. De ce? 

Deodată o umbră de speranţă îi licări în conştiinţă. 
„Poate că monstrul n -o să -i poată face nimic. Costumul 
de scafandru e rezistent. Nici peştele cu spadă nu 1l -a 
putut străpunge. Nici caşalotul nu e în stare... 

Şi într -adevăr, abia acum îşi dădu seama că nu simte 
nici o apăsare, nici o durere, deşi strinsoarea care îi 
imobiliza brațele şi picioarele dovedea puterea 
giganticului cefalopod. Prinse puţin curaj. Ochii i se 
obişnuiră cu întunericul şi, uitindu -se în jur, băiatul 
văzu că se află sub trupul uriaş al caracatiței care îl ținea 
încolăcit cu trei dintre brațe, în timp ce cu celelalte, 
sprijinindu -se de fund, se tira spre ieşire. Corpul neted şi 
braţele uriaşului cefalopod desfăcură uşor perdeaua 
algelor şi lunecă afară din cală, purtindu -şi prada. 

Afară era mai multă lumină. Aruncînd o privire în sus, 
Pavlik observă deasupra vasului o lumină difuză, uşoară 
şi argintie. 

„Sint tot acolo"... gîndi el. „Se luptă..." 

Frica îl cuprinse din nou. „Dar dacă mor cu toţii? Marat 
spunea că sînt mulți monştri. Atunci cine o să le mai vină 
în ajutor? lar caracatița ce -o să facă oare cu el, dacă n -o 
să poată strivi pereţii costumului de scafandru? Dar dacă 
-l sparge totuşi? Pavlik se uită cu teamă la ciocul uriaş şi 
ascuțit al caracatiței. Arsen Davidovici îi povestise de 
curînd că cefalopodele sînt în stare să roadă şi să fărime 
cele mai tari scoici... Prostii... Doar e un metal atît de 
dur!... 

La vreo zece metri de vas caracatița se opri. Pesemne că 
nu mai avea răbdare. Foamea o grăbea. Uriaşele -i brațe - 
tentacule agitindu -se, încolăcindu -se, strîingîndu -se în 
ghemotoace şi apoi întinzîndu -se iarăşi, îl apropiau pe 
Pavlik de cioc. Cu siguranță că -şi va încorda toate 
puterile pentru a străpunge carapacea acestei prăzi 
ciudate, înainte de a o înfuleca. Dar toate sforțările ei nu 
duseră la nimic. Asta începuse pesemne să o enerveze. 


Culoarea ochilor se schimba din verde în galben, pe corp 
începură să -i lunece unduiri multicolore: după unda 
liliachie alerga - contopindu -se pe nesimţite şi luînd 
locui celeilalte culori - o undă cenugşie, urmată de alta 
ruginie, pe urmă cafenie, apoi se aprindeau deodată şi 
zburau pe suprafața corpului fulgere albe şi negre şi 
iarăşi lunecau, dînd una peste alta, nuanțe de dungi 
multicolore. Cu toată situația lui înspăimîntătoare, Pavlik 
rămase cîteva clipe ca vrăjit. 

Deodată simți că, fără voia lui, picioarele i se îndoaie de 
la genunchi şi se string tot mai mult de trup. Începuse să 
-l doară, şi durerea era din ce în ce mai ascuțită, mai 
insuportabilă. În acelaşi timp, braţele caracatiței îl 
întoarseră pe Pavlik cu capul în jos, uşor ca pe o nucă, şi 
începură să -i aplece capul spre pintece. Elasticitatea 
costumului de scafandru, de care era atît de mindru 
Krepin, se arăta acum un punct vulnerabil. Pe băiat îl 
pindea moartea. Caracatița îl stringea ghem pe Pavlik, 
aducîndu -i picioarele la spate şi capul spre abdomen. 

Pavlik nu se mai putu stăpîni şi începu să strige de 
durere. În aceeaşi clipă, speriindu -se parcă de acest 
țipăt, monstrul slăbi strinsoarea şi, deodată, îşi înălță 
uriaşele -i braţe de aproape zece metri, lungi şi groase ca 
nişte şerpi boa. 

Pavlik căzu pe nisip şi, încă năucit de durerea pe care o 
încercase, în prima clipă nu -şi putu da seama de nimic. 
Dar chiar în clipa următoare văzu cum, aproape de tot, 
trecu umbra uriaşă a unui peşte neînchipuit de mare. 
Peştele uriaş se opri chiar deasupra lui, iar coada, cît o 
poartă de mare, se mişcă de -a latul, de sus în jos şi fără 
să -l atingă măcar pe Pavlik, îl aruncă numai din 
unduirea apei, înapoi spre spărtura din bordul vasului. 
Pavlik se rostogoli uşor şi lovindu -se de peretele corăbiei, 
se ridică şi se lipi cu spatele de el. 

„Un caşalot!" se gîndi el, de îndată ce -l văzu mai bine pe 
neaşteptatul salvator. 

În faţa lui se afla un minunat reprezentant al celei mai 


războinice subgrupe a ordinului cetaceelor, lung de cel 
puţin douăzeci şi cinci de metri. Capul lui uriaş, turtit, 
despicat adînc de linia gurii, ocupa o treime din lungimea 
trupului şi avea pe puțin doi metri grosime. Sub el, 
aproape în unghi drept, atîrna o falcă lungă şi îngustă, în 
care erau înfipți şiruri de dinți uriaşi, conici. Ochii mici, 
ca de taur, scînteiau fioroşi de o parte şi de alta, în 
mijlocul capului, urmărind mişcările prăzii ispititoare. 

Dar braţele groase ale caracatiței încolăciră într -o clipă 
tot capul caşalotului. Tentaculele ba se îndepărtau (şi 
atunci bucăți de piele smulse cu ajutorul ventuzelor 
zburau în toate părțile), ba cuprindeau din nou corpul 
duşmanului, stringîndu -l cu putere. Unul din braţe, ca 
un şarpe lung de zece metri, nimeri în botul deschis al 
caşalotului şi - retezat ca de o secure, răsucindu -se şi 
desfăcîndu -se convulsiv - căzu încet spre fund. 

Caşalotul era pesemne un luptător vechi, cu experienţă. 
Pielea lui neagră, lucioasă ca mătasea, ciupită pe alocuri 
ca de vărsat, avea găuri rotunde, unele numai cît o 
monedă, altele mai mari pînă la mărimea unei farfurioare. 
Erau urmele lăsate de ventuzele uriaşelor cefalopode. 
Citeva cicatrice mari - urme de cange - îi brăzdau 
spatele lat şi coastele abrupte. Iar lingă cap se mai vedea 
o frintură dintr -o cange înfiptă în piele. O altă bucată 
mai mică şi mai subțire îi era înfiptă în coastă, mai 
aproape de coadă. 

De data asta însă întilnise un duşman mai primejdios şi 
mai experimentat. Deşi îşi pierduse unul din brațe, 
caracatița slăbi numai pentru o clipă strînsoarea şi, 
aruncînd un şuvoi puternic de apă din pilnia ei, se 
strecură sub burta caşalotului. Aici era oarecum în 
siguranță, întrucît îngrozitoarea falcă a cetaceului nu o 
ajungea. Celelalte şapte brațe se încolăciră în jurul 
corpului duşmanului şi -l strînseră cu aceeaşi putere ca 
şi mai înainte. Unul după altul, ca nişte arcuri de oțel, 
brațele caracatiței se înălțau smulgind de fiecare dată 
rotocoale şi fişii din pielea caşalotului, după care se 


încolăceau din nou. Ochii caracatiței, nemişcați şi plini de 
furie, ardeau cu o flacără galbenă, iar inelele din jurul lor 
se umflaseră. Răsufla adînc şi puternic, apoi apa care 
intra sub mantia ei, dilatindu -i îngrozitor corpul, țişnea 
din pilnie ca dintr -o pompă puternică, iscînd în jur 
vîrtejuri în care se roteau micile vietăți ale fundului, 
scoici goale, bucăți de alge, pietriş, nisip şi mil. 

Nemaivăzîndu -l pe duşman şi hăpăind fără rost din 
falca de jos, caşalotul prinse a se roti pe loc, izbind eu 
coada bordul corăbiei şi smulgînd de pe ea uriaşe pinze 
de alge. Virtejul de apă îl răsturnă pe Pavlik şi -l duse cît 
colo, dar băiatul se trase iarăşi lîngă bord şi se lipi de el, 
temîndu -se să facă vreo mişcare. În clipa următoare, 
dindu -şi seama pe semne unde s -a ascuns caracatița, 
caşalotul se lăsă la fund, strivind sub greutatea lui corpul 
duşmanului. Dar lățită sub burta caşalotului, caracatița 
continua să -l stringă şi să -i sfişie pielea. Atunci 
caşalotul dindu -se încet înapoi, începu să tirască 
cefalopodul pe fund, frecîndu -l de bolovanii ascuțiți. 
Curînd  caracatița simți primejdia acestei manevre 
ucigătoare. Tăieturi şi răni adînci îi brăzdau corpul moale 
şi mucilaginos, din pielea jupuită zburau bucăți, şi 
încetul cu încetul lunecă fără voie de pe abdomenul 
caşalotului spre capul cu fălci îngrozitoare. 

În mişcarea lui domoală şi ucigătoare, caşalotul se 
apropia de corabie, îndreptîndu -se chiar spre locul unde, 
înlemnit şi speriat de moarte, Pavlik urmărea din ochi 
această încleştare a giganților marini. Muntele viu se 
apropia lateral de el, amenințind să -l strivească de 
bordul corăbiei. Ar fi vrut să fugă spre provă, dar îi era 
frică să mişte măcar un deget, ca nu cumva să atragă 
atenţia luptătorilor turbati de miînie. Se uită în jur, cu 
gîndul să se strecoare înăuntrul vasului, dar spărtura era 
prea departe. Tot tîrîndu -şi prada, caşalotul cu gura lui 
groaznică ajunse foarte aproape de Pavlik. Zvicnind din 
teribilele -i brațe, caracatița tirită de caşalot mai că -l 
atinse. 


Nemaiputîndu -se stăpîni, băiatul sări în picioare şi într 
-un acces de desperare, vru să se cațere pe corabie, 
prinzîndu -se de tulpinile algelor, de crinii de mare şi de 
hidropolipii prinşi de bord. Se sprijinea cu picioarele de 
scoicile lipite de pereţii vasului, iar cu mîinile ori se 
prindea de alge, ori se apuca de crăpături. Înspăimîntat 
de moarte şi lunecînd mereu, el se tira în sus, cucerind 
cu mare greutate fiecare centimetru. Dar înainte de a se 
urca pe punte, muntele viu îl ajunse din urmă şi -l izbi cu 
o putere nemaipomenită. Picioarele îi lunecară de pe 
punctul lor de sprijin nesigur, smocul şubred de alge îi 
scăpă din mîini şi, răsturnîndu -se, Pavlik se prăbuşi cu 
fața şi cu pieptul pe spatele lunecos al caşalotului. În 
cădere, apucă să observe că mai multe brațe ale 
caracatiței nimeriseră între fălcile uriaşe: giganticul 
cefalopod atirna neputincios ca un sac, sub capul 
caşalotului. Pavlik vru să -şi dea drumul jos, pe coasta 
caşalotului, dar prinzîndu -se de ceva, rămase atîrnat 
acolo. În aceeaşi clipă, caşalotul tresări, se dădu furios la 
o parte de vas şi zvirlind corpul ciopiîrțit, dar încă viu al 
caracatiței, începu să se învirtească furios în largul 
poienii, împreună cu Pavlik, care atîrna pe coasta lui. 

Neputindu -şi da seama ce s -a întîmplat, Pavlik se ţinea 
instinctiv cu mîinile de spinarea lunecoasă a caşalotului, 
purtind într -un colțişor al conştiinţei gîndul vag că dacă 
va cădea, va nimeri desigur sub loviturile îngrozitoare ale 
cozii care, aproape de tot, bătea apa cu o putere 
înspăimiîntătoare. 

În clipa următoare caşalotul se înălță aproape vertical, 
apoi se năpusti în jos, trecu cu o iuțeală monstruoasă pe 
deasupra vasului şi dispăru în adincurile întunecate ale 
oceanului. La lumina agitată a felinarelor, Pavlik mai 
apucă să vadă cele patru siluete omeneşti prinse într -un 
ghem strîns de tentacule care şerpuiau în jurul lor ca 
nişte balauri. Apoi totul dispăru. O ceață deasă îl învălui 
pe Pavlik, apăsîndu -l pe piept şi pe cap cu o putere de 
neînvins, zvîrlindu -i picioarele înapoi, căutînd parcă să -l 


smulgă din loc şi să -l arunce în gigantica şi îngrozitoarea 
viltoare din spate. Pavlik îşi lipi cu greu capul de spinarea 
caşalotului şi, istovit, sleit de puteri, închise ochii... 


CAPITOLUL XII. URMĂRIRE 


Marat deschise ochii tulburi şi privi nepăsător în jurul 
lui. Apoi deodată se ridică în capul oaselor şi începu să 
strige cu deznădejde: 

— Pavlik! L -a dus pe Pavlik! Salvaţi -l, tovarăşe căpitan! 
Mai repede! Mai repede! 

Numai în cămaşă şi indispensabili, Marat sări din pat şi 
se năpusti spre uşă, vrind să fugă, să facă ceva. Nici 
căpitanul, nici zoologul, nici comisarul, care se aflau ceva 
mai departe în infirmerie, nu putură să -l oprească. Dar 
în clipa aceea, în uşă apăru Gorelov, şi Marat se trezi în 
braţele lui lungi şi puternice. 

— Ce tot vorbeşti, Marat? Cine 1 -a dus? De unde ştii? 
întrebau tulburați căpitanul şi zoologul, ducîndu -l pe 
Marat înapoi în patul din care fugise. 

— L -am văzut cu ochii mei, mormăia bolnavul, sleit de 
puteri, lăsîndu -se culcat şi învelit de zoolog. Un caşalot... 
uriaş... a trecut pe deasupra noastră... iar Pavlik se afla 
pe spinarea lui... 

Închise ochii din nou. Chipul lui, de obicei smead, se 
învinețise. Părea că iarăşi îşi va pierde cunoştinţa. 

Zoologul, în halat alb, se aplecă asupra lui şi -i luă 
pulsul. 

— Ce -o fi însemnînd asta? întrebă căpitanul. 

— Ce să fie, aiurează, îşi dădea părerea Gorelov. 

— Da, da, din păcate asta e, consimți zoologul, 
frecționindu -l pe Marat pe piept. Mă tem că a suferit o 
comoțţie cerebrală. Străbătută de şocul electric al 
mănuşii, caracatița, în agonie, s -a zbătut convulsiv şi 
probabil 1 -a aruncat pe Marat în peretele vasului. Eu n - 


am văzut nici un caşalot, şi nici Skvoreşnea. 

În infirmerie intră oceanograful Şelavin. 

— Despre ce caşalot vorbiți? întrebă el, uitîndu -se la 
zoolog prin ochelarii aşezaţi strimb pe nas. Să vă spun 
drept, nici eu n -am văzut în viața mea un exemplar atît 
de mare. Niciodată! 

Toţi se uitară nedumeriţi la Şelavin şi schimbară priviri 
între ei. 

— Dumneata despre care caşalot vorbeşti, Ivan 
Stepanovici? întrebă zoologul. 

— Smintitul ăla de caşalot, care mi -a încurcat toate 
baloanele... Mi -a smuls din loc baliza cu batimetre... Ce 
mai!... Toată munca mea de azi mi -a dat -o peste cap, 
afurisitul. Studiam curenții. Zbura atit de repede, de 
parcă ar fi avut înfiptă în el o cange... 

— Cînd 1 -ai văzut? îl întrerupse căpitanul. 

— Acum vreo două ceasuri. 

— Unde te aflai în timpul acela? 

— La stația hidrofizică numărul trei, adincime treisute 
de metri, la optsprezece kilometri sud -est de bază. 

— Şi încotro se îndrepta? 

— Precis: de la nord spre sud. 

— Exact direcția de la poiana caracatițelor spre stația 
numărul trei! constată mirat zoologul. Să fie oare o 
simplă coincidență? 

În timpul acesta, Marat răsuflă adînc şi deschise ochii. Îi 
privi liniştit la rînd pe toti cei din jurul lui şi, cu voce 
slabă, întreruptă, rosti de parcă ar fi continuat o discuție: 

— L -am văzut... L -am văzut cu ochii mei... Pavlik 
atîrna... de coasta caşalotului. A trecut pe deasupra 
noastră... la zece -cincisprezece metri, nu mai mult. Pe 
spinare... lingă cap... avea înfiptă o bucată dintr -o 
cange... 

— Aşa e! strigă Şelavin, desfăcînd larg brațele. Aşa e! 
Avea înfiptă... într -adevăr, avea înfiptă o bucată dintr -o 
cange! Înseamnă că tot pe nemernicul ăla 1 -am văzut 
amîndoi. Să -mi strice mie stația!... 


— Dacă era acelaşi, cum de nu 1l -ai văzut şi dumneata 
pe Pavlik atîrnînd de coasta caşalotului? întrebă 
emoționat zoologul. 

— Poate că Ivan Stepanovici l -a văzut din partea 
cealaltă, spuse căpitanul, gîndindu -se în acelaşi timp la 
altceva. 

— Ce facem? Bietul băiat! şopti zoologul, frămintîndu -şi 
barba în pumn. Bietul băiat!... 

— Chiar de -ar fi aşa, trebuie să fi murit de mult, 
observă Gorelov. Aşa că, ce mai putem face? 

Măsura cu paşi mari compartimentul infirmeriei, trecînd 
pe lingă paturi, patru paşi înainte, patru înapoi. 

Comisarul îşi întoarse brusc capul cărunt spre Gorelov 
şi pe chipul lui tînăr, cu ochi vioi, se reflectă o mirare 
profundă. 

Căpitanul se uită şi el nedumerit la Gorelov şi i se 
adresă zoologului: 

— Lord, eşti sigur că băiatul n -a rămas cumva pe vas 
sau acolo, prin preajmă? 

— Absolut! răspunse zoologul. După ce am omorit cele 
mai multe dintre caracatițe şi le -am alungat pe celelalte, 
Skvoreşnea şi cu mine am cercetat cu grijă tot vasul. Am 
intrat prin spărtura pe care a descoperit -o Pavlik, dar n - 
am găsit nimic, nici înăuntru, nici afară... numai o 
caracatiță de o mărime neobişnuită, sfişiată... Şi, 
străfulgerat parcă de o idee neaşteptată, strigă: 

— Încep să înţeleg! Cum de nu mi -am dat seama de la 
început?! Caracatițele, adică în general cefalopodele, sînt 
doar hrana preferată a caşaloților. Şi numai un caşalot 
putea să schilodească şi să sluțească în aşa hal o 
caracatiță uriaşă ca aceea. Acum înțeleg totul, tovarăşe 
căpitan. În timp ce noi ne războiam cu caracatițele, una 
dintre ele a fugit în partea cealaltă a vasului şi s -a prins 
în luptă cu caşalotul. Iar bietul nostru Pavlik, cine ştie 
cum, a nimerit acolo, în toiul luptei, s -a prins de caşalot 
şi -atuncea monstrul a fugit. Aşa se explică de ce nu s -a 
folosit de victoria lui. Şi -a lăsat prada, nici n -a gustat 


măcar din ea... 

— Deci e limpede că Ivan Stepanovici a văzut acelaşi 
caşalot pe care l -a zărit Marat, rosti căpitanul, dus pe 
gînduri. 

Gorelov se opri în loc, şi toţi în tăcere priviră la căpitan, 
simțind că în clipa aceea se hotăra soarta lui Pavlik. 

— Îl putem ajunge din urmă, zise căpitanul, înălțîndu - 
şi capul. Caşalotul n -are să ne scape. 

Gorelov se uită la ceas şi văzînd că -i trecut de patru, se 
adresă grăbit căpitanului: 

— Mă scuzati, Nikolai Borisovici, am venit să vă raportez 
că trebuie să cobor din submarin, ca să verific 
funcționarea a două duze din stînga. Nu prea merg... Le - 
am cercetat astăzi şi în interior, şi în exterior. Sint cam 
ambalate şi trebuie să le curățim. Permiteți -mi să mă 
apuc imediat de treabă. 

— Ce face? Nu funcţionează două duze? se întoarse 
repede căpitanul spre Gorelov. Dar cînd s -a întimplat 
asta? Doar am venit cu ele aici în bună stare. 

Gorelov se fistici şi lăsîndu -se greoi de pe un picior pe 
celălalt spuse încet: 

— Am observat mai înainte că funcţionarea lor e 
defectă... 

— Atunci de ce, tovarăşe inginer militar, nu mi -ați 
raportat această defecțiune? îl întrebă căpitanul pe un 
ton rece. Aţi încălcat cea mai elementară regulă de ordine 
interioară pe un vas militar, şi încă în condiţii de război. 
Sînt nevoit să vă pun în vedere lucrul acesta! Şi cum, 
tovarăşe inginer militar, duzele acestea nu funcționează 
de loc? Ori numai şi -au pierdut din capacitatea de 
funcționare? 

Fața lui Gorelov se acoperi cu pete roşii. 

— Duzele n -au ieşit din funcțiune, tovarăşe comandant; 
pierderea capacității e neînsemnată: vreo cinci, şase la 
sută. 

— Foarte bine! Căpitanul se întoarse spre cei doi 
savanți: 


— Dumneavoastră puteți să vă lăsați aparatele fără 
supraveghere un timp oarecare? 

— Putem! răspunseră amindoi, într -un singur glas. 

— Submarinul pleacă în urmărirea caşalotului. Pregătiți 
-vă! 

— Ura! Să trăiţi, tovarăşe comandant! strigă Marat cu 
voce slabă. Să trăiţi! 

Căpitanul îi zimbi şi se întoarse spre Gorelov: 

— Feodor Mihailovici, - ordonă el cu glas mai domol, - 
pregăteşte imediat motoarele. O pierdere chiar de zece la 
sută din capacitate, în cazul de față, n -are nici o 
importanţă. 

Chipul lui Gorelov păli aşa cum se întîmplă uneori la 
oamenii cu pielea oacheşă: fața i se făcu galbenă - 
cenuşie, ca ceara. Sub pielea obrajilor, însă, două noduri 
lunecau în sus şi -n jos, iar ochii lui priveau ferm şi 
hotărît. 

— Tovarăşe comandant, rosti el cu glasul uşor răguşit 
de emoție, intervenind în calitatea -i de şef -mecanic, 
socot de datoria mea să vă raportez că submarinul 
trebuie să rămină pe loc. Plecarea fără curățirea duzelor e 
prea riscantă. Mai ales că... pentru ce plecăm? Pentru un 
băiețandru... care, sigur, a şi pierit de mult... 

Simțul disciplinei, cu care se mindresc atit de mult 
marinarii sovietici, birui prima mişcare făcută fără voie: 
Marat, încordat ca un arc bine întins, rămase în pat, 
sfredelindu -l cu privirea pe inginerul mecanic. Zoologul 
mormăi ceva nedesluşit, dar plin de furie. Comisarul 
privea şi el ţintă la Gorelov, fără să scoată o vorbă. 
Şelavin clipea buimăcit, mutindu -şi ochii miopi de la 
Gorelov la căpitan şi înapoi, zguduit de libertatea de a -i 
vorbi astfel „zeului mărilor" aşa cum îl socotea el 
totdeauna pe căpitanul, vasului. 

Pe chipul căpitanului nu tresări nici un muşchi, dar 
ochii -i priveau ferm, neclintiți, şi ca totdeauna în astfel 
de ocazii rare, lucrul acesta producea o impresie 
neobişnuită. 


— Nu sintem la o consfătuire, unde poţi să critici 
dispozițiile mele, rosti căpitanul fără să ridice glasul. Te 
rog să îndeplineşti numaidecit ordinul meu. Pentru buna 
funcționare a duzelor, în limitele capacității micşorate cu 
zece la sută, dumneata porți toată răspunderea. lar 
pentru discuția neadmisă în condițiile unei misiuni de 
luptă, vei primi o sancțiune disciplinară. Poţi să pleci la 
postul dumitale, tovarăşe inginer militar. 

Căpitanul îl privea ţintă. După o şovăire de o clipă, 
aproape neobservată, Gorelov se înclină şi, tăcut, cu 
capul în jos, tîrîndu -şi picioarele mari, ieşi din infirmerie. 


* 


La postul central de comandă, zoologul care stătea lîngă 
ofiterul de cart, locotenentul -major Bogrov, simți în 
sfirşit mult aşteptata zguduitură uşoară a primei explozii 
în duza de la pupă. Asta s -a întîmplat la orele 
şaisprezece şi cincisprezece minute. Submarinul tresări 
uşor şi porni la drum. Locotenentul major mută pîrghiuța 
la următoarea diviziune de pe tabloul de comandă. 
Urmară alte explozii, una după alta, tot mai dese, şi 
zoologul nu mai simți izbiturile izolate, ci un fel de 
trepidaţii uşoare, care se contopeau. 

Din cabina de alături, prin uşa deschisă, se auzea glasul 
lui Pletniov, şeful radiotelegrafist: 

— Pavlik!... Pavlik!... Răspunde dacă mă auzi... Vorbeşte 
„Pioner". Vorbeşte „Pioner"... 

În dreapta, pe o măsuţă mică din apropiere, cursograful 
însemnă automat pe hartă drumul parcurs de submarin. 
Un cursograf asemănător se afla pe masa de lingă tabloul 
de comandă. 

În mijlocul încăperii postului central de comandă, la o 
masă rotundă, căpitanul sta aplecat asupra hărții 
albastre a reliefului fundului Mării Sargaselor. Fără să 
ridice capul, căpitanul dădu indicaţiile necesare: 

— Alexandr Leonidovici! Direcţia generală sud, cursă în 


zig -zag,; la fiecare cinci minute schimbare de la sud -vest 
spre sud -est şi invers. Trimite cercetaşii de pe ambele 
borduri pînă la distanța maximă. Corpul submarinului să 
fie încălzit şi să meargă învăluit de aburi la adincime de 
cinci sute de metri, viteza opt zecimi. Trebuie să ținem 
cont de duze... 

— Am înțeles, tovarăşe comandant! răspunse 
locotenentul -major Bogrov şi repetă cu exactitate 
instrucțiunile primite. 

— Lord, ce viteză poate avea un caşalot? întrebă 
căpitanul, după ce ascultă răspunsul locotenentului. 

— Depinde, tovarăşe căpitan, de cauzele care -l fac să 
fugă, dar şi de sexul, vîrstă, mărimea şi puterea fiecăruia, 
răspunse zoologul. Sub influența unei simple sperieturi, 
un caşalot -mascul matur, de o putere mijlocie, parcurge 
de la opt pînă la zece şi chiar douăzeci de mile pe oră, iar 
cu harponul în spinare, sub influența durerii, fricii, sau 
furiei, el trage o barcă cu o viteză de treizeci de mile pe 
oră. Judecînd după cele povestite de Marat şi de Ivan 
Stepanovici despre mărimea caşalotului nostru, atunci de 
bună seamă că parcurge acum pe puţin treizeci de mile 
pe oră. 

— Va să zică, încheie căpitanul îndreptîndu -se din şale, 
caşalotul e înaintea noastră la şaizeci pînă la şaptezeci şi 
cinci de mile. Dacă nu şi -a schimbat cumva brusc 
direcţia, trebuie să -l găsim şi să -l ajungem din urmă cel 
mai tîrziu peste două ore sau două ore şi jumătate. 

Glasul lui Pletniov din cabină, repeta monoton apelul la 
radio: 

— Vorbeşte  „Pioner'... Vorbeşte „Pioner'. Răspunde 
Pavlik!... Răspunde dacă mă auzi!... Pavlik!... Pavlik... 
Vorbeşte „Pioner”. 

Pe ecranul sferic şi boltit jucau umbre mari de peşti 
mari şi mici. Ele treceau dinspre prova submarinului spre 
pupă şi se topeau acolo aidoma unor mici nouraşi 
informi. Zoologul nu simțea mişcarea în zig -zag a 
submarinului, în plină viteză, nu se mai simțeau nici 


zguduiturile corpului submarinului, şi nici măcar acel 
tremur uşor. 

Între timp, aşa cum arătau aparatele de pe tabloul de 
comandă, submarinul înconjurat de un înveliş subțire, de 
aburi fierbinți şi împins de aproape opt sute de explozii pe 
minut prinse o viteză de şapte zeci şi cinci de mile pe oră. 

La fiecare cinci minute, cotind lin, „Pioner" îşi schimba 
direcția. Cursograful însemna îndată pe hartă aceste 
cotituri. Deodată pe ecran - în față, spre tribord - apăru o 
masă compactă şi întunecată, care înainta cu 
repeziciune, tăind calea submarinului. În aceeaşi clipă, 
sub ecran se aprinse un bec roşu şi se auzi un clopoțel 
automat de alarmă. Dar nici căpitanul, nici locotenentul 
nu făcură nimic ca să evite ciocnirea, ci urmăreau doar 
cu atenție, apropierea obstacolului. Exact după cinci 
secunde, submarinul îşi aplecă singur prova şi schimbind 
adîncimea, trecu pe sub un cîrd uriaş, compact de peşti 
mari. 

— Şi aici e automatizat? întrebă zoologul, mirat. 

Pentru prima oară vedea o comportare atît de 
independentă a submarinului. 

— Sigur că da! răspunse căpitanul. Dacă în decurs de 
cinci secunde, membrana de la provă a reflectorului 
ultrasonor interceptează încontinuu semnale refractate de 
una şi aceeaşi piedică apărută în calea noastră atunci un 
mecanism automat transmite o comandă duzelor 
circulare care joacă rolul de aparat de cîrmă, şi 
submarinul îşi schimbă în mod automat direcţia, luînd -o 
pe un drum liber. lar cînd membranele nu mai 
înregistrează obstacolul, atunci mecanismul automat 
trece submarinul pe vechea direcție. 

— Minunat! exclamă zoologul încîntat. Dar în cazul ăsta, 
la ce mai e nevoie de clopoțelul de alarmă şi de becul 
roşu? 

— Pentru cazul cînd comandantul submarinului ar avea 
vreo altă intenție decît să ocolească piedica. De aceea 
automatul aşteaptă cinci secunde. 


Căpitanul se cufundă din nou în calculele sale. Se lăsă o 
tăcere de lungă durată. 

În scurtele pauze se auzea din cabina radiotelegrafului 
glasul monoton, parcă obosit, al Iui Pletniov: 

— Pavlik! Răspunde, Pavlik! Vorbeşte  „Pioner'... 
Vorbeşte „Pioner"... Pavlik!... Pavlik!... 

— Cît am parcurs pînă acum în linie dreaptă, Alexandr 
Leonidovici? îl întrebă zoologul în şoaptă pe locotenentul - 
major. Sintem plecați de aproape treizeci şi cinci de 
minute. 

Locotenentul se uită pe harta de sub pana cursografului 
şi la indicatorul de distanță parcursă: 

— Treizeci şi una de mile. Lord. În nici un caz nu putem 
ajunge caşalotul înainte de şaizeci de mile. 

Zoologul se încruntă de durere şi, fără să -şi ia ochii de 
la ecran, întrebă: 

— Vă îndoiți cumva că -l vom ajunge din urmă? 

Locotenentul ridică din umeri. 

Se auzi zbîrniitul subțire ai telefonului. 

Căpitanul apăsă un buton şi pe ecranul televizorului 
apăru un tunel rotund, ca un con trunchiat şi slab 
luminat. O mulțime de ţevi orizontale treceau de la baza 
conului spre vîrful lui trunchiat. În semiobscuritatea 
acestui tunel, printre ţevi, se zărea silueta unui om care 
lucra ceva, stînd aplecat într -o poziție extrem de 
incomodă. 

Din reproductor țişni glasul înăbuşit, dar mulțumit al 
lui Gorelov: 

— Permiteţi -mi să raportez, tovarăşe comandant Am 
încercat din mers să curăț duzele, fără să le demontez, şi 
am izbutit, aşa că puteți ridica viteza submarinului pînă 
la maximum. 

Chipul căpitanului exprimă mirare, dar şi bucurie: 

— Mulţumesc, Feodor Mihailovici. Dar degeaba ţi -ai 
riscat viața, ducîndu -te în această cameră. La urma 
urmei nu erau chiar atît de importante aceste zece 
procente de pierdere a capacităţii. Acum ieşi mai repede 


de acolo şi prezintă -te la mine. 

— Am înţeles, tovarăşe comandant. 

Închizînd reproductorul şi ecranul, căpitanul se întoarse 
spre Bogrov şi -i spuse zimbind: 

— Dăi drumul la zece zecimi, Alexandr Leonidovici! Şi 
adăugă: Halal mecanic! Pesemne că în mod organic el nu 
se poate împăca nici cu cea mai mică defecțiune în 
funcționarea mecanismelor de care răspunde. De dragul 
lor, e gata să devină şi brutal... Şi încă ce brutalitate! 
După părerea mea, asta e o mutilare a sentimentului de 
onoare profesională! 

— În orice caz, pentru un om sovietic atitudinea lui e 
anormală, îşi dădu şi zoologul părerea, iar după un 
răstimp de tăcere adăugă: Dar, oricum ar fi, nu pot să 
sufăr omul care e crud față de copii. 

Îmbrăcat într -o salopetă albastră, murdar de funingine 
pe față şi cu mîinile aproape negre, Gorelov intră la postul 
de comandă. 

Privea la căpitan puţin stingherit, dar vesel şi oarecum 
sincer. 

Căpitanul îl întîimpină cu un zîmbet prietenesc. 

— De ce ai făcut asta, Feodor Mihailovici! îl mustră el 
blînd, stringindu -i mina. Acolo e doar o temperatură 
îngrozitoare. Poţi să te coci! Şi în clipa de față, ciştigul de 
viteză nu e chiar atit de important. 

— Scuzaţi -mă, Nikolai Borisovici! Nu puteam admite să 
ştiu submarinul în situația asta. Şi -apoi, am inimă bună, 
nu mi -e frică de căldură. 

Căpitanul tăcu o clipă; pe urmă rosti încet: 

— Ai vrut desigur să spui că ai inima sănătoasă... În 
sfirşit, fie! Acum du -te la dumneata. Dar - adăugă el - să 
ştii că mîine o să apară totuşi numele dumitale pe ordinul 
de zi... 

Gorelov se înclină şi, fără să mai scoată un cuvînt, ieşi. 
Căpitanul se cufundă iarăşi în cercetarea hărții de relief a 
fundului şi a curenților. 

Sus, pe cupola ecranului, apăru o umbră lungă şi mare 


cu contururi regulate şi line, ascuţită în față şi uşor 
rotunjită la spate. Nouraşul unduitor din spatele acestei 
siluete îngăduia să se precizeze cu exactitate ce anume e 
această umbră. 

— Deasupra noastră e un vapor, raportă locotenentul - 
major. Merge spre Trinidad sau Karakas. 

— Şi direcția vaselor de suprafaţă tot reflectorul 
ultrasonor ți -a indicat -o? întrebă neîncrezător zoologul. 

— Nu, - zimbi locotenentul -major, - dar prin această 
parte pustie a Oceanului Atlantic, în această direcţie trece 
numai o singură cale, mai mult sau mai puțin umblată - 
de la Londra spre țărmurile de nord ale Americii de Sud: 
Trinidad - Georgetown - Karakas. 

Multă vreme domni o linişte deplină. Dacă n -ar fi fost 
mişcarea umbrelor de pe ecran, s -ar fi putut crede că 
submarinul a încremenit pe loc. Pînă şi apelurile 
monotone ale lui Pletniov, apeluri care începură să fie 
plictisitoare, se contopiseră parcă în liniştea de la postul 
central şi n -o mai tulburau. 

„Ce -o fi cu Pavlik? se întrebă zoologul. Unde -i * acum? 
Mai trăieşte, oare, sărmanul băiat? Cum de a ajuns el în 
spinarea caşalotului? Dacă -i adevărat că era acolo... Dar 
dacă lui Marat i s -a părut? Cine ştie unde o fi zăcînd 
acum bietul copil, lipsit de puteri şi neajutorat! Poate 
chiar că -i rănit şi aşteaptă să -l salvăm!" 

— Răspunde, Pavlik! Răspunde, Pavlik... Vorbeşte 
„Pioner"... 

Zoologul nu avea astîmpăr. Trebuia să facă ceva, să se 
grăbească, să alerge, să caute... Această inactivitate, 
această linişte de mormînt, neclintirea vasului îl apăsau 
chinuitor. 

— Pavlik, alo, Pavlik! Vorbeşte „Pioner"... Vorbeşte 
„Pioner"... Răspunde dacă mă auzi! 

— Cincizeci de minute, Alexandr Leonidovici, spuse 
zoologul, uitîndu -se la ceas. Cît am făcut în linie 
dreaptă? 

— Cincizeci şi una de mile, Lord. 


— Şi nu se vede nimic... Nu se vede nimic! oftă zoologul 
şi începu să umble din nou prin cabină. 

După o clipă, se opri brusc: 

— Ce -aveți de gînd să faceți, tovarăşe căpitan, dacă nici 
după cincisprezece, douăzeci ori chiar treizeci de mile nu 
dăm de caşalot? 

Căpitanul înălță capul şi se uită tăcut la zoolog. Apoi 
răspunse: 

— Am să scotocesc oceanul prin împrejurimi, şi fiara tot 
am s -o găsesc. Trebuie neapărat să mă conving dacă 
băiatul se află pe spinarea ei sau nu... Numai să nu fi 
alunecat cumva de pe caşalot... 

Tăcu un răstimp, apoi adăugă: 

— Un singur lucru nu înțeleg: de ce nu pune armele în 
funcțiune? Doar are cu el pistolul ultrasonor, are 
mănuşile electrice... Şi a învățat de minune să le 
folosească. Ce s -a întîmplat? O fi rănit oare?... 

Zoologul asculta cu capul în piept. Fiecare cuvint al 
căpitanului rupea parcă o bucăţică din inima lui. Ah, 
Pavlik, Pavlik... Ce băiat, ce băiat bun! 

— Răspunde, Pavlik! Răspunde! Vorbeşte „Pioner'... 
Vorbeşte „Pi..." 

Din cabina de radio se auzi pe neaşteptate un zgomot de 
scaun răsturnat, vocea monotonă a lui Pletniov se 
întrerupse la jumătatea cuvîntului, o clipă începu să 
mormăie ceva nedesluşit, gemu parcă, şi deodată 
radiotelegrafistul începu să strige desperat: Vorbeşte, 
Pavlik! Te aud!... Veniţi încoa! Veniţi! Vorbeşte Pavlik!... 
Unde eşti, Pavlik? Unde eşti? Vorbeşte, te aud! 

Toţi, afară de ofițerul de cart, se năpustiră din încăperea 
postului central spre cabina de radio. 


CAPITOLUL XIII. PE SPINAREA CAŞALOTULUI 


Pavlik deschise ochii, dar nu văzu nimic. Bezna era de 


nepătruns. 

Forța care -l ținea pe Pavlik strîns lipit de spatele 
caşalotului mai slăbise puțin, şi băiatul, cu o sforțare, 
putu să ridice capul. O perdea neagră şi grea, în zvicniri 
dese, îl lovea şi -l plesnea fără zgomot peste cască. 
Bălăbănindu -se, capul i se lovea uneori dureros de 
pereții căştii. 

Un şuvoi de apă îl apăsa moale, dar cu putere pe piept şi 
pe cap, îi arunca înapoi picioarele care -i atîrnau liber, 
căutînd să -l smulgă din loc şi să -l arunce în beznă. 
Dedesubtul lui Pavlik se legăna ritmic o uriaşă matahală 
lunecoasă, de care se prinsese într -un fel de neînțeles, de 
parcă ar fi fost lipit. 

Deodată pricepu totul. Se afla pe caşalot... Străbătea 
abisurile oceanului pe un uriaş turbat care, cu o singură 
lovitură a cozii puternice, putea să -l facă praf chiar fără 
să sfărime costumul de scafandru... 

Îl cuprinse groaza şi simțea că iarăşi îşi pierde 
cunoştinţa. Desperat, se lovi cu capul şi cu pieptul de 
corpul fiarei. Presiunea şuvoiului de apă care năvălea 
zvicnind ritmic din față pe lingă coasta caşalotului parcă 
mai slăbise. Băiatul gemu, dar acest prim sunet în casca 
lui răsunătoare îl trezi. 

Îşi muşcă buza. Un gînd îi străfulgera prin minte. Poate 
că aparatul de radio funcționează şi o să -l audă cineva! 
Da, da, chiar aşa... poate că funcționează! S -o fi reparat 
de la sine! Şi, în aceeaşi clipă, din pieptul lui izbucni un 
țipăt plin de speranţă, dar şi de deznădejde: 

— Victor Abramovici! „Pioner"! Ascultă, „Pioner"! Eu sînt! 
Pavlik! Salvaţi -mă! Ajutooor! 

Cu buzele tremurînde, Pavlik asculta cu încordare, 
străduindu -se să prindă cel mai slab răspuns. 

Aceeaşi tăcere goală şi năprasnică îl înconjura din toate 
părțile. 

Atunci îşi lipi din nou capul de corpul caşalotului, 
închise ochii şi începu să plingă amarnic. 

Starea asta ţinu cel mult un minut sau două. Se opri 


brusc din plins. O idee neaşteptată sclipi atît de puternic, 
încît lumină parcă bezna adincurilor înconjurătoare. 

Caşalotul se îndepărtează de submarin tot mai mult şi 
mai mult. Asta înseamnă moartea...da, moartea... Şi cu 
cît se îndepărtează mai mult, cu atit mai sigură -i 
moartea. Trebue să mă desprind de caşalot. Dar încotro 
să mă îndrept pe urmă? Unde -i submarinul? Unde să -l 
caut? În jur numai adîncuri nesfirşite. Nesfirşite! Fără 
margini! Dar în sus?.. E aproape de tot! Am să mă ridic în 
sus! Acolo -i salvarea! Trec vase, vapoare. O să mă vadă şi 
o să mă ia pe bord... De unde eşti, băiatule? Ce minunat 
costum de scafandru ai pe tine!" 

Pavlik gemu iarăşi, cuprins de un nou acces de 
desperare. 

„Nu se poate!... Nu se poate!... De unde eşti, băiatule?" 
„Din U.R.S.S., de pe „Pioner', un submarin sovietic..." 
„Aha, din U.R.S.S! De pe un submarin sovietic?! Ia, ia 
povesteşte”... Nu se poate! 

Mai bine mor! Dar poate că Pletniov nu era în cabină... 
Poate că a ieşit şi acum s -a întors... 

— Viktor  Abramovici!... „Pioner'! Ascultă, „Pioner'! 
Ajutor! Eu sînt! Pavlik! Pavlik! Ajutor! 

Într -atît i se făcu milă de sine, încât buzele începură să - 
i tremure gata de plins, iar ochii i se umplură de lacrimi 
fierbinți, arzătoare. Scînci, dar imediat îşi reveni şi 
asculta cu încordare. 

Nici un răspuns. 

Aparatul de radio s -a stricat de tot. Ce -i de făcut? Ce -i 
de făcut? Să rămînă pe caşalot? Unde o să -l ducă? Să -l 
oprească? Dar cum? Cu ce? Mănuşile... Pistolul... Nu 
folosesc la nimic. Felinarul s -a stins, aparatul de radio 
nu funcționează, înseamnă că n -are electricitate. 

Pe lingă el, aproape de tot, trecu o umbră uriaşă, cu 
două şiruri de colți îndoiţi, strălucitori, de culoare 
galbenă. Pentru o clipă zări monstruoasa gură a 
rechinului sub botul lung, ieşit înainte, şi pîntecele aspru 
de culoare deschisă. După o clipă, unul la fel, sau poate 


acelaşi rechin, apăru din spatele caşalotului, îl ajunse 
repede din urmă şi avîntîndu -se în sus, îndoit ca un arc, 
descrise în jurul lui un cerc, trecu aproape de tot de 
Pavlik, o luă înainte, apoi se întoarse îndărăt. După 
primul rechin, din bezna adincurilor apărură unul după 
altul alți rechini, mereu alte şi alte guri deschise şi alți 
ochi timpi cu o strălucire tulbure, ca de porc. Roteau în 
jurul caşalotului şi -a lui Pavlik într -o horă tăcută, 
stringînd cercul din ce în ce mai mult, apropiindu -se cu 
tot mai multă îndrăzneală. 

Se luminase atît de tare, încît Pavlik putea să vadă 
limpede în spatele lui uriaşa coadă lată de şase metri care 
manevra pe lat de sus în jos, cu totul altfel decit la peştii 
propriu -zişi, care au coada lățită vertical şi o mişcă în 
dreapta şi -n stînga. Abia acum, văzînd cum îşi mişcă 
coada, Pavlik înţelese de ce înainta caşalotul în salturi 
atit de bruşte şi violente. 

În față, Pavlik abia putu să desluşească în partea 
dinapoi a capului, între spinare şi burtă, un înotător 
destul de mic, numai de vreo doi metri lungime şi un 
metru înălțime, care atîrna caraghios într -o parte ca o 
ureche de porc. Pavlik ştia că acolo, lingă înotătoarele 
acestea, se aflau cei doi ochi mici ca de bou ai 
caşalotului, dincolo de care începea capul monstruos şi 
gura îngrozitoare. 

Caşalotul se nelinişti parcă. Mişcările lui erau acum mai 
bruşte, mai violente, coada puternică începu să bată apa 
cu o nouă energie şi un torent din față îl lovi pe Pavlik cu 
o forță atît de mare, încît abia -abia putu să se aplece 
spre spatele caşalotului şi să -şi ascundă capul după o 
umflătură de grăsime. 

Dar nici rechinii nu se dădeau bătuți. Băgaseră oare de 
seamă că gigantul obosise, ori contau pe superioritatea 
lor numerică? Sau poate aceste animale de pradă ale 
marilor adincimi sînt mai puternice şi mai curajoase decit 
rudele lor de la suprafață, care n -au îndrăznit niciodată 
să atace un caşalot? În orice caz, urmărirea continua cu 


tot mai mare dirzenie. 

Caşalotul îşi schimbă poziția. Ridică uşor partea din față 
a corpului, cu capul pe o linie înclinată şi se îndreptă în 
sus, împins înainte de mişcările coadei ca de o elice 
uriaşă. Simţea oare nevoie să mai respire aer curat, ori 
căuta să iasă din adincurile primejdioase, ca să evite 
atacul rechinilor? 

Rechinii pricepură pesemne intenția caşalotului. Din 
prima clipă cînd, îndoindu -se, el pornise spre suprafață, 
unul dintre rechini, ieşind de sub caşalot, schimbă uşor 
direcția, se întoarse pe spate şi dintr -un salt se agăță de 
înotătorul de sub ochiul caşalotului. Dar în aceeaşi clipă, 
cu o singură mişcare aproape neobservată, gigantul se 
întoarse şi rechinul, atîrnat de înotător, zbură în virtutea 
inerției, de -a dreptul în gura deschisă. 

În clipa următoare, fălcile îngrozitoare se închiseră, 
fringînd uriaşul rechin în două, ca pe un creion iar 
amîndouă jumătăţile porniră domol spre fund. Un alt 
rechin nimeri întîmplător sub o lovitură a cozii şi, cu şira 
spinării frîntă, îndoit ca o păpuşă stricată, luă şi el calea 
primitoare a fundului. 

Numai aceste două victime fură de ajuns ca să abată 
întregul cîrd de rechini. Hrăpăreţele animale de pradă se 
năpustiră îndată asupra corpurilor fraților lor pieriți, care 
se mai zbăteau încă, spasmodic. 

Între timp, caşalotul înainta vertiginos în sus, spre 
suprafață. Se lumina din ce în ce mai mult. 

Deodată apele spintecate se dădură în lături şi, din două 
lovituri puternice ale cozii, caşalotul se ridică vertical ca o 
lumînare, ieşind aproape cu două treimi din lungimea lui 
deasupra apei. 

Pentru o clipă, Pavlik se arătă deasupra valurilor stîrnite 
de caşalot şi dispăru imediat sub apă. Dar şi această 
clipă îi fu de ajuns ca să vadă în jur, la suprafaţă cîteva 
fintîni arteziene, caracteristice cetaceelor, două şalupe cu 
oameni şi un mic vapor învăluit de aburi, care se îndrepta 
exact înspre partea unde se afla băiatul. 


Caşalotul zăcea pe suprafața apei, nemişcat, dînd 
drumul nu în sus, ci în față şi în lături, unor coloane de 
apă pulverizată şi de aburi care se răsfrîngeau la capete 
ca nişte pene lungi de struț, albe ca zăpada. Era desigur 
foarte obosit şi acum se odihnea şi -şi aduna puterile. 
Ridicînd uşor capul deasupra apei, Pavlik se uită îndărăt. 
Inima -i zvicnea puternic. 

Cu presiunea scăzută, vasul se apropia precaut. Pavlik 
observă pe provă un tun de aruncat harpoane. 

Aici, la lumina zilei, Pavlik îşi putu în sfirşit da seama 
cum a ajuns în această groaznică situație.. Cînd se uită 
mai bine, scoase un strigăt de uimire. 

lată deci cum se prinsese şi de ce se ținea atît de bine pe 
caşalot! Capătul rămas afară din frintura de cange înfiptă 
în coasta caşalotului îi nimerise întîmplător la centură, în 
inelul de care atîrna teaca stiletului pierdut în lupta cu 
caracatița. Cangea se înfipsese atit de bine în inel, încât 
nici împotrivirea apei la mişcările furioase ale caşalotului 
n -a putut să -l smulgă. lar capacul tabloului său de 
comandă, mai observă Pavlik abia acum, atîrna în jos, 
descoperind toți butonii şi pîrghiuțele cu care se minuiau 
mecanismele şi dispozitivele costumului de scafandru. 
Pesemne că atunci, în cala corăbiei, de emoție şi 
nerăbdare, apăsase fără să vrea pe butonul capacului. 
Capacul s -a dat peste cap, descoperind tabloul de 
comandă. Pavlik îl închise şi uită curînd de el, alarmat de 
situația atit de groaznică în care se afla chiar aici, la 
suprafața oceanului. Vaporul se apropia pe nesimţite de 
caşalot şi, la provă, lingă tunul da aruncat harpoane, 
băiatul văzu oameni agitați, pregătindu -se desigur să 
tragă. 

Pavlik încremeni, cu răsuflarea tăiată. 

Acuşi o să ucidă caşalotul, iar el, Pavlik, va fi scos de pe 
spinarea lui... „De unde eşti, băiete?" Dar nu -i el de vină. 
Caşalotul l -a scos la suprafață. „Ce minunat costum de 
scafandru! Ia să -l vedem şi noi". „Asta e trădare, Pavlik. 
Miîrşăvie!" Aşa o să spună căpitanul şi toți ceilalți... Toţi o 


să spună aşa..., Dar ce să facă?! Ce? Caşalotul a obosit, 
se odihneşte... doarme. Habar n -are de primejdia care -l 
paşte. Să se desprindă de caşalot? Să rămînă singur? Dar 
ce să facă în adîncurile lipsite de lumină, fără arme, cu 
mecanismele stricate? Va pieri! Mai bine să rămînă pe 
caşalot. El 1 -a salvat pînă acum de două ori. Numai de 
nu i -ar lua costumul de scafandru... Dar oricum, tot 
trădare este... 

— A -a -a -h! 

Fără să se gîndească, de desperare, Pavlik scoase un 
strigăt şi lovi din toate puterile cu pumnul bucata da 
cange în care era prins. 

Caşalotul tresări, zvicni într -o parte şi ridicînd sus 
coada, lovi cu ea în lat apa cu o putere atît de mare, de 
bubui ca o salvă asurzitoare trasă de citeva tunuri 
deodată. În clipa următoare, înnebunit de durere, uriaşul 
mamifer marin se cufundă fulgerător în adînc, arătînd 
pentru o clipă deasupra apei, vertical, coada şi partea 
dinapoi a corpului, unde era agăţat Pavlik. 

Crispat şi căzut aproape în leşin, Pavlik zăcea pe coasta 
caşalotului, ascunzindu -şi capul după umflătura de 
grăsime. 

Pierduse ultima şi poate singura posibilitate de salvare! 
Dar de astă dată n -o pierduse. Chiar el, Pavlik renunțase 
la ea, el a fugit de această salvare, încotro zboară acum 
caşalotul, înnebunit de furie şi durere? Şi cît o să se mai 
poată ţine pe spatele lui? Pentru cit timp are aer în 
balonul costumului de scafandru? Dar hrană? Gindul la 
hrană îi aduse aminte că e flămînd. Înainte de a cobori 
din submarin mîncase bine pe săturate, dar de atunci au 
trecut cam vreo opt ceasuri. Termosul lui era plin cu 
cacao fierbinte. Trebuia să facă în aşa fel, ca să -i ajungă 
pentru cît mai multă vreme. Va înghiți numai de vreo trei 
-patru ori, nu mai mult. Trebuia să facă economie. 

Caşalotul zbura ca fulgerul la o adincime nu prea mare. 
Nu se liniştise încă şi înainta cu sărituri bruşte, ritmice, 
îndoind mult sub el uriaşa -i coadă şi aruncînd -o cu 


putere în sus. Lumină era de ajuns, aşa cum se întîmplă 
în timpul zilei în Marea Sargaselor pînă la o adincime de o 
sută, o sută douăzeci de metri. Era un amurg luminos de 
un verde aprins. 

Pavlik deschise capacul tabloului de comandă şi apăsă 
pe butonul termosului. Simți numaideciît pe buze 
atingerea capătului rotund şi neted al țevişoarei şi înghiți 
cu nespusă plăcere de cîteva ori. 

Deodată băiatul încremeni cu gura deschisă. Ce prostie 
de neiertat! Făcuse apel la stația de radio a submarinului, 
în timp ce aparatul lui era reglat pe undele zoologului, a 
lui Skvoreşnea şi Marat! Doar vorbise cu ei, acolo, lîngă 
caravela spaniolă naufragiată! Cum de a putut să uite? 
Să cheme submarinul fără să -şi regleze aparatul pe unda 
respectivă! 

Cu mîinile tremurînde, Pavlik bijbii pe tabloul de 
comandă, o dată... apoi încă o dată... Pirghiuța aparatului 
de radio nu era la locul ei. Peste măsură de tulburat, 
Pavlik se aplecă şi încercă să vadă ce mai rămăsese pe 
tabloul de comandă. Dar lumina, care părea destul de vie, 
se dovedi înşelătoare: nu se putea desluşi nimica pe 
tablou, deşi, aplecindu -se, ajungea la jumătate metru de 
el. 

„Unde să fi dispărut, totuşi, pirghia? Să se fi stricat? 
Cînd? Cum? Caracatița!... Da, da, sigur... atunci s -o fi 
stricat şi a căzut jos!... 

Pavlik îşi trecu încetişor degetul metalic peste locul gol 
dintre pîrghiuța elicei şi butonul felinarului de luminat. 
Deodată, inima i se opri din loc. Pivotul de care se ţinea 
butonul era îndoit şi butonul era lipit de tablou între 
pozițiile „închis" şi „deschis”. Poate că tocmai din cauza 
asta nu arde felinarul! Cu băgare de seamă, Pavlik începu 
să dezdoaie şi să îndrepte butonul. Apoi, cu şi mai multă 
atenţie, îl trecu pe şănțulețul scobit la „deschis”. 

O puternică rază de lumină țişni din felinarul de pe 
cască. Strigătul de bucurie răbufnit din pieptul lui Pavlik 
se contopi parcă în acest şuvoi de lumină. 


Speriindu -se de lumină, caşalotul se aruncă în lături, 
dar băiatul nici nu simți această smucitură. Ridea în 
hohote, plin de fericire. 

Lumină! Are lumină! Cîtă bucurie! Ce bine te simți şi cât 
de uşor ţi -e sufletul! Are deci energie pentru elice! Pentru 
radio! Ura! Ura! 

Izbucni iarăşi într -un ris vesel şi fericit, dar deodată se 
opri din rîs şi fața -i se întunecă îngrijorată. 

„Nu, probabil că aparatul de radio n -o să funcționeze, 
nu poate funcționa fără pirghiuța de comandă şi de reglaj! 
Ar trebui să încerc elicea. Dar chiar dacă funcționează, 
unde să mă duc? Să văd totuşi, ce -i cu ea!" 

Încercă să mute pîrghiuța de comandă a elicei de -a 
lungul arcului şi constată că nu țăcăne trecînd peste 
cuiburile pozițiilor intermediare. Scoase dela centură 
felinarul de rezervă, care atîrna de un şnur, şi după ce 
apăsă pe un buton, îndreptă lumina felinarului asupra 
tabloului de comandă. 

Uitindu -se cu atenţie, observă că pîrghiuța aparatului 
de radio era într -adevăr smulsă de la locul ei, dar nu se 
pierduse. Căzind, se prinsese sub pirghiuţa elicei, care 
din această cauză luneca liber, fără să facă conjuncțiuni. 

„Ah blestemata de caracatiță! Ia te uită ce mi -a făcut!" 

După cîteva minute, cu multă migală şi răbdare, Pavlik 
despărți cele două pirghiuţe şi le fixă la locul lor. 

Ar fi voit, mai întii, să verifice funcţionarea aparatului de 
radio, dar nu putu. În această clipă hotărîtoare, țintuit de 
spaimă şi de nădejde, nu îndrăznea să facă această 
ultimă încercare. În cele din urmă, cu inima strînsă, 
atinse uşurel pîrghia aparatului de radio şi -l reglă pe 
unda submarinului. 

— ... Vorbeşte „Pioner"! Pavlik! Răspunde. Pavlik! 

Totul începu să i se învirtească în fața ochilor; vru să 
spună ceva, să strige, dar lacrimi îi ţişniră din ochi şi i se 
puse un nod în gît, iar din gura lui se desprindeau numai 
nişte sunete răguşite şi nedesluşite. 

— Răspunde, Pavlik! Răspunde! Vorbeşte „Pioner'. 


— Eu sînt! Eu sînt, Pavlik! Sint aici! Sînt aici!... Ajutor!... 
Ajutor!... 

Pe fața lui luminată de o bucurie mistuitoare curgeau 
şiroaie de lacrimi, iar strigătele se contopeau cu risul lui 
fericit! 

— Sînt aici, Victor Abramovici! Sînt pe caşalot! Mă duce, 
naiba ştie unde! Unde sînteți? Unde sînteți?! Ajutaţi -mă! 

Submarinul țişni din adîncurile întunecoase, tirînd după 
el o coadă scurtă de ceață care se topea repede. Plutea 
lin, fără zgomot, cum zboară probabil planetele prin 
spațiul fără de sfirşit al universului. 

Căzut în panică, încordindu -şi toată forța lui 
monstruoasă, caşalotul se năpusti prin salturi aproape 
spasmodice înapoi în adînc. În cască se auzi glasul 
căpitanului: 

— Ascultă, Pavlik! Urmărirea aceasta poate să dureze 
cine ştie cît... Ca să te scoatem de acolo, trebuie să 
ucidem caşalotul... Tu ai putea să faci acest lucru? 

Lui Pavlik i se strinse inima. Tăcu un răstimp, 
negăsindu -şi cuvintele, apoi răspunse: 

— Pot, tovarăşe comandant! Dar mi -e milă de el. 

— N -ai ce -i face, Pavlik, auzi glasul căpitanului. Doar n 
-o să tragem în el cu tunul ultrasonor. 

Răsună în receptor şi glasul tulburat al lui Marat: 

— Daţi -mi voie, tovarăşe comandant! Daţi -mi voie să vă 
raportez... 

— Spune, Marat, spune! 

— Chiar că ţi -e milă. Caşalotul 1 -a salvat de două ori pe 
Pavlik, şi de caracatiță, şi din boturile rechinilor. Lăsaţi -l 
să trăiască, tovarăşe comandant. Spuneţi -i lui Pavlik să 
dea drumul la elice cu toată viteza înainte, de -a lungul 
caşalotului. Pavlik o să se desprindă uşor şi o să se 
îndepărteze de coadă... 

Se auzi din nou glasul căpitanului: 

— Ai auzit, Pavlik, propunerea lui Marat? 

— Am auzit, tovarăşe comandant. Foarte bine. Aşa am 
să fac... 


Deschise tabloul de comandă şi, apăsînd pe butoanele 
respective, scoase afară elicea şi cîrmele. Apoi pipăi 
pîrghia elicei şi o mută brusc pe poziția extremă din 
stinga - „zece zecimi", viteza maximă. 

Din cauza şocului neaşteptat de puternic, totul începu 
să se învirtească şi să se întunece în fața ochilor lui 
Pavlik. Apoi văzu uriaşa umbră a caşalotului zburind ca 
fulgerul spre adînc, iar în spate zări submarinul 
apropiindu -se încet ca un munte cu nenumărate strii 
longitudinale. 

Dinspre tribordul submarinului se deschise o palieră şi 
uşile metalice se dădură în lături. Apropiindu -se cu mică 
viteză şi mlădiindu -se ca un peşte, Pavlik lunecă în 
deschizătura viu luminată în galben de becurile electrice. 


CAPITOLUL XIV. BOMBARDAREA ADÎNCURILOR 


Ofițerul de cart, locotenentul Kravţov, şedea în fața 
tabloului de comandă de la postul central şi privea 
gînditor la ecran şi la cupola lui. În amurgul azuriu al 
ecranului lunecau siluete întunecate de peşti, cefalopode 
şi moluşte de cele mai diferite forme şi mărimi. 

Submarinul plutea cu şase zecimi din viteza maximă - 
cincizeci şi cinci de mile pe oră - viteza lui medie, la care 
exploziile nu supuneau duzele la un efort prea mare, şi 
nici nu era nevoie să se încălzească corpul submarinului 
pentru a -l înconjura cu un înveliş de aburi. Din cînd în 
cînd, ochii locotenentului lunecau peste constelațiile de 
becuri mici, verzi, care ardeau liniştite pe tabloul de 
comandă şi pe peretele rotund al postului central, 
anunțind funcționarea normală, netulburată de nimic, a 
tuturor mecanismelor şi agregatelor navei submarine. 

Deodată locotenentul tresări, întinse mîna spre tabloul 
telefonic, şi fața lui liniştită se învioră. Apăsă pe butonul 
cu numărul doisprezece şi imediat, alături de tablou, se 


lumină un ecran mai mic, de o culoare mat -argintie. Pe 
ecran apăru imaginea infirmeriei cu paturile -canapele 
înşirate pe lîngă perete. În două dintre paturi se zăreau 
contururile a doi bolnavi, iar zoologul, în halat alb, 
cerceta la lumina mată a becului o eprubetă. Zoologul 
întoarse capul şi -şi aruncă privirea întrebătoare asupra 
ecranului: 

— Scuză -mă, Lord, rosti încet, aproape în şoaptă 
locotenentul. Nu mai aveam răbdare... Ce mai face 
Pavlik? 

Zoologul clătină din cap: 

— Doarme, răspunse el tot în şoaptă, apropiindu -se de 
ecran şi acoperindu -l aproape în întregime cu barba lui. 
Doarme, dar îi e somnul neliniştit. Pesemne că i s -au 
zdruncinat nervii: ţipă, sare din somn, mormăie ceva şi 
adoarme din nou. 

— Nu -i nimica, o să -i treacă... vru să spună 
locotenentul, dar nu sfirşi. 

De afară se auzi o bufnitură puternică, însoțită de o 
bubuitură prelungită, care răsună în  megafonul 
hidrofonului. Înainte de a apuca locotenentul şi zoologul 
să se desmeticească, uriaşa navă submarină se ridică cu 
prova în sus, se lăsă apoi imediat în jos şi, fără să -şi 
micşoreze viteza, în bubuitul continuu al unor explozii 
des repetate, începu să sară de colo, colo, zvirlită parcă de 
o forță neînțeleasă în sus, în jos, în toate părțile. 

Smuls din fața ecranului, zoologul fu aruncat pe un pat 
din apropiere. Într -un gest reflex, locotenentul se apucă 
de piciorul mesei înşurubate în podea şi astfel rămase pe 
loc. Ochii îi lunecară pe ceasul mare şi rotund, atiîrnat de 
perete: era fix ora optsprezece. În mod automat, 
nepricepînd încă ce se întimplase, apăsă cu degetul mîinii 
libere pe butonul de alarmă: „Atentiune! Toată lumea la 
posturi!" 

Într -o clipită, toate coridoarele submarinului se 
umplură de tropăit de picioare; apoi se lăsă liniştea, 
tulburată numai de loviturile dese, înăbuşite ale 


exploziilor de afară. 

Pină să -şi ia degetul de pe butonul semnalizării de 
alarmă, locotenentul îşi aruncă în treacăt privirea asupra 
ecranului sferic şi încremeni de uimire. În perspectiva 
adîncă a ecranului, pe fişia spre care cercetaşii infraroşii 
ai submarinului îşi trimiteau informaţiile din depărtare, 
venea cu o viteză extraordinară, în întîmpinarea „Pioner" - 
ului, învîrtejindu -se şi împrăştiindu -se, un nor uriaş, 
negru. În faţa norului, urmărite parcă de flăcările unui 
incendiu, nenumărate viețuitoare ale mării zburau 
îngrozite. Peştii din preajma submarinului se întorceau şi 
ei fulgerător şi, cuprinşi de panica generală, fugeau din 
calea norului amenințător. 

— Scuză -mă, Lord... Semnalele... biigui locotenentul 
grăbit şi închise telefonul şi televizorul, lăsîndu -l pe 
zoolog într -o stare de completă nedumerire şi 
buimăceală. 

După aceea, locotenentul răsuci pe tabloul de comandă 
două timone mici, aşezate una lingă alta: pe una din ele 
se putea citi inscripţia: „Cercetaş tribord", iar pe cealaltă: 
„Cercetaş babord". 

Norul acoperi îndată o fişie îngustă sus, pe ecran, 
precum şi partea de jos a cupolei lui. 

— Ei, drace! Ce înseamnă asta? O fi oare o erupție 
submarină? murmură locotenentul, oprind cu desăvirşire 
funcționarea duzelor. 

Căpitanul intră grăbit în sala centrală şi se clătină din 
pricina opririi bruşte a vasului. 

— Ce s -a întîmplat, tovarăşe locotenent? întrebă el încă 
din uşă. 

— Priviţi, tovarăşe comandant: în fața noastră se află 
ceva nedesluşit şi, în orice caz, amenințător. De aceea am 
oprit submarinul, aşteptînd ordinul dumneavoastră. 

Căpitanul văzu şi el pe ecran norul ce se apropia cu 
repeziciune. 

De afară continuau să se audă bubuituri înăbuşite, 
însoțite de vuietul din pilnia hidrofonului. Vasul oprit se 


clătina într -una. 

— Bine ai făcut,  încuviință căpitanul acțiunea 
locotenentului. Ce distanță avem pînă la sursa sunetelor? 
Direcţia lor? îşi continuă el scurtele întrebări, ţinindu -se 
de masă şi cercetind cu atenție ceața fumegindă de pe 
ecran şi enormele cîrduri de peşti şi alte viețuitoare ale 
fundurilor, care fugeau înspăimintate de primejdie. 

— Treizeci şi opt de mile! Direcţia, drept la prova! 
răspunse repede locotenentul, uitîndu -se la dispozitivele 
hidrofonului. 

— Cheamă -l repede pe Arsen Davidovici, sînt aici multe 
lucruri care -l interesează, spuse căpitanul şi, aplecîndu - 
se asupra hărții, trecu peste ea cîteva linii, se uită la 
aparate şi făcu un scurt calcul. Ce -o mai fi şi asta?! Se 
îndreptă brusc din şale. Fața îi era aspră, împietrită. 
Sunetele vin chiar de la stația noastră de mare adincime! 

În clipa aceea, zoologul şi locotenentul -major Bogrov 
intrară grăbiţi la postul central de comandă. 

Auzind ultimele cuvinte ale căpitanului, ei apreciară 
numaidecit situația. 

— Am avut mare noroc că am plecat, spuse locotenentul 
-major. După cum se pare e o erupție submarină a unui 
vulcan, altfel nu se explică norul de mil sau, poate, de 
cenuşă ori de tuf sfărimat, ridicat de pe fund... 

— Da, da... confirmă locotenentul Kravţov. Asta mi -a 
trecut şi mie prin minte. 

Căpitanul clătină din cap a îndoială, şi căzu pe gînduri. 
Zoologul tăcea şi continua să se uite la ecran. 

Înnebunite, primele cîrduri de vietăţi ale mării se şi 
apropiau de submarin, întimpinate de la douăzeci de 
kilometri de reflectoarele ultrasonore care transmiteau 
imaginile lor pe fişia inferioară a ecranului. 

În fața tuturora, mai aproape de suprafaţă, zburau ca 
săgețile delfinii cu boturile ascuţite. Acum nu le mai 
ardea de joacă. Numai rareori se mai înălțau în sus, 
făceau cîte o săritură deasupra apei, pentru a -şi 
împrospăta rezerva de aer în plămîni, apoi porneau din 


nou, ca fulgerul înainte. În urma lor, ţinîndu -se strîns de 
ei, treceau în zbor rapid mase întregi de înotători 
minunaţi ca scrumbiile aurii, boniți, peşti -cu -spadă, 
baracude, rechini şi cîțiva calmari [O specie de caracatițe 
mari. (n. r.) uriaşi întinzîndu -şi cele zece tentacule ca 
nişte țevi de eşapament, zburau cu spatele înainte, 
absorbind prin pilnioarele lor şi zvirlind afară şuvoaie 
puternice de apă. O turmă de caşaloți, vre -o treizeci la 
număr, împrăştiau cu capetele lor vietățile mici din jur pe 
care apoi în spate, le nimiceau cu cozile lor puternice. În 
urma acestor fiare de pradă, stăpini ai adîncurilor, la 
oarecare distanță goneau în cîrduri sau răzlețe, înotînd 
din răsputeri, alte şi alte vietăți, speriate, pornite într -o 
întrecere desperată, pe viață şi pe moarte. Ultimele lor 
rînduri erau învăluite treptat de frontul amenințător al 
norului, care le ajungea din urmă. 

Cercetaşii, care pătrunseseră departe, în adîncul acestui 
nor, trimiteau de acolo pe ecran vagi contururi de 
animale moarte, care pluteau cu burta în sus ori se 
înviîrtejau purtate de şuvoaiele, torenții şi valurile 
invizibile iscate aici pe neaşteptate. 

În cele din urmă, căpitanul ridică capul. Luase pesemne 
o hotărire. 

— Trebuie cu orice preț să aflăm ce se petrece acolo, se 
adresă el tuturor celor care se aflau la postul central. 
Sursa sunetelor nu se deplasează. Să ne apropiem deci de 
ea cel puţin cu încă zece kilometri, distanță de la care ne 
vom putea folosi cu mai multă eficacitate de serviciul 
cercetaşilor noştri, fără să primejduim prea mult nava. 
Iurii Pavlovici, porneşte înainte cu viteza trei zecimi, îi 
ordonă el locotenentului Kravţov. 

Într -un tangaj neîncetat, submarinul se urni din loc şi 
intră în masa vieţuitoarelor care alergau cuprinse de 
panică. O ceață deasă acoperi ecranul circular şi cupola 
sa. În această ceață se mai distingeau însă contururile 
nenumărațţilor arici de mare, stele de mare, goloturii, 
ofiuri, crini de mare, crabi, raci, meduze şi sifonofore, 


rămase în urma altor înotătoare mai bune. Printre ele se 
vedeau nenumărate trupuri mutilate de gorgonii de mare 
adincime şi pene de mare, precum şi mănunchiuri de alge 
rupte, purtate cu o putere extraordinară de apele puse în 
mişcare. 

În bubuitul neîncetat al loviturilor, „Pioner” se strecura 
domol prin haosul acesta de moarte şi distrugere. Cu 
fiecare kilometru, ceața se îngroşa tot mai greu, 
nepătrunsă chiar de razele infraroşii ale aparatelor celor 
doi cercetaşi. Cind cercetaşii ajunseră la o distanță de 
numai doi kilometri de vechea bază a submarinului, 
bubuiturile încetară deodată. Toţi tăcură. Fiecare la 
postul lui, asculta cu încordare şi aştepta, dar liniştea 
continua să rămînă netulburată. Cu fiecare clipă, fețele 
oamenilor se luminau tot mai mult, inimile lor băteau tot 
mai liniştit. 

Locotenentul Kravţov întrerupse tăcerea: 

— Am numărat o sută patruzeci şi două de bubuituri, îi 
raportă el căpitanului. Şi au început exact la orele 
optsprezece. 

— Foarte bine, răspunse căpitanul. Nu uita să treci asta 
în jurnalul de bord! 

În acest timp, cercetaşii se apropiau tot mai mult de 
vechea bază a submarinului. 

— Coboriîţi cercetaşul de la tribord mai aproape de fund, 
ordonă căpitanul. Faceţi în aşa fel, ca să putem cerceta 
cît mai bine fundul. 

Locotenentul Kravţov fixă timona din dreapta pe noua 
poziție. 

Fişia superioară din dreapta ecranului începu să se 
întunece din ce în ce, şi umbrele vagi, care lunecau pe ea, 
abia de se mai desluşeau. Pînă la urmă, bezna se îndesise 
atit de mult, încît totul se contopea într -o uniformitate 
oarbă. Între timp, tangajul pe invizibilele valuri 
submarine încetă treptat, şi submarinul înaintă liniştit, 
aproape pe nesimţite. 

Locotenentul nu -şi mai lua mîinile de pe timonă, 


dirijind cu prudență cercetaşul ba într -o parte, ba în 
cealaltă. Priveau cu toții la ecran, căutînd să prindă 
măcar o umbră cît de slabă, sau vreun semn de mişcare. 
Dar pe fundul uniform negru al ecranului nu se zărea 
nimic din ceea ce ar putea să observe un om cu ochiul 
liber. Era clar că cercetaşii infraroşii nu sînt de nici un 
folos aici, în apele tulburate de mil, stirnit de pe fund. 

— Ridicaţi cercetaşul la suprafață! dădu ordin căpitanul. 
Pe direcţia reflectoarelor ultrasonore! 

— Am înțeles, să ridicăm cercetaşul la suprafață! repetă 
locotenentul Kravţov, răsucind şi ridicînd în sus timona 
din stînga. 

— Viteza şase zecimi înainte! 

— Înţeles, şase zecimi înainte! rosti răspicat 
locotenentul, apăsînd la rînd pe cîteva clape de pe 
claviatura inferioară a tabloului de comandă şi mutînd 
pîrghiuța roşie cu încă trei diviziuni deasupra arcului. 

„Pioner" zvicni înainte, cu o viteză de două ori mai mare. 
După cincisprezece minute, razele ultrasonore ale 
reflectoarelor pătrunseră în zona vechii baze a 
submarinului. Fîşia inferioară a ecranului îşi recăpăta 
culoarea ei albăstruie, obişnuită, ce -i drept, însă ceva 
mai închisă. Din ordinul căpitanului, viteza submarinului 
fu micşorată din nou pînă la trei zecimi, şi reflectoarele 
porniră să cerceteze cu grijă fundul oceanului. Pe ecran 
apăru un peisaj cu totul necunoscut. Acolo unde înainte 
fundul oceanului era acoperit cu tufe de crini de mare, de 
gorgonii, pene de mare, fosforescente, corali de mare 
adîncime, printre care se tîrau crabi şi raci galbeni, roşii 
ca sîngele, sau palizi, goloturii vinetții, stele de mare, 
albastre şi roşii, ofiuri fragile, raci -eremiți împodobiți cu 
rozete întregi de actinii multicolore, acolo unde înainte 
clocotea fără zgomot, în beznă, o viață tăcută, specifică, 
se întindea acum un strat de nămol uniform şi mort, 
asupra căruia se înălțau uneori muşuroaie mici sau 
mănunchiuri de pene marine, ciuntite şi stinse, pe 
jumătate acoperite de mil. 


Încruntîndu -şi sprincenele dese şi stufoase, şi 
frămîntîndu -şi barba în pumn, zoologul privea tăcut 
pustiul acesta lipsit de bucurii şi de viață. 

— Dacă a fost o erupție vulcanică, - rosti el în cele din 
urmă, - atunci unde -i lava? Unde -i piatra ponce? Unde - 
i cenuşa? De ce termometrele din exterior nu arată 
ridicarea temperaturii apei? Şi, în sfirşit, unde -i craterul? 

— lată craterul! Şi nu numai unul, ci mai multe! 
exclamă locotenentul -major, arătînd nişte vagi pete 
negre, care se conturau în depărtare pe ecran. 

— Uitaţi -vă! Uitaţi -vă! Sînt multe! strigă şi locotenentul 
Kravţov. 

Şi într -adevăr, pe măsură ce vasul înainta, pe ecran 
apăreau tot mai multe pete rotunde. 

Apropiindu -se de planul din față, petele luau contururi 
mai clare, deşi norii de nămol care nu apucaseră încă să 
se depună, stinghereau funcţionarea reflectoarelor 
ultrasonore. Totuşi, se vedea destul de limpede că 
marginile acestor pete prezentau o circumferință aproape 
regulată, şi că spre centru, ele arătau mai negre ca nişte 
gropi sau puțuri. 

Curînd, toată partea din față a ecranului se acoperi cu 
astfel de pete care se perindau pe ecran - cînd dese, cînd 
contopindu -se - formînd nişte gropi uriaşe, cu marginile 
neregulate şi întrerupte, împrăştiate ca boabele de 
mazăre pe pinza albastră a ecranului. 

— Exact aici ne aflam noi, - observă zoologul, şi 
amintindu -şi parcă ceva, se întoarse spre căpitan, - şi 
Gorelov care insista atît de mult ca submarinul să rămînă 
pe loc!... Mare noroc că nu l -ați ascultat! 

Nimeni nu -i răspunse. 

Cu pumnii striînşi, aplecat înainte, căpitanul se aşezase 
lingă masă şi nu -şi lua ochii de la ecran. Nările i se 
dilataseră, şi era palid la față; se vedea că -l încearcă o 
emoție ascunsă. În cele din urmă ciocăni tare cu 
îndoiturile degetelor în masă şi se întoarse spre zoolog şi 
spre cei doi locotenențţi, care stăteau în picioare la spatele 


lui: 

— Spuneţi că e vulcan? Erupţie? întrebă el cu glas iritat, 
vibriînd de indignare. Ei bine, nu e nici un vulcan. Aici a 
avut loc un bombardament! Pricepeţi? Au aruncat bombe 
asupra submarinului nostru, asupra „Pioner' -ului 
nostru. 

Şi, ca în toiul unei lupte, îi porunci scurt locotenentului 
Kravţov: 

— Ridică amindoi cercetaşii la suprafață! Cinci salturi 
pe minut! Înălțimea salturilor, zece metri! Atenţie la 
orizont! 

În timp ce locotenentul manevra febril timonele 
cercetaşilor şi apăsa clapele tabloului de comandă, 
căpitanul se întoarse spre ecranul telefonic şi apăsă pe 
un buton. 

Pe ecranul luminat al televizorului apăru despărțitura 
tunului de la provă. Şeful acustician, Cijov, stătea într - 
un fotoliu, palid, dar liniştit, privind atent la ecranul 
televizorului pe care apăruse imaginea căpitanului. 

— Pregătiți -vă de luptă! auzi Cijov glasul autoritar al 
căpitanului. Ținta - metal, organică, sticlă... avioane sau 
nave. Din mediul acvatic, în cel aerian. Distanţa şi 
unghiul - după ecran. Aşteptaţi ordinele mele! 

În clipa aceea, cupola ecranului se lumină deodată, şi pe 
ea, deasupra oceanului liniştit, apăru cerul limpede şi 
albastru, cu cîțiva norişori izolați la zenit şi cu pata 
galbenă, strălucitoare a soarelui coborind spre asfințit. 
Spre zarea îndepărtată, circulară, şi ceva mai sus de ea, 
se vedeau la apus trei cruciulițe mici, iar sub ele, aproape 
de linia orizontului, se întindea o panglică unduioasă de 
fum. 

— Inamicul e în fața noastră, se auzi de la ecranul 
televizorului glasul liniştit al lui Cijov: trei avioane, iar 
sub ele, probabil, baza lor. Sub unghiul dat, tunul 
ultrasonor nu -şi atinge ținta. Trebuie să ne apropiem. 

Căpitanul vedea şi el limpede acelaşi lucru. Totuşi nu 
dădu nici un ordin pentru urmărirea inamicului. După o 


clipă de şovăire, în răstimpul căruia suprafața oceanului 
dispăru şi apăru iarăşi pe ecran, el îşi trecu mîna prin 
păr şi rosti: 

— La loc comanda! 

Amîndoi locotenenții se uitară nedumeriţi la căpitan. 

— Tovarăşe comandant! Se vedea bine că locotenentul - 
major Bogrov se străduieşte să -şi stăpinească cît mai 
mult glasul... Tovarăşe comandant, dar ne -au 
bombardat... Au vrut să ne nimicească... Ne -au atacat 
fără nici un motiv! Şi vreți să lăsați nepedepsit atacul 
acesta mişelesc? În jumătate de oră praful se alege din 
aceşti bandiți! 

Căpitanul zimbi cu căldură: 

— Vă înţeleg foarte bine, tovarăşi. Împărtăşesc pe deplin 
indignarea voastră. Dar lucrul cel mai important pentru 
noi e să nu ne demascăm, nici pe noi, nici armele 
noastre, pînă -n clipa hotărîtoare, care va sosi cînd vom 
ajunge la Vladivostok. Dacă inamicul crede că ne -a 
nimicit, cu atît mai bine. Poate că se va linişti şi va înceta 
urmărirea. Sarcina noastră, datoria noastră față de 
patrie, este să ajungem în termenul fixat la Vladivostok. 
Submarinul trebuie să străbată acest drum în cea mai 
mare taină şi în deplină siguranţă. Taina se vede că n - 
am izbutit s -o păstrăm pe deplin... Dar de unde au putut 
afla coordonatele noastre precise? Asta n -o mai înțeleg! 

— Eu ştiu... se auzi pe neaşteptate un glas stins. Uimiţi, 
întoarseră toți capetele spre uşă şi -l văzură pe Pavlik într 
-o cămaşă albă şi lungă aproape pînă la călciie. 
Sprijinindu -se de tocul uşii, cu ochii pe jumătate închişi, 
Pavlik se uita parcă somnoros undeva în gol, dincolo de 
căpitan, dincolo de peretele postului central de comandă, 
dincolo de imensitatea oceanului: privea într -o lume 
tulbure, îndepărtată, necunoscută şi neînțeleasă, din care 
prindea numai crimpeie. 

— Acum îmi dau seama...biigui el încet, ca în somn 
parcă. Mi -a explicat totul. Coordonatele sînt... sînt... 
definesc poziția punctului... punctului în spaţiu... Mi -a 


explicat... 

Vorbea cu vocea obosită, stinsă, lăsîndu -se tot mai jos, 
şi cînd era gata să cadă, zgomotul uşii care se deschise în 
spatele lui îi înăbuşi ultimele cuvinte. Şeful mecanic 
Gorelov se repezi la Pavlik, strigînd cu glas tare: 

— Pavlik, dragul meu! Cum ai nimerit aici? Îl prinse în 
braţele lui puternice şi ţinînd strîns la piept băiatul căzut 
într -un leşin adînc, trecu prin fața secției unde lucra, şi 
prin fața camerei şefului electrician, apoi prin cabinetul 
de biologie, intră în compartimentul infirmeriei. 

Revenindu -şi cel dintii în fire în urma acestei scene 
neaşteptate, zoologul alergă după cei. 

La postul central domni cîteva clipe tăcere. 

— Ce m -am speriat cînd 1 -am văzut apărînd aşa 
deodată! spuse însfirşit locotenentul -major Bogrov. 

— Da... rosti tărăgănat căpitanul, continuiînd să 
privească spre uşă. Dar cine o fi avut nevoie să -i explice 
ce sînt coordonatele şi de ce? 

Se întoarse spre locotenentul Kravţov şi, pe un ton 
preocupat, continuă să dea dispoziții: 

— Ne depărtăm la cincizeci de kilometri de locul vechii 
baze. Să se deplaseze mereu nava în zig -zag, în diferite 
direcţii. Starea de alarmă se ridică. Amindoi cercetaşii 
rămîn la suprafață. Să nu facă salturi mai dese decit cinci 
pe minut; înălțimea lor, maximum trei metri. Dacă apare 
ceva suspect, urmăriți atent cu ajutorul cercetaşilor, şi 
chemați -mă. Luaţi seama, tovarăşi: acum, trebuia să fim 
tot timpul cu ochii în patru! Sîntem căutați. Un duşman 
viclean, puternic şi crud ne urmăreşte. Să nu uităm nici o 
clipă că acest duşman ne poate pîndi şi s -ar putea să ne 
mai pregătească undeva vreo cursă. Îndeosebi acum. Să 
fim deci prudenți şi gata să înfruntăm orice. Anunţaţi 
acest lucru întregului echipaj al submarinului, tuturor 
membrilor expediției ştiinţifice. Peste două ore, dacă va fi 
linişte, am să trimit colaboratorii ştiinţifici şi o parte din 
echipaj să adune avutul expediției... cît a mai rămas după 
bombardament. lar după aceea, ne vom continua drumul. 


Sfirşitul părții întîi 


PARTEA A DOUA - TAINELE OCEANULUI 


CAPITOLUL I. EXCURSIA 


Dacă privim harta în relief a fundului Oceanului 
Atlantic, cu chenarul alburiu al centurei de mică 
adincime ce se întinde de -a lungul țărmurilor celor trei 
continente, cu  latele dungi albastre ale marilor 
profunzimi întunecate şi cu petele celor mai adinci 
depresiuni oceanice, ne izbeşte în ochi panglica albăstruie 
a unor adincimi medii, care urmînd prin mijlocul 
oceanului aproape cu exactitate linia şerpuitoare a 
țărmurilor celor două Americi, se desfăşoară de sus în 
jos, de la limita nordică a oceanului, pe lingă insula 
Islanda pînă în sud, unde apele lui se contopesc cu apele 
Antarcticei. 

La ecuator, această panglică albăstruie este străpunsă 
de pata lunguiață a uneia din cele mai adinci depresiuni 
ale Atlanticului. Renumita groapă de Romanche, aflată în 
virful acestei depresiuni de forma unui obuz, întrerupe 
parcă fişia albăstruie şi o sileşte să cotească brusc de pe 
ecuator spre sud. Această panglica albăstruie reprezintă 
cunoscutul lanț de munți submarini, numit pragul 
Atlanticului. El se înalță pînă la două -trei mii de metri 
deasupra fundului neted, puţin înclinat al oceanului, care 
atinge de ambele părți ale lanţului de munți o adincime 
de cinci -şase mii de metri. 

În aceste gropi albastre se întîlnesc uneori pete de un 
albastru închis de adîncimi şi mai mari, de şase, şapte şi 
chiar de peste opt mii de metri. 

Ce reprezintă, de fapt, acest lanţ de munţi submarini? În 
ce constă asemănarea sau deosebirea acestor munți de 
lanţurile de munți de pe continente? Ce rol au în 


distribuirea temperaturii după adincime şi a salinității? 
Influenţează ei oare direcția curenților de la suprafață? 
Dar a celor de la fund? Condiţiile de viață în adîncuri sînt 
oare la fel în ambele părți, la răsărit şi la apus de aceşti 
munți? 

La toate aceste întrebări voiau să răspundă savanții 
sovietici; în acest sens, se desfăşurau lucrările expediției 
ştiinţifice de pe „Pioner'. Oceanografia dispunea pînă 
acum de date foarte sumare şi nesigure. Oceanul îşi 
ascundea cu dirzenie şi cu rivnă tainele vieţii şi ale 
construcției lui. Străfundurile erau inaccesibile ochiului 
omenesc. Pentru a afla adîncimea oceanului într -un 
anumit loc, cercetătorul trebuia să desfăşoare cu băgare 
de seamă, de pe puntea vasului, kilometri întregi de cablu 
de oțel cu un plumb greu la capăt, cu o ţeavă lungă de 
sondaj care să ia mostră din fund, cu un batimetru ce se 
închide automat, pentru a obţine o probă din apa de pe 
fund, şi cu un termometru basculant pentru a defini 
temperatura apei la fund. 

Această operație dura ceasuri întregi, necesita maşini 
speciale şi complexe, cerea ca vasul să facă opriri 
îndelungate, implica riscul de a rupe sirma, ori de a 
pierde plumbul din pricina răbufnirii neaşteptate a 
vreunei furtuni sau din pricina unei greşeli de manevrare. 
Dar cîte sondaje din acestea au putut să efectueze 
expedițiile oceanografice din toate țările, începînd de la 
Cook şi pînă în zilele noastre? Cit de precise şi complete 
au fost aceste sondaje, dacă metodele temeinice, maşinile 
şi instrumentele s -au inventat abia în ultimii şaptezeci - 
şaptezeci şi cinci de ani? Zece mii de sondaje sînt mult 
prea puţine pentru suprafața întregului Ocean Atlantic, 
care acoperă optzeci şi două de milioane de kilometri 
pătraţi: cîte un sondaj la opt mii de kilometri pătrați! Şi 
cînd te gîndeşti că în toate oceanele şi în toate mările s - 
au efectuat în total vreo mie cinci sute de sondaje! În 
asemenea condiţii, poți prea bine să -ți faci o părere 
greşită despre relieful fundului de ocean, după cum un 


uriaş orb, al cărui pas este egal cu cîteva sute de 
kilometri, ar putea cu uşurinţă să treacă peste un lanț de 
munți, ca Uralii de pildă, şi ar continua să creadă că se 
plimbă pe un şes neted ca masa, întins cît Europa şi Asia 
la un loc. 

Abia de curind, o dată cu apariția sondei -ecou, situația 
s -a îmbunătăţit în mod simțitor, dar numai în unele fişii 
ale oceanului, pe unde trec vasele care fac curse regulate. 
Încolo, imensele pustiuri ale oceanelor, sînt încă în 
aşteptarea unor expediţii şi exploratori speciali, care, din 
păcate, s -ar putea să nu vină aşa curind. 

De patru zile şi cinci nopți, mergînd cu trei zecimi din 
viteza sa maximă, submarinul sovietic studia atent, pas 
cu pas, lanţul de munți al Oceanului Atlantic, pe o mare 
porțiune, de la Marea Sargaselor pînă la Ecuator. Ba 
ridicîndu -se deasupra munților, ba cercetind din mers 
povirnişurile lor la apus sau răsărit, ba descriind mari 
cercuri aproape de tot de fundul oceanului, la uriaşa 
adincime de cinci -şase mii de metri, submarinul 
dezvăluia cu ajutorul reflectoarelor sale ultrasonore şi a 
cercetaşilor infraroşii, multe lucruri despre care savanții 
oceanografi aveau doar o vagă idee, sau o imagine cu 
totul denaturată. 

La fiecare şase ore, cu regularitate, submarinul se 
apropia de poalele sau de povirnişurile munților şi se 
oprea. Bordul de metal al vasului se deschidea, şi pe fund 
se lăsau profesorul Lordkipanidze şi oceanograful Şelavin, 
însoțiți de  ajutorii lor, voluntari din echipajul 
submarinului. Ei efectuau lucrări ştiinţifice diferite: 
Şelavin lua probe de apă şi de sol, măsura temperatura, 
studia forța şi sensul curenților; zoologul urmărea viața 
animalelor de pe fund şi de adîncimi, le prindea şi le 
colecționa. Uneori se adunau cu toții şi porneau în 
plimbări pe fund sau pe povirnişurile munților, ridicînd în 
drumul lor nori de mil calcaros, format din cele mai 
uşoare scoici şi mai ales din schelete minuscule ale unor 
animale microscopice din familia foraminiferelor;, acest 


mil se depunea aici treptat, cam un centimetru la o mie 
de ani. 

Pe fundul oceanului se întilneau destul de des gropi 
înguste, lungi şi adinci, deşi în general părerea despre 
suprafața netedă a fundului la mari adîncimi se dovedea 
perfect justă. În milioane de ani de existență a oceanului, 
lanţul de munți din adîncuri s -a acoperit cu un strat 
gros de sedimente care au nivelat suprafața lui 
accidentată, crestele ascuţite, prăpăstiile şi văile, dîndu - 
le un aspect de colină cu povirnişurile line, neobservate 
de ochiul omenesc. De aceea toți au rămas uimiți cînd 
pentru prima oară, reflectoarele ultrasonore au adus pe 
ecran un peisaj golaş, care amintea o regiune muntoasă, 
brăzdată de văi strimte. Tulburat peste măsură, Şelavin îl 
rugă pe căpitan să oprească submarinul în apropierea 
lanţului de munți şi să stabilească acolo o bază. 

Din camera de evacuare apărură şapte siluete de 
oameni:  zoologul,  Şelavin, Marat, Pavlik, Matveev, 
Skvoreşnea şi Gorelov. Fiecare dintre cei doi savanți avea 
acum colaboratori printre membrii echipajului; Matveev şi 
Skvoreşnea, atraşi de la început de problemele 
oceanografice, deveniseră elevi sîrguincioşi şi ajutori ai lui 
Şelavin; Marat, Pavlik şi - spre surprinderea tuturora - 
Gorelov au arătat un deosebit interes pentru problemele 
de biologie şi zoologie a mării. 

Trebuie menționat că distinsul zoolog era oarecum 
tulburat de atenția pe care Gorelov începuse s -o 
manifesteze tot mai vădit față de ştiinţa lui preferată. 
După plecarea submarinului din Marea Sargaselor, chiar 
la prima staţie de mare adincime, cînd zoologul, Marat şi 
Pavlik coborau tocmai din submarin pentru a merge într - 
o excursie pe fund, se întilniră cu Gorelov care se întorcea 
pe vas după cercetarea din exterior a duzelor. Ridicînd 
mîna în chip de salut, Gorelov se sui pe palieră, gata să 
intre în cameră, dar deodată, fixindu -şi radiotelefonul pe 
unda zoologului şi chemîndu -1, îl rugă, pe un ton cum nu 
se poate mai amabil, să -i dea voie să -i însoțească, 


explicîndu -i că dispune de mult timp liber şi că i -ar face 
mare plăcere să participe şi el la o excursie ştiinţifică atit 
de interesantă. 

Zoologul, om cu inima deschisă, nutrea o prea 
întemeiată antipatie față de Gorelov, şi în atitudinea lui 
față de acest om căuta doar să nu iasă din limitele bunei 
-cuviințe; dar ca să -l refuze n -avea nici un motiv. 
Călcîndu -şi pe inimă, zoologul îi încuviință să ia parte la 
excursie. 

Participînd la excursie şi încîntat de originalitatea 
peisajului întunecat, de peştii care mişunau pretutindeni 
în jurul lor, ca nişte luminițe multicolore, Gorelov căuta 
cu rivnă mostre tot mai noi de animale de fund. Scotea 
probe de pămînt pentru oceanograf, glumea cu Marat şi 
cu Pavlik şi spre sfirşitul excursiei, îl bucură foarte mult 
pe zoolog, prinzind cu dibăcie un exemplar dintr -o specie 
cu totul nouă de meduze care, la primul semn de 
primejdie, se îngroapă în nămol. Zoologul încercase de 
două ori să prindă o astfel de moluscă, dar nu izbutise. 
Extaziat de această descoperire, zoologul îi aduse lui 
Gorelov mulțumiri călduroase. 

Din ziua aceea, Gorelov începu cu multă bucurie şi cu 
un interes vădit să ia parte la toate excursiile submarine 
ale zoologului. Ba mai mult, începu chiar să studieze cărți 
cu probleme de zoologie şi biologie marină, îşi petrecea 
fiecare oră liberă în laboratorul de biologie, urmărea cu 
interes lucrările zoologului, ajutîndu -i ori de cîte ori se 
ivea prilejul; iar la rîndul lui, zoologul, văzînd relațiile 
prieteneşti ce se stabiliseră între Gorelov şi Pavlik, se 
întreba uneori dacă nu s -a grăbit cumva şi dacă nu şi -a 
făcut o părere pripită despre cruzimea lui Gorelov față de 
copii. 

„Ca să vezi!" se gîndea zoologul. „Militarii sînt oameni 
hotărîți, drepţi. Ei judecă altfel. Îi interesează în primul 
rind munca lor, bunăstarea submarinului, iar cît priveşte 
omul şi chiar un copil, rămîn la ei uneori pe planul al 
doilea... Aşa e profesia asta” oftă el în concluzie. 


Pînă la urmă, Gorelov ajunse să fie nu numai un tolerat, 
ci chiar un membru dorit al excursiilor care se făceau sub 
conducerea zoologului. Iar în ziua aceea, cînd submarinul 
s -a oprit sau - cum spun hidrologii - şi -a fixat staţia la 
o mare adincime, lîngă lanțul de munți brăzdat de văi 
înguste şi de prăpăstii, participarea lui Gorelov la 
excursie se dovedi chiar salvatoare. 

Într -o dispoziție minunată, se pregăteau cu toţii să 
coboare din submarin. Şelavin apucase să le spună ce 
mare importanţă ştiinţifică avea excursia din ziua aceea. 

— Vom putea dovedi acum, - spunea el fericit şi 
tulburat, îmbrăciîndu -şi costumul de scafandru în 
camera de ieşire, - că şi pe fundul oceanului acționează 
forțe distrugătoare! Da, da! Vă puteţi oare închipui ce - 
nseamnă asta? Fundul mării este împărăția sedimentării, 
nu a distrugerii, spunea bătrinul Zupan. Şi a susținut în 
mod hotărît acest lucru. Pe fundul mării - spunea el, 
domneşte o veşnică linişte şi nemişcare. Aici nu există, - 
spunea el, - mişcarea apei, care pe uscat roade şi 
transportă lanțuri de munţi întregi. De curenții de pe 
fund nu se poate ține seama, - spunea el, - din cauza 
neînsemnatei viteze de deplasare. Şi, acolo, în fundul 
oceanelor, nu există nici acțiunea corosivă a atmosferei, 
ca factor de eroziune. Aici nu cade decit o ploaie liniştită, 
neîntreruptă, în decurs de milioane de ani, o ploaie de 
mici rămăşiţe ale organismelor vegetale şi animale, care 
trăiesc în straturile de sus ale mărilor şi oceanelor. Şi 
numai acest proces de sedimentare e caracteristic pentru 
fundul mării, susținea Zupan. 

— Ei, în fond are dreptate, observă zoologul, încheind 
ermetic cu un ac electric partea de sus a bocancului greu. 
Vom cobori la fund şi ne vom convinge de lucrul acesta... 

N -apucă să -şi termine replica şi zoologul regretă: 
observă pe chipul lui Şelavin o expresie plină de 
indignare: 

— Da, da, da! Vom cobori şi ne vom convinge! Dar, dacă 
-mi permiteți să vă întreb, de ce anume ne vom convinge 


peste o jumătate de oră? Ei bine, ne vom convinge că 
fundul mării nu este numai împărăția sedimentelor, ne 
vom convinge că acolo au loc şi procese de distrugere! Am 
văzut asta pe ecran, şi o vom vedea şi la fața locului. Da, 
da! 

— Dar dacă într -adevăr pe fundul oceanului nu există 
vinturi, torente şi rîuri, atunci cui i se datorează aceste 
procese? întrebă Gorelov, controlind încărcătura de 
hidrogen a raniței din spate, înainte de a intra în 
costumul de scafandru. 

— Vînturi nu există, dar curenți există, i -o tăie Şelavin, 
încheindu -şi cu acul electric pantalonii pe care -i 
îmbrăcase. E vorba numai de puterea şi ca să zic aşa, de 
gradul de continuitate cu care acționează. 

Permite -mi să -ți amintesc, tovarăşe Gorelov, că 
oceanografia cunoaşte destule cazuri care confirmă 
influența curenților de mari adincimi asupra reliefului 
fundului mării... 

Cu o serioziate comică, Gorelov se înclină, considerînd 
faptul că „i se amintise" acest lucru, drept un semn de 
respect față de erudiţia lui oceanografică, la drept vorbind 
destul de îndoielnică. Zoologul zimbi. Marat pufni în ris şi 
întoarse capul într -o parte, dar Şelavin, adresindu -se lui 
Gorelov, continuă cu aceeaşi înflăcărare: 

— ... În 1883, Buchanan, în strîmtorile dintre insulele 
Canare, la o adincime de aproape două mii de metri a 
descoperit un fund complet lipsit de nămol, în timp ce în 
jurul acestor locuri, la adincimi de 2500 metri, nămolul 
se găsea pretutindeni. Şi a găsit acolo prăpăstii 
submarine şi stînci abrupte întocmai ca şi pe uscat. În 
1886, observaţii asemănătoare a făcut şi viitorul amiral 
Makarov, în urma unor cercetări efectuate pe vasul 
„Viteaz" în strimtorile La Perouse. În oceanul Indian, între 
insulele Seychelles şi bancul de nisip Sayada -Mala, la 
adîncimi pînă la o mie şapte sute de metri, fundul este de 
asemenea complet curat, fără mil, deşi în alte locuri din 
apropiere, fundul oceanului e acoperit. Ce ne 


demonstrează toate acestea, şi multe alte observații, dacă 
nu vă e cu supărare?... Ele demonstrează că în anumite 
locuri, chiar la adîncimi mari, funcționează curenți cu 
mare putere erozivă şi aceştia nu sînt curenți de 
suprafață, datoraţi vîntului... sînt curenți permanenți, 
veşnici, de flux şi reflux, acționind cînd într -un sens, 
cînd în celălalt. 

— lartă -mă, tovarăşe Şelavin, se amestecă în discuţie 
Skvoreşnea. Cît oxigen ai în fiecare costum? se adresă el 
lui Matveev, care răspundea de întreg echipamentul 
scafandrilor de pe submarin. 

— Ca totdeauna, Andrei Vasilievici: şase doze pentru 
şase ore. 

— Comprimat, va să zică? 

— Comprimat... 

— Schimbă! Încarcă fiecare costum cu şase doze de 
oxigen lichid. Repidi! 

Deşi mirat, Matveev ieşi repede din cameră. Asupra lui 
Skvoreşnea începu să curgă o ploaie de întrebări: 

— De ce, Andrei Vasilievici? Pentru ce o rezervă atît de 
mare? Face oare să pierdem vremea din cauza asta? 

— Pentru lămuriri, vă rog să vă adresaţi lui Ivan 
Stepanovici, tună el cu glasul lui de bas, și zimbi pe sub 
mustața -i lungă... 

Îmbrăcat doar cu pantalonii de metal, Şelavin rămase 
buimăcit, clipind din genele lui blonde: 

— Nu înţeleg... Nu înțeleg nimic! De ce mie? 

— Păi n -ai zis dumneata ce piscuri de munți, ce 
prăpăstii, stînci şi văioage ne aşteaptă? Trebuie să fim 
pregătiți pentru orice eventualitate. În Elveţiile astea 
submarine nu -i greu să ti pierzi. Nu -i aşa? 

Cu zimbetul lui palid de totdeauna pe buze, Şelavin 
dădu din cap: 

— Sint absolut de acord cu inițiativa dumitale, Andrei 
Vasilievici. 


Peste cincisprezece minute ieşiră cu toți pe paliera care 
atîrna la vreo zece metri deasupra fundului. Raza 
reflectorului de mare putere abia străbătea vălurile groase 
de mil, stîrnit pe fund de exploziile duzelor, la oprirea 
submarinului. 

Elicele intrară în funcţiune, şi toți porniră să plutească 
domol deasupra fundului oceanului, cu o zecime din 
viteza maximă. Zona opacă în bezna albăstruie rămase 
curînd în urmă. Felinarele de pe căşti trimiteau un 
mănunchi conic de raze, care luminau înainte pe o 
distanță de cîțiva zeci de metri. 

Din cînd în cînd, zoologul se lăsa fulgerător la fund, 
smulgea cîte ceva din nămol şi, cu  exclamații 
triumfătoare, vira în uriaşul lui rucsac prada şerpuitoare 
sau tremurătoare ca gelatina. 

În dreapta şi în stînga pluteau ca nişte steluțe felinarele 
de pe frunte ale lui Gorelov, Marat şi Pavlik. Luminile lui 
Şelavin, Skvoreşnea şi Matveev, care o luaseră înainte, se 
zăreau vag, ca nişte pete nebuloase, galbene. 

Uneori se auzeau exclamațiile şi întrebările ajutoarelor 
zoologului. Deodată, Marat începu să strige: 

— O axidie, Arsen Davidovici! O axidie uriaşă, albă! 
Pentru prima oară văd una ca asta! S -o iau, sau nu e 
nevoie? 

— Cum arată? 

— E nespus de frumoasă! Seamănă cu o amforă. Şi are 
tulpina lungă. 

— Ce vorbeşti, Marat? începu să se agite savantul. Dacă 
e cumva „Hypobythia calicoda'", atunci te sărut chiar aici 
pe loc, pentru descoperirea asta! 

Alergă spre Marat, însoțit de risul tuturora. 

— Dau o jumătate de împărăție numai să văd sărutul 
acesta, ridea Gorelov. Ce sărutare mai poate să fie şi asta, 
prin două căşti! 

— În orice caz, Marat mă crede şi pe cuvînt, răspunse 
zoologul în glumă. Pentru o axidie buretoasă de mare 


adincime, care pînă acum se găsea numai în părțile de 
miazănoapte ale Oceanului Pacific, aş fi în stare - vorba 
lui Gorelov - să dau chiar jumătate din împărăția şahului 
Persiei... Da, ea e! strigă zoologul cînd cobori lingă Marat, 
aproape de fund. Ea e, drăguța! Îţi mulțumesc, Marat în 
numele ştiinţei sovietice. Dă -o, dă -o încoace! Fii atent! 
Bagă de seamă... picioruşul e foarte fragil!... 

— Stai! se auzi în clipa aceea glasul deznădăjduit de 
bas, al lui Gorelov. Îl ţin de coadă! Veniţi repede aici, 
Arsen Davidovici! Mi se pare că e ceva nou! S -a îngropat 
în mil. Mai repede!... 

Zoologul zbură fulgerător în partea opusă, unde vocea 
triumfătoare a lui Gorelov îi promitea o nouă bucurie. 

Într -o astfel de însufleţire, trecură pe nesimţite două ore 
şi, cu totul pe neaşteptate, răsună glasul lui Skvoreşnea: 

— Da' di ce zăboviți atita, tovarăşi? Noi am ajuns de - 
amu pi creastă. Eh, ce de minunăţii sînt aici! Veniţi 
repede! Vă relevez eu direcția... 

Peste o jumătate de oră se aflau cu toţii pe un platou 
rotund, străjuit din toate părțile de coloane dintr -un fel 
de rocă tare, muntoasă. 

— Uitaţi -vă, tovarăşi! Vedeţi? arătă Şelavin în jur. Pe 
platou nu se vede nici fir de nămol! E neted şi curat ca 
masa. Aici, la o înălțime de o mie cinci sute şaizeci de 
metri deasupra fundului oceanului acționează desigur un 
curent care mătură nămolul. Şi fără îndoială că e un 
curent cu flux şi reflux, căci curenții de suprafață la o 
astfel de adincime nici nu se mai simt, iar cei de fund sînt 
prea slabi pentru o astfel de acțiune. Dar ce anume 
determină aceşti curenți care spală nu numai piscurile, 
culmile şi stîncile, ci şi străbate toate prăpăstiile, văile şi 
văgăunile. Asta rămîne de văzut. E foarte important, 
tovarăşi, să cercetăm cu luare -aminte sectorul acesta. 
Propun să pornim în direcții diferite spre nord, sud şi 
apus. La răsărit n -avem ce cerceta, doar venim de acolo, 
şi în afară de fundul neted al mării n -avem ce vedea. 

Zis şi făcut. Însoţit de Gorelov şi Pavlik, Şelavin urma să 


intre în trecători, spre apus, chiar în inima lanțului de 
munți; spre miazănoapte porniră zoologul şi Matveev, iar 
spre miazăzi, Skvoreşnea şi Marat. 

Zoologul şi Matveev dispărură imediat din vedere, cotind 
în prima trecătoare din dreapta. Skvoreşnea şi cu Marat 
se ridicară cu cîțiva zeci de metri mai sus şi, trecînd peste 
un perete abrupt, dispărură şi ei curînd. 

Şelavin ocoli încet platoul, percutind mereu coloanele şi 
pereții de piatră cu muchia toporiştei. 

— Interesant, - mormăi el, - interesant. Hm... hm... 

— Ce -i? Ce e? întrebă Gorelov. 

— Ştii, dumneata, ce -i asta, dacă -mi permiţi să întreb 
arătă Şelavin, la lumina felinarului, o bucată de rocă pe 
care o desprinsese din stîncă. Granit, tăticule! Absolut! 
Pesemne că lanțul de munți s -a format aici din vremuri 
străvechi, ca rezultat al erupției magmei... Da, da... foarte 
interesant! 

Strecură bucata de granit în rucsacul care -i atîrna în 
spate şi -şi continuă drumul de -a lungul peretelui negru 
şi neted, care licărea slab de parcă ar fi fost lustruit. 

Se deschise o trecătoare largă, drept spre apus. 

— Minunat! exclamă Şelavin. E tocmai ceea ce ne 
trebuie. Să mergem cît putem prin crăpătura asta. Uitaţi - 
vă bine unde călcațţi; să nu cădeți... 

El intră cel dintii în defileul a cărui lățime ajungea aici 
aproximativ la treizeci de metri. De ambele părți se 
ridicau pereții negri de granit, curați şi presăraţi cu 
cristale de cvarț cu licăriri mate. Deasupra drumeților 
treceau uneori luminițele multicolore ale animalelor de 
mari adîncimi - peşti, raci şi moluşte. Pe fundul de piatră 
al văii golite de mil, pe pereţii accidentaţi şi cu ieşituri, 
întilneau ascidii de mari adincimi; lunecau domol stele de 
mare şi ofiuri cu raze dese, ramificate ca nişte dantele. 
Dar nu se vedeau nici goloturii, nici arici de mare şi nici 
alte moluşte amatoare de nămol. 

Uneori pereţii se apropiau boltindu -se deasupra 
capetelor exploratorilor şi coteau cînd într -o parte, cînd 


într -alta. Atunci te cuprindea spaima şi simțeai dorința 
să ieşi cît mai repede din aceste defileuri întunecate şi 
sumbre. Fundul văii, în general destul de întortocheat, 
urca şi cobora în pantă, acoperit pe alocuri cu bolovani 
uriaşi. Trebuia uneori, sprijinindu -te de ieşituri, să te 
cațări peste ei şi, trecînd peste stînci, nimereai în şanţuri 
adinci sau în vilcele largi, în care Pavlik cobora cu inima 
strînsă de frică. Luminiţele multicolore şi vii licăreau tot 
mai rar, strimtoarea devenea tot mai sumbră şi mai 
pustie. 

Cei trei mergeau în tăcere; rareori scoteau cîte o vorbă. 
Uneori în cască răsunau frinturi de fraze, pe care le 
schimbau zoologul cu Matveev şi Skvoreşnea cu Marat. 
Numai din cînd în cînd se auzea şi cîte un cuvînt rostit de 
Şelavin, care mergea grăbit în frunte: „Atenţie, povirniş!... 
Cotitură... Prag". La fiecare două -trei sute de metri, 
Şelavin se oprea, dădea drumul aparatului pentru 
măsurarea vitezei curentului, apoi porneau mai departe. 
Mergeau unul după altul - Şelavin în frunte, Pavlik în 
urma lui, iar Gorelov încheia şirul. Trecînd peste un prag 
nu prea înalt, Pavlik sări pe un bolovan mare de stincă 
din drumul lor, iar de acolo cobori cu paşi mari la vale, 
după Şelavin. Bolovanul se clătina. Imediat se auzi din 
spate strigătul înăbuşit al lui Gorelov. 

— Ei, drace! 

Pavlik întoarse capul. Din fundul văii se înălțau nori 
uşori de mil stîrnit cine ştie unde. 

— Ce -ați spus, Feodor Mihailovici? întrebă băiatul. 

Drept răspuns, auzi un gifiit şi un mormăit nedesluşit. 

— Ce s -a întîmplat, Feodor Mihailovici? întrebă Pavlik 
îngrijorat şi porni să urce înapoi spre pragul de piatră. 

— Pavlik! se auzi în cele din urmă glasul înăbuşit al lui 
Gorelov. Vino şi ajută -mă! 

Pavlik se sperie. Cățărindu -se pe suprafața accidentată 
a povirnişului, ajunse în virf. Piatra cea mare peste care 
abia sărise nu mai era acolo. Jos, înapoi, se zărea vag 
profilul mătăhălos al bolovanului, iar sub el licărea 


albăstrui costumul metalic de scafandru. 

— Ce -ai pățit? N -ai nevoie de mine? se auzi glasul lui 
Şelavin. 

— Nimic deosebit, răspunse cu răsuflarea tăiată 
Gorelov. M -a prins un bolovan care s -a rostogolit. Las' 
că mă ajută Pavlik. Pavlik, vino mai iute! 

Băiatul cobori în grabă şi împinse din răsputeri 
bolovanul prăvălit peste Gorelov. Cu forțele unite, izbutiră 
în sfirşit să -l urnească din loc şi Gorelov, oftînd şi 
gemînd, se ridică de pe fund. 

— Serios bolovan... rosti Gorelov potrivindu -şi 
echipamentul. Dacă s -ar fi întîmplat asta pe uscat, piftie 
m -ar fi făcut! Ba chiar şi aici, sub apă, s -ar fi terminat 
prost dacă n -aş fi avut costumul de scafandru. Ei, îţi 
mulțumesc, Pavlik! Acum hai fuga să -l ajungem din 
urmă pe Ivan Stepanovici. 

Şelavin ajunsese pesemne foarte departe, deoarece 
luminița lui nu se arătă multă vreme. Gorelov se lovise 
destul de rău la picior de învelişul metalic, aşa că mergea 
încet, şchiopătind. 

Din cînd în cînd, în pereții văii se deschideau defileuri 
laterale, ba largi, ba înguste, ca nişte văgăuni. Pe 
neaşteptate, dintr -unul din ele sări afară un uriaş crab 
roşu pe nişte picioare lungi şi puternice, cu foarfecele tot 
atit de puternic, ridicat ameninţțător în sus. Corpul uriaş 
al crabului, acoperit de carapace, se legăna pe picioarele 
frinte şi articulate întocmai ca un leagăn suspendat. 
Ochii negri, ieşiţi mult în afară, priveau fix, înfuriați parcă 
de apariția musafirilor nepoftiți. Speriat, Pavlik încremeni 
locului şi într -o clipă foarfecele lat şi gros îl prinse strîns 
ca într -un cleşte de oţel de picior, mai jos de genunchi. 
Se auzi un scrişnet puternic de metal şi apoi o piriitură. 
Părea că metalul costumului de scafandru trosneşte. 
Crabul se propti cu toate opt picioarele şi trase puternic 
de piciorul lui Pavlik. Băiatul scoase un țipăt, îşi pierdu 
echilibrul şi căzu. 

Gorelov, care apucase să facă cîțiva paşi înainte, se 


întoarse şi, scoțind repede toporişca, se năpusti asupra 
crabului. Fără să -i dea drumul băiatului, crabul se ridică 
şi mai sus pe picioarele lui întinse şi scoase ameninţător 
al doilea foarfece în întimpinarea lui Gorelov. Toporişca se 
lăsă cu putere şi dintr -o singură lovitură tăie cleştele. 
Abia după aceea, crabul lăsă piciorul lui Pavlik şi, cu o 
iuțeală de neînchipuit, dispăru în acelaşi defileu de unde 
apăruse. Toată scena n -a durat mai mult de un minut, şi 
dacă băiatul n -ar fi văzut cleştele tăiat, care zăcea pe 
fundul stîncos, ar fi putut crede că totul n -a fost decît un 
coşmar. 

— Ce monstru! mormăi el cu buzele palide. M -a trîntit... 
m -a trîntit jos... 

— Fleacuri, Pavlik, căuta Gorelov să -l liniştească. Cred 
că ai căzut mai repede de emoție decit din smucitura 
crabului. Ei, cum te simți? Ar trebui să ne grăbim. 

— Uite! Uite acolo, Feodor Mihailovici! strigă Pavlik 
speriat, lipindu -se de Gorelov şi arătînd spre defileul în 
care dispăruse crabul. 

Printre sfărimăturile de stîncă îngrămădite la intrarea în 
văgăuna îngustă, Gorelov zări cîteva perechi de ochi 
scînteietori şi o mulțime de foarfeci care se mişcau 
deasupra lor. 

— Să plecăm mai repede, Pavlik, îl zori Gorelov. Sînt 
pesemne multe jivine dintr -astea pe aici. Mai bine să ne 
vedem de drum. 

— Ce tot faceți voi acolo? interveni în discuţia lor glasul 
înflăcărat al lui Şelavin. De ce crabi e vorba? Ce n -ați 
mai văzut crabi? Veniți repede încoace! Am făcut o 
descoperire grozavă! Zăcăminte de aur de -o bogăție rară. 
Bucăţi de aur nativ extraordinar de mari. Am să -l 
înştiințez pe căpitan şi o să -l rog să -mi trimită oameni 
de pe submarin. Întrerup o clipă convorbirea cu voi şi iau 
legătura cu postul central de comandă. Iar voi veniţi fuga 
la mine... 

— Dar... staţi, staţi puţin! începu să strige Gorelov. Ivan 
Stepanovici! Sînteți departe de noi? 


Nici un răspuns. Pesemne că Şelavin apucase să treacă 
pe undele submarinului. 

— Ce naiba! se înfurie Gorelov. Dacă a cotit undeva într 
-un defileu lateral? Unde să -l cauţi acum! 

— Aşteaptă o clipă, se auzi glasul zoologului. După ce 
vorbeşte cu submarinul, reia legătura cu voi. 

— Da, bine, răspunse Gorelov. Hai, Pavlik, să mergem 
încet înainte. 

Porniră mai departe. Deşi Gorelov mergea şchiopătind, 
Pavlik abia mai putea să se ţină după el: începuse să 
obosească. 

Deodată undeva în față şi puţin la dreapta se auzi un 
bubuit scurt, înfundat; apoi se rostogoli ca un tunet ecoul 
şi se făcu iarăşi linişte. 

Gorelov şi Pavlik se opriră în loc, nedumeriți. 

— Ce -o mai fi şi asta? rosti Gorelov în şoaptă. 

Îngrijoraţi, porniră mai departe. Mergeau  tăcuţi, 
încetinind fără voia lor paşii şi privind cu teamă la pereții 
negri de stincă, la îngrămădirea de stinci aparent solide, 
la faliile care spintecau uneori aceşti pereți. Fundul de 
piatră părea curat, fără mil, dar apa din jur era, într -un 
fel inexplicabil, tot mai tulbure. Nori aurii de nămol 
înaintau în valuri prin văgăună, în întîmpinarea lui 
Gorelov şi Pavlik, învăluind într -o perdea tot mai deasă 
totul din jur. Înaintau tot mai anevoie; nu se mai vedea 
nimic la o distanţă de 2 -3 metri... 

Gorelov se opri, iar Pavlik se lipi de el, îngrozit. 

— De ce tace Ivan Stepanovici? întrebă Gorelov în 
şoaptă. Să nu fi terminat încă discuţia cu submarinul? 
Eu îl chem. Ce dracu' o lungeşte atîta! 

Apăsă pe un buton de pe tabloul de comandă şi ascultă 
cu luare -aminte. Nimeni nu -i răspunse. Gorelov îl 
chemă apoi pe zoolog şi -i povesti ce se întîmplase. 

— Hm! Ciudat! răspunse gînditor zoologul. Am să iau 
legătura cu submarinul, poate mai stă de vorbă cu Ivan 
Stepanovici. 

La chemarea zoologului, răspunse şeful de cart, 


locotenentul -major Bogrov. Bogrov le spuse că a vorbit 
cu Şelavin cu vreo zece minute în urmă şi că se 
pregăteşte tocmai să -i trimită cinci oameni din echipaj, 
pe care i -a cerut. 

Aflind că Şelavin nu răspunde la apeluri şi că tocmai 
acum zece minute s -a auzit o bubuitură, locotenentul - 
major ordonă să se înceteze îndată lucrările ştiinţifice; toți 
membrii expediției să se adune laolaltă şi să pornească în 
căutarea oceanografului. Totodată, locotenentul -major 
adăugă că va grăbi coborirea din submarin a celor cinci 
oameni ceruti, şi -l rugă pe zoolog să iasă cineva înaintea 
lor şi să releve pentru a le arăta drumul. 

Curînd, sus deasupra văii, printre norii de nămol, 
apărură două pete tulburi, de culoare portocalie. Cele 
două pete coborau cu repeziciune în jos, prindeau 
contururi, şi într -o clipă pe fundul văii, alături de 
Gorelov şi Pavlik, apărură zoologul cu Matveev. 

Oricât de îngrijorat era savantul, îi rugă totuşi pe Gorelov 
şi pe Pavlik să -i descrie de cîteva ori înfăţişarea, 
mărimea, culoarea şi forma crabului, regretînd că n -a 
putut să vadă monstrul cu ochii lui. 

— Şi spui că -ți venea pînă la genunchi? Înseamnă că 
avea vreo patruzeci de centimetri înălțime... mare! Grozav 
de mare! E drept că prin preajma Japoniei se găseşte un 
crab picnogon înalt de un metru. Dar acela nu -i atit de 
puternic şi îndrăzneţ. Nu, nu! Ăsta -i un caz cu totul 
excepțional!... Vai, ce rău îmi pare că n -am putut să -l 
văd! Şi -apoi nu uitaţi că sînt animale foarte deştepte. Aţi 
văzut cum în jurul acestui crab îndrăzneț au şi apărut 
alţii. Înseamnă că acţionează organizat, că se ajută între 
ei. Dar sinteți absolut siguri de lucrul acesta? Nu v -ați 
înşelat cumva? Poate vi s -a părut?... 

— Nu, nu, Arsen Davidovici. Doar i -am văzut amîndoi, 
întări Pavlik repede. 

— Hm, ce interesant! Îmi pare rău! 

Sus se arătară încă două pete portocalii, şi pe fund 
coboriră  Skvoreşnea şi Marat. Curind sosi şi 


detaşamentul trimis de submarin, în frunte cu comisarul 
Siomin,  Detaşamentul era echipat cu  tirnăcoape, 
cazmale, cu cartuşe de terenită şi cu un puternic reflector 
rotativ, care putea fi folosit ca un puternic far, împreună 
cu o ladă de acumulatori pentru el. Comisarul luă asupră 
-şi conducerea detaşamentului unit. 

Din informaţiile date de Gorelov, se putea trage 
concluzia că în timpul cît Pavlik 1 -a ajutat pe Gorelov să 
iasă de sub bolovan, şi apoi cît le -a trebuit ca să se lupte 
cu crabul, Şelavin nu putea să se îndepărteze prea mult 
de tovarăşii lui. Fără îndoială că se afla undeva în 
apropiere, chiar în valea principală spre apus, ori în 
vreuna din văgăunile laterale. 

Comisarul organiză repede cercetările, trimițind oamenii 
să cerceteze văgăunile laterale mai apropiate, din dreapta 
şi din stînga, fiecare în cîte o văgăună, iar el, comisarul, 
porni drept înainte spre apus, prin valea principală. La 
reflector şi pentru relevare în locul de adunare îl lăsă pe 
Pavlik. 

Toţi se împrăştiară îndată în direcțiile indicate. 


CAPITOLUL II. UN ATAC NEASTEPTAT 


Pe piciorul metalic, cu baza lată, reflectorul se învîrtea 
uniform în jurul axei lui şi snopul de lumină albăstruie se 
deplasa domol, ba lunecînd pe pereții negri, ba 
pătrunzînd departe, în spaţiu, de -a lungul văii. Milul 
răscolit se aşezase de mult, apa era liniştită şi străvezie 
ca cel mai pur cristal. 

Totul în jur părea pustiu şi cufundat în linişte. Numai 
rareori licărea umbra unui peşte de mare adincime, cu 
şiruri de luminițe multicolore, sau trecea în zbor vreun 
cîrd de răcuşori fosforescenți; pe urmă, din nou se 
înstăpiînea liniştea de neclintit a adincurilor întunecate. 

Urcat pe o stîncă izolată, care se înălța aproape în 


mijlocul văii, dominînd rarii bolovani de pe fund, Pavlik 
miînuia reflectorul. 

Nu se prea simțea în apele lui. Fiecare umbră apărută în 
preajmă -i îl făcea să tresară şi să -şi încordeze auzul. 

Trecuseră vreo zece minute de cînd au pornit toți în 
căutarea oceanografului. 

Pavlik se simțea tot mai obosit din pricina încordării şi a 
enervantei aşteptări a ceva amenințător şi înfricoşător. 
Din cînd în cînd răsunau sub cască glasurile tovarăşilor 
lui; locotenentul -major Bogrov şi zoologul îl întrebau 
dacă e linişte în jurul stîncii şi dacă nu s -a întors careva 
dintre tovarăşi. Dar şi aceste glasuri răsunau din ce în ce 
mai rar, poate că drumul, greutățile, grija pentru Şelavin 
îi făceau pe acei care întrebau să se gîndească mai mult 
la căutarea acestuia decît la băiatul care se afla în afara 
oricărei primejdii, pe o stîncă înaltă şi izolată. 

Cînd oboseala era pe cale să -l învingă, Pavlik apuca 
piciorul refiectorului şi apăsa pe un buton. 

Atunci începea să se audă biziitul uniform şi melodios al 
micului motor care învirtea automat reflectorul. Acest 
biziit îl mai liniştea şi -i dădea curaj. 

Din depărtare apăru umbra unui peşte mic, înconjurat 
de o slabă aureolă fosforescentă. Acest locuitor al marilor 
adîncimi - ce se apropia încet de stînca pe care se afla 
Pavlik - nu -i inspira băiatului nici o teamă, aşa că el 
urmărea plin de curiozitate cum înaintează peştele, fără 
să facă vreo sforțare. Conul de lumină al reflectorului 
trecu pe sub el şi -i înghiți pentru o clipă aureola 
fosforescentă care -l înconjura. Apoi peştele apăru din 
nou şi se putu observa corpul lui rotund, musculos, 
aproape de un metru lungime, cu înotătoarele mari, ca 
nişte seceri, şi coadă lată, puternică. Iată -l că intră într - 
o ceață deasă şi  scînteietoare de mici animale 
fosforescente,  răcuşori ori moluşte. Cu o dibăcie 
neaşteptată, peştele se năpusti în grosul acestei mulțimi 
de mici viețuitoare şi începu să le înghită cîte zece 
deodată cu gura larg deschisă. 


În clipa următoare, răsărind parcă din beznă, apăru 
încă un peşte de culoare neagră, catifelată, cu corpul 
subțire, cu coada puternică şi lată, cu capul turtit şi gura 
plină de dinți mici îndoiți înapoi. Acest peşte, de trei ori 
mai mic decît primul, ar fi putut părea o pradă uşoară a 
celui dinții şi totuşi, fără să se teamă, se apropie şi 
începu să se rotească în jurul celui mare, şerpuind şi 
descriind cercuri vertiginoase, apărindu -i ba dedesubt, 
ba în lături, dar de cele mai multe ori ieşindu -i în față şi 
privindu -l parcă cu stăruință şi fermitate în ochi pe 
uriaşul său adversar. Neluindu -l în seamă, peştele cel 
mare continua să -şi înghită prada care era pesemne mai 
uşoară şi mai gustoasă. 

Cu interes tot mai mare, Pavlik urmărea toată această 
scenă ciudată, fără să înțeleagă care era intenția peştelui 
cel mic şi sprinten. 

Deodată, într -un moment, cînd peştele cel mare îşi 
închise gura plină ca să -şi înghită prada, sfirleaza cea 
mică se repezi din față şi, cu o mişcare fulgerătoare îşi 
înfipse colții strimbi, prinziînd în gură botul duşmanului 
său. 

Pavlik sări în picioare şi chiar scoase un țipăt de uimire. 
Cu o mişcare bruscă îşi încleştă mîna pe piciorul 
reflectorului şi ţinînd fascicolul de lumină îndreptat 
numai într -acolo, urmări fără să -şi ia ochii, şi cu gura 
căscată, cele ce urmară. 

Surprins, peştele mare încremeni o clipă locului, apoi îşi 
scutură cu putere capul, ca un cîine care vrea să alunge o 
viespe de pe nas. Dar micul agresor nu se clinti nici cu o 
iotă. Ba dimpotrivă, băiatului i se păru că din 
scuturătură hrăpărețul - ajutindu -se cu coada - apucase 
şi mai vîrtos capul adversarului său. Atunci, peştele 
mare, nemaiputindu -se folosi de unica lui armă, dinții, 
cu botul prins ca într -un lacăt, începu să se învirtească 
şi, peste măsură de înfuriat, lovea cu coada în toate 
părțile, încolăcindu -se şi apoi desfăcindu -se ca un arc. 
Se lăsă fulgerător în jos, apoi se avintă în sus, şi scutura 


turbat din cap, străduindu -se să -şi deschidă botul, dar 
micul şi negrul peşte catifelat atirna fără să se desprindă 
de capul duşmanului, de parcă s -ar fi contopit cu el. Mai 
mult: văzînd cu ochii, urca mai sus, tot mai sus pe cap, 
deschizindu -şi tot mai larg botul elastic şi puternic. 
Curînd şi ochii peştelui mare dispărură în botul 
îngrozitor, apoi prin gitlejul umflat ca un mat umplut 
trecu tot capul lat şi rotund. Ca o mănuşă de cauciuc, 
întinzîndu -se şi acoperindu -l, micul prădalnic îmbrăca 
trupul cilindric al prăzii sale, şi fiecare mişcare plină de 
furie nu făcea decit să grăbească trecerea lui înainte. Cu 
cît prada intra mai adînc în pîntecul umflat al peştelui 
negru, cu atît se întindea mai tare burticica lui care, 
crescînd în volum se lăsa tot mai în jos. 

Lupta năprasnică se apropia de sfîrşit. Lipsit de afluența 
apei proaspete la branhii, prada se înăbuşea în burta 
dușmanului şi murea. Din botul larg deschis al 
prădalnicului atîrna partea dinapoi a prăzii cu coada care 
abia se mai mişca. Burta micului tîlhar se umflase ca un 
sac uriaş cu pereții subțiri şi străvezii, în care se 
înghesuia prada de cîteva ori mai mare. În lumina 
reflectorului, Pavlik vedea prin acest înveliş contururile 
vagi ale uriaşului peşte căzut pradă, încolăcit, cu capul 
mare şi cu ochii sticloşi, morţi. După o clipă, în botul 
învingătorului dispăru în cele din urmă şi coada. 

Micul hrăpăreț, lung de numai vreo treizeci de 
centimetri, cu burta străvezie excesiv de mare, se avîntă 
domol în sus şi dispăru în bezna de nepătruns. 

Trecu multă vreme pînă ce Pavlik îşi veni în fire după 
cele văzute. Se gindea la această lume în care cruda lege 
a vieții se împleteşte nemijlocit şi atit de strîns cu 
moartea. 

Glasul zoologului îl trezi: 

— Ei, băiete, ce se mai aude? Nimic nou? 

— Nimica, Arsen Davidovici... Dar la dumneavoastră? 

— La fel, Pavlik. Mi s -a părut suspectă o grămadă mare 
de pietre şi am stat s -o desfac. Acum pornesc mai 


departe. 

Se făcu din nou linişte. Pavlik privi în jur. În depărtare 
licăriră cîteva luminițe galbene şi verzi, care dispărură 
repede din vedere. Conul de lumină albăstruie al 
reflectorului luneca sus, deasupra fundului, răsfringindu 
-se pe pereţii întunecațţi ai văii. Dar în liniştea obişnuită a 
fundului, Pavlik mai degrabă simți decît văzu, că printre 
bolovanii şi sfărimăturile de stincă se mişcă parcă ceva. 
Întoarse lumina reflectorului în această parte şi, aplecînd 
-0, privi cu încordare. În aceeaşi clipă, înăbuşindu -şi un 
strigăt, se dădu înapoi îngrozit şi buimac. 

La douăzeci, douăzeci şi cinci de metri de stîncă, şi mai 
departe, cît vedea cu ochii, tot fundul văgăunii era 
acoperit cu un parchet singeriu, format dintr -o mulțime 
de plăci cornoase, hexagonale, acoperite de un lăstăriş 
mişcător de foarfece uriaşe, amenințătoare. 

Hoarde întregi de crabi gigantici umpleau tot spaţiul 
dintre stînci şi bolovani, se urcaseră pe ele, atirnau cu 
ghearele înfipte în fiecare ieşitură şi adîncitură. Ochii lor 
holbați, ieşiţi mult în afară, străluceau în lumina 
refectorului ca nişte boabe mari de agat. Orbiţi parcă de 
puternica lumină albăstruie a reflectorului, crabii se 
opriseră nemişcați pe picioarele lor strimbe. 

Această privelişte tinu doar cîteva secunde, dar lui 
Pavlik, care încremenise pe loc, i se păru o veşnicie. Raza 
conică de lumină lunecă deasupra fundului şi se întoarse 
spre peretele văgăunii. Bezna parcă se îngroşă şi mai 
mult. Pavlik nu era în stare să se mişte, încătuşat de 
groază şi buimăceală. Ce vor crabii aceştia? Încotro merg? 
Nu se vor urca oare şi aici, pe stînca asta? Pavlik îşi 
imagina înălțimea stîncii pe care se afla, povirnişurile ei 
netede, aproape drepte şi, liniştindu -se puțin, continuă 
să scruteze întunericul. Descriind un cerc, fascicolul de 
lumină al reflectorului se întoarse şi mătură iarăşi fundul 
cu razele lui albăstrui. 

În acest scurt răstimp, crabii ajunseseră aproape de 
stincă şi încremeniră din nou orbiți de lumina puternică. 


Primele lor rînduri - intrate în spațiul întunecat unde nu 
ajungea lumina reflectorului - continuau să înainteze, şi 
Pavlik desluşi cum încearcă să se caţere pe povirnişurile 
ei abrupte. Inima i se opri în loc. Crabii vor deci să ajungă 
la el! Îl caută pe el, pe Pavlik! Lumina reflectorului îi 
orbeşte... Trebuie să opresc reflectorul! Pavlik apăsă pe 
butonul de pe piciorul reflectorului şi fascicolul de lumină 
încremeni pe loc, smulgînd de pe fund, din neagra beznă, 
un cerc uriaş de carapace roşii, cu o întreagă pădure 
mişcătoare de foarfece. Dar în lumina difuză din jur, 
Pavlik observă o vagă mişcare neîntreruptă. Crabii 
porniseră să încercuiască stinca! Mulțimea lor întunecată 
se rostogolea repede pe fund, ocolind stînca din ambele 
părți. Pavlik se întoarse brusc şi, împiedicîndu -se cu 
piciorul de cablul întins de la lada cu acumulatoare spre 
reflector, era gata să cadă. 

Abia tinîndu -şi echilibrul, Pavlik privi în jos şi 
încremeni: crabii porniseră la atac! Se cățărau unul peste 
altul, formînd o piramidă cu baza lată şi, treaptă după 
treaptă, se înălțau cu repeziciune în sus. Pavlik 
încremenise şi ginduri fără şir începură să -i frămînte 
creierul: „Să cer ajutor... Dar tovarăşii sînt acum 
departe... Pînă vin, e prea tirziu... Crabii vor ajunge sus! 
Ce să fac! Ce să fac?! Dar tovarăşul Şelavin poate că -i 
rănit. Totuna -i... La dînsul se pot duce mai tîrziu..." Era 
gata să strige, să -l cheme pe comisar. 

Dar un gînd neaşteptat îi aduse uşurare. Inima începu 
să -i bată de bucurie: 

„Elicea!... Sacul din spate!... Mă înalt deasupra stincii, şi 
gata! Foarte simplu!... Nici un crab nu mă va ajunge!" 

Pavlik îşi îndreptă repede mîna spre tabloul de comandă. 
Cînd să apese însă pe butonul salvator, degetele îi 
încremeniră. 

„Dar reflectorul?... Să las reflectorul? Să părăsesc 
postul? Crabii pot să rupă cablurile. Detaşamentul va fi 
lipsit de lumina farului! Nu, nu! Pentru nimic în lume! Ce 
-i de făcut?" 


Pavlik aruncă o privire în jos. 

Piramida creştea cu repeziciune, ajungea tot mai 
aproape de virful stincii. 

Ca un torent viu, crabii se cățărau cu pădurea lor de 
foarfece uriaşe şi îngrozitoare, ridicate în sus. Încă două 
trepte şi vor fi sus, îl vor trînti jos şi... 

Deodată Pavlik se dojeni singur: „Prostule! Cum ai putut 
să uiți?... Cum ai putut să -ți pierzi firea în halul ăsta?" 

Smulse de la centură pistolul ultrasonor, îl îndreptă spre 
piramida crabilor şi apăsă pe primul buton, deasupra - 
„țintă organică". Riîndurile de sus ale crabilor înțepeniră, 
picioarele lor strimbe şi lungi se chirciră, iar foarfecele 
ridicate căzură fără vlagă în jos. În clipa următoare, toată 
piramida se nărui ca un castel din cărți de joc. Crabii 
morți se rostogoleau jos. Fără să -şi dea seama, Pavlik 
începu să ridă încet, minuind cu satisfacție pistolul de la 
dreapta la stinga şi înapoi, tot mai departe şi mai departe 
de stincă. Nimiciţi de undele sonore ale pistolului, şirurile 
de crabi cădeau la fund de parcă le -ar fi retezat cineva 
picioarele. Uitînd de toate, răzbunîndu -se pentru spaima 
prin care trecuse, Pavlik secera necruţător cu coasa lui 
invizibilă hoardele de asediatori. 

Deodată Pavlik auzi un scrişnet puternic de metal. Din 
pricina unei smucituri puternice, el se clătină şi era cît pe 
ce să cadă. Întoarse capul. Un crab uriaş, înalt de mai 
bine de o jumătate metru, îi încleştase genunchii cu 
foarfecele şi, sprijinindu -se cu picioarele de stincă, îl 
trăgea cu o putere de neînchipuit spre cealaltă margine a 
platoului. De acolo se îndreptau spre el o mulțime de 
foarfece, nenumărate picioare subțiri ca sîrma de oțel şi 
cu gheare în vârf se ridicau în sus. Înainte de a -şi fi putut 
da seama ce se întîmplă, pe platou năvăliră mai mulți 
crabi care se şi năpustiră asupra lui. Din nou se auzi un 
scrişnet îngrozitor, care -ți pătrundea pînă -n măduva 
oaselor; o smucitură puternică de celălalt picior şi Pavlik, 
stringînd spasmodic pistolul în mînă, căzu în genunchi. 
Dindu -i drumul de picior, primul crab îi încleştă repede 


cu foarfecele brațul lîngă cot. Ţeava pistolului se nimeri 
îndreptată exact în pieptul cu carapace al crabului. Doar 
o clipă ochii băiatului priviră ţintă în ochii animalului şi 
pe dată foarfecele crabului se desfăcu, picioarele -i se 
îndoiră şi el căzu pe platoul stîncii, mişcîndu -şi în agonie 
mustățile lui lungi. Pavlik îndreptă pistolul împotriva 
celorlalți duşmani care veneau mereu şi -l atacau. Nici nu 
apucau să se apropie, că şi cădeau în genunchi, striviți 
parcă de o forță nevăzută, şi nu se mai sculau. Miînuind 
febril pistolul, Pavlik nici nu observă cînd a scăpat din 
strînsoarea îngrozitoare a celuilalt crab care -i încleştase 
genunchiul. Sări în picioare şi alergă spre cealaltă 
margine a platoului. Acolo zări o altă piramidă pe care se 
ridicau cu stăruință în sus, noi şi noi valuri de asediatori. 
Ucigătoarele unde sonore distruseră în cîteva clipe şi 
această piramidă. Continuind să mînuiască în zig -zag 
țeava pistolului asupra mulțimii de crabi ce mişunau pe 
fund, cu cealaltă mină Pavlik apăsă pe butonul 
reflectorului aplecat în jos, să se rotească, dindu -i 
numărul maxim de turaţii. Conul de lumină porni repede 
să măture circular fundul, pînă aproape de poalele stincii, 
iar în urma lui, ținîndu -se strîns de el, raza sonoră 
împrăştia moartea. În cele din urmă, în mijlocul hoardelor 
de atacatori se iviră primele semne de învălmăşeală. Ba 
ici, ba colo, la apropierea razei, crabii o luau la fugă în 
toate părțile, dînd buzna unii peste alții şi trecînd peste 
spinările rîndurilor din spate, căutau să scape în beznă 
de raza aducătoare de moarte. 

Reflectorul mai descrise cîteva cercuri tot mai largi şi, în 
cele din urmă, Pavlik zări fundul văii acoperit numai de 
trupurile crabilor morți, iar departe văzu în lumina difuză 
din jurul fascicolului albăstrui ultimele şiruri de crabi, 
care se retrăgeau cu repeziciune... 

Pavlik lăsă jos pistolul. Miinile şi picioarele îi tremurau, 
apoi tot corpul începu să i se zgilțiie şi -l trecură sudorile. 
Băiatul abia se mai ținea pe picioare. 

Complet istovit, gata să -şi piardă cunoştinţa, se lăsă pe 


lada cu acumulatoare şi închise ochii. 

— De ce nu relevezi Pavlik? auzi deodată un glas 
îndepărtat şi înăbuşit, care trecea parcă prin vată. Ce 
faci? ai adormit? 

Pavlik se trezi. 

— Am înțeles, relevez, răspunse Pavlik tărăgănat, 
ridicîndu -se anevoie în picioare. 

Creierul îi era parcă învăluit în ceață, pricepea greu şi 
acționa ca în vis. 

Curînd, în raza reflectorului care luneca pe fund apăru 
silueta voinică a lui Skvoreşnea. Se apropia obosit de 
stincă şi deodată rămase locului, ca înlemnit. 

— Ce -i asta, Pavlik? strigă el uimit, arătînd cu mîna 
spre trupurile care acopereau fundul. 

— Crabii... răspunse Pavlik sleit de puteri şi se lăsă din 
nou pe ladă. M -au atacat... N -ați găsit nimic, Andrei 
Vasilievici? 

— Nu! Dar ia spune, ce s -o -ntîmplat aci? 

Pavlik însă n -avea cînd să -i povestească. Toţi îi cereau 
relevmente: şi Matveev, şi Marat, şi zoologul, toți oamenii 
detaşamentului. În sfirşit din beznă se desprinse şi 
comisarul, care venea ultimul. Toţi mergeau încet, obosiţi 
şi mîhniți de insuccesul căutărilor. Nimeni nu -l găsise pe 
Şelavin, nimeni nu dăduse nici măcar de vreo urmă a 
lui... Apropiindu -se însă şi auzind exclamările şi 
întrebările pline de înflăcărare ale lui Skvoreşnea, fiecare 
se grăbi să ajungă la punctul de adunare, nedumerit şi 
îngrijorat. Apoi venindu -şi în fire, Pavlik le povesti grăbit 
şi fără şir cum a rezistat la asediu. Exclamările lor de 
uimire nu mai luau sfirşit. 

Îngrijorarea  zoologului pentru soarta lui  Şelavin 
ajunsese la culme. Nu se putea împăca de loc cu gindul 
că o nenorocire ireparabilă a putut să se abată asupra 
prietenului său savant. La aceasta se mai adăuga şi 
supărarea că nici de astă dată n -a izbutit să vadă cu 
ochii lui în acțiune, aceşti crabi extraordinari, 
necunoscuți pînă atunci ştiinţei. Nici măcar trupurile lor 


nu le putu cerceta ca lumea, întrucît la prima atingere ele 
se desfăceau, transformîndu -se într -o masă informă, ce 
se risipea în apă. Undele ultrasonore nimiciseră orice 
legătură dintre moleculele organismelor lor, provocînd o 
totală dezagregare a materiei. 

Şi acest Chiasmodon niger!... „Piratul negru!'... Un 
peştişor mic, o nimica toată, învinge şi înghite o pradă de 
trei ori mai mare decît el, printr -o metodă necunocută 
încă ştiinţei! Această tainică şi neobişnuită metodă de 
vinătoare, în loc să o observe el, savantul, trebuia să afle 
din gura unui băiat, aproape copil, care poate că nici nu e 
în stare să i -o descrie în întregime! O zi nenorocoasă! 
Îngrozitoare... Da, da, îngrozitoare zi! 

Zoologul privi în jur, învăluindu -i cu privirea încețoşată 
pe tovarăşii lui care, adunaţi la poalele stîncii, discutau 
cu înflăcărare evenimentele zilei acelea, cînd deodată 
începu să strige, plin de îngrijorare: 

— Unde -i Gorelov, tovarăşi? Gorelov nu s -a întors 
încă!... 

Toţi se uitară buimăciți mai întîi la zoolog, apoi în jurul 
lor. 

Într -adevăr, Gorelov nu se afla printre ei. 


CAPITOLUL III. ÎNGROPAȚI ÎN NĂMOL 


Durerea dela picior îi trecuse fără urme. Spintecînd apa 
cu umărul, Gorelov păşea prin defileul de piatră ce urca 
simţitor în sus, strecurindu -se printre bolovanii care 
acopereau fundul. Pereţii accidentați ai văgăunii, cu o 
mulțime de ieşituri, aici se apropiau, aici se îndepărtau. 

După un sfert de oră de mers continuu, la o cotitură, se 
trezi pe neaşteptate în fața unui perete neted, cioplit 
parcă de un topor gigantic. Nu mai putea merge mai 
departe, aşa că trebuia să se întoarcă. Apropiindu -se de 
ieşire, Gorelov se opri şi chibzui: Pină se întorc ceilalți 


tovarăşi din cercetări va mai trece multă vreme. N -ar fi 
mai bine oare să folosească acest timp pentru cercetări în 
alte văgăuni? Da, n -ar fi rău... din toate punctele de 
vedere... Şi pe lingă asta, ce ar fi să -l găsească pe 
Şelavin, tocmai el, Gorelov? Îşi imagină limpede ce triumf 
va fi pentru el. De altfel nu -i mai puțin adevărat că -i era 
milă de acest om sincer, înflăcărat şi naiv ca un copil. 
Ăsta -i desigur un fleac, totuşi îi părea rău... 

Coti hotărit spre dreapta, trecu prin fața defileurilor 
patru şi cinci pe care le cercetau Matveev şi Belogolovii şi 
se afundă în cel următor, în al şaselea. 

Curînd, Gorelov observă să apa din jurul lui e tot mai 
tulbure, iar lumina felinarului, tot mai neputincioasă, 
căpătă o nuanță galbenă, apoi portocalie. Pe fund, la 
început numai în şanţuri şi în locurile joase, apoi şi pe 
locurile netede, găsi nămol, un nămol tare, bătătorit. Cu 
fiecare pas, grosimea stratului de nămol creştea mereu şi 
norii de mil ce se ridicau de sub picioarele lui se îngroşau 
tot mai mult. 

„Dar curentul!... îl străfulgeră un gînd prin minte. Oare 
curentul nu ajunge şi aici?" 

Pereţii se apropiau unul de celălalt, proeminențe ale lor 
ieşeau tot mai mult în afară, iar uneori se uneau 
deasupra capului lui Gorelov. De altfel se vedea că 
înălțimea acestor pereți şi îngustimea defileului se 
datorau stratificării nămolului, care de la un loc acoperea 
tot mai des defileul ca nişte căciuli uriaşe. Uneori, cînd 
trecea pe sub arcadele de nămol, ce se bolteau deasupra, 
bulgări mari cădeau, topindu -se înainte de a ajunge jos. 

Lui Gorelov nu -i păsa de toate astea. În el creştea 
credința că aici, şi numai aici, trebuie să -l caute pe 
Şelavin. Doar văzuse cu ochii lui cum s -a tulburat apa în 
valea principală, după ce s -a auzit bubuitura. Se 
strecura printre ieşiturile pereților, se tira peste bolovanii 
de piatră. Tîmplele îi zvicneau, sudoarea ii acoperea fața, 
răsufla tot mai anevoie şi începu să gifiie. Acoperişul era 
acum neîntrerupt. Înainta ca printr -un tunel. 


Din ceața portocalie se desprinse deodată în față o 
movilă înaltă de nămol. Cu mare greutate, Gorelov începu 
se urce. Nămolul nu era ca acela pe care -l întilnise pînă 
acum. Picioarele i se afundau adînc, tălpile nu găseau 
sprijin. Cu sforțări neînchipuite, Gorelov se tiri pînă sus, 
pe culmea movilei, şi se ridică în picioare, intrat pînă 
peste genunchi în mil. Gifiind, îşi roti privirea în jur şi, 
înălțind ochii, văzu deasupra capului său o boltă. 
Aspectul bolţii îl uimi pe Gorelov. Nu era de granit, negru 
şi strălucind slab în lumina felinarului, ci de o culoare 
cenuşie ca a cimentului umed, de o formă absolut 
neregulată. Părea că vremea nu apucase încă să 
netezească contururile aspre şi colțuroase ale bolții care 
se căsca întocmai ca o rană proaspăt deschisă. Gorelov se 
răsuci în spațiul strimt al văgăunii, lovindu -se tare, 
zgomotos, cu cotul metalic de o ieşitură a peretelui. În 
aceeaşi clipă, zări cu groază în boltă o crăpătură îngustă, 
şerpuitoare, care apăruse pe neaşteptate. N -apucă să 
facă vreo mişcare, şi un enorm bloc cenuşiu se desprinse 
cu zgomot uşor de pe boltă şi căzu jos. Gorelov simţi o 
lovitură puternică care -l trinti, şi o durere ascuţită în 
timplă. 

„Surpătură..." îi trecu prin minte un gînd aproape 
nepăsător şi totul dispăru în ceața neagră care -i învălui 
conştiinţa... 

Se trezi zăcînd pe o coastă. În poziţia în care fusese 
strivit de blocul de nămol desprins din boltă. Gorelov făcu 
o sforțare pentru a se ridica, dar căzu înapoi istovit. 

„Mi se pare că sînt rănit... Dar rana nu cred să fie 
serioasă... Nu mă doare... m -am lovit de muchia 
telefonului... Ce -i de făcut? Oare e gros stratul de nămol 
de deasupra mea?... Trebuie să cer ajutor... Singur nu pot 
ieşi de aici". 

Slăbiciunea îi cuprinse şi mai mult trupul, capul îi căzu 
într -o băltoacă lipicioasă de singe încă cald. Gorelov 
închise ochii şi cîteva clipe rămase sleit de puteri, fără 
gînduri. 


„Bu -bu -bu... bu -bu -bu... bu -bu -bu...' se auzi de 
undeva un bombănit nedesluşit. 

„Trebuie să cer ajutor..." se întoarse Gorelov la gindul 
dinainte, dar nu avea putere să pronunțe nici un cuvînt. 
Nu putea decit să asculte aceste sunete neînțelese care 
păreau că sînt ecoul zvicnetului din tîmple. Bombănitul 
se opri brusc, dar capul tot îi mai vijiia. 

Încercă să vorbească. 

— Alo!... răsună sub cască glasul lui slab şi înăbuşit. 
Alo! Vorbeşte... Gorelov... 

Tăcu şi ascultă atent. Nici un răspuns. 

„Nu mă aude nimeni... Vorbesc prea încet... Trebuie să 
vorbesc mai tare..." gîndi Gorelov, căutînd să se 
liniştească. După o clipă, adunîndu -şi forțele strigă - sau 
cel puţin aşa i se păru lui - din răsputeri: 

— Tovarăşi!... Veniţi încoace... Ajutor! Sint îngropat... 
Surpătură!... 

Istovit de această sforțare tăcu din nou şi ascultă cu 
încordare. Inima îi bătea să -i spargă pieptul. 

O tăcere fără margini, netulburată, domnea în jur. 

Gorelov zăcea nemişcat, cu ochii închişi, şi treptat 
gîndurile începură să -i revină: 

„Nu mă aud... De ce?... S -a stricat oare aparatul de 
radio?... Ce -i de făcut?... Ce să fac acum?...' Gindul 
acesta îi revenea tot mai stăruitor în minte. 

„Bu -bu -bu..." se auzi din nou murmurul înăbuşit de 
undeva de jos. Speriat, Gorelov ridică capul, depărtindu -1 
de pereții căştii. Sunetele nedesluşite încetară. Gorelov 
era încredințat că n -a fost o halucinație, că nu e nici 
zgomotul căştii de radio şi nici zvicnetul sîngelui în 
timple, cum i se păruse mai înainte. Nu, sunetele veneau 
de undeva din afară, de jos, cineva sau ceva. parcă trăia, 
făcea ceva, se mişca acolo, sub el. Ascultă multă vreme, 
cu răsuflarea tăiată. Dar liniştea domnea netulburată de 
nimic. 

Obosit, Gorelov îşi lăsă capul jos. Ce -l mai aşteaptă 
acum? Ce nouă primejdie se ascunde aici, în fundul 


acestor adîncimi necunoscute şi perfide? În fața noii 
amenințări, Gorelov uitase că e singur şi că tovarăşii lui 
nici nu bănuiesc unde se află. Îşi aduse în treacăt aminte 
de crabul care îl prinsese pe Pavlik de picior... Şi în nămol 
trăiesc, se hrănesc şi se înmulțesc o mulțime de animale 
de fund. Tot felul de goloturii, de arici de mare... Dar 
toate astea -s fleacuri. Nu poate oare să apară şi aici ceva 
îngrozitor, cu totul neaşteptat pentru tinăra şi oarba 
oceanografie? Ce a ştiut ea, de pildă, despre aceşti crabi 
gigantici?... 

„Bu -bu... bu -bu... bu -bu... bu..." 

Gorelov nu mai putu să -şi dezlipească urechea de 
cască. Dar nu mai încăpea nici o îndoială: sunetele 
înăbuşite veneau hotărît de jos, cu întreruperi scurte, ba 
apropiindu -se parcă, ba depărtîndu -se. De îndată ce 
Gorelov înălța capul, ele dispăreau, cînd însă atingea 
urechea sau tîmpla de cască, se auzeau din nou. 

Gorelov nu mai avea acum decît un singur gînd, un gînd 
care pusese stăpînire pe el: cum să evite întîlnirea cu 
această nouă şi necunoscută primejdie care -l amenința? 

Dar de ce trebuie neapărat să fie primejdie? Poate că e 
numai vreo vietate inofensivă, care sfredeleşte în granitul 
fundului. Şi el se teme de ea fără nici un motiv! Doar 
spunea odată Lord că există un fel de moluşte care -şi 
scobesc culcuşul sau chiar întregi vizuine în cele mai tari 
stinci de lingă ţțărmuri. Poate că zgomotul acesta nu -i 
decit ecoul frecării sacadate a valvulelor unei scoici, sau 
poate a altor dispozitive cu care sfredeleşte rocile dure. 

Gorelov se linişti şi mai mult cînd îşi dădu seama că 
sunetele acelea supecte nu se aud nici mai tare, nici mai 
clar... Ceea ce înseamnă că sursa lor nu se apropie de el 
şi nici nu are această tendință. Da, da... Mai mult ca 
sigur că e munca paşnică a vreunui animal care -şi vede 
de treaba lui. Ar fi bine însă dacă s -ar putea convinge de 
acest lucru... Dar cum? 

În timp ce tot chibzuia astfel, Gorelov se odihni destul de 
bine. Cu forțe noi, încercă să se ridice, dar pesemne că 


era acoperit de un strat gros de nămol, pe care nu era în 
stare să -l mişte. În lături, însă, masa umedă şi moale 
putea fi uşor pătrunsă. 

Gorelov încercă să iasă, strecurîndu -se printr -o parte 
unde nămolul i se părea mai moale. Simțindu -se în 
puteri - cît te poți simți în puteri într -o asemenea 
situație - Gorelov nu se mai gindea la sunetele care 
răzbăteau din cînd în cînd pînă la el. Nici nu -l mai 
deranjau. Începu să dea puternic din miini, trăgînd 
bulgării de nămol cu palmele lui largi de metal şi vîrîndu - 
i mereu sub el. Rezultatele muncii din primele clipe îl 
încurajară mult de tot. În faţa lui se formă un gol nu prea 
mare, slab luminat de felinarul mînjit de nămol. Cu 
forțele înnoite de speranţă, începu să se mişte într -acolo. 
După o jumătate de oră de muncă încordată, Gorelov se 
tiri în felul acesta aproape jumătate da metru. Se 
învrednici chiar să deschidă capacul tabloului de 
comandă de pe centură şi, apăsind pe butonul „hrană, 
sorbi cîteva înghițituri de cacao fierbinte. Cît de mult îi 
era acum recunoscător lui Skvoreşnea pentru prevederea 
şi grija lui! Aerul era minunat, iar oxigenul lichid, de 
bună seamă că -i va ajunge încă pentru multă vreme. 

Făcu o mică pauză, pentru a se odihni apoi se apucă de 
lucru cu o nouă energie. Dar n -apucă să înainteze nici 
cîțiva centimetri cînd, pe neaşteptate, degetele lui 
metalice scârțiiră, dînd peste ceva tare ca piatra. În prima 
clipă înlemni, dar, crezind că e vreun bolovan acoperit de 
nămol, se apucă să -şi croiască drum în sus de -a lungul 
lui. Muncea cu rivnă, făcînd doar scurte pauze pentru a 
se odihni, dar bolovanul de piatră nu se mai termina, 
continuînd să urce în sus, neted, fără proeminențe. 
Atunci îşi dădu seama că în fața lui se află peretele de 
granit al văgăunii. Toată munca lui fusese zadarnică. 

Îl cuprinse desperarea. Lăsă capul cu casca pe nămol şi, 
sleit de puteri, începu să se cutremure din tot trupul, 
zguduit parcă de un plins în hohote înăbuşite. 

Deodată îşi veni în fire. Cît oxigen i -a mai rămas oare? 


Oare cît a zăcut fără cunoştinţă după surpătură? Zece 
minute sau zece ore? Oricum, orele de viață îi erau 
numărate! N -are dreptul să stea cu mîinile în sîn. 
Trebuie să lupte pînă la capăt! 

„Bu -bu -bu... bu -bu -bu..." se auzi de jos mormăitul 
cunoscut. 

Cu o energie plină de deznădejde, Gorelov se apucă din 
nou de lucru. Dar acum, în mod inconştient, începu să 
scormonească în jos. De ce? Nici el nu -şi dădea seama. 

Intra aproape pînă -n brîu în vizuina pe care şi -o 
făcuse. Acoperit de noroi, felinarul abia mai lumina micul 
spaţiu din fața lui. Miinile îl dureau, sudoarea îi curgea 
pe față, orbindu -l. Să mai facă vreo cîteva mişcări şi o să 
se odihnească. Deodată degetele -i lunecară pe ceva neted 
şi sub el se auzi un scrişnet subțire. 

Degetele începură să curețe nămolul de pe piedică... 
Inima, gata să -i sară din piept, începu să bată cu o 
putere nebună. Ce -i asta? Ce înseamnă asta? O lopată? 
Cu neputinţă! Înainte de a -şi putea da seama ce se 
întîmplă, pe neaşteptate, aproape de tot, auzi de jos 
mormăitul cunoscut, şi în clipa următoare, din acest 
murmur înăbuşit desluşi destul de limpede cuvîntul: 

— Drace!... 

Aruncat parcă de o izbitură puternică, Gorelov sări 
înapoi în golul pe care şi -l săpase şi începu să strige din 
răsputeri: 

— Şelavin!... Şelavin!... Dumneata eşti? 

— În persoană. Dar cine -i acolo? 

— Eu, eu sînt! Eu, Gorelov. Dumnezeule! Vă căutăm... 
Eu sînt îngropat... 

— Dar eu nu sînt? Ei şi? 

Trecînd prin metalul costumelor de scafandru, cuvintele 
lui Şelavin, deşi surde, se auzeau totuşi destul de desluşit 
şi dovedeau un calm de invidiat, ba chiar prezența unei 
anumite doze de umor. Pe cît se pare, curajosul savant 
era departe de deznădejde şi nu -şi pierduse prezența de 
spirit nici într -o situaţie atit de gravă. Gorelov îşi aminti 


de obiceiul oceanografului de a vorbi singur cu glas tare, 
atunci cînd era prins într -o lucrare interesantă; de 
asemeni, exclama cu glas tare cînd nu -i reuşea vreun 
lucru ori cînd era prea încîntat de ceva. Şi iată că acest 
obicei nu -l părăsise nici acum, cînd se trezise îngropat în 
nămol. Tot bombănind, el îşi căuta liniştit salvarea. Fără 
nici o îndoială că sunetul care -l speriase atît de tare pe 
Gorelov era monologul lui. Gorelov izbucni în ris... 

— Cum te simți, Ivan Stepanovici? N -ai pățit nimica? 

— N -am nici pe naiba! Dar iată -mă şi cîrtiță. Îmi 
croiesc drum spre ieşire... Ce să fac?... Dar dumneata? 

— Sînt uşor rănit... Nimic grav. Am scormonit şi eu, dar 
am dat peste un perete de granit şi acum nu mai ştiu 
încotro s -o apuc. 

— În ce parte te îndrepţi? 

— Cum, în ce parte? Fireşte... drept înainte. 

— Ce -nseamnă aia: înainte? Dar ce, dumneata n -ai 
busolă, dacă îmi permiţi să te întreb?... Ori te pomeneşti 
că nu ştii să te foloseşti de ea? se auzeau întrebările 
oceanografului, rostite pe cunoscutul ton enervat, care 
acum însă părea pur şi simplu fermecător. 

Chiar aşa! Cum a putut să uite de un lucru atît de 
simplu, dar atit de necesar în situația în care se află? 
Fără să spună o vorbă, scoase mîna din noroiul de nămol 
şi ducînd -o la ochi se uită la busolă. 

— Peretele e spre nord, Ivan Stepanovici. 

— Foarte bine! Atunci ia -o spre apus, de -a lungul 
peretelui. Acolo -i ieşirea. Bolta s -a prăbuşit asupra mea 
cînd eram în mijlocul văgăunii, aproape de ieşire. Cred că 
e o movilă întreagă deasupra noastră. Ia -o spre apus, la 
un metru de perete, altfel dai de o ieşitură şi o să 
trebuiască să o ocoleşti. Chiar sub ieşitura asta am găsit 
aur... Un minunat teren aurifer. 

Ascuţitul spirit de observaţie al savantului, obişnuit să 
observe totul atunci cînd studiază vreun teren, se dovedi 
în momentul de față salvator. 

Prizonierii nămolului porniră cu forțe noi să -şi facă 


drum. Suflind din greu şi gifiind, Şelavin vorbea într - 
una, ba văicărindu -se că a pierdut terenul aurifer, ba 
povestind cu entuziasm despre o neobişnuită formă 
octoedrică a bucăţilor de aur nativ, care, de bună seamă, 
erau de origine hidrotermică... 

— Este un caz foarte rar, spunea Şelavin. Îţi dai seama 
ce interes va stirni în lumea ştiinţei? Ei, drăcie! Nămolul e 
atît de moale, încît dacă n -am avea costumele am putea 
să ne înecăm în el!...Absolut!... Pesemne că ne apropiem 
de straturile exterioare ale movilei, de ieşire... De altfel 
bine că am apucat să pun în geantă cîteva bucăți 
minunate din aurul acesta nativ. Sînt mari şi frumoase, 
cristale pure de formă octoedrică... O raritate! N -a mai 
întîlnit nimeni cristale de aur de această formă... 

— Ivan Stepanovici, - îl întrerupse Gorelov, - de ce nu 
mi -ați răspuns la chemări? Nu cumva vi s -a stricat 
aparatul de radio? 

— Surpătura s -a produs chiar în clipa cînd am terminat 
convorbirea cu submarinul şi mă pregăteam să reiau 
legătura cu voi. Tabloul meu de comandă era deschis şi s 
-a umplut cu nămol... mi s -au murdărit şi 
conjunctoarele. Aparatul dumitale merge? 

— Nu, nu merge şi nu pricep de ce. Pesemne că m -am 
lovit cu timpla de receptor şi 1 -am stricat. 

— Tot ce se poate... Dar cu rana cum stai? 

— Nu mai curge sînge. S -a oprit de mult. Simt numai o 
durere în timple. Dar nu -i nimica grav... 

— Ce -ai spus? N -am auzit ce -ai spus la urmă. 
Pesemne că ţi -ai dezlipit capul de cască şi sunetele nu 
ajung la urechile mele. 

— Da... Aşa e. 

— Păi vezi?... Cred că în curînd o să ies de aici. Nămolul 
s -a subțiat de tot. Dar dumneata cum stai? 

— În jurul meu, nămolul e la fel ca înainte. Tot atât de 
gros. Nu pot să manevrez repede. Nu -mi mai simt 
mîinile... Şi mă înăbuş... 

— Nu -i nimica! Mai rabdă puţin, dragul meu! Să scap 


eu de aici, şi -ți ies în întîmpinare. Mai odihneşte -te 
puţin. N -ai de ce să te grăbeşti. Bea puţină cacao, să mai 
prinzi puteri. 

O, nu! De odihnă îi arde lui!? Gorelov se grăbea 
muncind din răsputeri. Cu cît salvarea era mai aproape, 
cu atît ardea de nerăbdare să ajungă la ea. Scurma 
nămolul, epuizind pînă la ultimul strop de energie. Din 
cînd în cînd o ceață îi învăluia cunoştinţa; nu mai auzea 
glasul lui Şelavin, dar continua aproape automat să dea 
din mîinile -i sleite de puteri şi, centimetru cu centimetru, 
se tira înainte spre salvare, spre viață. 

— În sfirşit! Uf! În sfîrşit! les din nămol! auzi el glasul 
liniştit şi triumfător al oceanografului. 

Părea că salvarea e pentru el un lucru dinainte ştiut, şi 
că toată această tragică întîmplare o socoteşte ca un fel 
de experienţă ştiinţifică, de rezultatul căreia nu s -a îndoit 
nici o clipă. Totul merge aşa cum trebuia să meargă, 
experiența a reuşit. Spiritul de observație, cumpătul şi 
sîngele rece fuseseră intens puse la contribuţie, şi acum, 
satisfăcut, putea să se îndrepte din şale şi să răsufle 
uşurat: „Uf!" 

Gorelov îl vedea acum pe savant într -o lumină cu totul 
nouă. Încerca pentru el un sentiment de admiraţie şi 
recunoştinţă. Reieşea că rolurile s -au schimbat: el 
pornise să -l salveze pe savant şi cînd colo Şelavin îl va 
salva pe el. 

— Ivan Stepanovici... dragul meu... izbucni în şoaptă 
Gorelov. 

Nici un răspuns. Fără să -şi dezlipească ceafa de cască, 
Gorelov asculta încordat. A plecat oare? De bucurie să -l 
fi părăsit? Îl cuprinse o spaimă nebună, dar în clipa 
următoare auzi glasul repezit al lui Şelavin, tonul 
nesuferit, dar apropiat şi drag: 

— Ei, cum merge, tovarăşe Gorelov? Trebuie să bag 
virful căştii în movilă, ca să pot vorbi cu dumneata... 
Încep să mă strecor în întîmpinarea dumitale. Înaintez la 
un metru de perete şi un metru mai sus de ieşirea mea. 


Stai liniştit. Odihneşte -te. Eh, ce rău îmi pare că nu am o 
lopată! Dar şi aşa merge repede. 

Trecu totuşi aproape o oră pînă dădu pe sub nămol de 
casca lui Gorelov. Şelavin era nevoit să -şi croiască singur 
drum pînă la el: în ultima jumătate de oră, Gorelov nu 
mai răspunse la întrebările oceanografului. Înainte de a fi 
ajuns  Şelavin în preajma lui, Gorelov îşi pierduse 
cunoştinţa. Sleit şi el de puteri, apăsat de o greutate de 
neînchipuit, Şelavin izbuti să -l scoată de sub movila de 
nămol şi -l întinse la poalele ei. Deschizind tabloul de 
comandă de la centura lui Gorelov, apăsă pe un buton 
pentru a -i trimite în cască un puternic şuvoi de oxigen. 
Dar nici acest şoc, de obicei miraculos, nu dădu rezultate. 
Gorelov nu -şi revenea în fire. Atunci, renunțind la 
odihnă, după ce sorbi cîteva înghițituri de cacao, pentru a 
mai prinde puteri, oceanograful luă trupul lui Gorelov în 
spate şi porni pe valea principală. Dar o oboseală 
neînchipuită puse curînd stăpinire pe el: era aproape sleit 
de puteri. Abia mişcîndu -şi picioarele şi învingînd cu 
greu rezistența apei, înainta pe fundul plin cu bolovani de 
piatră, trecînd peste ei şi strecurindu -se, cu corpul 
neînsuflețit al lui Gorelov în spate, prin strimtoarea 
întortocheată a văii. Nu mai era în stare să se mai 
gindească la nimic şi nici măcar să se mai bucure că a 
scăpat din primejdie nu mai putea, cînd iată că în 
depărtare licări lumina salvatoare a reflectorului. Curînd, 
citeva siluete omeneşti se repeziră în întîmpinarea lui, 
gesticulînd desperate. Adevărata satisfacție, aproape 
fericirea, Şelavin o simți abia atunci cînd, uşurat de 
povara trupului lui Gorelov, închise ochii şi pierzîndu -şi 
pe jumătate cunoştinţa, putu să se lase în braţele întinse 
ale tovarăşilor lui... 


CAPITOLUL IV. DOUĂ TAINE DESCOPERITE 


După bombardamentul din Marea  Sargaselor, 
submarinul se deplasă douăsprezece zile şi douăsprezece 
nopţi la rînd, cu mici staţionări necesare cercetărilor. În 
acest timp, cei doi savanţi, cu ajutoarele lor, studiară 
munții submarini precum şi uriaşa întindere a fundului 
oceanului între lanțul de munți şi  povirnişul 
continentului african. Descoperiră numeroase dealuri, 
multe vilcele adinci şi chiar cîțiva munți care se înălțau 
mult deasupra fundului. Multiplele însemnări ale lui 
Şelavin prezentau un tablou complet asupra regimului 
termic al straturilor de apă de mare adincime şi al celor 
din apropierea fundului, asupra densității apei, a 
salinității şi compoziţiei ei chimice. Mostrele de rocă 
muntoasă şi de mil, găsite de Şelavin limpezeau acum 
multe capitole neclare din istoria geologică a Oceanului 
Atlantic. 

În cabinetul biologic al zoologului creşteau cu o iuţeală 
amenințătoare colecțiile de reprezentanți noi, necunoscuți 
pînă acum, ai faunei de mare adincime şi de fund. Inima 
venerabilului savant se strîngea însă de durere de fiecare 
dată cînd se uita la borcanul pus la loc vizibil pe masa lui 
de lucru şi la uriaşa, dar nearătoasa scoică pe care o 
ținea mereu alături de el. În borcan, deschis amenințător, 
se afla un foarfece roşu ca sîngele, acoperit cu umflături 
şi peri rari: cleştele uriaşului crab tăiat cu toporişca de 
Gorelov. Scoica era un exemplar unic, încă necunoscut, 
dintr -o nouă clasă a lamelibranhiatelor, clasă care va 
purta numele zoologului sovietic Lordkipanidze. Din 
păcate, cele mai minuțioase cercetări ale zoologului, ale 
lui Toi, Marat, Skvoreşnea, Gorelov şi Pavlik, făcute la 
fiecare stație de mare adincime, n -au dus la nici un 
rezultat. Dar nu numai zoologul şi credincioşii lui tovarăşi 
de muncă doreau cu înfrigurare să găsească măcar încă 
un exemplar din neobişnuita moluscă; această manie 
cuprinsese aproape întreg echipajul. Ba interesul pentru 
molusca misterioasă se aprinse şi mai mult cînd zoologul 
anunţă că studiind structura corpului şi compoziția 


chimică a sîngelui moluştei, Ţoi a găsit în sîngele ei o 
mare cantitate de aur solubil, care făcea de altfel ca 
greutatea moluştei să fie cu totul neobişnuită. 

Ţoi continua neobosit, cu pasiune, să examineze 
resturile moluştei, păstrate de el cu multă grijă. Părea că 
totul fusese studiat. Şi structura, şi compoziția chimică, 
şi tubul digestiv cu resturile de hrană, şi sistemul 
muscular, sanguin şi nervos, şi aparatul de reproducere, 
totul fusese studiat de către Ţoi, sub supravegherea 
zoologului. În ceea ce priveşte prezenţa aurului în sînge, 
savantul ajunsese la concluzia că, probabil în regiunile 
unde aceste moluşte trăiesc pe fund, se găsesc întinse 
zăcăminte de aur, la fel cu acela peste care a dat de 
curînd oceanograful Şelavin. „Cred - spunea zoologul - că 
aurul acesta dizolvat cine ştie din ce pricină în apa mării, 
a trecut încetul cu încetul în sîngele vietății". 

Ţoi continua totuşi să studieze cu sirg resturile 
misterioase ale moluştei, fără să spună nimănui ce 
anume urmăreşte, căutînd să lucreze la ele singur, cînd 
nimeni nu era în laborator. Alteori, însă, zile întregi nu se 
atingea de această lucrare şi umbla preocupat prin 
laborator ori, lăsînd totul baltă, se îmbrăca în costumul 
de scafandru şi pleca să hoinărească pe fundul 
oceanului, singur sau împreună cu Marat şi Pavlik. 

În ziua aceea cînd, ridicîndu -se desperat, răsturnă cu 
ciudă scaunul cu trei picioare şi începu să umble de colo 
colo, zbirlindu -şi părul, apariția lui Marat îl bucură 
foarte mult. 

— Ce -i cu tine, Țoi? Ce faci singur aici? îl întrebă Marat, 
aruncîndu -şi privirea asupra mesei de laborator, pe care 
se vedea lucrarea lăsată neterminată. Dacă n -ai chef de 
lucru, hai cu noi pe fund. Am treabă acolo cu 
Skvoreşnea. 

— Hm! „N -am chef de lucru!'... repetă Toi enervat şi, 
nemaiputîndu -se stăpîni, strigă cu desperare: Ăsta -i 
chin nu lucru!... 

— Da, am observat eu că uneori eşti foarte prost dispus, 


îi spuse Marat, căutînd să -l liniştească. 

— Te obsedează uneori o idee şi nu -ți dă pace nici zi, 
nici noapte... începu Ţoi cu glas reținut, lăsîndu -se pe un 
scaun şi strîngîndu -şi timplele în miîini. Ba ți se pare că 
ai prins firul cel bun, ba îți scapă, din mîini de crezi că -şi 
bate joc de tine... Dacă ai şti cît e de greu! Credeam că 
sînt în pragul unei mari descoperiri, şi cînd colo!... 

— Descoperire? sări în sus Marat, ca un cal de luptă 
care îşi ciuleşte urechile la primele sunete ale goarnei. O, 
Toi! Dacă nu -i un secret... 

Ochii -i prinseră a străluci, glasul îi era mieros, plin de 
rugăminte, iar moțul neastimpărat de pe creştetul capului 
se zbirli şi mai avan, în chip de întrebare materializată. 

Ţoi zimbi cu amărăciune. 

— Din păcate e mai repede o presupunere decît o 
descoperire... Vis al unui om plin de pasiune, dar lipsit de 
experiență. 

— Nu -ți pierde curajul, Ţoi dragă, rosti înfrigurat Marat, 
şi, ridicînd scaunul răsturnat de Ţoi, se aşeză alături de 
el şi -i puse mina pe genunchi. Numai oamenii pasionați 
fac adevărate şi mari descoperiri. Despre ce -i vorba? 
Spune -mi! Spune -mi şi mie!... 

Ţoi tăcu din nou un răstimp apoi, după o oarecare 
şovăială, începu: 

— Cînd Arsen Davidovici ne -a explicat despre eventuala 
prezență a aurului dizolvat în sîngele acestei afurisite 
moluşte Lordkipanidze, eu în sinea mea mă îndoiam. 
Eventualitățile sînt rare în natură... Nu te poți bizui pe 
ele. Totul trebuie să aibă o explicaţie logică, firească. S -ar 
putea oare ca aceste zăcăminte de aur să fie atît de dese 
pe fundul oceanului? Dar am văzut apoi... am citit că 
apele oceanelor sînt într -adevăr o gigantică mină de 
aur... Toate cele o mie trei sute de milioane kilometri cubi 
de apă din oceane sînt saturate de aur. Ştiai asta? Da, în 
apa mării se găsesc foarte multe elemente întilnite în 
scoarța pămîntului. Bineînţeles, în cantitate mai mică, 
multe chiar în cîtimi microscopice, dar se găsesc. Aici 


avem totul, începînd cu hidrogenul, oxigenul, cea mai 
obişnuită sare de bucătărie, pînă la fier, argint, aur şi 
chiar radium, fie în stare pură, fie sub formă de diferite 
combinaţii chimice cu alte elemente. În compoziţia apei 
mărilor, rolul principal îl au desigur oxigenul şi 
hidrogenul care, de altfel, formează apa pură. Nouăzeci şi 
şase şi jumătate la sută din greutatea apei de mare o 
constituie oxigenul şi hidrogenul, dar mai găseşti în ea şi 
clor - doi la sută, natrium - 1,14 la sută, magneziu, sulf, 
calciu, brom, rubidiu - cîteva sutimi sau miimi dintr -un 
procent, iar aurul, să zicem, cele mai infime părticele 
dintr -un procent. Dar dacă înmulțim aceste cantități 
infime de aur cu miliardele de tone de apă ale oceanelor 
lumii, ajungem la concluzia că în ea se află sute de 
milioane tone de aur. 

— Eh, dacă am învăţa să extragem aurul acesta! spuse 
Marat dus pe ginduri. Asta ar fi o adevărată valută forte! 
Un nesecat fond de aur pentru Uniunea Sovietică! Eu 
cred că o fi şi încercat cineva să -l extragă; nu -i aşa, Ţoi? 

— Sigur că da! Şi încă de cîte ori! Dar fără rezultate. 
Toate încercările au eşuat. Adică de extras au extras ei 
aur, dar, vorba ceea, mai mare daraua decît ocaua. Ca să 
obţină citeva miligrame de aur făceau cheltuieli, ca să zic 
aşa, de un gram întreg de aur. Aşa încît nu era 
convenabil. Ei, şi la asta m -am gîndit eu: dacă omul nu 
poate să extragă aurul din apa mării în cantități 
suficiente, chiar cu ajutorul celor mai complicate metode, 
de ce n -ar face molusca acest lucrul... 

— Aha! Va să zică asta e... făcu Marat, tărăgănîndu -şi 
vocea. Dar... dar după cum ai spus chiar tu, în apa 
oceanului aurul se află într -un grad de concentrație 
slabă, pe cînd în sîngele moluştei e într -o stare foarte 
concentrată. Nu -i totuna... 

— Sigur că nu. Dar toate animalele şi plantele din ocean 
nu se folosesc oare de elementele aflate în cantități infime 
în apa oceanului pentru formarea unor părți întregi din 
organismul lor? De pildă, calciul. În apa mării, calciul se 


află într -o cantitate abia de cinci la zece mii, iar în 
mărgeanul madrepor şi norit, oxidul de calciu sau 
calcarul constituie cincizeci şi trei la sută din greutatea 
brută, iar în unele moluşte chiar peste şaizeci la sută. 
Sau siliciul... În apa mării se găseşte în cantitate de una 
sau două la milion, iar în bureţii silicioşi, siliciul atinge 
pină la nouăzeci la sută din greutatea lor brută! Există 
organisme de apă, în care concentrația unui oarecare 
element e de o mie de ori mai mare decit concentrația 
aceluiaşi element în apa înconjurătoare. 

— Aha! Aha! Aşa e! strigă Marat tulburat, răsucindu -se 
mereu pe scaun. Încep să înţeleg!... Spune, Țoişorule, 
spune... 

— Şi cum se petrec toate acestea? continuă Toi, molipsit 
parcă de tulburarea lui Marat. Sărurile diferitelor 
elemente pătrund uşor prin învelişul subțire al 
organismelor de apă şi se combină acolo cu substanţele 
organice. În felul acesta, ele trec în formă coloidală şi, ca 
urmare, îşi pierd capacitatea de a mai ieşi înapoi în apa 
înconjurătoare. Organismul reține aceste elemente, 
folosindu -le pentru hrană, pentru formarea scheletului 
scoicii şi, uneori, pentru alte nevoi pe care noi nici nu le 
bănuim. lată de ce m -am şi gîndit... 

— Ura! Am înțeles! Zău, am înțeles! începu să strige 
Marat, sărind în sus de entuziasm. Minunat! Genial! 
Afurisitele astea de moluşte sug aurul din apa mării!... Şi 
o să le facem să -l sugă pentru noi! Le vom preface în 
adevărate fabrici de aur! Ţoi! Ţoi, trebuie să -ți continui 
munca! Este o idee genială! N -ai dreptul s -o laşi! Ţara 
are nevoie de aur! Porți o mare răspundere... 

— Îmi dau şi eu seama, Marat, zise Ţoi pe un ton de 
parcă şi -ar fi cerut scuze. Ar fi o adevărată cetate de aur 
a socialismului! Dar ce să fac? De cincisprezece zile mă 
chinuiesc şi nu iese nimic... Aproape că nu a mai rămas 
nimic din moluscă asta afurisită. Toată am ciopirțit -o. 
Dacă aş mai avea măcar un singur exemplar! 

— Ți -l găsesc eu! strigă Marat, ridicînd mîna sus. Îţi jur 


că ți -l găsesc! Chiar dacă ar fi să -mi pierd o mină sau 
un picior! Că de cap, ce să mai spun, aproape că mi l-am 
pierdut... Dar pentru o astfel de descoperire merită să -ți 
pierzi şi viața! 

— lar a început să ţişnească idei şi descoperiri din tine, 
Marat? se auzi din uşă glasul zoologului. Intră repede în 
laborator şi începu să îmbrace halatul lui albastru, de 
lucru. Ei, ia spune, ce descoperiri uluitoare ai mai făcut? 
Zi, că -mi place să te ascult... 

Roşind şi mutînd din loc în loc eprubetele şi retortele de 
pe masa lui, Ţoi îi aruncă lui Marat priviri rugătoare. 
Acesta începu să ridă emoţionat şi, în acelaşi timp, 
bucuros: 

— Nu, nu acum, Arsen Davidovici! Ideea se află încă în 
stadiul de prelucrare... Dar cînd problema va fi rezolvată, 
dumneavoastră cel dintii o să aflați! 

Zoologul desfăcu larg mîinile şi schiță un gest de uimire. 

— Ce -mi aud urechile, Marat! Şi zi, te -ai apucat serios 
de treabă. Faci progrese uriaşe în munca ştiinţifică. 
Foarte bine, prietene, foarte bine! Mă înarmez cu răbdare, 
am să tac şi aştept... 

—N -o să regretați, Arsen Davidovici! continuă pe 
acelaşi ton Marat şi, întorcîndu -se spre Toi, îi propuse: 
Dacă n -ai nimic urgent de făcut, hai cu mine. Vreau să 
mai discutăm cîte ceva... Şi se adresă apoi zoologului: Ne 
dați voie, Arsen Davidovici? 

Primind învoirea, tinerii prieteni dispărură pe uşă. 

Nu se apucă zoologul bine de lucru, cînd Gorelov intră 
în laborator. 

— Aha, scumpul meu pacient! îl salută bucuros 
savantul. Poftim, poftim, sînt totdeauna bucuros să te 
văd. Cum te simţi?... Mai bine? Stai, stai aici, te rog! 

Gorelov purta un halat lung, vărgat, şi era bandajat la 
cap. Faţa lui palidă -cafenie purta încă urmele bolii. Se 
aşeză pe scaun. 

— Mulţumesc, Arsen Davidovici! Numai datorită grijii 
dumneavoastră m -am pus pe picioare. Dar vă spun 


drept, mi s -a urit de moarte să mai stau în pat. Cînd îmi 
dați drumul? 

— Mai ai, mai ai, dragul meu! Nu te grăbi. După ce ai să 
te vindeci complet, după ce ai să te întremezi, o să -ți mai 
facem citeva şedinţe de electroterapie, cîteva masaje, 
citeva băi de nămol cald, şi gata. Am observat la 
dumneata o mică dispoziție spre reumatism şi obezitate... 
Numai de n -ar fi ereditară, adăugă savantul cu 
amărăciune în glas, punind mîna pe genunchiul 
pacientului. 

Se vedea cît de colo că nici prin gînd nu -i trecea să 
scape din miîini un caz atît de rar în sărăcăcioasa lui 
practică medicală. 

Gorelov plesni din palmele lui uriaşe, ca într -o 
rugăciune, şi începu pur şi simplu să urle: 

— Pentru numele lui dumnezeu, Arsen Davidovici! Fie -ți 
milă!... De unde obezitate? Ce reumatism? Fie -ți milă de 
memoria răposatei mele mame, că era slabă ca un ţir şi a 
murit de congestie pulmonară. 

— Ei vezi»...  Vezi?... mormăi încurcat zoologul, 
aplecîindu -se asupra microscopului. A murit... Cu 
lucrurile astea nu te joci! 

— Pe cuvintul meu, Arsen Davidovici, nu mai pot 
suporta! V -ați dus de atitea ori pe fund fără mine, şi eu 
putrezesc aici şi turbez de invidie. Cîte lucruri frumoase n 
-ați întîlnit! Nu, vă jur că nu mai pot să rabd! Să ştiţi că 
dacă mă mai ţineţi, abia o să mă îmbolnăvesc serios. V - 
aş fi şi dumneavoastră de folos. Doar ştiţi cît de mult mă 
interesează... 

— Hai, nu mai fi desperat, prietene, îl întrerupse 
savantul, mişcat. Să vezi ce frumos o să mai lucrăm noi 
împreună. Uite, peste trei zile vom face o stație de mai 
lungă durată pentru vreo cinci zile. E prevăzut în noul 
nostru plan de lucrări. Îţi promit că acolo n -am să fac un 
pas pe fund fără dumneata! 

Gorelov se îndreptă din şale şi, ca şi cum ar fi primit o 
lovitură neaşteptată, se îngălbeni parcă şi mai tare la 


față. Ochii lui negri, intrați adînc în orbite, se ascunseră 
sub pleoapele cafenii. Tăcu o clipă, apoi întrebă cu glas 
surd: 

— Dar... mai avem mult pînă la stația aceea?...E departe 
de aici? 

— Nu, dragul meu! răspunse zimbind zoologul de parcă 
ar fi avut de -a face cu un copil care nu mai are răbdare 
să aştepte jucăria făgăduită. Mai avem două sute 
douăzeci de kilometri... mai la sud... E acolo o regiune 
absolut neexplorată. Ne aşteaptă o mulțime de lucruri 
noi, interesante... Numai te rog, îşi aduse aminte 
savantul, să nu sufli nimănui nici o vorbă despre asta... 
Căpitanul nu vrea să cunoască nimeni planul acesta... 
Înțelegi?... După  întîmplarea aceea din Marea 
Sargaselor... Dar pe dumneata te cunosc, eşti un om 
discret. 

Gorelov nu -i răspunse. Şedea tăcut, încovoiat şi cu 
capul în piept. Apoi se ridică greoi. 

— Bine... biigui el şi tirşiindu -şi papucii mari, se 
îndreptă încet spre uşă. 

Savantul se uită în urma lui, la spatele lui ciolănos şi 
încovoiat, cu omoplații proeminenți sub halat şi, şovăind, 
cu oarecare îngrijorare în glas, rosti: 

— La urma urmelor, Feodor Mihailovici, nici eu nu cred 
să fie aşa de grav... Poate renunțăm la băile de nămol... 

Dar Gorelov pesemne nu -l mai auzi. Fără să se uite 
îndărăt şi fără să răspundă, cu capul plecat, ieşi din 
laborator şi închise uşa în urma lui. După cunoscuta 
aventură în defileurile lanțului de munți submarini, 
comportarea zoologului față de Gorelov se schimbase 
radical. De altfel întreg echipajul submarinului, începînd 
cu căpitanul şi pînă la îngrijitorul vasului, nu ştiau ce să 
admire mai mult: lupta plină de curaj a lui Pavlik 
împotriva hoardelor de crabi, sau abnegaţia manifestată 
în mod neaşteptat de ursuzul Gorelov, pornit în căutarea 
oceanografului dispărut. Toţi îl înconjurau cu atenție şi 
cu grijă pe mecanicul -şef care, cu riscul vieţii, sărise în 


ajutorul tovarăşului său. Gorelov primea jenat parcă, şi 
cu emoție, toate aceste semne de respect şi de atenție şi 
făcea glume stiîngace pe socoteala tratamentului exagerat 
de minuțios, pe care i -l aplica zoologul. Nu încerca şi nici 
nu putea să -şi ascundă bucuria care adesea îi lumina şi 
-i schimba fața de obicei severă şi ursuză, cînd simțea 
atmosfera plină de căldură şi de interes prietenesc, cu 
care era înconjurat. Se întîmpla totuşi adeseori ca 
tovarăşii care -l vizitau să -l găsească abătut. Se vedea în 
acele momente că doreşte din toată inima să rămînă 
singur. Cînd punea stăpinire pe el această dispoziție de 
izolare şi tristeţe, şedea încovoiat pe pat, cu coatele pe 
genunchi, şi, strîngîndu -şi capul între miîini, răspundea 
cu glas enervat şi tăios la toate întrebările pline de 
îngrijorare şi compătimire ce i se puneau. Iar bietul zoolog 
se pierdea în presupuneri, gîndindu -se la cele mai 
complicate cauze patologice, care ar putea să -i dea 
această stare proastă singurului său pacient. Pînă la 
urmă, aceste schimbări neaşteptate în starea pacientului, 
pe care i -o dădea. De altfel, pe măsură ce starea sănătății 
lui Gorelov mergea spre bine, accesele de ipohondrie şi 
enervare se manifestau, spre marea bucurie a savantului, 
tot mai rar. lar în ultimele zile, de cînd bolnavul începuse 
să părăsească patul şi să iasă din infirmerie, aceste 
accese dispăruseră aproape complet. 

lată de ce zoologul 1l -a însoțit pe Gorelov cu o privire 
plină de grijă atunci cînd acesta a părăsit atît de 
neaşteptat laboratorul, şi de ce, multă vreme după aceea, 
n -a putut să se concentreze asupra lucrului de care se 
apucase... 


CAPITOLUL V. LORD ÎN PRIMEJDIE 


Tinerii dădură buzna afară din camera de evacuare a 


submarinului ca nişte şcolari care zburdă în recreațţie 
după o oră plicticoasă. Rizind, Marat îi dădu brînci lui Ţoi 
de pe palieră. Acesta n -apucase să -şi pună în funcție 
elicea şi, înjurînd furios, începu să dea stingaci din miîini 
şi din picioare, lunecînd vertiginos spre fund. 

— Eşti în mîinile mele, căutătorule de aur! strigă 
triumfător Marat şi, sub impulsul elicei, se aruncă după 
Toi, îl apucă de picioare şi o zbughi cu el în sus. 

— Dă -mi drumul, drace! urlă Țoi, atîrnînd cu capul în 
jos şi împotrivindu -se din răsputeri. Se înăbuşea de ris şi 
abia mai putea, din cînd în cînd, să -i arunce lui Marat 
cite o înjurătură din cele mai turbate şi plină de 
amenințări: Nemernicule! Ticălosule! Am să scot maţele 
din tine! Dă -mi drumul, n -auzi? Huliganule! Lasă că te 
prind eu la laboratorul meu! Ajutor!!! 

Chiuind şi hohotind, Marat înainta cu toată viteza 
motorului său de cincizeci de cai -putere, ținindu -şi 
strîns victima de picioare, iar Ţoi se zbătea sub el, făcînd 
sforțări neînchipuite pentru a scăpa. Ţinîndu -se după 
prietenii lui, Pavlik ridea vesel, văzind însă situația 
desperată în care se afla Ţoi, nu se mai putu stăpini. 
Dădu elicei viteza maximă şi, înălțindu -se ca o pasăre 
deasupra lui Marat, se repezi cu un țipăt sălbatic în 
spatele huliganului submarin, îşi încolăci picioarele în 
jurul gâtului şi, aplecîndu -se cu capul în jos începu să 
tragă de mîinile lui Marat, ca să -i dea drumul de picioare 
victimei sale. 

— Ţin -te bine, Ţoi! ţipa el. Ţin -te bine! Îl legăm fedeleş 
şi, la miliție cu el!... 

Ghemul celor trei trupuri metalice ba se împletea, ba se 
despletea. Trei fişii de lumină albăstruie jucau într -un 
dans neînchipuit. Atrase de această lumină, viețuitoarele 
adîncurilor, strălucind multicolor, veneau de pretutindeni 
spre locul încăierării şi se împrăştiau imediat, ca un foc 
de artificii. Tot mai atîrnînd cu capul în jos, Țoi îşi aduse 
aminte de elicea care -i sta inactivă. Într -o clipă îi dădu 
drumul şi un şuvoi puternic de apă îl lovi atit de tare pe 


Marat în piept, încît acesta, uluit, fu zvirlit departe, cu 
Pavlik în spate, rotindu -se şi rostogolindu -se în virtejul 
care se formase. Începu o nouă urmărire: 

— Ţine -l! Pune mina pe el!... urla Ţoi, gonind ca fulgerul 
în urma steluței albastre a lui Marat. 

— Prinde -l! ţipă entuziasmat şi Pavlik, care lunecase 
din spatele lui. 

Era cu mult mai uşor decit Marat şi elicea îl ducea cu 
mare viteză. De aceea Pavlik îl ajunse mai repede pe 
„delicvent" şi i se aruncă din nou în spinare. 

— Dă -mi drumul, Pavlik!... se ruga Marat, gifiind şi 
înăbuşindu -se de ris. Mă omoară ăla! Pe cuvîntul meu... 

Ţoi îi ajunse din urmă şi, împreună cu Pavlik, îl prinseră 
strîns pe Marat apucîndu -l din ambele părți de umeri. 
Începură să -l zgiâlțiie, iar Marat ţipa jalnic, se ruga şi 
făgăduia plin de căință că n -o să mai facă. Din pricina 
zgilțiitului, capul i se bălăbănea şi trebuia să -şi încordeze 
din răsputeri gâtul, ca să nu se lovească de cască. 

În cele din urmă, făcîndu -i -se milă, Pavlik îl lăsă în 
pace. Obosiţi, dar veseli, toți trei porniră înotînd domol, 
izbucnind din cînd în cînd în hohote de ris, amintindu -şi 
cît de caraghios atirna Țoi cu capul în jos, cum zburaseră 
cît colo Pavlik şi Marat, cînd Toi dăduse drumul elicei, 
sau cum se bălăbănea capul lui Marat în cască. Marat 
înota în față, uitindu -se uneori la busolă. 

— Şi unde, mă rog, te grăbeşti aşa? întrebă în cele din 
urmă oi. 

— La Şelavin... Îi duc un termometru de mare adincime. 
A controlat aparatele şi a găsit termometrul strivit de 
presiunea apei. Pesemne că învelişul avea vreun defect. 

— Da, da, cu presiunea de aproape cinci sute de 
atmosfere nu e de glumă. N -ați văzut ce a pățit bietul 
Matveev? Cred că o să -şi aducă aminte toată viața! 

— Tu ai fost acolo? Cum s -a întîmplat? 

— Şi eu am fost! se grăbi să spună Pavlik. Zău, Marat! 
Am văzut cu ochii mei. Ce mai, îngrozitor! Ivan 
Stepanovici avea nevoie de o probă de apă. Matveev s -a 


apropiat de robinet şi a răsucit... Acuma nu ştiu, ori era 
stricat... Ori cine ştie din ce pricină?... 

— Ţeava era prost înşurubată, explică Ţoi. 

— Da... Ţeava era prost înşurubată, şi cînd Matveev a 
deschis robinetul, deodată s -a auzit un şuierat 
îngrozitor... Un şuierat să te bage în sperieţi pe toată 
viața. Robinetul s -a rupt şi s -a dus ca un glonte... 
Nimeni nu 1 -a văzut în aer. Şi cînd a bubuit odată în 
perete!... 

— Nu l -a spart? întrebă Marat. 

— Nu, nu l -a spart. Dar din țeavă țişnea un şuvoi de 
apă subţire, drept, dar tare ca o vergea de oțel, şi învăluit 
în întregime în aburi... Tot compartimentul s -a umplut 
cu aburi. 

— Dilatarea apei din cauza micşorării bruşte a presiunii, 
interveni din nou Țoi. 

— Da, probabil din cauza micşorării bruşte a presiunii... 
repetă maşinal Pavlik... Matveev s -a repezit atunci să 
închidă robinetul de rezervă şi, fără să bage de seamă, a 
atins vergeaua de apă... Am văzut cu ochii mei, pe 
cuvîntul meu, Marat, am văzut cu ochii mei cum i -au 
zburat două degete de la mînă. Ştii cum? De parcă i le -ar 
fi tăiat cineva cu cuțitul! Întîi Matveev n -a simţit nimica, 
numai s -a clătinat. Apoi i -a țişnit sîngele şi s -a făcut ca 
ceara la față. Skvoreşnea l -a dus dincolo, iar Ivan 
Stepanovici a sărit singur şi a închis robinetul. Brrr! 
Groaznic, Marat! 

În faţa lor se arătă o pată roşie, tulbure, becul roşu al 
instalaţiei, apoi dădură peste un cablu subțire, întins 
vertical ca o geamandură plutitoare Pe cablu atîrna un 
termometru de mare adincime, iar mai sus aparatul 
Eckmann -Maerz, o giruetă de măsurat viteza curentului: 
elicea aparatului se învirtea încet în lăcaşul ei de aramă, 
iar paleta pătrată a cîrmei arăta direcția curentului care 
învîrtea elicea de la sud spre nord. Capetele cablului se 
pierdeau în întuneric, dar în sus şi în jos se distingeau 
petele roşii şi tulburi ale altor becuri, arătind continuarea 


cablului în amîndouă direcțiile. 

Cei trei prieteni se apropiară de Şelavin, care lucra. lîngă 
cablu. 

Pe neaşteptate se auzi biziitul buzzerului: submarinul îi 
chema pe toți patru. 

— Atenţiune, atenţiune! Şelavin! Ţoi! Bronştein! Buneac! 
Vorbeşte „Pioner”. Aici locotenentul Kravţov, şeful de cart. 
Vă rog să vă întoarceți imediat pe submarin. Intraţi pe 
lungimea de undă a şefului sectorului ştiinţific. Profesorul 
Lordkipanidze ne semnalizează că se află în pericol. Luaţi 
legătura cu dinsul şi, la întoarcere spre submarin, 
răspindiți -vă în lanț, în limita vizibilității luminilor. Poate 
îl întîlniți pe drum. Întoarceţi -vă cu zece zecimi. 
Submarinul se pregăteşte de pornire. 

— Aparatele le luăm? întrebă tulburat Şelavin. 

— Luaţi -le, răspunse locotenentul şi adăugă în glumă: 
A intrat la apă şi bărbosul nostru! Are parte, ca să zic 
aşa, de o îmbrățişare duioasă... 

Glasul tăios al căpitanului îl întrerupse: 

— Lasă glumele, tovarăşe locotenent! Eşti de cart şi încă 
în împrejurări destul de triste. 

— Am înțeles, tovarăşe căpitan, răspunse locotenentul, 
ruşinat. 

— leşim de pe unda submarinului, anunță Şelavin la 
postul central, apoi se adresă tovarăşilor săi: Răspîndiţi - 
vă în lanț, spre stinga! Lîngă mine Pavlik, al doilea Marat, 
şi ultimul Toi. Intraţi pe unda lui Arsen Davidovici. 
Înainte, cu zece zecimi! Direcţia est sud -est. Alinierea 
după mine. 

Porniră toți patru înainte, răsfirați pe întinderea neagră. 

După cîteva minute, în căştile lor se auzi glasul liniştit şi 
clar al zoologului: 

— A mai slăbit strînsoarea. Încerc cu băgare de seamă 
să duc mina stingă cu busola spre ochi. 

— Cum, nu cunoşti încă direcția? întrebă glasul 
căpitanului. 

— Nu, Nikolai Borisovici. 


— Dar viteza o simţi? continuă să -l interogheze 
căpitanul. 

— Cred că vreo cincizeci de kilometri pe oră... 

— Caută să stabileşti cît mai repede direcția, Lord. Cînd 
se vor aduna toți pe submarin, pornim după dumneata. 

— Bine, căpitane... 

Discuţia se curmă. După o clipă, abia stăpinindu -şi 
tulburarea, Şelavin îl chemă pe zoolog: 

— Arsen Davidovici, dragul meu! Ce ţi s -a întîmplat? 

— A, dumneata eşti, Ivan Stepanovici? Uite, ce să fie, un 
ghinion. Şi încă ce ghinion! Din cauza mea se întrerup 
toate lucrările... Am pus în mişcare întreg submarinul. Şi 
totul, pentru că n -am fost atent. Am coborit din 
submarin şi m -am îndreptat spre nord -nord -vest... ştiţi, 
desişul acela de gorgonii? 

— Da, da. Ştiu că te pregăteai să te duci acolo. 

— Şi uite aşa!... Înotam, dus pe gînduri fără să mă uit în 
jur. Deodată, mă înţelegi, se revarsă ceva asupra mea ca 
o cascadă. Într -o clipă m -am trezit cu tot trupul 
învălătucit de un otgon de vreo treizeci de centimetri 
grosime. Îţi închipui?... Miinile îmi sînt lipite de trup, 
picioarele legate, nu pot să le mişc din loc... Şi în general, 
mă înţelegi, nu pot să fac nici o mişcare... 

— Uf, ce năpastă! Şi cine te -a încleştat aşa? 

— Habar n -am, Ivan Stepanovici... Ceva extraordinar, 
despre care noi, zoologii, nici nu cutezăm să ne gîndim... 
Nici nu ştiu ce anume m -a învălătucit în halul ăsta: 
corpul animalului?... Ori o fi numai gîtul lui lung şi 
flexibil? Nu ştiu... Dacă -i corpul, înseamnă că -i 
giganticul şarpe legendar de care am ris de atitea ori... lar 
dacă -i numai gîtul, sau mai ştiu eu ce altceva, atunci 
drept să -ți spun, dragă Ivan Stepanovici, nici nu vreau 
să mă gindesc. Mi -e teamă, pur şi simplu, să fac vreo 
ipoteză. 

— Îngrozitor... Îngrozitor... Şi cum te simţi, dragul meu? 
N -ai pățit nimica? 

— Nimic, Ivan Stepanovici! Totul e în ordine. 


Costumul nu m -a trădat şi sper că n -are să mă 
trădeze. Într -o îmbrăţişare ca asta cred că şi un elefant s 
-ar înăbuşi! lar eu nici n -o simt. Costumul rezistă. Dar 
uite că mă duce puterea asta nevăzută, şi nu ştiu unde... 

— N -avea grijă, Arsen Davidovici, căpitanul va face tot 
posibilul... Numai să nu pățeşti ceva. 

— Nu cred. Ce să pățesc?... lar pentru problemele 
noastre ştiinţifice, această întîmplare e un adevărat noroc 
nesperat. Gindeşte -te numai ce descoperire! E o fiară 
necunoscută...Studiez cu interes părticica din corpul ei 
care se află chiar sub ochii mei. E acoperită cu plăci 
enorme de os, cu nişte umflături piramidale la mijloc. 
Sînt dispuse ca ţiglele, una peste alta... Formează astfel 
un înveliş compact de solzi... Solzii sînt acoperiți cu un 
strat de gelatină fosforescentă. Îmi sugerează nişte idei 
că, pur şi simplu, nu mă pot hotări să vi le spun. Nici 
chiar dumitale, prietene... 

— Spune, dragul meu, spune! Nu te jena! Timp de trei 
săptămîni, de cînd sîntem aici, am văzut atitea, încît 
nimica nu m -ar mai mira. 

— Ivan Stepanovici! Presimţeam... Ba mai mult, eram 
sigur că o să găsesc!... Nu pot să -ți exprim, dragul meu, 
cit sînt de fericit că am avut cinstea să studiez atit de 
aproape, nemijlocit, acest monstru al adîncurilor!... 

Nici Ţoi, nici Marat, şi nici chiar Pavlik nu -şi îngăduiră 
să tulbure măcar cu un cuvînt atît de interesanta discuție 
dintre cei doi savanți, stăpiniți de acelaşi devotament, de 
aceeaşi pasiune pentru ştiinţă, cuprinşi de setea 
nepotolită de a cunoaşte. Ţoi tăcea, simțind cum i se 
pune în gît un nod uscat, înțepător, şi se gindea dacă el, 
în condiții atît de îngrozitoare, aproape fatale, ar putea să 
aibă o asemenea atitudine eroică şi plină de abnegaţie. Ar 
putea oare şi el, Ţoi, uitînd de sine, uitînd de primejdie, 
să se dăruiască ştiinţei cu atita curaj, să se sacrifice 
îndeplinindu -şi sarcina care i -a fost încredințată, 
contribuind cu riscul vieții la atingerea țelului pe care şi 1 
-a propus? 


O exclamaţie plină de bucurie a zoologului îi întrerupse 
firul gîndurilor. 

— Am dus busola la ochi! strigă el, Căpitane! Tovarăşe 
căpitan! M -auzi? 

— Sînt la aparat, Lord. 

— Direcția est -nord -est. Mai mult est. Viteza 
animalului a crescut mult. Strinsoarea a mai slăbit şi 
felinarul meu luminează spațiul din față... 

— Vezi ceva, Lord? întrebă căpitanul însuflețit. Lucrul 
acesta e foarte important. 

— Nu, căpitane. Nu văd decît luminițele animalelor 
fosforescente. Cu mult înainte de a ne apropia, ele cotesc 
brusc într -o parte, lăsîndu -ne parcă drumul liber... Ivan 
Stepanovici! Ivan Stepanovici! 

— Ascult... Te ascult, Arsen Davidovici. 

— Ştii, mi -a venit chiar acum o idee... Am impresia că 
locuitorii adîncurilor posedă un simț suplimentar care le 
dă de ştire apropierea ființelor şi obiectelor mişcătoare... 

— Asta o fi? Interesant... Dar dacă acesta nu este chiar 
simțul vederii sau al auzului, bineînțeles mult mai 
dezvoltate, atunci ce fenomene obiective, în afară de 
lumină şi sunet, pot sta la baza acestui simț nou în 
mediul acvatic? 

— Presiunea! Cred că acest simț se bazează pe 
capacitatea de a sezisa presiunea, că e un simț al 
presiunii propriu într -o măsură oarecare tuturor 
vieţuitoarelor, dar rafinat şi de o mie de ori mai dezvoltat 
la viețuitoarele apelor. 

— Va să zică asta e! Dumneata presupui deci că obiectul 
mişcător, mai ales acela care se mişcă repede şi cu 
putere, presează asupra straturilor de apă aflate în față şi 
această presiune, propagată de la particulă la particulă, 
de la un strat la altul, este interceptată chiar de departe 
de simțul acesta rafinat al organismelor de apă. Nu -i 
aşa? 

— Exact. Ai înțeles perfect de bine. Dumneata... 
Căpitane! Căpitane! strigă deodată zoologul. 


— Ascult! Ascult, Lord! 

— La stinga... aproape de tot, am trecut fulgerător pe 
lingă un pisc înalt şi subţire ca un minaret. Văd înălțimi 
şi stînci. Zburăm de -a lungul lanțului de munți... Asta e 
sigur. Felinarul meu îi luminează bine. lată şi o stincă 
uriaşă, aproape cubică... parcă ar fi un castel din Evul 
Mediu, cu turnulețe, bastioane, metereze şi ziduri 
crenelate... 

— Foarte bine, Lord! Dă -mi cît mai multe indicii. Ne vor 
folosi la cercetări. 

— Bine, căpitane. Numai că, uite, nu prea sînt sigur de 
direcție. Pînă am izbutit să mă uit la busolă, animalul 
putea să -şi schimbe de cîteva ori drumul. 

— Acum asta nu mai are importanţă. O să ne îndreptăm 
direct spre est, spre lanţul de munţi, şi de acolo o luăm 
de -a lungul munților spre nord. Vom căuta piscul şi 
castelul semnalat de dumneata. Mai dă -ne indicii. 

— Am înţeles... 

— Aha! S -a întors şi Şelavin. Semnalele de pe tablou 
arată că se deschide bordul camerei de evacuare. Peste 
cîteva minute pornim. 

După ce Şelavin şi însoțitorii lui intrară, submarinul mai 
merse încă vreo jumătate de oră pînă cînd pe ecranul 
postului central apărură, în sfirşit, masivele întunecate 
ale munților submarini, care se înălțau treptat, acoperind 
întreg ecranul. Reflectoarele ultrasonore dibuiră încă de 
departe, pe fondul acestor munți, vagi contururi de culmi 
izolate, de dealuri, vilcele şi văgăuni. Pentru a le desluşi 
mai limpede, submarinul se apropie cît mai mult de 
lanţul de munți, iar după aceea, cotind spre nord, porni 
domol înainte. Din cînd în cînd zoologul anunța indicii 
noi, tot mai noi: ba intrarea într -o văgăună în chip de 
arcadă uriaşă de stînci, ba două dealuri cu o şa între ele, 
ba două stinci suprapuse. Locotenentul Kravţov însemna 
toate aceste detalii într -o ordine severă, calculind cu 
aproximaţie distanța între ele. Cu o încăpăținare de 
neînțeles, fiara îl ducea pe zoolog departe, tot mai departe 


spre nord, cu o viteză uriaşă, care creştea parcă din ce în 
ce. lar în acest timp submarinul era nevoit să înainteze 
cu o viteză de numai două zecimi, pentru a putea 
identifica punctele de reper indicate de zoolog, de îndată 
ce vor apărea pe ecran. 

Trecuseră patru ore din clipa cînd savantul fusese răpit 
de monstru. Submarinul rămînea în urmă, din ce în ce, şi 
era evident că distanța dintre submarin şi animal a 
crescut. Locotenentul -major Bogrov veni să -l schimbe pe 
locotenentul de cart Kravţov, dar căpitanul nu se clinti de 
la postul central de comandă. 

După încă o oră, zoologul anunţa că inelele cu care 
animalul îl încleştase i -au acoperit din nou casca şi că 
nu mai vede nimic. Comunicările asupra semnelor de 
identificare încetară. Răminea cunoscută numai direcția 
generală spre nord. Dar zoologul se plingea că mîna cu 
busola, îndoită de la cot şi lipită de piept, i -a amortit şi 
aproape n -o mai simte. În felul acesta mai trecură încă 
vreo două ore. 

Submarinul îşi continuă înaintarea domoală de -a 
lungul lanțului de munți. 

Căpitanul Voronţov, care petrecuse toate aceste şapte 
ore la postul central de comandă, fără să fi fost schimbat, 
umbla prin încăpere cu pas măsurat, ținîndu -şi mîinile 
la spate şi uitîndu -se din cînd în cînd la ecranul de pe 
care nici şeful de cart nu -şi lua ochii. 

Vocea tulburată a zoologului îl făcu pe căpitan să se 
oprească în loc: 

— Animalul şi -a schimbat brusc direcția, anunță 
savantul. De la nord a luat -o aproape în unghi drept spre 
est... 

— Înseamnă că se afundă în lanţul de munţi, observă 
căpitanul. Probabil printr -un defileu... notează lucrul 
acesta ca pe un semn de identificare, se adresă el 
locotenentului -major. Calculează şi distanța 
aproximativă pînă la acest defileu, de la semnul 
precedent. 


— Am înțeles, să notez semnul şi să calculez distanța! 
repeta cu glas stăpinit locotenentul -major, dar, sărind 
deodată în sus şi arătînd spre ecran, strigă tare: Pisc!... În 
față e un pisc!... 

Pe fundul întunecat al lanțului de munți apăreau tot 
mai limpede contururile unei stinci înalte şi drepte, 
compusă din cîteva puternice coloane suprapuse unele 
peste celelalte, cu ieşinduri care se înălțau în sus şi altele 
care se terminau cu cupole rotunde şi virfuri, dintre care 
unul mai înalt şi subțire. 

— Într -adevăr, exact ca un minaret, rosti căpitanul. 

— Acum trebuie să apară castelul, observă locotenentul 
-major, notindu -şi ultimul semn de identificare anunțat 
de zoolog - intrarea în defileu - şi calculînd distanţa pînă 
la el. Dacă dăm de castel, putem fi siguri că sîntem pe 
drumul cel bun. 

Castelul apăru într -adevăr după zece minute, 
confirmînd pe deplin exactitatea descrierii. 

Căpitanul dădu ordin să se schimbe viteza submarinului 
la cinci zecimi. O însufieţire plină de bucurie trecu prin 
toate compartimentele vasului. Skvoreşnea, împreună cu 
zece oameni din echipaj, primiră ordin să se echipeze şi 
să se pregătească de coborire din submarin. 

— Ei, acum nu ni scapă măgăoaia din mini, chiar de -ar 
fi cît un caşalot di mare şi cu dinți aidoma ăluia di 1 -a 
călărit Pavlik, îi spuse Skvoreşnea lui Matveev, care - cu 
mina stingă bandajată - îl ajuta în camera de evacuare să 
pregătească costumele de scafandrii şi echipamentul de 
luptă. 

— Fiara coteşte mereu, anunță între timp zoologul. 
Probabil că defileul e întortocheat... Viteza mişcării s -a 
micşorat mult... 

— Foarte bine, Lord! răspunse căpitanul. Cred că se 
apropie de vizuina ei. O să dăm noi de ea. Pregăteşte -te, 
dragă Lord, să treci prin încercări grele. Fără îndoială că 
va încerca să spargă nuca... 

— Să încerce... Sînt curios să -i văd vizuina... şi cum 


trăieşte. O vizuină e un fenomen destul de rar la animale 
marine. Numai caracatița şi încă vreo două -trei specii îşi 
fac  vizuini permanente. Foarte interesant!... Şi -a 
micşorat mult viteza... Aproape că stăm pe loc... Slăbeşte 
strinsoarea, pot iar să văd... Sus, felinarul luminează o 
boltă. N -o fi oare vreo peşteră?... Trec gonind nişte 
umbre uriaşe, luminoase... Ciudate umbre!... Corpuri 
alungite şi groase, gituri lungi şi flexibile. Iar m -a cuprins 
peste cască. Pesemne că -l nelinişteşte lumina 
puternică... Aleargă cu mine de colo, colo... S -a oprit. Ce 
naiba! Inelele din jurul căştii s -au desfăcut... M -a 
apucat de cap! Sint cu casca într -un bot lung şi 
monstruos... de cîteva ori mai lung decît al crocodilului... 
Mă asurzeşte scrişnetul colţilor... Colţii sînt conici, puţin 
îndoiți înapoi şi aşezaţi în şiruri regulate. Fălcile sînt ca 


La postul central, ultimul geamăt se auzi slab, cu o 
rezonanță bolnăvicioasă, plină de suferință. Apoi se făcu 
tăcere. 

Palizi la față, căpitanul şi locotenentul se priviră fără să 
scoată un cuvint. 

— Ce s -o fi întîmplat? şopti în cele din urmă 
locotenentul -major. 

Creionul metalic îi căzu dintre degete şi se lovi de podea. 
Căpitanul întoarse capul. 

— Urmăreşte semnele de identificare, porunci el cu glas 
puțin răguşit. 

Îşi scoase batista mare şi -şi şterse fruntea. 

— Am înțeles, să urmăresc semnele de identificare, 
mormăi locotenentul -major. Îşi ridică în mod maşinal 
creionul şi -şi fixă asupra ecranului privirea absentă... 

— Lord!... strigă căpitanul. Lord... răspunde!... Ce -i cu 
dumneata?... 

O tăcere scurtă. Apoi se auzi glasul slab, întretăiat, al 
zoologului: 

— Ni... nimic... nimic, căpitane... M -a repezit... cu 
casca... de o stîncă... M -am lovit... Capul... Ceața.. Trage 


cu ghearele de scaf... Ochi telescopici... 

Glasul se frinse şi amuți. 

al zoologului: 

— Lord!...Lord!... strigă căpitanul. Lord!... Răspunde... 
Nici un răspuns. 


CAPITOLUL VI. LUPTA DIN PEŞTERĂ 


Înaintau unul după altul, străduindu -se să nu tulbure 
liniştea  adincurilor. Milul dens şi bătucit înăbuşea 
zgomotul tălpilor groase de metal. 

În frunte păşea locotenentul -major Bogrov, cu pistolul 
ultrasonor în mînă. 

În urma lui, Skvoreşnea se înălța deasupra tuturor, 
aidoma unui turn ferecat în metal şi cu o stea luminoasă, 
ca de far, în virf. Apoi veneau oi, Marat şi toți ceilalți, 
echipați la fel, tot atît de atenţi şi pregătiți de luptă, ca şi 
locotenentul -major. Skvoreşnea ducea în spate un 
puternic reflector portativ. 

Defileul era foarte lung, aşa că lumina felinarelor 
ajungea rar pînă la pereți. Nenumăratele cotituri serveau 
drept mărturie că expediția se află pe drumul cel bun. 
Dar după fiecare cotitură puteau să dea peste peştera 
monştrilor, şi lucrul acesta îi ținea pe toţi într -o stare de 
permanentă încordare: păşeau tot mai prudent, mîinile 
stringeau mai tare pistoalele, inimile băteau mai repede... 

Mergeau de mai bine de o oră, cotiturile se succedau, 
părea că drumul acesta chinuitor nu se mai sfirşeşte... 

Deodată locotenentul -major se opri şi fără să scoată un 
cuvînt, arătă cu degetul în sus. Lăsindu -şi capetele pe 
spate şi îndreptîndu -şi într -acolo lumina felinarelor, 
zăriră toți deasupra lor o boltă care se pierdea în 
întuneric. 

Încet, aproape în şoaptă, locotenentul rosti: 

— Atenţie! Ne apropiem de peşteră. La ordinul meu să 


stingeţi repede felinarele. Înainte!... 

Trecerea era acum dreaptă, fără cotituri, îngustîndu -se 
din ce în ce, dar bolta, ca şi mai înainte, rămînea la o 
mare înălțime, abia vizibilă. 

După cîteva clipe, locotenentul se opri din nou: văgăuna 
se bifurca. După o scurtă şovăire, îl chemă pe Ţoi. Urmă 
un ordin în şoaptă: 

— Mergi dumneata în recunoaştere şi vezi care e 
drumul! Eşti singurul dintre noi care poate descifra şi 
urmele de ordin biologic. 

Ţoi se îndreptă repede spre trecătoarea din stinga şi 
pătrunse în ea aproape o sută de metri, scrutîind cu 
atenție împrejurimile. Pereţii văgăunii se apropiau în mod 
simţitor, erau strimbi, cu ieşituri şi adincituri, şi acoperiți 
cu numeroase ascidii de mari adîncimi - cu picioruşe 
lungi - cu gorgonii aurii şi crini de mare. Pretutindeni, pe 
jos, sub picioarele lui Țoi şi pe pereţi se vedeau mulțimi 
de scoici, de moluşte. Aceste scoici răsucite şi bombate i 
se păreau lui Ţoi întrucîtva cunoscute. Inima începu să -i 
bată puternic. Puse repede mîna pe una din ele, o ridică 
în lumină şi abia se stăpini să nu strige. Ea era! 
Cefalolamelibranchiata Lordkipanidze! Misterioasa 
moluscă pe care în zadar o căutau de atita vreme. 

TŢoi rămăsese nemişcat, temîndu -se parcă şi să răsufie. 
Nu -i venea să -şi mai ia ochii de la minunata scoică. Sînt 
mii pe -aci!... Poate chiar milioane! Aici e patria lor 
tainică, ori poate una dintre multe altele. Dar unde sînt 
zăcămintele de aur? Nu se vede nici un semn de terenuri 
aurifere. Atunci cum a ajuns aurul în sîngele moluştelor? 
Să fie niscaiva zăcăminte aici prin preajmă? 

Uitind de prudență şi de tovarăşii care -l aşteptau, 
uitînd de primejdia care -l păştea pe Lord, Ţoi se năpusti 
mai departe prin tunel, îndreptindu -şi lumina felinarului 
în toate părțile şi cercetînd fundul şi pereţii. Nici un semn 
de aur sau de teren aurifer nu întilni în cale. Doar 
nenumărate moluşte, şi ici -colo, printre ele, ascidii şi 
crini de mare. O idee triumfătoare, plină de bucurie, îi 


străfulgeră prin minte: „Am avut dreptate! Aici nu e vorba 
de zăcăminte de aur!" 

Deodată Ţoi se opri. Pereţii se apropiau brusc unul de 
altul, iar bolta se înclina vizibil înainte. „Acesta nu poate 
fi drumul pe care vin monştrii: e prea îngust" - gîndi el, şi 
imediat gîndul la tovarăşii care -l aşteptau, la dascălul 
lui, zoologul, care se afla în primejdie, îl făcu să se 
întoarcă repede înapoi. Din fugă, smulse însă citeva 
moluşte, luă de jos un pumn de mil şi scoase din 
rucsacul de care nu se despărțea niciodată, o sticlă pe 
care o umplu cu o probă de apă. 

leşi din defileu ca gonit de cineva. 

Tovarăşii îl aşteptau tăcuți, încordați. 

— Ei, ce e, tovarăşe Ţoi? Ai dat cumva peste monştri? 
întrebă locotenentul -major, îngrijorat. 

— Nu, tovarăşe locotenent -major, bîigui Toi, tulburat. M 
-am grăbit să mă întorc, ca să nu mă aşteptaţi... 

— Ce tot vorbeşti! N -ai lipsit decît zece minute. Mai 
devreme nici nu te aşteptam. Ei, care -i rezultatul? 

— Trecerea din stinga se îngustează! În nici un caz nu 
poate fi pe acolo intrarea în peşteră, răspunse Toi, 
înviorat de parcă i s -ar fi luat o povară de pe umeri. 

— Foarte bine! Treci la locul dumitale... Înainte, 
tovarăşi! Să fiți atenţi! 

Detaşamentul porni încet. Nerăbdarea şi grija pentru 
zoolog creşteau pe măsură ce se apropiau de peşteră. 

— Folosiţi sacul aerian din spate şi grăbiţi pasul! ordonă 
locotenentul -major. 

Porniră mai repede. Pereţii întunecoşi ai văgăunei se mai 
apropiară întrucitva, încît se puteau vedea pe tot 
parcursul, în continuare. Pereţii şi fundul erau netezi, 
lipsiți de vegetaţie, aproape drepți şi cu rare ieşituri, 
şlefuite parcă. Doar pe fund întilneau rareori crini scunzi 
de mare şi gorgonii. Din mil răsăreau, pe jumătate 
acoperite, bucăți de scoici, resturi din cunoscutele 
cefalolamelibranchiate. 

„Pesemne că monștrii le -au distrus aici", gîndi Ţoi. „În 


îngusta trecere din stînga, moluştele şi -au găsit un 
adăpost inaccesibil monştrilor şi astfel s -au putut 
menține"... 

Pe unele ieşituri ale pereților, Țoi observă nişte pete 
viscoase, de formă neregulată, care luceau slab. Îi atrase 
atenția locotenentului -major: 

— Sînt bucăți dintr -o mucoasă fosforescentă, probabil 
aceea cu care e acoperit corpul monstrului, explică Toi, în 
şoaptă. Trecînd pe aici şi atingînd aceste ieşinduri, şi -au 
lăsat urme. Mucoasa e proaspătă... Înseamnă că peştera 
e în apropiere... 

— Bine, Toi... Atenţie, tovarăşi! Îndată ce intrăm în 
peşteră, vă împrăştiați în lanț pe ambele părți ale 
reflectorului de -a lungul pereților şi dați drumul la sunet 
asupra țintelor mai apropiate. Dumneata, Skvoreşnea, 
după ce instalezi reflectorul, dă -l lui Marat. În timpul 
luptei să nu uitaţi de elice şi de sacii aerieni. Îi 
întrebuințați după împrejurări. Şi nu vă răzlețiți. Ţineţi - 
vă strîns de detaşament! Cu pas grăbit, înainte! 

Plutind cu sacii uşor umpluți cu aer, stringînd în miini 
pistoalele, treceau în şir, cu paşi repezi, fără zgomot, prin 
tunel. Dincolo de un uriaş ieşind de stincă, pereţii se 
dădură brusc în lături şi dispărură din cîmpul vizual. 

Locotenentul -major care mergea în frunte, stinse într -o 
clipă felinarul. 

— Stingeți felinarele şi desfăşurațţi -vă în trăgători, lipiți 
unul de altul. Refiectorul în bătaie! 

Prin bezna neagră, în depărtare se arătară cîteva uriaşe 
corpuri albastre, slab fosforescente. Erau vreo douăzeci, 
unii uriaşi, alții mai mici. Cei mai mulți zăceau nemişcați 
pe fund, pe ridicăturile lui şi pe stînci, întinşi de parcă ar 
fi fost trunchiurile unor copaci uriaşi, cu umflătura la 
mijloc de grosimea unui butoi mare. Alţii se deplasau 
încolo şi încoace, la înălțimi diferite, mişcîndu -şi ritmic 
înotătoarele fosforescente. În mijloc, mai aproape de 
ieşire, zăcea întinsă o uriaşă siluetă fosforescentă. Gitul 
lung cît un catarg şi mlădios ca o liană, de o grosime 


monstruoasă, înălța sus de tot capul uriaş şi teşit, care se 
legăna agitat dintr -o parte într -alta. 

— Atenţiune! răsună în şoaptă un ordin. Ţineţi -vă 
aproape, să vă simțiți cotul. Asupra țintelor luminoase! 
Mai întîi asupra celor mişcătoare. Eu acţionez asupra 
țintei dela mijloc. Gata? Atenţiune... sunet! 

În peşteră se iscă pe neaşteptate învălmăşeală. Umbrele 
luminoase ale monştrilor începură să se zbată şi să alerge 
ca în spasme. Cu o iuțeală fulgerătoare zvicneau în toate 
părțile, ba încolăcindu -şi giturile lungi şi flexibile, ba 
desfăcîndu -le fulgerător. Cozile lor lungi şi plate, ca de 
crocodil, loveau cu putere coastele trupurilor în formă de 
butoaie. Mongştrii cădeau la fund, se înălțau spre boltă, se 
aruncau în lături, iar puşcaşii abia puteau să urmărească 
țintele. 

Pistoalele sonore se arătau prea slabe pentru 
organismele acestea puternice, uriaşe. Era aproape 
imposibil să găseşti îndată şi să nimereşti centrele lor 
vitale cele mai importante. 

Gigantul în care ţinti locotenentul -major tresări, apoi 
printr -o puternică mişcare de coadă se înălță, şerpuind 
ca o săgeată fosforescentă spre bolta peşterii. Sub el - 
învălătucit în spirală de partea groasă de jos a gâtului 
monstrului - străluci o clipă ceva metalic, luminat de 
fosforescența animalului. 

— Arsen Davidovici! Arsen Davidovici!... se auzi strigătul 
lui Ţoi, plin de desperare. 

Un puternic val era gata să -l trîntească pe Marat, care 
se afla alături de oi. Fără să vrea, ca să -şi țină 
echilibrul, Marat întinse mîna. 

Locul de lingă el era gol! 

— Tovarăşe locotenent -major! - strigă speriat Marat, - 
Ţoi a dat drumul la elice şi a dispărut. 

Între timp panica îi cuprinse şi pe monştrii care 
stătuseră pînă atunci liniştiţi pe fund. Unul după altul se 
desprindeau de pe fund şi se înălțau, mărind astfel 
învălmăşeala generală. 


Animalele căutau duşmanul care le ataca, dar nu -l 
găseau. Ce o să se întimple cu Ţoi dacă nimereşte cumva 
în această îmbulzeală de animale furioase?! 

Deodată unul dintre giganți se încolăci, se desfăcu 
zvicnit, apoi întinzînd gâtul şi lovind spasmodic din coadă, 
căzu la fund ca un bolovan şi rămase nemişcat. Pesemne 
că cineva | -a nimerit la creier sau în vreun alt centru 
nervos şi l -a ucis. După scurt timp, căzu un al doilea. 
Unii cu înotătoarele şi coada paralizate, încetinindu -şi 
mişcările, se zbăteau aproape pe loc. 

În mişcarea aceasta dezordonată, haotică a monştrilor, 
puşcaşii pierdură din vedere animalul gigantic care -l 
răpise pe zoolog. lar Ţoi zbura acum printre ei, expus 
primejdiei permanente de a fi strivit, aruncat de pereți, ori 
de a primi o lovitură de o putere nemaipomenită. 

Locotenentul -major nu se mai putu stăpini: 

— Țoi, unde eşti? 

— Urmăresc monstrul care -l duce pe Arsen Davidovici, 
auzi el glasul înăbuşit al lui Ţoi. Mă împiedic mereu de 
ceilalți, dar nu 1 -am pierdut din vedere. Trebuie să merg 
mereu în volte. I -am paralizat o înotătoare, dar tot mai 
înoată cu o viteză nebună. Mă ţin cît mai departe de 
turmă... Cît mai departe de lumina lor... ca să nu mă 
observe... 

În clipa aceea, un monstru se desprinse pe neaşteptate 
din învălmăşeala turbată din fundul peşterii şi se năpusti 
fulgerător spre ieşire, căutînd pesemne salvarea în 
întinsul oceanului. Pe fondul corpului lui albăstriu, 
fosforescent, se contura o umbră întunecată de om şi 
aproape în aceeaşi clipă se auzi exclamațţia lui Toi: 

— Ei drace! M -au atins! M -au aruncat în lături! 

Monstrul coti brusc şi, deschizîndu -şi larg botul uriaş 
de aproape doi metri, porni fulgerător în urma umbrei 
care -i tăiase calea. 

— Toţi, asupra monstrului din față!... Sunet!... răsună 
un ordin grăbit. 

Tirul concentrat al întregului detaşament prinse 


monstrul exact în clipa cînd era să -şi înhațe prada ivită 
pe neaşteptate. Ţoi se strecură cu dibăcie pe lingă el şi 
dispăru în întuneric, în timp ce monstrul, după ce se 
zbătu convulsiv, căzu la fund, fără viață, acolo, în 
apropierea detaşamentului. 

Dar le arătase şi celorlalți drumul. Toată turma se 
năpusti spre ieşire. Părea că nimic nu va putea rezista în 
fața acestei navale nimicitoare de corpuri uriaşe ca nişte 
munți. 

— Aprindeţi refiectorul! răsună tare un ordin. 

Un snop gros de raze orbitoare, de lumină spintecă 
bezna şi lovi în masa zburătoare şi compactă de trupuri 
gigantice, în giturile lor agitate, în cozile puternice; lovi în 
constelația de ochi telescopici uriaşi, scînteietori. Şi ceea 
ce se părea că nu ar putea să facă nici un obstacol, chiar 
de granit, îl făcu lumina! Primind parcă o lovitură de o 
putere supranaturală, monştrii cu boturile larg deschise 
îşi întinseră gîturile cît erau de lungi, dindu -şi cu toți 
dintrodată capetele pe spate şi răsturnindu -se în sus cu 
înotătoarele pline de gheare, desfăcute, îşi arătară cozile 
şi plutiră domol îndărăt. Monştrii dădeau din capete 
buimăciţi, orbiți, dintr -o dată neputincioşi. Unii se lăsau 
domol spre fund cu gîturile atîrnate. Deasupra hoardei de 
monştri, în torentul de lumină, plutea silueta de metal a 
lui Ţoi, gonind în căutarea animalului care -l răpise pe 
zoolog. 

Detaşamentul însoți turma în retragere cu un torent de 
raze ultrasonore. Ba unul, ba altul dintre giganți începea 
deodată să se zbată ca turbat şi, după o clipă, cădea 
fulgerător spre fund. 

— L -am găsit! L -am găsit!... răsună glasul triumfător al 
lui Ţoi. Na, canalie! Na! Nal!... 

În mijlocul turmei care plutea lin se iscă o agitaţie 
extraordinară. Coada unui monstru se înălță şerpuind în 
sus, izbind zdrobitor în toate părțile. Deodată din 
mulțimea întunecată de monştri se desprinse un trup de 
metal, cu scînteieri albăstrii şi legănîndu -se uşor începu 


să lunece spre fund. Descriind un arc în jurul turmei, 
silueta metalică a lui Ţoi trecu glonț de sus în jos, prinse 
aproape de fund trupul în cădere şi zvicnind în aceeaşi 
clipă împreună cu el în sus, coti şi zbură ca fulgerul spre 
detaşament. 

— Ține, Skvoreşnea!... spuse Ţoi, înăbuşindu -se, abia 
mai ținîndu -l pe Lord cu o mînă, în timp ce cu mîna 
cealaltă dădea mişcare inversă elicei, ca să se poată opri. 
Ţine... repetă el clătinîndu -se şi, căzind în genunchi, îi 
întinse lui Skvoreşnea corpul nemişcat al zoologului. 

Detaşamentul de luptători se retrăgea repede din 
peşteră, unul cîte unul, în față mergea Skvoreşnea, 
purtindu -l pe zoolog în brațe. Locotenentul -major 
Bogrov îi lăsă pe toți să treacă înaintea lui. Marat prinse 
în raza reflectorului, ca într -o cuşcă de lumină, cîțiva 
monştri (rămăşiţele uriaşei turme, adunate la capătul 
opus al peşterii) care -şi fereau capetele de torentul de 
lumină ucigătoare şi necruțătoare. 

— Stinge -l! - îi ordonă locotenentul -major lui Marat, şi 
-i ajută să strîngă repede reflectorul şi să -l ia în spinare. 
- Porneşte după detaşament! 

Locotenentul -major cuprinse cu privirea pentru ultima 
oară întinderea neagră a peşterii, arena unei lupte cum n 
-a mai fost nicicînd alta pe bătrina noastră planetă. Apoi 
dădu drumul elicei şi curînd se alătură roiului de 
luminițe vii, albastre, care se îndrepta cu iuțeală spre 
largul oceanului. 


CAPITOLUL VII. MINCIUNA 


Cu mîna -i slabă, zoologul îşi miîngiia mecanic barba. 
Apoi, învăluind cu privirea compartimentul infirmeriei 
care strălucea de curăţenie, spuse cu un zîmbet trist: 

— Da, dragul meu Marat, uite că a trebuit să mă 
folosesc şi eu de tot ce am pregătit aici. Pot să -ți 


mărturisesc că în general nu e rău... ba chiar pot spune 
că nu e rău de loc. 

Ridicînd capul, Marat se uită absent la savant, apoi 
rămase cu privirea fixată undeva în gol. 

Venise să -l vadă pe zoolog, care nu se întremase încă în 
urma şocului suferit, dar vizita decurse destul de 
monoton şi plicticos. 

După întimplarea tragică cu zoologul, Marat nu mai era 
de recunoscut. Veselul Marat, tovarăşul prietenos şi plin 
de viață, de pînă atunci, se închisese acum în sine, evita 
întilnirile cu ceilalți; în orele libere se izola în cabina lui şi 
Kramer, vecinul de cameră, nu mai ştia cum să -i intre în 
voie. În acelaşi timp, însă, toți vedeau şi simțeau că Marat 
e obsedat de gînduri chinuitoare, că mintea lui e 
preocupată de o nouă problemă care -l frămînta şi -l 
apăsa mai aprig ca oricînd. Nimeni pînă atunci - şi doar 
nu era la prima lui invenţie - nu -l văzuse atit de obsedat. 

Continuîndu -şi firul gîndurilor, Marat se întoarse uşor 
către zoolog: 

— Nu, nu, Arsen Davidovici. Degeaba îmi spuneți. După 
părerea mea, nu e bine. E ceva care trebuie refăcut... 

Venerabilul zoolog se simți pesemne jignit. 

— Ce nu e bine? întrebă el atent, gata să respingă 
atacul. 

— Casca, casca -i mizerabilă! 

— Casca?! 

— Da, casca asta care v -a desfigurat în aşa hal! 

Ridicîndu -se în coate, zoologul făcu ochii mari şi se uită 
fix la Marat. 

— Casca?! Şi eu care credeam că vorbeşti despre 
infirmeria mea! 

Se lăsă pe pernă şi izbucni într -un rîs de copil. 

— Şi mă rog, ce părere zici că ai despre cască? întrebă 
zoologul, rizînd într -una. Ehei, băiete, văd că ai început 
să te ţii de fleacuri... Te ştiam mai... Ce importanţă are 
casca față de problema irigării Saharei, ori a schimbării 
cursului Golfstreamului? 


— În primul rînd daţi -mi voie să vă corectez, Arsen 
Davidovici. Nu se spune Golfstream, ci Golfstrim. Este un 
cuvînt englezesc şi... 

— Ei, gata, gata, termină... scuză -mă şi tu... E un 
obicei, ştii, din copilărie... Ei, şi în al doilea rînd? 

— În al doilea rînd, în privința căştii... Ştiţi, Arsen 
Davidovici... ezită o clipă Marat. Simt, nu ştiu de ce, că 
pot să vorbesc deschis... Ştiţi, mi -e pur şi simplu ruşine. 
Nu -mi găsesc locul. Nu -mi pot ierta că nu m -am gîndit 
înainte la lucrul acesta... încă de cînd lucram cu Krepin 
la telefonizarea căştii. Ba altceva e şi mai rău: la un 
moment dat mi -am pus şi problema inconvenientelor ei. 
Dar nu m -am oprit asupra lor, n -am chibzuit totul pînă 
la sfîrşit. Abia acum îmi dau seama ce greşeală de 
neiertat a fost neglijarea acestui amănunt... ce uşurinţă 
de neiertat!... 

Marat sări tulburat în picioare şi, furios pe sine, strigă: 

— Da, da! Bine ați spus dumneavoastră. Sahara!... 
Golfstrim!... Probleme mondiale!... Iar eu aici, sub nasul 
meu, am scăpat din vedere o problemă simplă, mică şi 
totuşi atit de importantă: perfecționarea căştii. Din cauza 
asta sînteți aici în halul ăsta... şi putea să fie şi mai rău! 
Arsen Davidovici, dragul meu! Nu mi -aş fi iertat 
niciodată dacă vă pierdeam! Cînd mă gîndesc, îmi vine să 
-mi smulg părul din cap! 

Zoologul îl asculta atent, fără să -şi ia ochii de la el. 

— Hai, nu te mai enerva atita! Fii calm! Doar nu puteai 
să prevezi că o să dau peste un asemenea monstru. Dar 
ce să -ți spun, te felicit! Îmi place că ai început să -ți dai 
seama de toată importanţa chiar şi a problemelor, cum le 
spui tu, mai mici... Probleme mici nu există, dragul meu! 
Fiecare problemă mică constituie o parte dintr -o 
problemă mare. Şi dacă nu o rezolvi pe cea mică, n -ai 
rezolvat nici problema mare! Asta -i!... Ei, şi ce zici că ţi -a 
dat acum prin minte? 

Marat se aşeză pe scaun şi -şi lăsă capul în piept, întors 
uşor spre zoolog şi gîndindu -se pesemne în acelaşi timp 


la ale lui, începu: 

— Da, Arsen Davidovici... În ziua aceea nenorocită, cînd 
ați suferit atît de mult... 

— A, nu, te rog... bombăni zoologul, nemulțumit. N -a 
fost de loc nenorocită. Ce descoperiri minunate! O colonie 
întreagă de cefalolamelibranchiate Lordkipanidze! Da, 
cred că cu numele acesta va intra acum în ştiinţă! adăugă 
savantul, cu oarecare satisfacție. Şi -apoi, chiar acest 
monstru preistoric! Asta -i o descoperire mondială! Hm! 
Auzi! lar el spune că a fost o zi nenorocită!... Aş dori să 
am cît mai multe nenorociri dintr -astea... Dar, mă rog, zi 
mai departe. 

— Aşadar... chiar în ziua aceea, mai devreme, am 
coborit din submarin împreună cu Ţoi şi cu Pavlik. Ne 
ardea şi nouă de joacă. M -au prins amindoi, unul de o 
parte, altul de cealaltă parte, şi au început să mă scuture. 
Mi se bălăbănea capul ca o nucă într -o sticlă. Oricât m - 
am străduit, oricît mi -am încordat gîtul, m -am lovit 
totuşi zdravăn de cîteva ori de pereţii căştii. M -am gîndit 
atunci că n -ar fi rău să -i aducem unele îmbunătățiri. 

— Cam ce? 

— După părerea mea, ar trebui căptuşită casca în spate, 
la ceafă, cu ceva moale. În definitiv tot nu ne folosim de 
transparența din spate a căştii. Iar la timple şi la frunte, 
ar trebui să adaptăm nişte spirale flexibile ca arcurile de 
divan, pe care le -am putea îmbrăca într -o izolație moale. 

— Perfect, Marat! spuse zoologul pe un ton serios. 
Minunată idee! Studiază bine problema asta aici, în 
expediţie, iar cînd ne întoarcem acasă, discutăm neapărat 
cu Krepin. Am să te sprijin. 

Liniştit parcă de această discuție, Marat îşi luă rămas 
bun şi ieşi, lăsîndu -l mai întîi pe Toi, care tocmai intra, 
să treacă înainte. 

Țoi era îmbrăcat Într -un halat de un alb imaculat, 
încheiat cu grijă pină la ultima butonieră şi avea 
înfăţişarea unui adevărat medic, un medic însă cam tînăr 
şi sfios. Se apropie repede de patul zoologului. 


— Ce mai faceți, Arsen Davidovici? Cum vă mai simțiți? 
Daţi -mi voie să vă iau pulsul... Minunat. E bun. 
Şaptezeci şi opt pe minut. Mergeţi cu paşi repezi spre 
însănătoşire... 

Potrivi cu grijă şi aproape cu duioşie pernele sub capul 
savantului şi -l înveli bine cu pătura. 

— Dar ce am ca să mă însănătoşesc? zimbi cu blîndețe 
zoologul. Fleacuri! Cred că mîine sau poimiine am să mă 
apuc de treabă. Ne aşteaptă o lucrare minunată!... 

Ţoi începu să dea din mîini în semn de neîncuviințare, 
iar pe faţă i se întipări o îngrijorare exagerată (vădit lucru 
că şi în această privinţă îşi imita profesorul). 

— Nu, nu, nu se poate! Nu se poate, Arsen Davidovici! 
Nici să nu vă gîndiți! Cinci zile nu părăsiți patul. Nici o zi 
mai puțin! Şi -apoi trebuie neapărat să mai faceți un 
tratament complet de raze cu cuarț şi cîteva şedinţe de 
electroterapie. Nu, nu... Categoric, nu se poate!... 

Zoologul se înfurie: 

— Ce -i cu tine, Ţoi? Ți -ai pierdut -minţile?! Ce tot 
îndrugi acolo? Ce cuarț şi electroterapie?... Ai înnebunit? 
Eu trebuie să mă întorc cît mai repede în peşteră să 
fotografiez monştrii de acolo, şi €l!... Doar nu -i pot lua cu 
mine pe submarin. Un cap de monstru, însă, tot iau... m - 
am şi înțeles cu căpitanul. Ştii că tocmai de aceea n -am 
plecat încă? Şi tu îi dai zor cu razele tale! Hm! Eu şi 
„tratament cu raze" îl îngiînă zoologul indignat. Ia te uită 
la el! Ţi -ai cam luat nasul la purtare!... 

— Degeaba, Arsen Davidovici... Puteţi să mă şi înjurați, 
îi replică Țoi scurt, dar vădit ofensat. Rămineți în pat 
cinci zile, altfel îi raportez tovarăşului căpitan că nu mă 
ascultați... 

— „Nu mă ascultați!” Uite unde -mi era medicul! 

Vocea de bariton a zoologului răsună pe întreg coridorul 
superior, răzbătea în cabinele echipajului şi în birourile 
de lucru, ajungînd pînă şi în cele mai îndepărtate colțuri 
ale sălii maşinilor. De altfel, în sala maşinilor domnea o 
linişte desăvirşită; submarinul stătea doar pe loc. 


Oamenii care nu erau de serviciu ieşeau fuga din cabine, 
trăgeau cu urechea şi făceau glume: 

— Ce ziceți de asta? S -a înfuriat Lord! 

— Înseamnă că s -a făcut bine! 

— Îl muştruluieşte pe bietul Ţoi de -i zboară fulgii! 

— Cu un pacient ca ăsta îţi iei lumea în cap! 

Căpitanul ieşi din cabina postului central de comandă şi 
se îndreptă spre infirmerie. Trebui să -şi ia asupră -şi 
ingratul rol de arbitru între pacient şi medic. Îi ascultă şi 
luă o hotărire care fu primită cu satisfacție de amindouă 
părțile... zoologul făgădui că va sta trei zile fără să 
cricnească, după care, dacă „nu se vor ivi complicații" i se 
va îngădui să lucreze în laborator, iar în a cincea zi va 
putea cobori şi va face cele de cuviință la peşteră. 
Tratamentul cu raze de cuarț o să -l facă fără să se 
întrerupă de la treburi. Cu privire la electroterapie, nu se 
luă deocamdată nici o hotărire, lucrul acesta îl va decide 
viitorul. 

Văzindu -l însă pe zoolog amărit - chinuit de gîndul că 
din cauza bolii lui, cercetările întreprinse pe fund în acest 
sector s -au sistat cu desăvirşire - căpitanul merse şi mai 
departe. Ţinînd seama de faptul că Ţoi era supraîncărcat 
cu munca de laborator asupra moluştelor şi a altor 
materiale adunate între timp, căpitanul îi făgădui 
zoologului că o să -i dea pe cineva din echipaj, la alegere, 
care să continue munca zoologului pe teren, culegînd, 
după indicaţiile şi sub conducerea acestuia, materialele 
de care mai are nevoie. 

— Am să vă fiu foarte recunoscător dacă o să -mi 
permiteți să iau asupra mea această muncă, se auzi 
deodată un glas înăbuşit. 

Gorelov, care intrase de mult în compartiment şi din 
pragul uşii ascultase judecata căpitanului şi hotărîrea 
luată, se uita cu ochii imploratori la zoolog. 

— Ştiţi de cîte ori am mai îndeplinit această muncă, sub 
supravegherea dumneavoastră, Arsen Davidovici, rosti el 
zimbind şi apropiindu -se de patul savantului. Munca 


asta mă pasionează atît de mult, încît cred, Arsen 
Davidovici, că veți fi şi de data asta mulțumit de mine... 
Mecanismele merg toate bine, Nikolai Borisovici, se 
adresă el căpitanului. Mai cu seamă că zilele astea, 
probabil, vom sta pe loc. Munca de mecanic -şef nu va 
suferi de loc. Şi chiar dacă e nevoie de ceva, sînt aici. 

— Cu plăcere, Feodor Mihailovici! încuviință căpitanul, 
zimbindu -i prieteneşte. Dacă Arsen Davidovici e de 
acord, din partea mea n -o să întimpinaţi nici o 
obiecțiune. Numai să ai în vedere că starea şi 
funcționarea motoarelor continuă să rămînă pe 
răspunderea dumitale. 

— Foarte bine, foarte bine! strigă bucuros zoologul, sînt 
chiar foarte mulțumit. Feodor Mihailovici ştie ce mă 
interesează mai mult, unde şi cum trebuie să caute. Am 
mai lucrat noi de multe ori împreună. Totul merge de 
minune! Vă mulțumesc, tovarăşe căpitan! Îți mulțumesc, 
Feodor Mihailovici! 

Dacă venerabilul savant n -ar fi fost în clipa aceea atît 
de mulțumit sufleteşte, de bună seamă că ar fi observat 
paloarea neobişnuită a feței lui Gorelov, zimbetul lui 
forțat pînă la durere, ar fi observat desigur că Gorelov îşi 
trece prea des mina peste frunte, ştergîndu -şi parcă 
sudoarea fină, care îi îmbrobonea fruntea din pricina 
slăbiciunii. Dar ştiut este că entuziaştii, care nu se cruță 
niciodată pe ei, se poartă la fel şi cu ceilalți. În orice caz 
era absolut limpede că în aceste momente, savantul 
uitase cu desăvirşire şi de raze, şi de masaje, şi de băile 
de nămol pe care le prescrisese nu de mult cu atita 
insistență fostului său pacient. Rămaseră astfel cu toții 
foarte mulțumiți. Discuţia care începuse atit de furtunos 
se terminase cu bine. 

După plecarea căpitanului, savantul se adresă 
prieteneşte medicului şi ajutorului său: 

— Ţoi, dragul meu, dă -i te rog lui Feodor Mihailovici 
lista speciilor de care avem nevoie. Să le căutăm mai 
stăruitor la mari adincimi. Şi, bineînţeles, şterge -le pe 


acelea pe care le -am găsit. Dă -i şi albumele, schițele şi 
atlasele, să se familiarizeze cu ele. Pregăteşte -i un rucsac 
cu instrumente şi dispozitive, pe care să -l ţină 
permanent zilele astea la el. 


După două ore de discuţie, în care timp, Toi îi dădu 
toate explicaţiile, Gorelov ieşi din laborator şi se îndreptă 
repede spre cabina lui, greu încărcat cu tot felul de 
materiale şi echipament. Descuie grăbit uşa, pe care o 
încuie apoi cu grijă în urma lui şi, uşurat, aruncă tot ce 
adusese, pe masa rotundă din mijlocul cabinei. Cabina 
era lunguiață, nu prea mare. Lîngă peretele din dreapta 
se afla un dulap şi un divan, în stînga o chiuvetă şi o 
măsuţă de toaletă, cu o oglindă mare. Deasupra divanului 
atirna un portret în acuarelă, minunat executat, 
înfățişind o femeie tînără şi frumoasă, cu ochii negri şi 
mari, care priveau autoritar. La mijloc era pomenita masă 
rotundă; lingă peretele din fund, în fața uşii (sub hubloul 
cu storul exterior lăsat) pe un mic birou, lingă un serviciu 
de scris şi fotografia aceleiaşi tinere femei se afla o 
maşină de scris, mare, de tip vechi. 

După ce se eliberă de povară, Gorelov se lăsă greoi pe un 
scaun şi, strîngîndu -şi tîmplele în palme, rămase aşa 
vreme îndelungată, legănindu -se din cînd în cînd, de 
parcă ar fi avut o chinuitoare durere de dinţi. În cele din 
urmă se ridică în picioare, stătu o clipă cu capul plecat, 
sprijinindu -se cu pumnul în masă, apoi îşi reveni în fire 
şi se apucă hotărît să răsfoiască şi să aşeze cărțile, 
albumele şi atlasele pe care abia le adusese. Consultind 
lista, studie trei ore în şir, căutînd să -şi întipărească în 
minte contururile şi caracteristicile reprezentanților 
faunei şi florei submarine, scoțind notițe, copii de pe 
desene, făcînd liste şi clasificări. 

Apoi se ridică în picioare, se îndreptă mult din şale şi 
luă rucsacul pe care i -l dăduse Ţoi. Cercetă cu atenţie 


toate buzunarele interioare şi exterioare cu instrumente şi 
dispozitive. Goli un buzunar din interior, mutind tot 
conținutul în altul, apoi se îndreptă spre masa de scris; 
dar la jumătatea drumului se opri, privi în jur şi 
întorcîndu -se porni spre uşă. Încercă dacă e bine 
încuiată, ascultă cu atenție şi, liniştit în sfîrşit de tăcerea 
care domnea pe coridor, se întoarse la micul birou pe care 
se afla maşina de scris. Îşi pierdu multă vreme pînă ce 
demontă maşina şi ajunse pînă la centrul tăbliei de sub 
pirghiuţele subţiri, pe care sînt prinse literele. Acolo se 
afla o cutie joasă de metal, vopsită în aceeaşi culoare 
albastră ca şi maşina. Gorelov deşurubă cutia de pe 
tăblie, o puse la o parte, montă maşina la loc şi încercă să 
vadă cum funcționează. Totul era în ordine, maşina 
funcționa bine, ca întotdeauna, iar lipsa piesei - destul de 
mare - nu se observa de loc. Gorelov luă cutia şi, 
cîntărind -o în mînă mormăi dus pe gînduri: 

— Presiunea e colosală. Va rezista oare? Cu totul altceva 
era la suprafață, în Marea Sargaselor... 

Tresări auzindu -şi propriul glas, se uită speriat 
împrejur, apoi se întoarse la rucsac, puse lădița în 
buzunarul gol din interior, o acoperi cu citeva 
instrumente mici şi încheie buzunarul cu grijă. După ce 
închise rucsacul, Gorelov îl vîri sub canapea şi se duse în 
sufragerie să ia gustarea de dimineaţă. 

După o jumătate de oră se întoarse în cabină, îşi 
schimbă hainele, îmbrăcînd o salopetă de lucru, apoi 
trase pînă la refuz unul din sertarele biroului şi aplecă 
peretele din fundul sertarului. În spatele peretelui se 
deschise un sertar secret, îngust, Scoţind de acolo cîteva 
piese de forme ciudate şi un ghem de sîrmă subțire, le 
repartiză prin toate buzunarele sacului de excursie. 

Cu curelele rucsacului date peste umăr, Gorelov intră la 
postul central de comandă şi, după ce locotenentul de 
cart Kravţev îi semnă biletul de voie, sa îndreptă spre 
infirmerie. 

— Blagosloveşte, doamne, pe robul tău! intonă cu glas 


gros de diacon, şi se apropie de patul zoologului. Am 
venit, Arsen Davidovici, să -mi dați ultimele îndrumări 
pentru drum. Orice s -ar spune, este prima misiune în 
care elevul dumneavoastră merge singur. 

Zoologul se întoarse spre el şi rise bucuros: 

— Te blagoslovesc! Te blagoslovesc! Îţi doresc succes, 
Feodor Mihailovici! i -a dat Ţoi tot ce trebuie? Şi -i 
strînse mîna lui Gorelov. 

Gorelov tresări; abia în clipa aceea îl observă pe căpitan 
care şedea mai la o parte: 

— lertaţi -mă, Nikolai Borisovici, nu v -am observat! 

Căpitanul îi zîmbi prieteneşte. 

— Nu -i nimica, nu -i nimica, Feodor Mihailovici. Mă 
asociez urărilor lui Arsen Davidovici. 

— Du -te, du -te, Feodor Mihailovici, spuse zoologul 
tulburat. Eh, cum te invidiez! Dar nu -i nimic. Curînd o 
să lucrăm împreună la o stație de mai lungă durată şi de 
mai mare adincime. 

Căpitanul tresări, ridică ochii, se uită fix la zoolog şi la 
Gorelov, apoi îşi cobori din nou privirea şi începu să -şi 
treacă degetele prin barbişonul auriu. 

După ce -şi luă pentru a doua oară rămas bun, şi după 
ce primi de la zoolog cîtava instrucțiuni suplimentare, 
Gorelov ieşi din încăpere, fără să închidă bine uşa în 
urma lui. Se opri nemişcat lingă uşă, dus parcă pe 
gînduri. 

La ureche îi ajunseră, înăbuşite, dar destul de clare, 
cuvintele căpitanului: 

— Sper, Arsen Davidovici, că n -ați spus nimănui unde 
vom face viitoarele escale de lungă durată? 

Scurta tăcere mărturisea parcă faptul că întrebarea 1 -a 
surprins pe zoolog. Inima lui Gorelov se opri în loc. 

— Vai, se poate, tovarăşe căpitan? se auzi în cele din 
urmă mormăitul grăbit al zoologului. Cum să spun? Doar 
ştiu foarte bine... M -ați avertizat... 

Gorelov răsuflă uşurat şi zimbi, dar zimbetul lui aducea 
mai mult a rînjet. Căpitanul tăcu un răstimp, apoi i se 


auzi glasul liniştit: 

— Foarte bine! Şi nici pe viitor să nu uiţi lucrul acesta. 

Gorelov se depărtă de uşă şi, cu acelaşi zimbet crud, cu 
aceeaşi paşi siguri, se îndreptă grăbit spre camera de 
evacuare. 

— A mai coborit cineva de pe submarin? îl întrebă 
Gorelov pe Matveev, care, deşi avea o mînă bandajată, îl 
ajută cu îndeminare să -şi îmbrace costumul de 
scafandru. 

— Da, să trăiţi, tovarăşe inginer militar! A coborit 
Şelavin, însotit de Marat și Pavlik. 

— De mult? 

— De vreo jumătate de ceas, nu mai mult. 

— Încotro au luat -0? 

— Nu ştiu precis, tovarăşe inginer... Undeva spre sud. 

— Aha! Bine. Mulţumesc. 

După ce ieşi, Gorelov dădu drumul elicei cu cinci zecimi 
de viteză şi porni spre nord. Îndepărtîndu -se la vreo 
douăzeci de kilometri de submarin, începu să cerceteze 
cu rivnă fundul şi diferitele înălțimi de deasupra lui: 
apuca tot ce i se părea necunoscut, umplindu -şi sacul cu 
peşti, arici de mare, holoturii, hidropolipi, raci de mare 
adîncime, moluşte de fund. Peste o oră, socotind pesemne 
că a muncit destul, închise rucsacul şi intră în legătură 
prin radio cu submarinul. Îi comunică locotenentului 
locul unde se află şi -l anunţă că mai are cam un ceas 
sau două de lucru, după care se va pune din nou în 
legătură cu submarinul şi se va întoarce acasă. 

Îndepărtîndu -se apoi şi mai mult de submarin, Gorelov 
îşi îmbrăcă mănuşile electrice, controlă dacă pistolul 
ultrasonor funcționează bine şi porni cu viteză maximă 
spre răsărit, înălțindu -se tot mai mult. În fața lui se 
întindea de la sud spre nord măreţul lanţ de munți. Acolo 
pe undeva, dominînd crestele abrupte şi netede, se afla 
piscul descoperit în ajun de Şelavin. Gorelov îl căută 
vreme îndelungată, dar fără succes. În cele din urmă îl 
găsi şi, umplindu -şi sacul aerian cu oxigen, se înălță 


spre el. După batimetru, piscul se afla la o mie şi o sută 
de metri sub nivelul oceanului. 

Gorelov observă pe pisc o stîncă izolată cu o adîncitură 
aidoma unei peşteri mici. Dînd drumul mecanismului din 
interiorul sacului aerian, el goni oxigenul înapoi în cartuş 
şi se aşeză pe un bolovan. Cînd norul de nămol ridicat de 
el se împrăştie, iar apa din jur îşi recăpătă limpezimea şi 
transparența obişnuită, Gorelov îşi scoase mănuşile 
electrice, trase din sac cutia metalică pe care o scosese 
din maşina de scris şi o puse alături, pe bolovan. După 
aceea fixă pe ea nişte piese lungi şi subțiri, şi cutia căpătă 
înfăţişarea unui arici de mare cu acele de o formă 
neobişnuită, îndreptate în toate părțile. Întinse printre 
ace sîrmă subțire, iar unul dintre capetele sîrmei îl 
înfăşură în jurul butonului de pe mîna stîngă, de care se 
prinde de obicei mănuşa electrică. După aceea apăsă pe 
un buton mic, de pe capacul cutiei, şi o parte din peretele 
din față se deschise, aşternindu -se orizontal. Pe el se afla 
instalată o claviatură minusculă, ca a unei maşini de 
scris. Sus, pe partea rămasă a peretelui, se lumină o 
ferestruică lungă şi îngustă, dincolo de care era întinsă o 
panglică de hirtie. 

Chinuindu -se mult ca să nimerească cu uriaşele -i 
degete de metal clapele micuțe ale maşinii, Gorelov 
începu să bată. 

În nemărginitele întinderi de apă ale oceanului, şi de 
acolo mai departe în aer răsunară semnale neînțelese: 

„Ezit... Ezit... Ascultă Ezit... Vorbeşte INA 2... Vorbeşte 
INA 2... Ezit... Ezit... 


CAPITOLUL VIII. SUFERINȚELE PROFESORULUI 
LORDKIPANIDZE 


Expediția lucra de patru zile şi patru nopţi la noua bază 
de mare adincime. 


Se părea că cele douăzeci şi patru de ore, cît are o zi şi o 
noapte, nu -i mai ajung lui Şelavin. În afară de lucrările 
obişnuite de cercetare a proprietăţilor fizice şi chimice ale 
apelor oceanului din apropierea fundului, în afară de 
temperatura, salinitatea şi densitatea lor, în afară de 
analiza compoziţiei lor chimice şi gazoase, el se ocupa şi 
de o altă problemă pe care în Marea Sargaselor nu 
izbutise s -o termine din pricina „revoltătorului 
bombardament - cum se exprima el, - al raionului în care 
lucra". Noua problemă consta în studiul straturilor de 
apă din fund, adincimea la care ajung, natura, 
proprietățile şi compoziţia lor. Această muncă necesita 
uriaşe eforturi, pierdere de timp cu instalarea unor 
maşini complexe de sondaj, pompe de adincime care să 
funcționeze sub învelişuri transparente şi în acelaşi timp 
rezistente la presiunea uriaşelor mase de apă aflate 
deasupra. 

Dar în strînsă legătură cu această problemă mai era 
încă una, de care Şelavin se apucase abia aici. Ea consta 
în studiul curenților electrici, care pătrund în straturile 
din fundul oceanului, descoperiți pentru întiia oară în 
Arctica de geologii sovietici. 

Şelavin se împărțea pur şi simplu, prezența lui fiind 
necesară peste tot. Nici chiar ajutorul neprecupeţit pe 
care i -l dădeau Skvoreşnea, Marat şi chiar Matveev (care 
se mai întremase) nu -i erau de ajuns. Căpitanul îi 
dăduse între timp încă doi oameni din echipaj şi totuşi 
oceanograful muncea tot atit de mult, uitînd de odihnă şi 
de hrană. 

Abia apuca să -şi termine gustarea de dimineaţă că şi 
începea să -i zorească pe tovarăşii lui, se enerva la cea 
mai mică întirziere şi nu se liniştea decît atunci cînd 
cobora din submarin şi se vedea lingă maşinile şi 
instalațiile lui dragi. La masa de prînz trebuiau să -l 
cheme de pe submarin cu insistenţă, de cîteva ori la rînd, 
şi niciodată cei care -l chemau, nu erau dispensațţi de 
bodogăneala lui enervantă despre „zădărnicirea lucrărilor” 


ori despre „atitudinea revoltătoare față de cele mai 
importante probleme ştiinţifice”. 

Zoologul avea şi el schițat un plan uriaş de lucrări 
pentru această stație de mare adincime. Pe lingă 
obişnuitele căutări şi cercetarea materialelor noi şi 
necunoscute, zoologul voia să studieze cu atenţie întregul 
proces al vieţii şi activităţii organismelor de mari adîncimi 
şi a celor care trăiesc pe fund. Îşi propusese să facă 
observaţii îndelungate asupra conduitei lor în genere, să 
le studieze metodele de vinătoare, sursele şi modul de 
hrănire, funcționarea organelor fosforescente. Toate 
acestea îi atrăgeau de mult atenţia savantului; cu mult 
înainte, zoologul visa la aceste lucrări şi se pregătea 
pentru ele. 

Totuşi acum cînd părăsise patul (înainte de termenul 
stabilit de tinărul locţiitor de medic) zoologul se arăta 
cuprins de o apatie îngrijorătoare. Ţoi se întreba dacă n -a 
făcut rău că 1 -a lăsat să părăsească patul. Poate că încă 
nu e vindecat. 

Cînd trebuia să coboare din submarin, o făcea parcă în 
silă şi ajuns pe fund se oprea ore întregi lingă cea dintii 
vietate care -i ieşea în cale, vreun rac -pustnic sau vreo 
goloturie. 

Ce s -o fi întîmplat? Părea doar că totul mergea 
minunat. 

Savantul avea tot dreptul să se bucure de succesele 
dobindite. Cercetările făcute la peştera monştrilor 
dăduseră rezultate uimitoare. Mongştrii erau, după toate 
probabilitățile, rămăşiţele unei specii care odinioară, cu 
milioane de ani în urmă, domina întreaga viață a vechilor 
oceane.  Relicve ale perioadei cretacice! Odată cu 
schimbarea mediului înconjurător, se schimba totul: şi 
clima, şi plantele, şi animalele, înlăturate de noile 
viețuitoare, mai mlădioase şi mai desăvirşite, mai 
dezvoltate şi mai bine adaptate la noile condiții ale vieții, 
uriaşele reptile, stăpine ale unor timpuri de mult trecute, 
le cedau treptat poziţiile. Ştiinţa contemporană afirma că 


au dispărut cu totul de pe suprafața planetei, lăsînd ca 
amintire doar monstruoasele lor schelete care pot fi 
văzute numai în muzeele paleontologice, în toată 
grandoarea lor, zguduind imaginația oamenilor! Şi cînd 
colo, se dovedeşte că o mică ramură a acestor monştri, 
îndepărtindu -se de suprafața oceanului, a coborit în jos, 
tot mai jos, spre adîncurile lipsite de primejdii, şi s -a 
adaptat încetul cu încetul la noile condiții de viață, 
ajungind să poată rezista uriaşelor presiuni, să poată 
respira aerul din apă, să vadă prin întuneric şi să -şi 
lumineze drumul cu propria -i lumină, lumina 
fosforescentă a mucoasei care îi acoperă. Ce descoperire 
extraordinară, captivantă! Ea singură ar putea să 
eternizeze în istoria ştiinţei universale numele omului 
care a făcut -o. Dar cefalolamelibranchiata lui! Oare 
molusca asta care va purta pe veci numele profesorului 
sovietic Lordkipanidze n -are să producă o revoluție în 
specia moluştelor? Dar aurul din moluscă? Dacă ținem 
seama numai de aceste descoperiri, şi tot ar fi fost de 
ajuns să sădească pentru multă vreme în sufletul unui 
om bucuria entuziastă de a fi adus o neasemuită 
contribuție pe tărimul ştiinţei, de a fi slujit astfel măreața 
patrie, puternica țară care, i -a dat unui savant al ei 
posibilitatea de a pătrunde în cele mai inaccesibile 
adîncuri ale oceanului şi de a întreprinde acolo un studiu 
adevărat şi efectiv! 

Atunci ce s -a întîmplat? De ce toate acestea şi -au 
pierdut dintr -o dată tot farmecul, strălucirea, caracterul 
lor atrăgător? 

Zoologul făcu un gest violent de protest. Nu, nu! Iarăşi 
ideea asta timpită... La urma urmelor e o prostie! Ce 
legătură are asta cu... 

Ridică înciudat din umeri, în costumul de scafandru. 

Oricum însă nu trebuia s -o facă. M -a luat gura pe 
dinainte. Dobitoc bătrin ce sînt! Da, da, dobitoc! De trei 
ori dobitoc! 

În clipa aceea se ura pe sine însuşi. 


Cu o lovitură de picior, zvirli cît colo goloturia care 
înfuleca liniştită din nămol şi pe care o ţinea sub 
observație. 

„Ei bine - încerca el să se liniştească - fie şi asta. Am 
spus, am spus. Acesta e adevărul. N -ai ce -i face. Dar la 
urma urmei ce crimă am făcut, dacă i -am spus? Trebuie 
să mă gîndesc cu sînge rece. Are vreo importanță? Doar n 
-am spus -o primului întîlnit... Ce e el, un simplu 
membru al echipajului? E mecanicul -şef! Mecanicul -şef 
al unui vas de luptă; Doar nu e un fleac să fii mecanic - 
şef şi mai ales pe un vas ca acesta! Un om cu răspundere! 
De bună seamă că e verificat şi răsverificat. Un om 
rezervat, puțin cam ursuz chiar, nu prea sociabil şi 
departe de a fi limbut. În privinţa lui pot fi liniştit..." 

Şi -l imagină pe Gorelov: înalt, ciolănos puţin adus din 
spate, cu capul ras şi lunguieţ, cu urechile depărtate ca 
aripile unui liliac, cu mîinile ca de gorilă, lungi aproape 
pină la genunchi. Deodată se deşteptă în el vechea 
antipatie, înăbuşită pînă acum, față de omul acesta. 
Totuşi sentimentul dreptății şi corectitudinea de 
totdeauna față de sine şi față de alții - calități de 
netăgăduit ale savantului - învinseră această antipatie.. 

Ce amestec are aici Gorelov? Cel mai uşor lucru e să -ți 
arunci vina pe umerii altuia. Doar vina e a lui că a 
divulgat secretul, indiferent cui. De Gorelov nu trebuie să 
se teamă. Doar nu -i el omul care să divulge ori să bată 
toba! 

Dar în cazul ăsta de ce e atît de nemulțumit de sine? De 
ce îl apasă chinuitor sentimentul unei vinovății josnice? 

Minciuna! Asta e! 

Da. A mințit! A mințit pentru întiia oară în viață. 
Minciuna a fost întotdeauna străină de ființa lui. Îi era 
scîrbă în mod organic de ea, totdeauna a socotit -o ceva 
deosebit de înjositor, murdar, laş. Şi totuşi acum a mințit! 
Şi pe cine! Tocmai pe căpitan, pe comandantul vasului! 

„„.Nikolai Borisovici, drăguțul de el! Poartă pe umeri o 
răspundere atit de mare. Pentru neprețuitul submarin, 


pentru securitatea oamenilor pe care i -a încredințat țara, 
el răspunde. Şi cine 1l -a minţit? Tocmai el, omul în care a 
avut cea mai mare încredere!... Nu importă că minciuna 
asta n -o să aibă urmări. Important e faptul că a mințit. 
Cum să -l mai privească în ochi? Şi acum ce să facă? Să - 
i spună oare? Să -şi recunoască cinstit greşeala? Fleacuri! 
Cine are nevoie de asta? Cui aduce vreun folos? Minciuna 
tot minciună rămîne. 

Orele treceau. Zornăitul buzzerului, ca un biziit plicticos 
de bondar nu a putut multă vreme să -l smulgă pe zoolog 
din gîndurile -i apăsătoare. Cu mare greutate îşi veni în 
fire şi -şi dădu seama că -l cheamă submarinul: 

— Alo! Alo! Arsen Davidovici! se auzi vocea ofițerului de 
cart, locotenentul Kravţov. Ce faceți acolo? Toţi sînt la 
masă. Pînă şi Ivan Stepanovici a venit... Numai 
dumneavoastră lipsiți! Cum de ați întirziat atîta? Acum 
luaţi -o la picior, Arsen Davidovici! Cu zece zecimi! 

În timpul prînzului, şezînd la locul lui obişnuit, zoologul 
se simțea ca pe rugul inchiziției, şi mai mult tăcea, fără 
să -şi ia ochii din farfurie. De altfel căpitanul nu -l prea 
deranja cu discuţii şi întrebări. Îi arunca doar din cînd în 
cînd cîte o privire fugară din ochii lui albaştri, lucitori, în 
care se citea limpede regret şi nelinişte. 

În schimb, după -masă... ai fi putut crede că Țoi era 
ferm hotărit să -l scoată pe zoolog din sărite! Cînd întră în 
laborator, îl întrebă insistent despre sănătate, apoi începu 
să -i povestească, plin de entuziasm despre primele 
rezultate ale cercetărilor asupra moluştelor. Pe măsură ce 
înainta cu cercetările se convingea tot mai mult că 
molusca e o producătoare de aur. Nu încăpea îndoială că 
această ființă extrage aurul dizolvat din apa mării, şi -l 
concentrează cu o intensitate neobişnuită în sînge. Lui 
Ţoi i se părea chiar că a dat de urmele organului cu 
ajutorul căruia se produce acest proces în țesuturile 
moluştei. Era vorba de o serie da glande situate pe 
marginile mantiei, şi care secretă un suc de o 
componenţă necunoscută încă. 


Toi susținea că această descoperire (dacă se va confirma 
pe de -a -ntregul) va putea căpăta o uriaşă însemnătate 
practică. În acest caz ar putea prezenta într -adevăr un 
mare interes şi proiectul lui Marat cu privire la 
aclimatizarea şi cultivarea acestor moluşte în rezervoarele 
de apă, închise, ale mărilor sovietice, aşa cum fac acum 
japonezii cu scoicile purtătoare de perle. 

Aceste  cefalolamelibranchiate vor fi atunci nişte 
adevărate fabrici de aur. Ce părere are despre asta 
profesorul? 

Zoologul se silea să -l ascute cu atenție pe Ţoi, îşi 
exprimă chiar satisfacția şi dădu indicaţii cu privire la 
munca viitoare, dar cu toate acestea simţi o bucurie 
sinceră atunci cînd Gorelov intră în laborator şi -i 
propuse să iasă împreună din submarin, ca să culeagă 
materiale. În ziua aceea, Gorelov a fost ocupat pînă la 
prînz cu munca lui de bază, în camera duzelor, şi acum 
fiind liber, voia să -i arate savantului nişte tufişuri de 
crini, o specie necunoscută, de mare adincime. Are la 
dispoziție numai trei ore şi -l roagă pe profesor să se 
grăbească, dacă vrea să meargă cu el. 

De astfel se vedea bine că Gorelov e grăbit. În timpul 
discuţiei se uita mereu la ceas, amintea insistent că 
aceste tufişuri sînt cam departe şi că are să treacă destul 
de mult timp pînă o să poată ajunge la ele. Zoologul 
acceptă şi -i spuse lui Gorelov să -şi pregătească biletul 
de voie. 

— Nu, vă rog, Arsen Davidovici, îi răspunse Gorelov 
oarecum jenat, trecîndu -şi palma peste creştetul ras. Vă 
rog, faceți dumneavoastră biletul şi dați -l la semnat. Eu 
mai am puţină treabă la mine în cabină. Termin însă 
repede şi vă aştept în camera de evacuare. E bine? Vă rog 
numai să nu zăboviți prea mult. 

Se uită din nou la ceas şi porni să iasă din laborator. 

— Grăbiţi -vă, Arsen Davidovici! Timpul trece! mai strigă 
el din mers şi trînti uşa în urma lui. 

Străbătu coridorul cu pasul lui obişnuit, mare, fără să 


se pripească, dar de îndată ce se văzu la el în cabină, 
după ce încuie uşa, îl apucă pe neaşteptate o activitate 
febrilă. Trase cîteva sertare ale biroului, scoase din ele 
nişte bani, documente şi scrisori şi strecură la repezeală 
toate acestea prin buzunare. Apoi închise sertarele, se 
îndreptă din spate şi aruncă o privire asupra cabinei, ca 
şi cum ar fi făcut -o pentru cea din urmă oară. Ochii lui 
zăboviră o clipă pe portretul tinerei femei din tabloul care 
atîrna deasupra patului. Gorelov tresări şi dădu să facă 
un pas spre portret dar se întoarse, apucă de pe birou 
fotografia aceleiaşi femei şi o strecură cu grijă în 
buzunarul de la piept al vestonului. Fără să -şi mai 
întoarcă privirea, ieşi din cabină, o încuie, şi porni repede 
în jos spre camera de evacuare. 

Zoologul nu venise încă. Gorelov se uită la ceas şi ridică 
nervos din umeri. 

— Ce fel de oxigen ai pus? îl întrebă el pe Matveev. 

— Comprimat, tovarăşe inginer. 

— Reîncarcă -l! ordonă Gorelov. Pune oxigen lichid! 

— Am înțeles, tovarăşe inginer. După surparea aceea de 
teren, trebuie să fim foarte atenți în toate, adăugă 
Matveev, executînd ordinul. 

— Aşa e, îi întări Gorelov presupunerea. Dar 
acumulatoarele? Garnitura e întreagă? 

— Întreagă. 

— Să văd! Ce -i în termose? 

— Cacao fierbinte. 

— Arată -mi! Umple -le pînă sus! 

Gorelov era aproape complet echipat şi nu -i mai 
rămînea decit să -şi pună şi să -şi fixeze casca, cînd 
apăru şi zoologul cu înfăţişarea lui preocupată şi aproape 
indiferentă, devenită obişnuită în ultima vreme. Îi arătă 
lui Matveev biletul de voie comun, pentru el şi Gorelov. 

Gorelov însă nu mai avea de loc răbdare: 

— Ce înseamnă asta, Arsen Davidovici! Se poate? De ce 
ați întîrziat atita? Cind mai cercetăm şi cînd ne mai 
întoarcem? Abia o să apucăm să ne uităm. Haideţi mai 


repede! Eu în nici un caz nu pot să mai întirzii pe 
submarin... 

De îndată ce se văzu la marginea platformei basculante, 
Gorelov porunci cu o voce violentă şi autoritară: 

— Zece zecimi! Repede! Urmaţi -mă! 


După saltul lor în spaţiu, platforma se ridică, 
submarinul se urni din loc şi, luiîndu -şi viteză, se 
îndreptă spre sud. Cînd după un minut Gorelov îşi 
întoarse capul, submarinul nu se mai vedea. Asta însă nu 
-I miră de loc. 

Încă înainte de această stație de mare adincime, 
căpitanul prevenise echipajul, şi mai cu seamă pe 
lucrătorii ştiinţifici, că submarinul nu va sta permanent 
într -un loc, ci se va afla în continuă mişcare. La 
întoarcerea pe submarin, toți cei aflați peste bord erau 
obligați să intre mai întîi în legătură cu postul central de 
comandă pentru a stabili prin radiofar drumul lor de 
întoarcere. Toţi îşi dădeau seama de importanța acestei 
măsuri de precauție, după memorabilele evenimente din 
Marea Sargaselor. Oamenii ştiau de asemenea că în 
decursul acestei croaziere în jurul locului lucrărilor se 
află într -o neobosită mişcare şi cercetaşii infraroşii: unul 
la suprafața oceanului, iar celălalt la diferite adincimi în 
fața submarinului. 

Culcaţi înainte, într -o poziție aproape orizontală, 
Gorelov şi zoologul înaintau tăcuți în direcția opusă 
submarinului prin bezna de nepătruns a adîncurilor, 
ajungind din urmă şi depăşind luminițele multicolore şi 
nebuloasele  luminiscente ale locuitorilor oceanului. 
Gorelov mergea în față, zoologul la cîțiva metri în urma 
lui. Goniră aşa aproape un ceas, fără să schimbe nici o 
vorbă, ținînd mereu direcția spre nord. Gorelov se uita 
din cînd în cînd la ceas, şi întorcînd neliniştit capul, 
scruta depărtările, dîndu -şi parcă silința să străbată cu 


privirea perdeaua vineţie care atirna în fața lui, la capătul 
fascicolului albastru de lumină al lanternei. Cufundat în 
gîndurile lui apăsătoare, zoologul îl urma pe Gorelov, fără 
să se uite pe unde merg, fără să ştie de cînd merg şi fără 
să -i pese de ce se petrece în jur. Numai o singură dată îşi 
ridică privirea, se uită de jur împrejur şi vru să -l întrebe 
ceva pe însoţitorul său, dar numaidecit renunță la 
această intenţie şi, plecîndu -şi capul, se lăsă din nou în 
voia unei totale indiferențe, ori în voia gindurilor lui 
apăsătoare. 


CAPITOLUL IX. ATACUL TORPILELOR MAGNETICE 


Deodată Gorelov tresări. În depărtare, drept în fața lui, 
în coridorul de lumină al lanternei, se ivi răsărind parcă 
din beznă, un corp lung şi neted, aproape cilindric, care 
gonea cu repeziciune în întîmpinarea lui. În clipa 
următoare îşi făcu apariția partea dindărăt a acestui 
corp, cu un fel de elice strălucitoare, ce se rotea vijelios, 
cu cîrme verticale şi orizontale şi cu două stabilizatoare 
orizontale, în dreapta şi în stînga. Din mijlocul corpului 
se răspindeau în toate cele patru părți nişte fire bine 
întinse, ce străluceau şi ele metalic. 

Lanterna zoologului lumină în clipa aceea spațiul 
învecinat: pretutindeni - deasupra şi dedesubt, în 
dreapta şi în stinga - se întindea o plasă metalică uriaşă 
cu ochiurile de trei metri, avind la noduri corpuri 
cilindrice, de forma unui peşte, la fel cu acela pe care -l 
văzuse întîi Gorelov... Plasa venea cu iuțeală în 
întimpinarea oamenilor, ca un zid ale cărui margini se 
mistuiau în beznă. 

— Jos! strigă desperat Gorelov. Repede la fund! 

Întorcînd brusc cîrmele din plină viteză, se repeziră cu 
capul în jos şi, pînă să -şi dea seama, se afundară 
aproape pînă la briu într -un strat gros de mil poros. 


Gorelov se întoarse numaideciît şi scoase capul din mil. 
Alături de el se zbătea zoologul, vrind să se ridice. La o 
înălțime de cinci -şase metri, cu un zgomot care se 
transformă curînd într -un urlet, se apropia cu 
repeziciune plasa întinsă, în care atîrna un şir de corpuri 
cilindrice, puternic luminate de lanterna lui Gorelov şi a 
zoologului. Cînd plasa ajunse aproape deasupra 
oamenilor care se întinseseră pe fund, cele mai apropiate 
dintre corpurile înşirate la baza plasei începură să se 
agite deodată în legăturile lor. Capetele lor semisferice se 
aplecau tot mai mult în jos, pe măsură ce se apropiau, 
atrase parcă de ceva într -acolo, şi din fiecare, cîte două 
perechi de ochi mari şi rotunzi, de culoarea oțelului 
brunat se ațintiră asupra oamenilor, cercetîndu -i parcă 
cu atenție. Unul sau doi, din aceşti monştri, se năpustiră 
dintr -odată cu capetele în jos, ridicîndu -şi aproape 
vertical cozile care se roteau, dar numaidecit, traşi de 
ceilalți, reveniră la orizontală şi se îndepărtară împreună 
cu toată plasa. 

— Ce -i asta? Ce înseamnă asta? şopti speriat zoologul 
şi, numaidecît, strigă cu putere: Astea -s torpile! Feodor 
Mihailovici, torpile!... 

— Mai încet! şuieră amenințător Gorelov. Ce țipi ca un 
nebun? S -ar putea să aibă detonatoare acustice şi praf 
ne fac. 

Cu ochii larg deschişi de groază, zoologul urmărea plasa 
care se mistuia în beznă. În cele din urmă vorbi iarăşi, 
coborînd vocea pînă la şoaptă: 

— Dar se îndreaptă spre sud, Feodor Mihailovici! Să nu 
dea peste submarin! 

Gorelov izbucni într -un ris sacadat, ca un lătrat de 
cîine. 

— Ce vorbeşti, Arsen Davidovici! Dar reflectoarele 
ultraacustice ce păzesc? Vor semnala submarinului plasa 
cu douăzeci de kilometri înainte de întîlnirea cu ea. Şi - 
apoi cercetaşii infraroşii ce fac? Dorm? N -ai nici o grijă, 
Arsen Davidovici! Să ne grăbim mai bine spre tufişurile 


noastre... 

Era ceva care nu -i plăcu zoologului în risul lui Gorelov, 
în vorbele lui repezite şi nervoase. Se aprinse din nou în 
el vechea antipatie, neîncrederea aceea înăbuşită şi 
nelămurită. Zoologul vru să -i răspundă, să -şi descarce 
neliniştea, dar rămase tăcut. Stătea pe fund, privind în 
depărtare prin beznă în direcția unde lăsaseră în urmă 
submarinul, spre care gonea acum zidul acela cumplit, 
aducîndu -i poate pieirea... 

În cele din urmă, zoologul se desmetici: 

— Bine, spuse el cu un efort, întorcîndu -se spre 
Gorelov. Să mergem spre tufişuri... 

Fără să -i răspundă, Gorelov dădu drumul elicii, urcă 
vreo cîțiva zeci de metri mai sus şi porni cu mare viteză 
spre nord. La o mică distanță, zoologul îl urma. Acum nu 
-şi mai lua ochii de la silueta lui Gorelov, care gonea 
înaintea lui. Un minut mai tîrziu, zoologul duse cu băgare 
de seamă mîna la tabloul de comandă, deschise capacul 
şi, după o clipă de şovăială, dibui unul din butoane, 
apăsă pe el, îl scoase din poziție şi împinse pirghiuță 
respectivă la locul inițial: telefonul lui Gorelov era 
decuplat. Apoi zoologul apăsă pe un alt buton şi împinse 
pirghiuța în alt loc. Numaidecit auzi o voce calmă, care -i 
era cunoscută: 

— Aici locotenentul -major Bogrov. Dumneata eşti, 
Lord? 

— Da, eu sînt. De la nord la sud, spuse zoologul cu 
jumătate de glas, urmărindu -l din ochi pe Gorelov, 
înaintează cu viteză uriaşă o plasă verticală, încărcată cu 
torpile. Noi am evitat -o, aruncîndu -ne la fund. Mi -i 
teamă să nu vă izbească... 

— Ce? întrebă alarmat locotenentul -major. Torpile ai 
spus? La ce depărtare le -ați întîlnit? 

— Nu ştiu... răspunse încurcat zoologul. N -am fost 
atent... Dar cred că la vreo şaizeci -şaptezeci de kilometri 
de locul unde ne -ați lansat. 

— Aha! Bine. O să intensificăm observarea. Îți 


mulțumesc. Nu veniți spre submarin pînă nu primiți 
dispoziții. Mergeţi cît mai departe şi fiți atenţi! 

Decuplind telefonul zoologului, locotenentul -major îl 
sună numaidecît pe căpitan. Apoi luă legătura cu Şelavin 
şi cu Skvoreşnea, care se aflau la lucru peste bord, şi le 
ordonă de asemenea să nu se întoarcă pînă nu vor fi 
chemaţi şi să se îndepărteze imediat cu o viteză de zece 
zecimi cît mai departe spre vest, menţinindu -se foarte 
aproape de fund. 

Cu cîteva minute mai înainte, „Pioner' schimbase 
direcția şi mergea acum pe acelaşi drum înapoi, de la sud 
spre nord. 

Fără să -şi ia ochii de la ecran, locotenentul -major mări 
viteza navei la patru zecimi şi -i abătu direcția cu cîțiva 
carți spre est. 

Intră căpitanul. Locotenentul -major îi raportă cele ce -i 
comunicase zoologul şi măsurile pe care le luase. 

După uluiala de o clipă, pe fața căpitanului se aşternu 
un zimbet aspru. Fără să -şi ridice genele, ca totdeauna 
lăsate în jos, căpitanul spuse: 

— Bine, Aleksandr Leonidovici! Aprob toate măsurile şi 
dispozițiile dumitale. Preiau comanda. Rămii la tabloul de 
comandă şi urmăreşte emisfera de la pupă a ecranului. 
Pe cea de la provă mi -o rezerv mie. 

— Am înţeles, tovarăşe comandant! 

— Dă semnalul de alarmă. 

— Dau semnalul de alarmă! 

În toate încăperile navei răsună tremurul alarmat al 
soneriei, pe coridor se auziră tropăituri înfundate şi 
hîrşiieli de picioare, după care se făcu imediat o tăcere 
mormiîntală. 

Fără să -şi ia ochii dela ecran, cu picioarele larg 
desfăcute şi cu mîinile la spate, căpitanul stătea tăcut şi 
nemişcat în mijlocul încăperii puternic luminate a 
postului de comandă. 

— Vinătoarea continuă, deci! rosti el încet, după o clipă 
de tăcere, ca şi cum ar fi vorbit cu un interlocutor 


nevăzut. Perfect! Dar acum, prieteni, o să plătiți scump 
urmărirea asta. 

Locotenentul -major şedea ca o statuie în fața tabloului 
de comandă, cu degetele pe claviatura inferioară. 

— Cercetaşul dela bordul stîng! Înainte! se auzi 
comanda căpitanului. Lansează -l în semicercul de la 
provă la distanța maximă, cincizeci de kilometri. Să 
circule dela vest la est şi înapoi. 

Degetele locotenentului -major făcură o cursă scurtă pe 
clapele şi butonii tabloului de comandă şi încremeniră în 
aşteptarea unei noi comenzi. 

În cabină se lăsă o tăcere plină de încordare. 

Citeva minute mai tirziu, în emisfera din față a 
ecranului începu să apară cu repeziciune, umplindu -l 
treptat, o plasă difuză, cu nişte puncte mari şi întunecate 
la nodurile ochiurilor. Cu fiecare secundă, firele se 
conturau tot mai limpede pe ecran, punctele întunecate 
creşteau, luînd forma unor capete rotunde, în dosul 
cărora se iviră apoi cercurile tremurătoare ale elicelor 
care se învirteau vijelios. În mijlocul ecranului, plasa cu 
torpile se vedea clar, fiind aproape de tot de cercetaş. Dar 
pe ambele aripi ale emisferei, de îndată ce cercetaşul se 
abătea în dreapta sau în stinga, imaginea plasei se 
întuneca, devenea vagă. 

— E clar, zise calm căpitanul. Dar e interesant. Plasa se 
deplasează ca un zid drept, cuprinzînd un spațiu uriaş. Şi 
are o viteză de cincizeci -şaizeci de kilometri pe oră. 
Căpitanul izbucni deodată în ris. Sint în stare de dragul 
nostru, să scormonească tot oceanul!... Splendid!... Şi, 
adresindu -se locotenentului -major, ordonă: Retrage 
cercetaşul cu viteza plasei, păstrind față de ea o distanță 
de o sută de metri. 

— Am înțeles: retrag cercetaşul spre submarin, 
menținîndu -l la o distanță de o sută de metri de plasă. 

— Aşa! Aceeaşi direcție! 

— Am înțeles! 

Plasa cu teribila ei încărcătură - clară şi bine conturată 


la mijloc, dar tot mai difuză, şi în cele din urmă 
mistuindu -se în întuneric în lături, pe cupola şi la 
poalele ecranului - se menținea acum într -o poziție 
neschimbată față de submarin. Cercetaşul trimitea pe 
ecran imaginea plasei de la una şi aceeaşi distanţă şi de 
aceea se părea că şi plasa, şi submarinul stau pe loc sau 
se deplasează cu aceeaşi viteză şi în aceeaşi direcție. 

— Ce distanţă e pînă la plasă? întrebă după cîteva clipe 
căpitanul. 

— Patruzeci de kilometri. 

— Înaintăm cu şaizeci pe oră, iar plasa vine spre noi 
aproape cu aceeaşi viteză, murmură căpitanul, pentru 
sine. Peste cîteva minute situația de pe ecran se va 
schimba. Fiți gata pentru manevră. 

Locotenentul -major îşi îndreptă trupul. Îl fulgeră un 
gind: „De ce înaintăm spre plasă, cînd putem uşor s -o 
evităm?" Dar gindul acesta dispăru cînd imaginea plasei 
de pe emisfera de la provă făcu deodată parcă un salt şi 
se repezi spre submarin. 

Intrară în acţiune reflectoarele ultrasonore. 

— Retrageţi cercetaşul în cuib! se auzi o comandă 
bruscă. Tunul de la provă, în bătaie! 

„Aha! Asta e! îşi zise locotenentul -major. Distrugem 
torpilele... Fără zgomot..." 

Imaginea plasei creştea cu o repeziciune de necrezut. 
Părea ciudat numai faptul că începuse să se contureze cu 
o mai mare repeziciune şi pe aripile ecranului. Dacă plasa 
înainta ca un zid drept, vertical, părţile ei laterale, 
îndepărtate de submarin, ar fi trebuit să rămînă mai 
nebuloase şi mai difuze, decît partea ei centrală, mai 
apropiată, care înainta drept în faţa submarinului... Însă 
imaginea plasei de pe aripile ecranului părea că 
înaintează cu o viteză îndoită, şi claritatea liniilor ei era 
acum aproape la fel ca şi pe partea din față a ecranului. 
Doar n -o fi condusă astfel ca să învăluie submarinul!... 
Ce putea să însemne asta? Căpitanul se străduia să 
dezlege enigma. 


Deodată se auzi în spatele căpitanului exclamația 
alarmată a locotenentului -major: 

— Plasa apare pe ambele aripi ale ecranului de la pupă! 

— Ah, diavolii! strigă neobişnuit de excitat căpitanul, 
lovind cu piciorul în podea şi întorcîndu -se spre partea 
ecranului de la pupă. Torpile magnetice! Ne încercuiesc! 

Aruncă o privire asupra cupolei ecranului. Marginea de 
sus a plasei se apleca în jos, brăzdind ecranul, 
deocamdată încă slab, cu firele ochiurilor difuze. 

— Lăsaţi tunul! Întoarcere în loc! O sută optzeci de 
grade! 

Submarinul se întoarse brusc în loc, cu prova la sud şi 
cu pupa la nord, spre plasă. 

— Țineţi direcția asta! Viteza şase zecimi! 

— Am înţeles! Ţinem direcția asta! Viteza şase zecimi! 

În față, pe emisfera de la provă a ecranului, spaţiul liber, 
pustiu şi întunecat, se micşora din ce în ce, cuprins cu 
repeziciune, ca de un cleşte, de marginile laterale ale 
plasei. 

Ambele aripi ale ecranului erau aproape în întregime 
cuprinse de țesătura plasei, cu petele întunecate ale 
nodurilor" acesteia. Pe cupolă, plasa se contura tot mai 
jos şi tot mai clar. Deschizătura din față se îngusta văzînd 
cu ochii. Sfera ucigătoare din jurul submarinului se 
închidea... 

„Să ne strecurăm! Dar avem timp?!... Vom mai avea oare 
timp?" se întrebă tulburat locotenentul major. Degetele 
lui stăteau nemişcate pe claviatură. 

— Viteza opt zecimi! răsună ca o explozie o comandă în 
urechile locotenentului -major. 

Submarinul zvicni înainte. 

Pe emisfera de la pupă a ecranului, liniile plasei se 
estompară vizibil, dar coridorul din față continua să se 
închidă. Uriaşul corp metalic al submarinului atrăgea 
înspre sine, cu o forță irezistibilă, sutele şi miile de capete 
magnetice ale unor monştri ucigători de oțel, dublind 
viteza goanei turbate a acestora... 


— Zece zecimil!... 

Căpitanul nu se mai uita înapoi. Privea cu toată ființa sa 
înainte, cu ochii aprinşi, ațintiți asupra ecranului, spre 
îngusta deschizătură lăsată de plasă. 

Submarinul zbura, spintecind ca un fulger adincurile 
întunecate ale oceanului. 

Cît de departe se întind oare înainte aripile acestei plase 
blestemate? Cite aripi va mai arunca oare oceanul din 
adîncurile lui în întîmpinarea submarinului? 

Era un adevărat joc al morții. 

Căpitanul îşi strinse pumnii. Obrajii i se îmbujoraseră 
şi, judecind după strălucirea ochilor, plini de triumf şi 
încredere, s -ar fi putut crede că pentru jocul acesta va 
plăti altcineva. 

— Unsprezece zecimi! strigă căpitanul cu o voce 
răsunătoare. Din coridorul dintre marginile plasei nu se 
mai vedea decît o crăpătură îngustă, care însă nu se mai 
schimba. 

— Douăsprezece! Douăsprezece zecimi şi tot ce se 
poate!!! 

Era ceva supranatural. Toate rezervele fură aruncate în 
această luptă cu moartea. Înconjurat de cămaşa de aburi, 
submarinul zbura ca un meteor încins în spațiile cosmice 
interplanetare. 

Pe aripile laterale ale ecranului plasa se vedea ca o 
țesătură nebuloasa, deasă. Nu se putea ţine după 
submarin! Rămînea neputincioasă, în urma lui. 

Curînd, vălul cenuşiu al acestei țesături începu să se 
retragă spre aripile ecranului. Crăpătura se lărgea, pereții 
coridorului începură să se desfacă. Încă o clipă, şi 
teribilul păienjeniş, şters parcă cu buretele, dispăru de pe 
ecranul de la provă. 

În față se întindea drum liber şi curat prin adîncurile 
necuprinse ale oceanului. 

Deodată o bubuitură de o forță neobişnuită se prăvăli 
din spate asupra submarinului. Ca o uriaşă balenă 
rănită, submarinul săltă în sus, apoi se prăbuşi în jos şi 


iar săltă cu cîteva sute de metri. Apoi, zvirlit parcă de o 
catapultă monstruoasă, făcu un salt înainte şi se năpusti 
în spațiu cu o iuțeală îndoită. Bubuiturile se succedau, 
contopindu -se într -un neînchipuit haos acustic. Snopi 
albi de fulgere spintecau în toate direcțiile partea de la 
pupă a ecranului. Se părea că a plesnit oceanul, că însuşi 
învelişul planetei a făcut explozie şi mii de vulcani şi -au 
împreunat  urletul într -un vacarm supranatural, 
insuportabil pentru urechea omului. 

Abia menţinîndu -se locului după izbitură, locotenentul 
-major îşi întoarse fața albă ca varul spre căpitan. 

Acesta stătea nemişcat în mijlocul sălii şi se uita la 
dînsul cu un zîmbet crud şi triumfător: 

— Torpilele s -au năpustit din inerție unele asupra 
altora. S -au ciocnit şi acum explodează. Manevra a 
izbutit! jumătate tonă de ulei - peste bord! Aprindeţi 
douăzeci metri cubi de hidrogen şi aruncați peste bord! 

Peste cîteva secunde, un uriaş balon de flăcări apăru pe 
cupola ecranului. Apoi peste întinderea calmă a oceanului 
se înălță, ca de pe urma exploziei unui vulcan submarin, 
sus de tot, un munte uriaş de apă şi flăcări. Muntele se 
prăvăli după aceea, şi pe întinderea apelor liniştite, de 
departe, înalte valuri concentrice se năpustiră în goană. 

— Va să zică am pierit, spuse cu un zîmbet ironic 
căpitanul. Acum n -o să se mai îndoiască nimeni de 
asta... Şi, întorcîndu -se spre locotenentul -major, 
ordonă: Viteză opt zecimi! Banda stingă! Țineţi direcția 
asta! 

Submarinul descrise un arc uriaş spre est. 

— Direcţia nord! Ridicaţi la suprafață cercetaşul de la 
tribord! 

Bubuiturile exploziilor încetară. Virtejuri de mil ridicate 
de pe fund începură să învăluiască încet ecranul sferic. În 
toate părțile pluteau hoituri de animale marine. 

— Ridicaţi nava la cinci sute de metri adincime! 

Deasupra ecranului tulbure, pe cupola lui curată 
strălucea pata luminoasă a soarelui aflat la zenit. Cîteva 


nebuloase de nori încremeniseră în jurul lui. Cerul 
înnorat aci se prăbuşea, atrăgînd parcă inelul orizontului, 
aci se ridica din nou vijelios, lărgindu -se la nesfirşit. Asta 
din cauza că se sălta şi se lăsa înapoi pe apă cercetaşul 
infraroşu. 

Nici o navă nu se vedea pe ecran. 

— Ridicaţi mai sus cercetaşul! ordonă căpitanul. 

Spre nord, departe -departe la orizont, apărură pentru o 
clipă siluetele minuscule a două vase, cu vălătuci mici de 
fum, deasupra lor. 

— Aşa! exclamă cu satisfacție căpitanul, de parcă s -ar fi 
convins că totul merge aşa cum se aştepta el. Trei carți 
spre vest! Țineţi direcția asta! Acum să ne socotim... 

În scurtă vreme nu mai avură nevoie de cercetaşul 
infraroşu. Vasele intraseră în zona de vizibilitate a 
reflectoarelor ultrasonore. 

Unul din aceste vase era splendidul „ldzumo'”, un 
minunat crucişător de 15 000 tone, ultima realizare în 
domeniul construcțiilor navale militare, cu trei puternice 
turele de luptă, douăsprezece tunuri grele de 340 mm, cu 
o bătaie de 32 de kilometri, cu şase aparate de lansat 
torpile, patru avioane la bord şi cu o viteză de deplasare 
de 50 de noduri. 

Căpitanul îl recunoscu. 

Ceva mai departe de crucişător, lateral, se înălță un 
uriaş vapor transoceanic cu patru coşuri. 

— Retrageţi cercetaşul! Viteza trei zecimi! comandă 
căpitanul. 

Apăsă pe un buton de lingă un mic ecran oval, aflat sub 
tabloul de comandă. Pe ecran apăru camera tunului 
ultrasonor de la provă. Acusticianul -şef, grăsunul Cijov, 
şedea în fotoliu. În fața lui, pe un ecran luminos, se 
conturau siluetele distincte ale vaporului transoceanic şi 
crucişătorului, din coşurile cărora ieşeau nori groşi de 
fum. O mulțime de vedete, şalupe şi baleniere mişunau în 
jurul lor. Sus, pe cer, se rotea ca o pasăre de pradă un 
mare avion alb, cu nişte cercuri roşii, bine vizibile, sub 


aripi. 

— Pregătiți -vă de luptă! comandă căpitanul. Asupra 
crucişătorului! intă metalică! Numai metalul! Nu vă 
atingeți de oameni! 

— Am înțeles! Gata de luptă! numai asupra metalului! 
repetă Cijov, manevrind cu iuțeală nişte manivele, 
ridicînd şi deplasînd ceva. 

— Loviţi carena sub linia de plutire! Capacitate, cinci 
zecimi! Atenţiune! 

La o adincime de cincisute de metri, submarinul se 
apropia pe nesimţite de vasul cuirasat în zale de oţel, care 
îşi zbirlea amenințător în toate părțile ţevile lungi şi 
puternice ale tunurilor. 

Pe ecran se vedeau bine siluetele mici ale oamenilor care 
forfoteau pe punte şi ale ofițerilor care de pe puntea de 
comandă scrutau suprafața oceanului în direcția de unde 
se apropia acum, încet, „Pioner'. 

Pe crucişător, două macarale ridicau din apă şi făceau 
sul o plasă metalică, lată, aproape cît toată lungimea 
vasului, cu nişte uriaşe ochiuri goale... Şi pe celălalt 
vapor, alte două macarale făceau aceeaşi treabă. Era clar 
că vasul de război şi transatlanticul, care era baza 
tehnică a crucişătorului, scoteau la suprafață rămăşiţele 
plasei nefolosite.. 

— Stop! ordonă căpitanul şi submarinul se opri imediat 
pe loc. Atenţiune! îi comandă el lui Cijov. Ochiţi! Sunet! 

Compartimentul tunului ultrasonor de la provă, apoi 
postul central de comandă şi în cele din urmă întreaga 
navă submarină, se umplură de un zumzăit melodios, 
reținut, ca al unui dinam puternic, în acțiune. 

În primul moment, înfăţişarea exterioară a 
crucişătorului nu suferi nici o schimbare. Tunul 
ultrasonor lucra cu o capacitate de numai cinci zecimi. 

Deodată ofițerii de pe puntea de comandă a 
crucişătorului se puseră în mişcare. Smulşi parcă de vînt, 
se repeziră cu iuțeală în jos. Prova şi pupa crucişătorului 
începură să se ridice treptat, iar în partea de la mijloc să 


se boltească în jos. Liniile drepte, aproape elegante, ale 
bordurilor, începură să capete tot mai vizibil forma unui 
arc. Oamenii de pe punți începură să alerge cuprinşi de 
panică. 

Toată silueta vasului, de la chilă pînă la antena de radio, 
se vedea lămurit pe ecranul submarinului. Sub ochii 
căpitanului şi ai locotenentului -major, mijlocul carenei 
începu să se îndoaie şi să se desfacă, topindu -se 
întocmai ca o bucată de lut. La numai un minut de la 
începutul atacului ultrasonor, mijlocul vasului dinspre 
submarin se turti înăuntru, apoi, ca o băşică uriaşă, 
plesni şi un colosal şuvoi de apă se năpusti în cale, în 
sala maşinilor, în camerele de muniții. 

Crucişătorul se lăsă numaideciît pe o parte, luînd în 
citeva secunde o cantitate colosală de apă. Nu -i ajutară 
nici pereții îngroşați ai bordurilor de sub linia de plutire, 
meniți să reziste la mine, nici numeroasele despărțituri 
etanşe. Şuvoiul puternic de apă punea stăpinire pe acest 
splendid crucişător, fala flotei imperiale est -asiatice. 

— Opriţi sunetul! comandă căpitanul, şi întorcîndu -şi 
fața albă ca varul spre locotenentul -major, adăugă: Să le 
dăm oamenilor timp să coboare în bărcile de salvare. 

Crucişătorul se afundă încet, frîingîndu -se la mijloc şi 
ridicîndu -şi tot mai sus prova şi pupa. Una după alta 
erau lăsate în apă vedete, bărci cu motor, baleniere, 
şalupe, care se umpleau la repezeală cu oameni. Din 
toate părțile soseau nenumăratele vase mici, care 
mişunau pînă atunci în larg; transoceanicul îşi trimitea în 
grabă bărcile de salvare. 

— Permiteţi -mi să raportez, se auzi în spatele ofițerilor 
vocea lui Pletniov. 

Radiotelegrafistul se oprise în prag, cu un teanc de 
radiograme în mînă. 

— Ce ai acolo? îl întrebă scurt căpitanul. 

— Crucişătorul „Idzumo" lansează necontenit semnale 
S.O.S." Anunţă că se scufundă. Zice că dintr -o cauză 
necunoscută babordul şi tribordul se descompun, lăsînd 


apa să pătrundă în vas. 

— Bine. Continuă recepţia comunicărilor. 

Căpitanul se întoarse din nou spre ecran. Toate punțţile 
se goliseră de oameni. Numai silueta izolată, scundă, a 
comandantului crucişătorului continua să stea nemişcată 
pe puntea superioară. lată -l că duce mîna la cozoroc, în 
semn de adio. Mulțimea de vase mărunte, îngrămădite 
lingă nava care se scufunda încet, se răspindi deodată 
într -un evantai larg, tot mai departe. 

— E clar, rosti căpitanul. Au coborit toți de pe vas. 
Acum să plătească tilharul ăsta pentru toți! Sunet! îi 
comandă el cu glas puternic acusticianuiui -şef. Cu toată 
capacitatea! 

Încăperile navei submarine se umplură de o simfonie 
măreaţă, de o torță zguduitoare. 


* 


Jumătate de oră mai tîrziu, „Pioner" gonea spre sud, 
coborînd tot mai la fund. Locotenentul -major Bogrov îi 
convocă la punctul de adunare pe toți membrii 
echipajului rămaşi afară în timpul luptei cu duşmanul 
perfid. 


CAPITOLUL X. DOUĂ CONVORBIRI 


După ce respinse atacul, expediția mai rămase şapte zile 
pe locul luptei şi încheie cu succes cercetările începute. 
Deosebit de mulțumit de rezultatele obținute era Şelavin. 

Existenţa unei forțe electrogene în straturile de la fund 
fusese confirmată în urma unor studii amănunțite, 
întreprinse în aceste zile. Această descoperire aprinse mai 
aprig ca oricînd fantezia inventivă a lui Marat. Tînărul 
tehnician telefonist îşi şi întocmise un proiect de 
organizare a unor uriaşe acumulatoare electrice care să 


capteze şi să acumuleze energia electrică ce se naşte 
necontenit în straturile de la fund ale oceanului. Apoi 
transportată pe uscat, această energie electrică va putea 
fi folosită în scopuri industriale, la transporturi şi pentru 
uz casnic. Marat ştiuse să -i transmită şi lui Şelavin tot 
entuziasmul lui, făcînd din el un adept şi apărător 
înflăcărat al proiectului său. În gazeta de perete apăru un 
articol al lui Şelavin, în care acesta îi făcea praf pe 
scepticii care se îndoiau de valoarea practică a 
proiectului. 

Discuţia lua vertiginos proporții, şi Marat se simțea în 
culmea fericirii. 

Submarinul trecea acum prin zona de contact a doi 
curenți paraleli - unul cald, care străbate oceanul de la 
vest, dinspre insulele Falkland, spre est, către țărmurile 
Africii de Sud, şi largul curent rece al capului Horn, care 
merge în aceeaşi direcție, venind în contact strîns cu 
curentul cald şi formînd împreună partea atlantică a 
marei centuri permanente a curentului estic care 
încercuieşte la aceste latitudini întreg globul pămîntesc. 

Ca în toate locurile unde curenții reci vin în contact cu 
curenți calzi, şi aceste regiuni se deosebesc, atit la 
suprafața oceanului, cît şi în adîncuri, prin numeroase 
particularități fizice şi biologice. În atmosferă, aici se iscă 
foarte des furtuni, mereu e ceață, se adună nori şi plouă, 
iar în apele oceanului, fauna este excepțional de bogată şi 
reprezentată de cele mai variate specii, de la plancton 
(organisme microscopice, care plutesc pasiv la suprafață 
şi constituie hrana, de bază a întregii faune de suprafață) 
pină la cele mai mari specii de animale marine. 

Cît de departe îşi exercită influența în adîncurile 
oceanului aceste condiții climaterice? Ce specii de 
organisme acvatice noi, necunoscute încă ştiinţei, se pot 
găsi aici? Cum ajung aici curenții reci, care iau naştere 
lingă ghețarii continentului Antarctic, sub influența 
topirii ghețurilor şi în urma radiațiilor termice intense din 
regiunile sudice ale Oceanului Atlantic? Cum este aici în 


realitate relieful fundului şi cum influențează el mişcarea 
apelor de adincime şi răspindirea temperaturii în aceste 
ape? 

Toate aceste probleme şi multe altele stăteau în fața 
expediției ştiinţifice a submarinului. Se ducea o muncă 
clocotitoare nu numai la popasurile dese, dar de scurtă 
durată, ci şi în timpul deplasării navei, în cabinetele - 
laboratoare şi chiar în faţa ferestrelor hublouri. Înaintînd 
încet, cu o viteză de trei zecimi, şi aprinzînd reflectoarele 
puternice la adincimi mari, unde nu există nici un 
pericol, cei de pe submarin puteau studia o mulțime de 
organisme marine. Sidler, ajutorul lui Şelavin, pictorul şi 
în acelaşi timp operatorul cinematografic al expediției, 
putea în sfirşit să -şi ducă din plin munca lui. 

În aceste zile, Pavlik nu se mai îndepărta de Sidler, uimit 
de tot ce apărea în coridorul de lumină a! reflectorului, 
dar mai cu seamă încîntat de iuțeala şi măiestria cu care 
toate acestea erau înregistrate numaidecit pe pelicula 
cinematografică ori reproduse cu creionul sau cu 
vopselele. 

În general, în ultimele zile Pavlik era într -o minunată 
dispoziție sufletească: de curind, căpitanul îi făcuse 
cunoscut că, potrivit relatărilor marelui stat major, tatăl 
lui Pavlik se vindecase pe deplin de pe urma rănilor 
căpătate în timpul naufragiului lui „Diogen" şi în scurtă 
vreme va ieşi din spital. Deşi tatăl lui nu cunoştea 
amănuntele salvării lui Pavlik, toate  radiogramele 
acestuia îi fuseseră transmise, aşa că şi el era pe deplin 
liniştit, ştiindu -l pe fiul său în viaţă. 

Starea de fericire şi de necontenită încîntare faţă de tot 
ce îl înconjura îl duseră în cele din urmă pe Pavlik la un 
rezultat neaşteptat. Încuindu -se o zi întreagă în cabina 
lui Pletniov, în care îşi găsise adăpost din clipa apariţiei 
lui pe submarin, băiatul compuse pe nerăsuflate, fără să 
se scoale de la masă, un poem lung de tot, în care cînta 
pe un ton triumfal toată măreţia oceanului, frumusețile şi 
bogăția acestuia, viața lui plină de mistere, precum şi 


curajul, vitejia cu care oamenii Ţării sovietelor au ştiut să 
-l cucerească şi să -i afle tainele... 

Intrîind în cabină şi văzînd cu ce se îndeletniceşte 
băiatul, radiotelegrafistul se grăbi, umblind în virful 
picioarelor şi cu răsuflarea tăiată, să se ducă la Marat şi 
să -i spună în mare taină - iar pe urmă şi lui Skvoreşnea, 
intendentul Orehov şi bucătarul Belogolovii - că „băiatul 
compune nişte versuri", că „e cu totul transportat" şi că e 
„in mare inspirație"... 

Spre sfîrşitul zilei tot echipajul submarinului ştia de 
poem şi aştepta cu nerăbdare apariția lui. 

Tirziu noaptea, cînd Pletniov, întors din cart, se 
dezbrăca încetişor şi se pregătea să se culce, Pavlik puse 
în sfirşit punct, zvirli condeiul, se lăsă pe speteaza 
scaunului şi îşi întinse trupul cu desfătare, închizînd 
ochii. Se vedea că marea lucrare a fost dusă la bun sfirşit 
şi că sufletul secătuit şi istovit al creatorului ei doreşte 
numai linişte şi destindere... 

Dar cîteva minute mai tîrziu, după ce mai întîi îl puse pe 
radiotelegrafist să jure „că nu spune absolut la nimeni", 
Pavlik îi şi citi poemul, stînd în picioare, în mijlocul 
cabinei, înflăcărîndu -se tot mai mult şi agitîndu -şi mîna 
ridicată în sus. Fața lui Pletniov, brăzdată de zbircituri 
adinci, ca un ogor arat cu tractorul, era într -o 
necontenită mişcare. Radiotelegrafistul nu -şi mai putea 
veni în fire de încîntat ce era şi îl întrerupea mereu pe 
poet cu exclamațţii pline de admiraţie: 

— Cum? cum?... 

„.. Şi neînfrînta forță -a ta 

A -nfrînt -o omul sovietic!... 

— Splendid! Să ştii că -i splendid, Pavlik! Trebuie 
neapărat să o publici în gazeta noastră de perete! Da - 
da!... Neapărat! 

— Serios, Viktor Abramovici? întrebă Pavlik, stinjenit 
oarecum, dar cu ochii strălucind de fericire. Zici s -o... 

— Neapărat, Pavlik! Neapărat! Du -te chiar acum la 
Orehov şi roagă -l să ţi -o bată la maşină. Pe urmă o dăm 


la redacția gazetei de perete. 

Pavlik rămase o vreme nehotărit, apoi spuse: 

__ - Ştii... Viktor Abramovici... dar dacă nu mi -o 
primesc? Şi Orehov... s -apucă să le spună la toți... 

— Cum să nu ţi -o primească? Sigur că ţi -o primesc. Îţi 
spun eu că o poezie ca asta!... Neapărat ţi -o publică! Am 
să vorbesc chiar eu la redacție! Da, da! 

Pavlik însă clătina din cap; te pui cu poeții? Atunci 
Pletniov făcu o concesie: 

— Stai! Ştii ce? Pe submarin mai e o maşină de scris - 
are şi Gorelov una. Du -te la el şi roagă -l. N -o să te 
refuze. 

Pavlik se lumină la față: 

— Bună idee! Nu mă refuză Feodor Mihailovici pe mine. 
O bat chiar eu, că ştiu să scriu la maşină, Şi de Feodor 
Mihailovici sînt sigur că n -o să spună nimănui nimic. 

Hotărirea fusese luată. 

Pavlik petrecu o noapte foarte agitată şi se dădu jos din 
pat cu mult înainte de a suna deşteptarea. 

După gustarea de dimineaţă, aşteptind din politețe un 
sfert de ceas - cincisprezece minute lungi şi chinuitoare! 
- Pavlik, cu inima cît un purice, bătu în uşa cabinei lui 
Gorelov. Nu -i răspunse nimeni. Atunci bătu a doua oară. 

Gorelov apăru în prag întunecat, alarmat parcă; dar 
văzindu -l pe Pavlik, zimbi: 

— Intră, Pavlik, intră. Ia loc! Ei, ce ai să -mi spui? 

Încuie uşa şi, după ce îi arătă lui Pavlik un scaun, lingă 
birou, se aşeză şi el. 

— Feodor Mihailovici, începu Pavlik, roşu ca racul la 
față şi simțind că i se împleticeşte limba. Vreau să vă rog 
ceva... am scris... o poezie... pentru gazeta de perete. Dar 
trebuie bătută la maşină. Vă rog să -mi dați voie s -o bat 
la maşina dumneavoastră. O bat singur, ştiu să scriu. Îmi 
dați voie, Feodor Mihailovici? 

Zimbetul dispăru de pe fața lui Gorelov. Sări de pe 
scaun şi străbătu de două ori cabina cu paşi iuți, dar în 
clipa următoare se întoarse zimbind spre Pavlik: 


— Cînd vrei să scrii, Pavlik? Acuma? Bine! Cum o să 
refuz un... poet. Voiam şi eu să m -apuc de lucru, dar 
pentru o treabă ca asta... 

— Vă mulțumesc, Feodor Mihailovici! Faţa lui Pavlik 
radia de bucurie. Vă mulțumesc foarte mult! Dar vă rog 
să nu spuneți la nimeni. 

— N -ai nici o grijă. 

Un minut mai tirziu, cabina se umplu de țăcănitul 
moale al maşinii de scris. 

— E un „Underwood" foarte vechi, dar ce bine merge! 
rosti admirativ Pavlik la intervale. Credeam că aveţi o 
maşină mică, portativă, şi cînd colo văd că e o coşcogea 
maşină! 

— Da... răspunse Gorelov, fără să -şi ia ochii de pe 
cartea în lectura căreia se pare că se cufundase. O am de 
mult, şi m -am obişnuit cu ea. 

Maşina porni să țăcăne din nou. Dar Pavlik era un băiat 
politicos. I se păru că tăcerea din cabină îl plictiseşte pe 
Gorelov şi de aceea se gîndi să întrețină conversaţia. 

— Şi eu m -am obişnuit în America cu „Underwood" - 
urile. Scriam cu ele, chiar le demontam şi le curățam. 
Numai că acolo sînt mici, compacte. Modele vechi n -am 
întîlnit aproape de loc. Astea probabil că au multe piese 
de prisos, nu? 

— Îhîm, mormăi Gorelov, fără să -şi ia ochii de pe carte. 

— Aici, de pildă, văd o cutiuță sub manete, urmă amabil 
Pavlik. Oare ce rost o fi avînd? Ce -i în ea, Feodor 
Mihailovici? 

Gorelov aruncă brusc cartea pe masă, rămase o clipă 
tăcut, apoi şuieră printre dinţi: 

— Sînt... sînt piese de schimb. Ai face bine să nu te mai 
întrerupi din lucru, Pavlik. Sînt grăbit, am şi eu de scris 
ceva la maşină. 

Pavlik se ruşină. 

— Bine, bine, Feodor Mihailovici, biigui el pripit. Scuzaţi 
-mă, mai am puţin, termin repede... 

Răpăitul domol al maşinii se revărsa acum monoton, 


întrerupt numai de loviturile scurte ale intervalelor şi de 
biziitul schimbătorului de rînduri. Gorelov nu -şi găsea 
locul, mereu sărea de pe scaun şi, după ce făcea cîțiva 
paşi prin cabină, se aşeza din nou. Aci lua cartea în mină, 
aci o arunca iarăşi. Muşchii obrajilor îi jucau necontenit. 


În aceaşi dimineață, cînd Pavlik cu inima cît un purice 
bătea în uşa cabinei lui Gorelov, în celălalt capăt al 
coridorului, profesorul Lordkipanidze intră în cabina 
căpitanului. Stinghereala care de la o vreme punea 
stăpînire pe el ori de cîte ori se întilnea sau stătea de 
vorbă cu căpitanul, nu -l părăsi nici de data asta. 

— Intră, intră, Lord! îl întîmpină bucuros căpitanul cu 
vestonul de un alb imaculat descheiat, ca în intimitate. Ia 
loc, te rog... Nu, nu, uite aici. Aici stai mai comod. 

Împinse lîngă scaun unicul fotoliu, care îşi avea locul 
într -un ungher al cabinei, iar el se aşeză pe un scaun 
uşor de răchită. 

— Voiam să stau de vorbă cu dumneata, Lord, despre 
proximele dumitale lucrări şi despre felul cum le vom 
executa. 

— Poftiți, Nikolai Borisovici, vă ascult. 

— Potrivit planului pe care l -am adoptat, următoarea 
stație de mare adincime, unde vom sta mai multă vreme, 
urmează să o facem lingă Țara Focului. Aş vrea să 
precizăm acum unde socoți că e mai bine să desfăşurăm 
lucrările, spațiul pe care intenţionezi să -l cuprinzi în 
aceste lucrări, şi de cîți oameni vei avea nevoie acolo. 

— lertați -mă, Nikolai Borisovici... Cred că n -ați uitat de 
popasul de scurtă durată, pe care l -am proiectat lingă 
bancul Birdwood, la jumătatea drumului dintre insulele 
Falkland şi Tara Focului? Aş vrea foarte mult să cercetez 
această regiune şi să compar datele respective cu 
rezultatele explorării făcută de „Valdivia' pe bancul 
Agulhas, la sud de capul Acului. 


— Bineînţeles, Lord! Acest popas de o zi şi o noapte nu 
cere însă atitea pregătiri şi atitea precauțţii ca escala de 
lingă Ţara Focului. Acolo, îndeosebi, trebuie să luăm cele 
mai serioase măsuri, ca să ferim expediția de orice 
surprize. Oricât de puternici am fi, oricît de feriți am fi de 
atentate, nu ştim totuşi ce mai poate să născocească 
duşmanul. Ultimul atac cu torpile a fost destul de grăitor 
în această privință. Aşadar, dragă Lord, prima chestiune: 
unde anume şi ce spațiu intenționezi să studiezi în 
regiunea Ţării de Foc? 

— Aş vrea să cercetez zona sudică a litoralului acestui 
arhipelag, spuse zoologul, ridicîndu -se şi apropiindu -se 
de hartă. În primul rînd, aceasta e o zonă puţin studiată; 
în al doilea rînd, trec foarte rar vase pe acolo, şi deci locul 
e mult mai lipsit de primejdii decît strimtoarea Magellan... 

— Considerentul acesta este deosebit de important, 
întări căpitanul. În felul acesta şi sarcina mea este mult 
uşurată. Şi ce sector intenționezi să cuprinzi aici? 

— Eu zic să începem cu golful Nassau, răspunse 
zoologul purtîndu -şi creionul pe hartă. Apoi, urmărind 
litoralul nordic al insulelor Welleston şi cel sudic al 
peninsulei Hardy, să urcăm pînă la golful Cook de pe 
litoralul vestic al insulei Hasty şi, în sfirşit, dacă timpul 
ne va îngădui, să cercetăm aici labirintul insulelor 
Londonderry. Cred că cele două săptămîni pe care le -am 
rezervat pentru acest popas ne vor fi de ajuns. 

— Bine! încuviință căpitanul. Dumneata ştii mai bine. 
Acum dă -mi voie să analizăm zona trasată de dumneata 
din punct de vedere al navigaţiei. Toată această zonă este 
plină de stinci submarine, recifuri şi bancuri de nisip, 
este supusă acțiunii unor vinturi şi furtuni neaşteptate, 
capricioase şi a unor curenți puternici. Este o zonă 
extrem de dificilă pentru navigația de suprafață, dar şi 
mai dificilă pentru cea submarină. E drept că toate astea 
nu ne înspăimîntă: nu sintem orbi, ca submarinele 
obişnuite, şi motoarele noastre sînt destul de puternice. 
Dar navigația aici va cere totuşi multă încordare şi 


atenţie. Îţi trebuie mulţi oameni, Lord? 

— Efectivul sectorului ştiinţific, şi... cît vă mai lasă 
inima, Nikolai Borisovici, răspunse zoologul şi, zimbind 
vag, numai cu buzele, se îndreptă spre fotoliul său. 

— Mulţi n -am să -ți dau, Lord dragă, dar dintre cei pe 
care ai şi apucat să seduci, poți să iei cîțiva... pe 
Skvoreşnea, de pildă. Ţi -l mai dau pe Marat, pe Matveev, 
şi fireşte pe Pavlik. Pe cine îl mai vrei?... Pe Gorelov mă 
îndoiesc că am să ţi -l pot da. Îmi pare foarte rău dar... 
avem înaintea noastră o călătorie grea şi el trebuie să fie 
la postul lui. 

— Nu face nimic, Nikolai Borisovici, se însufleți deodată 
zoologul. Nu insist absolut de loc... Ne descurcăm noi 
perfect de bine şi fără dinsul. Zău aşa! 

— Hm... Ce spirit de sacrificiu! Nu te mai recunosc, 
Lord! rise căpitanul. Ei lasă, vedem noi. Cînd n -o să fie 
prea ocupat, ți -l dau şi pe el. Măcar ca recompensă 
pentru munca lui excelentă. Şi acum, uite cum propun 
eu să desfăşurăm lucrările. Submarinul va debarca în 
golful Nassau întreg efectivul sectorului ştiinţific al 
expediției, cu tot echipamentul necesar. În această 
regiune o să lucraţi după un grafic dinainte elaborat 
pentru toată durata staționării, două, trei sau cîte zile veți 
avea nevoie. După ce vă debarcăm, submarinul iese în 
larg şi navighează încontinuu, fără să se apropie de țărm. 
În fiecare zi, înainte de plecare luaţi micul dejun pe 
submarin, iar pentru prînz veniți pe bord, găsind 
submarinul după relevmente; după ce vă odihniți, plecați 
din nou la lucru, iar la cină vă întoarceţi din nou şi 
rămîneți aici peste noapte. Cînd terminați toate lucrările 
din golful Nassau, submarinul vă transportă la locul 
următor, indicat pe plan, vă debarcă acolo, şi lucrările se 
desfăşoară în aceeaşi ordine. Recunosc că trambalările 
astea sînt destul de obositoare pentru dumneavoastră, 
dar trebuie să procedăm astfel pentru securitatea 
submarinului. Eşti de acord? 

—N -am nimic de obiectat, Nikolai  Borisovici. 


Propunerea dumneavoastră este întru totul rezonabilă. 
Ceva mai bun nici că s -ar putea găsi! încuviință cu 
căldură zoologul. Tăcu o clipă, apoi lăsîndu -şi ochii în 
jos, adăugă încet: Ştii, Nikolai Borisovici... Îmi sare pur şi 
simplu inima din loc de fiecare dată cînd mă gîndesc la 
staţiile de lungă durată, care ne aşteaptă. Nu ştiu nici eu 
de ce. Mă înspăimînt și... mi -e frică, pur şi simplu, mi -e 
frică de ceva... 

Privi timid în sus, spre fața aspră, serioasă a 
căpitanului. Acesta îşi ridică deodată genele şi în ochii 
plini de tristeţe şi nedumirire ai zoologului pătrunseră 
parcă două raze albastre şi fierbinți. 

— Te înțeleg, dragă Lord, spuse căpitanul. Te înțeleg pe 
deplin. Am căpătat prea multă experiență amară în două 
dintre aceste staţii, ca să nu te înțeleg... Nu -i întîlnirea 
cu duşmanul atît de înspăimîntătoare cît e imposibilitatea 
de a explica aceste întilniri. Cum află el, cu o precizie de - 
a dreptul uluitoare, poziția submarinului nostru? Şi nu 
numai locul exact, deşi, îți închipui, un punct cu totul 
neînsemnat pe toată această întindere nemărginită, dar şi 
momentul cînd se află submarinul acolo! Mai mult decît 
atit: duşmanul află toate acestea cu mult înainte, încît 
are timp să se pregătească şi să ajungă la fața locului. Nu 
pot să pricep în ruptul capului... 

— Se vede treaba că întregul itinerar a devenit într -un 
chip oarecare cunoscut duşmanului, observă zoologul. 

— Întreg, sau poate parţial, răspunse gînditor căpitanul. 

— Parţial? întrebă cu îndoială zoologul. Credeţi că 
duşmanul putea să ne afle itinerarul etapă cu etapă? 

— De ce nu? răspunse căpitanul, ridicînd din umeri. 

— Atunci... atunci... biigui zoologul, uitindu -se perplex 
la căpitan. Cum adică?... Dar e cu putință? Se poate una 
ca asta!? 

I se opri răsuflarea şi din obraji începu să -i dispară cu 
încetul roşeața. 

— Orice se poate... rosti cu indiferență căpitanul, fără să 
-şi privească interlocutorul. 


Zoologul îşi trase răsuflarea şi rămase pentru o clipă 
tăcut. Apoi prinzind parcă puteri şi curaj, se hotărî să -şi 
descarce sufletul: 

— Nu... nu ştiu, Nikolai Borisovici, dacă are importanță 
sau nu, dar socot de datoria mea să vă aduc la cunoştinţă 
că... Odată...i -am vorbit lui Gorelov despre locul ultimei 
noastre stații de lungă durată... 

— E cu putință? înălță surprins căpitanul privirea spre 
savant. Şi cum s -a întîmplat? 

— Era încă în convalescenţă... după întimplarea cu 
Şelavin. Ştiţi, surparea aceea... A venit într -un rînd la 
mine să mă roage să -i dau drumul din infirmerie... Voia 
să părăsească mai repede submarinul şi să ia parte la 
lucrările noastre ştiinţifice. L -am refuzat, dar era atît de 
mîhnit! Şi ca să -l consolez, i -am promis că o să -l iau cu 
mine la prima staţie de lungă durată. La întrebarea 
firească dacă mai e mult pînă acolo, i -am spus unde se 
află locul stației. Putea oare asta să aibă vreo importanţă, 
Nikolai Borisovici? întrebă neliniștit savantul. 

Căpitanul rămase multă vreme tăcut, bătind toba cu 
degetele în masă. În cele din urmă răsuflă adînc şi îşi 
ridică privirea spre zoolog. Uitîndu -se fugitiv în ochii 
căpitanului, savantul simţi în ei o aspră condamnare şi o 
înstrăinare rece. 

— Indiferent de consecințe, Arsen Davidovici, dumneata 
ai procedat de o manieră absolut inadmisibilă. Mai cu 
seamă în condiţiile unei misiuni de luptă. Ţi -am 
încredințat un secret militar, iar dumneata 1 -ai divulgat. 
A fost o mare, ca să nu spun altfel, imprudență din 
partea dumitale. Nu mă îndoiesc că această faptă a fost 
consecința uşurinței cu care unii civili tratează secretele 
militare, pe care le dețin, dar asta nu -ți uşurează vina. 
Admit că în cazul de față, divulgarea secretului nu a avut 
urmări primejdioase, şi că nu este legată de evenimentele 
din ultimele zile. Dar uşurinţa aceasta a dumitale, dacă 
duşmanul ar fi profitat de ea, ar fi putut avea cele mai 
îngrozitoare consecințe. Putea duce la pieirea expediției, 


la distrugerea vasului nostru, în care guvernul îşi pune 
atitea speranțe, în domeniul apărării patriei,.. 

Cuvintele căpitanului, rostite cu o tot mai accentuată 
asprime, erau pline de o forță neobişnuită. Căpitanul se 
ridică şi tulburat, străbătu de cîteva ori cabina. 

— Înţeleg... totul... rosti zoologul încet, cu vocea 
întretăiată, privindu -şi cu insistenţă virfurile ghetelor, 
Nu caut să mă justific. Şi sînt gata să suport... 

— Să nu mai vorbim deocamdată despre asta, îl 
întrerupse căpitanul. Desigur, am să comunic marelui 
stat major cele întimplate, dar în prezent, nu asta are 
importanță. Mai avem un drum lung de străbătut şi s -ar 
putea să ne mai aştepte multe primejdii; s -ar putea ca 
duşmanul să ne mai întindă multe curse. Dar noi avem 
datoria să executăm programul lucrărilor noastre şi să 
ajungem la Vladivostok cu submarinul în perfectă stare, 
exact la data fixată. Te rog insistent, tovarăşe Lord, să nu 
mai uiţi, în viitor, că te afli pe un vas de război şi că ai 
datoria să -ți cîntăreşti fiecare cuvint pe care îl rosteşti, 
să -ți controlezi fiecare mişcare şi mai cu seamă să 
păstrezi secretul itinerarului nostru. 

Căpitanul se aşeză pe scaun şi, după o clipă de tăcere, 
continuă: 

— Şi -acum, despre Gorelov. Nu -l cred pe Gorelov 
capabil de trădare. Dar această părere personală a mea 
nu -mi dă dreptul să înlătur bănuiala că duşmanul află 
prin cineva datele pe care, precum vedem, le deţine. Ce -i 
drept, trebuie să ținem seama de unele considerente 
strict obiective. Cum ar putea oare, în general, un om din 
echipajul submarinului să comunice cu cineva, oricine ar 
fi, aflat la suprafață? Drumul nostru nu este rectiliniu, 
noi nu mergem cu o viteză constantă, şi facem adesea 
popasuri neaşteptate. Nici dumneata, şi nici chiar eu, n - 
am putea spune dimineața unde, în ce punct al 
oceanului, se va afla submarinul la prînz. Şi cum s -ar 
putea oare întilni careva din oamenii noştri cu complicele 
din exterior, de vreme ce nu poate fi stabilit dinainte locul 


unei întilniri?... 

Zoologul urmărea cu nesaț desfăşurarea 
raționamentelor căpitanului, dînd bucuros din cap pe 
măsură ce acestea se dezvoltau. 

— S -ar putea presupune, urmă căpitanul, că eventualul 
trădător face legătura prin radio. Dar aparatele de radio 
de pe submarinul nostru ar reacționa imediat la o 
vecinătate atit de apropiată şi ar descoperi eventuala 
prezenţă a unui aparat străin pe submarin. 

— Dar aparatele de radio ale costumelor noastre de 
scafandru? întrebă zoologul. 

— Ştii doar şi dumneata că ele funcționează numai pe 
douăzeci şi opt de lungimi de undă diferite, dar strict 
determinate - cu submarinul şi cu fiecare dintre membrii 
echipajului nostru. Dacă s -ar vorbi pe una din aceste 
unde cu cineva din exterior, le -ar auzi scafandrul 
respectiv, sau în mod automat submarinul, dacă în 
costumul de scafandru nu s -ar afla nimeni. Şi în afară de 
asta, raza de funcționare a acestor aparate de radio nu 
trece de două sute de kilometri... 

— Da... rosti giînditor zoologul. Atunci înseamnă că 
legătura cu duşmanul nu se face din submarin. Ce 
rămîne atunci de presupus? Cine mai cunoaşte itinerarul 
nostru? 

După o pauză, căpitanul spuse în silă şi cu vădită 
îndoială: 

— Marele stat major, desigur. 

Zoologul făcu ochii mari: 

— Cum? Să se fi putut oare strecura acolo un spion? 

Căpitanul bătu nervos cu degetele în masă, iar după 
aceea răspunse cu glas înfundat: 

— Să urmărim mai bine ce se întîmplă la noi, aici, sub 
nasul nostru. În orice caz, eu ţin la curent marele stat 
major cu tot ceea ce se întîmplă. După o clipă de tăcere, 
căpitanul se ridică încet, de parcă ar fi purtat pe umeri o 
povară uriaşă. Va să zică sîntem înțeleşi în ceea ce 
priveşte ordinea lucrărilor. Nu uita, Arsen Davidovici, 


avertismentele mele. Şi urmăreşte cu atenţie tot ceea ce 
se întîmplă în jurul dumitale. Nouă tuturora, atît 
bolşevicilor membri de partid, cît şi celor fără de partid, 
ne revine o răspundere uriaşă. 

Zoologul se ridică şi, înclinîndu -se în tăcere se îndreptă 
spre ieşire. 

Căpitanul rămase cu mina rezemată de birou petrecindu 
-| pe savant cu o privire scrutătoare. 

Rămase aşa, nemişcat, cîteva minute, uitindu -se 
undeva în depărtare. Apoi, ducîndu -şi mîinile la spate pe 
sub vestonul descheiat, aşa cum obişnuia să facă în 
intimitate, începu să se plimbe încet, cu capul lăsat în 
jos. 

Tremurul uşor, abia simțit, al submarinului trecea şi 
prin corpul căpitanului, iar creierul lui obişnuit stabilea 
maşinal: viteza două zecimi. Din cînd în cînd vasul se 
clătina, înclinîndu -se, şi creierul constata inconştient: 
prin față a trecut ceva mare. În cele din urmă, oprindu - 
se şi trecîndu -şi mîna peste cap, căpitanul trase adînc 
aer în piept şi se lăsă în fotoliul din fața biroului. Dintr - 
un sertar secret al biroului scoase un mic fişier, îl puse în 
fața lui, frunzări fişele înalte din hîrtie tare şi groasă şi 
scoase una din ele. Pe fişă, în partea de sus, era imprimat 
cu litere mari şi negre: 

ECHIPAJUL SUBMARINULUI „PIONER'" 

Dedesubt scria: 

GORELOV, FEODOR MIHAILOVICI 

Mai departe, de sus în jos, urmau rîndurile scurte, 
tipărite, ale unui formular, iar în dreptul lor nişte 
răspunsuri scrise de mînă cu cerneală. 

Căpitanul se cufundă în lectură, nelăsind să -i scape 
nici un rînd, nici un răspuns. 

1. Numele şi pronumele: Gorelov Feodor Mihailovici. 

2. Funcţia: mecanic -şef. 

3. Virsta: 32 ani. 

4. Apartenența politică: candidat al P.C. (b) al U.R.S.S. 
din anul 19... 


Căpitanul se opri, se gîndi puţin, luă un creion bine 
ascuțit şi scrise pe marginea fişei în dreptul acestui rînd: 
„o ani". 

Apoi continuă lectura: 

5. Nationalitatea: rusă 

6. Profesia: inginer militar de rangul 2. 

7. Studiile: a absolvit Institutul de construcții de 
avioane, clasa construcții motoare, apoi Academia de 
ingineri militari, secția motoare -rachetă. 

8. Unde a mai lucrat. inginer la Uzina Nr. 189, şef al 
biroului de proiectări; în acelaşi timp, docent la Institutul 
de zboruri stratosferice. 

9. Dacă a fost judecat sau anchetat, dacă a suferit vreo 
pedeapsă: nu. 

10. Dacă a primit decorații sau recompense, care anume 
şi pentru ce: ordinul „Insigna de Onoare" pentru 
executarea excelentă a sarcinilor în prima sa misiune în 
străinătate. 

Căpitanul puse alături, cu un creion roşu, un semn de 
exclamare. 

11. Ce limbi străine cunoaşte: bine - engleza, franceza, 
germana; puțin - japoneza. 

12. Dacă a fost în străinătate, unde, cînd şi cu ce prilej: În 
Japonia, trimis în delegație de direcție, prima oară în anul 
19... a doua oară în anul 19... a treia oară în anul 19... 

Căpitanul se opri din nou şi rămase îndelung pe gînduri 
cu creionul în mînă. Apoi notă pe margine: „1) acum 5 
ani, 2) acum 2 ani, 3) acum un an." 

13. Dacă are rude în străinătate: unde, pe cine, gradul de 
rudenie: da. În Japonia. Un unchi de gradul al treilea şi 
fiica lui: Nikolai Petrovici Abrosimov, Anna Nikolaevna 
Abrosimova. 

Căpitanul puse alături cu creionul roşu două semne de 
exclamare. 

14. Dacă are lucrări ştiinţifice, şi care anume: da.Vezi 
lista anexată. 

15. Semnătura. 


Dedesubt se vedea o semnătură cu un scris larg, 
lăbărțat: „F. Gorelov". 

Ajungînd la capăt, căpitanul se lăsă pe speteaza 
fotoliului şi căzu pe gînduri, cu ochii întredeschişi. Apoi 
trase spre sine un bloc -notes mare, care avea imprimat 
sus antetul: „Comandantul submarinului „Pioner”. Începu 
să scrie cu un scris ferm şi citeț: 

„RADIOGRAMA. Strict secret Moscova. Direcţiunii politice 
a Forțelor Maritime Militare ale U.R.S.S. Rog cercetaţi şi 
comunicaţi urgent amănunte în legătură cu şederea în 
Japonia a mecanicului -şef al submarinului „Pioner', 
Gorelov, în timpul misiunilor sale de serviciu. De 
asemenea, conduita lui acolo, relațiile cu rudele aflate în 
Japonia - Nikolai Petrovici Abrosimov şi fiica acestuia Anna 
Nikolaevna - şi eventual cu alte rude de acolo. 
Comandantul submarinului, Pioner", căpitan de rangul I, 
Voronțov'. 

După ce scrise această radiogramă, căpitanul scoase din 
acelaşi sertar un cod cifrat şi în cinci minute radiograma 
se transformă în cîteva şiruri uniforme de cifre. 

Chemat la telefon, radiotelegrafistul -şef Pletniov intră în 
cabină şi se opri lingă uşă, pe care o închise bine în urma 
lui. 

Fişierul şi cifrul dispăruseră în sertarul biroului, ținut în 
permanenţă sub cheie. 

— Strict secret, Victor Abramovici, spuse căpitanul, 
întinzîndu -i hîrtia împăturită în patru. Imediat! 

— Am înțeles! Strict secret! Imediat! sună răspunsul. 

Căpitanul, cufundat în gînduri, rămase singur în fața 
biroului său. 


CAPITOLUL XI. LÎNGĂ ŢARA DE FOC 


Apa străbătută de puternica lumină galbenă se scurgea 
cu iuțeală dinspre tavan, înghițită parcă de pereţii şi 


podeaua camerei. Şelavin, Skvoreşnea şi Matveev, 
încărcați cu aparate hidrofizice, le lăsau cu băgare de 
seamă jos, într -un ungher, pe podea. Zoologul, Gorelov, 
Toi, Marat şi Pavlik îşi scoteau de pe umeri rucsacurile şi 
echipamentul. Comisarul, care se hotărise să facă azi o 
excursie, ca să se mai destindă, se afla şi el acolo. 

Glasurile tinerilor răsunau vesele şi pline de însufiețire. 

— Interesant bancul de nisip. Extrem de interesant! 
exclamă oi. Nu -i aşa, Arsen Davidovici? Cite specii, 
genuri şi chiar familii noi! O adevărată faună antarctică! 

— Da, Toi, foarte interesant! întări satisfăcut zoologul. 
Cînd vom izbuti oare să punem în ordine materialul pe 
care ni l -a dăruit cu atita dărnicie bancul Birdwood? 

— Ca un scăpat din balamuc umbla oi, rise Marat. 
Curat nebun! Se repezea în toate părţile şi apuca tot ce -i 
cădea în mînă... 

— Dar tu? se năpusti Pavlik ca un cocoşel asupra lui 
Marat, scoțindu -şi rucsacul pe care -l puse lingă perete, 
alături de ai celorlalți. Cine mi -a smuls din mînă ariciul 
de mare? Ca un bandit te -ai repezit şi mi 1 -ai luat. Pe 
cuvîntul meu, Arsen Davidovici, că e prada mea! Am să vi 
-l arăt mai tîrziu... e un arici rotund, violet, cu virfurile 
acelor roşii. 

— Nu -i adevărat! se înfierbîntă Marat, agitindu -şi sacul 
înaintea băiatului: Tu nici n -ai pus mina pe el! 

— Păi sigur că n -am pus mîna pe el! Îmi viram palma 
dedesubt, ca să nu -l vatăm, şi tu 1 -ai înşfăcat ca pe o 
găină în ogradă! 

Rucsacul din mîinile lui Marat începu să se mişte cu 
furie şi se deschise un pic. În deschizătură apăru pentru 
o clipă ceva roş -albastru, şi în aceeaşi clipă mina lui 
Pavlik scoase fulgerător un splendid arici de mare, cu 
vîrfurile acelor trandafirii. 

Cu un strigă de triumf, Pavlik se repezi - în risetele 
tuturor - la Gorelov, care îl şi aştepta cu brațele larg 
deschise, ca să -l apere de Marat. Dar Marat se dovedi 
mai dibaci în apă şi înainte de a fi apucat Pavlik să facă 


cei doi paşi care -l despărțeau de îmbrățişarea salvatoare 
a lui Gorelov, ariciul ajunse din nou în mîinile lui. 

Pavlik se opri locului, nedumerit, cu mîinile goale. Totul 
se petrecuse atît de repede şi neaşteptat, încît semăna cu 
o scamatorie. Toată lumea ridea, iar Pavlik bombănea într 
-una: 

— Auzi, banditul! Vedeţi ce bandit? 

Apoi deodată, fără să se uite, apucă unul din sacii 
înşiruiți în spatele lui lîngă perete, şi -l zvirli cu sete în 
casca lui Marat. Sacul se deschise, şi în jurul lui Marat, 
buimăcit, se revărsă un şuvoi viu de peşti multicolori, 
stele marine, corali, raci, ofiuri, alge, crini de mare, arici 
de mare şi holoturii, formînd lingă dinsul ceva ca o 
perdea scînteietoare în continuă mişcare. Hohotele de ris 
ale tuturora nu mai conteneau. Pavlik ţopăia chiuind în 
fața lui Marat, ca un sălbatic în fața victimei legate de 
stilpul torturii. 

Vocea indignată a zoologului îi trezi pe toţi: 

— Ce faceţi, zăpăciţilor? tună savantul. Îmi nenorociţi 
toată recolta! Al cui e sacul ăsta? 

În tăcerea care se aşternu, răsună vocea înfundată, 
clocotind de mînie, a lui Gorelov: 

— Al meu! Asta -i curată neobrăzare! Nu ți -e ruşine, 
Pavlik? 

Din colțul îndepărtat în care se afla, comisarul se uita 
uluit la fața schimonosită şi la ochii fioroşi ai lui Gorelov. 

Fisticit, Pavlik bolborosi neînțeles: 

— lertați -mă, iertați -mă, Feodor Mihailovici... Credeam 
că e sacul meu, nu ştiam... 

— Ai să -ți ceri scuze mai tirziu! urmă să tune zoologul. 
Acum să adunăm mai repede! Hai, toți, toți la treabă! 

Apa coborise între timp pînă la genunchi. Într -însa 
mişunau, ca într -un uriaş acvariu, tot felul de vietăți 
marine - peşti dibaci, echinoderme tiritoare, crini care se 
legănau în toate părțile... Se apucară cu toţii să le prindă, 
dar afară din apă, oamenii - în costumele lor grele - se 
mişcau încet, pierzindu -şi uşurinţa şi elasticitatea. 


— Uşurel, uşurel, tovarăşi! îi imploră zoologul, tirîindu - 
se în patru labe pe podea. Să nu le striviţi! 

Un minut mai tirziu, această muncă se transformă într - 
un sport amuzant, care -i captivă pe toți. Camera se 
umplu de glume, de risete şi exclamațţii. Numai Pavlik şi 
Gorelov lucrau în tăcere, concentrați. Pavlik nu putea 
uita privirea furioasă a lui Gorelov. lar mecanicul -şef, 
după ce aruncase la repezeală o privire în interiorul 
sacului gol, îl zvîrlise înciudat la o parte şi se apucase cu 
febrilitate nu atît să prindă animalele, cît să le arunce în 
toate părțile, căutind ceva. Se apropie cu repeziciune de 
ungherul unde Pavlik, ridicat în picioare, desfăcea cu 
băgare de seamă un ghemotoc de splendizi crini de mare, 
gorgonii, holoturii şi stele de mare sclipitoare. Deodată 
degetele lui Pavlik dădură în mijlocul ghemotocului de 
ceva tare şi colţuros. Înlăturînd cu băgare de seamă 
împletitura de pseudopozi, de raze şi de ventuze, Pavlik 
scoase anevoie un corp colțuros, metalic, neobişnuit de 
greu, şi scăpă o exclamațţie de uimire: în fața lui se afla 
cunoscuta cutiuță cu piese de schimb a „Underwood' - 
ului lui Gorelov! 

Ținînd cu încordare cutiuța în ambele miîini, Pavlik se 
uita nedumerit la ea. În clipa aceea, Gorelov se ridică în 
picioare aplecîndu -se deasupra lui. Cum stătea încovoiat, 
cu brațele aproape pînă la pămînt, semăna în costumul 
de scafandru - cu un monstru de basm gata să se 
năpustească asupra prăzii. 

Un fior de groază străbătu toată ființa lui Pavlik atunci 
cînd, întorcînd capul, văzu în fața lui silueta aceasta 
înspăimîntătoare şi ochii plini de minie, amenințători şi 
încruntați, duşi adînc în fundul orbitelor... Pavlik abia 
găsi puteri să bolborosească: 

— Asta, Feodor Mihailovici, asta ce caută asta? Piesele 
pot rugini, se pot defecta... 

Fără să -şi îndrepte trupul, lunecînd ochii în toate 
părțile, Gorelov smulse din mîinile lui Pavlik cutiuța grea 
şi -i spuse cu o voce sugrumată, întreruptă: 


— Nu, nu! Nu sînt piese aici. Am pus nişte scule de 
laborator... pentru recoltare... 

Strecură repede cutiuța în buzunarul interior al 
rucsacului şi începu să stringă şi el, fără să se uite la 
Pavlik, ultimele viețuitoare care se mai zbăteau pe fund. 

Comisarul urmărise toată scena... 

Totul se sfirşise cu bine, nimic nu se pierduse şi nimic 
nu se stricase. Satisfăcuţi şi obosiţi participanții la 
excursie deşertară prada în băile şi lăzile din laborator şi 
se răspindiră la cabinele lor. 

Gorelov străbătu împreună cu toți ceilalți coridorul, 
deschise uşa cabinei lui şi se făcu nevăzut. Uşa se închise 
brusc, cu o izbitură scurtă, şi Gorelov încremeni pentru o 
clipă lingă ea, cu fața schimonosită deodată de furie. 
Respira greu; urechile lui mari, clăpăuge, ardeau de 
parcă ar fi fost jupuite; pumnii uriaşi aci se stringeau, aci 
se desfăceau. Apropiindu -se de maşina de scris, care 
rămăsese demontată, scoase cutiuța din buzunarul 
rucsacului, o ţinu puţin în mîna care -i tremura şi, după 
ce o şterse, o puse la locul ei. Neobişnuit de iritat, ca o 
fiară în cuşcă, începu să umble prin cabină, măsurind -o 
de la un capăt la celălalt, cu paşi de uriaş. Buzele lui 
cenuşii bolboroseau din cînd în cînd răguşit: 

— Trebuie!... Neapărat trebuie să termin cu băiatul 
ăsta... Nu se mai poate!... 

Izbi furios cu pumnul în masa rotundă, apoi se prăbuşi 
pe scaun şi încremeni cu capul plecat în jos, complet 
nemişcat. 

Sporindu -şi mereu viteza, „Pioner' se îndepărta de 
bancul Birdwood, cu direcția spre Ţara Focului. 


Era destul de greu de mers. La fiecare pas întilneau 
stinci uriaşe, pereţi care se înălțau pînă la suprafaţa apei 
sau chiar deasupra, coline de nisip care se ridicau 
abrupt, mult peste nivelul fundului. lar cînd ocoleau 


aceste obstacole, oamenii înfruntau şuvoaiele puternice 
ale curentului rece. Deşi aici, în zona de litoral a Ţării 
Focului, marea nu e adincă - treizeci, patru zeci de metri, 
rar mai mult - lumina de sus abia răzbea pînă la fund. O 
piclă deasă, verzuie -albastră îi silea pe oameni să ţină tot 
timpul lanternele aprinse şi, cu toate astea, vizibilitatea 
era foarte redusă. 

La suprafața oceanului bîntuia o furtună cumplită, care 
se făcea destul de mult simțită chiar şi aici, la fund. 
Oamenii erau mereu nevoiți să se oprească, pentru a se 
putea menține pe picioare. Ca să poată înainta, trebuiau 
să lupte cu valurile submarine. 

Pavlik obosi în cele din urmă şi puse elicea în funcțiune, 
dar pentru a nu se îndepărta de însoțitorii lui, se 
menținea la cea mai mică turație. 

Zoologul şi Skvoreşnea mergeau cu perseverență pe jos. 
Zoologul era de părere că pe un sol atît de bun, tare şi 
nisipos, poţi găsi multe vietăți de fund, pe care nu le -ai 
putea vedea dacă mergi repede. Skvoreşnea nu se opuse. 
Era un mărşăluitor submarin încercat şi rezistent. 

Fundul se înălța treptat, şi în cele din urmă apărură în 
față masele întunecate ale unor crînguri dese de alge. 

— Hai, piciule, că mai avem puțin şi am trecut greul, îi 
spuse zoologul lui Pavlik. Numai să străbatem zidul 
acestor „Macrocystis periphera" şi dincolo, la adăpostul 
lor, n -o să mai simți furtuna şi nici chiar curentul... 

— Ştiţi, Arsen Davidovici, - răspunse Pavlik, - se pare 
că avea dreptate Marat cînd propunea să se cultive aceste 
alge în Marea Ohotsk, ca să abată curentul rece de la 
țărmurile noastre! 

— Nu cred să -i poată ține piept curentului nici chiar 
uriaşii aceştia, se îndoi zoologul. Dar rolul unor excelente 
diguri pentru apărarea porturilor de furtuni îl pot 
îndeplini prea bine. Aici, de exemplu, prin acţiunea 
permanentă a valurilor, oceanul macină stîncile. Acolo, 
însă, unde aceşti macrocişti uriaşi se întind ca un dig 
pînă la suprafaţă, recepționînd primele izbituri ale acestor 


valuri le slăbesc forța, şi în dosul lor vasele îşi găsesc 
adesea salvarea chiar şi pe furtunile cele mai cumplite... 
Asta a observat -o şi Darwin în timpul primei lui călătorii 
cu corabia „Beagle”. 

— Hai, ţincule, descalică, spuse Skvoreşnea. Am ajuns! 

Porniră să străbată desişul. Zoologul se exprimase greşit 
spunînd că e un zid. Algele se ridicau de la fund sub un 
unghi ascuţit şi se întindeau pînă hăt departe în pantă 
abruptă, pierzîndu -se în picla adîncurilor. Pavlik ştia că 
acum îi aşteaptă partea cea mai grea a drumului. Opri 
elicea şi cobori pe fund, alături de tovarăşii lui. 

Intrară în desiş înşiruiți: Skvoreşnea în frunte, urmat de 
zoolog, iar Pavlik la urmă. Picioarele li se afundau în 
masa compactă de alge care se aşternea sub ei, dar după 
douăzeci, treizeci de paşi pătrunseră în această masă cu 
cap cu tot. Skvoreşnea îşi croia drum ca un berbece prin 
împletitura de tulpini groase şi frunze late, cărnoase. 

Prin apariția lor, oamenii tulburau desişul acesta tăcut. 
De peste tot se ridicau nori de peştişori şi mici sepii care 
se cuibăreau printre rădăcinile algelor. Mulţimi întregi de 
crabi, arici de mare, stele de mare, frumoase holoturii, 
planarii şi nereide de cele mai felurite genuri se 
împrăştiau cu repeziciune la fund, sau piereau strivite de 
tălpile grele ale oamenilor. 

De pe tulpini şi de pe frunze se scuturau pe căştile lor 
mii de crustacee. Frunzele într -atîta erau încărcate de 
diferite specii de corali, încît păreau cu totul albe. Pe 
frunze întilneau adesea construcții uimitor de fine şi 
elegante, locuite de polipi hidroizi şi de splendide ascidii. 
O mulțime de moluşte din ordinul patelelor, fără cochilii 
ori cu două valvule acopereau de asemenea frunzele. 

Desişul era plin de viață. El adăpostea, hrănea şi apăra 
un număr uriaş de mici viețuitoare. 


— Vezi? îi spuse zoologul, croindu -şi anevoie drum prin 
desiş. Vezi ce viață bogată şi variată ascund în ele aceste 
păduri de alge? Nici o pădure de pe sol, chiar tropicală, 
nu li se poate asemui în această privință. Şi Darwin a 
spus că dacă s -ar tăia în vreo țară oarecare toate 
pădurile, ar pieri mai puţine specii de animale decît dacă 
s -ar distruge aceste păduri submarine de macrocişti. 

Deodată Skvoreşnea, care mergea în fată, se opri. Două 
tulpini, groase de aproape doi centimetri fiecare, se 
împletiseră întîmplător în jurul pieptului şi brațelor lui, 
ținîndu -l în loc. Skvoreşnea se opinti, dar tulpinile nu 
cedară: erau suținute nu numai de rădăcini... ci şi de alte 
tulpini învecinate, cu care se împletiseră la fund. 
Skvoreşnea se simțea atins în amorul lui propriu. 

— Ei, vița naibii! mormăi el înciudat. la ti uită la ea, 
afurisita! Cu mini se pune? 

Se dădu un pas înapoi şi se năpusti cu putere. Şi o 
frîinghie groasă cît brațul cu greu ar fi rezistat puternicei 
presiuni a uriaşului. Tulpinile de macrocist însă păreau 
că -şi bat joc de strădania lui Skvoreşnea şi nu -şi slăbiră 
nici un pic îmbrăţişarea. Uluit la început de acest 
insucces, Skvoreşnea se înfurie pină la urmă de -a 
binelea. 

— Ce -nsamnă asta? Ce -s di fier? strigă el. 

— Mai ştii! rise zoologul, făcîndu -i cu ochiul lui Pavlik. 
Or fi căzut nişte răngi de fier de pe vreun vas care a 
trecut pe -aici şi au crescut din ele cabluri de oţel... 

— Ei? Ai văzut, Pavlik, ce -nseamnă „Macrocistis 
periphera'?... Ne -a dat o lecție.. 

— Ci faci? Ne -a dat o lecție?! rosti Skvoreşnea cu 
stăpînită mînie. Ei bine, o să videți amu ci lecţie îi dau ieu 
blăstămatului aista di macrocist! 

Făcu doi paşi îndărăt, ca să -şi ia avînt, stătu aşa ca la 
un minut şi în cele din urmă, trăgînd aer în piept se 
repezi înainte cu forța unui obuz. Se întimplă însă ceva 
de neînchipuit. Picioarele uriaşe, groase ca nişte stilpi, ale 


lui Skvoreşnea, zburară pe undeva pe sus, iar casca lui 
dispăru jos, în desiş. Pe Pavlik ceva îl izbi în piept cu o 
forță zdrobitoare şi -l zvîrli cît colo. În cădere, lovi cu 
picioarele casca zoologului şi acesta se trezi lungit pe 
fund, fără să priceapă nimic, într -o clipă cei trei oameni 
se făcuseră nevăzuți, de parcă nici n -ar fi fost pe acolo. 
În mijlocul desişului, într -un mic spaţiu bătătorit, se 
clătinau două vlăstare de alge, după care desişul se 
închise, înghițindu -i şi pe aceşti martori ai luptei 
neobişnuite ce se dăduse în junglele submarine ale 
oceanului taciturn... 

Cel dintii îşi veni în fire zoologul. Bombănind şi 
văietindu -se, se ridică în picioare şi strigă: 

— Ce s -a întîmplat? Unde sînteţi, băieţi? 

Dădu la o parte desişul şi văzu înaintea lui fața buimacă 
a lui Pavlik. 

— Aici sînt, Arsen Davidovici... Dar unde -i Skvoreşnea? 

Pavlik întoarse capul, făcu un pas înainte şi desfăcu 
vălul de alge. 

În mijlocul desişului, Skvoreşnea se ridicase în capul 
oaselor şi în tăcere, posac, smulgea de pe el lațurile rupte 
ale macrociştilor buclucaşi. Se uită la băiat şi cu umorul 
lui firesc îi spuse: 

— O lecţie tot am căpătat noi astăzi, dar nu aceea care 
credeam. Să ştii că dacă ti năpusteşti ca un taur şi nu ti 
ţii bine pe picioare, apăi vii în nas ca o oaie nătingă. 

Zoologul izbucni într -un rîs cu hohote, care -l molipsi 
numaidecit pe Pavlik, iar puțin după aceea chiar şi pe 
Skvoreşnea. 

— Ce salt mortal mi -ai făcut, dragă Skvoreşnea, ce să 
spun, mai ceva ca la circ! zise zoologul abia stăpinindu -şi 
risul. Să -ți fi văzut picioarele... Ha -haha!... Picioruşele 
dumitale fără pereche!... Apăi le -ar fi invidiat orice 
baletistă... Vai, nu mai pot!... Ha -ha -hai... 

Se apucă de şoldurile lui metalice şi continuă să ridă cu 
hohote, fără să se poată linişti. În general, din ziua cînd 
vorbise deschis cu căpitanul, purificat, şi împrospătat 


parcă de această discuţie, zoologul era grozav de bine 
dispus şi în toate cele nouă zile de cînd cercetau fundul 
oceanului pe lingă Tara de Foc, începînd din golful 
Nassau, a lucrat cu aceeaşi pasiune ca şi mai înainte. 

Douăzeci de minute mai tirziu - în aceeaşi ordine, cu 
Skvoreşnea în față - ieşiră tustrei din desişul de 
macrocişti uriaşi şi pătrunseră în zona calmă a 
litoralului. Şi aici fundul era accidentat, plin de stînci 
submarine; numeroase îngrămădiri de stinci, de granit, 
bazalt şi ardezie se ridicau pînă la suprafața oceanului, 
formînd o pleiadă de insulițe, toate năpădite de aceleaşi 
alge, dar de dimensiuni mult mai mici decit acelea 
întilnite mai înainte, în largul oceanului. Se părea că 
aceste alge se dezvoltă mult. mai bine în locurile tulburi, 
unde oceanul dezlănțuit îşi frămîntă cu furie talazurile. 

Cum ieşi din desiş, zoologul se opri şi spuse: 

— Stați un moment, să văd ce -i cu Gorelov... Doar 
trebuia să ne ajungă din urmă. Numai o clipă, să iau 
legătura cu el. 

La apelul zoologului, Gorelov răspunse că străbate 
tocmai desişul de macrocişti în direcţia locului de întîlnire 
- stîncă denumită de ei „Cap de leu", de lîngă ultima 
insuliță din şiragul care încercuieşte marea insulă Hasty. 

Gorelov îi rugă să -l aştepte, ca să meargă împreună mai 
departe, că n -a mai fost niciodată pe aici,şi apoi în cele 
zece zile de cînd sînt lingă Țara de Foc el iese abia a doua 
oară şi n -ar vrea să rămînă singur. 

Pe litoralul vestic al Ţării de Foc sînt atit de multe insule 
şi stinci izolate, care se ridică pînă la suprafața 
oceanului, încît mulți navigatori numesc aceste locuri 
„Calea Laptelui”. Sub apă, însă, dacă se adaugă mulțimea 
de bolovani prăvăliți la fund şi nenumăratele stinci 
submarine, e un haos complet, un adevărat labirint. 

Tot oprindu -se să stringă mostre din flora, şi fauna 
regiunii, ajunseră abia peste vreo două ore la „Capul de 
leu". 

Gorelov îi aştepta. Şedea pe un bolovan mic, scotocind 


în rucsacul său, pe care -l închise de îndată ce desluşi 
siluetele tovarăşilor care se apropiau. 

— Prieteni, hai să ne răspindim, ca să explorăm un 
spațiu cît mai mare, propuse zoologul. Eu merg spre 
insulele Londonderry, Feodor Mihailovici - puțin mai la 
sud, spre golful Cook, iar Skvoreşnea cu Pavlik - şi mai 
spre sud, în labirintul de insulițe din jurul insulei Hasty. 
Cu un marinar ca Andrei Vasilievici, Pavlik n -are să se 
rătăcească în acest labirint. Apoi ne adunăm aici, lingă 
stinca asta. Şi să nu decuplăm legătura telefonică. 

— Eu cred, Arsen Davidovici, - vorbi Gorelov cu 
însuflețire, - că reducem inutil regiunea pe care o 
cercetăm, trimițindu -i împreună pe Skvoreşnea şi Pavlik. 
Pavlik ar putea merge şi singur. E doar un scafandru 
încercat... Încă de cînd cu caşalotul s -a arătat un 
adevărat erou. lar dacă întîmpină dificultăți, ne poate 
oricînd semnala unde se află şi -l găsim la iuțeală... Nu -i 
aşa, Pavlik? Doar nu mai eşti un sugaci... 

Zimbi şi se uită cu o privire plină de duioşie la băiat. 
Dar Pavlik se simți deodată cuprins de o teamă 
neînțeleasă, care făcu să i se stringă inima, îşi întoarse 
privirea într -o parte şi rămase tăcut. 

— Eu îs de părere, interveni Skvoreşnea, să facem aşa 
cum o zis Arsen Davidovici, Eu am venit cu 
dumneavoastră numai fiindcă Ivan Stepanovici, şeful 
meu, o sistat lucrările hidrofizice şi m -o lăsat fără lucru. 
Ieu la dihănii d -astea nu mă pricep di loc. S -ar putea să 
vă culeg ceva de n -o sa fiți bucuroşi. Dar sub conducerea 
unui zoolog încercat ca băietul aista, o să fac şi eu treabă 
bună. 

Gorelov nu se mai opuse propunerii zoologului. Se 
despărțiră, iar un minut mai tîrziu se pierdură din vedere 
unii pe alții, în picla verzuie a apelor. 


CAPITOLUL XII. ULTIMA SFORȚARE A LUI 


SKVOREŞNEA 


Rămaşi singuri, Skvoreşnea şi Pavlik puseră în 
funcțiune elicele, se ridicară la cîțiva metri deasupra 
fundului şi porniră spre est -sud -est. Pluteau cu o viteză 
de trei zecimi, ferindu -se de numeroasele obstacole ale 
căror contururi vagi se iveau mereu din toate părțile. 

Cînd întilneau desişuri de alge, la străbăteau punînd 
grătarele de siguranță peste elici. După o oră, apăru în 
fața lor un zid de granit compact, care sa pierdea şi în 
sus, şi la dreapta, şi la stinga, în picla întunecoasă a apei. 
Zidul era brăzdat de zbirciturile adinci ale unor fiorduri şi 
golfuri, de o mulțime de peşteri şi grote mari şi mici, de 
ieşinduri, de îngrămădiri de stînci prăbuşite şi de 
bolovani. Totul era acoperit de alge, care se întindeau 
spre suprafața oceanului sau învăluiau stîncile şi 
bolovanii uriaşi, pietroaiele mari şi mici de pe fund. 

Pavlik şi Skvoreşnea se opriră pe fund. În jurul lor 
mişunau tot felul de peşti. O focă apăru pentru o clipă şi 
se repezi în lături, speriată. O vidră cu un peşte mare în 
dinții ei ascuțiți, se avîntă spre suprafață. Pe covorul de 
alge de pe fund se tîrau o mulțime de echinoderme, crabi 
şi crustacee. 

— Aruncă ancora! Am ajuns, tovarăşe şef, spuse 
Skvoreşnea. 

Captivaţi de vinătoarea lor interesantă, hoinăriră multă 
vreme pe fund, în haosul „Căii Laptelui”, se urcară pe 
colinele de nisip, se cățărară pe grămezile de stinci, se 
uitară în bezna lugubră şi misterioasă a peşterilor şi 
grotelor submarine. 

În cele din urmă, Pavlik simți că a obosit şi că -i e 
foame. 

— Hai să luăm o gustare şi să ne mai odihnim puţin, 
Andrei Vasilievici, propuse el. Azi nu mai mergem pe 
submarin la masă; Arsen Davidovici 1 -a prevenit pe 
căpitan. 


— Ştiu, întări Skvoreşnea. Bine! O înghițitură de caoao 
fierbinte nu strică. 

Pavlik îşi ridică întîmplător ochii. Sus de tot, la capătul 
şuvoiului de lumină albăstruie, pe care -l arunca lanterna 
de pe cască, lunecă fulgerător o umbră lungă, cu un luciu 
metalic, mat, cu nuanţe albastre. 

— Ce -o fi fost asta? se întrebă Pavlik cu glas tare. 
Probabil o focă. Numai că era cam subţire... Păcat că n - 
am văzut -o mai bine. 

— Ai să vezi altă dată, observă cu indiferență 
Skvoreşnea. Dacă -i vorba di mîncare, să mîncăm! Şi mie 
-mi chiorăie mațile di foame. Unde am pute să ne -aşezăm 
aici? întrebă el, rotindu -şi ochii în jur. 

— Să intrăm în peştera asta, Andrei Vasilievici, arătă 
Pavlik spre o intrare întunecoasă din apropierea lor. O 
cercetăm şi ne trintim puţin acolo, să ne odihnim şi să 
miîncăm. 

— După dumneavoastră, stimabile! 

Deasupra intrării în peşteră se prelungea ca o streaşină 
o mică boltă, peste care se îngrămădeau cîteva stinci 
uriaşe, năpădite de alge. Skvoreşnea şi Pavlik păşiră în 
peşteră şi, ţinînd la îndemînă pistoalele ultrasonore, 
cercetară dintr -o privire fundul şi pereții peşterii. Era o 
grotă mică, a cărei adincime abia dacă atingea în unele 
locuri doi metri. Lumina celor două lanterne se reflecta de 
pe pereți, alungînd întunericul din toate ungherele. Grota 
era pustie. Pe fundul şi pe pereţii ei se tirau stele de 
mare, arici şi holoturii. Pe fund se vedeau cîteva pietroaie 
MICI. 

— N -avem ce vide aici! spuse Skvoreşnea, atîrnîndu -şi 
pistolul la centură. Dar îi tocma bună să ni hodinim 
oleacă şi să tragem cîteva înghițituri di cacao. Şezi, ti rog! 

Îşi lepădară sacii din spate şi se aşezară unul lingă altul, 
de -a dreptul pe fundul nisipos, rezemîndu -se cu spatele 
de peretele din fund al grotei. Era comod ca într -o lojă la 
teatru. Apăsară pe butoanele termosurilor şi traseră cu 
plăcere cîteva înghițituri. 


— Pta, ce bun îi! plescăi Skvoreşnea din buze, 
satisfăcut. 

Pavlik vru să răspundă ceva, dar nu apucă. Un bubuit 
surd zgudui deodată pereţii grotei. În faţa intrării se arătă 
într -un nor de nisip ceva uriaş şi întunecat, care se izbi 
de fund la cel mult o jumătate de metru de picioarele 
întinse ale lui Skvoreşnea. 

Dintr -un salt, Skvoreşnea fu în picioare şi se repezi spre 
ieşire. 

În primul moment rămase locului, cu totul buimăcit, 
neştiind ce să facă. Un zid înalt de granit astupase cu 
totul grota. Apoi strigă: „Ne -o prins aici!" şi se năpusti cu 
umărul asupra uriaşei stinci prăvălite. Se auzi surd 
scrişnetul metalului lovit de piatră, dar stinca nici nu se 
clinti. Skvoreşnea îşi roti privirile, căutînd o scăpare. În 
jurul lui se înălțau vertical pereţii muţi, liniștiți, 
indiferenți. Pavlik, alb ca varul la față, încremenise acolo 
jos. Buzele lui biiguiau ceva neînțeles, dar lui Skvoreşnea 
nu -i ardea de el. 

Căută să se liniştească şi începu să cerceteze cu atenţie 
obstacolul care apăruse în mod atît de neaşteptat. 

— Îi stîncă ceea care spinzură pi streaşină deasupra 
intrării, cugetă el cu glas tare. Dar cum s -o prăvălit? Aşa, 
nitam -nisam? Doar se ținea bine. M -am uitat eu... 

Pavlik încercă să se ridice şi vru să spună ceva, dar 
parcă amuţise şi i se tăiaseră genunchii... 

Skvoreşnea continua să pipăie stînca şi, după o clipă de 
tăcere, îşi reluă bolboroselile: 

— Nici o crăpătură n -a rămas... la ti uită, parcă -i 
făcută pi măsură. 

Tăcu din nou, îşi fixă umărul într -o scobitură a stîncii 
şi, proptindu -şi bine picioarele, începu să împingă din ce 
în ce mai tare. Fața i se făcu roşie ca racul de încordare, 
vinele de pe frunte i se umfiară, picioarele, ca nişte stilpi, 
se înfundară tot mai adînc în nisip. Se părea că ar fi în 
stare să urnească şi un munte din loc. Dar stinca nici nu 
se clintea. Deodată fața lui Skvoreşnea se învineți. 


Răsuflînd din greu, lunecă încet pe fund, la picioarele 
stincii. 

Pavlik se repezi cu un țipăt la el: 

— Andrei Vasilievici! Andrei Vasilievici, ce ai?!... Nu! Nu 
aşa, Andrei Vasilievici! Ia o înghițitură de cacao. Tubul e 
în fața dumitale. Aşa nu facem nimic... trebuie să 
procedăm altfel... 

Skvoreşnea întredeschise ochii. Se uită cîteva clipe 
absent la Pavlik, ca şi cum nu l -ar fi recunoscut. Apoi se 
ridică într -un cot şi se rezemă cu spatele de stincă. După 
ce îşi reveni, ridică capul: 

— Ce -ai spus, Pavlik? Cum altfel? 

— Să cerem ajutor, Andrei Vasilievici. Singuri nu facem 


nimic... S -o arunce în aer... Îl chem pe Arsen 
Davidovici... 

Skvoreşnea dădu deznădăjduit din mînă: 

— Cheamă -l. 


Pavlik strigă: 

— Arsen Davidovici! Arsen Davidovici! 

— Ce -i, ce e? Ce eşti aşa de tulburat? 

— Arsen Davidovici, s -a prăbuşit o stîncă şi ne -a prins 
înăuntru... Eram într -o peşteră mică... Andrei Vasilievici 
nu poate să o dea singur la o parte. Ajutaţi -ne, Arsen 
Davidovici! Cereţi ajutor de pe submarin. 

— Ei, cum naiba?! 

Acestei exclamațţii neliniştite a zoologului i se alătură 
vocea surdă, alarmată a lui Gorelov: 

— Unde s -a întîmplat asta, Pavlik? Trebuie mai întîi să 
vă găsim! 

— Am luat -o mai întîi spre est -sud -est, mai aproape de 
est, apoi am ţinut -o mereu spre sud. Dar aici e un 
labirint teribil. Nici nu ştiu câți kilometri am mers. 

— Arsen Davidovici, - vorbi repede Gorelov, - eu mă 
aflu mai aproape de ei. Dumneata cheamă submarinul şi 
roagă -l pe ofițerul de cart să ne trimită ajutor, iar pînă 
atunci eu mă îndrept spre sud şi caut să -i găsesc. Bine? 

— Bine, Feodor Mihailovici, se învoi zoologul. Du -te. 


— Pavlik, continuă Gorelov, transmite -mi necontenit 
relevmente ultrasonore. 

— Dar aici sîntem înconjurați din toate părțile de un zid 
compact de granit! 

— Ei, cum, nu -i nici măcar o crăpătură? 

— Andrei Vasilievici zice că nu. 

— Aha! Aşa stau lucrurile, exclamă Gorelov, şi urechea 
atentă a lui Pavlik surprinse în vocea lui o umbră uşoară 
de satisfacție. Indică -mi măcar vreun punct de reper, 
vreun semn din apropierea voastră. 

Pavlik rămase pe gînduri. 

— Am observat aci, aproape, interveni Skvoreşnea, cam 
la un sfert di ceas di mers, mai la nord, o stîncă înaltă şi 
subțire ca un obelisc. 

— Mulţumesc. Tot e ceva. Am plecat. 

În grota, mică şi strîmtă se aşternu o tăcere apăsătoare. 
Timpul se scurgea încet. Neliniştea punea tot mai mult 
stăpinire pe Skvoreşnea. Pavlik era deprimat. Din cînd în 
cînd se auzea glasul lui Gorelov şi al zoologului. Savantul 
îi încunoştiința că un grup echipat, cu cartuşe de 
terenită, o substanță explozivă de o forță colosală, a şi 
părăsit submarinul, iar el a pornit în întîmpinarea 
grupului. Gorelov spunea că pluteşte în zig -zag spre sud, 
cu viteză redusă, ca să cerceteze mai bine locul şi să nu 
scape cumva din vedere stînca pe care o căutau. Marat şi 
Toi, care se aflau în grupul de salvare, intraseră în 
legătură prin radiotelefon cu Pavlik şi cu Skvoreşnea şi îşi 
dădeau silința să -i încurajeze şi să -i mai distreze pe cei 
doi prizonieri condamnați la inactivitate. 

Orele treceau una după alta. Din cînd în cînd, 
Skvoreşnea îşi punea cu glas tare o întrebare care îl 
chinuia, se vede treaba, cu o putere şi o insistență de 
neînvins: 

— Dar di ce naiba s -o prăvălit? Că dacă era cutremur 
cădeau şi alelalte stînci. Nu pricep... în ruptul capului. 

Şi de fiecare dată cînd Skvoreşnea aducea vorba despre 
asta, Pavlik parcă ar fi vrut să spună ceva, dar nu se 


putea hotărî să vorbească. În cele din urmă rosti într -o 
doară: 

— Andrei Vasilievici, dumneata ai văzut cum s -a 
prăbuşit stincă? 

— Nu. Mă uitam la zid. Da' di ce -ntrebi? 

— Eu am văzut... 

— Ei şi? 

— Cînd s -a prăbuşit stinca, n -a căzut drept, ci s -a 
răsturnat de la stînga la dreapta, s -a balansat puţin şi 
abia pe urmă, revenind, a astupat intrarea de tot. Iar în 
ultimul moment, exact în ultimul moment, cînd mai era 
un spațiu îngust între zid şi stîncă, am văzut... sau poate 
că mi s -a părut... 

— Da' vorbeşti odată, Pavlik, ce -o lungeşti atîta? 

— Mi s -a părut că am văzut iarăşi... de data asta trecea 
de sus în jos, aproape de tot de stincă... foca aceea 
albăstruie... 

— O focă?! Şi ce -are a faci? Crezi cumva că o focă pute 
să dee stinca jos şi s -o potrivească atît de izbutit? 

— Păi tocmai că o focă n -ar fi putut! Şi mă -ntreb... să fi 
fost oare focă?... 

— Păi ce altceva? Dreptu -i că ieu n -am văzut -o atunci 
cînd o trecut pi deasupra noastră. 

— Era o focă ciudată! Subţire şi lungă. Şi nu avea 
umerii rotunzi, în continuarea gitului, ci drepţi, pătrați... 
Înota şi nu dădea nici din înotătoare, nici din coadă. Ba 
coada parcă o avea ciuntită. Ştii, Andrei Vasilievici... 
Pavlik aruncă, fără să -şi dea seama de ce, o privire 
îndărăt şi îşi continuă vorba în şoaptă: Ştii... era ceva 
omenesc în silueta ei... 

— Nu mai vorbi prăpăstii, Pavlik! Ce să cate om aici? Şi 
încă unul care să înoate aşa di repidi? 

— Ţi s -a părut de frică, Pavlik! se auzi deodată vocea 
înfundată, puţin ironică, a lui Gorelov. 

Pavlik tresări, şi îşi lăsă ochii în jos: 

— Eu ştiu?... Mi s -o fi părut. 

Skvoreşnea ridică din umerii lui metalici şi se cufundă 


în gînduri. În cele din urmă spuse: 

— Dacă nu găsim un mijloc să relevăm, apăi aici 
rămînem pînă la nesfirşit. Mai bine -zis, pînă s -or sfirşi 
rezervile noastre di oxigen. Trebuie să facem ceva, măcar 
să clintim stincă din loc, să deschidem o crăpătură cît de 
mică... Ori să mai cătăm...poate tot aflăm ceva, că 
adineauri m -am fisticit ca o babă... 

Se apucară să cerceteze cu atenție marginile intrării. 
Dar în zadar! Stinca astupase intrarea ca o uşă grea de 
granit. Nicăieri n -ar fi putut pătrunde o rază de lumină. 

— Apăi!... rosti prelung Skvoreşnea, nu ne mai rămîne 
decît să încercăm şi ultrasunetul. Poate izbutim aşa să 
sfărimăm marginile stincii, unde -i mai subțire. 

Cu ţeava lipită de un colț de stincă, pistolul ultraacustic 
al lui Skvoreşnea îşi începu munca lui tăcută. Din granit 
se desprindeau încet mici bulgări care, apoi, între 
degetele lui Pavlik, se prefăceau cu uşurinţă în mil. Dar 
forța razei ultrasonore a pistolului era insuficientă pentru 
a sfărima repede o stincă atit de masivă. Asta numai 
tunul ultraacustic al submarinului ar fi fost în stare s -o 
facă. Puterea pistolului scădea cu repeziciune, şi atunci 
cînd amîndouă acumulatoarele se descărcară de tot, în 
stincă abia se săpase un canal mic şi subțire, lung de 
vreo zece şi lat de trei centimetri. 

Pavlik îşi desprinse pistolul şi i -l întinse lui Skvoreşnea, 
dar acesta clătină din cap: 

— Digeaba, Pavlik... O să mai săpăm zece centimetri, 
dar tot n -am făcut nimica. Stînca -i mult mai groasă. lar 
de pistol poate o să mai avem nevoie. 

— Atunci ştii ce, Andrei Vasilievici? propuse Pavlik. De 
ce n -am încerca să săpăm sub stîncă? facem o galerie, şi 
trecem... Fundul cred că -i moale, nisipos şi o să ne 
facem repede drum... Ca cîrtițele! Ei, ce zici? 

Ochii lui Pavlik sclipeau de bucurie. Băiatul era grozav 
de mulțumit de ideea salvatoare, care -i trecuse prin 
minte. 

— Da! Bună idee! se însufleți Skvoreşnea. Dar repidi!... 


Să săpăm cît mai repidi! Ni -i pe sponci timpul... 

— De ce? se miră Pavlik. Cine ne zoreşte? 

— Nu ni zoreşte nimeni, dar dacă nu ni zorim noi, 
rămînem fără oxigen, şi -atunci nu mai avem ci face cu 
tunelul, chiar di -i gata, răspunse Skvoreşnea, scoțind 
toporaşul de la centură şi dînd prima lovitură în fundul 
nisipos. Cu fiecare moleculă de oxigen pi care o 
consumăm, mîncăm ca să zic aşa, din viața noastră... 
Scoate nisipul... Ah, drace! 

Toporaşul se izbi de ceva tare şi de sub tăişul lui săriră 
scîntei. 

— Granit! gemu Skvoreşnea şi, izbind de cîteva ori în 
diferite locuri la poalele stincii, repeta într -una, cu glasul 
tot mai slab: Granit... Granit... Apoi deodată o întoarse în 
glumă: Ei, Pavlik, minunată -i ideea ta, dar nu -i bună di 
nimic. Vezi şi tu că n -avem ce face... Phuu! Să m -aşez 
oleacă să mă hodinesc... Mă simt sfirşit de puteri şi mă 
cam înăbuş. Pesemne ca mi s -a sfirsit oxigenul. 

— Ce spui, Andrei Vasilievici! replică Pavlik pălind. Eu 
nu mă înăbuş de loc... 

— Tu eşti mic... Dar eu sînt coşcogea namilă! Eu 
consum mai mult oxigen decît tine. Trebuie să reduc 
debitul, să fac economie. 

Skvoreşnea îşi deschise tabloul de comandă şi deplasiînd 
butonul „oxigen" pe altă poziţie, începu să respire greu, 
adînc şi cu întreruperi, străduindu -se să tragă cît mai 
mult aer. 

— Cum vă simțiți, prieteni? se auzi deodată vocea 
zoologului. Tot grupul s -a desfăşurat în lanţ şi fiecare din 
noi cercetează fundul pe sectoare. Căutăm stincă aceea 
de forma unui obelisc. 

— Ma tem, Arsen Davidovici... răspunse Skvoreşnea 
înăbuşindu -se, că nu mai apuc... Mi se sfirşeşte 
oxigenul... Nu mai pot să respir... 

— Ține -te bine!... Ţine -te bine, Skvoreşnea! strigă 
speriat savantul. O să grăbim cercetările! Mai e puțin! 
Economiseşte oxigenul! Nu vorbi! 


— Am înțeles... nu vorbesc! bolborosi uriaşul şi se culcă 
pe spate, rezemîndu -se cu umerii de peretele din fund al 
grotei. Încercă să -şi întindă corpul lui uriaş dar nu putu: 
picioarele lui întilniră stinca şi rămaseră îndoite, cu 
genunchii în sus. 

Trecură cincisprezece, douăzeci de minute... trecu o 
jumătate de oră. Pavlik se uita îngrozit la Skvoreşnea. 
Fața lui se schimonosea de suferință, congestionîndu -se 
tot mai mult; gura larg deschisă sorbea zadarnic aerul, 
dar tocmai ce -i cerea organismul - oxigenul atît de 
preţios - nu mai găsea de ajuns în acest aer. 

— Ei, băiete, băiete... Mor... Să respiri încet... Fă 
economie de oxigen... 

Începu să bolborosească ceva neînțeles. Pavlik simțea 
cum îl cuprinde groaza şi desperarea. Îi venea să se 
năpustească asupra acestor ziduri nemiloase de granit, 
să le izbească cu pumnii, să le sfişie cu degetele, doar va 
putea să -şi salveze prietenul. Îl îngrozeau suferințele 
muribundului, dar în acelaşi timp nu putea, nu era în 
stare să -şi ia ochii de la el. 

— Andrei Vasilievici... dragul meu... biigui el abia 
înțeles, cu buzele tremurînde. N -aş putea să -ți dau 
măcar puţin din oxigenul meu? Spune! Spune -mi cum să 
fac asta? 

Uriaşul clătină din cap şi, respirind adînc, cu 
întreruperi, bolborosi ceva neînțeles, apoi izbucni furios: 

— Blăstămata!... Hm!... Ţi -arăt eu! 

Începu să -şi tîrască încet în sus, pe stîncă, tălpile lui cât 
nişte coveți: cam la vreo jumătate de metru de la fund 
întilni o scobitură şi se propti în ea. Acum picioarele i se 
îndoiseră şi mai mult. Mîna uriaşului se apropie încet de 
tabloul de comandă; degetele metalice dibuiră butonul 
„Oxigen" şi îl întoarse pină la refuz în poziția de 
alimentare maximă cu gaz. 

„Pentru ce?" se gîndi cu groază Pavlik. „Aşa abia îşi 
grăbeşte sfirşitul..." 

Culcat pe spate, cu picioarele sprijinite în scobitura 


stincii şi cu umerii rezemațţi de peretele din fund al grotei, 
Skvoreşnea încremeni în această poziție neobişnuită. 
Numai respirația lui adîncă arăta că mai trăieşte, că în 
corpul lui uriaş flacăra vieţii pilpiie cu o nouă putere. 
Apoi deodată respiraţia i se opri şi lui Pavlik i se păru că 
totul s -a sfirşit... 

Un strigăt teribil, plin de mînie şi provocare, zgudui însă 
pereții grotei şi -l asurzi pe Pavlik, care încremenise de 
groază. 

Tot corpul uriaş al lui Skvoreşnea prinse a se încorda 
într -un impuls de viață întreită. Picioarele lui uriaşe, 
îndoite, împingeau într -un efort supraomenesc, pieptul i 
se bombă, umerii largi metalici se înfundaseră parcă în 
perete. 

— Ți -arăt eu! şuieră uriaşul printre dinți. Blestemat - 
o!... A -a -a!... 

Picioarele, ca nişte stilpi, tremurau tot mai încordate. Ca 
dintr -un izvor nevăzut şi nesecat, se revărsau în corpul 
uriaşului noi şi noi forțe. Şi pe măsură ce -i creşteau 
puterile, tot mai tare şi mai tare răcnea. 

Lui Pavlik, lipit de perete, nu -i venea să -şi creadă 
ochilor: i se păru că stînca s -a clătinat... că se mişcă! 
Sub casca lui se învălmăşeau vocile speriate ale 
prietenilor: 

— Pavlik! Ce e?! Ce s -a întîmplat?!... De ce ţipă aşa 
Skvoreşnea? Pavlik! Pavlik!... Răspunde odată! 

Pavlik nu auzea nimic şi nu răspunse nimănui; nu -şi 
putea veni în fire. 

Stînca se mişcase într -adevăr. Se clătina sub apăsarea 
supraomenească a picioarelor lui Skvoreşnea. Încă! Încă 
un pic!... 

Atunci Pavlik se repezi la stîncă, şi strigătul lui 
pătrunzător se împleti cu răcnetele lui Skvoreşnea: 

— Ura -a -a!... Încă!... Încă un pic!... Băiatul împingea 
cu toate micile lui puteri în stîncă, lingă picioarele uriaşe 
ale lui Skvoreşnea. Se părea că tocmai acest dram de 
efort nu -i ajungea lui Skvoreşnea, ca să dobindească 


izbînda deplină. Stinca tresări, se clătină şi se prăbuşi în 
afară pe fundul înclinat. Ieşirea era liberă. 

Picioarele lui Skvoreşnea căzură neputincioase, vocea lui 
de tunet amuţi ochii i se închiseră şi uriaşul încătuşat în 
metal se întinse fără viață pe fundul nisipos al grotei. 

Prin norul de nisip ridicat de pe fund, Pavlik țişni afară, 
tremurînd de nerăbdare şi se cățără pe stinca prăbuşită. 
Vocea lui sonoră se răspîndi în spaţiu: 

— Aici! Aici! Skvoreşnea a răsturnat stînca! Veniți mai 
repede în ajutor! Moare! Mai repede! Relevez poziția cu 
ultrasunetul! Recepţionaţi! Recepţionaţi! După 
măsurătorul de adîncime - şaptezeci şi doi metri de la 
suprafață! 

Mişcă ţeava pistolului în jurul lui, şi în toate părțile 
porniră în goană crainicii neauziţi, vestitori ai victoriei, 
dar şi ai nenorocirii. 

Pavlik n -ar fi putut spune cît timp a trecut în această 
aşteptare febrilă şi încordată - un minut sau o oră - cînd 
se auzi deodată din bezna apelor strigătul plin de bucurie 
al lui Marat: 

— Am captat! Am captat! Ţine raza, Pavlik! Ţine aşa! 
Plutesc exact spre nord -est! La mine! La mine, tovarăşi! 

Şi de pretutindeni - dinspre nord, dinspre vest, dinspre 
sud - se auziră exclamațţii de bucurie şi strigăte de 
triumf: 

— Te ajung din urmă, Marat! răsună vocea lui Ţoi. 

— Acum sîntem la tine, piciule!... strigă zoologul. 

— Ţin -te bine, Pavlik! Curaj, băiete! spunea comisarul 
Siomin. Aici, aici, Matveev! 

Ca un roi de stele desprinse din haos, luminile 
lanternelor goneau din toate părțile spre Pavlik. Pavlik 
lăsă jos mîna amorțită, în care ţinea pistolul. Era de 
ajuns acum să se întoarcă în loc, şi lanterna de pe casca 
lui, ca un far, atrase din toate părțile înspre sine luminile 
prietenilor grăbiţi. Stelele mişcătoare creşteau, se 
înmulțeau, şi deodată începură să dănțuiască vertiginos 
în jurul lui Pavlik, orbindu -l şi umplind de lumină toată 


bezna înconjurătoare. 

Roiul de stele se năpusti ca un vîrtej. Într -o clipă, zeci 
de miîini apucară corpul nemişcat al lui Skvoreşnea, îl 
luară şi pe Pavlik, iar un minut mai tîrziu grupul gonea 
fulgerător în largul oceanului spre submarinul „Pioner”, 
care încremenise în aşteptare, la o adincime de două sute 
de metri. 


CAPITOLUL XIII. CALCULE MODESTE 


Locotenentul -major Bogrov apăsă pe un buton de pe 
tabloul central de comandă şi răsuci o manetă cu acul la 
citeva diviziuni spre dreapta. 

„Pioner" îşi săltă prova şi se avîntă oblic înainte, urcînd 
cu repeziciune tot mai sus. La adîncimea de trei sute de 
metri se îndreptă şi -şi continuă drumul spre sud. 

— E bine aşa, Ivan Stepanovici? îl întrebă locotenentul - 
major pe Şelavin. 

— Perfect! Se vede absolut totul, răspunse oceanograful 
satisfăcut, cu o voce răguşită de tenor, fără să -şi ia ochii 
miopi, pe jumătate închişi, de la cupola ecranului. 

Pe cupolă treceau încet nişte uriaşe mase întunecate. 
Unele din ele umpleau spații mari la suprafața oceanului; 
altele, mai mici, se cufundau adînc sub apă. Uneori se 
părea că -s gata -gata să atingă cu fundul lor spinarea 
cocoşată a submarinului, dar „Pioner" trecea calm şi sigur 
pe sub ele, numai arareori aplecîndu -şi prova şi apoi 
reluîndu -şi poziția normală la adîncimea stabilită de trei 
sute de metri. 

Dindu -şi capul pe spate, oceanograful întrebă: 

— La ce latitudine ne aflăm, Aleksandr Leonidovici? 

— Cincizeci şi opt de grade, patruzeci de minute 
latitudine sudică şi optzeci de grade longitudine vestică 
după meridianul de la Greenwich, răspunse locotenentul 
-major. 


— Ce de aisberguri! 

— Aici e iarnă, Ivan Stepanovici. 

— Da, desigur... Dar pentru un început de iarnă sînt 
totuşi mult prea multe. Nu sîntem decît abia în zece iulie. 

Urmă un răstimp de tăcere, tulburată cîteva minute mai 
tîrziu de apariția zoologului şi a lui Pavlik. 

— Intră, intră, Arsen Davidovici! 

— Aha! Gheţuri! Interesant! exclamă zoologul, aruncînd 
o privire pe ecran. 

— Aici sînt cu totul altfel... observă Pavlik. Cînd s -a 
ciocnit „Diogen'" de aisberg, am apucat să -l cercetez bine. 
Era mult mai înalt decît „Diogen' şi sclipea tot. Părea 
gravat, încrustat cu podoabe... 

— Aşa sînt toți ghețarii plutitori, Pavlik, îl lămuri 
Şelavin. Numai că atunci ai văzut partea de sus, de la 
suprafața apei, pe cînd acum avem în fața noastră părțile 
de sub apă ale aisbergurilor. Partea de deasupra e 
supusă acțiunii razelor solare a viînturilor calde, ploilor... 
Partea de sub apă însă rezistă mai mult; asupra ei 
acționează numai curenții calzi, dacă aisbergul nimereşte 
în ei. Partea din apă este mult mai mare decit cea de la 
suprafață: de cinci -şase ori, iar citeodată şi de şapte ori 
mai mare... Uite, acum „Pioner' s -a aplecat şi s -a a 
fundat, ca să treacă pe sub un aisberg. Giîndeşte -te că 
„Pioner" pluteşte la o adincime de trei sute de metri. Asta 
înseamnă că partea din apă a acestui aisberg are mai 
mult de trei sute de metri. Partea de deasupra apei, în 
consecință, se înalță la cel puțin cincizeci de metri peste 
suprafața oceanului. Aisbergul are deci în total cam patru 
sute de metri! Serioasă înălțime! Dar ştii dumneata, 
tinere, dacă mi -e permis, că există şi aisberguri de şase - 
şapte sute de metri? 

— Aoleu! se sperie Pavlik. Şapte sute de metri? Îngheaţă 
oare marea pînă la o asemenea adincime? 

— O -ofl exclamă oceanograful, uimit de atita ignoranță. 
Îşi luă privirea de la ecran, strîngînd cu ciudă din umeri, 
apoi îşi ridică din nou ochii spre cupolă: 


— Cum poţi să spui o asemenea stupiditate, dacă îmi 
permiți să te întreb? Marea să îngheţe, la o adîn - - cime 
de şapte sute de metri? În iernile cele mai aspre marea se 
acoperă cu un strat de gheață care atinge pînă -n vară o 
grosime de cel mult trei -patru metri. Atît. Şi apoi, gheața 
mării cînd se topeşte, produce o apă sărată, pe cîtă vreme 
aisbergurile sînt formate din gheaţă dulce. E clar deci că 
ele nu se formează din apa de mare, ci din apă dulce. Iar 
o astfel de apă se găseşte numai la suprafața pămîntului. 
Asta înseamnă deci că aisbergurile se formează pe 
pămînt. Ai înțeles? 

— Atunci cum... ce caută aici?... întrebă nedumerit 
Pavlik. Cum de au ajuns pe mare? 

— Ai auzit vreodată de ghețari, dacă îmi permiți să 
întreb? exclamă violent oceanograful, pe care -l supărau, 
se vede treaba, întrebările mult prea naive, de -a dreptul 
„agramate', ale lui Pavlik. Ce învățați voi acolo în liceele şi 
colegiile voastre? 

— Gheţari? Ştiu... puţin... răspunse cu sfială Pavlik. 
Gheţarii sînt nişte torente de gheață care lunecă din 
munții înalți unde e foarte frig... Coboară, în jos, unde e 
mai cald... acolo se topesc şi formează piraie şi rîuri. 

— Torente de gheață... hm... torente de gheaţă... mormăi 
oceanograful. Bine, fie şi torente! Dar în regiunile polare, 
gheața acoperă nu numai virfurile munților înalți, ci 
uneori chiar tot pămîntul în întregime. De aceea i se şi 
spune „gheaţa continentală". Groenlanda - cea mai mare 
insulă din lume, care are o suprafață de două milioane o 
sută mii de kilometri pătrați - cu excepția unei fişii 
înguste de litoral este acoperită în întregime cu gheață 
continentală. An de an, veac după veac, sub propria ei 
greutate, zăpada îngrămădită pe suprafața ei s -a 
transformat treptat în gheață. Această gheață s -a 
îngroşat tot mai mult şi mai mult, şi -acum Groenlanda 
este acoperită cu un strat de gheață de doi kilometri, ba 
pe alocuri şi mai gros! Cam acelaşi lucru se observă şi pe 
continentul Antarctic. Din aceste ghețuri continentale se 


desprind limbi de gheaţă care coboară spre mare, alunecă 
la început pe fundul acesteia și, în cele din urmă, 
îngroşindu -se, ajung pînă la suprafaţă. Vîntul şi valurile 
le zdruncină, mai acționează și propria lor greutate, şi 
uite -aşa, vine un moment cînd limba de gheaţă se fringe 
la rădăcină și muntele de gheață porneşte în larg. Dacă 
ne apropiem de ţărmul continentului, poate o să avem 
prilejul să vedem acest fenomen... Aleksandr Leonidovici, 
pînă unde coborim spre sud? 

— Cum va hotări tovarăşul căpitan, dădu locotenentul 
un răspuns vag. 

În clipa aceea, uşa se trase în lături şi intrînd în cabină, 
căpitanul salută în tăcere, cu un semn din cap, pe toți cei 
de față. Trecu apoi repede în cabina de radio şi închise 
uşa în urma lui. 

— N -a venit încă radiograma de la Direcţia politică? îi 
puse el lui Pletniov obişnuita întrebare din ultimele zile. 

— A venit, tovarăşe comandant.  Adineauri am 
recepționat -o, răspunse  Pletniov, întinzindu -i 
căpitanului o foaie de hîrtie plină toată de şiruri de cifre. 

— În sfirşit... rosti căpitanul cu glas scăzut, după care 
împături foaia de hirtie, o viri în buzunarul de la piept şi 
ieşi din cabină înapoi în încăperea postului central de 
comandă. Aici se apropie de zoolog şi -l întrebă: Va să 
zică miine la ora opt faceți prima staţie în aceste ape? 

— Da, tovarăşe căpitan. 

— Cîţi oameni? 

— Eu, Ivan Stepanovici, Sidler, Ţoi şi Pavlik... Cu totul 
cinci oameni. 

— Bine... Apoi căpitanul se adresă locotenentului - 
major: Aleksandr  Leonidovici, miine dimineaţă eşti 
dumneata de cart? 

— Da, tovarăşe comandant! 

— Laşi să iasă grupul de cinci persoane enumerate de 
Arsen Davidovici şi pe urmă navighezi în jurul grupului 
pe o rază de vreo cincizeci de kilometri... Altcineva nu iese 
nimeni. 


— Am înţeles, tovarăşe comandant! 

Căpitanul se întoarse şi ieşi pe coridor. Dintr -o cabină - 
a cărei uşă se deschise pentru o clipă - răbufniră sunetele 
înăbugşite, dar într -un ritm îndrăcit, ale unui dans 
lezghin. 

— Gata! auzi apoi glasul lui Pavlik. Hai să începem! 
strigă băiatul bătind din palme. Hai repede la colțul roşu! 
La colțul roşu! După aceea îi şopti misterios cuiva, dar 
destul de tare, încît îl auzi prin uşa care se deschisese din 
nou: Astă seară îl întimpinăm pe Skvoreşnea. Iese din 
infirmerie! 

Intrînd în cabina lui, căpitanul încuie uşa, se aşeză la 
birou şi scoase din sertarul secret codul de cifru.Trecu 
multă vreme pînă cînd rîndurile de cifre ale radiogramei 
se transformară în litere şi cuvinte. Cînd ajunse la capăt, 
se lăsă înciudat pe speteaza fotoliului, rămase puţin pe 
gînduri şi, aplecindu -se din nou deasupra biroului, citi 
încă o dată radiograma în întregime, fără să se mai 
întrerupă: 

„Răspunsul a întîrziat în vederea verificării materialelor 
vechi şi a obținerii de materiale noi de la Tokio şi 
Nagasaki. 

În timpul primei misiuni la Nagasaki, acum cinci ani, 
Gorelov şi -a executat în mod strălucit sarcinile, pentru 
care la înapoiere a fost decorat cu ordinul „Insigna de 
Onoare". În cei doi ani petrecuţi în misiune a lucrat mult, 
a frecventat din cînd în cînd teatrele, cinematografele, 
muzeele şi templele budhiste, a vizitat diferite locuri 
interesante din țară. Adesea îşi petrecea orele libere în 
societatea membrilor coloniei sovietice din Nagasaki şi 
Tokio. 

Cu prilejul misiunii următoare, la Tokio, acum doi ani s 
-a întîlnit cu Abrosimov şi cu fiica acestuia şi a devenit 
curînd un obişnuit al casei. Cu fiica acestuia, Anna 
Abrosimova, frecventa des teatrele şi restaurantele, 
cafeurile de prim rang şi dancingurile aristocratice. Ducea 
o viață destul de largă. Avea un salariu respectabil, dar 


este îndoielnic că numai salariul putea să -i ajungă 
pentru a duce o asemenea viață. În această perioadă se 
întilnea rar cu membrii coloniei sovietice. Unchiul său, 
Nikolai Petrovici Abrosimov, a fost general țarist. A fost 
trimis de guvernul Kerenski în Japonia pentru 
achiziționarea şi recepționarea de echipament militar. 
Revoluția din 1917 1 -a prins acolo şi nu s -a mai întors în 
Rusia Sovietică. Fiica lui e născută în Japonia, iar soția 
lui a murit acum zece ani. Abrosimov trăieşte pe picior 
mare, sursele lui de venituri fiind necunoscute. Se zice că 
joacă la bursă. Are mari relații printre militarii japonezi. 
Şi cea de a doua misiune a fost Îndeplinită bine de 
Gorelov. 

În timpul celei de a treia misiuni, la Tokio, a dus cam 
acelaşi mod de viață, frecventind des familia Abrosimov. 
Se spune că s -ar fi logodit cu fiica lui Abrosimov, deşi 
lucrul acesta nu a fost anunţat oficial. În ceea ce priveşte 
existența vreunor relații de afaceri sau secrete între 
Gorelov şi Abrosimov, nu deținem informații care să 
prezinte suspiciune". 

Căpitanul se juca gînditor cu creionul. Apoi zvirli 
creionul pe radiogramă şi se ridică. 

— Poftim de trage concluzii, mormăi el, şi se apucă să 
umble prin cabină, ca de obicei cu mîinile la spate. 

Umbla tot mai repede, din ce în ce mai repede, se oprea 
şi iarăşi îşi relua umbletul. 

General... Mda... Generalul acesta era suspect... Şi apoi 
frumoasa lui fiică... Totul se potrivea. Drace, dar cum 
intră în legătură cu ei? Stația de radio nu există! Ba încă 
una de mare distanţă... Şi totuşi... totuşi, cineva 
comunică într -un fel oarecare itinerarul! Atenţie, 
căpitane! Fii prudent, căpitane! O percheziție? Dar de ce 
tocmai la el, la Gorelov? Din douăzeci şi şase de oameni, 
de ce tocmai la el? Să zicem chiar şi numai pentru faptul 
că -i singurul care prezintă un loc suspect... adică nu, nu 
suspect, dar oricum dubios în biografie... E decorat... Se 
va simți jignit... (Căpitanul încercă un sentiment de 


confuzie şi jenă). De fapt, nu există nici un motiv, nici un 
pretext... Ei şi? Mai bine să -l jignească puțin, decit să -l 
bănuiască în continuare. Doar nici cu mîinile în sîn nu se 
poate să stea... Îl pîndeşte o colosală catastrofă... Pot pieri 
douăzeci şi şase de oameni şi submarinul... Ar fi o 
catastrofă pentru întreaga ţară! Pentru patrie! O 
catastrofă pentru patrie! 

Şi căpitanul se îndreptă spre birou, cu pumnii strînşi. În 
ochi i se citea hotărîre. 


Colţul roşu era plin de lume. Într -un ungher îndepărtat, 
o mică orchestră cînta necontenit. Veselia era în toi. 

Mecanicul secund Koziriov şi fizicianul Sidler, cei mai 
buni dansatori din echipaj, jucau cu îndeminare o 
căzăcească, făcînd nişte figuri neobişnuite, aplaudate „la 
scenă deschisă". Dar în mijlocul acestei veselii, privirile se 
îndreptau mereu, cu nerăbdare, spre uşă. Spre 
surprinderea tuturora, însă, uşa se deschise tocmai cînd 
Sidler, lăsîndu -se pe vine, începuse să se învirtească pe 
un picior ca un titirez, cu o asemenea viteză, încît nu se 
mai ținea el după orchestră, ci abia mai prididea 
orchestra să se țină după el. Zgomotul uşii totuşi, îi făcu 
pe toți să -şi vină în fire; orchestra amuți subit şi se făcu 
numaidecit linişte. 

În uşă apăru mecanicul secund Romeiko, scund, 
negricios şi foarte vioi. Acesta se opri în prag şi rosti cu o 
voce solemnă de crainic: 

— Am onoarea să prezint onorabilului public un celebru 
atlet; biruitorul munților, îmblinzitorul rechinilor şi altor 
monştri marini, o forță de tracțiune, de prim rang, care 
rupe lanțuri făcute chiar din „Macrocystis periphera", 
mijlocaşul troicei de scafandri, splendoarea şi mîndria 
echipajului nostru... Vi -l prezint pe puternicul și 
invincibilul Andrei Vas... 

— la nu ti maimuţări atîta. Ho, moară stricată! se auzi 


din coridor un glas blind, binecunoscut tuturora. Şi 
aplecîndu -se, se strecură pe uşă silueta uriaşă a lui 
Skvoreşnea. Bună ziua, flăcăi... 

Skvoreşnea purta un veston alb, cu nasturi de argint şi 
nişte pantaloni negri, largi jos. Era puţin cam palid la 
față, mustăţile lungi şi blonde îi erau însă ca întotdeauna 
puse la punct, iar ochii -i mici străluceau vesel, chiar 
provocator. 

N -apucă bine Skvoreşnea să treacă pragul, că orchestra 
şi atacă un marş. Izbucniră aplauze, se auziră saluturi 
vesele şi cinci oameni ieşiră în întimpinarea lui 
Skvoreşnea, cu o chitară, o mandolină şi balalaici în 
miini. Cei cinci se aliniară în fața lui şi, făcîndu -i 
plecăciuni adînci, după obiceiul rusesc de pe vremuri, 
începură - în tăcerea care se aşternu - să cînte cu un 
vers vechi de baladă: 


Oare valul mării ridicatu -s -a? 

Marea -albastră oare zbuciumatu -s -a? 
Ba s -a înălțat voinic între voinici 
Preaviteazul nostru Andrei Vasielievici. 
E scafandrul -şef al submarinului; 

E scafandrul -şef al „Pioner" -ului 

Peştii toți din calea -i fug şi se ascund 
Cînd la drum pornit -a pe al mării fund! 
Cu mînuta -i dreaptă vînt dacă îţi face, 
Zbori de nici rechinii n -au timp să te -nşface, 
Iară picioruşul în stîncă de -l propteşte 
Ca o nucă stînca se rostogolește... 


Skvoreşnea ascultă cît ascultă balada asta caraghioasă, 
dar cînd văzu că se întrec cu laudele, îi opri: 

— Mai tăceți, măi zăluzilor, că mi s -au strepezit dinții... 
Zău, ce -i asta? Viteaz! Minuţă -picioruş! Şi cu stînca aia 
n -a fost chiar aşa. Ce stincă, un bolovan, acolo... 

— Auziţi? Bolovan... Şi tu, sigur, nici n -ai fost acolo, 
obiectă Marat, prefăcindu -se că -i ia parte. Astea -s 


bîrfeli pe socoteala bietului Andrei! 

— Nu ştiu, n -am văzut... Modestie! Nu -i aşa, Andrei 
Vasilievici? îl înțepa şi zoologul, în risetele tuturor. 

— Nu -i vorba di modestie, tovarăşi! se apără 
Skvoreşnea. Dar dumneavoastră nu ţineţi sama di unii 
factori fără di care nici mînuțele şi picioruşele aiste n -ar 
fi făcut nimic. 

Din toate părțile se auziră exclamații: 

— Ia zi! Care -s ăia? 

— Vrei să ne faci niscaiva destăinuiri senzaţionale? 

— Hai dă -i drumul!... 

— Da -da! Interesant! S -ar putea să ne prindă bine şi 
nouă. 

Skvoreşnea îşi desfăcu larg picioarele şi se apucă să -şi 
îndoaie degetele uriaşe: 

— Mai întîi, tovarăşi, dumneavoastră uitaţi cu totul di 
legea lui Arhimede: orice corp scufundat într -un lichid 
pierde din greutate o parte egală cu volumul de lichid 
dislocat. Ce volum avea bolovanul acela di granit? Era 
înalt cam di patru metri, lung di doi şi lat cam tot di doi, 
înseamnă că avea un volum de... doi ori doi, patru ori 
patru... şaisprezece metri cubi. El a dislocat deci 
şaisprezece metri cubi sau tot atitea tone de apă. Granitul 
are greutatea specifică de doi şi şaizeci şi cinci la sută. 
Asta înseamnă că bolovanul avea o greutate de 
şaisprezece ori doi şi şaizeci şi cinci... Hai, 
matematicienilor, dați -mi o mină de ajutor!... 

— Rotunjit, patruzeci şi două de tone, răsună de undeva 
dintr -un ungher, tărăgănat, vocea puternică a lui 
Gorelov. 

Skvoreşnea îi aruncă o privire plină de respect peste 
capetele celor din jurul lui: 

— Aşa iuti aţi socotit în gînd? Aşa da, zic şi eu! 

— De! rise Gorelov. Asta mi -i meseria... 

— Aşa! Şi dacă din patruzeci şi două di tone scădem cele 
şaisprezece tone, însamnă că bolovanul acela atîrna în 
apă numai douăzeci şi şasă di tone. 


— Aţi auzit? Numai douăzeci şi şase de tone. Nimica 
toată! rosti Matveev cu o admiraţie plină de ironie. 

— Mai departe, urmă Skvoreşnea, îndoindu -şi al doilea 
deget şi trecînd cu vederea ironia lui Matveev. La intrarea 
în grotă fundul era mult înclinat în afară şi de aceea 
centrul de greutate al bolovanului se afla şi mai în afară. 
Asta mi -o jumătățit sforțarea, adică i -a scăzut 
pietroiului greutatea pînă la treisprezece tone. Mai puneţi 
la socoteală - aici Skvoreşnea îndoi încă un deget - şi 
poziția bună pe care o aveam şi în cari picioarili meli, ca 
nişte pirghii, pe cinste, mi -a mai economisit vreo trei 
tone... 

— Încă puţin, izbucni în rîs locotenentul Kravţov, şi nu 
mai rămâne nimic din stîncă! Zi mai bine că n -a fost 
nimic şi nu s -a întîmplat nimic! 

— Nu, nu! replică Skvoreşnea în risetele tuturor, 
îndoindu -şi alt deget. Mă opresc aici. La zece tone. Dar 
nici greutății aişteia nu i -aş fi vinit di hac, dacă nu m -ar 
fi îmboldit un al patrulea factor - frica. Da, da! V -o spun 
pi şleau - frica morții! N -are di ce să -mi fie ruşini... Ea o 
fost aceea care mi -o dublat puterili. Dar vă dau cuvîntul 
meu di onoare, tovarăşi, că deşi la urmă stînca a început 
să se clintească din loc, n -aş fi răsturnat -o dacă n -ar fi 
intervenit şi al cincilea factor. Cel de al cincilea factor, 
hotărîtor! Simțeam că sînt la capătul puterilor, şi în 
ultimul moment, în momentul critic, ceva a tras balanța 
di partea me! la să videm, ghiciţi ce factor a fost aista? 

— Ţi -ai adus aminte că nu ți -ai cerut iertare de la 
mine! strigă rizind, Marat. 

— Ba nu! replică categoric acusticianul secund Ptiţin. 
Îmi e dator douăzeci de ruble şi n -a vrut să părăsească 
această lume cu reputaţia de excroc. la, scoate banii, 
Andrei Vasilievici! 

— Stati! Ştiu eu! strigă Şelavin. Ți s -a înfățişat Domnul 
Sabaot în toată puterea şi slava lui! 

Acoperind risetele tuturora, Skvoreşnea izbucni într -un 
hohot de ris, ca un bubuit de tunet: 


— Puteam să -l aştept mult şi bine pe Domnul Sabaot! 
Are destule necazuri pe pămînt, ca să se mai bage şi sub 
apă! Ei bine, văd că nu ghiciţi. N -aveți destulă 
imaginație. Factorul hotăritor, spuse el, ridicînd solemn 
glasul... Factorul hotărîtor... Dar unde e? Aha! Hai, vino 
încoace! Ce te ascunzi? Vino -ncoace, țincule!... 

Skvoreşnea îl apucă de umeri pe Pavlik, care se fisticise 
de tot, şi -l trase în mijlocul grupului: 

— lată cine a întors cumpăna luptei di partea me! Pavlik 
şi nimeni altul! 

De pe toate buzele se auziră exclamaţii de îndoială, 
mirare, dar şi de admiraţie. 

— Da, da, da! continuă să tune Skvoreşnea. Cînd am 
simţit că mi se taie puterile, deodată îl văd pe Pavlik, ca 
printr -o ceață, cum se repede în stîncă şi se opinteşte. 
Pare -mi -se că a strigat şi „ura'! Şiatunci s -o aprins şi în 
mine o nouă scînteie. Şi uite -aşa, amindoi am dat stînca 
de -a berbeleacul. După aia, nu mai ştiu nimic... 

— Ura! Bravo, Pavlik! Bravo, piciule! Sus cu el! Ura! 

În colțul roşu se întîmplă ceva de neînchipuit. Oamenii 
strigau, aplaudau şi -l aruncau pînă -n tavan pe Pavlik, 
care tipa de frică şi de plăcere. Orchestra atacă din 
răsputeri un marş. 

— Bun băiat, spuse comisarul Siomin cu un suris cald, 
întorcîndu -se spre oi, care şedea alături de el. 

TŢoi dădu tăcut din cap, drept răspuns, urmărindu -l 
îngrijorat pe Pavlik, care, zvirlit în sus, deodată roşise, 
pălind apoi de parcă i s -ar fi făcut rău. 

Dar nu era asta. Bucuria dispăruse de pe fața băiatului 
şi pentru o clipă o frică adevărată, neprefăcută, flutură pe 
fața lui lividă. Un simțămiînt nelămurit de nelinişte 
strînse inima lui Ţoi. Prinzînd privirea lui Pavlik, se uită 
repede la dreapta, în ungher. 

Acolo, Gorelov şedea de vorbă cu acusticianul -şef, Cijov. 
Toi strînse inconştient mîna comisarului. Cu sprincenele 
puțin încruntate, comisarul se uita ţintă la Gorelov. 
Mecanicul -şef îşi întoarse pentru o clipă ochii şi aruncă 


peste capetele celor din jur o privire întunecată, plină de 
ură şi răutate, asupra lui Pavlik, care tocmai fusese săltat 
sus de tot, pînă sub tavan. Ţoi şi comisarul surprinseră 
amindoi această privire. 

Țipătul de bucurie al lui Pavlik se stinse. Alb la față, el 
căuta să se desprindă din îmbrățişările afectuoase. 

— Ce, ai amețţit? Nu ţii la balans? îl întrebă Skvoreşnea, 
rizînd şi răsucindu -şi mustața lungă. 

— Cum era să se obişnuiască cu balansul cînd „Pioner" 
nu l -a pus de loc la încercare, spuse Marat, mîngăindu -l 
pe Pavlik pe cap. 

— În leagănul ăsta de sugaci s -ar muia şi -un adevărat 
lup de mare, îl susținu Matveev pe Marat. 

Ţoi îşi croi drum prin mulțimea din jurul lui Pavlik şi, 
cuprinzindu -l de umeri, îl conduse spre un fotoliu larg şi 
moale dintr -un ungher îndepărtat al compartimentului. 

Se aşezară în fotoliu, strîns lipiți unul de altul. 
Comisarul veni şi se aşeză pe un scaun, lingă ei. 

Între timp începuse dansul. Cu o uşurinţă şi o graţie 
neaşteptată pentru statura lui, Skvoreşnea dansa un vals 
cu Matveev, care făcea pe doamna. De altfel, Skvoreşnea 
era solicitat şi de alte „doamne'”; toți se înghesuiau să 
danseze cu el. 

Toi se aplecă înspre băiat şi -l întrebă cu blindeţe: 

— Ce -i cu tine, dragul meu? De ce te -ai speriat aşa, 
deodată? 

Pavlik se lipi şi mai strîns de Ţoi şi închise ochii. 

— Nu ştiu... răspunse el încet de tot. Nu -i nimic. 

Apoi tresări şi îşi deschise larg ochii, care -i scînteiau de 
minie şi indignare. Obrajii i se îmbujorară, pumnii i se 
strinseră: 

— E rău... rău, e un om rău! rosti el cu voce întretăiată. 
Nici pînă acum nu poate să -mi ierte. Ce crimă am făcut? 
Doar mi -am cerut scuze... N -am vrut... 

Începuseră să -i tremure buzele. Închise din nou ochii şi 
amuți. 

— Cine? întrebă Toi, molipsit de minia şi indignarea 


băiatului. 

Pavlik nu răspunse. 

— Feodor Mihailovici? întrebă Ţoi din nou, încet şi cu 
insistență. 

Pavlik încuviință din cap. 

— Ce anume nu ţi -a iertat? Şi eşti sigur că -i supărat pe 
tine? De ce? 

— O prostie... pricepi? Un fleac! se agită din nou Pavlik, 
ațintindu -şi asupra lui oi ochii, numai flăcări. Din 
cauza rucsacului. Ţii minte? Atunci cînd m -am certat în 
camera de evacuare cu Marat... pentru un arici de mare... 
şi | -am lovit cu sacul peste cască. Sacul era al lui Feodor 
Mihailovici. Dar n -am vrut! N -am făcut -o dinadins!... 

— Feodor Mihailovici te -a certat? 

— Nu... Dar s -a uitat la mine cu atita răutate, că m -a 
băgat în sperieți. Mi -a smuls cutiuța din mînă... O 
cutiuță de la maşina lui de scris... şi s -a uitat la mine de 
credeam că mă taie în bucăți: ca adineauri... 

Comisarul tresări: 

— Ce cutiuță? întrebă el. 

— De la maşina lui de scris; cutia cu piese de schimb 
răspunse cu indiferență Pavlik şi, liniştindu -se parcă, 
după ce -şi descărcase necazul, se apucă să urmărească 
cu un interes tot mai mare caraghioasa pereche 
Skvoreşnea -Marat, care valsa. 

Marat se ţinea de şotii, se strimba, încurca şi greşea 
dinadins paşii, îşi călca partenerul pe picioare. În cele din 
urmă Skvoreşnea se supără, îl săltă în sus ca pe un pisoi 
şi continuă să valseze de unul singur, ţinîndu -şi 
„doamna" în aer. Marat dădea caraghios din picioare, 
încercînd în van să se smulgă din îmbrățişarea de fier a 
partenerului său şi în cele din urmă strigă: „Săriți, 
oameni buni"... 

Pavlik nu se mai putu stăpîni şi izbucnind în ris, sări 
din fotoliu şi se repezi la Skvoreşnea. 

— Dă -l încolo pe strimbul ăsta, Andrei Vasilievici! strigă 
el rizînd zglobiu. Hai, dansează cu mine! Am să dansez 


bine! Pe cuvîntul meu de pioner! 

— Hai, flăcăule! îl întîimpină bucuros uriaşul. Ei, ţi -a 
trecut? 

Skvoreşnea îl lăsă jos pe Marat şi dîndu -i o palmă pe 
spate, îl trimise glonţ, în risetele tuturor, către uşă. De 
altfel Marat era şi el bucuros că a scăpat în sfirşit de 
strinsoarea de urs a prietenului său. 

După vals, orchestra atacă o polcă şi Pavlik se apucă să 
țopăie ca un ied zburdalnic lîngă partenerul mătăhălos. 

Toi rămase singur în fotoliu, cufundat în gînduri, fără să 
bage în seamă zgomotul muzicii şi veselia generală. 
Comisarul tăcea şi el. 

După dans, „la cererea insistentă a publicului” - cum 
anunță Romeiko, prezentatorul programului - - Pavlik 
citi cu patos poemul „Biruitorii adincurilor”. Aplauze 
furtunoase îl răsplătiră şi fu pus să repete unele pasaje. 
În cele din urmă, comisarul anunţă programul de 
activitate şi  distracţiile de la colțul roşu pentru 
următoarele cinci zile. 

La miezul nopţii, în sunetele vioaie ale unui marş, 
plecară toți spre cabinele lor, obosiţi, dar veseli şi 
satisfăcuți. La colțul roşu rămaseră numai doi oameni - 
comisarul şi Ţoi. După un răstimp de tăcere, comisarul 
întrebă încet: 

— Ce crezi, Toi? Ce -ar putea să însemne toate astea? 

Toi îşi trecu preocupat mîna peste părul negru, lucios şi 
se lăsă pe speteaza fotoliului: 

— Nu înţeleg nimic! E clar că Feodor Mihailovici îi poartă 
pică lui Pavlik pentru ceva. Dar pentru ce? E doar un 
băiat bun şi inofensiv! Nu cred că din cauza sacului... 

— Din cauza sacului, nu... îngînă comisarul, privind 
gînditor undeva în gol. Deşi mai e la mijloc şi o cutiuţă... 
Ciudată poveste! Dar mie -mi face impresia că povestea 
asta a început mult mai înainte. 

Țoi îi aruncă o privire mirată: 

— Mai înainte? De ce? 

În încăpere intră îngrijitorul Şcerbina, cu un aspirator 


de praf în mînă, Şcerbina se apropie de comisar şi -l 
salută ducîndu -şi mîna la beretă: 

— Tovarăşe comisar, permiteți să încep curăţenia? 

— Poftim, tovarăşe Şcerbina. 

Comisarul se ridică şi -i spuse lui Ţoi: 

— Hai la mine, să stăm acolo de vorbă. 


Sfirşitul părții a doua 


PARTEA A TREIA - CHEMAREA PATRIEI 


CAPITOLUL I. CAPTIVI PRINTRE GHEȚŢURI 


La 13 iulie „Pioner” porni înapoi spre nord, îndreptindu - 
se spre Oceanul Pacific. Nu mai rămînea să se facă în 
mările Antarcticei decit o lucrare în condiţiile grele ale 
iernii polare, la suprafață, printre ghețurile marine. 

„Pioner" plutea la cea mai mică adincime, pe sub cîmpul 
compact de gheaţă. 

În dimineața zilei de 14 iulie apărură pe cupola 
ecranului ultraacustic primele crăpături ale cuirasei de 
gheaţă care acoperea suprafaţa oceanului. În scurtă 
vreme aceste crăpături începură să apară în număr tot 
mai mare. Se apropia limita gheței imobile. „Pioner' 
înainta cu o viteză de două zecimi. Tot mai des întilneau 
aisberguri, munţi de gheață care trebuiau ocoliți cu 
băgare de seamă. La suprafața oceanului, după toate 
semnele, bîntuia un viscol cumplit; unele sloiuri de 
gheaţă, aici se ridicau, aci se lăsau în jos şi pînă şi 
aisbergurile masive nu stăteau liniştite locului. 

În încăperea postului central de comandă se aflau: 
căpitanul, locotenentul -major Bogrov, care era şef de 
cart, zoologul şi Şelavin. Savanțţii trebuiau să aleagă un 
loc potrivit pentru lucrările lor, loc care să îngăduie în 
acelaşi timp folosirea cercetaşului infraroşu pentru 
serviciul de pază. 

Curînd după -amiază apăru pe ecran un mare ochi de 
apă, pe care pluteau, legănîndu -se şi izbindu -se unele 
de altele, sloiuri de gheață de diferite dimensiuni. Se vede 
treaba că influența exercitată de viscol era aici destul de 
considerabilă şi ca atare ar fi fost dificil de lucrat. 

În cele din urmă, în jurul orei 15, navigatorii observară 


un ochi de apă lung şi destul de larg, între doua 
aisberguri uriaşe. Cercetaşul infraroşu, care fusese 
lansat, se ridică în aer la o înălțime de 60 de metri, 
pentru ca observatorii din submarin să -şi poată face o 
imagine clară asupra dimensiunilor acestor munți de 
gheață şi asupra împrejurimilor. 

De jur -împrejur, pînă hăt departe, pe tot spaţiul 
explorat de cercetaş nu se vedea nici un vas, nici o pată 
suspectă. 

Oceanul era plin de banchize şi aisberguri. Viscolul 
purta virtejuri de zăpadă. Banchizele şi aisbergurile se 
izbeau unele de altele, se îngrămădeau laolaltă sau, 
izbindu -se, se sfărimau în bucăți. Numai cei doi munți 
uriaşi stăteau calmi şi mărețţi, ca nişte insule în mijlocul 
stihiei dezlănțuite. 

Amiîndouă aisbergurile aveau cel puțin 350 de metri în 
lungime şi aproape 200 de metri lățime fiecare. La 
suprafață erau netede ca o masă. Ochiul de apă, deschis 
ca un canal între cele două aisberguri, era liniştit, întrucât 
pereții înalți şi neclintiți de gheaţă îl fereau de furia 
viscolului. Pereţii aisbergurilor erau curațţi, transparenți 
pînă în profunzime, şi aveau o nuanţă verzuie. Se părea 
că aceşti pereți de gheață abia s -au desprins unul de 
altul şi că nici zăpada, nici cețurile, nici vintul şfichiuitor, 
purtînd pulbere de apă, n -au apucat încă să macine şi să 
încețoşeze puritatea lor de smarald. 

— Cred, Lord, că loc mai bun decît ochiul acesta de apă 
n -o să găsim, spuse căpitanul. Dacă dumneata şi Ivan 
Stepanovici sînteți de acord, pregătiți -vă de ieşire. Între 
timp, eu ridic submarinul la adîncimea de o sută de 
metri. Ajunge? 

— Ajunge, tovarăşe căpitan, se învoi zoologul. 

— Dar grăbiţi -vă. Nu zăboviți prea mult cu lucrul. Aş 
vrea să mă văd cît mai curînd plecat de -aici. 

Cincisprezece minute mai tîrziu, zoologul şi Şelavin, - 
însoțiți de suita lor obişnuită, Skvoreşnea, Ţoi, Marat şi 
Pavlik - părăseau submarinul. Şelavin şi Skvoreşnea se 


îndreptară spre unul din pereţii de gheaţă, ca să -şi 
instaleze în apropierea lui giruetele, să ia probe de apă şi 
să măsoare temperatura ei. Zoologul şi ceilalți îşi găsiră 
de lucru la mijlocul canalului, ba ridicîindu -se pînă 
aproape de suprafață, ba dindu -se la fund, adunînd 
exemplare de planctoni, puțini în acest anotimp, precum 
şi de alți reprezentanți ai regnului animal şi vegetal. 

— Ehei! se auzi deodată exclamațţia plină de mirare a lui 
Şelavin. Văd aici o cavitate uriaşă în peretele de gheaţă... 
adîncă de vreo treizeci de metri şi nici nu văd cît se 
întinde în lungime. Andrei Vasilievici, ia vezi dumneata cît 
e de lungă. Arsen Davidovici! Bănuiesc că şi peretele, 
opus are o cavitate asemănătoare. Trimite pe cineva să 
verifice. Probabil că aici a fost un singur aisberg uriaş, 
care s -a despicat în locul acestei fisuri. Foarte interesant! 

— Bine, Ivan Stepanovici. Merge oi să verifice, 
răspunse zoologul. 

Peste cîteva minute, Skvoreşnea raportă că respectiva 
cavitate se întinde de la sud spre nord pe o distanță de 
circa două sute de metri, că e înaltă de vreo sută - o sută 
şaizeci de metri, şi adîncă de treizeci -patruzeci de metri. 
Relatările lui Ţoi erau aproape, identice cu acelea ale lui 
Skvoreşnea: lungimea şi înălțimea coincideau întocmai, 
numai adîncimea era aproape de două ori mai mică, între 
douăzeci și treizeci de metri. 

— Atunci e clar, spuse Şelavin. Aisbergul, care avea la 
mijloc un defileu adînc şi larg, închis din amîndouă 
părțile, dintr -o pricină oarecare s -a despicat de -a lungul 
acestui defileu. Judecînd după prospetimea pereţilor, asta 
s -a petrecut de curînd, poate chiar acum cîteva ore. 
Amiîndouă jumătăţile se îndepărtează încet una, de alta, 
şi -i posibil ca după aproximativ douăzeci şi patru de ore 
aici să nu mai fie un canal, ci mare deschisă, plină de 
banchize. Să ne grăbim, Arsen Davidovici! încheie cu 
hotărîre oceanograful. 

— Avem tot timpul, dar nu strică să ne grăbim, 
răspunse zoologul şi se îndepărtă cu grupul lui, oprindu - 


se la o adincime cam de vreo treizeci de metri de la 
suprafață. 

Şelavin şi Skvoreşnea se deplasară şi ei spre mijlocul 
canalului, unde făcură numeroase măsurători de 
temperatură la diferite adincimi apropiate de suprafață. 
Apoi se apucară să ia probe de apă, pentru studierea 
compoziției lor chimice. Toate aceste lucrări, foarte 
migăloase, necesitară vreo cinci ore. 

Şelavin şi Skvoreşnea nu mai aveau de înregistrat decit 
indicaţiile aparatelor de măsurare a vitezei curentului, în 
imediata apropiere a aisbergului, după care urmau să 
scoată giruetele şi să se întoarcă la submarin. Şelavin se 
înțelese cu zoologul să se întilnească toți peste vreo 
cincisprezece minute, pe platforma de ieşire. 

Dar cînd se apropiară de aparate, Şelavin fu izbit de 
viteza neobişnuită şi cu totul neaşteptată a curentului pe 
care o indicau aparatele. 

— Ei drăcie! strigă uimit oceanograful. Acum cinci ore, 
aisbergul se deplasa cu o viteză neînsemnată, iar acum 
înaintează cu viteza unui vapor, şi pe deasupra în sens 
invers! 

— S -o fi schimbat vîntul, îşi dădu părerea Skvoreşnea, 
apucîndu -se să scoată aparatul. Înseamnă că suflă acum 
cu tăria zecea drept în spatele aisbergului. 

— Aşa e. Dar mă rog, ştii ce primejdie ne amenință? 
Dacă continuă să se deplaseze astfel, aisbergul va face 
joncțiunea cu cealaltă jumătate a lui! Să prevenim ofițerul 
de cart... Asta e o catastrofă! 

Şelavin chemă iute submarinul. Dar înainte de a apuca 
să rostească un cuvint, auzi vocea neliniştită a 
locotenentului -major: 

— Veniţi imediat pe submarin! Toţi, toți! Canalul se 
închide! Aisbergurile se apropie unul de altul! Mai repede! 
Deschid camera de evacuare!... 

— Am înțeles! Lasă naibii aparatele, Skvoreşnea! Repede 
pe submarin! 

Pluteau cu viteză maximă spre vas. Zoologul, Toi, Marat 


şi Pavlik, porniseră şi ei. 

Dar n -apucară să se apropie de „Pioner', că se auzi un 
bubuit de tunet. Şi oamenii, şi submarinul fură aruncaţi 
în acelaşi timp în sus de o puternică şi nevăzută ţişnitură 
de apă, ca o miraculoasă fintînă arteziană. Vasul se lăsă 
repede la loc şi îşi recăpătă numaideciît echilibrul, dar 
oamenii fură dați peste cap şi împrăştiaţi în toate părțile. 
Pe Skvoreşnea ţişnitura de apă îl izbi cu putere de fundul 
de gheață al cavității. Pavlik țişni ca un dop, doi metri 
deasupra apei. Înspăimîntat, el apucă totuşi să bage de 
seamă că apa tulburată, în clocot parcă, formase acum 
un mic ochi împrejmuit din toate părțile de pereți abrupți 
de gheață, înalți de cîteva zeci de metri. Abia peste cinci 
minute se adunară cu toții pe platforma rabatabilă a 
submarinului, extrem de alarmațţi, dar teferi şi 
nevătămați. Numai Skvoreşnea ofta şi gemea, frecîndu -şi 
fără rost coastele şi şoldurile metalice. 

Se auzi vocea căpitanului: 

— Arsen Davidovici, sînteți toți teferi? 

— Totul e în ordine, Nikolai Borisovici. 

— Tovarăşe  Skvoreşnea, cercetează imediat fundul 
ochiului de apă, în special pe linia de contact a ambelor 
aisberguri. Ține tot timpul legătura cu submarinul şi 
raportează cele observate. 

— Am înțeles, tovarăşe comandant! 

Skvoreşnea se deplasa încet sub apă de -a lungul 
proaspetei  „cusături' de gheață. lIzbitura care se 
produsese la împreunarea aisbergurilor fusese, se vede 
treaba, de o forță uriaşă. Linia de contact era sfirtecată de 
gropi adinci şi de ieşituri de gheață presată, țişnite în sus. 
Capătul nordic şi cel sudic al ochiului de apă se 
împreunaseră în mod inegal, în general însă cele două 
jumătăţi ale aisbergului se contopiseră în întregime, 
absolut compact, nelăsînd între ele nici măcar cea mai 
neînsemnată deschizătură.  Ascultind aceste relații, 
căpitanul rostea din cînd în cînd, îngindurat: 

— Aşa... hm... rău... foarte rău... 


Cînd se întoarse pe submarin şi se prezentă la postul 
central de comandă, Skvoreşnea îi găsi acolo, în afară de 
căpitan şi pe locotenentul -major, pe Şelavin şi pe zoolog. 
Pe feţele tuturora se citea o extremă îngrijorare. 

— Situația nu e tocmai plăcută, spuse căpitanul, 
plimbindu -se încet prin încăpere. S -ar putea ca 
aisbergul să rămînă acum multă vreme în această poziție. 
Gerul va suda cele două jumătăți, iar vîntul, dacă nu -şi 
va mai schimba direcția, va acționa asupra lor ca o presă 
de o forță colosală, care va consolida şi mai mult sudura 
făcută de ger. 

— Dar vintul ar putea să se schimbe şi să spargă din 
nou aisbergul, interveni zoologul. Locul slab al acestuia, 
ochiul de apă din interior, a rămas totuşi. 

— Prea puţin putem spera să se schimbe vintul, replică 
Şelavin. Nu uitaţi că ne aflăm în zona vînturilor vestice 
continui, care ocolesc la aceste latitudini tot globul 
pămiîntesc peste întinderile libere ale Oceanului. Tocmai 
datorită acestor vinturi, se crează aci zona curentului 
derivant, care se scurge neîntrerupt spre est. Ruptura 
produsă de viscol a fost cu totul întîmplătoare. 

— Da... clătină căpitanul din cap, dus pe gînduri. 
Sîntem închişi aici ca într -o capcană, condamnați la o 
totală pasivitate, în vreme ce şi vîntul, şi curentul ne 
deplasează spre est, în regiunea sudică a Oceanului 
Atlantic. 

— Eu cred totuşi, - îşi dădu părerea şi locotenentul - 
major, - că viscolul care continuă să bîntuie şi acum, 
poate să -l despice din nou. 

— Fireşte că nu e exclusă nici această posibilitate, 
răspunse căpitanul. Dar cînd se va întîmplă asta? Cît va 
trebui să aşteptăm? Cursa submarinului se apropie de 
sfirşit, iar planul lucrărilor ştiinţifice din Oceanul Pacific 
este destul de vast. Noi nu putem şi nu trebuie să 
pierdem timpul în mod neproductiv. Fiecare zi este 
prețioasă. 

— Cu atît mai mult, - adăugă Şelavin, - cu cît această 


aşteptare pasivă a unui ajutor din partea furtunii se 
poate sfirşi cu totul altfel decît vrem noi: furtuna poate 
împinge aisbergul spre un cîmp de gheață imobil, de care 
s -ar putea lipi pentru multă vreme... Şi -ar mai fi posibil 
să dăm peste vreun banc de nisip, şi să stăm aşa iarăşi 
multă vreme. Nu, tovarăşul căpitan are dreptate: nu 
putem să aşteptăm! 

— Atunci ce -i de făcut? întrebă locotenentul -major. 

După o scurtă tăcere, căpitanul vorbi: 

— Pină una alta, Aleksandr  Leonidovici, ridică 
cercetaşul infraroşu deasupra aisbergului şi vezi, te rog, 
care e situația. Trebuie să ne facem o imagine clară 
asupra condiţiilor înconjurătoare. Peste două ore am să 
convoc o consfătuire a întregului efectiv de comandă şi 
atunci vom lua o hotărire definitivă. 

La consfătuire, locotenentul -major raportă că aisbergul 
are următoarele dimensiuni: 475 metri lungime de la vest 
spre est şi 358 metri lăţime de la sud spre nord, în locul 
unde se află submarinul. Stratul de gheață care separă 
ochiul interior de largul oceanului are o lățime de 92 
metri spre nord şi de 76 metri spre sud. Apa din ochi are 
o temperatură la limita îngheţării 1,8 grade sub zero. Este 
de presupus că ochiul se va acoperi în scurtă vreme cu 
gheaţă. În aer e o temperatură de 32 grade sub zero. 
Judecînd după înălțimea şi lungimea valurilor din larg, 
viscolul are o tărie de zece grade şi vine dinspre vest. 
Aisbergul e compact. Cele două părți ale lui s -au şi sudat 
una de alta. 

Participanţii la discuții interveniră cu multă însuflețire. 
În cele din urmă luară următoarea hotărîre: să aştepte 
trei zile o eventuală spărtură pe care viscolul ar face -o în 
aisberg, ținînd în acest timp submarinul „sub presiune", 
ca să încălzească apa din ochi şi să înlăture astfel 
primejdia contopirii prin înghețare a celor două părți ale 
aisbergului; în afară de aceasta, la propunerea 
acusticianului -şef Cijov, se hotărî să se pună în acţiune 
cu toată forța ambele tunuri ultrasonore, cel de la pupă şi 


cel de la provă, acționind asupra liniei de contact, pentru 
a muia gheața în aceste locuri şi a slăbi rezistenţa ei față 
de furtună. 

Urmară ore lungi şi apăsătoare de aşteptare, de 
inactivitate şi nelinişte. Năprasnicul viscol nu numai că 
nu slăbea, dar şi creştea în intensitate, fără să dea semne 
de încetare. Pe suprafața oceanului se prăvăleau valuri 
uriaşe, care atingeau uneori o înălțime de 12 metri şi 
izbeau ca nişte uriaşi berbeci în aisberg. Loviturile lor 
puternice, bubuiturile şi urletele lor se auzeau lămurit 
chiar şi sub ochiul de apă. 

Tunurile ultraacustice lucrau cu toată forța, muind tot 
mai adînc gheața pe linia de împreunare a celor două 
părți ale aisbergului. 

Duduitul necontenit al motoarelor, ca şi zumzetul 
tunurilor ultrasonore, amintind situaţia critică în care se 
aflau, nu lăsa oamenii de pe submarin nici să doarmă, 
nici să se gîndească. 


Toi petrecu prost prima noapte a captivităţii glaciale, iar 
de dimineață intră în laborator cu dureri de cap. Se 
apucă de lucru, dar n -avea spor de loc. 

Ceva neînțeles, o nelinişte nelămurită îl apăsa cu 
stăruință de vreo două zile. Această stare de nelinişte 
începuse din seara sărbătoririi lui Skvoreşnea. Mereu îi 
apărea în față privirea plină de răutate a ochilor 
întunecațţi, adînc înfundațţi în orbite, şi spaima de pe fața 
lividă a copilului. 

„Ce prostie! se gindea el, înşurubind regulatorul 
microscopului. Ce fire răzbunătoare! Pentru un sac... 
Vorba lui Skvoreşnea: „Mare, dar prost". Un sac! S -a 
atins de rucsacul lui!... Ce lipsă de respecti... Ce 
ofensă!..." 

Ţoi scutură din cap. Îi era ruşine să gîndească astfel 
despre un om serios, un om în toată firea! 


„Dar numai rucsacul să fie oare pricina? Dar cutiuța?... 
A smuls -o din mîinile lui Pavlik. A smuls -o cu ură şi cu 
răutate..." 

Toi îşi aținti în spațiu ochii ficşi, larg deschişi. 

„Ce fel de cutiuță de la maşina de scris o mai fi asta pe 
care o ia cu el în timpul excursiilor la mare adincime? Ce 
face cu ea acolo? De altfel o cutiuță obişnuită de tablă 
nici n -ar putea rezista la teribila presiune a apei... Şi 
totuşi, a rezistat... Va să zică nu -i o simplă cutiuță 
pentru piese de schimb... Ori poate că era turtită... Pavlik 
n -a spus nimic de asta. O să -l întreb. Lucrul acesta este 
foarte, foarte important..." 

Dar oi n -ar fi putut spune de ce era important. Îl găsi 
pe Pavlik în cabina lui Pletniov. Băiatul şedea la o măsuță 
mică, lingă peretele despărțitor, şi nota ceva într -un caiet 
gros. Cînd îl văzu pe oi, se zăpăci şi închise caietul. 

— Noroc, Pavlik! Ce faci aici? îl întrebă Ţoi, neştiind cum 
să înceapă vorba. 

Încurcat, Pavlik începu să se sucească pe scaun: 

— Fac şi eu nişte însemnări... Ai venit la Viktor 
Abramovici, Ţoi? E de cart. 

— E de cart?... Hm... Da, da... oi se aşeză pe un scaun 
lingă masă. Mă doare capul din cauza zgomotului ăsta. 
Nu mai pot lucra... Umblu de colo colo prin submarin şi 
îmi pierd vremea degeaba... Tu ce scriai acolo? Ori ţii 
cumva un jurnal? Asta e o idee bună, foarte bună! Îţi 
notezi şi necazurile? rise cu bună voință oi. Ai scris şi 
despre cutiuța lui Feodor Mihailovici? 

Faţa lui Pavlik se îmbujora tot mai mult. 

— Da, rosti el încet de tot. Notez şi eu tot ce mi se pare 
interesant... Ca să nu uit. Vreau să le citesc băieților cînd 
am să mă întorc şi am să merg la şcoală. Dar te rog, Toi, 
să nu spui la nimeni... Te rog. Da? 

— Fii serios. Cum îţi închipui că o să m -apuc să 
trăncănesc? Dar tovarăşul căpitan ştie că ţii un jurnal? 

— Tovarăşul căpitan? Pavlik se uită mirat la Ţoi. Nu. Nu 
ştie. Nici măcar lui Viktor Abramovici nu i -am spus. 


Scriu totdeauna cînd e el de cart. Tu ai aflat cel dintii 
despre asta. Şi mi -ai promis... mi -ai promis că nu spui 
la nimeni... Nu -i aşa? N -ai să spui la nimeni... 

— Eu n -am să spun, fii pe pace. Dar tovarăşului 
căpitan trebuie să -i spui chiar tu că ţii un jurnal. lar 
înainte de a ajunge la Vladivostok, va trebui să i -l arăţi. 
Cum, nu cunoşti încă regula asta? Ea este obligatorie 
pentru toți participanţii la o cursă de navigație. 

— Serios? întrebă fisticit Pavlik. Nu ştiam.Dar pentru ce 
trebuie neapărat să -l arăt căpitanului? 

— Cum, Pavlik! Chiar nu pricepi? Pe submarinul nostru 
sînt multe lucruri secrete; şi felul cum e construit, şi felul 
cum e înarmat. Închipuieşte -ți că tu descrii în jurnalul 
tău vreunul dintre mecanismele secrete. S -ar putea să 
pierzi caietul, sau să ţi -l fure cineva, şi să ajungă într - 
un chip oarecare în mîinile duşmanului... Tu ştii doar că 
duşmanul ne urmăreşte totdeauna şi pretutindeni, şi că 
vrea să ştie tot ce se petrece în țara noastră, se 
interesează de forțele noastre armate, de armata de uscat 
şi de flota noastră, de uzinele şi fabricile care produc 
armament şi echipament de luptă pentru ele. Capitaliştii 
şi fasciştii aşteaptă primul prilej ca să ne atace țara, să 
ne distrugă armata şi flota, paza noastră, să ne ia 
pămînturile, fabricile şi uzinele, să ni -i pună în spinare 
pe capitalişti şi moşieri, pentru ca întreg poporul sovietic 
să muncească pentru ei; ei ar vrea să întoarcă iarăşi în 
minunata noastră țară mizeria, şomajul, foametea, frigul, 
umilința, robia... Să ţii minte asta, Pavlik. Să nu uiţi 
niciodată că sîntem înconjurați de duşmani... 

Pavlik nu -şi mai văzuse niciodată prietenul atit de 
tulburat. Ţoi umbla repede prin cabina neîncăpătoare, 
agitindu -şi neliniştit mîinile. Ochii îi ardeau; părul, 
totdeauna lins pieptănat, i se ridicase vilvoi. Pavlik şedea 
tăcut, ascultindu -l cu atenție. 

— ... Aceşti duşmani, - urmă Toi, - trimit la noi spioni ca 
să afle secretele, armamentelor noastre. Ei caută şi corup 
diferiți ticăloşi, pe care -i plătesc cu arginţii trădării, 


obligîndu -i în schimb ca atunci cînd li se iveşte prilejui, 
mai cu seamă în timpul războiului, să ne arunce în aer 
uzinele şi fabricile, podurile şi centralele electrice, să ne 
distrugă căile ferate, să fure planurile noastre de apărare 
şi planurile fortărețelor noastre, schițele celor mai bune 
avioane, tunuri, cuirasate şi submarine... 

— N -am să scriu nimic despre „Pioner'"! strigă Pavlik, 
sărind în picioare. Nimic! Nimic! Zău, Ţoi! Îți dau cuvîntul 
meu de onoare! Şi am să -i arăt chiar eu caietul 
tovarăşului căpitan. Să vadă şi el. 

— Da, Pavlik, spuse Toi, lăsindu -se obosit pe un scaun. 
Trebuie să fii foarte atent. Vigilența e prima datorie a 
noastră. Şi nu numai în acţiunile tale să fii cu băgare de 
seamă, ci să şi observi cu foarte mare atenție tot ce se 
petrece în jurul tău, ceea ce fac alți oameni în preajma ta. 
Fii atent, Pavlik, şi să dai de veste dacă observi că un om 
are o comportare ciudată, că face ceva de neînțeles sau 
nepermis - să zicem că fotografiază ceva în apropierea 
unei fortărețe de a noastră, că dă tircoale suspect sau 
hoinăreşte îndelung, fără rost parcă, pe lingă un pod de 
cale ferată păzit de sentinele, sau scoate pe furiş anumite 
hirtii sau alte lucruri ciudate şi neobişnuite dintr -o 
instituție militară... din submarinul nostru de pildă... 
Observă discret, cu băgare de seamă! Dacă nu poți 
înțelege singur, sfătuieşte -te cu cineva din cei mari, cu 
un om de nădejde, cu mai multă experiență. Dacă 
lucrurile sînt vădit  nefireşti, poate chiar vădit 
primejdioase, du -te imediat la şeful tău şi spune -... 

Toi tăcu. Pavlik rămase şi el tăcut o vreme, apoi spuse 
încet şi cu nesiguranţă în glas: 

— Ţoi, poate că ar fi mai bine nici să nu ţin un jurnal... 
aici, pe submarin... 

— Ba nu; de ce? ridică din umeri Ţoi. Asta îţi va fi de 
folos, dar să nu notezi nimic care ar putea face jurnalul 
tău primejdios sau dăunător țării noastre. De altfel, 
tovarăşul căpitan are să -l vadă şi o să şteargă ceea ce nu 
merge... Dacă însă ai să scrii, adăugă Ţoi zimbind, să 


zicem... despre aventurile noastre de la fund, sau despre 
necazurile tale cu Gorelov din cauza cutiuței aceleia, nu 
te opreşte nimeni s -o faci... De altfel, - urmă el zimbind, 
- cum arăta cutiuța asta? 

— Cutiuta? repetă Pavlik întrebarea, desprinzindu -se 
din nişte gînduri ale lui. Cum arăta?... Ei, o cutie 
obişnuită, dreptunghiulară, cam de zece centimetri, dar 
foarte grea... Abia o ţineam în mină. 

— Grea? De ce era aşa grea? 

Pavlik se uită mirat la Ţoi: 

— Nu ştiu... Eu am văzut -o odată la maşină, şi Feodor 
Mihailovici zicea că ţine în ea piesele de schimb... Pavlik 
rămase o clipă pe gînduri. Dar atunci cînd mi -a smuls -o 
din mînă zicea că a pus în ea nişte scule pentru recoltare. 
Aşa mi -a spus Feodor Mihailovici. 

Pe fața lui Pavlik se reflecta tot mai vădit o vagă 
nelinişte. 

— Ce fel de scule pentru recoltare putea ţine în cutie? 
continuă să întrebe Țoi. Doar participi şi tu la aceste 
excursii şi ştii ce luăm de obicei cu noi. Eu, de pildă, nu 
pot pricepe despre ce fel de scule ți -a vorbit Feodor 
Mihailovici... Ce luăm noi în asemenea cazuri? O plasă cu 
arc; asta e mare, n -o poţi ascunde şi nici n -are rost s -o 
bagi în cutie, fiindcă trebuie s -o ai tot timpul la 
îndemină. Un cuţit, o daltă, o pensetă... Şi încă ce? Un 
cleşte, un scalpel... Obiectele acestea ne sînt necesare 
numai mie sau lui Arsen Davidovici... Atunci ce putea să 
aibă în cutiuță? 

Neliniştea lui Pavlik se prefăcu într -o vădită tulburare. 

— Nu ştiu, Ţoi, bolborosi el, lăsîndu -şi ochii în jos. Nu 
înțeleg nici eu... Aşa... Aşa mi -a spus Feodor Mihailovici. 

— Feodor Mihailovici? repetă tărăgănat Ţoi. Aşa... Şi de 
ce s -a supărat deodată aşa de tare pe tine? Pînă acum se 
purta doar frumos cu tine. Aţi fost chiar prieteni. Nu -i 
aşa? 

— Da! se însufleți puţin Pavlik. Îmi dădea explicaţii 
despre maşini şi adesea glumea cu mine. Numai o 


singură dată, înainte de întimplarea asta, s -a supărat 
rău pe mine. Dar a fost pur şi simplu o confuzie. Şi asta 
de mult, încă în Marea Sargaselor... 

— S -a supărat?! exclamă Țoi. De ce? 

— Nu, a fost o confuzie. S -a înşelat. 

— Bine, bine, fie şi aşa, rosti nerăbdător Toi, abia 
stăpinindu -şi emoția, dar în ce a constat această 
confuzie? Despre ce -a fost vorba? Ce s -a întîmplat 
atunci între voi? Dar spune odată, spune! 

— Nu ştiu, Toi, răspunse Pavlik, năucit de torentul 
acesta de întrebări pripite şi pline de nelinişte. Nu înţeleg 
de ce eşti atit de tulburat... Am găsit lingă uşa cabinei lui 
o hîrtiuță. Era o bucată dintr -un bilețel rupt. M -am uitat 
ca să citesc ce scria acolo, dar el s -a apropiat, mi -a 
smuls hiîrtia şi s -a uitat cu atita răutate la mine, că m - 
am speriat... 

— Şi? Ce scria în bilețel? 

— Nu -mi aduc aminte... Nişte crimpeie, cuvinte 
izolate... Era doar numai o bucăţică... 

— Totuşi, insistă Ţoi. Măcar un cuvînt. Adu -ți aminte... 
hai, te rog, ia încearcă! 

Pavlik părea istovit de încordare. Se vedea că -şi stoarce 
memoria. 

— Era acolo... Scria.... îşi aduse aminte Pavlik încet şi 
anevoios. Erau nişte grade... latitudine şi longitudine... Şi 
încă ceva... Cum îi zice?... E un cuvint... Pavlik se frecă 
pe frunte şi închise pentru o clipă ochii. Începe cu „TI... 
adică nu, cu,,C"... e un cuvînt greu... Mil -a explicat pe 
urmă Feodor Mihailovici. Ne -am împăcat după aia; a 
văzut că hirtiuța nu era a lui, şi -a cerut scuze şi m -a 
dus să -mi arate maşinile şi să -mi dea explicaţii despre 
ele, iar eu 1 -am întrebat ce înseamnă cuvîntul acela... 

— Ei, zi odată. Şi ce ţi -a explicat el? 

— Da, da, mi -am adus aminte! exclamă cu bucurie 
Pavlik. Sint nişte cifre... cînd se determină poziția vreunui 
punct în geografie sau în marină... 

— Coordonate? strigă Țoi, gata -gata să sară de pe 


scaun. Coordonate?! 

— Da, da! Coordonate! Şi numaidecit, ca şi cum acest 
cuvînt i -ar fi deschis ecluzele închise ale memoriei, Pavlik 
urmă cu repeziciune: Mai scria acolo: douăzeci şi şase 
mai, orele optsprezece, apoi Marea Sargaselor şi, mi se 
pare, încă ceva despre un hidroavion... Asta e... Nu mai 
era nimic altceva. 

Toi încremeni pe scaun cu ochii ațintiți într -un punct. 
Buzele i se învinețiră. Pomeţii ascuţiţi într -un chip ciudat 
îi ieşeau acum şi mai mult ca de obicei în afară. Pavlik se 
uita speriat la el. Nu -l văzuse niciodată pe oi într -o 
asemenea stare, şi acum tăcea, neştiind ce să spună. 

— Nimic altceva, bolborosi Ţoi parcă în sinea lui, abia 
mişcîndu -şi buzele. Nimic altceva... Nici n -avea ce să fie 
mai mult... Da, douăzeci şi şase mai... 

— Ştii, Ţoi, de ce țin bine minte data asta? întrebă încet 
Pavlik, căutînd să -l smulgă cu vorba pe prietenul lui din 
noianul de gînduri grele, care -l copleşiseră. Asta e ziua 
de naştere a lui tata. Şi tocmai atunci m -am încurcat în 
alge cu broasca aia țestoasă... Apoi a venit caravela aceea 
spaniolă, caracatița şi caşalotul... 

Cînd tăcu, Ţoi se întoarse încet înspre el cu fața 
împietrită. 

— Altceva nu mai ţii minte, Pavlik? întrebă încet Ţoi. Nu 
ştii ce s -a mai întîmplat în ziua aceea, la douăzeci şi şase 
mai? 

Pavlik îşi ridică privirea întrebătoare spre Ţoi. 

— Bombardamentul 1 -ai uitat? întrebă Toi tot atit de 
încet, cu o voce străină. Ai uitat că exact la douăzeci şi 
şase mai a fost bombardat locul de staționare al „Pioner” - 
ului nostru? 

Pavlik simți năvala sîngelui în obraji, şi i se făcu deodată 
cald. După aceea, încetul cu încetul, fața i se făcu palidă. 
Pavlik tăcea, fără să -şi ia ochii larg deschişi de la Ţoi. 

— Eu... eu eram bolnav atunci, biigui el în cele din 
urmă. După întimplarea cu caşalotul... Mi -a povestit mai 
tirziu Marat... 


— Ei bine, Pavlik, îți mulțumim ţie şi caşalotului tău. Vă 
mulțumim că ne -ați scos din locul acela păcătos, din 
aceste co -or -do -na -te, silabisi apăsat Toi, cu un zîmbet 
rigid, lipsit de viață. Cît despre Marat, mi -a spus şi el cîte 
ceva. 

Se ridică şi se uită cu o asprime neobişnuită la Pavlik, 
care se ridică şi el, fără să vrea. 

— Ține minte, Pavlik! spuse Ţoi cu o voce dură. Ţine 
bine minte... trebuie să păstrezi tăcere despre cele ce -am 
vorbit. Să nu spui nimănui nici o vorbă! Îmi promiţi? 

Pavlik încuviință în tăcere din cap. 

— Îmi promiţi? repetă Țoi întrebarea. 

— Da, răspunse încet de tot Pavlik Pe cuvintul meu de 
onoare. 

Ţoi dădu să se îndrepte spre uşă, dar deodată - 
aducîndu -şi parcă aminte de ceva - se întoarse spre 
Pavlik: 

— Şi mai ține minte, Pavlik: fii vigilent! Observă totul, cu 
atenţie, discret... Dacă observi ceva ce nu e în regulă, fă - 
te că n -ai observat nimic şi comunică -mi imediat mie. 
Îmi promiţi? 

— Bine, Ţoi, îi răspunse în şoaptă Pavlik. 


CAPITOLUL II. ÎN CĂUTAREA UNEI IEȘIRI 


În dimineața zilei de 17 iulie, a treia zi după 
împreunarea aisbergurilor, viscolul se potoli deodată, 
vintul încetă să mai bată. Nu se mai putea conta pe 
ajutorul furtunii. Tunurile ultrasonore apucaseră să taie 
în aisberg o fişie îngustă de sus pînă jos, adîncă de numai 
nouă metri, la fiecare capăt al ochiului de apă. 

Mai rămîneau încă zeci şi zeci de metri de gheață dură, 
care se întărea tot mai mult. 

Cercetaşul infraroşu, ridicat deasupra  aisbergului, 
raportă că marea, liniştită acum, era acoperită pină la 


orizont de un cîmp compact de gheaţă. Încă de dimineaţă, 
căpitanul poruncise să fie oprite tunurile ultrasonore, al 
căror aport era vădit inutil în aceste condiţii, şi nu făcea 
decît să descarce fără rost acumulatoarele electrice. 

Pe submarin nu mai răsuna zgomotul tirului ultrasonor, 
dar asta făcuse să crească şi mai mult sentimentul de 
nelinişte care stăruia acum în toate încăperile navei. 

Situația părea deznădăjduită. Cît va dura această 
captivitate? În emisfera australă, iarna era abia la 
început; la aceste latitudini ea mai dura încă treipatru 
luni. Dar peste o lună şi şase zile, submarinul trebuia să 
fie la Vladivostok... Perspectiva de a ierna aici aducea 
prejudicii incalculabile țării şi submarinului însuşi. 

Oamenii însă îşi dădeau silința să nu -şi manifeste 
neliniştea care începuse să -i cuprindă după ce 
pierduseră speranţa în ajutorul viscolului. 

Pictorul Sidler îl opri pe Marat, care tocmai ieşise din 
cart de la secția de acumulatoare şi se ducea în sala de 
mese să -şi ia micul dejun; toți ceilalți din schimb se şi 
aflau acolo. 

— Ce zici, Marat? întrebă Sidler cu o voce care nu prea 
izbutea să fie indiferentă, ferindu -şi ochii în lături. Cum 
mai scăpăm noi din închisoarea asta? 

Lui Marat îi era foame, şi -apoi nu era de loc dispus să 
stea la taifas pe coridor. 

— Ţi -nchipui cumva că ne -am sfirşit cursa în acest 
port polar? întrebă el cu ironie, căutînd să treacă pe lingă 
Sidler, ca să ajungă mai repede în sala de mese, de unde 
se auzea un zgomot înăbuşit de voci, de farfurii, cuțite şi 
furculițe. 

Dar Sidler îl apucase de un nasture şi îl ținea cu putere: 

— Stai, stai un pic, Marat! Nu glumi. Se pare că apa din 
ochiul acesta o să îngheţe repede şi pînă la fund. Straşnic 
port are să fie, nimic de zi! 

— Dar ce, noi o să -i dăm voie apei să îngheţe? 

— E un ger cumplit afară! Treizeci şi cinci de grade! Şi 
de jur -împrejur e numai gheaţă. 


Marat l -ar mai fi chinuit cu plăcere încă puţin pe Sidler 
cu glumele şi întrebările lui cu două înțelesuri, dar 
foamea îi dădea ghes. Ce rost avea să mai zăbovească 
aici, la doi paşi de sala de mese? 

— Ascultă, Sidler! Spune sincer: ai căzut din lună? Tu 
nu ştii că ținem corpul submarinului în stare încinsă? 
Doar nu facem asta ca să coacem cartofi! 

— Îmi dau seama că în felul acesta încălzim apa din 
ochi, ca să nu îngheţe. Dar e o risipă! Încălzirea 
submarinului consumă o cantitate uriaşă de energie 
electrică. Cît o să ne ajungă rezerva noastră? 

— Da, recunoscu Marat, prefăcîndu -se tare mîhnit. Ce - 
i drept, e drept. De zece zile, de cînd am plecat din Tara 
de Foc, n -am mai coborit în adîncuri cablurile -baterii şi 
n -am mai încărcat acumulatoarele. Am să -ți spun chiar 
un secret, adăugă Marat, coborînd vocea: nu mai avem 
energie electrică în acumulatoare decit pentru cel mult 
două zile, dacă ținem submarinul încontinuu sub 
presiune. 

Matveev, care trecea pe alături, se opri şi ascultă cu 
interes. 

— Da, da, tovarăşe dragă, întări încă o dată, cu 
amărăciune, Marat. Numai pe două zile! 

Expresia de indiferență dispăru cît ai clipi de pe fața lui 
Sidler. Acesta se uită buimac la Marat şi exclamă: 

— Dar e îngrozitor! Şi pe urmă? Tot ochiul de apă va 
îngheţa pînă la fund şi va bloca submarinul. Fără energie 
electrică sîntem definitiv pierduţi! 

— Da, Sidler! Fără energie electrică nu putem face 
absolut nimic. Va trebui să încărcăm acumulatoarele. 
Chiar adineauri am primit ordin să mă ocup de asta, 
după ce mănînc şi dorm vreo două ore... Aşa că dă -mi 
voie, te rog, să -mi văd de treabă. 

Sidler se uita cu ochii plini de nedumerire la Marat, şi la 
Matveev, care ridea pe sub mustăți: 

— Glumeşti, Marat? 

— Vorbesc absolut serios. 


— Dar cum? Unde ai să lansezi cablul -baterie? 

— Nu -l lansez, ci -l ridic în sus. Din fiecare pereche de 
cabluri -baterii, unul rămîne în apa caldă de lingă 
submarin, iar pe celălalt îl scoatem afară, pe gheaţă. Doar 
tu spuneai, caraghiosule, că în aer e un ger de treizeci şi 
cinci de grade; iar temperatura apei din ochi e de aproape 
trei grade peste zero. Unde mai poți găsi pentru cablurile 
-baterii cu termoelemente pe care le avem noi o asemenea 
diferență de temperatură de aproape treizeci şi opt de. 
grade? Aici o să ne încărcăm acumulatoarele mai repede 
chiar decit la tropice! 

Şi lăsîndu -l buimac pe Sidler - care încremenise de 
mirare şi de bucurie - Marat dădu buzna în sala de mese. 

— Tii, parcă mi -a luat o piatră de pe inimă! rosti Sidler, 
venindu -şi anevoie în fire. Ei, dacă avem energie 
electrică, situația noastră nu e chiar aşa de desperată! 
Putem lupta! 

— Tocmai asta -i problema, Sidler, spuse gînditor 
Matveev. Să luptăm. Dar cum? Cum să ieşim deaici? 
Zilele trec, şi Vladivostokul e încă departe. 

În schimbul doi luau micul dejun vreo şaptesprezece 
oameni, cea mai mare parte a echipajului. De astă dată 
însă nu se simțea în sala de mese animația obişnuită de 
altădată. Oamenii mincau, absenți parcă, şi vorbeau 
puţin, cu glasurile scăzute. Pînă şi guralivul Marat, stind 
ca totdeauna la aceeaşi măsuţă cu Skvoreşnea şi Pavlik, 
înfuleca tăcut şi grăbit, fără să fie tulburat de data asta 
nici de întrebările lui Pavlik, nici de glumele blînde ale lui 
Skvoreşnea. Abia la sfirşitul mesei, Skvoreşnea îşi făcu 
auzit glasul: 

— Ehei, Marat, tună el, ştergindu -şi cu migală 
mustăţile cu un şervețel. Aici nu -ți face două parale digul 
de alge. Mai bini ţi -ai bati capul cum să ieşim din covata 
asta. Şi -atunci om zice c -ai făcut o treabă... 

— leşim noi, îngăimă cu gura plină Marat, fără să -şi 
ridice ochii din farfurie. 

— „leşim noi"! îl îngînă nemulțumit Skvoreşnea, Ştiu şi 


eu că ieşim. Dar cum, şi cînd? Îţi pui nădejdea în capetele 
altora? În şefi? Mulţam d -aşa ispravăl... 

— Dar ce crezi, Andrei Vasilievici, că aşa se face treaba? 
Bătînd din palme? răspunse Marat. Trebuie. chibzuit. N - 
ai grijă că am eu ceva în cap. Aici nu e vorba de răsturnat 
nişte stiînci, rise el pe neaşteptate, ba încă însoțit de 
chicotitul scurt al lui Pavlik! Ai picioarele ca nişte 
macarale electrice şi crezi că... 

— Cine n -are cap, nici cu picioarele nu face treabă, 
Marat Moiseevici! rosti Skvoreşnea, nu fără o nuanţă de 
mulțumire de sine. Dar tu să nu -mi umbli cu cioara 
vopsită. Zi -ne şi nouă ce cloceşti în minte, că ajutorul 
colectiv e şi el bun de ceva. Dacă ideea face parale, mai 
cu seamă într -un moment ca aista... 

— Ei hai, primi cu plăcere Marat. De fapt şi el voia să -şi 
împărtăşească cuiva ideile. Hai că -ți spun, şi -ai să fii şi 
tu coautor! Ce -ai zice dacă aş propune să aruncăm în aer 
zidul de gheaţă care ne desparte de largul mării? Ai? 

— Să zvirlim în aer zidul? repetă mirat Skvoreşnea. Un 
zid înalt de şaizeci de metri şi gros de şaptezeci şi şase? 
Păi pentru asta nu ni -ar ajunge toati rezervili noastre di 
terenită! 

Glasul lui puternic, dezlănțuit, atrase atenţia tuturor 
celor din sală spre măsuţa lor. 

— Ei, se pare că Marat s -a pus în sfirşit pe treabă, 
zimbi zoologul. 

— E şi situația propice pentru imaginaţia lui, observă 
locotenentul -major. 

— Da, pe cuvîntul meu, ideea nu e rea, interveni de la 
măsuța învecinată Gorelov. Ce pare greu în condiții 
obişnuite se poate realiza uneori în condiții neobişnuite. 
Nu -i aşa? 

— Asta aşa e, rosti cu un aer de îndoială locotenentul - 
major, dar ai auzit ce -a spus Skvoreşnea? N -ajung toți 
explozivii pentru o masă atît de mare de gheață veche şi 
tare. 

— Explozivi n -avem, tovarăşe locotenent -major, se auzi 


de la celălalt capăt al sălii vocea lui Marat, dar ne poate 
veni în ajutor Feodor Mihailovici! 

— Eu?! întrebă nedumerit Gorelov, printre exclamațiile 
pline de mirare. Cu ce aş putea eu oare înlocui terenita? 

— Cu gaz detonant, Feodor Mihailovici! exclamă Marat. 
Cu gazul detonant care lucrează în duzele 
dumneavoastră! Cred că aveți de ajuns, nu? 

— Ia ti uită drăcie! tună încîntat Skvoreşnea. Da, da 
ideea e destul de practică! Ce ziceţi, tovarăşe locotenent - 
major? N -ar fi oare cazul să -i raportăm tovarăşului 
căpitan? 

În sală se stîrni o animaţie neobişnuită. La toate 
măsuţele se încinseră discuţii. Toţi comentau cu glas tare 
propunerea lui Marat. Cei mai mulți susțineau cu 
înverşunare această propunere. Unii sceptici, puţini la 
număr, clătinau a îndoială din cap, arătînd că ar trebui 
să se arunce în aer aproape 80 000 metri cubi de gheaţă; 
cu creioanele în mînă, se apucaseră să calculeze volumul 
barajului de gheaţă. Partizanii lui Marat, şi dintre ei mai 
cu seamă Şelavin, aminteau că de mult încă pe căile 
maritime ale Sudului, atunci cînd vasele polare erau 
prinse de sloiuri de gheaţă, se folosea pe larg şi cu succes 
amonalul. Scepticii replicau că una e să spargi un sloi de 
gheaţă gros chiar de zece metri, ca să deschizi drum apei, 
şi alta e să arunci în aer zeci de mii de metri cubi de 
gheață. 

Locotenentul -major asculta părerile tuturora, bătind 
uşor cu furculița în farfurie. Răspunse apoi întrebării lui 
Skvoreşnea: 

— Am putea raporta căpitanului, dar mă îndoiesc să 
iasă ceva din propunerea lui Marat. 

Spuse aceasta cu atita convingere, încît toți cei de față 
amuțiră deodată. 

Marat se făcu alb la față, presimţind parcă ceva 
zdrobitor pentru ideea lui. 

— De ce credeţi asta, tovarăşe locotenent -major? 
întrebă el. 


— Îmi face impresia, Marat, că dumneata n -ai ţinut 
seama de lucrul cel mai important. Important este nu 
numai cum şi cu ce arunci gheața în aer, ci mai ales în cît 
timp se poate îndepărta gheața sfărimată. Optzeci de mii 
de metri cubi! Cu ce îndepărtezi gheața? Cu braţele? Cu 
targa? De fapt am putea, fireşte, s -o cărăm şi cu brațele, 
dar cînd vom sfirşi treaba asta? Şi în mijlocul tăcerii 
apăsătoare adăugă încet: Am sfirşi -o probabil atunci cînd 
ne -ar fi indiferent dacă am face asta cu o lună mai 
devreme sau cu o lună mai tirziu. 

Marat tăcea, cu capul plecat; în cele din urmă, 
adunîndu -şi toate rămăşiţele de încredere şi de curaj, 
propuse încet: 

— S -ar putea pune transportoare... 

— Cu ce motoare? 

— Cu motoarele de la glisor. 

Locotenentul -major ridică din umeri: 

— Din păcate, Marat, toate astea sînt fraze comune. 
Dumneata operezi cu nişte valori vagi. Ce productivitate 
ar putea să aibă un transportor? Gindeşte -te la 
capacitatea relativ mică a acestor motoare. Ideea dumitale 
trebuie fireşte verificată pînă la capăt, cu creionul în 
mînă... deşi prevăd că concluzia va fi negativă... Vino 
totuşi pe la mine azi, cînd ai să fii liber, să facem calculele 
împreună. 

— Ehei, Maratuşka, tună trist Skvoreşnea, în mijlocul 
tăcerii generale. Socoteala de -acasă nu se potriveşte cu 
cea din tirg. Totuşi, încheie el, ridicîndu -se de la masă, 
nu ti necăji, băiete. Dă -i drumul la maşina din căpățină 
cu viteza di zece zecimi... Dacă nu iese una, iese alta... 
Asta -i, prietene! 

Se despărțiră în linişte, aruncîndu -şi unii altora fraze 
scurte, lipsite de importanţă. Apoi toată ziua pe vas 
domni tăcere. Cei care nu făceau de cart şedeau în 
cabine, cufundaţi în gînduri triste; la colțul roşu, două 
perechi de parteneri jucau şah, dar mai mult căscau, 
prost dispuşi, decît mutau piesele. În cart, lingă maşinile 


şi aparatele adormite, oamenii şedeau sau umblau de 
colo -colo prin compartiment, fără nici o treabă, apăsați 
de tristeţe şi nelinişte; unii curățau cu pasiune maşinile, 
le ungeau şi le reglau. 

Relativ bine se simțea numai grupul de electricieni, 
ocupați cu întinderea cablurilor -baterii de la submarin 
afară, pe gheaţă. Fixau receptoarele, urmăreau aparatele 
de control şi de măsurat, pregăteau bateriile de 
acumulatoare pentru încărcarea lor cu energie electrică. 
Toţi ceilalți îi invidiau, iar unii dintre cei care nu erau de 
cart căutau în fel şi chip să -i ajute, le făceau mici servicii 
şi nu se dădeau în lături de la nici un fel de însărcinări, 
numai şi numai ca să se simtă şi ei în atmosfera aceasta 
vie şi activă. 

De invidiat erau desigur şi Gorelov cu ajutoarele lui, 
Romeico şi Koziriov. Ataşind la pupa submarinului o mică 
platformă, aceştia curățau numeroasele duze de zgura 
exploziilor şi de milul fin care pătrunsese în difuzoare şi 
în camerele de combustiune. Înainte de a termina pe 
deplin curățirea duzelor, Gorelov îi trimise pe Romeico şi 
pe Koziriov în submarin, în camera conductelor de gaze, 
ca să curețe ţevile prin care treceau gazele din baloane în 
duze. Rămas singur, Gorelov scoase din sacul cu scule un 
burghiu electric şi se apucă să sfredelească ceva în 
camera de combustiune a duzei centrale. Aceasta era cea 
mai mare duză; circumferința exterioară a pilniei avea un 
diametru de o jumătate de metru, iar orificiul de 
comunicare dintre camera de combustiune şi difuzor - 
aproape cincisprezece centimetri. Din cauza metalului 
extraordinar de dur al duzei, lucrul mergea încet şi 
anevoios, ceea ce îl supăra, se vede treaba, foarte mult pe 
Gorelov. De altfel el punea în funcțiune burghiul numai 
atunci cînd nu se afla nimeni din echipaj în preajma 
pupei. De îndată ce se ivea în picla apei silueta vreunui 
om în costum de scafandru, Gorelov scotea repede 
burghiul din duză şi se apuca din nou de curăţitul 
acesteia, pentru ca apoi, uitindu -se în dreapta şi în 


stînga, să pună din nou burghiul în funcțiune. În cele din 
urmă, pare -se mulțumit de treaba făcută, Gorelov 
ascunse burghiul în sac şi, scoțind de -acolo ceva mic şi 
greu, îl introduse în camera sferică de combustiune prin 
trecerea îngustă din difuzor în cameră. După ce 
moşmondi îndelung cu mina afundată pînă la umăr în 
cameră, peste piulițe şi buloane, răsuflă uşurat, demontă 
platforma de la pupă, îşi atirnă de umeri rucsacul cu 
scule şi se întoarse în submarin. 

Tocmai în timpul acela, spre sfirşitul zilei, Marat ieşi 
abătut din cabina locotenentului -major şi toată lumea 
află că, potrivit calculelor precise, făcute împreună, 
pentru punerea în practică a proiectului lui ar fi nevoie de 
cel puţin două luni. În toate încăperile navei, dispoziția 
oamenilor se înrăutăți şi mai mult. Căpitanul, care în 
aceste zile aproape că nu ieşise de loc din cabină, îl 
chemă la dinsul pe comisarul Siomin. Stătură îndelung 
de vorbă, şi Siomin ieşi de acolo cu fața îngîndurată şi 
plină de hotărire. Cîteva minute mai tirziu, comisarul îl 
chemă la el pe organizatorul sindical Orehov şi pe 
responsabilul cu munca culturală, acusticianul secund 
Ptițin, iar după o oră, participară toţi trei la o consfătuire 
lărgită a conducătorilor tuturor cercurilor care funcționau 
pe lingă colțul roşu. Curînd după aceea apăru la colțul 
roşu un anunț uriaş, multicolor, executat de Sidler, care 
spunea că „din cauza întîrzierii temporare a submarinului 
„Pioner" în portul antarctic închis Aisberg, se proiectează 
pentru zilele următoare un program lărgit de activitate a 
cercurilor, precum şi numeroase distracții de masă cu 
caracter cultural - serate, concerte, etc. „În afară de 
aceasta era anunțat un larg „concurs de idei" pe tema: 
„Cum ar putea fi deschis portul Aisberg măcar pentru 
zece minute?" 

Autorul celei mai practice şi celei mai rapid realizabile 
propuneri va fi premiat cu un excelent cronometru. Juriul 
concursului va fi compus din locotenentul -major Bogrov, 
electricianul -şef Korneev şi profesorul oceanograf 


Şelavin. Termenul de prezentare a proiectelor expiră la 20 
iulie a.c. 

În faţa afişului se strînse repede un grup de oameni. Se 
auzeau glume vesele şi risete puternice. 

— Marat! strigă deodată Koziriov, mecanicul secund, 
văzindu -l prin uşa deschisă pe Marat care tocmai în clipa 
aceea ieşea din chepengul secției maşinilor. Marat! Vino 
repede încoace! E un premiu pentru tine! 

— Ce premiu? se auzi de pe coridor vocea nedumerită a 
celui chemat. Pentru ce? Ce tot trăncăneşti acolo? 

— Nu, serios, Marat! interveni rizind Matveev. Un 
cronometru adevărat, cu repetiție. Norocosule! 

— Chiar că a dat norocul peste el... adăugă cineva. 

— Uite aici... Te priveşte direct pe tine! spuse Koziriov, 
trăgîndu -l de mînă pe Marat prin mulțimea care le făcea 
loc, în risetele şi exclamațiile vesele ale celor de față. 

Marat citi repede rîndurile privitoare la concurs, rămase 
citeva clipe nemişcat în fața afişului, apoi tăcut, cu un 
zimbet ironic, se întoarse către tovarăşii care rideau. 

— Cu permisiunea dumneavoastră, dragi tovarăşi, rosti 
el, primesc chemarea. Zimbetul de pe fața lui Marat 
dispăru. Apoi, ridicînd puţin vocea, adăugă: îmi iau 
angajamentul ca în răstimp de două zile să prezint 
juriului concursului un nou proiect, mai practic, de 
transformare a portului antarctic „Aisberg” într -un port 
deschis... 

— Ura! Bravo, Marat! strigă Koziriov. Sus cu el, băieți! 
Să -i dăm curaj! 

— Astimpără -te, Koziriov! îl opri Matveev. Lasă -l să 
termine. 

— Îmi iau acest angajament - urmă Marat - dar cu o 
condiție... 

— Aha! O condiţie? nu se putu din nou stăpini Koziriov. 
Devine interesant, mai cu seamă dacă această condiție 
este irealizabilă. 

— De ce irealizabilă? E o condiție absolut realizabilă. Cer 
ca pe linie de întrecere socialistă, să -şi ia un angajament 


identic şi... Koziriov! 

— Just! Just! se auzi din toate părțile. 

— Eşti nebun, Marat! se codi Koziriov. Cum o să mă pun 
eu cu tine, măi escrocule? 

— Haide, nu face, te rog, pe modestul! Uite la el, 
săracul! Cine a propus să se facă un dispozitiv pentru 
curățirea automată a ţevilor de gaze? Şi cine a luat 
premiul pentru treaba asta, nu tu? Iar în prezent, nu sînt 
oare studiate în comisia noastră alte două propuneri de 
raționalizare ale tale? Ce ai de zis, ai? 

— Acceptă, caraghiosule! Ce mai stai? interveni voinicul 
Krutiţki. Întrecerea o să fie un stimulent pentru fiecare 
dintre voi, şi atunci ştiu că o să vă puneţi creierii la 
bătaie. 

— Are dreptate Marat, strigă Ptițin. Fața lui lungă şi 
îngustă, cu nasul ascuţit, se acoperi deodată de pete 
roşii. Dacă refuză Kozîriov, primesc eu chemarea! 

— Dar cine te împiedică să te alături şi tu la 
angajamentele noastre? spuse vesel Marat. 

— De ce taci, Kozîriov? întrebă cineva nerăbdător. 

— Eu ştiu ce să spun? îngăimă el. A ta -i curată 
provocare! Ei hai, n -am să ascund că m -am gîndit şi eu 
la cîte ceva. Dar nu ştiu dacă e bine... Şi acum, poftim de 
ieşi pe scenă... aşa pe nepregătite... Mă cam tem... Nu 
înțelegeţi, oare, draci impelițați? se oțări el pe neaşteptate 
şi, tot atit de neaşteptat, spintecă aerul cu mîna. Bine! 
Primesc chemarea! Să te ţii acum, Maratka! îl amenință 
el. Asta nu -i dig de alge... 

— Bravo, Koziriov!... Nu te lăsa, Serioja!... Să ştii că noi, 
roşcovanii, sîntem toți cu tine, se auziră strigăte din toate 
părțile. 

Marat îi întinse lui Koziriov mina lui mică şi uscățivă, 
care se afundă numaidecit în palma largă şi fierbinte a 
„adversarului”. Fără să lase mîna lui Marat, Koziriov se 
întoarse spre Ptiţin: 

— Pun şi eu o condiţie! Îl chem şi eu la întrecere pe 
ăsta... Să nu se mai bage ca musca -n lapte, vorba lui 


Skvoreşnea. 


Ce -i de făcut? Cum ar putea oare submarinul să iasă 
din mijlocul acestui monstruos aisberg, în care a nimerit 
într -un mod atît de nefericit? Cum ar putea fi oare 
înlăturată primejdia unei captivități ruşinoase şi fără 
termen în această covată de gheață? 

Acum simți căpitanul, cu o putere neobişnuită, toată 
răspunderea uriaşă, pe care o purta el față de ţară, 
răspunderea pentru viața celor douăzeci şi şapte de 
oameni - fii minunați ai patriei lui - care i -au fost 
încredințați, răspunderea pentru nava aceasta splendidă 
- întruchiparea materială a unor geniale idei ştiinţifice şi 
tehnice, care şi -au depăşit atît de mult veacul! 

Prin fața lui se perindau gînduri fără nici o legătură, 
planuri deznădăjduite, fantastice, uneori de -a dreptul 
stupide, care însă erau numaideciît abandonate. 

Soneria telefonului îl chemă: 

— Alo! Tovarăşul Skvoreşnea? 

— Daţi -mi voie să raportez, tovarăşe comandant La 
ultimul control al ochiului de apă, făcut de mine şi de 
tovarăşul Şelavin, am constatat o ridicare a nivelului apei 
cu trei centimetri şi jumătate față de nivelul de ieri 
dimineață. Deasupra ochiului de apă stăruie o ceață 
deasă. 

Căpitanul se însufleți deodată: 

— Ceaţa e explicabilă: apa caldă se evaporă repede pe 
ger. Dar creşterea nivelului? Cum explică acest fenomen 
Ivan Stepanovici? 

— Zice că probabil se topesc intens pereţii de gheaţă, 
imediat sub nivelul apei, în contact cu straturile calde de 
la suprafață. În aceste straturi, temperatura apei e acum 
de aproape cinci grade peste zero. În acelaşi timp, însă, 
mai jos, pi pereţi şi pi fund, gheaţa creşte. 

— Aha, da! Desigur, desigur... Căpitanul rămase 


nemişcat lingă aparat. Genele lăsate în jos i se ridicară şi 
ochii lui mari, albaştri şi scînteietori, priveau fix în 
spațiu. Aproape inconştient, uitind de Skvoreşnea, 
căpitanul repeta monoton: Da... Desigur... desigur... 
gheaţa se topeşte... apa e caldă... aşa... aşa... Fața i se 
împurpură. E în regulă, tovarăşe Skvoreşnea! E în 
regulă... Mai e ceva? 

— Nimic, tovarăşe comandant! 

Aparatul, închis cu o mînă nerăbdătoare, fu cît pe ce să 
cadă de pe masă. Căpitanul sări de la birou şi începu să 
umble tulburat încolo şi -ncoace prin cabină. Iată, în 
sfirşit, soluția! Soluţia adevărată, reală. Cum de nu i -a 
venit de la început în minte? Tunul şi incandescenţa!... 
Tunul şi incandescenţa!!...Ura! Asta -i soluția! Peste 
cîteva zile, submarinul va fi liber! Ura! 

Îi venea să ţopăie ca un adolescent, să strige în gura 
mare vestea fericită. Dar căpitanul îşi înăbuşi brusc 
accesul de bucurie, de parcă ar fi făcut o mişcare cu o 
pirghie nevăzută. 

Încheindu -şi vestonul la toţi nasturii, se apropie cu paşi 
calmi şi măsurațţi de birou şi, luînd în mînă un creion, se 
cufundă în calcule. 


CAPITOLUL III. TUNUL ŞI INCANDESCENȚA 


— ... Şi aşa, tovarăşi, în urma calculelor despre care v - 
am vorbit adineauri, se poate ajunge la următoarele 
concluzii: acțiunea simultană a tunului ultrasonor şi a 
corpului submarinului încins pînă la o temperatură de 
două mii de grade ne garantează formarea în peretele de 
gheață a unui tunel cu un diametru de cel puţin zece 
metri şi jumătate. Tunul ultrasonor va înmuia gheața şi o 
va transforma într -o masă amorfă, uşor supusă acțiunii 
căldurii. Sub presiunea duzelor, corpul încins al 
submarinului, apăsînd cu prova asupra acestei mase de 


gheață înmuiată o va topi şi îşi va croi în felul acesta 
drum mai departe, formînd un tunel. Viteza de deplasare 
a submarinului prin zidul de gheaţă va trebui să fie de cel 
puțin trei metri pe oră. Dacă duzele şi tunul funcționează 
încontinuu, în douăzeci şi cinci, maximum în treizeci de 
ore, „Pioner" va putea ieşi în larg sub cîmpul de gheață 
care înconjoară aisbergul nostru. Acesta e planul nostru 
de eliberare a submarinului, elaborat cu grijă şi verificat 
din punct de vedere teoretic. Dacă cineva din cei prezenți 
are de pus întrebări sau de făcut obiecțiuni, rog să -şi 
spună părerea. 

Căpitanul se aşeză în fotoliu. Fața lui exprima oboseală, 
dar în ochii roşii de nesomn strălucea o siguranță plină 
de bucurie. 

Niciunul dintre cei de față - comandanții secțiilor, 
convocați de căpitan la o consfătuire pentru analizarea 
proiectului său - nu se mişcă, nu rosti nici un cuvînt. 

În cabină se aşternu o tăcere îndelungată. 

În cele din urmă, zoologul, care şedea într -un ungher, 
venindu -şi parcă în fire, răsuflă adînc, îi cuprinse cu 
privirea pe toţi cei de față şi grăi încîntat: 

— E un plan genial! Genial, fiindcă e simplu şi limpede 
chiar pentru mine, care nu sînt specialist în materie!... 

— Nu cred că s -ar putea găsi o soluție mai bună, îl 
susținu şi acusticianul -şef Cijov. Fața lui rotundă şi 
îmbujorată radia de bucurie; Cijov ba îşi ridica ochelarii 
pe frunte, ba şi -i lăsa pe nasul mic şi cîrn: Calculele cu 
privire la tun sînt absolut juste. Garantez eu că tunul va 
îndreptăți întru totul speranțele lui Nikolai Borisovici. Cît 
mă priveşte pe mine, sprijin întru totul acest plan. 

— Dar nici nu mai avem ce discuta! exclamă 
electricianul -şef  Kornecev. Profesorul are perfectă 
dreptate: planul este atit de simplu şi clar, încît socot că 
nici nu mai e cazul să i se analizeze şi să i se controleze 
calculele care privesc domeniul meu. Este vorba de lucrul 
obişnuit al mecanismelor şi aparatelor termice ale 
submarinului. Trebuia numai să aibă cineva ideea 


folosirii lor în aceste condiții neaşteptate... 

— Şi pentru duze, lucrul acesta nu prezintă nimic 
neobişnuit, interveni Gorelov. De fapt, noi am scăpat din 
vedere că pentru „Pioner"” gheața e ca şi apa. Şi dacă nu 
ar fi necesitatea de a urgenta degajarea lui, am putea... să 
mă ierte tovarăşul Cijov... să ne lipsim de tunul său 
ultrasonor. Duzele şi incandescența corpului sînt pe 
deplin suficiente pentru a -i îngădui submarinului să 
pătrundă prin zidul de gheață ca un ac înroşit într -o 
bucată de unt. Păcat numai că, spre marele nostru regret, 
nimeni dintre noi nu s -a gîndit mai repede la un lucru 
atit de simplu. Şi eu nu pot decît să mă felicit, pe mine şi 
pe noi toţi, pentru faptul că lucrăm pe acest submarin, pe 
această minunată creație a tehnicii sovietice sub 
comanda unui căpitan perspicace şi inventiv cum este 
Nikolai Borisovici al nostru. Planul este excelent, şi ar 
trebui să trecem cît mai curînd la punerea lui în practică, 
pentru a nu pierde timpul prețios. 

Căpitanul, care stătuse pină atunci nemişcat, cu ochii 
pe jumătate închişi, cum îi era obiceiul, îşi ridică pentru o 
clipă genele şi -i aruncă lui Gorelov o privire repede şi 
scurtă. În clipa următoare, însă, îl asculta cu acelaşi calm 
şi cu trăsăturile feței neclintite pe locotenentul -major 
Bogrov. 

— Nikolai  Borisovici, începu locotenentul -major, 
lucrurile sînt atît de clare, şi părerea colectivului de 
comandă a submarinului este în aşa măsură conturată, 
încît v -am ruga să ne dați chiar acum dispoziţii concrete 
cu privire la începerea şi ordinea de desfăşurare a 
lucrărilor, în vederea realizării planului. 

Dar căpitanul se mai adresă o dată celor de față: 

— Vă rog foarte mult, dacă are cineva cea mai mică 
îndoială sau măcar o întrebare cît de simplă de pus, să 
spună. 

În mijlocul tăcerii care se lăsase, răsună înăbuşit un cor 
de voci bărbăteşti, pline şi joase. În cabină se revărsă 
parcă de departe, în valuri biruitoare nestăvilite, sunetele 


măreţe ale unui imn. 

— Ce -i asta? întrebă căpitanul, uitîndu -se la comisar. 

— Repetiţia pentru serata de azi, răspunse acesta încet. 

— A! zimbi căpitanul. Probabil că va trebui să aminăm 
serata. 

— Cred că concertul pe care -l organizați acum va aduce 
echipajului o bucurie infinit mai mare, răspunse 
comisarul. 

Căpitanul îi făcu un semn din cap şi se adresă adunării: 

— Tovarăşi, permiteți -mi să consider că părerea 
dumneavoastră despre plan este pozitivă. Obiecţiuni se 
pare că nu sint. 

— Planul este excelent! Nu se poate obiecta nimic! se 
auziră voci. 

— Perfect! spuse căpitanul. Atunci propun spre 
executare următoarele: tovarăşul Şelavin să convoace 
imediat toți oamenii care nu sint de cart, pentru a le 
comunica planul adoptat. E ora prînzului. După -masă, la 
orele treisprezece, locotenentul -major Bogrov va pune 
submarinul şi toate mecanismele în poziție de luptă. La 
orele paisprezece, la semnalul de alarmă, tot echipajul să 
fie la posturi. Corpul submarinului să fie ținut în cămaşa 
de aburi. La orele paisprezece şi zece minute, submarinul 
va face sub comanda mea manevra de întoarcere spre 
sud. După aceea veți primi dispoziții. Declar şedinţa 
închisă. 


Ochiul de apă din interiorul aisbergului se dovedi a fi 
prea strîmt pentru cei şaptezeci de metri ai,,Pioner" -ului. 
Manevra de întoarcere a submarinului, începută la 18 
iulie, exact la ora stabilită de căpitan, cerea multă atenţie 
şi răbdare. Chiar în mijlocul încăperii postului central de 
comandă, fără să -şi ia ochii de pe ecran, căpitanul 
urmărea cu încordare mişcările lente şi complicate pe 
care le executa submarinul. Din oboseala atît de firească 


după o muncă neîntreruptă de treizeci şi şase de ore, pe 
fața căpitanului nu mai rămăsese nici o urmă. 

— O sutime la dreapta! O sutime înapoi! Stop înapoi! 
Înainte cu o sutime! se succedau una după alta 
comenzile, rostite încet. 

Degetele locotenentului Kravţov executau pe mulțimea 
de clape, butoane, pîrghii şi manete de pe tabloul de 
comandă simfonia extrem de grea a întoarcerii 
submarinului aproape în loc. 

— Stop! Drace! exclamă deodată căpitanul, îngrijorat, 
dar totodată vesel. Nu prea e loc de întors aici! Şi doar 
sintem în partea cea mai largă o ochiului de apă... E o 
problemă! 

— Duzele aproape că s -au lipit de ieşindul acela de 
gheaţă, observă locotenentul, dezdoindu -şi în clipele de 
răgaz degetele aproape înțepenite de atita muncă 
încordată. 

— Da, şi la provă la fel, membrana receptorului 
ultraacustic aproape că atinge malul de gheaţă... Dracu' 
ştie ce -i de făcut! 

— N -ar fi oare cazul să -l trimitem pe Skvoreşnea să 
arunce în aer ieşindul de gheață? 

— E multă bătaie de cap cu exploziile astea. Şi încă atît 
de aproape de submarin. Mai bine am muia gheaţa cu 
tunul ultrasonor. Sau nu! O idee! Hai să facem o mică 
repetiție cu incandescența. la, Iuri Pavlovici, încinge 
corpul submarinului pînă la o temperatură de o mie de 
grade! 

— Am înţeles - o mie de grade! Cinci sute... şase sute... 
număra cu glas tare locotenentul, urmărind acul 
pirometrului. Opt sute grade... nouă sute... O mie! 

— Drept aşa! Înainte cu o sutime! La dreapta cu o 
sutime! Drept aşa! Foarte bine! Taie! Taie! Drept aşa! 
Drept aşa! Foarte bine! Merge ca cuțitul în unt! 

Locotenentul nu se putu stăpîni să nu se uite măcar cu 
coada ochiului la fişia de la provă a ecranului. Apucă să 
vadă numai nişte şuvoaie semitransparente de aburi care 


țişneau cu putere în sus de sub prova navei, şi o masă 
întunecată de gheață care rămiînea încet spre stinga, 
atiîrnînd deasupra provei ca un cozoroc. Prova încinsă a 
submarinului tăia cu uşurinţă şi cu siguranță în malul de 
gheață al ochiului de apă un jgheab larg, croindu -şi 
drum spre dreapta. Încă un minut şi submarinul se 
întoarse cu prova spre sud. 

— Stop! Ei, Iuri Pavlovici, ce zici, merge? întrebă vesel 
căpitanul. E izbutită repetiţia? 

— Splendid, Nikolai Borisovici! exclamă locotenentul. O 
să trecem ca prin unt. Negreşit că trecem! 

— Îmi face impresia că de azi încolo a dispărut din 
lexiconul nostru cuvintul „gheață". Trebuie să -l înlocuim 
cu „unt' zîmbi căpitanul. Cînd o să fim de cealaltă parte a 
aisbergului, am să fac această rectificare în toate 
dicționarele mele. Ei, Iuri Pavlovici, la treabă! Înainte cu o 
sutime! 

Submarinul aluneca încet sub apă, la o adincime de 
patruzeci de metri, apropiindu -se de zidul de gheață de 
la sud. 

Trei minute mai tîrziu, nava se zgudui uşor şi se opri 
brusc. 

Aplecat uşor înainte, într -o atitudine de încordare 
neobişnuită, căpitanul era numai ochi şi urechi: nu -şi 
lua privirea de pe ecran, ascultind în acelaşi timp 
zgomotele ce veneau din față. Masa întunecată de gheață 
se deplasa încet, abia vizibil, pe partea din față a 
ecranului, pe lingă membranele receptoarelor 
ultraacustice de la prova navei. Corpul submarinului era 
zguduit de un tremur mărunt, aproape imperceptibil, sub 
presiunea duzelor în plină acţiune şi în fața rezistenţei 
opuse de gheață. 

— Ridicaţi temperatura pînă la două mii de grade! 
comandă căpitanul. 

La o mie cinci sute de grade, tremurul încetă. La două 
mii de grade, masa întunecată de pe ecran începu să se 
mişte mai repede şi atinse viteza - dacă poate fi numită 


astfel - de un centimetru pe minut. Rezistența gheței nu 
se simțea de loc. 

— Înainte cu cinci sutimi! 

Submarinul se deplasa vizibil înainte. Din exterior 
începu să se audă un duduit gros şi prelung. 

— Ce -i asta? întrebă repede locotenentul, întorcîndu -şi 
privirea spre căpitan, care continua să stea nemişcat în 
mijlocul încăperii. 

— Aburii n -apucă să se condenseze şi năvălesc prin 
spaţiul strimt dintre corpul submarinului şi gheață... - 
răspunse căpitanul şi dădu o nouă comandă: Măreşte 
viteza cu încă o zecime! 

Duduitul din exterior se intensifică şi deveni mai 
subțire, ca urletul lupilor flămînzi într -o noapte de iarnă. 

Căpitanul urmărea cu atenție ecranul. 

Submarinul pătrundea încet, dar cu îndiîrjire în gheaţă. 
Intrase cam vreo cinci metri în zidul de gheață. 

— Măreşte viteza cu încă cincisprezece sutimi! răsună 
din nou o comandă. 

Viteza de deplasare a submarinului crescu puțin, iar 
afară  urletul lupilor se prefăcu într -un şuierat 
pătrunzător. Se simți din nou cum tremură corpul 
submarinului. Gheaţa n -apuca să se topească pe măsura 
vitezei. O parte din presiunea duzelor era de prisos şi se 
consuma zguduind nava. Trebuia să se dea şi acestei 
părți posibilitatea de a lucra cu folos. 

— Pregătiți tunul de la provă! se auzi în mijlocul 
şuieratului comanda energică a căpitanului. Cu toată 
forța, sunet! 

Duduitul armonios al uriaşei orge umplu nava, parcă 
încăierîndu -se cu şuieratul pătrunzător ce se auzea de 
afară. Tunul ultrasonor intră în acțiune, muind gheaţa pe 
cîțiva metri în față şi accelerînd în felul acesta topirea ei. 
Fascicolul de raze cuprindea un spațiu mai mare decît 
circumferința submarinului în locul cel mai larg. 
Diametrul tunelului creştea, se mărea spațiul circular 
dintre corpul navei şi zidurile de gheață ale tunelului. 


Aburii îşi găsiră drum liber şi şuieratul încetă. 

Tunul funcționa excelent. Masa amorfă de gheață se 
topea transformîndu -se numaidecît în aburi, înainte 
chiar de a veni în contact cu prova incandescentă a 
submarinului. Acum, aburii, şi nu gheața constituiau un 
obstacol pentru mărirea continuă a vitezei navei. Aburii 
se împotriveau cu o forță uriaşă, ca o pernă elastică 
presată pină la refuz şi se năpusteau fulgerător înapoi 
prin jurul corpului, arzînd cu suflul lor bolțile de gheață 
ale tunelului, topindu -le şi mărind şi mai mult 
dimensiunile tunelului. Prova incandescentă a navei, 
suspendată într -un spațiu plin de gaz elastic, nu se mai 
sprijinea pe apă. În jurul „Pioner" -ului începu o nouă şi 
înverşunată încleştare - între aburi şi apă. Presaţi de 
înaintarea perseverentă a submarinului, aburii izbeau cu 
o teribilă încordare apa din tunel, căutînd o ieşire în 
afară. Dar sub presiunea uriaşă a maselor de apă din 
ochi, apa din tunel, clocotind cu furie - numai spumă şi 
clăbuci - se împotrivea cu îndirjire presiunii aburilor 
fierbinţi. Între timp, corpul submarinului pătrunsese în 
zidul de gheață pe o adincime de aproape opt metri. 

— Măriţi viteza cu încă două zecimi! se auzi prin 
duduitul tunului comanda căpitanului. 

Fusese atinsă forța maximă, care trebuia să realizeze 
cea mai mare viteză de deplasare posibilă -trei metri pe 
oră. O intensificare a funcționării duzelor ar fi fost fără 
rost. Rezistenţa elastică a aburilor ar fi crescut pînă într - 
atita, încît submarinul nu ar mai fi putut -o învinge. 

Supunîndu -se comenzii, berbecele rotund şi 
incandescent zvicni înainte cu o îndirjire teribilă. Apa 
trebui să se mai dea puţin înapoi, sub noua presiune a 
aburilor. Submarinul înainta încet, pătrunzind tot mai 
departe şi mai departe în corpul de gheaţă al aisbergului. 

În toate compartimentele secţiei de maşini a navei se 
auzi semnalul de încetare a stării de alarmă: Totul 
mergea normal; la maşini şi aparate trebuia să rămînă 
numai cartul obişnuit. 


Prin toate chepengurile începură să urce la catul de sus, 
unde se aflau cabinele de locuit, oamenii obosiţi şi extrem 
de surescitați. Dar nimeni nu se gindea acum la odihnă, 
la somn. 

Pe coridor era interzis să se facă zgomot şi să se 
vorbească tare; de aceea toți se grăbeau să intre în 
încăperea colțului roşu, schimbînd din mers exclamații 
scurte şi fraze repezite. 

Colțul roşu se umplu numaidecit de forfotă şi de 
zgomotul glasurilor care încercau să acopere duduitul 
uniform al tunului ultrasonor. Pînă şi Skvoreşnea, calm 
din fire, nu -şi găsea astimpăr locului. Umbla de colo 
colo, călcînd picioarele pe care le întilnea în cale. Dar 
nimănui nu îi trecea prin minte să se supere. 

— Aoleu! Ce zici, Andrei Vasilievici? Halal submarin! îl 
întrebă Kramer, strimbîndu -se de durere şi ţopăind într - 
un picior. 

— Ho -ho -ho! Cari submarin? Păi ce, aista -i submarin? 
Amu nu mai e submarin, ci curat spărgător di gheaţă! 
Pricepi? Spărgător di gheață! Spărgător di gheaţă! Ha -ha 
-ha! 

Încîntat peste măsură, Skvoreşnea îl scutura pe 
sărmanul Kramer cum scutură ursul un copăcel tînăr şi 
subțirel. 

Hohotele de ris răsunară în tot colțul roşu: 

— Spărgător de gheață! 

— Spărgător de gheaţă! 

— Bravo, Skvoreşnea! 

— Aici ai zis -o bine! 

— Submarin -spărgător de gheață! strigă şi Pavlik, rîzînd 
zglobiu. 

Marat se trase în colț şi se lăsă într -un fotoliu, obosit şi 
tulburat. Kozîriov, cu fața aprinsă, se apropie de el. 

— Ei, Marat? Îţi merge bine cronometrai? 

— Ca şi al tău... răspunse Marat, dînd din mină a 
nepăsare. 

Kozîriov zimbi binevoitor şi se lăsa pe vine, lîngă fotoliul 


lui: 

— Acum cred că secretele nu mai au nici un rost, zise el. 
N -ai vrea să -mi spui ce aveai de gînd să propui? Chestia 
asta... mă intrigă foarte mult. 

— Păi de ce să nu -ți spun?... Voiam să propun să tăiem 
gheaţa cu nişte cabluri încălzite pînă la incandescenţă cu 
curent electric. S -ar fi format nişte blocuri cît toată 
lățimea zidului de gheață, retezate în felii. Apoi, cu 
ajutorul exploziilor, mă gîndeam să silim aceste blocuri să 
alunece în apă. Dar ţie ce idee ţi -a venit? 

— Eu... închipuie -ți, răspunse Koziriov, dindu -se mai 
aproape de Marat, eu m -am gîndit să spargem zidul cu 
sunetul concentric al tunului... Cum face el acum. Pe 
cuvînt de onoare. Dar la incandescenţă, ce să -ți spun, nu 
m -am gîndit... Koziriov îşi zbirli claia de păr roşcat de pe 
cap. - Dar n -am avut timp că altfel, cine ştie, poate m -aş 
fi gîndit... 

În prag îşi făcu apariţia locotenentul -major Bogrov. 

— Tovarăşi - strigă el, - căpitanul a ordonat să vă 
retrageți în cabine. La odihnă! La somn! Nu mai e alarmă, 
dar starea de alarmă se mai menţine. Treceţi toți la 
odihnă! Urgent, tovarăşi... 

— A intrat mult în gheață, tovarăşe locotenent -major? 
întrebă vesel şi cu glas tare Matveev. 

— Aproape douăzeci de metri... 

Abia apucă să rostească locotenentul -major aceste 
cuvinte, cînd două puternice izbituri, aproape simultane, 
însoțite de un zgomot asurzitor, zguduiră toată nava de la 
provă pînă la pupă. Podeaua compartimentului se aplecă 
brusc într -o parte, şi în bezna care se lăsă pe 
neaşteptate, toți fură trîntiți jos şi se rostogoliră claie 
peste grămadă spre peretele despărțitor din faţă. Lumina 
electrică se stinse, duduitul tunului ultrasonor încetă. 
Dar în clipa următoare, imediat după cele două izbituri, 
submarinul se trase cu putere înapoi, ceva scârții 
înfiorător de -a lungul corpului submarinului, apoi se 
făcu linişte, şi podeaua compartimentului se îndreptă 


deodată. Grămada de oameni se îndepărtă de peretele 
despărțitor, şi în liniştea care se aşternuse, se auzeau 
numai bombănituri şi blesteme înăbuşite, răsuflarea 
greoaie a oamenilor, precum şi gemetele lui Pavlik, strivit 
de grămada de corpuri prăvălite peste el... 


CAPITOLUL IV. PRIN STÎNCĂ ŞI PRIN GHEAȚĂ 


Prima şi cea mai puternică izbitură îl surprinsese pe 
căpitan în clipa cînd, aşezat la masa din încăperea 
postului central de comandă, cerceta cu luare -aminte 
harta reliefului acelei părți a oceanului Înghețat Antarctic 
unde era de presupus că se află acum aisbergul pe care 
submarinul încerca să -l străpungă. Căpitanul se izbi cu 
atita putere de marginea mesei, încît crezu că întunericul 
de o clipă e urmarea durerii insuportabile din piept. Dar, 
în acelaşi timp, auzi alături de el zgomotul produs de 
căderea a ceva greu, un zăngănit tremurător de geamuri 
sparte şi gemetele surde ale unui om. „Ciocnire'... 
„Surpare'... îl fulgeră gîndul. Pe tabloul de comandă se 
aprinseră becuri roşii: „Avarie! Avarie!" Căpitanul sări în 
picioare, se clătină pe podeaua înclinată şi abia trăgîndu - 
şi sufletul din pricina durerii din piept, se repezi spre un 
colț al încăperii, comandind cu putere: 

— Înapoi! Viteza zece zecimi! 

Abia cînd ajunse în ungherul unde se afla dulăpiorul cu 
acumulatoarele rețelei independente de iluminare, 
căpitanul auzi răspunsul biiguit, rostit aproape în şoaptă: 

— Am înţeles... Înapoi!... 

Smucitura puternică fu cît pe ce să -l trintească jos. 

— Stop! Mers înapoi, două zecimi! 

— Am în... se frinse şoapta cu care fusese rostit 
răspunsul. 

Căpitanul răsuci butonul de contact. O dată cu scirțiitul 
scurt de afară se aprinseră becurile, ceața din ochi i se 


risipi şi totul se lumină. 

În faţa tabloului de comandă, căzut în genunchi şi cu 
fața plină de singe, locotenentul Kravţov se ţinea 
convulsiv, cu mîinile ridicate, de bordura tabloului. Ochii 
îi erau pe jumătate închişi. Căpitanul se repezi şi încercă 
să -l ridice, dar locotenentul nu -şi desprindea mîinile 
încleştate de bordură. 

— Schimbul... abia şopti el, lăsîndu -şi capul pe peretele 
de sub tabloul de comandă. 

Uşa se deschise cu zgomot, şi în încăpere dădu buzna 
locotenentul -major Bogrov. 

— Ai venit la timp, Aleksandr Leonidovici, spuse 
căpitanul. Schimbă -l pe locotenent în cart; e rănit. 

Îl ridicară amindoi pe locotenent şi -l aşezară într -un 
fotoliu. Apoi, frecîndu -şi pe neobservate pieptul şi 
strimbîndu -se de durere, căpitanul se apropie de masă şi 
cuplă microfonul la rețeaua de radio a navei. În toate 
compartimentele submarinului se auziră cuvintele clare 
ale comenzii. 


Pupa submarinului se afla încă în apa ochiului, departe 
de intrarea în tunel. Din pricina izbiturii care făcuse 
prova să se prăbuşească pe fundul tunelului, pupa se 
săltase brusc în sus, pornită să descrie un arc mare. Dar 
la douăzeci de metri de la provă corpul submarinului se 
izbi cu o neînchipuită putere de bolta tunelului de gheaţă. 
În ultimele compartimente, acelea de la pupă, şi în 
camera baloanelor, zguduitura provocată de izbitură a 
fost însoţită de zgomotul asurzitor al sculelor şi -al 
pieselor de schimb smulse de la locul lor, din pereți, şi 
zvîrlite cu putere în toate părțile. 

Gorelov şi Romeiko, care se aflau în acel moment în 
camera baloanelor, simţiră mai slab prima izbitură; în 
clipa următoare însă se rostogoliră pe podeaua brusc 
înclinată, lovindu -se de baloanele din jur, care erau bine 


înşurubate în postamentele lor, iar a doua izbitură îi 
aruncă în sus şi în lături, pe o platformă pe care nu se 
aflau baloane; de acolo se prăvăliră în întuneric de -a 
lungul peretelui despărțitor, sub ploaia de oțel a sculelor 
şi pieselor de schimb care cădeau. Romeiko scoase un 
strigăt de durere; îl izbise ceva. Gorelov simți în acelaşi 
timp două puternice lovituri, în piept şi în cap; i se tăie 
răsuflarea şi în fața ochilor încețoşaţi începură să se 
rotească într -un virtej nebun becurile roşii care se 
aprinseseră pe tabloul de comandă. „Avarie... duzele..." îi 
fulgeră prin minte. Sărind în picioare şi izbindu -se iarăşi 
cu umărul şi capul de perete, se prăbuşi din nou, dar un 
gînd vag, de bucurie, îi făcu să uite de durere: „Înapoi... 
Deci, postul de comandă funcționează." Cu un 
deznădăjduit efort de voinţă se ridică în sfirşit în picioare, 
pe podeaua care se îndreptase. „Lumină!... Să facă 
lumină!..." Undeva în apropiere se afla dulăpiorul cu 
acumulatoarele rețelei independente. Gorelov făcu doi 
paşi în penumbra roşiatică, întinse mîinile şi dibui 
numaidecit dulăpiorul. Becurile se aprinseră. De pe 
podea, rotofeiul Romeiko se ridică alb la față, cu braţul 
stîng atirnîndu -i neputincios. Văzînd fața buimacă a lui 
Romeiko, Gorelov simți deodată un aflux de energie şi 
neaşteptat curaj. 

— Masca şi mănuşile! strigă el tare. 

Dezmeticit parcă de comanda violentă a lui Gorelov, 
Romeiko tresări, îşi îndreptă trupul şi aruncă o privire 
tăcută de jur -împrejur. Smulgînd masca de gaze şi 
mănuşile de azbest, prinse de perete cu nişte şireturi 
lungi, i le întinse lui Gorelov. Gorelov ridică masca cu 
gîndul să şi -o pună pe față, cînd deodată camera se 
umplu de o voce autoritară, prea bine cunoscută: 

— Ascultă comanda la mine! Toată lumea la locuri! 
Faceţi contactul la curentul din rețeaua independentă! 
Electricienii să dea curent la tunul de la provă! Mecanicii 
să repare duzele motrice numărul doisprezece şi 
şaptesprezece! Fiți calmi! Submarinul nu -i avariat! 


Reţeaua de semnalizare şi rețeaua de comandă 
funcționează! 

Încremenind locului, Gorelov şi Romeiko ascultau cu 
nesaț vocea aceasta, aceste cuvinte care turnau în inimile 
tulburate ale oamenilor încredere şi calm. 

— Stăm bine, Romeiko! strigă vesel Gorelov, ştergîndu - 
şi cu mîneca sîngele de pe față. Vino -ți în fire şi urmează 
-mă! Dacă te simți prost, trimite -l pe Koziriov. Spune -i 
să -mi dea ţevile numărul doisprezece şi şaptesprezece. 
Totul e în ordine! 

Gorelov îşi puse masca, luă sculele, materialele 
necesare, şi apăsa pe un buton de pe peretele din spate. 
O uşă se deschise, lunecînd în lături. Gorelov se aplecă şi 
păşi în deschizătura întunecată. În urma lui, uşa se 
închise automat. Gorelov dibui în bezna de nepătruns, 
lingă uşă, găsi dulăpiorul de iluminare independentă şi 
aprinse lumina. Camera aceasta lungă, boltită, care se 
îngusta spre pupă, era plină de o mulțime de ţevi subțiri 
şi fierbinţi, prin care gazele se scurgeau din baloane în 
duze. Strecurîndu -se ca un şarpe, pe căldura aceasta 
insuportabilă, Gorelov ajunse la ţeava numărul 
doisprezece. Îşi trase repede mănuşile, pipăi ţeava, găsi 
fisura pricinuită de zguduitura submarinului şi, cu o 
înverşunare plină de voioşie, se apucă de lucru. Se 
strecură înapoi, introduse în dulăpiorul cu acumulatoare 
furcile instrumentelor electrice, cu ajutorul acestora 
deşurubă un capăt al țevii, apoi celălalt capăt şi apucînd 
țeava demontată, o zvirli pe podea spre uşa de la intrare. 
Chiar în momentul acela, uşa se deschise şi Koziriov, mic 
şi îndesat, apăru cu masca pe față. Koziriov îi întinse în 
tăcere lui Gorelov o țeava nouă, pe care acesta se apucă 
numaidecit s -o monteze în locul celei defecte. 

Zece minute mai tirziu, în fața microfonului fixat pe 
peretele despărțitor din camera babanelor, ştergîndu -şi 
de pe față sudoarea, funinginea şi sîngele, Gorelov 
raporta: 

— Tovarăşe comandant, duzele numărul doisprezece şi 


şaptesprezece au fost reparate şi sînt gata de lucru! 

— Cum? Gata?! se auzi vocea mirată a căpitanului. Ce 
reparații au fost necesare? 

— Am înlocuit două ţevi defecte cu altele noi şi am 
reparat supapele distribuitorului automat. 

— Splendid, tovarăşe inginer! Îţi mulţumesc pentru 
lucrul rapid şi precis în condiţii de avarie... 


* 


Marat zbura pe coridor, răsucind din fugă, în fiecare 
compartiment al coridorului, butonul dulăpioarelor cu 
acumulatoare ale rețelei independente şi lăsînd după sine 
dîra luminoasă a becurilor care se aprindeau. În urma lui 
Marat, dinspre colțul roşu, oameni cu fețele palide şi 
tulburate se revărsau în goană. 

Gurile căscate ale chepengurilor îi înghițiră însă repede 
pe toți; pe coridor rămaseră numai zoologul şi Toi, în 
halate albe, care se îndreptau grăbiţi spre 
compartimentul infirmeriei. 

Dintr -un difuzor se auzi vocea locotenentului -major 
Bogrov: 

— Tovarăşii  Lordkipanidze şi Şelavin, la tovarăşul 
căpitan! 

Zoologul şi Şelavin îl găsiră pe căpitan în încăperea 
postului central de comandă, care era luminat ceva mai 
slab ca de obicei. Se aflau acolo şi ceilalți doi ofițeri: 
locotenentul -major Bogrov şedea în fața tabloului de 
comandă; locotenentul Kravţov, pe jumătate culcat într - 
un colț al fotoliului, zăcea cu ochii închişi, alb la față şi 
legat la cap cu o batistă. Avea o pată de sînge la timpla 
dreaptă, iar pe obraz, pe sub favoriţi, i se scurgea o şuviță 
de sînge. 

— Lord! i se adresă numaidecit căpitanul. Dă -i ajutor 
locotenentului. În timpul izbiturii a fost zvârlit de pe 
scaun şi s -a lovit la cap... Ivan Stepanovici! S -au produs 
schimbări în structura interioară a aisbergului. De sub 


bolta tunelului s -a desprins un bloc greu şi a căzut peste 
partea din față a submarinului. Am izbutit să smulgem 
submarinul de sub el, prin mers înapoi, dar blocul se află 
acum chiar în fața noastră; şi -i fără îndoială mai 
compact decît gheața. Uită -te pe ecran. Vezi?... Gheaţa e 
transparentă... fondul cenuşiu care se reflectă aproape pe 
tot ecranul... lar în față e o umbră întunecată. Aceea. 

Cred că -i o stîncă luată de pe continent, înainte de a 
porni aisbergul în larg. Dumneata ce crezi? 

Oceanograful îşi îndreptă ochelarii, rămase cîteva clipe 
pe gînduri, trecîndu -şi degetele lungi şi slabe prin firele 
încilcite ale bărbii şi - în vreme ce zoologul îl ducea pe 
locotenent la infirmerie susținindu -l de subsuori, 
întrebă: 

— Nikolai Borisovici, cît de adînc pătrund în gheață 
razele tunului ultrasonor? 

— Razele exercită o influență sensibilă asupra structurii 
gheței pînă la o distanță de şase metri, dar pătrund 
desigur şi mai adînc, bineînţeles cu o putere mai slabă. 

— Aha!... Da, Nikolai Borisovici, dumneata ai dreptate. 
Nu încape îndoială că -i o stîncă... Oceanograful îşi 
îndreptă încă o dată ochelarii, tuşi cu un aer de profesor 
care se pregăteşte să țină o prelegere în fața studenților şi 
urmă: Lunecînd de pe munți spre mare, ghețarii poartă 
adesea cu ei bucăți de stinci care se prăbuşesc singure 
peste ghețari, roase de factorii atmosferici - oscilaţiile, 
temperatura, vintul, ploile, soarele - dacă nu sînt 
desprinse chiar de ghețari, în defileurile şi viroagele prin 
care trec. În drumul lung al ghețarului pînă la țărmul 
mării, aceste bucăți de stincă se acoperă în fiecare an cu 
noi şi noi straturi de zăpadă, care se solidifică şi se 
transformă în cele din urmă în gheață. Ca urmare, 
bucăţile de stîncă ajung în mijlocul ghețarului. Cînd din 
ghețarul care coboară în mare se despică şi pornesc în 
larg aceşti munţi de gheaţă, înăuntrul lor se află adesea... 
dacă mă pot exprima aşa... asemenea stafide, de multe 
ori de foarte mari dimensiuni. Se vede treaba că şi 


aisbergul nostru poartă o stîncă de aceeaşi origine. Razele 
ultrasonore şi căldura degajată de corpul incandescent al 
submarinului, pătrunzind adînc în gheața din jurul 
stincii, au topit -o, şi astfel, nemaifiind susținută de 
nimic, stînca s -a prăbuşit peste submarin. În felul 
acesta... 

— Înţeleg... întrerupse căpitanul conferința pe care o 
ascultase pînă aici cu o răbdare plină de stoicism. 
Judecînd după forţa izbiturii, stinca trebuie să fie destul 
de mare şi destul de grea. Şi, ce -i mai proste că ne -a 
barat drumul... 

Căpitanul rămase pe ginduri. Se lăsă încet pe scaunul 
din fața mesei şi începu să ciocănească repede cu 
degetele în masă. Şelavin îşi luă ochelarii de pe nas, 
scoase batista şi se apucă să şteargă cu rivnă lentilele 
ochelarilor, clipind din ochii lui miopi. Tăceau amîndoi. 

În cele din urmă locotenentul -major spuse încet: 

— N -ar fi oare cazul să ne întoarcem în ochiul de apă şi 
să ne croim drum în alt loc? 

Căpitanul clătină din cap: 

— Trebuie să încercăm mai întîi aici toate posibilitățile. 
Nu pot să las pierdute cele douăsprezece ore de cînd 
săpăm acest tunel. 

— Să topim stînca, Nikolai Borisovici, propuse Şelavin. 
Cele mai dure roci se topesc la o temperatură de cel mult 
o mie trei sute, o mie cinci sute de grade. Diabazul, de 
pildă, se topeşte în cuptorul Martin electric la o 
temperatură de o mie cinci sute de grade. Noi avem însă 
la dispoziție două mii de grade, iar cu rezervele - chiar 
două mii două sute... 

— Da, dar asta se întimplă într -un cuptor... Aici însă 
încălzim stînca numai într -o parte, în vreme ce în jurul ei 
se află gheața care o răceşte. Ar fi nevoie de şi mai mult 
timp decît pentru proiectul tovarăşului Bogrov... 

Din difuzor se auzi o voce: 

— Tovarăşe comandant! Aici electricianul -şef Korneev. 
Daţi -mi voie să raportez că rețeaua de lumină a fost 


refăcută. Am dat curent tunului de la provă. 

— Foarte bine, răspunse căpitanul. Daţi curent şi în 
rețeaua de iluminare. Întorcîndu -se apoi spre 
locotenentul -major, ordonă: Aleksandr Leonidovici, dă 
dispoziţii să fie scoase peste tot din priză acumulatoarele 
independente. lar tunul de la provă să aştepte dispozițiile 
mele. Am de gînd, - urmă el, ridicîndu -se de pe scaun, - 
să acționez asupra stincii cu tunul ultrasonor, ca s -o 
sfărîm. Dacă razele ultrasonore concentrate pot muia într 
-o oră gheața pe o adincime de zece metri, iar mineralele 
de două -trei ori mai încet, înseamnă că în două -trei ore 
vor da gata şi stinca asta... Nu cred să fie mai groasă de 
cinci metri. 

Şelavin dădu din cap aprobativ. 

— Aleksandr  Leonidovici! se adresă căpitanul 
locotenentului -major, care îşi îndeplinise între timp 
misiunea şi se întorsese la locul său de la tabloul de 
comandă. Mers înapoi! Viteza, o zecime!  Scoateţi 
submarinul din tunel! Apoi, punînd microfonul în contact 
cu rețeaua de radio de pe toată nava, ordonă: Şeful 
scafandrilor - la postul central! 

Submarinul tocmai se mişcă din loc, în clipa cînd 
Skvoreşnea întră repede în cabină, se apropie de căpitan 
şi încremeni, cît era de lung, în poziția de drepți. 

— Tovarăşe Skvoreşnea, scoatem submarinul din tunel, 
deoarece o stincă prăbuşită ne -a barat drumul. Ne 
trebuie o probă din ea, ca s -o examinăm. Să te uiţi şi cât 
e de mare stinca. Pregăteşte -te. Cînd ieşim în ochiul de 
apă, te anunţ. la pe cineva cu dumneata. 

— Am înţeles, tovarăşe comandant! 

Cîteva minute mai tirziu, trei siluete în costume de 
scafandru - una mare, una mijlocie şi una mică - se 
desprinseră de pe platforma basculantă şi plutiră cu 
elicele în turație mică spre uriaşul orificiu de o rotunjime 
geometrică, deschis în zidul verzui de gheață ce scînteia 
în razele lanternelor. Skvoreşrea, Matveev şi Pavlik, cu 
răngi de fier şi cu ciocane la brîu, pluteau încet pe sub 


bolțile giganticului tunel, cu pereţii netezi, şlefuiți parcă. 
Curînd, lumina, lanternelor desprinse din întuneric masa 
neagră a stincii. Cei trei scafandri se lăsară jos, pe fund, 
în fața ei, dar le era cu neputinţă să se menţină pe 
suprafața tubulară, înclinată, a tunelului. Trebuiră să se 
înşiruie, unul după altul, pe firul longitudinal al 
tunelului. 

— Ei, băieți, - spuse Skvoreşnea, - pînă desfac eu citeva 
probe, voi cercetaţi stinca de jur împrejur - pe de lături şi 
de sus. N -ar strica să luați şi ceva probe; poate că n -are 
peste tot aceeaşi compoziție. 

Izbi puternic cu ciocanul lui zoologic într -o ieşitură a 
stincii. 

Matveev şi Pavlik, dînd din nou drumul elicelor, porniră 
să plutească încet pe lingă stincă, lovind din cînd în cînd 
în ea cu ciocanele și ridicîndu -se tot mai sus, spre bolta 
tunelului. Deasupra stiîncii se căscau nişte adincituri 
uriaşe: pereţii rotunzi ai tunelului erau zdrobiți şi 
desfigurați. 

Lăsînd ciocanul legat de centură, Pavlik apucă la iuțeală 
ranga şi făcîndu -şi vint, izbi cu toată puterea în gheața 
ce astupa spațiul dintre stincă şi boltă. Dar în aceeaşi 
clipă scoase un strigăt nedumerit şi buimac: 

— Ah!... 

Nimerind în gol, ranga îi scăpă din mină şi lovind stînca, 
dispăru sub bolta de gheaţă, împresurîndu -l pe Pavlik cu 
un nor des de cristale de diamant. 

— Ce ti tot văicăreşti acolo? se auzi vocea lui 
Skvoreşnea, care se opri din spartul stincii. 

— Aicea -i gol! Mi s -a dus ranga înăuntru! Veniți 
încoace! Repede! strigă Pavlik. 

Înălțindu -se repede lingă Pavlik, Skvoreşnea îşi viri 
brațul în spărtura făcută şi, ciocănind cu ranga, încercă 
să afle grosimea stincii. După socotelile lui, nu era mai 
groasă de doi -trei metri. 

O jumătate de oră mai tîrziu, Skvoreşnea aduse probele 
la postul de comandă şi -i raportă căpitanului, în 


prezența locotenentului -major, a oceanografului şi a 
zoologului, observaţiile făcute asupra stîncii. 

Examenul probelor stabili că această stincă, de o 
grosime neînsemnată, e compusă din şisturi cristaline, 
uşor de dislocat sub acţiunea razelor ultrasonore. 

Curînd, plutind încet de tot, submarinul se apropie din 
nou de stincă şi, proptindu -se cu prova în ea, îşi mări 
viteza. 

Căpitanul dădu comandă tunului de la provă: 

— Asupra şisturilor cristaline! Două sute douăzeci de 
mii de kilocicli! Sunet!... Măriţi viteza treptat! 

Stînca se strînse puţin, ca o bucată de lut elastic şi 
compact. La pupă, duzele explodau tot mai des şi mai cu 
putere. Presiunea exercitată de submarin creştea. Cînd 
duzele dezvoltară o presiune corespunzătoare vitezei de 
patru zecimi, spidometrul micrometrie înregistră o 
deplasare de cîțiva centimetri înainte. Submarinul 
începuse să pătrundă în stîncă. Masa compactă, devenită 
clisoasă prin acțiunea tunului ultraacustic, se scurgea în 
jurul provei rotunjite a submarinului. 

Atunci tunului ultrasonor şi presiunii mărite din ce în ce 
i se alătură temperatura. Incandescența corpului 
submarinului se ridică pînă la două mii de grade. La 
această căldură vulcanică, masa clisoasă a stîncii începu 
să se lichefieze tot mai repede şi mai repede, scurgîndu - 
se ca o lavă pe învelişul navei. Presiunea duzelor creştea 
mereu şi, cînd ajunse la şapte zecimi, submarinul 
incandescent înconjurat de o mulțime de scîntei şi stropi 
de foc, sparse peretele stincos şi zvicni deodată într -un 
salt înainte, năpustindu -se în golul de dincolo. Încă o 
clipă şi submarinul s -ar fi izbit cu o viteză uriaşă în zidul 
de gheață care închidea tunelul, dar mersul înapoi cu 
zece zecimi, comandat la timp, îl opri în imediata 
apropiere a zidului. 

Toţi cei de pe navă răsuflară uşurațţi. 

Tunul ultrasonor continua să lucreze din plin, fără 
întrerupere. Incandescența se menținea la temperatura 


de două mii de grade. Cu aceeaşi presiune a duzelor, 
submarinul - înconjurat de nori de aburi, în apa care 
clocotea - continua să -şi croiască drum prin zidul de 
gheață către larg. Orele se scurgeau una după alta, 
carturile la maşini şi aparate se schimbau cu regularitate; 
duduitul puternic și monoton al tunului înfundase ca o 
bucată de vată urechile oamenilor... lată că a şi fost 
străbătută o jumătate din grosimea gheței!.., lată că au 
mai rămas numai treizeci... numai douăzeci de metri de 
străbătut. Încordarea de pe vas creştea mereu. Mai e mult 
oare? Oare totul se va desfăşura bine şi deacum înainte? 
Nu se va mai abate oare vreo nouă nenorocire asupra lor 
acum, „la spartul tirgului"? 

Cînd corpul submarinului pătrunse tot în tunel, şi cînd 
prova atinse o adincime de şaizeci şi cinci de metri - şi 
deci, potrivit calculelor, îl mai separau de libertate numai 
unsprezece metri - un bubuit înfundat zgudui tot 
aisbergul uriaş, de la temelie şi pînă la platoul de la 
suprafață. Prin tunel se rostogoli ecoul unei explozii 
îngrozitoare şi, în aceeaşi clipă, luat parcă de un virtej, 
submarinul făcu un salt uriaş şi se năpusti înainte... 

Abia ţinîndu -se pe picioare, în urma acestui şoc 
neaşteptat, căpitanul îşi aruncă ochii pe ecran şi scoase 
un strigăt de uimire şi bucurie. 

Vălul întunecos, care în tot timpul trecerii acoperise 
ecranul, - fusese smuls; pe cupolă şi pe benzile inferioare 
ale ecranului apăru obişnuita întindere luminată; pe 
ecran treceau cu iuțeală umbre şerpuitoare de peşti şi se 
legănau meduze cu tentaculele atîrnînd ca nişte franjuri. 

Încremenit pentru o clipa de uluială, căpitanul strigă 
deodată tare, cu un glas neobişnuit de sonor: 

— Sîntem în larg! Am ieşit din aisberg! 

Partea submarină a muntelui de gheață, scăldată de 
straturile inferioare relativ calde ale apei, prezenta o serie 
de adincituri, peşteri şi grote, De una din aceste peşteri 
se apropiase submarinul, croindu -şi drum prin zidul de 
gheață. Cind îl mai separau numai trei metri de fundul 


peşterii, presiunea colosală a aburilor din fața vasului a 
sfărimat această barieră, înmuiată întrucîtva de tunul 
ultrasonor, şi submarinul a fost proiectat ca un obuz din 
țeava de tun a tunelului. 

Şelavin voia neapărat să se convingă la fața locului că 
aşa s -au petrecut lucrurile, şi la cererea lui insistentă 
submarinul se întoarse la muntele de gheață. 
Oceanograful ieşi şi cercetă temelia submarină a 
aisbergului, dar nu izbuti să facă această cercetare cu 
minuţiozitatea cu care ar fi vrut s -o facă, pentru că era 
necontenit chemat de pe submarin. 

Cu părere de rău, trebui să renunțe la vastul program 
de lucru pe care savantul îl şi întocmise şi se pregătea să 
-| supună căpitanului spre aprobare. 

Toţi ardeau de nerăbdare, toți voiau să părăsească cît 
mai repede cu putință locul acesta nefericit, să se 
îndepărteze cît mai mult de această sinistră închisoare de 
gheață, în care erau amenințați să rămînă captivi luni 
îndelungate şi chinuitoare. 

De îndată ce platforma basculantă se ridică în urma lui 
Şelavin şi se închiseră bine uşile exterioare ale camerei de 
evacuare - la douăzeci şi unu iulie, ora două dimineața - 
submarinul luă direcția nord şi ca o pasăre care şi -a 
redobindit libertatea, porni cu mare viteză spre 
nemărginitele întinderi ale Oceanului Pacific. 


CAPITOLUL V. TROPICUL CAPRICORNULUI 


Întunecat la față şi îngîndurat, zoologul tocmai ieşea de 
la căpitan, cu care avusese o discuţie îndelungată despre 
apropiatul popas de scurtă durată al submarinului. 
Escala urma să se facă în acel loc al oceanului unde - la 
patruzeci de grade latitudine sudică - curentul rece 
Humboldt, care scaldă țărmurile apusene ale Americii de 
Sud, vine în contact cu apele calde ale curentului 


ecuatorial de sud. 

Întilnindu -l chiar lîngă uşa cabinei căpitanului, zoologul 
îl întrebă pe Gorelov: 

— Ce -ai zice, Feodor Mihailovici, de o mică excursie de 
vreo şase -şapte ore pe fundul oceanului?... N -ai mai luat 
cam de mult aer, dacă pot să mă exprim aşa... Ei, ce zici? 

Pe Gorelov, se vedea bine, îl surprinse propunerea 
neaşteptată a zoologului. În timpul celor trei escale 
precedente, făcute în Oceanul Pacific la întoarcerea din 
Antarctica, au lucrat numai zoologul, Şelavin şi însoțitorii 
lor obişnuiţi - Țoi, Pavlik, Skvoreşnea şi Matveev. Gorelov 
a încercat odată să -şi ofere serviciile, dar zoologul 1 -a 
refuzat în mod politicos, invocînd dispozițiile primite de la 
comandant. Căpitanul - îi spusese zoologul - n -a vrut să 
-i pună la dispoziție pentru lucrările ştiinţifice din afara 
submarinului mai mult de doi oameni din echipaj, şi i -a 
recomandat totodată să -i folosească în primul rînd pe 
Skvoreşnea şi Matveev, în calitatea lor de specialişti 
scafandri. După această tentativă neizbutită Gorelov îşi 
luase gîndul că va mai participa la excursiile submarine. 
Nu era deci de mirare că acuma, cînd i se făcea această 
invitație, Gorelov se pierdu pentru o clipă cu firea. După 
aceea însă se bucură sincer. 

— Îţi mulţumesc foarte mult, Arsen Davidovici, răspunse 
el zimbind. Merg cu cea mai mare plăcere... Am mucezit 
de -a binelea între pereții aceştia rotunzi. 

— Foarte bine! spuse  zoologul. Peste două ore 
submarinul se va opri. Să fii gata. Ne întîlnim în camera 
de evacuare la ora şaisprezece precis. 

Zoologul se îndreptă grăbit pe coridor, spre laboratorul 
său. 

Rămas în loc, Gorelov îl petrecu din ochi, strecurînd 
printre gene o privire rea, tulbure, şi în sfîrşit se îndreptă 
spre cabina lui. 

La ora şaisprezece, submarinul se opri, rămînînd 
suspendat la adîncimea de trei mii de metri, aproape de 
fundul oceanului. În camera de evacuare se adunaseră 


toți participanţii la excursie. Înainte de a -şi pune 
costumele de scafandru, zoologul le ceru celor din grupul 
său, adică lui Gorelov, lui Toi şi Pavlik, să stea tot timpul 
în apropierea lui şi să nu se îndepărteze, deoarece vor 
lucra în mod colectiv. 

Citeva minute mai tirziu, cei şapte scafandri erau gata 
de ieşire. Numai Gorelov şi zoologul mai aveau să -şi 
pună căştile. Exact în clipa în care Krutițki, scafandrul de 
serviciu care îi ajuta pe excursionişti să -şi pună 
costumele, se pregătea tocmai să -i pună casca pe cap 
zoologului, în cameră intrară repede Siomin şi Orehov. 

— Ei, eşti gata? se adresă comisarul lui Krutițki. Avem 
nevoie de dumneata. Căpitanul a ordonat să verificăm 
magazia cu echipament de scufundare. 

— Acuma, tovarăşe comisar, răspunse Krutițki. Mai am 
de pus două căşti, şi gata. 

— Bine, bine, termină liniştit, nu te grăbi. 

Orehov se apropie de Gorelov, examinînd cu curiozitate 
făptura lui înaltă, încătuşată în metal. 

— Ce de lucruri ai la brîu, se miră el, cercetînd cu 
atenție  toporaşul, pumnalul, lanterna manuală de 
rezervă; apoi atinse plasa cu arc pentru prins vietăți mici, 
deschise tabloul de comandă, se uită în toate 
compartimentele lui, sub capac, descheie mănuşile 
electrice, le întinse şi se uită înăuntrul lor. 

— Închipuie -ți, adăugă după aceea, că eu n -am ieşit 
niciodată din submarin! Nu mi -am găsit niciodată timp. 
Gospodăria, fel de fel de mărunțişuri, eliberări de 
materiale, bonuri, chitanțe... Păcat, zău aşa! O să 
terminăm cursa, şi eu tot n -am să mă bălăcesc în 
apşoara oceanului! 

Vorbind, blindul Orehov îi dădu lui Gorelov tircoale, 
cercetindu -i cu atentă bunăvoință din toate părțile 
costumul de scafandru. 

Cu ochii bănuitori, Gorelov îi urmări mîinile care pipăiau 
totul, îi cîntări expresia binevoitoare a feței apoi, într -un 
tîrziu, îi spuse: 


— Dacă ai vrea cu orice chip, ți -ai găsi timp. Şi sînt 
multe lucruri interesante de văzut. 

Krutițki termină echiparea zoologului şi ridicînd casca 
deasupra capului lui Gorelov, i se adresă îngrijitorului: 

— Permiteţi? 

— Poftim, poftim... răspunse pripit Orehov şi zimbi. Dar 
unde -i sacul de excursie al tovarăşului inginer?... Aha, 
uite -l! Interesant. 

Orehov deschise sacul de excursie, scotoci cu o 
curiozitate plină de veselie prin el, scoase din buzunare 
tot felul de accesorii pentru excursie, le cercetă pe rînd şi 
le puse la loc: 

— La astea nu mă mai pricep de loc... Astea ţin de 
partea ştiinţifică... Gata, Krutițki? Hai mai repede. Te 
aşteptăm la magazie. 

Făcînd un gest de salut cu mîinile, comisarul şi Orehov 
ieşiră din cameră. Krutițki mai examină pentru ultima 
oară cu atenţie siluetele îmbrăcate în metal, dădu 
satisfăcut din cap şi ieşi şi el. Un minut mai tîrziu se auzi 
un susur înăbuşit: apa începu să umple camera. 

N -apucară, excursioniştii să se îndepărteze cîțiva 
kilometri de submarin, că Gorelov îi comunică necăjit 
zoologului că i s -a stins lanterna de pe cască. 

— Dă -mi voie, Arsen Davidovici, să mă întorc pe 
submarin şi să repar lanterna. Fără ea, nu risc să vă 
însoțesc. Te rog foarte mult, Arsen Davidovici, să te ocupi 
deocamdată de lucrări pe  -aici, prin preajma 
submarinului. În jumătate de oră sînt înapoi.. Mă reped, 
repar lanterna şi mă întorc. Se poate? 

După o oarecare şovăială, zoologul îi îngădui să plece. 
Chemă submarinul şi comunică, cele întîmplate. Krutiţki 
primi de la postul central dispoziții să prepare camera de 
evacuare pentru primirea lui Gorelov. 

Cincisprezece minute mai tirziu, Gorelov părăsea din 
nou submarinul. Defecţiunea lanternei, din cele mai 
simple, fusese uşor înlăturată; axa butonului de 
aprindere se îndoise, probabil din cauza unei mişcări 


neatente a lui Gorelov, şi se întrerupsese contactul. Cu 
lanterna arzind din nou cu putere, Gorelov ieşi din 
cameră pe platforma basculantă. Dar abia păşi în bezna 
adîncurilor că lumina se stinse din nou. De data asta însă 
Gorelov nu se mai plinse nimănui. Prin întunericul de 
nepătruns porni să ocolească submarinul, abia atingîndu 
-i cu mîna învelişul, şi apropiindu -se de pupă, dibui 
orificiul duzei centrale. Cu băgare de seamă, dindu -şi 
silința să nu atingă cu metalul minecii metalul duzei, 
Gorelov viri brațul în orificiul de evacuare al duzei. Brațul 
se afundă pînă la umăr în camera de combustiune, 
fierbinte încă, şi făcu acolo vreme îndelungată o operaţie 
obositoare. În cele din urmă, cînd Gorelov scoase cu 
aceeaşi băgare de seamă brațul din cameră, ţinea în mînă 
o cutiuță de formă prizmatică. 

După puţină migăleală, Gorelov scoase de pe cutie ceva 
ca o anvelopă metalică, pe care o aruncă în lături, şi 
rămase în mină cu cutiuța pe care o cunoaştem, cutiuța 
cu diferite butoane, proeminențe, de care erau legate 
nişte spiţe lungi, îndoite, şi un ghem de sîrmă subțire. 
Gorelov viri cutiuța într -un buzunar al rucsacului, 
închise buzunarul şi porni îndărăt spre platforma 
basculantă a camerei de evacuare. Aici lanterna se 
aprinse puternic pe casca lui. Chemîndu -l necontenit pe 
zoolog, Gorelov se avîntă în bezna adincurilor, printre 
luminițele multicolore - - care se aprindeau cînd ici, cînd 
colo - ale vieţuitoarelor submarine... 


Cei patru oameni înaintau cu toată iuțeala spre est. 
Excursia se desfăşura fără obişnuita însuflețire şi veselie, 
fără acele risete şi glume, care mai înainte, îi însoțeau 
totdeauna în excursiile ştiinţifice din  adincurile 
oceanului. Pînă şi zglobiul Pavlik lucra în tăcere pe fund, 
mărginindu -se să dea replici scurte şi să pună întrebări 
numai cînd era neapărată nevoie. De data asta, Gorelov 


se simțea înconjurat de o anumită atmosferă de rezervă, 
poate chiar de o oarecare răceală. Urmări cu atenție 
comportarea celorlalți, dar nimic nu -l împiedica să se 
bucure de excursie, mai cu seamă cînd făcea o 
descoperire izbutită. Pe măsură ce timpul trecea, se lăsa 
tot mai mult captivat de vinătoare şi gonea vesel, mai cu 
seamă după peşti, îndepărtindu -se adesea cînd înainte, 
cînd înapoi, cînd în sus, la o distanță atît de mare, încât 
însoțitorii lui îl pierdeau din vedere şi zoologul se vedea 
nevoit să -i aducă aminte că nu trebuie să se abată din 
front. 

— Dacă ai vedea, Arsen Davidovici, ce splendid exemplar 
de Stomias am găsit! N -are apendicele de sub maxilarul 
inferior. 

— Serios?! Interesant, fireşte! răspundea  stăpinit 
zoologul. Te rog totuşi să nu te îndepărtezi. Prea te agiți. 

Dar Gorelov se lăsa pînă într -atîta captivat de 
urmărirea peştilor, încît dispărea mereu în bezna 
submarină, uneori pe timp îndelungat. Şi asta, se vede 
treaba îl neliniştea pînă într -atîta pe zoolog, încît acesta 
se apropie în cele din urmă de oi şi, fără să cupleze 
telefonul, ci apropiindu -şi casca de casca lui, îi spuse: 

— Ţoi, dacă -l vezi că se îndepărtează prea mult, ia -te 
după el... 

Vocea zoologului răsună infundat sub casca lui Țoi. 
Acesta îi răspunse scurt: 

— Bine, Arsen Davidovici. 

Se apropiau de un lanț de munţi submarini: tot mai des 
începură să întilnească coline, depresiuni, dimburi, 
dîmburi cu pante line, şi cîteodată cu povirnişuri abrupte 
de -o parte sau alta. 

În scurtă vreme, una din coline se nimeri să fie între Țoi 
şi Gorelov. 

— Drace! exclamă deodată Gorelov. Ce frumuseţe! Ce 
peşte! Iluminat ca de sărbătoare, nu altceva! 

În faţa lui Gorelov nu se afla nici un peşte, dar, 
ascunzîndu -se după colină, acesta stinse lanterna, opri 


elicea şi se lăsă pe panta colinei, continuînd să 
vorbească: 

— L -am scăpat!... Ba nu... Nu, nu -mi scapi tu, 
frumosule... lar a dispărut!... A stins luminile, 
pezevenghiul! Păcat! Nu -l mai găsesc... Dacă 1 -ai vedea, 
Arsen Davidovici! Un peşte cu totul necunoscut. Absolut 
rotund, cu patru rînduri de luminiţe albastre şi roşii. 

— Ei, ce să -i faci, Feodor Mihailovici, îi răspunse 
zoologul. Întoarce -te... 

— Aha! Uite -l! lar a apărut! îl întrerupse bucuros 
Gorelov, fără să se mişte din loc. Acum nu -l mai scap! 
Mă apropii de el cu lanterna stinsă. Pun eu mina pe 
tine!... 

Văzu în sfîrşit o luminiță albăstruie, tot mai intensă care 
se apropia repede de el. În scurtă vreme desluşi 
dedesubtul lui silueta unui om care străbătea în zig - 
zaguri, cu viteza maximă, spaţiul din preajma colinei. 

După ce lumina trecu mai departe, Gorelov îşi umplu 
sacul cu aer şi se ridică vertiginos cu două sute de metri 
deasupra culmii colinei. Aprinzind apoi lanterna şi 
lansîndu -şi elicea, se avîntă spre est, rostind din cînd în 
cînd cu voce sufocată: 

— Las' că vedem noi!... Nu, nu -mi mai scapi... Vrei să 
mă duci, hai? Umbli să te fofilezi!... Vezi că nu -ți ajută la 
nimic... Degeaba... Aha! Diavol vopsit! lar a dispărut, 
afurisitul!... 

— Lasă -te păgubaş, Feodor Mihailovici... îl sfătui 
zoologul, cu o nuanță de nelinişte în glas. Şi fii mai 
calm... Ce te -ai aprins aşa?... 

Dar Gorelov îl întrerupse: 

— Imediat, Arsen Davidovici... Imediat... Acum pun 
sigur mina pe el... 

În faţa lui apăru un perete înalt şi prăpăstios. Gorelov 
pluti pe lîngă el, ridicîndu -se tot mai sus şi mai sus de la 
fund. La o înălțime de aproape două mii de metri se 
deschise un defileu cu laturile lin înclinate, presărate cu 
stinci şi bolovani acoperiți, cu un strat gros de mil. 


Gorelov se apropie de cea mai mare dintre stincile acestea 
şi se făcu nevăzut, în dosul ei. 

— Unde eşti, Feodor Mihailovici? auzi el în clipa aceea 
vocea plină de nelinişte a zoologului. Te aşteptăm lîngă 
colina care te -a despărțit de Țoi. 

— Viu acum, Arsen Davidovici. Acuma... răspunse 
Gorelov. 

Scoase la iuțeală cutiuța din rucsac, o puse pe un 
bolovan cu suprafața netedă, montă spițele curbe, şi le 
fixă ca pe țepii unui arici, întinse între ele sirma subțire şi 
-i puse un capăt în contact cu butonul mănuşii electrice. 
În timp ce făcea toate acestea, Gorelov vorbea cu 
întreruperi: 

— Plutesc drept spre nord... Mi se pare că m -am abătut 
de la colină spre sud... Acuşi sînt lingă dumneavoastră, 
Arsen Davidovici. Mii de scuze pentruiîntirziere. M -a furat 
pasiunea de vîinător. Nu ştiu de ce, dar nu văd colina... 
Trebuia să fi apărut pînă acum... Curios! O să trebuiască 
să -mi transmiteți relevmente, Arsen Davidovici... 

— Ți -am spus, Feodor Mihailovici, să fii calm! răspunse 
înciudat zoologul. La ce adincime te afli? 

— Trei mii două sute zece metri de la suprafața 
oceanului... răspunse cu un aer vinovat Gorelov, şi în 
clipa următoare decuplă toate telefoanele. 

Apăsă pe unul din butonii cutiuței. O parte a peretelui 
din față se desfăcu, scoțind la iveală o serie de clape mici, 
ca de maşină de scris. În partea de sus a cutiuţei se 
aprinse o ferestruică îngustă, în dosul căreia începu să 
lunece încet banda de hirtie. De sub degetele metalice ale 
lui Gorelov porniră în spaţiu aceste semnale: 

„EZIT... EZIT... Aici INA2... Răspunde, EZIT... EZIT... 
EZIT... Aici INA2..." 

Raportul dură vreo zece minute. Gorelov încetă să 
lucreze cu degetele şi îşi aținti ochii pe banda de hîrtie 
care se desfăşura în fața ferestruicii aparatului. Pe bandă 
se înşirui un rind de puncte şi linioare. Gorelov se 
schimbă la față. Chipul lui exprima ba spaimă, ba 


indignare. Deodată sări în sus şi strigă furios, cu o voce 
sugrumată: 

— Asta nu mai e informație! Nu mă puteți obliga! Asta... 
asta -i prea de tot!... 

Aducîndu -şi aminte că nu -l aude nimeni, se lăsă jos în 
fața aparatului şi, apăsînd nervos cu degetele care nu -l 
mai ascultau pe claviatură, începu să transmită 
răspunsul. Se înşirui iarăşi un rînd de puncte şi linioare. 
Dădu un răspuns, mişcînd degetele cu sfială şi 
nesiguranță. Apoi în dosul ferestruicii apăru un şir scurt 
ca o comandă şi atît. 

Răsuflind din greu, Gorelov închise ochii. Fruntea î se 
acoperise de broboane de sudoare. În lumina difuză a 
lanternei, fața lui căpătase o paloare mortală. Vinele de la 
tîmple îi zvicneau cu putere. 

Citeva clipe mai tirziu se aplecă asupra aparatului, 
formă încet citeva litere şi rămase încremenit lingă 
aparat, cu ochii închişi. 

În cele din urmă se ridică, îndreptindu -şi anevoie un 
picior amorțit, porni elicea cu viteza de zece zecimi, cuplă 
telefonul şi, cu lanterna de pe cască aprinsă, se avintă 
spre vest şi în jos, către fund. 

— Feodor Mihailovici! Feodor Mihailovici! se auzi din 
nou - pentru a cîta oară? - vocea zoologului. Răspunde! 
Unde eşti? Ce -i cu dumneata? 

— Mm! Ce? rosti Gorelov încet, cu voce slabă, venindu - 
şi parcă în fire. Arsen Davidovici, dumneata eşti?... 

— Da -da!... răspunse bucuros zoologul. Unde eşti? De 
ce n -ai răspuns atita timp? 

— Mi... mi s -a făcut rău, răspunse cu aceeaşi voce 
slabă Gorelov... Nu ştiu... Sînt culcat pe o stincă... 
Veneam după relevmentele dumitale... şi deodată... Cred 
că mi -am pierdut cunoştinţa... Acum mă simt mai bine... 
Transmite relevmente, te rog. Vin spre dumneavoastră... 

Din plină viteză, în imediata apropiere a fundului, 
Gorelov zvirli cutiuța în jos, cu toată puterea. Un nouraş 
de mil se ridică arătînd locul unde cutiuța pătrunsese 


adînc şi pentru totdeauna în fundul oceanului. 

— Ţi s -a făcut rău? întrebă din nou zoologul şi adăugă 
ginditor: Hm... Da, îmi pare rău... îmi pare foarte rău... 
Apropie -te de noi. Am să te trimit cu cineva înapoi la 
submarin. Trebuie să te odihneşti. Transmit relevmente. 
Adîncimea e aceeaşi? Bine. Aceeaşi direcție... 

Cinci minute mai tîrziu, Gorelov se afla pe colină, alături 
de zoolog, ascultîndu -i mustrarea şi căutînd fără prea 
multă convingere să se dezvinovățească. 

— Acum trebuie să mai transmit relevmente lui Pavlik şi 
lui Ţoi! spuse cu vădită ciudă zoologul. I -am trimis în 
căutarea dumitale. Cît timp am pierdut degeaba! De trei 
ceasuri sîntem plecați de pe submarin şi n -am cules mai 
nimic! 

Curînd după aceea apăru din bezna apelor lumina lui 
Pavlik, iar după alte cîteva minute se ivi şi Ţoi. Amindoi 
se lăsară în tăcere pe colină lîngă zoolog, fără să -şi arate 
cum ar fi fost firesc cu nici un sunet, nici cu vreun gest, 
bucuria că văd tovarăşul dispărut şi regăsit. 

Cînd Gorelov şi oi, pe care zoologul îl trimise să -l 
însoțească pînă la submarin, se făcură nevăzuțţi, Pavlik îşi 
lipi casca de aceea a zoologului şi -i zise emoţionat şi 
pripit: 

— Am plutit cu lanterna stinsă în zig -zaguri, tot mai 
sus, spre est. La adîncimea de o mie cinci sute de metri 
am văzut o luminiță. Gonea repede în jos, spre vest. M - 
am apropiat şi l -am recunoscut. Apoi l -am urmărit şi mi 
s -a părut că a aruncat ceva pe fund, deşi n -aş putea 
spune cu siguranţă... Eram departe... 

După ce -l conduse pe Gorelov la submarin, Ţoi se 
întoarse la zoolog şi lucrară toți trei pînă la sfirşitul 
excursiei. După vreo patru ore se întoarseră cu toţii pe 
submarin. Zoologul se duse la Gorelov să -l vadă, aşa 
cum îi cereau îndatoririle lui de medic, iar Ţoi şi Pavlik se 
îndreptară repede spre cabina comisarului, unde îl găsiră 
şi pe Orehov. 

— Ei? întrebă Ţoi nerăbdător, încă din prag. 


— Ce să fie? răspunse posac şi în silă Orehov. Nimic!... 
Nici cînd a plecat n -avea nimic... N -ai încurcat -o 
cumva, puştiule? se adresă el lui Pavlik. 

Pavlik se uita fisticit cînd la Orehov, cînd la Țoi. 

— Dar în definitiv cum stau lucrurile? întrebă Ţoi. Chiar 
n -ați găsit nimic? Nimic?! 

— Nimic. O simplă cutiuță de tinichea cu piese de 
schimb pentru maşina de scris. Atita tot, tovarăşe 
Sherlock Holmes! După o clipă de tăcere, Orehov adăugă 
înciudat: Căpitanul se simte cît se poate de prost; se teme 
să nu se fi pripit S -ar putea să bage de seamă că -l 
bănuim şi să -l speriem prematur. Zice că Pavlik e un 
copil încă, poate s -o fi înşelat. Noi însă am susținut că 
trebuie să ne convingem numaidecit, şi am intrat în 
cabina lui... Acum îmi pare şi mie rău... 

— Cum era să mă înşel? ripostă Pavlik cu vocea 
tremurînd de ofensa care i se adusele. De tinichea! Doar 
am ţinut cutiuța în mînă... Era grea, foarte grea... 

— O fi avut apă într -însa? 

— Nu! Nu se poate! izbucni cu miînie Ţoi. Pavlik ă spus 
adevărul. Adevărul! O cutiuţă de tinichea ar fi fost strivită 
de presiunea apei... O să vă convingeți şi dumneavoastră 
pe urmă. Numai să nu fie prea tirziu! 

— Nu te necăji, Toi, interveni calm comisarul, care şedea 
pe pat. Sînt în totul de acord cu dumneata. Să nu -l 
slăbim din ochi. De data asta ne -a dus. Dar nu -i nimic! 
Mult n -o să -i mai meargă. Vedem noi cine ride la urmă! 


A doua zi, la 25 iulie, orele 11, „Pioner" porni spre nord 
vest. Drumul ducea acum spre țărmurile patriei, 
străbătind  uriaşele întinderi ale marelui ocean. 
Submarinul mergea aci încetinind, aci accelerînd viteza, 
aci ridicîndu -se în straturile superioare, luminoase, ale 
oceanului (oprindu -se uneori, ca să -i dea posibilitatea 
lui Sidler să schițeze bogata faună subtropicală a mării), 


aci coborînd în adincul oceanului, mai cu seamă pentru a 
-i îngădui lui Şelavin să -şi procure materialele hidrofizice 
de care avea nevoie. 

Cu cît submarinul se apropia mai mult de Tropicul 
Capricornului şi pătrundea în regiunea marelui briu de 
corali care încinge la tropice oceanele globului pămîntesc, 
cu atit se arăta mai variată şi mai pitorească fauna apelor 
de suprafață. Aici, în aceste nemărginite întinderi pustii 
ale oceanului, simțindu -se mai în siguranță „Pioner" se 
ridica adeseori şi, străjuit de cercetaşii infraroşii, plutea 
vreme îndelungată la numai cîțiva metri de la suprafața 
apei. 

Din dosul storurilor interioare date la o parte, zoologul, 
Toi, Sidler şi Pavlik admirau de multă vreme, prin geamul 
laboratorului, nenumăratele viețuitoare ce mişunau prin 
apele luminoase, pătrunse de razele soarelui. Observatorii 
întîimpinau cu exclamațţii pline de admirație micile cîrduri 
de scrumbii zglobii şi cu botul rotund, cu spatele înmuiat 
parcă în purpură strălucitoare şi cu cozile galben -aurii; 
velierii lungi de vreo cinci metri, cu aripioara dorsală 
uriaşă, întinsă ca o pinză pe numeroase catarge şi cu 
botul lung şi ascuțit ca un plisc de cocor, boniţii care -l 
încîntau pe Sidler cu bogăţia de nuanțe verzi şi roşii pe 
spate şi pe coaste, pe un fond albăstrui ca oţelul; 
ostracideele  încătuşate într -o  cuirasă imobilă, 
anchilozată; chaetognatele asemeni unor dirijabile, cu 
boturile ca nişte trompe scurte şi cu felurite dungi şi pete 
pestrițe, multicolore; scorpenii de un roşu singeriu, cu 
dungi negre şi cu ace lungi, care îi făceau să pară mai 
degrabă un soi de arici de mare decit peşti; buzili vărgațţi, 
cu buzele groase şi cărnoase, împodobiți cu splendide 
dungi albastre, pe fondul roşiatic al corpului, precum şi 
cei dințați, strălucind ca un curcubeu luminos; peştii - 
papagali de o culoare violet -roşie... 

Printre aceste culori vii şi forme uluitoare, adesea 
neaşteptate, pluteau liniştit, ca nişte paraşute cu sforile 
libere fizalii, pulsau meduze cu şuvițe de tentacule 


galbene şi altele mai mici, de culoarea carminului, cîrduri 
de velele de o minunată culoare ultramarină. 

— Probabil că trecem pe lingă un banc de corali, spuse 
zoologul, abia prididind să identifice vietăţile care 
încinseseră hora aceasta  multicoloră. Numai în 
apropierea desişurilor de corali se pot întilni aceşti peşti, 
împodobiți de natură cu atita dărnicie, ba chiar cu risipă. 

Deodată tot acest haos de culori şi forme dispăru suflat 
parcă de vînt. În faţa geamului se arătă un cârd de delfini 
negri, care încercuiră submarinul şi -l însoțiră multă 
vreme, zbenguindu -se şi afundîndu -se. 

O clipă mai tirziu, în lumina verzuie a amuregeului, îşi 
făcu apariţia, în preajma submarinului, un peşte nu prea 
mare, foarte sprinten, de culoare albăstrui -argintie, 
încins cu cinci dungi de un albastru închis. Abia apăru 
acest peşte, că delfinii se smuciră în lături şi dispărură 
numaidecit. 

— Peştişorul ăsta să -i fi speriat oare pe delfini? se miră 
Pavlik. 

— Nu, îi răspunse zoologul. Dar e un peşte -pilot. 
Prezenţa lui indică apropierea unui rechin. 

Peştele -pilot pluti cu dibăcie pe lingă submarin, 
cercetîindu -l parcă din toate părțile, dispăru apoi cu 
repeziciune, pentru cîteva clipe, şi curînd se întoarse din 
nou. În urma lui se desprinse maiestuos din întuneric un 
rechin uriaş, de vreo cinci metri. Rechinul se apropie 
încet de geam, arătindu -şi ochii mici, inexpresivi, şi gura 
mare, arcuită, cu o mulțime de dinți. 

— E mai plăcut să te uiţi la el de -aici decit de pe 
spinarea unui caşalot... Br -r! glumi Pavlik amar şi se 
cutremură aducîndu -şi aminte prin cîte trecuse atunci. 

Rechinul se întoarse pe o coastă şi îşi arătă pintecul 
albicios. 

Peştele -pilot, care se rotise tot timpul în jurul botului 
rechinului, începu deodată să dea semne de nelinişte. 
Zwicnea agitat încoace şi încolo, dispărea în față şi se 
întorcea din nou la netulburatul său stăpîn, mai -mai să - 


l izbească cu coada peste pîntec. Şi iată că, în cele din 
urmă, molipsit parcă de neliniştea pilotului, rechinul se 
smuci deodată, se întoarse şi se făcu nevăzut, izbind cu 
coada lui uriaşă atit de puternic în geam, încît oamenii 
aflați înăuntru, luaţi prin surprindere, se feriră speriați. 

După ce acest peşte hrăpăreț, care vira groaza în toți 
lăsă liber locul din fața geamului, spaţiul din apropierea 
submarinului rămase pustiu şi niciuna din viețuitoarele 
mării nu -şi mai făcu apariția. 

— Curios! Poate oare un rechin să sperie vietățile pe o 
distanță atît de mare? Nu mai văd nici un peştişor... se 
miră Sidler. 

— E într -adevăr ciudat. Dar uite că şi apa s -a 
întunecat... e parcă mai cenușie... îi răspunse zoologul, 
apropiindu -şi fața de metalul transparent al ferestrei şi 
uitîndu -se țintă în apă. 

— Hm... În apă pluteşte o masă de particule foarte 
mici... Cum or fi ajuns aici? 

Deodată Țoi ridică prevenitor un deget: 

— Sst! Arsen Davidovici! Auziţi?! 

Toţi încremeniră, trăgînd cu urechea în liniştea care se 
lăsase. 

Prin zgomotul obişnuit - abia simţit în laborator - al 
maşinilor, se auzeau de undeva de departe nişte 
bubuituri înfundate şi nedesluşite, însoțite de un uruit 
uniform. 

„Pioner” mergea cu viteza de patru zecimi, şi cu cît 
înainta mai mult, cu atît se întunecau mai mult 
adîncurile, cu atît se auzeau mai desluşit izbiturile şi 
bubuiturile acelea îndepărtate. 

— Ce o fi asta? întrebă Sidler alarmat, în şoaptă. 

Nimeni nu -i răspunse. Toţi ascultau cu atenţie sunetele 
misterioase, pornite din  adîncurile oceanului. În 
întunericul tot mai adînc al apelor treceau prin fața 
geamului umbre vagi de peşti nemişcaţi, cu aripioarele 
lăsate în jos, fără viață, broaşte țestoase cu capetele 
atîrnînd neputincioase de giturile lungi. 


— Sînt morți! exclamă zoologul, apropiindu -se din nou 
de geam şi cercetînd apele tot mai întunecate, în care se 
vedeau zburînd în sus umbrele unor bulgări negri. Piatră 
spongioasă şi cenuşă! exclamă el. A erupt un vulcan 
submarin! 

Între timp, submarinul îşi încetinise viteza, înaintînd cu 
băgare de seamă. 

— La postul central de comandă au observat -o probabil 
de mult, spuse Ţoi. Ar fi păcat dacă ar ordona căpitanul 
să ne îndepărtăm... N -am putea urmări un fenomen atât 
de rar! 

— Nu cred, replică zimbind zoologul. Probabil că Ivan 
Stepanovici se şi află la postul central şi n -o să lase el să 
-i scape o asemenea ocazie. 

Deşi bubuiturile submarine se auzeau tot mai tare, 
submarinul nu -şi schimbă cursul şi nici nu opri. Curînd 
pe lingă bubuiturile amenințătoare de pină atunci 
răsunară şi alte sunete: se auziră nişte lovituri mărunte, 
tot mai intense, în învelişul vasului, ca o grindină care 
cade pe un acoperiş de tablă. Dinspre fund țişneau în sus 
o mulțime deasă de bulgări, unii mărunți, alții mai mari, 
învăluiți în nouraşi de aburi. 

— Asta ce -o mai fi? întrebă Pavlik. 

— Bucăţi de piatră spongioasă fierbinte, aruncate de 
vulcan, îl lămuri zoologul. Sînt mai uşoare ca apa şi caută 
să iasă la suprafața oceanului. Cînd se produc asemenea 
erupții, marea se acoperă uneori pe mulți kilometri de jur 
-împrejur cu un strat gros de piatră spongioasă şi cenuşă 
vulcanică. 

Vasele de suprafață evită de obicei locurile unde se pot 
produce erupții submarine, ținiîndu -se departe de orice 
pericol. 

lată de ce, continuînd să înainteze încet, „Pioner" începu 
să se ridice la suprafață, nemaitemîndu -se - se vede 
treaba - că va fi văzut de ochi străini şi curioşi. De altfel 
în scurtă vreme submarinul îşi opri ascensiunea, 
deoarece aproape de suprafața oceanului întilni un strat 


de piatră spongioasă şi de cenuşă care oprea cu 
desăvirşire lumina zilei să pătrundă chiar în straturile de 
sus ale apei. Cîteva minute mai tirziu, „Pioner” porni din 
nou să se afunde, înaintînd în beznă. Izbiturile puternice, 
însoțite de bubuituri prelungi, păreau că se aud acum 
aproape de tot de submarin. Grindina de piatră 
spongioasă izbea tot mai des şi mai cu putere în învelişul 
vasului. 

Submarinul continua să se afunde. 

— Fiți pe pace, spuse zoologul, frecîndu -şi satisfăcut 
mîinile, fără să -şi ia ochii de la geam. V -am spus eu că 
nu lasă el, Ivan Stepanovici, să -i scape o ocazie ca asta. 
Submarinul se apropie de vulcan. Foarte interesant! 
Extrem de interesant! 

— Dar nu -i periculos? întrebă Sidler. 

— Are căpitanul grijă de asta. Fii liniştit. 

În laborator era întuneric beznă, dar zoologul îl opri pe 
Sidler, care voia să aprindă lumina: 

— Stai, n -aprinde încă, îi spuse el tare, dindu -şi silința 
să acopere zgomotul bubuiturilor. Curînd ai să vezi un 
spectacol feeric în bezna asta submarină! Numai dacă n - 
o schimba căpitanul direcția. 

Submarinul continua cu perseverență şi cu băgare de 
seamă să coboare diagonal în adînc. Apucase să coboare 
la cel puţin două mii de metri sub nivelul mării, cînd 
deodată coti brusc spre dreapta. 

Departe, în adîncuri, lateral față de vas, se aprinse o 
uriaşă lumină stacojie. Din mijlocul acestei lumini 
țişneau în sus, cînd izolate, cînd ca jeturile unui havuz de 
foc, nişte uriaşe dire incandescente care, înconjurate 
pentru o clipă de nouraşi trandafirii de aburi, explodau ca 
nişte artificii, desfăcîndu -se în mărunte scîntei roşii, ce 
cădeau ca un roi de meteoriți sîngerii. 

Submarinul se rotea încet în jurul vulcanului care 
erupea, apropiindu -se cu băgare de seamă de el, pe linia 
unei uriaşe spirale care se micşora mereu. O lumină 
stacojie începu să pătrundă prin geam în laborator, 


aruncînd pe fețele oamenilor nemişcați culori şi umbre 
fantastice. Lumina, din ce în ce mai puternică, se 
transformă din stacojiu în roşu, apoi căpătă o nuanţă 
galben -portocalie. Apoi, în mijlocul ei - prin norii deşi de 
aburi - se contură o pată de un galben deschis, cu o rețea 
de scurte tentacule risipite de jur -imprejur, galbene şi cu 
capetele stacojii. 

— Lava erupe şi se răceşte pe versanții vulcanului! îi 
strigă printre bubuituri zoologul lui Pavlik. Se naşte o 
insulă. Sub ochii noştri se ridică o nouă insulă vulcanică! 
Pricepi? Zoologul era de -a dreptul extaziat. 

După ce se mai roti vreo jumătate de oră în jurul 
vulcanului care erupea neobosit, „Pioner” porni din nou 
spre nord -vest şi în scurtă vreme lăsă în urmă adîncurile 
mării, care năşteau un nou teritoriu, în crunta încleştare 
dintre foc şi apă. 

Curînd submarinul ajunse în straturile superioare, şi 
Sidler putu din nou să -şi continue lucrul întrerupt. 
Multă vreme după aceea, atit Sidler cit şi toți cei care se 
aflau în laborator discutară cu aprindere, împărtăşindu - 
şi impresiile, precum şi gîndurile excitate de titanicul 
tablou, de minunata privelişte căreia îi fuseseră martori 
în ultimele ore. 

Dar de bună seamă că nu numai ei, ci toți cei de pe 
submarin erau extrem de tulburați de această întîmplare. 
Gorelov, în orice caz, umbla încoace şi încolo, într -o stare 
de surescitare greu de stăpinit, pe coridorul părții 
superioare, locuibile, a submarinului, prin fața uşii puţin 
întredeschise a postului central de comandă, care se 
golise între timp: plecaseră în cabinele lor şi căpitanul, şi 
locotenentul -major Bogrov, care conduseseră în condiții 
grele şi primejdioase submarinul în jurul vulcanului; 
plecase şi Şelavin, care urmărise de -acolo erupția 
vulcanului. Rămăsese de cart numai locotenentul 
Kravţov. Locotenentul tocmai ridicase la suprafața 
oceanului unul din cercetaşii infraroşii şi se pregătea „să 
prindă soarele" cu ajutorul lui, ca să determine 


coordonatele exacte ale vulcanului submarin şi ale 
viitoarei insule. 

De îndată ce locotenentul termină calculele, Gorelov 
intră în cabină, zimbitor şi vioi. 

— Ce zici, Iuri Pavlovici? se adresă el vesel 
locotenentului. Minunată privelişte! Pur şi simplu nu -mi 
puteam lua ochii de la ea! 

— Da, Feodor Mihailovici, splendidă privelişte! răspunse 
locotenentul. Artificierul Pluton rămîne totuşi neîntrecut. 
Un moment numai, să trec în registru coordonatele... 

— Bine zis „artificierul Pluton"! rise Gorelov. Apropo, ce 
coordonate are vulcanul? 

— Treizeci de grade, douăzeci şi două de minute şi 
optsprezece secunde latitudine sudică şi o sută treizeci de 
grade, douăsprezece minute, treizeci şi cinci secunde 
longitudine vestică, răspunse locotenentul, închizind cu 
putere registrul. 

— Serios? se miră bucuros, Gorelov. Asta înseamnă că 
sintem aproape de tropic! Ce crezi, cînd ajungem acolo? 

— Dacă nu facem nici o escală şi ţinem viteza obişnuită 
de opt zecimi spre nord -vest, trecem cu siguranță 
tropicul peste opt ore: mîine, douăzeci şi nouă iulie, la 
orele patru. Absolut precis!... Dar ia spune, Feodor 
Mihailovici, exclamă locotenentul, uitîndu -se din cînd în 
cînd la ecran şi urmărind becurile de semnalizare de pe 
tabloul de comandă. Ai observat fintîna aceea arteziană 
din pietre incandescente, care s -a înălțat la început într - 
o coloană groasă şi s -a despărțit pe urmă în patru 
şuvoaie? A fost un tablou feeric! Ca un palmier uriaş cu 
patru crengi roşiatice la virf, aplecate în jos. Nici un 
artificier n -ar putea realiza un asemenea foc bengal! 

Gorelov împărtăşi vreme de cîteva minute exclamațiile 
admirative ale locotenentului, apoi se arătă deodată 
grăbit şi invocînd o treabă urgentă, ieşi iute din cabină. 

Pe coridor era linişte şi pustiu. Gorelov se apropie de 
chepengul din capătul coridorului, dădu să păşească pe 
scara în spirală, dar se opri şi rămase pe gînduri. Faţa lui 


exprima o stare de extremă surescitare. Şovăi cîteva clipe, 
cu ochii ațintiți în podea, apoi tresări, se întoarse brusc, 
reveni pe coridor şi se îndreptă repede spre cabina lui. 

— Aşa nu se poate... Trebuie să mă odihnesc, trebuie să 
capăt noi puteri, bolborosi el. 

După ce se dezbrăcă, stinse lumina şi se întinse în pat, 
dar nu putu multă vreme să adoarmă. Mereu gemea prin 
întuneric. Se tot zvîrcoli, pină ce în cele din urmă îl prinse 
somnul. Dormi greu, neliniştit, dar peste patru ore se 
trezi totuşi destul de înviorat. După ce se spălă şi se 
îmbrăcă, se simți cu adevărat bine. Peste două ore îi 
venea rindul să facă de cart; Romeiko era bolnav, şi 
Gorelov îl lăsase cu plăcere liber pe timp de două zile, 
luînd asupră -şi şi atribuţiile lui. Gorelov ieşi din cabină 
şi intră în sala de mese. Bău o ceaşcă de cacao, luă o 
gustare zdravănă şi se uită la ceas. Era ora zero şi 
cincisprezece minute: începutul zilei de douăzeci şi nouă 
iulie; mai avea cincisprezece minute pină la schimbarea 
cartului în secția de maşini. Gorelov ieşi din sala de mese 
şi se îndreptă spre postul central de comandă. Cînd se 
apropie, întoarse capul: pe coridor nu era nimeni. Trăgînd 
uşor uşa în lături, Gorelov o întredeschise, îşi vîri capul 
în crăpătura îngustă şi zimbi mulțumit: aşa cum se 
aşteptase, de cart era tot locotenentul Kravţov. 

— Bună seara, Iuri Pavlovici! Ai şi intrat de cart? 

— Da. Adineauri | -am schimbat pe locotenentul major. 

— Cum mergem? 

— Perfect. Direct spre nord -vest. 

— Salut din toată inima această direcție. Nu pot să 
exprim cît de dor îmi e de casă! 

— Parcă numai dumitale?... 

— Cînd vom fi dincolo de ecuator, o să pot spune că am 
ajuns acasă. Mai e mult pînă la tropic? 

Locotenentul se uită la ceas: 

— Exact peste trei ore o să fim acolo. 

Gorelov îşi aruncă şi el privirea pe ceas: 

— Ei, la revedere! Mă duc să -l schimb pe Koziriov, că 


Romeiko e bolnav. 

— La revedere, Feodor Mihailovici! 

După ce îl lăsă pe Koziriov să plece, Gorelov dădu o raită 
prin toate compartimentele şi camerele aflate în grija lui. 
În camera baloanelor de hidrogen zăbovi mai mult. Unul 
din baloane funcționa; pompa lui, pe o ţeavă cotită, mîna 
gazul spre duze. Gorelov pregăti pentru funcţionare şi 
balonul vecin, neavînd - se vede treaba - prea mare 
încredere în comutatorul automat. Făcu acelaşi lucru şi 
în camera învecinată a baloanelor de oxigen. Scoțind din 
buzunar o cutiuță şi luînd de pe perete un sac închis 
ermetic şi cîteva scule, Gorelov îşi puse masca de gaze şi 
mănuşile de azbest şi intră în camera conductelor de 
gaze. Aici, strecurindu -se prin mulțimea de ţevi fierbinți 
spre peretele din stînga, Gorelov se ocupă de sistemul de 
semnalizare. Acoperi semnalizatorul de presiune a gazelor 
cu cutiuța pe care o adusese şi, scoțind din sac o fişie de 
cauciuc moale, o fixă pe marginile cutiei, înainte de a o 
închide. Cuprinzind strîns garnitura moale, capacul 
închise ermetic cutia în care se afla semnalizatorul. Aerul 
camerei, rămas în cutie, îşi va păstra neschimbată 
compoziția şi presiunea normală. Orice schimbări s -ar 
produce de acum încolo în cameră, semnalizatorul închis 
în cutie va transmite pe tabloul de comandă al postului 
central numai semnale liniştitoare. 

După ce termină această operaţie migăloasă, Gorelov 
scoase din buzunar o altă cutiuță metalică, plată de care 
era fixat un ghem de fire subțiri. Pe o latură a cutiuţei se 
vedea, în dosul unui geam, un cadran de ceas cu două 
ace. Din cutiuță se auzea tic -tacul uniform al unui 
ceasornic. Gorelov apăsă pe un buton de pe muchia 
îngustă a cutiuței şi desfăcu grijuliu capacul. Sub capac 
se afla un aparat simplu ca la vechile brichete cu 
benzină: un fitil îmbibat cu benzină, iar lîngă el o rotiță 
zgrunțuroasă care se rotea deasupra unei pietricele de 
cremene. Gorelov întoarse ceasornicul şi puse acele la ora 
patru şi cincisprezece minute. După aceea aşeză bricheta 


la loc în cutia în care se afla semnalizatorul, şi cu 
ajutorul unor fire o puse în contact cu dulăpiorul de 
acumulatoare al rețelei independente de iluminare. Cînd 
termină şi asta, Gorelov ieşi din cameră. 

Răsuflînd din greu şi ştergîndu -şi sudoarea de pe 
frunte, se aşeză pe un scaun într -un ungher, lingă 
baloane, şi se uită la ceas.Acele arătau orele trei şi 
treizeci de minute. Mai stătu puţin, apoi se ridică şi 
începu să umble repede prin spațiul îngust dintre 
baloane; se aşeză din nou, dar n -avea astîmpăr, şi un 
minut mai tîrziu sări iarăşi în picioare şi îşi reluă mersul 
prin cameră, uitindu -se tot mereu la ceas. La patru fără 
zece, Gorelov se repezi la butonul care deschidea uşa spre 
camera conductelor de gaze, desşurubă capacul de 
porțelan al butonului, rupse plăcile de contact de sub 
buton şi înşurubă la loc capul de porțelan. Apoi se repezi 
la un balon de oxigen dinainte pregătit, desşurubat de 
conducta de gaze. Oxigenul țişni în cameră. Făcu acelaşi 
lucru şi cu un balon de hidrogen din camera învecinată, 
apoi se aşeză pe scaun, îşi ridică mîna cu ceasul la ochi şi 
urmări cu încordare mişcarea acelor pe cadran. Exact la 
ora patru, sări de pe scaun şi închise robinetele 
baloanelor care alimentau duzele cu gaze. Duzele încetară 
să funcționeze. Submarinul înainta acum numai în 
virtutea inerției. 

Alb la față şi tulburat, Gorelov ieşi, închise uşa în urma 
lui şi grăbit, porni prin compartimentele şi camerele 
secției de maşini, urcă scara în spirală şi se îndreptă spre 
postul de comandă. 

— Iuri Pavlovici! se adresă el, răsuflînd din greu, 
locotenentului Kravţov, care neliniştit se pregătea să 
cheme pe cineva la telefon. Iuri Pavlovici, duzele s -au 
oprit! E ceva cu ele. Şi -a virit coada aici artificierul 
dumitale, lua -l -ar dracu' să -l ia! Probabil că s -au 
îmbicsit camerele de ardere cu piatră spongioasă şi 
cenuşă. Dă -mi repede un permis de ieşire din submarin. 
Trebuie să le curăț imediat. 


— A, asta e! exclamă locotenentul. Nu puteam pricepe ce 
s -a întîmplat. Mă pregăteam tocmai să -l trezesc pe 
căpitan... 

— Dă -mi mai repede permisul! Fiecare minut e prețios! 
Se string gaze acolo şi n -au pe unde să iasă! S -ar putea 
produce o explozie! Mai repede, Iuri Pavlovici! Mai repede! 
Îl chemi pe urmă pe căpitan... 

Tulburarea lui Gorelov îl cuprinsese şi pe locotenent. 
Acesta scrise repede un permis şi i -l dădu lui Gorelov. 

Un minut mai tîrziu, Gorelov se şi afla lingă camera de 
evacuare. 

— Iute, tovarăşe Krutițki! se adresă el scafandrului de 
cart, arătindu -i permisul. E o avarie la duze! 

— Am înțeles, tovarăşe inginer! spuse Krutițki, 
repezindu -se la costumele de scafandru. 

— Oxigenul, alimentaţia,, acumulatoarele, sînt puse la 
punct? întrebă repede, Gorelov, îmbrăcîndu -se. 

— Acum sînt totdeauna puse la punct, tovarăşe inginer! 
răspunse Krutițki. Avem noi grijă de asta... 

Oricît de repede se umplea cu apa din exterior camera 
de evacuare, Gorelov nu mai putea să stea locului de 
nerăbdare. În cele din urmă se deschise uşa, largă ca o 
poartă, se lăsă platforma basculantă, şi Gorelov se repezi 
cu viteza de zece zecimi în bezna apelor. Dar cînd ajunse 
la vreo două sute de metri de submarin opri elicea şi se 
întoarse cu fața spre submarin. După cîteva clipe răsună 
o explozie asurzitoare, un snop lung şi luminos de flăcări 
izbucni în beznă, şi în lumina exploziei, înconjurată de un 
nor de aburi, umbra uriaşă a submarinului se arătă 
pentru o clipă în fața ochilor lui Gorelov şi dispăru, 
afundîndu -se cu prova în jos, în adiîncurile întunecate ale 
oceanului. 


CAPITOLUL VI. PE BORDUL CRUCIŞĂTORULUI 


Soarele tropical trecuse de mult de la zenit, dar dogorea 
cu aceeaşi putere. Cerul era senin, şi deasupra oceanului 
bătea un vînt slab, stîrnind puţin apele. 

De douăsprezece ore gonea Gorelov cu o viteză nebună 
printre valuri, cercetind în van, cu deznădejde în ochi, 
orizontul pustiu. 

Se  înăbuşea în costumul de scafandru. Casca 
transparentă într -atît se încinsese, încît de cîte ori o 
atingea cu fruntea sau cu obrazul, simțea că se frige. Din 
cînd în cînd, istovit de zăpuşeală, ca să nu -şi piardă 
cunoştinţa se afunda în adincurile răcoroase, unde se 
înviora şi îşi mai venea puțin în fire, apoi - pornind elicea 
cu zece zecimi - se ridica drept în sus din viteză, țişnea 
deasupra oceanului, ca să -l cerceteze într -o clipită de jur 
-împrejur, după care continua să rătăcească din nou la 
nesfirşit printre valurile care -l biciuiau. În cele 
douăsprezece ceasuri de cînd a izbucnit explozia şi de 
cînd a dispărut submarinul în viitoarea apelor, el - rămas 
singur - a străbătut în lung şi în lat întinderile oceanului, 
parcurgînd multe sute de kilometri. Treceau ore 
chinuitoare în deplasarea febrilă cînd spre nord, cînd spre 
sud, cînd spre est. Îl chinuia foamea şi setea, dar gîndul 
la cacaoa fierbinte îi făcea o scirbă cumplită, iar în 
celălalt termos abia îi mai rămăsese puțină apă. O să -i 
mai ajungă oare pentru multă vreme? Şi -a irosit cu prea 
multă uşurinţă rezerva. Zăpuşeala din costumul de 
scafandru îl istoveşte... îşi simte capul... ca într -o ceață 
fierbinte; gîndurile i se încilcesc... Trebuie să se afunde 
mai des... Dar dacă tocmai în acele minute apare la 
orizont ceea ce caută?!... Nu, asta ar fi îngrozitor!... 
Trebuie să caute... să caute necontenit... să se afle la 
vedere... la suprafață... 

Şi Gorelov îşi continua goana vijelioasă, sub soarele care 
dogorea nepăsător. Dar oricît era de cumplită arşița zilei, 
Gorelov se cutremura şi simțea că i se opreşte inima de 
spaimă cînd urmărea drumul soarelui spre apus: cîtă 
vreme mai revărsa înjur lumina lui orbitoare, mai putea 


spera; noaptea însă ar aduce cu sine pieirea. Gorelov nu 
trăgea nădejde să mai rămînă în viață peste noapte: se va 
epuiza energia din acumulatoare şi - mai cu seamă - nu -i 
va ajunge oxigenul. Nici chiar oxigenul lichid. Şi atunci, 
va veni moartea, rapidă şi inevitabilă. Poate, numai dacă 
s -ar opri vîntul şi s -ar linişti oceanul... Dar şi în acest 
caz va rămîne fără energie electrică, va fi condamnat să 
stea nemişcat. Nu va putea căuta... 

Capul îi ardea, buzele i se lipeau de sete... Gorelov trase 
o înghițitură mică de apă, se afundă cîteva zeci de metri 
şi de îndată ce simți prospeţia şi răcoarea adincurilor, se 
avîntă din nou către suprafață. Ţişnind deasupra apelor 
numai pentru o clipă,cercetă cu ochii lacomi orizontul 
pustiu, ca şi mai înainte, şi coti brusc de la vest spre 
nord, de -a curmezişul valurilor. Acum valurile îi 
acopereau necontenit casca; era nevoit să plutească 
aproape fără să vadă nimic în jurul lui, şi asta îl silea să 
se afunde şi să sară din apă des, pentru a cerceta 
împrejurimile. E adevărat că nu i se mai încingea casca şi 
-i era mai uşor să suporte arşița, dar îl chinuia faptul că 
plutind aşa orbeşte, nu vede nimic... 

Soarele cobora mereu, cu încăpăținare, spre asfințit. 

Pînă la apusul lui mai erau numai patru ore. Patru ore 
scurte şi apoi - întunericul! La tropice nu e amurg; ziua 
se preface aproape numaidecit în noapte. Ce se va 
întimpla cu el? Va rezista oare acestei nopți? Sau îl 
aşteaptă moartea? Şi atunci, de ce toate astea? Ce rost a 
avut acest lanţ de crime, de trădări? Pentru ce a sacrificat 
el douăzeci şi şase de oameni?... Anna! Anna!... Îi apăru 
aievea parcă în față chipul ei frumos şi plin de aroganță. 
De ce n -a dus -o atunci imediat la el în patrie? Blestemat 
bătrîn! Afurisitul de Maeda! L -a încărcat cu aur... şi eli - 
a semnat chitanță după chitanţă... Anna era însetată de 
distracţii, de toalete, de o viață bogată şi largă... De o 
viață de trindăvie!... Nu, ea n -ar fi mers cu el în patrie... 
Acolo trebuie să munceşti. Anna! Anna! O iubea. Nu se 
putea despărți de ea... Ştie ea, oare, unde -i el acum?...Că 


moare pentru ea?... Pentru ce, pentru ce toate astea?... 

Gorelov se uita cu ochii ficşi înainte, prin valurile care îi 
biciuiau casca şi prin spuma lor în clocot, vedea ridicîndu 
-se din bezna adincurilor, ca nişte fantome, siluetele şi 
chipurile unor oameni plini de viață, veseli, care munceau 
cu pasiune şi care, acum citeva ore, mai trăiau încă 
împreună cu el în cabinele confortabile ale „Pioner" -ului. 
lată -l pe excelentul căpitan Voronţov, mîngiindu -şi 
ginditor cu degetele bărbița; iată -l pe inteligentul Marat, 
cu moțul mereu rebel; iată -l pe blîndul uriaş Skvoreşnea, 
pe credulul Lord, pe naivul Şelavin, mereu agitat... bunul 
Şelavin, care 1 -a salvat de la moarte!... Şi cum 1 -a 
răsplătit el pentru asta! Iar risul lui Pavlik, cum îi mai 
răsună în urechi!... Pavlik, care îi ieşea mereu în cale. 
lată -l pe locotenentul Kravţov, cu fălcile proeminente şi 
cu favoriți pînă în dreptul urechilor. Un prost! Nu 
cunoaşte regulile serviciului! Un palavragiu! Cap sec! L -a 
lăsat să iasă din submarin... S -a lăsat păcălit ca un 
copil... Că doar căpitanul, fără îndoială, i -a dat ordin să 
nu -l lase pe Gorelov să părăsească submarinul fără 
permisiunea lui. A mirosit el de mult că nu se mai bucură 
de aceeaşi încredere, că lațul unor vagi suspiciuni se 
strînge tot mai mult în jurul lui. Dacă prostănacul ăsta 
nu l -ar fi lăsat să iasă, poate că totul ar fi fost altfel... Ba 
nu... Ceasornicul era pus! Butonul de la intrarea în 
cameră era defectat. Maşina morţii intrase în funcțiune şi 
nimic n -o mai putea opri!... Şi iată că soarele se afundă 
în mare şi atunci se va cufunda şi el în beznă, în 
moarte!.. 

Gorelov sorbea aerul cu gura uscată şi năclăită. Se 
înăbuşea. În cap i se învălmăşeau chipuri nedesluşite, 
umbre vagi, frînturi de gînduri, cuvinte de jeluire, de 
reproş, de părere de rău. Trase două mici înghițituri din 
apa prețioasă, dar acestea nu -i potoliră setea şi nu -i 
luminară conştiinţa. I se făcea rău. Apăsînd pe un buton 
de pe tabloul de comandă şi evacuînd oxigenul din sacul 
de aer din spate, Gorelov se lăsă la fund. Se simți mai 


bine. Aerul pătrunse împrospătător în plămini. Gindurile i 
se luminară. Dar trebuia să se întoarcă repede sus, nu 
putea să lase să -i scape nici o clipă de lumină din ziua 
care se stingea. Gorelov apăsă pe un alt buton, ca să 
umple din nou sacul de oxigen. Îl cuprinse spaima: nu 
mai simți urcuşul repede şi uşor. Se ridică încet, anevoie, 
de parcă ar fi avut o povară în plus. Atunci, fără să 
priceapă încă nimic, porni elicea, se saltă pînă la piept 
din apă, aruncă o privire de jur -mprejur şi îşi continuă 
drumul spre nord. 

Ce i se întimplase oare? De ce a urcat atît de încet? Să 
se fi defectat ceva la mecanismul de umplere al sacului? 
Gorelov duse mina la spate şi încercă să pipăie sacul. 
Degetele nu simțiră obişnuita umflătură elastică. Sacul 
era moale, aproape turtit de deşert ce era. Şi în acelaşi 
timp, Gorelov simţi iarăşi că se înăbuşe... Nu -i ajungea 
aerul!... Nu, aer avea, dar acesta era parcă lipsit de 
oxigenul dătător de viață. Oxigen?... Krutițki! Ticălosul!! 
Să fi încărcat el oare costumul de scafandru cu oxigen 
comprimat în loc de oxigen lichid?! O, trădătorul!... 
Trădătorul? Cine a rostit acest cuvint?... S -a sfirşit!... N - 
o să -i ajungă oxigenul nici măcar pînă la apusul 
soarelui... Nu, nu! N -are decît să bată vîntul!... N -au 
decît să -l biciuiască valurile!... El trebuie să încerce, deşi 
îl amenință moartea... 

Înăbuşindu -se, trăgînd spasmodic aer în piept, cu gura 
larg deschisă, cu fața stacojie şi cu ochii bulbucați, 
Gorelov începu să se zvircolească în apă, căutînd să se 
întoarcă din plină viteză pe spate, cu pieptul în sus. Se 
temea să oprească elicea, deoarece nu era sigur că s -ar 
putea menţine la suprafaţă fără ajutorul ei. În conştiinţa 
lui încețoşată sclipea ca o stea salvatoare numai gîndul la 
cel din urmă mijloc... 

Desfăcindu -şi picioarele şi balansîndu -le ca să se 
mențină pe spate, scoase anevoie, cu degetele care nu -i 
mai dădeau ascultare, dintr -un lăcaş de pe tabloul de 
comandă, un ac de aramă, prins de tablou cu un fir lung 


şi subțire. Ridică acul încet deasupra pieptului, în dreptul 
cusăturii din mijloc a costumului de scafandru. Cu mîna 
tot mai slabă, căuta febril această cusătură şi nu o putea 
nimeri. În faţa ochilor, negura se îngroşa tot mai mult. 
Pieptul i se umfla ca nişte foale de fierărie. Faţa i se 
învineți. Mina care ţinea strîns acul încremeni pe 
costumul de scafandru... 

Într -un ungher îndepărtat al conştiinţei care se stingea 
se iscă un biziit încet, abia auzit. Biziitul se apropia, 
creştea, apoi se transformă într -un duduit puternic, care 
umplu casca şi urechile lui Gorelov şi deodată amuți. 

Gorelov îşi pierdu cunoştinţa... 


* 


Omul vorbea o engleză perfectă, rostind frazele cu o 
politețe aleasă: 

— Locotenentul Hasegawa a depus multe eforturi în 
această acțiune, şi noi îi suntem foarte recunoscători 
pentru atît de izbutitul rezultat al recunoaşterii. Dintre 
toate hidroavioanele noastre, care au cercetat zi de zi 
întinderile uriaşe afle oceanului, tocmai magina lui a fost 
aceea care a izbutit... 

Unul din cei care stăteau în picioare, în jurul patului, se 
înclină cu un aer stăpînit şi respectuos. 

— ... Dar şi ceilalți şi -au făcut datoria, continuă cel 
dintii. Acesta şedea pe scaun, cu un zimbet abia 
perceptibil, dar binevoitor, pe fața lui largă, 
galbencafenie, cu pomeţii obrajilor ieşiţi mult în afară. În 
ochii lui oblici, din dosul ochelarilor mari, de baga, sclipi 
un licăr de mulțumire de sine şi de subalternii săi. A 
trebuit să te scoatem din armura dumitale inaccesibilă de 
cavaler medieval, fermecată parcă, şi să -ți redăm viața. 
Da -da! Chiar aşa, să -ți redăm viața, deoarece după toate 
indiciile ți -o pierduseşi de mult. Primul lucru 1 -a făcut 
electrotehnicianul nostru, maiorul Yasuguro Aidzavva 
căruia, e drept, chiar dumneata i -ai dat sugestia cum să 


facă acest lucru. Țineai în pumnul strîns un ac de aramă 
exact în dreptul cusăturii de la piept a costumului de 
scafandru. Apoi te -a luat în primire magul şi vrăjitorul 
nostru, doctorul Sudzuki, care cu nişte transfuzii 
fermecate, după două ore de muncă, ţi -a repus inima în 
funcțiune. Mă bucură foarte mult noua noastră întîlnire, 
mister Crocke, şi faptul că îți pot oferi ospitalitate pe 
vasul meu. O întîlnire cu un vechi prieten este totdeauna 
parfumată de aroma vişinului în floare, cum se spune în 
țara mea. Prima dumitale comunicare am transmis -o 
încă de ieri prin radio la statul major. Acum odihneşte -te 
şi prinde puteri. Miine, dacă îmi dai voie, am să te vizitez 
din nou, şi atunci o să vorbim despre detaliile uluitoarei 
dumitale fapte. 

Dă -mi voie să -ți urez odihnă bună şi sănătate, mister 
Crocke. 

Căpitanul Maeda se ridică şi îi întinse mina sa mică, cu 
palma galben -cafenie. 

De la ultima şi neuitata convorbire cu Gorelov, la 
Leningrad, şi de la arestarea lui, căpitanul pierduse mult 
din cutezanța şi curajul care îl caracterizau. Ataşatul 
naval al unei puteri care pe atunci se considera stăpina 
mărilor Orientului şi ale Asiei, după ce se lăsase cu atita 
„uşurință” prins în flagrant delict de către autorităţile 
sovietice, a fost eliberat de aceste autorități numai din 
considerente de ordin diplomatic şi - compromis prin 
arestarea lui - a fost rechemat neîntirziat în patrie. 

Comanda celui de al doilea crucişător, trimis - după 
scufundarea celui dintii - să țină legătura cu Gorelov şi să 
supravegheze submarinul sovietic, deşi putea fi socotită o 
misiune de mare importanţă, constituia totuşi o umilire 
vădită pentru căpitanul Maeda. 

Gorelov strînse slab mîna căpitanului şi rosti încet: 

— Vă sînt extrem de recunoscător, domnule căpitan... N 
-am să uit niciodată... numele salvatorilor mei - şi al 
locotenentului aviator Hasegawa... şi al maiorului 
Aidzawa... şi al doctorului Sudzuki... Încă odată vă 


mulțumesc... 

Căpitanul Maeda şi toți cei care -l însoțeau ieşiră din 
infirmeria vasului. Gorelov se lăsă pe perna de un alb 
imaculat şi închise ochii. 

De cînd locotenentul -aviator Hasegawa îl găsise plutind 
fără cunoştinţă şi -l adusese pe crucişător, Gorelov a fost 
într -adevăr înconjurat de o atenție deosebită. Căpitanul 
Maeda nu exagera: numai cu mari eforturi şi cu o 
deosebită îndirjire 1 -au putut salva pe Gorelov. Dar 
căpitanul Maeda nu -i spusese chiar totul: instrucțiunile 
statului major, fără nici un echivoc, legau toată cariera 
lui viitoare de găsirea şi aducerea lui Gorelov. De fapt 
însăşi viața căpitanului Maeda era în felul acesta legată 
de viața lui Gorelov; spectrul unui harakiri îl urmărise 
pas cu pas pe căpitan în decursul tuturor celor douăzeci 
de ore cît a durat lupta deznădăjduită şi necontenită 
pentru scoaterea lui Gorelov din costumul de scafandru şi 
readucerea lui la viață. Căpitanul Maeda avea toate 
motivele să -i considere pe maiorul Aidzawa şi pe doctorul 
Sudzuki ca pe proprii lui salvatori. 

Gorelov era îngrijit cu o atenție puțin obişnuită. - 
Doctorul Sudzuki aplica cele mai moderne metode pentru 
restabilirea grabnică a forțelor organismului. În cea de -a 
treia zi, pacientul lui purtă fără prea multe eforturi o 
lungă discuţie cu căpitanul Maeda, care venise să -l 
viziteze pentru a doua oară. 

De data asta, căpitanul veni însoțit numai de un 
marinar care aducea un dictofon. După ce instală 
dictofonul lîngă patul lui Gorelov, acesta se îndepărtă. 
După primele fraze alese, prin care îşi exprima bucuria 
prilejuită de întremarea grabnică a lui Gorelov, după 
primele întrebări despre felul cum se simte după 
exprimarea altor compasiuni în legătură cu încercările 
prin care a trecut, căpitanul trecu la, miezul chestiunii: 

— Marele stat major ţi -ar fi foarte recunoscător, mister 
Crocke, dacă ne -ai comunica unele date despre 
construcția submarinului pe care te -ai aflat, despre 


armamentul lui, despre sursele de forță motrică, despre 
motoare şi, în general, despre tot ceea ce îl deosebeşte de 
submarinele moderne de tip obişnuit.. 

Gorelov se aşteptase, se vede treaba, la aceste întrebări. 
Răspunse repede: 

— lartă -mă, domnule căpitan, dar toate aceste date le 
voi transmite direct marelui stat major, de îndată ce vom 
sosi în port. Apropo, unde ne aflăm acum? 

Neplăcut surprins de acest răspuns, căpitanul tăcu o 
vreme, cu fața rigidă şi cu ochii pe jumătate închişi, după 
care rosti încet: 

— Pot să te încredințez, prea stimate mister Crocke, că 
în cazul de față acționez nu din simplă curiozitate, ci din 
însărcinarea marelui stat major. 

— Regret foarte mult, domnule căpitan, şi -mi cer încă o 
dată scuze, dar unele considerente foarte importante mă 
silesc să mă abțin de a vă răspunde la întrebări. Pot da 
relații numai în mod nemijlocit, numai direct marelui stat 
major. Şi cu cît voi ajunge mai curînd în port, cu atît va fi 
mai bine. De aceea mă şi interesez de poziția navei. 

Căpitanul rămase iarăşi o vreme tăcut. 

— Bine, mister Crocke, răspunse el în cele din urmă. 
Dumneata procedezi cum găseşti de cuviință. În nici un 
caz nu -mi voi permite să insist, dacă aceasta este 
hotărîrea dumitale definitivă. Găsesc numai necesar să vă 
aduc la cunoştinţă că această hotărire, dacă n -o 
modificaţi, va provoca marelui nostru stat major unele 
dificultăți. Ţi -aş fi foarte recunoscător dacă ai ține seama 
de aceasta în meditaţiile dumitale viitoare... De altfel, 
adăugă grăbit căpitanul, observind o uşoară mişcare de 
ciudă pe fața lui Gorelov, repet că eu nu insist de loc şi 
las totul la aprecierea dumitale binevoitoare... Cît priveşte 
nava noastră, însă, în momentul de față ea se mai află în 
acelaşi loc unde am avut plăcerea să vă luăm pe bord. 

— Cum!? În acelaşi loc? întrebă mirat şi neliniştit 
Gorelov, ridicîndu -se într -un cot. De ce? 

— Potrivit instrucțiunilor marelui stat major, sîntem 


obligați să ne convingem că submarinul a fost distrus. 
Trebuie să avem cele mai convingătoare dovezi şi am 
aşteptat numai însănătoşirea şi ajutorul dumitale pentru 
a le obţine. 

— Dovezi?! repetă cu totul uluit Gorelov. Ce fel de 
dovezi? După explozie au apărut desigur pete de ulei la 
suprafața oceanului, dar dumneavoastră nu vă aflați 
chiar acolo şi acum petele au dispărut, fireşte. S -or fi 
ridicat la suprafață şi mici bucăți de lemn, dar de atunci 
puteau prea bine să le ducă valurile şi vintul. Ce dovezi 
am mai putea avea oare acum? 

— De două ori, - răspunse răspicat căpitanul Maeda, - 
am fost ferm încredințați că am distrus submarinul, 
pentru ca apoi să constatăm că nu sîntem decît victimele 
unei nefericite erori. Ultima oară am plătit prea scump 
această eroare, pierzind cel mai bun crucişător al nostru 
şi pe cel mai bun căpitan al flotei majestăţii sale. 
Pierderea lui „ldzumo'" şi a curajosului său căpitan 
îndoliază pînă acum inimile întregii națiuni, deşi nimeni 
nu cunoaşte adevărata cauză a pieirii lor. Înţelegi deci că 
n -am vrea să se mai repete aceste greşeli! 

— Giîndeşte -te, însă, domnule căpitan! exclamă extrem 
de surescitat Gorelov. Despre ce fel de dovezi poate fi 
vorba? Ce v -ar putea oare convinge că submarinul a fost 
distrus? Nu pot să -mi închipui ce dovezi v -ar putea 
satisface, acum, cînd au trecut trei zile din momentul 
exploziei şi nu mai pot fi găsite nici un fel de urme! 

Alb la față, cu broboane mari de sudoare pe frunte, 
Gorelov se lăsă istovit pe pernă. 

— Nu te necăji, dragă mister Crocke, spuse vădit 
neliniştit căpitanul. Nouă ne este mult prea scumpă 
sănătatea dumitale, pentru a o expune la primejdii, cu 
atit mai mult, cu cît nu există motive serioase pentru 
aceasta. Dar prin contribuția dumitale curajoasă nu e 
chiar aşa de greu să obținem dovezile necesare. 
Submarinul s -a scufundat... dacă explozia 1 -a distrus... 
pe -aici pe aproape, deci într -o regiune a oceanului cu 


ape relativ mici. Cea mai mare adincime a oceanului 
atinge prin aceste locuri trei mii două sute de metri. Deci 
nu e nimic mai uşor decit de găsit submarinul, dacă 
dumneata nu vei refuza să faci cercetările de cuviință, 
echipat în costumul dumitale de scafandru, de care te 
foloseşti cu atita măiestrie şi siguranță. Locul exploziei îl 
cunoşti destul de precis. Dacă submarinul s -a 
scufundat, se află fa fund undeva în apropiere de locul 
acela. Noi te vom dota cu un puternic detector 
electromagnetic de ultimul model, şi în scurtă vreme ai să 
poți găsi submarinul. După ce -l vei descoperi vei vedea în 
ce stare se află şi ne vei indica locul, pentru ca noi, cu 
mijloacele de care dispunem, să ne convingem la rindul 
nostru. De asemeni, dacă se va putea, vom ridica 
submarinul la suprafață. 

— Dar, domnule căpitan, - încercă Gorelov să obiecteze, 
- pot oare să ştiu cu precizie în ce loc anume s -a produs 
explozia? Am determinat acest loc cu aproximaţie, ca fiind 
în apropierea Tropicului. O eroare de un grad ar lărgi 
suprafața de cercetare a fundului cu mii de kilometri 
pătrați. Cît timp ar fi necesar pentru aceste cercetări?... 

— Oricît ar fi necesar! urmă răspunsul ferm al 
căpitanului. Nu plecăm de aici pină nu găsim 
submarinul, sau pînă nu ajungem la concluzia că nu se 
află aici. 

Gorelov închise ochii şi nu răspunse nimic. Se simțea 
năucit; nu ştia ce să răspundă. Dar înțelegea limpede că 
lucrurile sînt departe de a se fi sfirşit o dată cu explozia 
submarinului, că el se află în puterea unei forțe crude şi 
neîndurătoare, că a devenit o unealtă oarbă, executant ai 
unor planuri străine. 

O clipă mai tîrziu, însă, tresări. În ochi i se aprinse o 
slabă licărire de nădejde. Gorelov făcu o nouă încercare 
de a rezista. 

— Dacă aveţi la dispoziție detectoare atît de puternice, 
biigui el, abia stăpînindu -şi tulburarea, de ce nu le 
folosiți de pe vas? Sau chiar de pe cîteva vase, pentru a 


grăbi cercetările? 

Căpitanul clătină din cap: 

— După amara experiență pe care a făcut -o „ldzumo', 
evităm să ne apropiem prea mult de acest submarin sau 
de locul unde s -ar putea afla el. Nu vrem să riscăm. 

Istovit cu totul, Gorelov zăcea cu ochii închişi şi cu fața 
lividă, ca de mort. Doctorul Sudzuki, chemat în grabă de 
căpitan, depuse mari eforturi şi abia după mult timp 
putu să -l readucă pe pacient în simţiri. 

Încătuşat în costumul de scafandru, dar fără cască, 
înălțindu -se ca un turn printre ceilalți, Gorelov se 
îndrepta în fiecare zi, dis -de -dimineaţă, cu paşi grei şi 
înceți, spre scara vasului. De fiecare dată era însoțit de 
locotenentul Osima, prim locţiitor al căpitanului, de 
maiorul Aidzawa şi de alte cîteva persoane din efectivul de 
comandă, care îi arătau tot felul de semne de respect. 
Garda de la scară îi dădea onorul. Dar Gorelov trecea pe 
puntea vasului cu o înfăţişare sumbră, cu sentimentul 
unui sclav trimis la o muncă grea, peste puterile lui, sub 
biciul supraveghetorului. De pe scara navei, Gorelov 
cobora împreună cu maiorul Aidzawa într -o şalupă cu 
motor, care în trei ore îi ducea în careul din ocean stabilit 
pentru lucrările din ziua respectivă. Acolo, Gorelov îşi 
punea casca şi, luînd lădița în care se afla detectorul de 
metal, cobora scărița şalupei şi se ducea la fund. Acolo 
rătăcea cu viteză maximă de zece zecimi, la cincisprezece 
metri deasupra fundului, cu lanterna de pe cască 
aprinsă, trăgind cu urechea la detector şi aşteptind 
zadarnic semnalele acestuia. Trebuia să cerceteze un 
sector uriaş de cîteva mii de kilometri pătrați, împărțiți de 
Gorelov şi de căpitan în sectoare mai mici, de cîteva sute 
de kilometri pătraţi, pe care urma să le cerceteze cîte 
unul pe zi. Gustarea de dimineaţă o lua sub apă, sorbind 
citeva înghițituri de cacao sau de supă din termosul de 
alimentare; pentru prînz se întorcea pe şalupă, iar cina o 
lua pe vas, extrem de obosit. Apoi, după ce era supus 
unui minuțios examen medical, se ducea imediat să se 


culce în cabina care îi fusese rezervată şi, doborit de 
oboseală, adormea de obicei tun. Peste noapte, maiorul 
Aidzawa veghea să se încarce din nou cu energie electrică 
acumulatoarele costumului de scafandru, să se pompeze 
oxigen în cartuşe, să se umple bidoanele de alimente şi să 
se controleze mecanismele. 

Zilele treceau una după alta, plictisitoare, în căutare 
necontenită, dar Gorelov nu găsea nici o urmă a 
submarinului. Începuse să piardă noţiunea timpului. 

În a optsprezecea zi de la explozie, la cincisprezece 
august, cînd se înapoie pe vas şi urcă pe punte, Gorelov 
rămase surprins găsindu -l lîngă scară pe căpitanul 
Maeda, care -i ieşise în întîmpinare. Căpitanul îl aşteptă 
nerăbdător pînă ieşi din costumul de scafandru şi, fără să 
-l lase să se odihnească îl pofti în cabina lui. 

După ce Gorelov se aşeză într -un fotoliu, căpitanul îi 
spuse: 

— Încă de ieri dimineaţă postul nostru de radio a 
început să intercepteze nişte emisiuni de radio cifrate. Am 
stabilit că emisiunea porneşte dintr -o stație fixă, 
instalată undeva la o distanță de cel mult cinci -şase sute 
de kilometri de aici, în direcția sud -est. Hidroavioanele 
noastre au cercetat în cursul zilei un spaţiu uriaş în 
această direcţie, dar n -au găsit la suprafața oceanului 
nici un vas care ar fi putut trimite radiogramele 
recepționate de noi. De altfel această regiune a oceanului, 
după cum ştii şi dumneata, este atît de îndepărtată de 
drumurile obişnuite, atît de pustie, încît era de aşteptat 
să nu întîlnim alte vase. Toate aceste împrejurări, dacă 
mai ținem seama şi de ineficacitatea totală a cercetărilor 
dumitale, mă fac să presupun că submarinul nu s -a 
scufundat în urma exploziei, ci, suferind numai o avarie 
mai mult sau mai puțin serioasă şi neputindu -se 
deplasa, şi -a refăcut postul de radio, iar acum a intrat 
probabil în legătură cu vreo bază de -a lor, ce - rînd 
ajutor. De aceea am hotărît să sistăm provizoriu lucrările 
aici şi să ne apropiem de sursa acestor emisiuni de radio. 


Acolo dumneata îți vei relua cercetările cu participarea 
unui divizion de submarine ale noastre, pe care le -am 
cerut celei mai apropiate baze. Peste două zile, divizionul 
va sosi la locul indicat de mine, unde ne vom întilni. Sînt 
ferm convins că dacă versiunea mea cu privire la avaria 
suferită de „Pioner'” e justă, în urma acestei avarii a 
scăzut considerabil şi capacitatea lui de luptă. De aceea, 
asumîndu -mi răspunderea riscului care mai persistă, 
fără îndoială, dar pe care am să -l înfrunt, sînt gata să 
dau lupta cu „Pioner', în aceste condiții mai prielnice 
pentru noi. Dacă „Pioner" se va restabili, dacă - primind 
ajutor - îşi va recăpăta în întregime capacitatea de luptă, 
nu vom mai întilni niciodată condiţii atit de favorabile, 
pentru a -l nimici. Trebuie să folosim fără întirziere 
această situație, şi să -i dăm acestui submarin blestemat 
lovitura de grație, acum cît o putem face cu şanse de 
reuşită... Dumneata ce părere ai, mister Crocke? 

Faţa de obicei nepăsătoare a căpitanului Maeda reflecta 
urmele unei surescitări extreme. 

Cu capul plecat şi cu fața albă ca varul, Gorelov tăcea. 
Îşi duse de cîteva ori mîna peste fruntea umedă şi, în cele 
din urmă, cu voce surdă, răspunse: 

— Eu nu cred, domnule căpitan... Nu cred ca 
submarinul să fi putut rămîne teafăr după o explozie ca 
asta... Dar ai dreptate... Prudenţa cere să se lămurească 
originea acestor emisiuni de radio. Da, ai dreptate, 
domnule căpitan. Dacă „Pioner" ajunge la destinaţie, el va 
fi stăpînul mărilor din Extremul Orient. Numai el! Şi 
nimeni altul! 

O jumătate de oră mai tirziu, uriaşul crucişător... 
puternică fortăreață de oţel cu nenumăratele ei ţevi de 
tun, îndreptate ameninţător înainte... se urni din loc, şi, 
ridicînd valuri înalte, albastre -verzui, cu dantele de 
spumă, porni spre sud -est peste întinderile nemărginite 
ale oceanului pustiu. 


CAPITOLUL VII. DUPĂ EXPLOZIE 


Curenţii oceanici sînt departe de a se remarca prin acea 
permanenţă a însuşirilor fundamentale, care li se atribuie 
de obicei. Lățimea, adîncimea şi zona lor de răspindire se 
schimbă destul de des, în funcție de unele cauze sau 
altele, ca şi temperatura apelor, salinitatea, direcția şi 
viteza lor. Toate aceste schimbări sînt pricinuite de 
succesiunea anotimpurilor, de direcția şi forța vînturilor, 
de presiunea atmosferei, de cantitatea de ghețuri 
plutitoare ori de aisberguri, de numărul precipitațiilor şi 
de o serie de alte cauze, de altfel nu totdeauna suficient 
studiate şi nici măcar cunoscute totdeauna. 

Dacă această nestatornicie a curenților din cauze 
permanente sau periodice a fost de mult observată şi este 
în mare măsură studiată, fenomenele întimplătoare, care 
contribuie totuşi şi ele la aceste variaţiuni dau destul de 
multă bătaie de cap oamenilor de ştiinţă, răminînd 
adesea pentru ei enigmatice şi neînțelese. 

Cunoştințele noastre despre curenți şi, în general, 
despre viața fizică a oceanelor sînt neînsemnate mai ales 
în ceea ce priveşte Oceanul Pacific, care, fiind atît de 
întins şi slab frecventat de nave, se prezintă şi azi pentru 
noi ca un deşert aproape cu totul neexplorat. 

În acea regiune a Oceanului Pacific din apropierea 
Tropicului Capricornului, unde submarinul sovietic 
„Pioner" a primit lovitura trădătoare, mişcarea spre sud - 
est a slabelor şuvoaie laterale ale curentului ecuatorial 
sudic este abia perceptibilă. În perioada descrisă de noi, 
însă, un observator oarecare din afară - capabil să 
străbată cu privirea straturile uriaşe ale apei - ar fi putut 
vedea la o adincime de aproape o sută cincizeci de metri, 
o siluetă uriaşă tirită destul de repede de curent într -o 
direcție opusă, spre sud -vest. Se vede treaba că în aceste 
locuri exista un curent submarin... permanent sau ivit 
întimplător în urma unor cauze necunoscute... care avea 


un drum absolut de sine stătător, contrar şuvoaielor 
slabe de la suprafaţă ale curentului ecuatorial de sud. 

În primul moment observatorului nostru înzestrat cu o 
asemenea vedere i s -ar fi părut că are în față rămăşiţele 
neînsuflețite ale unui caşalot uriaş, de dimensiuni 
fantastice, cu coada mutilată, retezată aproape în 
întregime. Dar la o examinare mai minuțioasă, acest 
observator ar fi recunoscut că a greşit: era greu de 
presupus că pot să existe caşaloți fără gură şi cu piele de 
metal. Mai mult decît atita: dacă presupusul observator 
ar fi avut şi o ureche tot atît. de fină, pe cît de 
pătrunzătoare îi era vederea, ar fi auzit desigur venind 
dinăuntrul acestui corp metalic, de forma unui caşalot, 
un zgomot difuz, produs de ciocănitul metalului pe metal, 
de voci omeneşti, tropăit de picioare şi duduit de maşini... 

Într -un cuvînt, aparentul caşalot mort era un submarin 
neobişnuit, avariat, înăuntrul căruia însă pulsa o 
activitate încordată. 

Explozia din camera conductelor de gaze s -a produs la 
ora patru şi cincisprezece minute dimineața, cu două ore 
înainte de schimbarea carturilor. La această oră, pe 
submarin se socotea că e noapte, şi toți oamenii de pe 
navă, în afară de aceia care erau de cart, dormeau duşi în 
cabinele lor. 

Explozia a zguduit cu o forță de neînchipuit tot 
submarinul pînă la cea din urmă coastă a navei, săltindu 
-l cu pupa în sus, mai -mai să -l dea peste cap. Un bubuit 
asurzitor umplu toate încăperile navei. Toate obiectele 
nefixate bine, smulse de la locul lor, căzură jos cu 
zgomot, într -un haos de neînchipuit, izbind cu putere 
pereții şi rostogolindu -se cu furie dintr -o parte în alta, în 
bezna care se înstăpinise deodată. Gemetele răniților, 
strigătele de spaimă şi  exclamațiile,  scrişnetul 
armăturilor, şuieratul şi urletul gazelor care țişneau de 
undeva - toate acestea se amestecau într -un zgomot 
insuportabil. Oamenii zvîrliți din paturile lor se loveau. de 
pereți; apoi, năuciţi şi orbiți, se dădeau de -a dura, erau 


aruncați dintr -un loc în altul, fără să se poată ridica în 
picioare. 

În minutul următor exploziei, însă, submarinul se 
îndreptă brusc, reveni la orizontală şi, cu prova săltată în 
sus, porni să se legene de pe un bord pe altul şi de la 
provă la pupă, într -un fel de tangaj, mai încet şi mai 
încet de parcă şi -ar fi venit în fire după o spaimă 
neaşteptată, pînă ce în sfirşit încremeni locului. Excelenta 
lui stabilitate biruise chiar şi o situaţie atît de 
neobişnuită, construcția şi materialul lui rezistaseră şi la 
această excepțională încercare. 

Primul salt al submarinului, cu prova în jos, l -a aruncat 
pe căpitanul Voronţov din pat, prin pologul care se 
desfăcuse, la picioarele înşurubate de podea ale mesei din 
mijlocul cabinetului. Dar durerea ascuțită din umărul 
sting, unde se lovise rău, nu 1 -a împiedicat să se apuce 
aproape inconştient de piciorul mesei şi să se ţină strîns 
de el. Asta 1 -a scutit de alte izbituri şi lovituri pe care i le 
-ar fi pricinuit legănatul febril al submarinului. Ţinîndu - 
se de masă cu mîna nevătămată, căpitanul se ridică în 
picioare şi, înaintînd prin bezna de nepătruns pe 
duşumeaua care -i fugea de sub picioare, călcînd pe 
cioburi de sticlă, în mijlocul zgomotului făcut de obiectele 
care se rostogoleau pe jos şi i se izbeau de picioare, 
ajunse pînă la dulăpiorul cu acumulatoare. Dulăpiorul nu 
mai era la locul lui. Atunci, căpitanul se îndreptă spre 
uşă şi încercă s -o deschidă. Uşa însă se înțepenise în 
încheieturi, aşa că nu putea s -o deschidă. Numai 
încordindu -şi toate puterile izbuti s -o dea puţin în lături 
şi, strecurindu -se prin crăpătură, ieşi pe coridor. 
Balansul slăbise. Puntea era acum aproape stabilă, dar 
rămăsese înclinată spre pupă. Bijbiind prin beznă, cu 
mîinile întinse înainte, căpitanul se îndreptă spre postul 
central de comandă, strigînd din răsputeri: 

— Tovarăşi!... Fiți calmi!... Submarinul şi -a recăpătat 
echilibrul!... Toţi cei care pot - la locuri!... Puneţi în 
contact rețelele independente!... 


În fundul coridorului, pilpîi o lanternă şi la lumina ei 
palidă văzu cîteva siluete care coborau în chepengurile 
secției de maşini. 

Uşa postului central era deschisă. 

Ajungînd în ungherul unde trebuia să se afle dulăpiorul 
cu acumulatoare, căpitanul răsuflă uşurat: dulăpiorul era 
la locul lui. În clipa următoare se aprinse lumina, şi 
căpitanul aruncă o privire de jur -imprejur. Postul central 
purta toate semnele devastării. Aproape toate becurile de 
semnalizare erau sparte. Un scaun de lemn, fără 
rezămătoare, atîrna de tabloul de comandă, prins de 
maneta de ventilație a cisternelor de balast, care se 
îndoise. O cheie mare de piulițe se înfipsese într -un 
aparat de control, după ce spărsese geamul de protecție. 
Claviatura tabloului de comandă şi cîteva aparate de 
măsurat fuseseră sparte de sculele care săriseră din 
vitrinele lor şi zăceau acum împrăştiate pe jos. Girobusola 
principală era stricată. Ceva mai la o parte, lingă masă, 
locotenentul Kravţov zăcea neînsuflețit, cu faţa în jos, pe 
jumătate acoperit de harta care căzuse de pe masă. De 
sub capul lui se scurgea pe podeaua înclinată o şuviță 
subțire de sînge. 

Căpitanul cuprinse dintr -o privire tot acest tablou 
îngrozitor şi observînd aparatul radiotelefonic de pe masă, 
se repezi la el. Aparatul părea să fi rămas teafăr şi în 
stare de funcționare. Or fi funcționind oare punctele de 
recepție? 

Vocea căpitanului  răsună aproape în toate 
compartimentele navei: 

— Ascultă comanda la mine! Vorbeşte căpitanul, de la 
postul central! Toţi cei care observă pătrunderi de apă, să 
-mi raporteze imediat prin reţeaua de radio! În caz de 
defectare a rețelei, veniți şi -mi comunicaţi acest lucru! 
Lucrătorii ştiinţifici să dea ajutor victimelor! Să mi se 
comunice în zece minute numele victimelor! Profesorul 
Lordkipanidze - iar în caz de imposibilitate, Ţoi - să se 
prezinte imediat la postul central! 


Cincisprezece minute mai tîrziu, căpitanul ştia totul 
despre submarin şi despre echipaj. 

Fuseseră grav răniți locotenentul Kravţov, scafandrul 
Krutițki, pictorul Sidler şi îngrijitorul Şcerbina, care se şi 
aflau la infirmerie, în stare de inconştiență. Răniți mai 
uşor, locotenentul -major Bogrov, profesorul Şelavin şi 
mecanicul -secund Romeiko, primiseră ajutor răminînd 
pe picioare. Mecanicul -şef Gorelov dispăruse fără urmă. 
Nimeni nu putea pricepe unde şi cum a dispărut. Toţi 
erau însă prea îngrijoraţi şi tulburați de soarta navei, ca 
să se gindească prea mult la această stranie dispariție. 

La o oră după explozie se ţinu o scurtă consfătuire a 
întregului echipaj. Căpitanul făcu o prezentare a situației: 
explozia gazelor, acumulate nu se ştie cum în camera 
conductelor, a provocat stricăciuni considerabile 
submarinului, dar niciunul din mecanismele de bază nu 
a fost scos definitiv din uz: toate defecțiunile pot fi 
reparate cu forțele echipajului. Principalul este că 
submarinul şi -a menținut capacitatea de plutire, ce -i 
drept însă, cu un mare unghi de tangaj la cîrmă şi - aşa 
cum indică batimetrul, rămas din fericire intact - se află 
la o adincime de o sută cincizeci de metri, de unde 
deocamdată nu poate nici să se scufunde, nici să se 
ridice. Submarinul nu se poate mişca, nu poate fi 
comandat, şi -a pierdut capacitatea de luptă şi, dacă se 
poate spune aşa, a asurzit şi orbit. Acum submarinul e 
purtat, după cît se pare, de un curent oarecare, într -o 
direcție necunoscută. Aparatele de control şi de măsurat, 
de transmisiuni, de semnalizare automată şi de comandă, 
pot fi toate reparate, ca şi maşinile defecte, sau pot fi 
înlocuite cu aparate de rezervă. Singurul pericol serios 
vine din partea duzelor motrice şi de direcție; starea în 
care se află duzele nu e cunoscută şi nici nu poate fi 
curînd aflată. Camera conductelor de gaze, învecinată cu 
duzele, este inundată, iar apa a început să se infiltreze şi 
în compartimentul de electroliză. Deocamdată nu se poate 
încă stabili cu precizie cum a pătruns apa în cameră: 


printr -o spărtură în corpul submarinului, sau prin duze. 
Nu se ştie, de asemenea, dacă în general colierele duzelor 
au rămas intacte ori au fost smulse de forța exploziei. 
Toate acestea se vor putea afla numai atunci cînd se va 
reface rețeaua generală sau independentă de comandă, 
cu ajutorul căreia se va putea deschide camera de 
evacuare şi se va putea face un examen exterior al pupei. 

— Tot echipajul, îşi încheie căpitanul comunicarea, să 
se apuce imediat de treabă. Să înlăturăm urmele avariei 
din toate compartimentele submarinului, să reparăm 
maşinile, să reparăm ori să înlocuim toate aparatele şi 
dispozitivele. Nu uitaţi că nu -i vorba numai de salvarea 
submarinului, ci şi de obligația acestuia de a ajung la 
Vladivostok în termenul stabilit de guvern. Ne aşteaptă o 
muncă uriaşă, dar dacă duzele au mai rămas pe 
submarin oricare ar fi starea în care se află ele, 
submarinul trebuie să fie şi va fi la douăzeci şi trei august 
la Vladivostok! 

Încrederea, energia şi hotărîrea lui neclintită se 
revărsară în inimile tuturor participanților la consfătuire. 
Ochii oamenilor se aprinseră, fețele lor se însuflețiră. 
leşiră unul după altul în față, luîndu -şi angajamentul că 
vor munci fără preget, şi jurară că sint gata să -şi dea 
viața pentru salvarea submarinului, pentru ca acesta să 
ajungă la timp la Vladivostok... 

Pină la prînz, datorită muncii intense a întregului 
echipaj, toate compartimentele submarinului au fost 
curățate de sfărimături; au fost puse în ordine magaziile 
de echipament şi de alimente, de scule şi materiale, 
magazia echipamentului scafandrier şi de produse 
chimice, magazia de explozivi. Luînd masa la repezeală şi 
împărțindu -se în brigăzi, membrii echipajului se apucară 
numaidecit de refacerea tuturor rețelelor, de repararea 
maşinilor, aparatelor şi dispozitivelor. 

Munca cea mai grea şi mai de răspundere revenea 
brigăzii de electricieni. Toată viața submarinului - 
conducerea lui, transmisiunile, semnalizarea, lumina, 


incandescența, funcționarea tunurilor şi a mecanismelor 
- era alimentată cu curent electric. Reţeaua de fire 
electrice pătrundea în toate ungherele navei. 

Brigada de electricieni întărită cu profesorul Şelavin, cu 
Toi şi Pavlik, care avea oarecare experiență şi cunoştinţe 
în electrotehnică practică, făcea pur şi simplu minuni. La 
orele douăzeci şi patru acumulatoarele defecte erau puse 
în stare de funcționare, cele sparte fuseseră înlocuite cu 
altele noi, reţeaua generală de iluminare era restabilită. 
Acusticienii Cijov şi Ptițin apucaseră între timp să 
demonteze tunul ultrasonor de la provă, pentru ca a doua 
zi dis -de -dimineață să procedeze la refacerea lui. Al 
treilea acustician, Beleaev, se ocupa de cele mai fine şi 
mai sensibile aparate ale submarinului - de reflectoarele 
ultraacustice, ochii şi urechile submarinului. Aceste 
reflectoare, repartizate pe toată suprafața exterioară a 
submarinului, avuseseră cel mai mult de suferit de pe 
urma  teribilei zguduituri provocate de explozie. Din 
fericire, accesul la aceste aparate se făcea pe dinăuntru, 
şi ele erau prevăzute cu toată garnitura de piese de 
schimb, aşa încît Beleaev n -avea decit să înlocuiască 
piesele defecte cu altele noi. Dar şi această muncă era 
într -atîta de migăloasă, cerea atita atenție şi prudenţă, 
încît Beleaev - de obicei foarte calm - acum abia îşi 
stăpinea nerăbdarea. Totuşi, pînă la sfirşitul zilei de 
muncă izbuti să repare cinci membrane şi să 
restabilească rețeaua respectivă. Radiotelegrafistul -şef 
Pletniov, împreună cu ajutorul lui, Grebenciuk, lucrau la 
postul de radio, care avusese de asemenea mult de 
suferit. 

Singurii care nu aveau de lucru aproape de loc erau 
Kozîriov şi Romeiko. În lipsa şefului şi conducătorului lor, 
aceştia făcură totuşi repede ordine în camerele baloanelor 
şi reparară sau înlocuiră cu altele noi unele din aparatele 
de control şi de măsurat din aceste camere. Dar în 
camera conductelor de gaze şi la duze, unde aveau mult 
de lucru, deocamdată nu puteau intra, şi aşteptau cu 


emoție momentul cînd vor trebui să înceapă această 
muncă. Îi chinuia îndoielile şi neîncrederea în experienţa 
şi cunoştinţele lor. Şi dintre amîndoi, mai emoţionat era 
Kozîriov, pe care căpitanul îl numise provizoriu mecanic - 
şef. Oricum, însă, de cum terminară puţina lor treabă, 
Koziriov şi Romeiko se grăbiră să dea o mînă de ajutor 
altor brigăzi: cel dintii - electricienilor, iar cel de -al 
doilea - scafandrilor. Fiecare specialist de pe submarin 
trebuia să cunoască într -o mai mare sau mai mică 
măsură şi una sau două din celelalte specialități de pe 
navă, pentru a putea înlocui la nevoie vreun tovarăş 
indisponibil. 

Skvoreşnea şi Matveev se bucurară foarte mult cînd le 
veni în ajutor Romeiko. Rămăseseră numai ei doi, fiindcă 
cel de -al treilea scafandru, Krutițki, zăcea în infirmerie. 
Scafandrii sînt vestiți ca maeştri perspicaci şi inventivi, 
buni la toate. Lucriînd sub apă, ei trebuie să fie uneori şi 
fierari, şi sudori, şi mineri; sapă tuneluri pe sub navele 
scufundate şi construiesc picioarele podurilor şi 
cheiurilor, fac tot ce e de făcut sub apă. Scafandrii 
primiseră ordin - cîtă vreme nu vor putea încă începe 
lucrările din exterior - să examineze tot corpul 
submarinului, să -i controleze toate garniturile - chila, 
coastele, traversele de punte, pilierii, să controleze toate 
armăturile, pereții despărțitori, uşile, geamurile - 
hublouri, şi să repare şi părțile avariate, să înlăture 
defecțiunile constatate. Aveau mult de lucru, iar munca 
lor grea şi variată făcea ca ajutorul lui Romeiko să fie 
cum nu se poate mai binevenit. 

Zoologul şi Ţoi îngrijeau de răniţi. În orele libere, însă, 
Ţoi li se alătura electricienilor, iar zoologul - 
acusticienilor, printre care se bucura de un mare 
prestigiu. 

Comisarul Siomin, vioi, energic şi vesel, era peste tot. Se 
grăbea să dea o mînă de ajutor acolo unde era nevoie, se 
îngrijea de hrana şi odihna echipajului şi, chiar din prima 
zi a stării de avarie a vasului, îşi asumase el singur 


sarcina întocmirii unei gazete zilnice, cu un titlu care i -ar 
fi părut ciudat unui străin: „Pentru 23 August"! Acest 
titlu era însă cît se poate de grăitor pentru cei de pe 
„Pioner”. Întocmirea gazetei, redactarea ei, imprimarea, 
aranjamentul artistic şi afişarea - totul era opera 
comisarului Siomin. Rămînea o enigmă pentru tot 
echipajul cînd apuca el să facă toate acestea, dar cert era 
că în fiecare dimineață, la o anumită oră în toate 
compartimentele submarinului se auzea din difuzoare 
vocea lui, citind la microfonul dela postul central variatul 
cuprins al numărului respectiv al gazetei. Se trasmiteau 
ştiri despre munca efectuată în ajun, se evidențiau 
succesele brigăzilor şi ale diferitelor persoane, erau 
arătate lipsurile existenţe, se recitau versuri pe teme de 
actualitate şi se citeau apeluri care chemau oamenii să 
lupte şi să învingă... Această oră matinală, cînd comisarul 
începea emisiunea gazetei, era aşteptată totdeauna cu 
nerăbdare de echipaj, chiar de la primul număr al gazetei. 
Locotenentul -major Bogrov, totdeauna stăpinit şi cu o 
ținută solemnă, îşi pierduse de cînd cu explozia aceste 
deprinderi pe care le cultivase atît de insistent. Scoţindu - 
şi vestonul de un alb imaculat, cu mînecile cămăşii 
suflecate, cu un pansament la gît (se tăiase cu ceva în 
timpul avariei) fluierînd vesel şi făcînd tot felul de glume, 
Bogrov lucra la repararea maşinilor şi a aparatelor cînd 
cu o brigadă, cînd cu alta, acolo unde era mai multă 
nevoie. În două -trei zile, locotenentul -major deveni 
categoric favoritul tuturora, şi brigăzile nu mai ştiau ce 
pretexte să născocească pentru a -l atrage alături de ele. 
Căpitanul cobora de cîteva ori pe zi în secția maşinilor, 
străbătea agale toate compartimentele şi încăperile, se 
uita cum lucrează oamenii, trăgea cu urechea la loviturile 
răsunătoare ale ciocanelor, la scrişnetul sculelor, la 
sfiriitul electrozilor, şi zimbetul lui satisfăcut care 
strecura bucurie în inimile oamenilor făcea parcă să 
crească lumina becurilor electrice. Citeodată în această 
atmosferă de muncă clocotitoare şi plină de însuflețire, 


căpitanul nu se mai putea stăpini şi, scoțindu -şi 
vestonul, se alătura pentru o oră -două cîte unei brigăzi 
care executa vreo lucrare deosebit de grea. Apoi, cu vădită 
părere de rău, se despărțea de brigada de care se legase 
prin muncă, pentru a -şi sfirşi inspecția şi a mai apuca să 
viziteze pe răniții de la infirmerie. Acolo se apropia mai 
întîi de patul locotenentului Kravţov, care zăcea fără 
cunoştinţă cu comprese de gheață la cap. Căpitanul 
privea îndelung cu multă încordare la fața lui galbenă ca 
de mort, cu ochii închişi. Şi de fiecare dată, căpitanul îl 
întreba încet pe zoolog dacă are să scape cu viață 
locotenentul, dacă are să -şi vină în simțiri. Zoologul 
clătina mîhnit din cap: 

— A suferit, pe cît se pare, o comoţie cerebrală, dar nu 
prea gravă; are nevoie de linişte absolută şi dacă boala nu 
va avea nici o complicație, s -ar putea să -şi revină în 
citeva zile. 

— Dar Krutițki cum stă? întrebă căpitanul, apropiindu - 
se de patul scafandrului. 

— El e mai bine, răspunse zoologul. Azi -mîine cred că o 
să -şi vină în fire. 

— Dar rana de la abdomen are să se vindece? 

— Hemoragia internă a încetat, dar mă tem de o 
supurațţie. 

Sidler şi Şcerbina erau în afară de orice pericol, 
începuseră să mănince şi se întremau văzînd cu ochii. 
După ce stătu puţin de vorbă cu ei, căpitanul se întoarse 
în cabina lui. 

După ce întocmi un raport cu privire la lucrările 
terminate şi la desfăşurarea lucrărilor de reparație, 
căpitanul luă jurnalul de bord şi - ca totdeauna cînd lua 
în mînă acest jurnal - îl deschise la pagina pe care 
locotenentul  Kravţov făcuse ultimele însemnări, în 
noaptea fatală a exploziei. 

Ce puteau oare să însemne aceste citeva rînduri despre 
o avarie a duzelor, pentru înlăturarea căreia locotenentul 
îi dăduse lui Gorelov un permis de ieşire din submarin? 


De ce i -a dat locotenentul permisul fără ştirea lui, a 
căpitanului? E adevărat că locotenentul este oarecum 
uşuratic şi nepăsător din fire, dar de astă dată, desigur că 
a avut un motiv serios să procedeze cu mare urgenţă. În 
permis era arătată gravitatea situației care l -a determinat 
să acționeze independent. Oare totul să fi început, 
întradevăr, de la înfundarea duzelor cu piatră spongioasă 
şi cenuşă, aşa cum spune copia din registrul de permise? 
Acest motiv numai Gorelov i -l putuse sugera 
locotenentului. Deschizînd registrul de permise, căpitanul 
citi din nou cu atenție fiecare rînd al copiei, fiecare 
cuvint. Cît de pripite, strimbe, neglijente, cît de vădit 
tulburate alergau rîndurile acestea pe hiîrtia albă. Cum se 
deosebeşte scrisul acesta de scrisul de obicei citeț al 
locotenentului. Ce 1 -a putut tulbura oare în momentul în 
care scria permisul? Iată, scris mai apăsat pe copie 
cuvintele: „Urgent! Va fi lăsat să iasă imediat pentru 
curățirea duzelor..." E posibil ca înfundarea duzelor să fi 
provocat o acumulare de gaz detonant, şi în cazul ăsta, 
Gorelov, înainte de a fi apucat să curețe duzele, a murit 
din cauza exploziei... A murit ca un erou, la datorie... Ca 
un erou?... Dar atunci de ce n -au comunicat 
semnalizatoarele la postul central că s -au acumulat gaze 
în conducte? De ce nu s -a oprit automat accesul gazelor 
în conducte de îndată ce s -a depăşit presiunea normală? 
De ce dispozitivele de semnalizare şi cele automate au 
încetat să funcționeze, şi încă simultan, încă înainte de 
explozie? Asta nu putea să fie o simplă întîmplare. 
Înseamnă că cineva le -a defectat dinadins. Şi cine putea 
să facă asta tocmai cînd Gorelov era de cart, dacă nu 
chiar el? Va să zică el a provocat conştient o explozie. L -a 
dus de nas pe locotenentul credul şi l -a făcut să -i 
elibereze urgent permisul, uitînd de ordinul căpitanului... 
Da, locotenentul s -a lăsat înşelat... „Urgent!' „Imediat!" 
Aşa se scrie, aşa se exclamă numai cînd un pericol 
amenințător, neaşteptat, se abate cu iuțeală, cînd e 
nevoie de inițiativă, de o hotărire fulgerătoare, cînd nu 


poţi să te gindeşti la formalități, să te ascunzi după 
paragraful unui ordin, să ceri ajutor. De unde putea el să 
ştie că -i înşelat? Putea el oare să bănuiască trădarea 
mecanicului -şef al submarinului? Dar de ce, după cea 
eliberat permisul, locotenentul nu 1 -a chemat imediat pe 
căpitan? Lui Gorelov i -au trebuit cel puţin 5 -6 minute 
pentru a părăsi submarinul! 

Nu, asta nu mai e o simplă uşurinţă; asta e o neglijență 
de neiertat, o neglijență criminală! Cum de a cutezat un 
locotenent al marinei de război sovietice să comită un 
asemenea act de indisciplină, să încalce atît de flagrant 
regulamentul de ordine interioară pe un vas de război, în 
împrejurări atît de excepționale?! 

Aşezindu -se în fotoliu, cu capul lăsat pe piept, 
căpitanul rămase aşa îndelung, cufundat în gînduri grele 
şi chinuitoare... În cele din urmă trase spre el o foaie 
curată de hîrtie şi scrise un ordin pe toată nava. În acest 
ordin îi dădea comisarului Siomin sarcina de a deschide 
imediat o anchetă în legătură cu explozia produsă pe vas 
la 29 iulie, orele patru şi cincisprezece minute, şi cu 
dispariția fără urme a lui Gorelov, mecanicul -şef al 
vasului. Ordinul indica să se înceapă imediat interogarea 
echipajului, urmînd ca membrii echipajului care au avut 
de suferit de pe urma exploziei să fie interogați pe măsură 
ce se vor întrema, cu permisiunea medicului, profesor 
Lordkipanidze. Cercetarea locului exploziei (camera 
conductelor de gaze şi a duzelor) se va face de îndată ce 
împrejurările o vor îngădui. Rezultatele anchetei se vor 
raporta zilnic căpitanului. 

În aceeaşi zi, după ce căpitanul stabili printr -un ordin 
graficul precis al executării lucrărilor de reparații (al căror 
volum fusese între timp pe deplin cunoscut), în numărul 
doi al gazetei „Pentru 23 August!", care căpătase un titlu 
suplimentar glumet: „Vocea comisarului", apăru o 
însemnare scurtă a lui Marat. În numele brigăzii de 
electricieni, Marat cheamă brigada acusticienilor la o 
întrecere socialistă, pentru executarea cît mai grabnică a 


sarcinilor după grafic, pentru urgentarea reparațiilor. 
Brigada lărgită a electricienilor îşi lua angajamentul să 
termine repararea rețelei şi a tabloului de comandă pînă 
în ziua de cinci august la orele 12, şi să se deschidă 
ieşirea din submarin în aceeaşi zi pînă la orele douăzeci şi 
patru, să refacă sistemul de semnalizare şi transmisiune 
pină în ziua de 7 august la orele douăzeci şi patru, să 
pună la punct dispozitivele automate pînă în ziua de zece 
august, la orele douăsprezece şi aşa mai departe, asupra 
tuturor lucrărilor care îi reveneau brigăzii. În general se 
realiza o economie de timp de aproape douăzeci la sută 
față de termenele stabilite de căpitan. 

În ziua următoare, gazeta îi încunoştiință pe toţi că 
brigada acusticienilor, căreia i se alăturase parțial şi 
profesorul Lordkipanidze, primeşte chemarea 
electricienilor şi reduce durata lucrărilor, după un grafic 
nou, întocmit de ea, cu douăzeci şi cinci la sută. În 
acelaşi număr, gazeta făcea cunoscut că, salutind 
inițiativa electricienilor, scafandrii îi cheamă şi ei la 
întrecere socialistă pe radiofonişti. 

Atmosfera din compartimentele navei se încorda vădit. 
Munca lua caracterul unui asalt necontenit şi înverşunat 
împotriva duşmanului. Echipajul reduse pauza şi odihna 
de la prînz la patruzeci de minute, iar micul dejun şi cina 
le luau aproape din mers. Comunicatele cu privire la 
desfăşurarea lucrărilor şi rezultatele zilnice ale 
întrecerilor erau ascultate cu aceeaşi emoție plină de 
încordare cu care sînt ascultate telegramele de pe 
cîmpurile de bătălie, de pe fronturile de luptă. Şi de 
fiecare dată, în uralele şi în sunetele unui marş pe care -l 
ataca patefonul pus în cinstea învingătorilor în fața 
microfonului de către comisarul Siomin, învingătorii şi 
învinşii laolaltă se apucau cu o înverşunare şi mai mare 
de lucru. 

La cinci august, cu cinci minute înainte de termen, în 
fața uşii încă închise care dădea în camera de evacuare se 
adunară căpitanul Voronţov, locotenentul -major Bogrov, 


noul mecanic -şef, Koziriov şi scafandrii Skvoreşnea şi 
Matveev, înconjurați de aproape tot echipajul 
submarinului. Toţi aşteptau emoționațţi, palizi la față, într 
-o tăcere deplină. Urma să se facă prima examinare 
exterioară a navei, urma să se afle răspunsul la cea mai 
importantă şi cea mai chinuitoare întrebare: în ce stare se 
află pupa submarinului? Au rămas oare întregi duzele? 
Va putea oare „Pioner' să -şi urmeze drumul, ori e 
condamnat la paralizie, la o imobilitate mortală a 
organismului său plin de viață şi de putere? 

Exact la orele douăzeci şi patru, nevăzutele dispozitive 
electrice comandate de electricianul -şef Korneev de la 
postul de comandă începură să tragă încet uşa metalică 
în lăcaşul ei din peretele despărțitor. Această victorie fu 
întimpinată fără obişnuitele strigăte de salut, toți 
rămînînd tăcuți, în aceeaşi stare de emoție şi încordare. 
Nimeni nu scoase nici un sunet... 

Camera de evacuare învăluită în lumina ei galbenă se 
deschise; cei cinci oameni intrară înăuntru şi începură să 
-şi îmbrace grăbiţi costumele de scafandri. După un sfert 
de oră uşa se închise la loc, se auzi zgomotul apei 
năvălind pe ţevi, apoi se deschise uşa exterioară, lăsîndu 
-se la orizontală platforma basculantă, şi cele cinci 
siluete, încătuşate în metal, cu lanternele arzînd puternic 
pe căşti, se avintară în bezna apelor submarine. 

Arzîind de nerăbdare şi uitind toate regulile 
subordonării, Skvoreşnea se năpusti ca un bezmetic 
înainte şi numaidecît răsună sub toate căştile glasul lui 
triumfător şi asurzitor de bas: 

— Ura!... Trăiască,,Pioner' -ul nostru!... Duzele sînt 
aproape toate la locul lor! 

Căpitanului şi însoțţitorilor săi li se înfățişă un tablou 
uluitor. 

Uriaşul inel metalic, masiv, turnat, cu un diametru de 
aproape doi metri - ca o uriaşă căciulă ciuruită, 
străbătută pe lături şi în fund de numeroasele orificii ale 
duzelor - se desprinsese, smulsă de explozie, şi ținindu - 


se numai în partea de jos, ca de -o balama, atîrna de 
pupă. Înăuntrul acestei căciuli, deşi ca o perie, se vedeau 
colții ascuțiți ai unor întunecate țevi negre. La capătul 
dezgolit al pupei se căsca o gaură care ducea spre camera 
conductelor de gaze a submarinului... 

— Ei, Nikolai  Borisovici, - vorbi cu  însufiețire 
locotenentul -major, adresindu -se căpitanului, - ne 
putem felicita pentru această descoperire salvatoare! 
Dacă există duzele, înseamnă că totul e în ordine. 

— Mi -era şi teamă să sper într -o şansă ca asta, 
răspunse căpitanul după o clipă de tăcere. Parcă mi s -a 
luat o piatră de pe inimă. Toată problema e acum cum să 
punem inelul la loc. 

— Cu termit şi cu macaraua electrică, tovarăşe 
comandant, îşi dădu părerea Koziriov. 

— Hm... Da, da! căpitanul se uită atent la Koziriov. Dar 
cum faceţi lucrarea? Aşa, din mers! 

— Aranjăm în jurul pupei schele cu platforme fixe, 
tovarăşe comandant, răspunse repede Koziriov. 

— Just, îl sprijini locotenentul -major. 

Lunecind pe lingă corpul submarinului, Koziriov şi 
Matveev examinau cu atenţie pupa şi suprafața interioară 
a inelului. 

— Ei, cum stau lucrurile, tovarăşe Koziriov? întrebă 
căpitanul. 

— Perfect, tovarăşe comandant! îi răspunse bucuros 
noul mecanic -şef. Capătul pupei e neted, nu e rupt. Şi 
suprafața e aproape curată, de parcă ar fi fost retezată cu 
cuțitul! N -o să avem prea mult de curățat. 

— Chiar mîine de dimineață ne punem pe treabă, spuse 
căpitanul. Aleksandr Leonidovici, te rog pe dumneata să 
supraveghezi aceste lucrări. 

— Am înţeles, Nikolai Borisovici! 

— Şi acum, pe submarin! comandă căpitanul. Dar 
repede! Ducem o veste bună, -să nu lăsăm echipajul să 
aştepte prea mult. 

Bucuria a fost cu adevărat neobişnuită. Deşi trecuse de 


mult ora „stingerii', de emoție nimeni nu putea să se 
culce. 

În cele din urmă, însă, oboseala îi birui şi curînd o 
linişte adincă puse stăpinire pe submarin. Numai 
Skvoreşnea, care era de cart pe tot submarinul, stătea 
anevoie de veghe, îngînînd preferatul lui cîntec ucrainean: 
„Muge şi geme Niprul cel larg..." într -un tirziu amuți şi 
cîntarea aceasta înceată, şi Skvoreşnea, zăbovind în 
pragul uşii, ațipi aşa din picioare pentru un minut -două. 
Dar tocmai în aceste scurte minute, submarinul tresări 
abia simțit din pricina unei izbituri domoale, şi 
numaidecît se linişti. În cabinele şi compartimentele 
submarinului domnea aceeaşi linişte adincă, netulburată 
de nimic. Skvoreşnea îşi veni în fire, răsuflă adînc şi -şi 
urmă mersul greoi şi uniform, îngînîndu -şi încet 
cîntecul, fără să fi observat nimic... 


CAPITOLUL VIII. LA POALELE INSULEI 


Cu mulți ani în urmă, la sfirşitul secolului al XIX -lea, 
doctorul Hans Goldschmidt a obținut pentru prima oară o 
reacție chimică ce -i poartă numele. Esenţa acestei reacții 
consta în aceea că dacă se amestecă un oxid de fier 
(scorie, praf de rugină etc.) cu pilitură de aluminiu şi se 
dă foc acestui amestec, în procesul arderii aluminiul ia 
oxigenul din oxidul de fier, reducînd prin aceasta fierul 
pur, iar el se oxidează; surplusul de energie termică ce se 
formează cu acest prilej topeşte fierul, iar oxidul de 
aluminiu obținut se ridică la suprafață sub formă de 
zgură. 

Acest amestec de oxid de fier şi pilitură de aluminiu 
poartă denumirea de termit, şi de cînd a devenit 
cunoscută „reacţia lui Goldschmidt", ea a fost multă 
vreme folosită numai pentru obţinerea unor feroaliaje din 
cele mai simple şi, în special, la sudarea şinelor. 


Vreme de patruzeci de ani, termitul a fost folosit într -un 
mod mărginit şi primitiv, în laboratoare şi în practica 
metalurgică, pînă ce în sfirşit oamenii de ştiinţă sovietici 
au scos la iveală toate bogatele posibilități necunoscute 
pînă atunci ale acestei reacții. S -a constatat că oxidul 
oricărui metal se poate reduce în orice recipient, chiar 
într -un simplu creuzet, fără utilaje deosebite, avind la 
îndemină anumiți termiți strict determinaţi (aluminiu, 
litiu, natriu, siliciu). 

În procesul „reacției termitice", deosebit de interesante 
sînt temperaturile neobişnuite, care se dezvoltă cu acest 
prilej. La reducerea fierului cu ajutorul aluminiului se 
obţine o temperatură uriaşă de 3 500 grade, temperatură 
la care se topesc toate metalele cunoscute pină în acea 
vreme. Reacția volfram -aluminiu, însă, dezvoltă o 
temperatură de 7 500 grade, adică o temperatură mai 
mare decit aceea a soarelui (6 000 de grade) şi se 
desfăşoară atît de impetuos, încît wolframul se 
evaporează. 

La data cînd Krepin şi -a construit submarinul, oamenii 
de ştiinţă izbutiseră să producă reacția termitică chiar şi 
sub apă, aşa cum se aplică sub apă şi sudura ori tăietura 
autogenă a metalelor, dar mult mai simplu, mai liber şi 
mai puțin primejdios. 

Koziriov s -a hotărît să recurgă la ajutorul reacției 
termitice pentru a suda inelul duzelor, care era făcut 
dintr -un aliaj atit de greu fuzibil, încît cu alte mijloace, ar 
fi fost absolut cu neputinţă să fie încălzit şi prelucrat sub 
apă. 

Cînd - în ziua de şase august, dis -de -dimineață - 
Romeiko, Skvoreşnea şi Matveev pregăteau în camera de 
evacuare ţevile, cablurile, plăcile metalice şi celelalte 
materiale necesare instalării schelelor şi platformelor din 
jurul pupei submarinului, Koziriov şi căpitanul tocmai 
terminau calculele şi planul lucrărilor de fixare la loc şi 
sudare a inelului duzelor. 

Coborînd în camera de evacuare, Koziriov îi găsi acolo pe 


scafandri şi pe mecanici echipați în costumele de 
scafandri, gata de ieşire. Echipindu -se şi el la repezeală, 
Koziriov apăsă pe butonul din perete, semnalizind la 
postul central că se poate da drumul apei în cameră. În 
cîteva minute, apa umplu camera și se auzi scîrțiitul 
cablurilor care coborau platforma basculantă. Dar cînd 
marginea de sus abia se desprinse cu o jumătate de 
metru de corpul submarinului, platforma se opri şi 
scîrțiitul încetă. 

— Ce naiba? exclamă înciudat Skvoreşnea şi, călcînd pe 
loc, se uită cu îngrijorare la crăpătura îngustă, care se 
deschisese sus. Halal de -aşa electricieni. Treabă de 
mîntuială! 

— Platforma nu se deschide! raportă Koziriov la postul 
central, cu care se puse în legătură. Ce s -a întîmplat, 
tovarăşe comandant? 

— Nu înțeleg nici eu, răspunse cu mirare vocea 
căpitanului. leri am ieşit, şi platforma funcționa. Şi la 
mine aici, pe tabloul de comandă, s -a aprins semnalul 
roşu. Dau imediat ordin electricienilor să controleze toate 
dispozitivele de acţionare a platformei. Aşteptaţi puţin. 

— Cît bijbiie Marat pi pireţi, controlind rețeaua eu zic să 
videm şi noi aici, poate s -o înțepenit cablul, propuse 
Skvoreşnea. 

— Cum să ajungi acolo, Andrei Vasilievici? întrebă 
Matveev, uitîndu -se la crăpătura de sus. Sînt trei metri 
pînă acolo! 

— Pi orice ţavă din grămada aiasta, caraghiosule! Sau şi 
mai bini, aburcă -te ici pi umerii mei. 

— Am înțeles! 

Pe umerii puternici ai lui Skvoreşnea, Matveev se urcă 
uşor şi sigur ca pe o scară dublă. Sub tavanul camerei, 
Matveev cercetă la repezeală scripetele cu cablul bine 
înfăşurat, controlă orificiul de ieşire al cablului de la 
bordaj, apoi, scoțindu -şi cu grijă capul pe crăpătura 
dintre marginea de sus a platformei şi corpul 
submarinului, controlă legătura exterioară a cablului cu 


platforma. 

— Aici totul e în ordine, Andrei Vasilievici, îi comunică el 
lui Skvoreşnea, răsucindu -se pe umerii acestuia. Dar 
deodată strigă: Stai! Stai aşa! Ia saltă -mă mai sus, 
Andrei Vasilievici! De picioare! Şi mai sus!... Ehei! Dar 
asta ce -o mai fi?! Ia te uită! 

De obicei liniştit, echilibrat şi prea puţin vorbăreţ, 
Matveev se arătă de astă dată oarecum tulburat, Scoţindu 
-şi corpul pe jumătate deasupra platformei şi aplecîndu - 
se în afară, începu să -şi plimbe acolo lanterna în toate 
părțile, întinzîndu -se din răsputeri, şi străduindu -se să 
ajungă la ceva cu mîinile. 

— Da' ce -ai găsit? strigă Skvoreşnea, nemaiputindu -se 
stăpini. 

— Pare să fie pămînt, Andrei Vasilievici, răspunse 
Matveev, sărind uşor jos de pe umerii lui Skvoreşnea. Aş 
putea spune chiar cu precizie că e pămînt. O stîncă... O 
stincă adevărată! Din cauza asta nu se mai poate lăsa 
platforma. Submarinul s -a lipit cu o coastă de stinca 
asta. 

Descoperirea făcu senzație. Căpitanul îi ordonă lui 
Matveev să iasă pe crăpătură afară şi să cerceteze stînca. 
Matveev se întoarse repede şi raportă că stinca de care s - 
a lipit „Pioner”, purtat de curent, face parte din povirnişul 
unui munte submarin care se întinde pînă departe în 
toate părțile şi se ridică probabil pînă aproape de 
suprafață, dacă nu iese chiar deasupra apei. Matveev nu 
cuteză să se ridice prea sus, respectind ordinul 
căpitanului. În urma dispoziţiilor date de căpitan, 
Skvoreşnea şi zece oameni din echipaj, toți în costume de 
scafandru, ieşiră din submarin ca şi Matveev. Aceştia 
scoaseră cu ei citeva ghemuri de cablu subțire, elastic, şi 
făcînd din acest cablu trei lațuri uriaşe, cuprinseră cu ele 
prova submarinului. Apucînd apoi capetele cablurilor şi 
întorcîndu -se cu fața spre largul oceanului, la comanda 
lui Skvoreşnea oamenii îşi porniră elicele toți deodată cu 
viteza de zece zecimi. În cinsprezece minute, cei cinci sute 


de cai -putere traseră submarinul de lîngă stîncă şi -l 
întoarseră cu prova spre larg şi cu pupa spre munte. 
După ce terminară această operaţie, pentru ca nu cumva 
curentul să ia din nou vasul şi să -l lipească de munte, 
traseră unul din capetele cablurilor de la provă pină la 
fund şi -l fixară acolo de un colț de stincă. 

„Pioner" era acum bine ancorat. 

„Brigada  duzelor', cu efectivul stabilit, se apucă 
numaidecit de lucru la pupa vasului. 

Între timp, căpitanul îl chemă la postul central pe 
Şelavin şi -i propuse să cerceteze în modul cel mai 
minuțios muntele submarin. 

— Nu putem încă determina coordonatele, spuse cu 
acest prilej căpitanul. Niciunul dintre cercetaşii noştri 
infraroşii nu funcționează încă. Poate însă că examinarea 
mai îndeaproape a muntelui te va ajuta pe dumneata, 
care eşti un oceanograf cu experienţă, să stabileşti ce fel 
de munte este acesta, unde se află, dacă nu este cumva 
temelia unui vast banc de nisip, a unor recifuri sau atoli 
de corali. Dacă sînt atoli s -ar putea să fie populați şi în 
situația noastră asta ar fi o neplăcere foarte mare. Nu 
strică să fim prudenți... La noapte, ridică -te la suprafață 
şi vezi dacă nu se observă cumva lumini şi mişcări de 
vase sau de canoe ale băştinaşilor. Dacă găseşti necesar, 
poți să iei pe careva din echipaj să te însoțească... 

— Cum o să scot oamenii de la lucru, Nikolai Borisovici! 
Mă descurc eu foarte bine şi singur deşi dacă -mi dați 
voie, l -aş lua cu mine pe Pavlik. Nu e cine ştie ce nevoie 
de el aici, şi -apoi ar fi şi pentru el interesant şi folositor... 

Căpitanul îi îngădui să -l ia pe băiat. Pavlik era nespus 
de bucuros că va ieşi: de mult nu mai hoinărise pe sub 
apă, iar locurile acestea noi făgăduiau noi impresii, noi 
descoperiri, noi bucurii. 

Cu încărcătura completă de oxigen lichid, de energie 
electrică în acumulatoare, de alimente şi apă în termosuri 
şi înarmaţi cu tot echipamentul de cercetători geologici şi 
de vînători submarini, Şelavin şi Pavlik coboriră la orele 


cincisprezece fix de pe platformă pe povîrnişul muntelui şi 
porniră pe sol spre sud. Nu era uşor de mers. Povirnişul 
era destul de abrupt, presărat peste tot cu bucăţi de 
stincă; picioarele se împotmoleau în mil şi se încurcau în 
alge. Ar fi putut desigur să plutească pe deasupra 
poviîrnişului punînd în funcțiune elicea la cea mai mică 
viteză, dar Şelavin renunță conştient la aceasta şi -l 
lămuri pe Pavlik că trebuie să cerceteze structura 
geologică a muntelui, iar geologia îşi dezvăluie tainele 
numai pedeştrilor, nu şi zburătorilor, fie ei chiar zburători 
submarini. 

Întîlniră în cale mulți peşti; Pavlik le spunea fără greş pe 
nume, iar oceanograful bodogănea ceva aprobativ. 

După un sfert de oră de mers, Pavlik se împiedică 
deodată, se aplecă şi scoase ceva din mil. 

— Asta ce -o mai fi? întrebă el întinzîndu -i lui Şelavin 
obiectul găsit. 

Pavlik ţinea în mînă un cuţit îndoit, lucrat grosolan şi 
primitiv, dar de o formă absolut clară, cu un ciot în loc de 
miîner şi cu lama neagră, cu un luciu închis. De cum se 
uită la cuțit, Şelavin exclamă uimit: 

— Un cuţit de obsidian! Lama e de sticlă vulcanică pură! 
Extrem de interesant! Absolut!... Ila să mai scotocim pe 
aici, Pavlik. Scormoneşte în mil cu lopăţica. 

După un minut, Şelavin, scoase triumfător din mil încă 
un obiect. 

— Aşa e! exclamă el bucuros, cercetind obiectul. Un virf 
de suliță obsidian... Splendid!... Sapă, mai sapă, Pavlik! 

Dar nu mai găsiră nimic altceva. 

După ce se odihniră puţin, porniră mai departe. Deşi era 
destul de vorbăreț din fire, Şelavin merse multă vreme 
tăcut, cufundat în gînduri, amintindu -i numai arareori 
lui Pavlik: 

— Uită -te la picioare. Uită -te bine! Să nu scapi ceva... 

Şi tot aşa, cu capul în jos, tăcut şi giînditor, bodogănind 
din cînd în cînd ceva nelămurit şi împiedicîndu -se de 
stinci, îşi continua drumul. După o jumătate de oră, 


Şelavin se opri deodată în fața unei stinci mari şi plate. 
Ridicîndu -şi ochii încremeni pentru o clipă, apoi strigă 
încîntat: 

— O barcă! o canoe indigenă!... 

Cu o agilitate şi o repeziciune surprinzătoare, Şelavin 
sări de pe stincă. În faţa lui, ca pe un piedestal de bazalt, 
înămolită aproape pînă la bordură se afla o barcă lungă 
cu botul îndoit caracteristic, împodobită cu încrustări 
meşteşugite şi fantastice. 

— Vino -ncoa, Pavlik! strigă nerăbdător Şelavin. Pune 
mîna pe lopăţțică şi curăță! 

Înconjuraţi de un nor de mil, lucrară cu febrilitate 
aproape un sfert de oră, apoi aşteptară ca milul stîrnit să 
se depună la fund, şi cînd apa îşi recăpătă iarăşi 
transparența obişnuită, văzură în fața lor o pirogă 
indigenă cu fundul spart, încărcată cu resturi de năvoade 
putrezite. Scotocind piroga, Şelavin şi Pavlik scoteau cu 
strigăte de bucurie - cînd unul, cînd celălalt - alte şi alte 
obiecte: un craniu omenesc, nişte statuiete de lemn, cu 
capete de oameni sau de păsări, undițe de os, nişte 
scîndurele roşiatice de lemn, lungi de un metru, un metru 
şi ceva, acoperite cu o mulțime de semne necunoscute. 

Prima scîndurică ce nimeri în mîinile lui Şelavin făcu 
asupra lui o impresie zguduitoare. Aproape lipindu -şi 
casca de ea, se uită cîteva clipe fix, cu ochii holbaţi de 
surpriză, la aceste rînduri lungi de semne, apoi - țopăind 
în loc - începu să strige: 

— Kohau!... Kohau rongo -rongo... Ele sînt! Da, da, ele! 
Kohau rongo -rongo ale rapanuiezilor!... 

Pavlik se uita cu gura căscată la acest tablou care -i 
amintea de dansul unor sălbatici primitivi, ce rostesc 
nişte vrăji neînțelese. 

— Îţi dai seama, tinere, ce înseamnă asta? Nu, nu! Fără 
supărare, dar dumneata nu -ți dai seama ce înseamnă 
asta!... Asta... asta... 

— Dar ce -i asta? De ce nu -mi spuneți şi mie? întrebă 
Pavlik, venindu -şi în fire. 


Şelavin însă amuţi deodată, căzind pe gînduri. Abia într 
-un tîrziu murmură: 

— Ce -i asta? Hm! Mai aşteaptă puţin. Să ne convingem. 
Trebuie să verificăm. Poate mai dăm de ceva... Sînt sigur, 
dar să mai căutăm... Poate găsim un ahu, şi atunci... Să 
mergem! Hai mai repede... Lasă toate aici, în barcă! Le 
luăm la întoarcere... 

Şelavin aproape că fugea, iar Pavlik abia se putea ţine 
după el. Merseră aşa încă vreo jumătate de oră şi tocmai 
cînd Pavlik, istovit de -a binelea, simţi că nu mai poate să 
mai răsufle, Şelavin se opri deodată. 

În faţa lor, pe o lungime de cincizeci -şaizeci de metri, se 
întindea de -a curmezişul povîrnişului, la vreo doi metri 
înălțime, o terasă formată din nişte plăci uriaşe. Dar nici 
Şelavin şi nici Pavlik nu se uitau la ea, Muţi, parcă vrăjiți, 
cu capetele date pe spate, ei nu -şi mai luau ochii de la 
cele cîteva statui gigantice, care se înălțau tăcute, de un 
calm mohorit şi amenințător, deasupra terasei, atingînd o 
înălțime de cincisprezece -douăzeci de metri. În razele 
lanternelor se vedeau capetele lor ciudate, împodobite cu 
nişte uriaşe acoperămînturi înalte de doi metri, asemenea 
unor turbane de piatră. Frunțţile lor înguste şi teşite, 
nasurile lor lungi şi coroiate, orbitele adinci, pustii şi 
negre, buzele lor subțiri, strînse cu asprime, şi bărbiile lor 
ascuţite produceau o impresie de neuitat prin forța 
tulburătoare a înfățişării lor supraomeneşti. 

Stăteau pe torsurile lor alungite, fără picioare, cu mîinile 
abia conturate sub piept, primitive şi puternice, tăcute şi 
amenințătoare, şi se uitau țintă înainte, în întunericul 
oceanului, peste capetele pigmeilor care apăruseră pe 
neaşteptate la poalele lor. Printre aceşti uriaşi străjuitori 
ai adîncurilor, numeroase alte statui năruite de apele 
oceanului zăceau sfărimate, cu uriaşele turbane care le 
împodobiseră cîndva capetele - împrăştiate în toate 
părțile. 

— Rapa -Nui... bolborosea oceanograful. Rapa -Nui... 
Antica Vaigu... Va să zică e adevărat că a înghițit -o 


oceanul... Priveşte, Pavlik! Priveşte! Întipăreşte -ți în 
memorie pentru totdeauna... 

Rămaseră îndelung aşa, tăcuți, în fața uriaşilor de 
piatră. În cele din urmă, venindu -şi parcă în fire, Şelavin 
răsuflă adînc şi spuse: 

— Sa mergem mai departe, Pavlik. O să mai întîlnim 
încă multe din astea. Trebuie să terminăm cercetarea 
insulei. 

Aruncînd o ultimă privire asupra străjilor submarine ale 
muntelui, Şelavin dădu drumul elicei şi porni mai departe 
spre sud. Pavlik îl urmă. După o tăcere îndelungată, 
acesta îl întrebă pe oceanograf: 

— De ce îi spuneți „insulă', Ivan Stepanovici? Nu -i un 
munte submarin? 

— Dacă ar fi numai un munte submarin, cum îți explici 
tu toate astea: cuțţitele, sulițele, barca şi în sfirşit, terasa 
cu aceste statui colosale? Hai? Dacă -mi permiți să te 
întreb, tinere... 

— Păi, - replică Pavlik, luîndu -şi inima -n dinți, - chiar 
dumneavoastră ne -ați vorbit odată la cerc despre unele 
insule şi chiar continente care s -au scufundat în mare. 
Poate că şi aici s -a întîmplat acelaşi lucru. Nu? 

— Hm, hm... făcu încurcat oceanograful. M -da... Se 
întîmplă, fireşte... Ai dreptate, dar numai în parte. Pot fi 
însă cazuri cînd oceanul care înaintează acoperă treptat - 
sau dintr -o dată, dar numai parțial - o insulă sau un 
continent. Mi se pare că v -am vorbit şi despre aceste 
transgresiuni ale oceanului, nu -i aşa? Probabil că şi aici 
s -a produs cam aşa ceva... Dar asta ce o mai fi? se 
întrerupse deodată Şelavin. arătind cu mîna o pată mare 
şi întunecată, care se contura pe povirniş, în picla 
submarină. 

— Trebuie să fie intrarea într -o peşteră sau într -o 
grotă, răspunse fără să stea pe ginduri Pavlik, care se 
socotea un om cu destulă experiență în chestiuni de felul 
acesta. 

— Şi probabil o peşteră foarte mare, adăugă 


oceanograful. Hai pînă acolo, s -o vedem. 

Peştera avea într -adevăr dimensiuni uriaşe şi, judecînd 
după pereţii şi bolțile ei de bazalt, era de origină 
vulcanică. Poate că în epoci geologice îndepărtate, prin 
această gură sau galerie laterală s -a scurs din adîncurile 
pămîntului lava topită. Peştera, foarte înaltă şi largă, se 
întindea pînă departe în adiîncul muntelui. Fundul ei era 
acoperit cu mil, în care mişunau - printre nenumărate 
scoici - o mulțime de echinoderme şi celenterate. Pereţii, 
colțurile de stincă şi movilele de lavă răcită erau acoperite 
cu festoane, perdele şi covoare de alge calcaroase. 

După ce cercetară din fugă peştera, obosiţi şi înfometați, 
Şelavin şi Pavlik hotărîră să facă un popas, ca să mănînce 
şi să se odihnească. Se aşezară amîndoi pe un bolovan şi 
apăsară pe butoanele termosurilor. După ce luă cîteva 
înghițituri de cacao, Pavlik reveni la discuția întreruptă: 

— Ivan Stepanovici, dacă nu ne aflăm pe un simplu 
munte submarin atunci ce insulă este asta? 

— Asta -i insula Rapa -Nui. O insulă misterioasă, care a 
dat şi dă încă mult de furcă geografilor, etnografilor şi 
istoricilor culturii din toată lumea civilizată. Cum, tu n -ai 
auzit de insula asta? 

— Rapa -Nui?... Nu, mărturisi Pavlik. Acum aud pentru 
prima oară de ea. 

— Hm... Bravo, ce să zic! Dar poate că o cunoşti sub 
numele de Vaigu, cum i se spune uneori? 

— N -nu, Ivan Stepanovici, răspunse Pavlik, simţindu - 
se oarecum jenat. Nici de Vaigu n -am auzit. 

— Nu mai înțeleg nimic. Dar ce învățați voi pe acolo, 
prin acele faimoase licee... Ori cum le -o mai fi zicînd... 
colegii? 

— La Quebec am învăţat la colegiul sfintului Patrick, 
Ivan Stepanovici. 

— Nu sfintul Patrick, replică oceanograful, ci sfinta 
ignoranță!... Asta e! Sfinta ignoranță! Să nu ştii nimic, şi 
nici măcar să nu fi auzit de insula Rapa - Nui, sau Vaigu, 
sau Insula Paştelui! E ceva monstruos! 


— Insula Paştelui? tresări Pavlik. Parcă îmi amintesc 
ceva... Da, da, mi -aduc aminte... E o insulă mică de tot 
din mijlocul Oceanului Pacific. A fost descoperită de 
Davies la o mie şase sute optzeci şi şapte şi apoi din nou 
de amiralul Roggevin, la o mie şapte sute douăzeci şi doi. 
Insula era populată pe atunci de nişte păgini care se 
închinau la idoli; apoi au venit acolo nişte călugări care i - 
au convertit la creştinism. Asta -i tot ce ne -a spus nouă 
la colegiu despre Insula Paştelui profesorul nostru de 
geografie... 

— Lasă, Pavlik, că ai să intri într -o şcoală de -a noastră 
sovietică, şi în fața ta se va deschide lumea întreagă, în 
toată frumusețea şi adevărul ei! Tocmai ce era mai 
interesant despre această minunată insulă nu ţi -au spus 
la colegiu! O insulă minusculă, care poate fi străbătută 
într -o oră de mers de la un capăt la altul, un petic 
singuratic de pămînt, pierdut în imensitatea oceanului, la 
patru mii de kilometri de America de Sud şi cam la 
aceeaşi distanță de cele mai apropiate insule ale 
Polineziei. Dar această insuliță prezintă un adevărat 
ghem de enigme şi taine ştiinţifice! Gindeşte -te numai, 
Pavlik: în toată Polinezia, printre toate insulele şi triburile 
ei nenumărate, numai aici, numai la mica populație a 
insulei Rapa -Nui s -a dezvoltat şi a înflorit scrierea! Pe 
acele kohau rongo -rongo, tăblițele acelea lungi, roşiatice 
-brune, pe care le -am găsit noi adineauri în canoe şi le - 
am ținut în miini! Mai mult decit atit, aceste tăblițe de 
lemn, cu scrierea rapanuiezilor din vechime, nu au fost 
încă descifrate, nici un om de ştiinţă din lumea civilizată 
nu le -a putut citi. 

Şelavin tăcu şi sorbi cîteva înghiţituri de cacao din 
termos. 

— Dar aceste terase sau ahu, cum le mai spun indigenii! 
Aceste neobişnuite şi uluitoare statui! el sorbi iarăşi 
cacao din termos. Cum putea oare să făurească aceste 
gigantice construcții un mic popor care se află la cel mai 
de jos nivel al culturii? Unele din aceste statui ating o 


înălțime de douăzeci şi trei de metri, cu umerii largi de 
doi -trei metri; iar turbanele acelea de pe capetele lor 
cîntăresc numai ele, pînă la două sute de tone! Cînd au 
apărut aici europenii, - erau cel puţin două sute şaizeci 
de ahu din acestea şi peste cinci sute de statui, toate 
îndreptate cu fețele lor mintoase şi amenințătoare spre 
ocean. Nu e clar oare că această muncă uriaşă, s -ar 
putea spune titanică, a putut fi făcută numai de un alt 
popor, mai numeros, mult mai civilizat şi mai dezvoltat? 

Pentru a dezlega toate aceste enigme, unii oameni de 
ştiinţă au făcut următoarea presupunere: această insulă 
a avut în antichitate dimensiuni mult mai mari. Ea era 
populată de un trib mare, cu o cultură originală, destul 
de înaintată, mult mai luminată decît cultura bietelor 
triburi pe care le -au găsit aici cei dintii europeni. Şi iată 
că a venit o vreme cînd rapanuiezii din vechime au 
început să observe că insula lor este înghițită încet, dar 
nemilos de mare. Atunci, alarmați şi stăpiniți de temeri 
vagi, ei s -au adresat zeilor lor, cerindu -le ajutor 
împotriva stihiei care -i amenința. Au început să 
construiască pe malul mării nişte terase uriaşe şi să 
aşeze pe ele o mulțime de idoli care să le păzească 
pămîntul. Dar oceanul continua să înainteze nestăvilit, şi 
zeii de piatră zadarnic îşi aținteau asupra -i privirile 
amenințătoare, pline de miînie. Oamenii însă nu şi -au 
pierdut nădejdea. Ei şi -au continuat cu febrilitate 
munca: au sculptat noi idoli, au construit noi ahu şi au 
înălțat pe acestea alte şi alte rînduri de străjuitori. Aşa au 
procedat probabil zeci şi sute de ani. Convingindu -se 
însă treptat de zădărnicia nădejdilor şi de neputința zeilor 
- sau poate în urma vreunui asalt neaşteptat al 
oceanului, după vreun cutremur - poate că, la urma 
urmei, populația cuprinsă de panică a renunțat să mai 
lupte cu oceanul şi luîndu -şi catrafusele, a pornit cu 
canoele să -şi caute scăpare pe alte meleaguri. Asemenea 
transmutări de pe o insulă pe alta, peste uriaşele 
întinderi de apă ale oceanului (din diferite motive) s -au 


petrecut destul de des în istoria popoarelor Polineziei. 

Unii oameni de ştiinţă socot că locuitorii de azi ai insulei 
Rapa -Nui nu sînt rămăşiţe ale populaţiei ei de la început, 
ci nişte venetici care au cutezat să ocupe insula mai 
tirziu, cînd a încetat să se mai scufunde, sau, în orice 
caz, a început să se scufunde mai încet, pe neobservate. 
lar faptul că noi am descoperit azi un mare ahu 
submarin, cu statui încă în picioare, trebuie să 
dovedească definitiv justețea teoriei despre scufundarea 
treptată a insulei... 

Şelavin tăcu, trăgînd ginditor din ţeava termosului cu 
cacao. 

Pavlik, care ascultase tot timpul cele spuse de 
oceanograf, ca pe o poveste din vechime, continuă şi el să 
tacă. În cele din urmă întrebă: 

— Dar ei, veneticii aceia, cum au ajuns aici, pe insulă? 

— Au emigrat din altă parte, atraşi de condiţiile mai 
bune de viețuire de aici şi, din punctul lor de vedere, 
probabil că au dus -o bine o vreme destul de îndelungată, 
pînă cînd au atras atenţia „civilizatorilor' europeni. 
Atunci au apărut printre insulari diferite boli, patima 
rachiului şi a tutunului, pasiunea pentru diferite nimicuri 
europene şi pentru aşa -zisa cultură. Cea mai grea 
lovitură însă a primit -o insula în anul o mie opt sute 
şaizeci şi doi, cînd au atacat -o neguțătorii de sclavi din 
Peru. Săvirşind cruzimi, crime şi jafuri de neînchipuit, 
aceştia au luat în captivitate cea mai mare parte a 
populaţiei, cinci mii de oameni, pe care i -au dus pe 
insula Chincha, lingă țărmurile Americii de Sud, pentru a 
-i folosi la culesul şi încărcarea de guano, găinaț de 
păsări, acumulat în cantități uriaşe pe insulele de aici şi 
care se exporta pentru îngrăşarea păminturilor vlăguite 
ale Europei. 

E drept că unii din aceşti nefericiți au fost apoi eliberați, 
dar cînd s -au întors în patrie au adus cu ei vărsatul care 
a decimat apoi populaţia. De atunci a început dispariția 
treptată a acestei populaţii care - în o mie opt sute 


optzeci şi şase - nu mai număra decît o sută cincizeci de 
oameni. În ultimul timp, numărul acestora a crescut 
întrucîtva, ajungind pînă la două sute cincizeci de 
oameni, dar în condiţiile capitalismului, ale exploatărilor 
crunte, ale beției, bolilor şi mizeriei negre, este îndoielnic 
că acest trib se va mai putea regenera... Da, Pavlik! Aici 
nu e ca la noi!... Câte triburi şi popoare mici ca acesta - 
aduse în pragul dispariției de țari, de funcționarii 
acestora şi de jefuitorii capitalişti - nu s -au renăscut la 
noi în Uniunea Sovietică, după Marea Revoluţie Socialistă 
din Octombrie o mie nouă sute şaptesprezece!... Insulița 
aceasta, aproape pustie, ascunde încă multe alte taine 
pentru ştiinţă. Nu se poate spune totul dintr -o dată, 
Pavlik, şi -apoi e timpul să ne întoarcem. Consider acum 
cu totul de prisos să continuăm cercetarea acestor 
povirnişuri submarine; ştim precis unde sîntem, şi tocmai 
asta voia să afle căpitanul! Ei, acum la drum, tinere 
discipol al colegiului sfintului Patrick din Quebec! 

— Aş vrea să uit cît mai curînd de asta, răspunse încet 
Pavlik, şi dumneavoastră îmi tot aduceţi aminte... 

— A -a -a!... Hm... Hm... Mda, reproşul e just... lartă - 
mă, te rog. Nu mai fac... 

Şelavin îi întinse cu un zîmbet binevoitor mîna lui 
metalică. Pavlik i -o strînse vesel şi cu multă plăcere. 

Luînd pe umeri o parte din năvoade, tăblițele sacre ale 
rapanuiezilor şi alte trofeie, Şelavin şi Pavlik porniră spre 
submarin. 

Două ore mai tirziu, cînd apărură cu această înfăţişare 
în fața submarinului, în spațiul luminat puternic de 
reflectoare, fură întimpinați cu exclamațţii, de mirare, 
cărora în clipa următoare le luară locul risetele şi 
glumele. 

Pe platforma camerei de evacuare îl întilniră pe căpitan 
îmbrăcat în costum de scafandru. De cum îl văzu pe 
Şelavin căpitanul întrebă: 

— Unde sintem, Ivan Stepanovici? 

— La poalele insulei Rapa -Nui. 


Căpitanul îşi încruntă sprincenele. 


CAPITOLUL IX. TAINA INSULEI RAPA -NUI 


Inundat în lumina puternică a reflectoarelor, „Pioner" 
stătea cuminte la poalele insulei, prins în neobişnuitele -i 
hamuri de oțel. 

Încins cu cabluri, ca un cal înhămat, submarinul părea 
că -i gata, la primul semnal, să tragă insula în întinderile 
apelor spre adîncuri. Pe coama lui, mai aproape de provă, 
se afla - bine fixată - o macara electrică, cu motorul într - 
o cutie de metal transparent şi cu axul ieşit în afară de 
ambele părți ale cutiei. Pe acest ax se înfăşurau cablurile 
groase, care urmau să ridice inelul duzelor, pentru a -l 
aşeza la locul lui, la pupă. Dar înainte de a da drumul 
motorului, trebuia înmuiată cu termit partea de jos a 
inelului, care se mai ținea de corpul submarinului. 

Termitul ardea însă de două zile sub inelul duzelor, şi 
metalul tot nu ceda căldurii. Koziriov se pierdea în tot 
felul de presupuneri, neştiind cum să explice temperatura 
scăzută, de numai aproape două mii de grade, pe care o 
dezvolta acum reacția termitică. Treaba nu mergea, şi 
asta îl neliniştea extrem de mult şi pe căpitan, îngrijorînd 
tot echipajul. Koziriov scotea din minunatul laborator al 
submarinului cele mai felurite materiale, pe care le 
amesteca în noi şi noi combinații cu termiții special creați 
pentru lucrul sub apă şi care dezvoltau de obicei o 
temperatură pe deplin suficientă pentru a topi şi cel mai 
refractar metal. Cu mare greutate abia la zece august, în 
cea de a treia zi, Koziriov izbuti să găsească întimplător o 
anumită combinaţie de elemente termitice a căror reacție 
dădea o temperatură ce muia întrucîtva metalul. Trebuia 
însă realizată o temperatură şi mai mare. Koziriov îşi 
continua cercetările, frămîntîindu -şi capul să dezlege 
enigma termitului care îi răsturnase pe neaşteptate toate 


calculele şi încă într -un moment atît de critic. Era ceva 
mult prea supărător, ba chiar umilitor! Celelalte brigăzi 
apucaseră să facă atitea lucrări, munca lor mergea din 
plin şi avea spor, în timp ce el se împotmolise. „Vocea 
comisarului" relata în fiecare dimineață succesele şi 
victoriile cînd ale unei brigăzi, cînd ale alteia: radiofoniştii 
refăcuseră aparatul de recepţie al postului de radio, 
acusticienii erau aproape gata cu tunul dela provă, pînă 
şi electricienii - - cu efectivul slăbit - reparaseră toate 
dispozitivele automate, şi numai despre brigada 
mecanicilor gazeta nu spunea nici o vorbă! „Succesele" 
acestei brigăzi nu erau în măsură să bucure pe nimeni, 
ba mai curînd puteau să strice dispoziția altora, decit să - 
i însuflețească. Pe Koziriov îl chinuia necontenit 
întrebarea: „Ce e de făcut?" 

Cînd apărură primele semne, slabe, ale muierii 
metalului, lui Koziriov îi veni o idee pe care o împărtăşi 
numaidecit locotenentului -major: 

— Cit continui eu căutarea de noi termiti, - îi spuse el, 

n -ar fi bine să profităm chiar de gradul acesta 
neînsemnat de încălzire a metalului? Să nu pierdem 
vremea... 

— Şi cum crezi că am putea să folosim acest grad de 
încălzire? întrebă locotenentul -major. 

— Să punem imediat macaraua în funcțiune. Dacă 
aduce măcar cu un milimetru pe oră inelul duzelor la 
locul lui, şi tot e ceva... 

— Bine, replică locotenentul -major, ridicînd din umeri, 
eu n -am nimic împotrivă, dar asta nu rezolvă problema. 

— N -are a face! insistă Kiziriov. Cît caut eu, să se facă 
măcar ceva... Tot e mai bine decît nimic. 

Într -un creuzot uriaş, care semăna cu un jgheab arcuit, 
semicircular şi care cuprindea partea de jos a inelului 
duzelor, termitul ardea fără încetare. Întinzînd cablurile, 
macaraua electrică le înfăşura încet pe ax, absolut 
invizibil pentru ochi. În prima zi se înfăşură pe ax numai 
zece milimetri de cablu. Era o dimensiune absolut 


neînsemnată, dar Koziriov era mulțumit: oricum, treaba 
se urnise din loc. Koziriov se sfătui cu Skvoreşnea, şi 
acesta îi făcu o nouă propunere: de ce n -ar da oare un 
ajutor mecanic macaralei? Dacă el, Skvoreşnea, ar lua un 
baros de patruzeci de kilograme şi s -ar apuca să lovească 
inelul la locul de îndoire, macaraua n -ar avea oare mai 
mult spor? 

Acum îi veni rîndul lui Koziriov să suridă şi să ridice din 
umeri: 

— Ce vorbeşti, Andrei Vasilievici! Îţi arde de glume? 
Macaraua electrică are cinci mii de cai -putere; ce ai mai 
putea adăuga tu, chiar cu un baros de o sută de 
kilograme? 

— Cap săc mai eşti, măi Koziriov! Pardon, tovarăşe 
mecanic -şef. 

— la mai dă -le -ncolo de grade! Nu -mi arde acum de 
ele... Ce -ai vrut să spui? 

— Am vrut să spun că nu -i vorba aici di puterea me, ci 
di izbiturile care, oricum, mai schimbă poziția moleculelor 
din metalul muiat. 

— Încearcă, răspunse cu îndoială Koziriov. Rău în nici 
un caz n -o să fie. 

După cîteva minute, la pupa submarinului se auziră 
nişte lovituri puternice, de ciocan, care răsunau ca 
loviturile unui uriaş clopot submarin, asurzindu -i cu o 
putere zguduitoare pe toţi cei ce lucrau în apropierea 
submarinului şi răspîndindu -se pînă hăt departe în jurul 
acestuia... 

Căpitanul şedea la birou în încăperea postului central 
de comandă. Întocmea o situaţie a lucrărilor efectuate 
peste zi, socotea datele aproximative ale executării 
lucrărilor următoare, şi toate aceste calcule desigur că nu 
l -ar fi mîhnit dacă n -ar fi survenit neaşteptata întîrziere 
cu duzele. Dacă Koziriov nu găseşte în două -trei zile o 
soluție pentru a muia metalul, submarinul se va vedea în 
fața unor perspective din cele mai sumbre - nu va putea 
ajunge la timp la Vladivostok. Şi iată că aici, el, căpitanul, 


este cu totul neputincios. Nu poate ajuta cu nimic, nu 
poate propune nimic! Trebuie să aştepte ceea ce va spune 
mecanicul, talentat e adevărat, dar încă tînăr. 

Cufundat în aceste gînduri nu tocmai vesele, căpitanul 
nu auzea zgomotele, loviturile şi zăngănitul sculelor, ce 
răzbăteau pînă aici prin uşa deschisă a postului central, 
venind din compartimentele şi camerele inferioare, unde 
se aflau maşinile, nu auzea toată această tulburătoare şi 
veselă simfonie a muncii năvalnice, care chema din nou 
la viață organismul paralizat al submarinului. 

De obicei, căpitanului îi plăcea să asculte zgomotul 
acesta plin de viață, care -i mergea la inimă şi -l îndemna 
să se afunde şi el în muncă, să se alăture efortului 
celorlalți. Acum la fel, se smulse într -un tirziu, din 
gîndurile -i grele, trase din nou cu urechea la zgomotul 
cunoscut şi din nou îl prinse dorința de a cobori şi a da o 
raită prin compartimente şi camere. Căpitanul se ridică şi 
se uită la ceas. Era ora douăzeci şi trei. Deasupra 
oceanului e acum o întunecoasă noapte tropicală, cerul e 
spuzit de stele mari, şi valurile se izbesc molcom de malul 
pe care se înşiruiau cîndva munții străjuitori de piatră ai 
insulei... 

Căpitanul tresări. Într -o oră se sfirşesc lucrările; trebuie 
să vadă cum se desfăşoară ele. Deodată ridică capul şi 
trase cu urechea. 

Printre zgomotele obişnuite, parcă de undeva de departe, 
ajungeau pină la el nişte lovituri uniforme, abia auzite, de 
metal lovit de metal. Ce putea să fie oare? De unde vin 
aceste sunete? 

Căpitanul porni grăbit în inspecție. Cercetă la repezeală 
toate compartimentele şi camerele de jos. Lucrările 
mergeau excelent. Oamenii obosiţi îi zimbeau. Din secția 
de maşini trecu spre camera de evacuare, unde era de 
cart Romeiko. Romeiko abia ieşise din spital, cu două zile 
în urmă. Cu ajutorul lui, căpitanul îşi puse repede 
costumul de scafandru şi se pregăti să iasă din submarin. 
Dar cînd se lăsă platforma basculantă, loviturile acelea 


îndepărtate şi înfundate năvăliră deodată sub casca 
căpitanului şi -l asurziră. Căpitanul se repezi înainte. 

În lumina puternică a reflectoarelor, înveşmîntat în 
strălucitoarea sa armură de cavaler, ca un puternic şi 
uriaş paladin medieval, care doboară un balaur cu o sută 
de capete, Skvoreşnea izbea cu ciocanul lui în inelul uriaş 
al duzelor. 

Căpitanul se năpusti asupra lui, îl apucă miînios de 
umeri, îl scutură cu toată puterea şi strigă: 

— Ce faci?! Cine ţi -a dat voie? Încetează odată! Uiţi că 
ne aflăm în apropierea unei insule locuite?! 

Picaţi parcă cu ceară, toţi - şi Skvoreşnea, şi Koziriov, şi 
locotenentul -major - tăceau, neştiind cum să se 
dezvinovăţească. Îşi dădeau seama că au făcut o serioasă 
greşeală... 


În vechea lui canoe, abia mişcînd vîsla, Ngaara lopătează 
încet, în largul oceanului. 

Departe, în urma lui, în întuneric, sclipeşte slab un 
punct mic şi tremurător. Angata, nevasta lui Ngaara, a 
aprins foc pe malul pustiu şi singuratic, pentru ca 
stăpinul să -şi poată găsi mai uşor coliba, cînd va sfirşi 
pescuitul şi se va întoarce cu prada la familia lui 
înfometată. 

Ngaara răsufla adînc. Nici înainte de apusul soarelui, 
nici în amurgul scurt, cînd peştele trage la undiță, nimic 
nu s -a prins de cîrligele lui de oțel pentru care i -a dat 
atita peşte bătrinului Robinson; nici un peşte nu s -a 
atins de momeală. Ba pînă şi cîrligul sfint, pe care Ngaara 
l -a cioplit cu răbdare şi venerație, pe ascuns de ochii 
altora, din țurloiul „răposatului său tată", peştele îl ocolea 
cu dispreț, de parcă nici nu | -ar fi luat în samă. Cînd s -a 
lăsat noaptea, Ngaara a pornit după raci şi crabi. Nu prea 
țin de saț racii şi crabii, dar Ngaara n -are încotro. Şi în 
această vinătoare însă n -are noroc bietul Ngaara. Pe 


fundul canoei lui forfotesc numai cîțiva mici crabi şi vreo 
zece raci mari, verzi -cenugşii, scîrțiind încet cu cleştele şi 
crustele lor. Năvodul se tirăşte pe fund, alegînd parcă 
dinadins locuri unde e prada mai puţină. Fără îndoială că 
Ahu -ahu -tatana, duhul rău, şi -a vîrît coada. Dar iată că 
s -a tăcut tirziu şi curînd Ngaara o să trebuiască să se 
întoarcă la țărm. Aici se sfirşeşte bancul de nisip, şi 
fundul coboară brusc spre împărăția adincurilor. 


Deodată o lumină se aprinse în mintea lui Ngaara. Pe 
povîrnişul acesta abrupt nu prinde nimeni crabi. Ce -ar fi 
să lase năvodul mai adînc? Cine ştie, poate că tocmai aici 
e mult vînat! Trebuie să încerce! E ruşinos pentru un 
pescar şi un înotător atît de iscusit ca Ngaara, bun 
vînător şi om în toate puterile, să se întoarcă cu canoea 
goală la familia înfometată. 

Ngaara nu stă mult pe gînduri. lată că năvodul a 
început să tragă frînghia din canoe. Ngaara visleşte cu şi 
mai multă băgare de seamă. Şopteşte încet numele lui 
Mea -kahi, zeul pescarilor, şopteşte numele lui Make - 
make, zeul ouălor rîndunelei de mare, pe care Ngaara le 
culege din cuiburi, punîndu -şi viața în primejdie, pentru 
ca tot lui să i le jertfească, şopteşte şi numele lui Hawa - 
tuu -take -take, zeul tuturor ouălor, şi al preacinstitei lui 
consoarte, Wie -hoa. 

Desfăşurîndu -se tot mai repede şi mai repede, fringhia 
se apropie de capătul ei, dar deodată se slăbeşte şi 
rămîne atirnată. „Un fund nou"! îşi zice bucuros Ngaara. 
Şi nu -l cunoaşte nimeni!... Acum să tragă cu băgare de 
seamă frînghia pe povirnişul prăpastiei... Ngaara visleşte 
îndărăt cu trei -patru lungimi de canoe, apucă fringhia şi 
trage. Fringhia se întinde, dar nu mai merge. Lui Ngaara i 
se stringe inima. 

Năvodul s -a agăţat de ceva pe fund! Ngaara smuceşte 
de fringhie, dar nu izbuteşte să desprindă năvodul. 
Miînios şi cu inima îndurerată, îl înjură cu năduf şi pe 
Jesus -ul albilor şi pe vechii lui zei, şi chiar pe Tatana, 
duhul cel rău. 

Ce -i rămîne de făcut?! Doar n -o să lase năvodul, care îl 
hrăneşte şi pe el, şi familia lui, care -i plăteşte dările, îi 
plăteşte datoriile pe care le are la bătrinul Tatana - 
Robinson pentru rachiu, pentru tutun, pentru undițe... E 
adevărat că aici e straşnic de adînc, dar un înotător ca 
Ngaara nu se teme nici de o adincime cît toată lungimea 
fringhiei. Şi dacă apare vreun rechin? Ar fi neplăcut, dar 


are cuțitul la brîu şi are să fie rău de rechin. 

Ngaara îşi scoate flanela veche, pantalonii ponositi, 
numai petice, şi se aruncă în apa neagră. Deşi, din 
obişnuinţă, a deschis ochii sub apă, în bezna aceasta de 
nepătruns, față de care noaptea înstelată de sus pare un 
amurg, nu vede fringhia. Numai dibuind cu mîna, o 
prinde şi începe să coboare repede în jos de -a lungul ei. 

Şi iată că ochii lui larg deschişi văd ceva care face să i se 
înfioare tot corpul, cuprins de o teamă superstițioasă. 

Departe dedesubt, în adincurile oceanului, sclipeşte un 
uriaş nor argintiu încețoşat, de parcă luna, părăsind 
cerul, s -ar fi afundat în apele întunecate şi îşi 
răspîndeşte de acolo lumina puternică, iar în jurul ei 
dănțuie nişte dîre albe, luminoase, ca şi cum duhurile 
apelor şi -ar întimpina stăpîna cu vesele dansuri sacre. 
Deodată se aude de -acolo din adînc o bubuitură 
înfundată, apoi încă una şi, încă una... Ngaara a 
încremenit. Una după alta, regulate şi puternice, aceste 
bubuituri, se revarsă de pretutindeni, de parcă nişte 
uriaşi ar lovi într -o tărtăcuţă cît un munte, cum lovesc 
rapanuiezii în tobele lor tărtăcuțe. Cercuri verzi şi 
portocalii încep să zvicnească în fața ochilor lui Ngaara, 
care a început să se înăbuşe, şi străbătut de un fior de 
groază sacră, el se repede în sus, dindu -şi silința să nu 
vadă şi să nu audă nimic. Dar loviturile zguduitoare îl 
urmăresc, îl ajung din urmă. Aproape scos din minți, 
Ngaara iese la suprafață, chiar lîngă canoea lui. Se agaţă 
de ea cu degetele tremurătoare şi multă vreme, icnind de 
groază, nu -şi poate recăpăta suflul... 

După ce -şi mai veni puţin în fire, Ngaara aruncă o 
privire de jur -împrejur şi, convingîndu -se că e singur, îşi 
lipi urechea de apă. Adîncurile negre îl asurziră cu o nouă 
lovitură. Ngaara sări ca fript, canoea se legănă gata să se 
răstoarne şi el se prăbuşi pe fundul acesteia. Şi iarăşi i se 
păru că şi fundul bărcii se cutremură uşor sub loviturile 
acelea tainice, care veneau de jos. Atunci, pierzindu -şi 
definitiv capul, Ngaara se ridică, înfrigurat scoase cuțitul, 


tăie dintr -o mişcare sfoara prețiosului năvod, care -i 
hrănea familia şi începu să vislească desperat, mînat de 
groaza morții... 

Toată noaptea s -a zbătut în culcuşul lui de trestie, 
bolborosind şi strigînd nişte cuvinte cumplite despre luna 
înconjurată de un nor argintiu şi scufundată în adincurile 
oceanului, despre dansul stelelor în jurul ei şi despre 
bubuiturile tobei sfinte, care însoțeau acest dans. Nevasta 
lui, Angata, cuprinsă de deznădejde şi de groază, se 
văicări împreună cu el toată noaptea. lar dimineața 
veniră vecinii şi neamurile, şi vestea despre teribila 
vedenie a lui Ngaara se răspîndi în insulă, ascunsă ca o 
taină de albii care desigur n -o să creadă cele văzute de 
Ngaara. Ei ştiu că dacă află albii, o să -i persecute şi o să 
-i pedepsească cu cruzime pe ereticii care se întorc la zeii 
lor din vechime. 

Dar chiar a treia zi, bătrinul Tehaha, afumat şi duhnind 
a spirt, căpătind de la Robinson un pahar de rachiu 
pentru un sac de nuci de cocos, îi spuse acestuia 
miraculoasa taină a insulei. Cîteva ore mai tirziu, 
bronzatul şef de echipaj Ribeiro plecă cu barca să ducă 
taina pe bordul goaletei „Santa Maria", care -i adusese lui 
Robinson un nou stoc de marfă: spirt, stambă putrezită, 
confecții de „ultimă modă" şi fel de fel de sunători pestrițe 
pentru copii. Astfel află taina şi don Juan Gomez 
Gonzales, ziarist din Valparaiso, rătăcit întimplător prin 
părțile acestei insule plictisitoare ca amic şi oaspete al 
căpitanului goaletei. Iar seara, venindu -şi în fire după 
dogoarea ameţitoare de peste zi, ziaristul - presimţind un 
material senzațional pentru ziarul său - se duse cu barca 
la locul indicat de bătrinul şi veşnic beatul Te -haha. 
Oprind barca în dreptul colibei lui Ngaara, don Juan se 
afundă în apă şi se întoarse de acolo cu totul zguduit. 
Văzuse norul acela argintiu -încețoşat, şi, cu toate că n -a 
auzit bubuiturile tobei, dădu crezare spuselor lui Ngaara, 
povestite apoi de bătrinul Tehaha lui Robinson. Dis de - 
dimineaţă, în ziua de şaisprezece august, stația de radio 


de pe „Santa -Maria' transmitea la Valparaiso o 
corespondență lungă, adresată redacției ziarului „El 
Popolo", sub titlul senzaţional: „Taina insulei Rapa -Nui"; 
în această corespondență erau povestite cu amănunte 
zguduitoare cele văzute şi auzite de don Juan Gomez 
Gonzales. Pînă a doua zi, această ştire senzaţțională se 
răspîndi în toată lumea, provocînd o derută totală printre 
savanți şi exploratori, ca şi printre milioanele de cititori ai 
ziarelor. 

La cinci sute de kilometri spre nord -vest de insulă, 
radiograma de pe „Santa -Maria' fu interceptată de 
scundul şi galbenul la față radiografist al crucişătorului 
Yamato" care gonea cu toată viteza spre sud -est. 
Radiofonistul raportă radiograma comandantului său, şi 
căpitanul Maeda o citi cu un interes şi o satisfacție 
fățişă... 


Kozîriov îşi pierduse somnul şi nu mai ştia ce e odihna. 
Bucătarul submarinului,  Belogolovii, se istovise tot 
luptîndu -se cu el pentru fiecare lingură de supă. Koziriov 
aproape că nu mai ieşea din laborator. Obrajii lui 
pistruiați se scofilciseră, ochii îi ardeau ca de febră, părul 
lui des şi roşcat se întunecase parcă, pierzindu -şi 
culoarea lui de foc. Enigma termitului îl doborise, 
rămînînd pentru el o taină chinuitoare. Koziriov mai că 
epuizase toate combinaţiile posibile ale elementelor 
termitului, şi conştiinţa că a intrai în impas îl înnebunise. 
De trei zile. Ţoi lucra cu el, pregătind experienţele, 
executind diferite sarcini şi scutindu -l pe Koziriov de 
muncile brute. Dar asta nu -i ajuta la nimic. 

În noaptea aceea interveni în sfirşit şi zoologul. Hotărît, 
cu o sticluță şi un pahar gradat în mină, el se apropie de 
Koziîriov, care şedea la masa din laborator cu capul 
cuprins în palme, şi -i propuse de o manieră categorică, 
invocînd ordinul căpitanului, să bea un pic din „licoarea 


asta minunată". Koziriov bău mecanic şi îşi aținti din nou 
privirea absentă undeva în gol. Dar „licoarea" zoologului 
îşi făcu efectul destul de repede. După cincisprezece 
minute. Ţoi îl duse pe Koziriov - care mai că dormea de -a 
-n picioarele - în cabina acestuia, îl dezbrăcă şi -l culcă 
în pat. De îndată ce puse capul pe pernă, Koziriov se 
cufundă într -un somn adînc. 

La ora patru dimineaţa, cu o jumătate de oră înainte de 
ora deşteptării, Ţoi fu trezit de un ciocănit în uşa cabinei 
lui. Încă buimac de somn, se sculă şi deschise uşa. În 
fața lui se afla Koziriov, îmbrăcat sumar, cu părul ca focul 
învilvoiat şi cu pete roşii pe obraji. 

— Ţoi! spuse acesta cu un glas răguşit. Toi! Tu eşti 
chimist... Trebuie să ştii... Eu n -am timp să caut acum... 
Spune -mi, cîtă clorură de magneziu conține apa de 
mare? 

La început, Ţoi nu pricepu nimic. Somnul îi mai încețoşa 
încă creierul ostenit de peste zi, dar în clipa următoare se 
trezi de -a binelea. 

— Departe de țărm - răspunse el pe un ton academic - 
în toate oceanele, compoziția apei este aceeaşi. Cantitatea 
medie de săruri din această apă este de treizeci şi cinci de 
grame la un kilogram de apă. Cît priveşte clorura de 
magneziu, conținutul acestuia este totdeauna şi 
pretutindeni de zece virgulă opt sute şaptezeci şi opt la 
sută din cantitatea totală de săruri, adică de trei grame şi 
opt sute opt miligrame greutate netă la fiecare kilogram 
de apă... 

— Şi în golful Finic? îl întrerupse nerăbdător Koziriov, 
săltindu -se de pe un picior pe altul, gata parcă să se 
năpustească asupra lui Ţoi, care se cam lungea la vorbă. 

— În golful Finic revin în medie numai cinci grame de 
săruri la un kilogram de apă; iar clorura de magneziu se 
află tot în proporție de zece virgulă opt sute şaptezeci şi 
opt la sută din cantitatea totală de săruri, adică, în cifre 
absolute, abia cinci sute patruzeci şi patru miligrame la 
un kilogram de apă. 


— Deci aproape patru grame în ocean şi numai puțin 
peste jumătate de gram în golful Finic! gemu Koziriov, cu 
o mină de totală deznădejde. Of, idiot ce sint! Cum de nu 
m -am gîndit la diferența asta? Termitul nostru submarin 
este potrivit pentru gradul de salinitate al golfului Finic, 
unde s -au făcut experienţele. Numai pentru o jumătate 
de gram de clorură de magneziu la un kilogram de apă! 
Aici, însă, în ocean, sînt patru grame de clorură de 
magneziu! patru grame, Ţoi! şi termitul nostru înghite cu 
atita lăcomie acest surplus de clorură de magneziu... Of, 
prostul de mine!... Cum de nu m -am gîndit la asta? 
Kozîriov tresări deodată. Ochii îi sclipiră. Hai în laborator, 
Ţoi! strigă el vesel şi înviorat. Hai în laborator! Azi 
termitul are să ardă astfel încît şi afurisitul ăsta de metal 
o să se topească! 

Koziîriov se întoarse şi aproape că o luă la fugă spre 
capătul coridorului unde, dincolo de cabina centrală, în 
fața cabinetului de biologie se afla laboratorul. 

Cinci minute mai tirziu, Koziriov şi Ţoi - de parcă ar fi 
scuturat de pe ei toată oboseala acestor zile - se aşezară 
la masa de lucru, apucîndu -se cu încredere de ultimele 
experiențe, hotăritoare. 

Şi într -adevăr, ziua de cincisprezece august ar fi putut 
fi socotită ziua izbînzii depline. 

Mai întîi, în această zi, încă de dimineaţă, intră în 
funcțiune stația de radio, şi căpitanul putu în sfirşit, 
după şaptesprezece zile de tăcere silită, să comunice 
guvernului date amănunțite despre avaria suferită de 
submarin. 

A doua victorie a acestei zile, remarcabilă în toate 
privințele, fu terminarea reparării tunului de la prova. 
Probele făcute de acusticianul -şef Cijov pentru verificarea 
tunului au dat rezultate excelente. Submarinul îşi 
recăpătă arma lui cumplită, înalta lui capacitate de luptă, 
şi putea acum să nu se mai simtă o jucărie neputincioasă 
a hazardului. 

lar curînd după prînz intrară în funcțiune amindoi 


cercetaşii infraroşii; după şaptesprezece zile de orbire, 
submarinul îşi recăpătase vederea. E drept că nu şi -o 
recăpătase încă pe deplin, deoarece  reflectoarele 
ultraacustice nu erau încă gata, dar şi repararea acestora 
se apropia de sfirşit. Pentru asta acusticienii aveau nevoie 
de numai două zile. 

Şi, în sfirşit, de la orele cincisprezece ardea cu furie sub 
inelul duzelor un nou termit care nu se lăsa influențat de 
conținutul mai mare de clorură de magneziu din apa 
oceanului. După douăzeci de minute de la începutul 
arderii, reacția termitică dezvoltă o temperatură de 5 500 
grade. 

După o oră şi jumătate de observare încordată şi 
neliniştită a reacției, convingîndu -se că aceasta se 
desfăşoară corect, Koziriov simți deodată o slăbiciune 
neobişnuită. Pentru o clipă chiar îşi pierdu cunoştinţa şi 
rămase neputincios în apă, cu picioarele moi şi mîinile 
atîrnîindu -i într -un nor de aburi, ca o meduză cu 
tentaculele destinse. E drept că îşi veni în fire numaidecit, 
dar căpitanul, care trecea prin apropierea lui şi văzuse în 
ce stare se afla, îl sfătui cu blîndeţe şi cu grijă să meargă 
să se odihnească. 

Şi de astă dată, Koziriov, se duse ascultător să se 
odihnească. 

Pentru toate acestea, ziua de cincisprezece august ar fi 
putut fi socotită o zi de izbinzi, dacă n -ar fi umbrit -o trei 
lucruri: 

La orele 14, după ce s -a sfirşit cu succes prima 
experiență de sub apă, amindoi cercetaşii infraroşii fură 
trimişi la suprafață. Din prudenţă, însă, ținînd seama de 
apropierea primejdioasă a insulei locuite, cercetaşii nu se 
ridicau în aer, ci plutiră ca două uriaşe broaşte țestoase, 
pe deasupra apei. Cerul senin care se oglindea pe cupola 
ecranului, cu talgerul soarelui aproape la zenit, trimitea 
la postul central un salut liniştit. Căpitanul se pregătea 
tocmai să dea ordin pentru întoarcerea cercetaşilor, cînd 
deodată la orizont, în partea de nord, apăru un punct 


negru, care creştea cu repeziciune şi care căpătă curînd 
nişte contururi surprinzătoare şi de rău augur. 

— Un hidroavion! exclamă locotenentul -major. 

Avionul apăru curînd pe cupola ecranului. Ajungînd 
deasupra insulei, acesta descrise cîteva cercuri, aci 
lăsîndu -se, aci urcînd, iar după aceea luă direcția spre 
sud şi în scurtă vreme se făcu nevăzut la orizont. 

— Curios... rosti gînditor căpitanul. De unde a mai 
apărut hidroavionul ăsta? Şi ce 1 -o fi adus aici? Caută 
parcă ceva... 

Un simțămiînt de nelinişte puse stăpînire pe el şi nu -l 
mai lăsă. 

Dar asta n -a fost singura neplăcere. 

Pină acum, interogatoriul echipajului nu dusese la 
lămurirea împrejurărilor misterioase în care s -a produs 
explozia. Astăzi, - însă, la ora obişnuită, cînd dădea 
raportul despre desfăşurarea anchetei, comisarul îi putu 
raporta căpitanului unele materiale noi, care îngăduiau 
să se tragă concluzii destul de importante. În primul rînd, 
locotenentul Kravţov - a cărui sănătate începuse de mult 
să se amelioreze - făcuse în această zi, cu permisiunea 
zoologului, cele dintii depoziții. Din aceste depoziții 
reieşea pe deplin inadmisibila neglijență a locotenentului, 
care nu raportase comandantului serioasa avarie suferită 
de mecanismele navei, îl lăsase cu de la sine putere pe 
Gorelov să părăsească submarinul, contrar ordinului 
sever, de a nu -i da absolut nimănui voie să iasă, şi nu -l 
chemase nici chiar după aceea pe căpitan la postul 
central de comandă. Locotenentul justifica eliberarea 
permisului dat lui Gorelov cu argumentul că nu putea 
întirzia nici o clipă, deoarece, - aşa cum susținea Gorelov 
- se înfundaseră duzele şi în fiecare moment se putea 
produce o explozie. Iar după aceea, locotenentul nu i -a 
raportat comandantului că a eliberat permisul, fiindcă 
voia să verifice mai întîi dacă funcționează aparatele de 
semnalizare de la postul de comandă. Intenţiona să -l 
cheme după aceea pe căpitan, dar n -a mai apucat să 


facă acest lucru, deoarece s -a produs explozia. 

Comisarul îi raportă cu acest prilej comandantului că 
locotenentul este foarte deprimat şi îşi dă perfect de bine 
seama cît de necugetată şi criminală a fost purtarea lui în 
acel moment de excepţională răspundere. 

În al doilea rînd, comisarul îi raportă căpitanului că în 
această zi a putut să pătrundă din exterior în camera 
inundată a conductelor de gaze, prin duza centrală, după 
ce a fost bine curățată de resturile exploziei. Duzele, 
raportă comisarul, au fost găsite în perfectă stare de 
funcționare, cu excepţia a patru găuri cu filet, făcute în 
camera de ardere a duzei centrale, al căror rost nu putea 
fi înțeles. Nu se ştie nici pînă acum cum au apărut ele 
acolo, cine şi de ce le -a făcut. 

În camera conductelor de gaze au putut pătrunde astăzi 
numai după o muncă îndelungată de curăţire a orificiului 
strimt, de capetele conductelor de gaze care se 
îngrămădeau aici. Acolo, în cameră, explozia a provocat 
fireşte distrugeri deosebit de mari: toate aparatele şi 
dispozitivele de acolo sînt defecte. 

Pe semnalizatorul de presiune a gazelor s -au găsit 
resturile unei cutiuțe. Korneev şi Koziriov care au cercetat 
camera împreună cu comisarul, au recunoscut amindoi 
că această cutiuță este străină de semnalizator şi că a 
putut fi pusă acolo numai cu un anumit scop - acela de a 
nu lăsa semnalizatorul să vină în contact cu mediul din 
afară şi de a -i lua deci posibilitatea de a semnaliza 
modificarea presiunii gazelor în cameră. Numai un om de 
rea credință putea să facă acest lucru, un om care 
urmărea un scop criminal. 

La ultimele cuvinte ale comisarului, rostite cu o emoție 
abia stăpinită, căpitanul ridică asupra lui o privire plină 
de miînie şi indignare. 

— Şi care -i concluzia dumitale? Cine putea face asta? 
întrebă el încet, abia mişcîndu -şi buzele. 

— Numai Gorelov, răspunse cu convingere comisarul. 

— Da, numai el, întări tot atit de încet căpitanul. Le -ai 


spus lui Korneev şi Koziriov să nu vorbească absolut 
nimic despre această descoperire? 

— Da, Nikolai Borisovici, dar le -am spus să semneze 
procesul verbal de anchetă. 

— Cînd crezi că ai să închei ancheta? 

— O şi consider încheiată, Nikolai Borisovici, aşa că 
putem trece la elaborarea concluziilor. 

— Bine. Miine la aceeaşi oră să te prezinţi, te rog cu 
toate materialele. Poţi pleca, Vasili Egorovici. Am să 
expediez imediat o radiogramă la statul major. 


* 


La orele şaisprezece, cînd căpitanul, cufundat în 
gînduri, se plimba prin încăperea postului central de 
comandă, electricianul -şef veni şi -i raportă că rezerva de 
energie electrică din acumulatoare aproape s -a epuizat, 
şi că atît cît a mai rămas le va mai ajunge numai pentru 
două zile. Ar trebui deci să se înceapă fără întirziere 
încărcarea acumulatoarelor, dar aici, pe povirnişul 
submarin al insulei, este îndoielnic că anodul cablului - 
baterie va ajunge la adîncimea necesară unde să găsească 
o temperatură suficient de scăzută. 

— Şi atunci, ce facem? 

Korneev ridică uşor din umeri: 

— Să încercăm mai întîi aici; poate ne aflăm deasupra 
unei depresiuni mai mari. 

— Încearcă,  tovarăşe  Korneev, dar mai repede. 
Acumulatoarele trebuiesc încărcate din plin. Nu ştim ce 
ne pot aduce zilele sau chiar orele următoare. 

Korneev plecă. La postul central rămaseră numai 
căpitanul, locotenentul -major - care făcea nişte calcule 
- şi Marat, ocupat cu repararea tabloului de comandă. 

— Mă nelinişteşte hidroavionul acela, spuse căpitanul, 
adresîndu -se locotenentului -major. Ce -o fi căutînd aici? 

— Aceste regiuni sînt destul de frecventate de flotila de 
baleniere, răspunse locotenentul -major, şi bazele lor, 


fabrici plutitoare, sînt adeseori dotate cu avioane pentru 
căutarea vinatului. Poate că şi acest hidroavion să fie un 
simplu avion de recunoaştere al balenierelor. 

Se auzi un ciocănit în uşă. 

— Intră! rosti tare căpitanul. 

Pavlik intră cu nişte scule în miîini. Trecu în tăcere în 
ungherul unde lucra Marat şi -i spuse cu glas scăzut: 

— Am găsit firul defect în camera de electrozi şi 1 -am 
reparat. 

— Bine, Pavlik! îl lăudă tot cu glas scăzut Marat. Acum 
dă -mi o mină de ajutor aici. Fixează firele şi butoanele 
astea. 

— Am înțeles! răspunse Pavlik încet, dar lămurit, şi se 
apucă de treabă. 

Căpitanul zimbi abia vizibil şi urmărindu -l pe băiat cum 
lucrează, reveni la discuția întreruptă: 

— S -ar putea să fie şi un simplu avion de recunoaştere 
al balenierelor, dar pe mine mă nelinişteşte foarte mult 
situația în care ne aflăm. Aici nava e mult prea expusă. 
Ne aflăm prea aproape de suprafață, şi nici măcar nu 
sintem lingă țărm, unde ne -am putea mai uşor camufia. 

— Da, stația nu e tocmai sigură, recunoscu locotenentul 
-major, dar din păcate nu ne putem încă mişca, şi la 
drept vorbind, nici n -am avea unde să ne ascundem. 

— Tocmai asta -i rău... Că acum, înainte de a termina 
reparațiile, ar trebui totuşi să ne ascundem. 

Pavlik rămase nemişcat, cu fața la perete, uitind parcă 
de lucrul lui şi trăgînd cu urechea la discuţia 
comandanților. Voia să se întoarcă şi să spună ceva, dar 
limba i se lipise parcă de cerul gurii, îi venea peste mină 
să -i vorbească neîntrebat, căpitanului. În cele din urmă, 
însă, făcînd un desperat efort de voință, se întoarse şi 
rosti încet, cu voce tremurătoare: 

— Îmi daţi voie, tovarăşe comandant... 

— Ce -i, Pavlik? 

— Noi... Ivan Stepanovici şi cu mine... am găsit... un loc 
foarte bun... Pe cuvîntul meu de pioner, încheie deodată 


Pavlik şi tăcu stînjenit. 

— Spune, Pavlik. De ce te -ai oprit? zimbi căpitanul. 
Spune, nu te jena. 

— Am descoperit o peşteră uriaşă. O peşteră submarină, 
în care s -ar putea adăposti zece submarine ca „Pioner"! 
Şi pripit, emoţionat, încurcîndu -se în vorbe, continuă de 
parcă s -ar fi temut că acuşi au să ridă toți de el: Nu 
credeți? Pe cuvintul meu de pioner! întrebaţi -l pe Ivan 
Stepanovici. Am intrat amîndoi... şi am cercetat -o bine... 

Căpitanul sări de pe scaun, cu fața luminată, şi -l apucă 
pe Pavlik de umeri: 

— Serios, Pavlik!? E aşa de mare? 

— E departe de -aici? întrebă şi locotenentul -major. 

— Mare! Uriaşă! Şi nu -i departe! Jumătate de oră am 
mers pînă acolo, cu viteza de cinci zecimi! Nu mai mult! 

— Măi băiete, măi, tu eşti un vestitor de bucurie! 
exclamă căpitanul. Asta -i o şansă colosală! Marat, fugi şi 
cheamă -l pe Ivan Stepanovici! Repede! 

Şelavin confirmă tot ce spusese Pavlik: e o peşteră 
uriaşă, ca un hangar pentru dirijabile, cu fundul şi pereții 
netezi. „Pioner" poate găsi acolo un adăpost excelent. 
Neobişnuit de satisfăcut, căpitanul îl mingiie cu blindețe 
pe Pavlik pe umăr. 

— Plec chiar acum să văd! spuse el surescitat şi 
bucuros. Mergi cu mine, Ivan Stepanovici. Și tu, Pavlik. 

— Dar duzele nu funcționează. Cum transportăm 
submarinul acolo? interveni locotenentul -major. 

— Douăzeci de oameni în costume de scafandri 
echivalează cu o mie de cai -putere! răspunse rizind 
căpitanul. i -ajunge, Alexandr Leonidovici, ca să -l 
remorchezi pină în docul submarin? 

— Mi -ajunge, mi -ajunge! zimbi locotenentul -major 
puţin ruşinat. E o idee splendidă, excelentă! 

La postul central, atmosfera se înveseli deodată. 

După o jumătate de oră, căpitanul, Şelavin şi Pavlik se 
întoarseră din recunoaştere. Căpitanul era neobişnuit de 
vioi şi satisfăcut: peştera se dovedise într -adevăr 


excelentă, şi fundul ei se afla exact la nivelul la care se 
afla submarinul. Totul se potrivea cum nu se poate mai 
bine. 

Pe platforma basculantă, căpitanul se întilni cu Korneev 
şi cu Marat. Korneev profită de această întîlnire şi raportă 
că aici nu se pot încărca acumulatoarele; s -a dat drumul 
cablului inferior, dar la 460 de metri s -a culcat pe fund şi 
nu mai merge. 

— ... Marat propune, - urmă Korneev, - să ducem în 
braţe cablul -baterie pe povirniş, mai departe spre mare. 
Ideea e bună şi dacă permiteți, tovarăşe comandant, îl 
echipez imediat şi -l trimit. 

— Marat! îl imploră Pavlik, lipindu -şi casca de aceea a 
prietenului său. Te rog, ia -mă şi pe mine, te rog. 

— În braţe? întrebă uimit căpitanul, continuînd discuţia 
cu Korneev. Dar pentru a ajunge la temperatura necesară 
va trebui să se lanseze cel puţin două mii de metri de 
cablu! E o greutate colosală... chiar şi în apă... 

— A prevăzut el asta. Permiteţi -i, vă rog, Nikolai 
Borisovici, să vă explice chiar el propunerea lui. 

— Spune, Marat, te ascult. 

— Avem pe submarin, - începu Marat, cîteva sute de 
recipiente cilindrice, de metal transparent, închise 
ermetic, rezervă pentru barometrele de mare adincime. 
Dacă le -am ataşa la fiecare zece metri de cablul -baterie, 
pe măsura coboririi cablului din submarin, ele ar lua 
asupra lor aproape toată greutatea... 

— Da, ideea e bună! se bucură căpitanul. Eşti de acord, 
tovarăşe Korneev? 

— De acord, Nikolai Borisovici. 

— Şi cine o să lege recipientele de cablul -baterie? 

— M -am gîndit la Krutițki, Nikolai Borisovici. A ieşit ieri 
din spital... Arsen Davidovici nu -i dă voie să facă munci 
grele, aşa că asta va fi exact o muncă potrivită pentru el. 

— Bine, n -am nimic împotrivă, consimți căpitanul. Dar 
ție, Marat, n -o să -ți fie greu totuşi să tragi cablul 
singur? 


Întrebarea era cît se poate de bine venită. 

— Dacă îmi permiteți, tovarăşe comandant, 1 -aş lua 
numai pe Pavlik, răspunse Marat. Mi -ar ajunge. Noi doi 
ne descurcăm foarte bine. 

— lar se bagă voinicul ăsta? Crezi că n -am auzit cum v 
-ați şuşotit adineauri? Bine, plecaţi, dar ai grijă de el, 
Marat! De altfel ai să faci mîine treaba asta. Acum toată 
lumea trece la tracțiune: ducem submarinul în hangar. 

O jumătate de oră mai tirziu, douăzeci şi doi de oameni 
echipați în costume de scafandru (aproape tot echipajul) 
ieşiră din submarin cu nişte cabluri lungi pe umeri. 
Încins cu cablurile macaralei electrice, care ridicase inelul 
duzelor pînă mai sus de orizontală, „Pioner" aştepta docil 
să fie remorcat. Termitul continua să ardă sub inelul 
duzelor şi fu lăsat în aceeaşi poziție, deoarece deplasarea 
lentă a submarinului nu putea influența cu nimic buna 
desfăşurare a reacției termitice. Optsprezece oameni, cîte 
nouă de fiecare bord, îşi prinseră repede cablurile de 
copastia care încingea de -a lungul tot submarinul de la 
provă la pupă şi aşteptau numai semnalul convenit, ca să 
-şi pornească simultan elicele. Skvoreşnea şi Matveev îşi 
prinseră cablurile la pupă, lîngă inelul duzelor: lor le 
revenea rolul de cîrmă, deplasînd pupa cînd într -o parte, 
cînd în alta. Căpitanul se înhămase la provă, înaintea 
tuturora, şi conducea manevra. Pavlik, liber, plutea în 
față, trebuind să facă diferite recunoaşteri cerute de 
căpitan şi să comunice ce stinci întilneşte în cale. Cu cît 
se înalță ele deasupra fundului, ce ieşinduri submarine 
prezintă pămîntul, şi aşa mai departe... 

E greu de redat bucuria cu care a primit Pavlik 
importantul rol de aghiotant al căpitanului. Dar era de 
ajuns să -i priveşti fața care -i strălucea de o lumină 
lăuntrică, pentru a -ți da seama, de asta, deşi el se 
străduia din răsputeri să se poarte rezervat, ca un om în 
toată firea: nu se agita, nu se vira unde nu era nevoie şi 
în general era stăpin pe sine. 

La orele douăzeci precis răsună comanda căpitanului, şi 


cele douăzeci şi unu de cabluri se întinseră toate deodată. 
Desprins din ancoră, „Pioner" se urni din loc, încet, şi 
majestos, lăsîndu -se parcă în voia micilor ființe care se 
agitau în jurul lui. 

Căpitanul îl scoase mai întîi la larg ca să evite ciocnirea 
cu stîncile, dimburile şi capurile submarine care abundau 
pe povirniş. Nava luneca destul de uşor, asculta perfect 
de cîrmă, şi după două ore - aşa cum socotise căpitanul - 
ajunse în fața peşterii. Aici nava fu întoarsă brusc cu 
pupa spre insulă şi în această poziție fu trasă încet, cu o 
viteză de trei zecimi, spre povirnişul submarin. Lepădind 
cablul cu care a tras pînă aici, căpitanul se ţinea înaintea 
pupei. Pavlik plutea în față, indicînd pasajele cele mai 
potrivite - drepte şi largi. Era o misiune foarte grea: 
„Pioner" era lung de aproape şaptezeci de metri şi avea cel 
mai mare diametru al său de zece metri, aşa că un pasaj 
prea sinuos şi îngust nu -i era potrivit. 

Dacă cisternele de balast ar fi funcționat, i -ar fi fost 
desigur mai uşor, căci s -ar fi ridicat deasupra stîncilor şi 
s -ar fi lăsat apoi iarăşi în jos, dar cisternele abia erau în 
reparație. Pavlik, însă, îşi îndeplinea foarte bine misiunea 
şi arăta cu precizie drumul, pe care îl studiase în vreme 
ce submarinul se afla încă departe de insulă. De altfel, 
tocmai în locul acesta povirnişul era abrupt şi prăpăstios, 
ceea ce uşura apropierea de insulă. 

Cu pupa înainte, „Pioner" se apropia tot mai încet şi mai 
încet de peşteră. lată că a pătruns în peşteră inelul 
duzelor cu termitul arzind sub el. „Pioner" luneca drept, 
ca pe un fir întins. 

Curînd submarinul, atingînd aproape fundul, pătrunse 
tot în peşteră. 

Spre miezul nopţii, „Pioner' stătea iarăşi cuminte; 
ancorat sub bolțile peşterii puternic luminate, ce prinsese 
deodată viață, întocmai ca un dirijabil uriaş într -un 
hangar încăpător şi sigur. 


CAPITOLUL X. EXPEDIȚIA DUPĂ CURENT ELECTRIC 


În timpul nopţii, în cabina lui de pe submarinul 
cufundat în somn, căpitanul centraliză toate rapoartele 
cu privire la lucrările din ziua respectivă. Lucrările se 
desfăşurau excelent, exact după grafic. La 19 august, 
adică peste trei zile, submarinul va putea să iasă din noul 
său adăpost şi să pornească spre îndepărtatele țărmuri 
ale Primoriei Sovietice. Dar dacă ceva neprevăzut ar face 
să amine nu cu o zi, ci măcar cu cîteva ceasuri plecarea 
în cursă, riscau să nu mai poată ajunge în ziua de 23 
August la Vladivostok. De la insula Rapa -Nui, 
submarinul trebuia să străbată în linie dreaptă aproape 
15 000 de kilometri: exact o sută ore de mers necontenit, 
cu viteza de zece zecimi! 

Ar trebui deci să pornească la drum cel mai tirziu la ora 
6 dimineața, în ziua de 19 august, ca să poată - urmînd 
acelaşi drum cu soarele - să apară în golful Ussuri, în 
dreptul insulei Russki din fața Vladivostok -ului, la orele 
10 dimineață, în ziua de 23 August. O întirziere 
neprevăzută de numai opt -zece ore ar compromite totul. 
În acest caz, toată munca, eforturile supraomeneşti ale 
echipajului şi toate speranţele se vor spulbera. 

Fruntea căpitanului se acoperi cu broboane de sudoare. 
„Nu, nu se poate!... Nu putem pleca după o reparaţie atit 
de amplă, fără nici o rezervă de timp, îşi zise el. Trebuie 
să muncim şi mai repede, cu şi mai multă încordare. Dar 
ce -i mai poate cere echipajului, care nu mai ştie nici de 
odihnă, nici de somn? Ce le mai poate cere oamenilor 
care de atitea zile muncesc din răsputeri, pare -se pînă la 
limita istovirii?" 

Căpitanul îşi frămînta mintea, dar nu găsea nici o 
soluție. Orele scurte şi atit de prețioase ale odihnei se 
scurseră în aceste cugetări neliniştite, şi vremea 
deşteptării îl găsi pe comandant cu ochii inflamaţți de 
nesomn. Stăpînit de o nelinişte arzătoare, căpitanul ieşi 


din submarin şi începu să -i zorească pe oamenii care nu 

-şi destinseseră încă trupurile neodihnite în cele cîteva 
ceasuri de somn, îndemnîndu -i să se apuce cît mai iute 
de lucru. Încercă o mare satisfacție cînd văzu rezultatele 
muncii efectuate de Skvoreşnea în noaptea aceea. 

Skvoreşnea se oferise să facă de cart în timpul nopții la 
macaraua care trăgea încet inelul duzelor pe latura de jos 
care, înmuindu -se, se dezdoia. Dar la macara, de fapt, 
nu era mai nimic de făcut, şi Skvoreşnea se apucă să 
continue curățirea pupei de excrescențele metalice, care 
se formaseră după ce inelul duzelor fusese smuls de 
explozie de la locul lui. Era o muncă foarte grea şi 
istovitoare. Aici nu se putea folosi termitul. Sculele se 
toceau, se rupeau repede bormaşinile, ferestraiele şi 
rindelele electrice deveneau repede inutilizabile. 

În cele din urmă, Skvoreşnea încercă tot cu sculele 
manuale, punîndu -şi în acțiune neobişnuita lui forță 
fizică. Rezultatele se arătară a fi din cele mai bune. 

Înainte de ora deşteptării, inelul duzelor se ridicase pînă 
aproape de pupa vasului; locul de sudură fusese între 
timp curățat de Skvoreşnea şi pregătit pentru sudură. 
Înăuntrul inelului se mai aflau însă destule conducte de 
gaze, cu capetele frînte şi ascuţite. Skvoreşnea se apucă 
să le înlăture, silindu -se să sfirşească această operaţie 
înainte de a apuca macaraua electrică să lipească inelul 
duzelor de pupă. 

Skvoreşnea risipea şi acum o energie colosală, ca şi cum 
n -ar fi avut în urma lui o noapte istovitoare de nesomn. 
Munca lui clocotitoare molipsise pînă într -atît întreaga 
brigadă a duzelor, care tocmai îşi începuse lucrul, încât 
era cu neputinţă să te stăpineşti şi să nu te alături 
acestei munci. 

Şi atunci cînd Korneev îl căută pe căpitan, ca să -i 
spună că intenționează - conform dispoziţiilor din ajun - 
să -i trimită pe Marat şi pe Pavlik cu cablul - baterie spre 
adînc, îl găsi în mijlocul brigăzii duzelor, muncind de zor 
la inel. 


— Cît mai are Marat de lucru la repararea tabloului şi 
rețelei de comandă? întrebă căpitanul fără să -şi ridice 
capul şi fără să lase lucrul. 

— După graficul brigăzii, încă vreo şase -şapte ore. 

— Lucrează și Pavlik cu el? 

— Da. 

— Transmite -le amîndoura, şi lui Marat, şi lui Pavlik, 
rugămintea mea personală de a termina lucrarea mai 
repede decît graficul brigăzii. După aceea pot pleca. Şi te 
rog şi pe dumneata, tovarăşe Korneev! Mai repede... Mai 
repede... Încordaţi -vă toate forțele care v -au mai rămas! 
Nu avem rezerve de timp. Peste o jumătate de oră să vii la 
mine în cabină, cu locotenentul -major, profesorul 
Lordkipanidze, Cijov, Siomin şi Koziriov. Am să vă explic 
situația. 

Marat şi Pavlik se întristară oarecum de întîrzierea 
expediției lor după curent electric, pentru care şi 
începuseră să se pregătească. Dar rugămintea personală 
a căpitanului, pe care Korneev le -o transmisese pe un 
ton oarecum solemn şi foarte semnificativ, avu asupra lor 
un efect stimulator, cum nu se poate mai puternic. 
Dorinţa lor de a pleca în expediţie în loc să -i mai 
întristeze, le dădu un nou aflux de energie şi se apucară 
de lucru cu mai mult avînt. 

La ora stabilită veniră la căpitan toţi cei pe care -i 
convocase. 

— Tovarăşi, se adresă căpitanul celor de față. După 
graficele  brigăzilor vom putea porni la drum la 
nouăsprezece august. Ne rămîn deci pentru cursă numai 
patru zile. Aceasta e o limită - exact atit cît ne trebuie ca 
să ajungem la Vladivostok în ziua de douăzeci şi trei. Dar 
nu ne mai rămîne nici o rezervă de timp. Cea mai mică 
întirziere neprevăzută poate să compromită totul. Trebuie 
să accelerăm şi mai mult reparaţiile. Trebuie să ne creăm 
o rezervă măcar de vreo zece ore. Dar nu merge să le 
spunem asta direct oamenilor. Mă tem să nu întindem 
prea mult coarda. Skvoreşnea însă mi -a sugerat o 


soluție. El, de pildă, cu energia lui, contaminează brigada, 
care îl urmează şi îşi dă silința să nu rămînă în urmă. 
Rezultatele sînt evidente: brigada lucrează ca niciodată. 
Tovarăşi, vă rog să dați şi dumneavoastră pildă brigăzilor 
respective şi atunci o să acumulăm cu siguranță rezerva 
de care avem nevoie. Dumitale, Lord, vreau să -ți mai fac 
o rugăminte. Locotenentul Kravţov s -a întremat 
îndeajuns şi nu prea mai are nevoie de îngrijirea 
dumitale. Fă -ţi, te rog, timp şi adăugă la cacao ceva din 
arsenalul dumitale medical dietetic, pentru a -i spori 
puterea nutritivă şi particularitățile întăritoare; dă apoi 
dispoziție să se umple cu noua băutură termosurile 
acelora care lucrează în exteriorul submarinului. Celor 
care lucrează înăuntru, să li se dea la fiecare două -trei 
ore acelaşi aliment în pahare... Asta -i tot, tovarăşi. Şi 
acum, la lucru! Vă rog pe toți să faceţi tot ce vă stă în 
putință. Da, încă ceva... Tovarăşe Siomin, acum 
dumneata ai să citeşti, probabil, numărul de azi al 
gazetei, nu? Scoate în mod deosebit în evidență munca de 
peste noapte a lui Skvoreşnea. N -o lăsa pe miine. Date 
despre ea îți dă Koziriov chiar acum. Puteţi pleca, 
tovarăşi! 

În uşă răsunară ciocănituri scurte şi grăbite. 

— Intră! spuse tare căpitanul. 

Dind semne de agitație, Pletniov intră repede în cabină, 
închise uşa în urma lui şi se îndreptă grăbit spre căpitan, 
ocolind masa. Faţa îi era roşie, iar ochii îi sclipeau în 
rețeaua de zbircituri în continuă mişcare. Ţinea în mînă 
un formular telegrafic. 

— Foarte urgent. Guvernamentală, spuse Pletniov gifiind 
ca după o alergare şi întinzindu -i căpitanului o 
radiogramă. 

Chiar după primele cuvinte pe care le citi, fața obosită a 
căpitanului oglindi o emoție neobişnuită. Aplecat peste 
radiogramă, căpitanul citea cu încordare. Emoţia lui îi 
molipsi numaidecit pe toți participanții la consfătuire. 
Încremeniţi pe locurile lor, aceştia nu -şi mai luau ochii 


nerăbdători de la căpitan, schimbînd numai din cînd în 
cînd între ei scurte priviri întrebătoare. Căpitanul 
parcurgea la repezeală rîndurile radiogramei. 

În cele din urmă se îndreptă din spate şi -i cuprinse cu 
privirea pe cei de față. Ochii lui iradiau o bucurie 
neobişnuită. Se ridică brusc în picioare şi rosti încet, de 
parcă n -ar fi fost sigur că are să se poată stăpîni: 

— Tovarăşi... Vocea i se frinse. Răsuflă adînc şi rosti din 
nou, cu vocea întărită: Tovarăşi, ne -a fost dat să trăim 
azi o neobişnuită fericire. Am primit o radiogramă de la 
Comitetul Central al partidului nostru. Am să citesc 
conținutul radiogramei. 

Se ridicară cu toţii, smulşi parcă de vînt de pe scaune, 
emoțţionațţi, cu fețele dintr -o dată întinerite şi încremeniră 
aşa, aplecați puţin înainte, spre căpitan. Acesta citea, şi 
mîinile lui tremurau uşor, făcînd să tremure deasupra 
mesei şi foaia albă a radiogramei: 

— „Moscova, fulger, guvernamentală.  Căpitanului 
Voronţov, comandantul submarinului „Pioner", 
comisarului Siomin, profesorului Lordkipanidze, şeful 
părții ştiinţifice a expediției. 

Trimitem un fierbinte salut eroicului echipaj al 
submarinului „Pioner'! Urmărim cu admirație lupta 
voastră neobosită şi splendidă împotriva stihiei duşmane, 
împotriva urmărilor mirşavei trădări. Sintem încredințați 
că veți încheia cu bine expediția. Sintem convinşi că veți 
înscrie noi pagini glorioase în istoria luptei pentru 
studierea şi stăpînirea  adîncurilor misterioase ale 
oceanelor, că în ceasul cumplit al încercărilor submarinul 
va fi la postul său, lîngă țărmurile ţării, pentru apărarea 
libertății şi pentru înflorirea continuă a patriei 
socialiste..." 

Numele celor care semnau radiograma se mistuiră într - 
o furtună de strigăte pline de entuziasm... 

— Vom ajunge la timp!... Vom justifica încrederea 
acordată! Vom învinge! Vom învinge! 

— La echipaj! La echipaj! strigă comisarul. Tovarăşe 


comandant, trebuie să anunțăm echipajul! 

Fața lui tînără strălucea de fericire sub părul cărunt. 
Comisarul se apropie de căpitan şi, abia stăpînindu -şi 
vocea care nu -i dădea ascultare, rosti pe un ton cit se 
poate de oficial: 

— Tovarăşe comandant, permiteți -mi să convoc imediat 
echipajul pentru comunicarea dumneavoastră! 

Căpitanul îi puse amîndouă mîinile pe umeri şi -1 strînse 
prieteneşte: 

— Da, desigur, Siomin, tovarăşe dragă! Desigur! Şi cât 
mai repede. Hai! Mai repede! 

Îl întoarse pe comisar de umeri şi împingîndu -l uşor 
înspre uşă, îi strigă din urmă: 

— Tot echipajul şi toți lucrătorii ştiinţifici! 


La orele 11, emoționat încă după mitingul plin de 
bucurie, prilejuit de radiogramă, Marat dădu o fugă la 
Korneev, ca să -i comunice că el şi cu Pavlik au terminat 
complet repararea tabloului şi a rețelei de comandă cu 
trei ore înainte de prevederile graficului. 

Marat îşi dădu seama că el n -a mai lucrat niciodată cu 
atita însuflețire, cu atita entuziasm ca acum. I se părea 
că radiograma primită era plină nu de cuvinte, ci de o 
muzică neobişnuită, care continuă încă să răsune în 
inima lui. Alerga pe scări şi prin compartimente, 
fredonind ceva vesel, simțindu -se uşor ca un fulg. Şi 
peste tot auzea tovarăşi fredonînd sau chiar cîntînd tare, 
peste tot vedea ochi strălucitori şi zimbete voioase. 

— Vom birui, Maratuşka! îi strigă din urmă Kramer. 

— Cu trei ore mai devreme! îi răspunse rizind Marat şi 
fugi mai departe.. 

Îl găsi pe Korneev în camera de electroliză. Se vîrise sub 
baie ca să lucreze şi i se vedeau numai picioarele. 

— Bine, îi răspunse Korneev scurt, cu glasul înfundat, 
după ce Marat îi raportă că a sfirşit lucrarea şi după ce -l 


rugă, nerăbdător, să -i îngăduie să plece cu cablul - 
baterie. 

— Dar să ştii, adăugă electricianul -şef, că eu nu merg 
la căpitan... N -am timp... Du -te singur şi -i raportează... 

Marat îl găsi pe căpitan în camera conductelor de gaze 
unde, împreună cu brigada lui Koziriov, înlătura bucăţile 
de țevi rupte care ieşeau din peretele interior. Ca să 
ajungi acolo trebuia să dai dovadă de multă îndemînare şi 
măiestrie acrobatică. Şi aici răsuna un cîntec, dar Marat 
nu se miră: şi cîntecul acesta se contopea cu cîntecul din 
inima lui. 

— Mulţumesc, Marat! îi răspunse căpitanul după ce -i 
ascultă raportul. Transmite -i mulțumirile mele şi lui 
Pavlik. Mîncaţi, odihniţi -vă, şi pe urmă puteți pleca. Cît 
timp vă trebuie pentru această operație? 

— Cred că vreo şase -şapte ore, tovarăşe comandant. Nu 
ştiu cum se prezintă povirnişul. 

— Da -da... Desigur. În orice caz, grăbiţi -vă, fiindcă mai 
avem nevoie de ajutorul vostru aici. Țineţi legătura cu 
submarinul. Poţi pleca! Succes. Salutări lui Pavlik şi ai 
grijă de el. 

Marat îşi dădea perfect de bine seama cît de grea este 
misiunea ce -i revine şi nu renunţă la odihna pe care i -o 
propuse căpitanul. Apucă totuşi, în timpul pauzei de la 
prînz, să -i explice lui Krutițki cum să lege recipientele de 
cablul -baterie. După prînz se apucă împreună cu 
Krutițki, să scoată recipientele din magazie, să le astupe, 
să prepare pentru ele lațuri de sirmă şi să le ducă afară, 
lingă tamburul cablului -baterie. După ce terminară 
această operaţie, la orele 18, în costumele de scafandri 
echipate complet cu acumulatoare, termosuri şi cartuşe 
cu oxigen lichid, înarmați cu sculele necesare şi cu 
termometrul de mare adîncime la briu, Marat şi Pavlik 
aşteptau în camera de evacuare, să se dea drumul apei. 
În ultimul moment, Şelavin dădu buzna în cameră şi -i 
vîri lui Marat în mînă un batimetru de mare adincime: 

— Poftim, Marat... Cred că n -are să te îngreuneze asta 


prea mult. O mică probă de apă din adînc... Te rog foarte 
mult. 

Imediat după el se apropie grăbit zoologul şi, luîndu -l 
pe Pavlik la o parte, îi spuse încet şi oarecum stînjenit: 

— Vezi, Pavlik, dacă găseşti ceva deosebit de interesant, 
te rog să nu laşi să -ți scape. Am să -ți fiu foarte 
recunoscător. Desigur dacă... m -m -m -da, dacă 
împrejurările şi timpul au să -ți îngăduie... Te rog, Pavlik! 

Cîteva minute mai tîrziu, Pavlik şi cu Marat păşeau pe 
povîrniş, purtind pe umeri capătul cablului -baterie, cu 
receptorul care semăna cu un boboc închis de lalea, puțin 
umflat la mijloc. După ce coboriră vreo cincizeci de paşi, 
puseră receptorul pe un bolovan, pentru a controla 
mecanismul de pornire a cablului -baterie. Pe cablu, la 
baza receptorului, se afla un comutator mare cu nişte 
gheare largi. Marat îl răsuci, şi bobocul de lalea începu să 
se desfacă întocmai ca o floare. După un minut, 
receptorul arăta ca o uriaşă turtă de floarea soarelui, 
umflată la mijloc, pe care se îndesau, ca nişte semințe, 
punctele negre ale termoelemenților. 

După ce se convinse că funcționează bine, Marat răsuci 
încă o dată comutatorul şi bobocul de lalea se închise. 

— Ei, Pavlik, la drum! Pe umăr... arm"! Înainte, marş! Un 
-doi! Un -doi! 


Ritmul lucrărilor de pe submarin se intensifica încet, pe 
neobservate. Munca excepțional de încordată a şefilor de 
brigăzi şi a căpitanului însuşi începuse să dea roade. 
Însemnată fu şi contribuţia zoologului. Acesta găsi o nouă 
combinaţie de vitamine, printre care şi vitamina KL2 de 
curind descoperită. Adăugată la cacao, întăritoarea 
combinaţie de vitamine începu să lupte cu succes 
împotriva  surmenajului oamenilor, înviorindu -i şi 
sporindu -le puterea de muncă. După indicaţiile date de 
zoolog, bucătarul Belogolovii le aducea oamenilor la 


fiecare două ore cîte o ceaşcă de „apă vie", cum îi spunea 
Romeiko minunatei băuturi, şi nu pleca pînă nu -şi bea 
fiecare ceaşca pînă la fund. 

Şi locotenentul Kravțov începu să dea o mină de ajutor. I 
se permisese să se scoale din pat, să umble, să citească şi 
să scrie. Deşi starea lui fizică se îmbunătățea mereu, 
nimeni nu mai putea recunoaşte într -însul pe veselul 
locotenent de altădată, hazliu, vorbăreț şi veşnic 
preocupat de înfăţişarea lui exterioară. Palid, cu obrajii 
traşi, nebărbierit şi cu favoriţii neîngrijiți, zăcea nemişcat 
ceasuri întregi în pat, tăcut, cu ochii ațintiți în tavan, 
gîndindu -se la ceva, se vede treaba greu şi chinuitor. 
Citeodată îi scăpa din piept cîte un oftat sau un geamăt, 
începea să se sucească neliniştit de pe o parte pe alta, se 
ridica, se aşeza în fotoliu şi iarăşi se culca în pat, 
negăsindu -şi locul, de parcă ar fi căutat să scape de 
nişte apăsătoare aduceri aminte. Astăzi, aflind de la 
zoolog că munca, departe de a fi sfirşită, se intensifică, 1 - 
a rugat sfios şi nehotărît să intervină pe lingă căpitan 
pentru a -i îngădui să -l schimbe pe locotenentul -major 
la postul central, unde acum nu e aproape de loc de 
lucru; în orice caz, atit cît este, munca de acolo nu -i 
obositoare; va trebui să ţină legătura radiotelefonică cu 
toate compartimentele submarinului, cu oamenii care 
lucrează afară, cu căpitanul, cu Marat, să lanseze din 
cînd în cînd cîte un cercetaş infraroşu şi să urmărească 
indicaţiile acestuia pe ecran; în sfirşit, să primească date 
de la brigăzi despre desfăşurarea lucrărilor şi să 
întocmească situații generale. Toate acestea ar putea să le 
facă şi el, eliberindu -l astfel pe locotenentul -major, care 
ar putea să se ocupe de alte lucrări urgente. Locotenentul 
-major sprijini cu căldură propunerea lui Kravţov, şi 
zoologul obținu pentru el permisiunea căpitanului. 
Obrajii locotenentului se îmbujorară de bucurie atunci 
cînd zoologul îi spuse că rugămintea lui a fost îndeplinită 
de căpitan. Nevenindu -i să -şi creadă urechilor, temîndu 
-se parcă să nu piardă fericirea care îi umpluse inima, se 


bărbieri la repezeală, îşi scoase halatul de spital, îşi puse 
uniforma, o potrivi cu drag ca pe ceva neobişnuit de 
scump pe care -l socotise pierdut, şi îşi controlă încîntat 
ținuta... 

Se îndreptă repede spre postul central, iar locotenentul - 
major, după ce -i dădu în primire postul, se duse imediat 
la electricieni, pentru a umple golul format prin plecarea 
lui Marat şi a lui Pavlik. 

La orele douăzeci, locotenentul îi transmise 
comandantului primul raport despre desfăşurarea 
lucrărilor. Raportul îl bucură foarte mult pe căpitan: 
lucrările luaseră vădit un nou avînt. 

— ii legătura cu Marat, tovarăşe locotenent? 

— Din oră în oră, tovarăşe comandant. Spune că totul e 
în ordine. Cîteva piedici întilnite în drum le -au lichidat 
repede. Acum se află amindoi la o adincime de o mie o 
sută de metri. Temperatura apei este de plus patru grade 
şi jumătate. 

— Foarte bine! Cred că au să ajungă curînd pînă la două 
grade şi jumătate şi -o să se poată întoarce. Bravo, băieți! 
Cum te mai simți, tovarăşe locotenent? 

— Mulţumesc, tovarăşe comandant! Mă simt excelent. 
Munca e totuşi cel mai bun leac... 

La orele douăzeci şi trei, electricienii terminară 
repararea conductelor electrice care duceau la cisterne: 
valvulele de fund, pompele şi dispozitivele de ventilație 
începuseră să funcționeze. Cei care lucrau afară, la duze, 
aflară înaintea tuturora acest eveniment îmbucurător, 
urmărind manevrele de probă ale submarinului care 
începu deodată să se ridice şi să se lase în jos, laolaltă cu 
ei. La pupa submarinului, aceste evoluții fură întimpinate 
cu un „ura' înfundat şi pripit. Oamenii n -aveau cînd să - 
şi îndrepte trupurile şi să aplaude, cu atît mai mult cu cât 
pentru brigada duzelor se apropia momentul hotăritor: se 
terminase montarea inelului duzelor la locul lui şi trebuia 
să înceapă sudarea de corpul navei. 

Cu cîteva minute înainte de miezul nopții, cînd urma să 


se sune stingerea, inelul duzelor fu fixat definitiv la locul 
lui şi se putu scoate în sfirşit, de sub el creuzetul cu 
termit. Toţi se pregătiră să plece, numai Skvoreşnea se 
apucă să curăţe canelele din bordajul ondulat, prin care 
trebuia să se scurgă sub inelul duzelor metalul topit. 

— Acuşica vin! bombăni el, răspunzind îndemnului lui 
Koziriov de a lăsa lucrul. Numa să curăț şi canelul aista... 

Dar canelul respectiv se cerea bine şlefuit, deoarece, 
după cît se vedea, zgronțurile de metal vechi nu fuseseră 
înlăturate în întregime, aşa încît Skvoreşnea a trebuit să - 
şi poarte încă multă vreme bormaşina electrică încoace şi 
încolo pe sub inel, înainte de a se convinge că, în sfirşit, 
canelul este cu desăvirşire curat. Dar nici după asta, 
Skvoreşnea nu se gîndi să plece. O patimă nestăvilită 
pentru muncă pusese stăpinire pe el şi nu putea să şi -o 
biruie, încă un canel, şi încă unul... Şi ăsta, şi celălalt... 
Nu se poate desprinde de ele, mai sînt încă atit de 
multe!... Skvoreşnea continuă să lucreze cu aceeaşi 
energie, cu forțe nesecate parcă. 

Orele odihnei de noapte zboară repede, pe neobservate. 
În peşteră, sub razele puternice ale reflectoarelor, e 
pustiu. În jurul submarinului mişună umbre vioaie de 
peşti, care se opresc împrejurul ciudatei siluete ce stă 
aplecată la pupă şi, deodată, se împrăştie la cea mai mică 
mişcare a acesteia. 

Curînd, va suna deşteptarea... curînd, foarte curînd... 
Dar nu mai are decît un ultim canel de controlat... 
Brigada va putea trece direct la sudură. 

Potrivit regulamentului, Koziriov îi făcu lui Skvoreşnea o 
mustrare aspră, dar vocea lui exprima nu atît 
nemulțumire, cît mirare şi admiraţie. Şi totuşi, Koziriov îi 
raportă căpitanului cele întîmplate. Căpitanul îl ascultă şi 
se întoarse spre Skvoreşnea. 

— Du -te şi culcă -te, Andrei Vasilievici, îi spuse el cu 
blîndeţe. Aşa nu se poate. Ai să cazi din picioare... 

— Vă rog să mă iertaţi, tovarăşe comandant, glăsui 
Skvoreşnea, înălțindu -se ca o coloană de metal. Mă simit 


proaspăt şi în puteri ca după o baie bună. Îngăduiţi -mi 
să rămîn la lucru. Nu -i vreme de hodină amu... 

— Ea doua noapte de cînd nu doarme, tovarăşe 
comandant, interveni Kozîriov. 

— Ei şi? replică Skvoreşnea, trecînd peste toate 
prevederile regulamentului. Asta -i floare la ureche pentru 
mine. S -o -ntîmplat să nu dorm eu nici cîte tri nopți la 
rînd, în cîte o campanie, şi nici pe naiba n -am avut... Aşa 
-s eu croit... 


Pălăvrăgind veseli şi ciondănindu -se în glumă, cu 
cablul -baterie pe umeri, cel dintii în față, iar cel de -al 
doilea la vreo zece metri în urmă, Marat şi Pavlik coborau 
panta lină a fundului, la o adîncime de aproape o mie de 
metri de la suprafața oceanului. 

Acum era uşor de mers. Partea cea mai grea a drumului 
rămăsese în urmă. Îngrămădirile de stînci care trebuiau 
ocolite şi rîpele largi, în care trebuia să coboare cu băgare 
de seamă ca apoi să iasă din ele, crestele de lavă 
pietrificată şi desişurile alunecoase, încilcite, de crini de 
mare ori de hidropolipi - toate acestea au trebuit să le 
biruie în primii opt sute de metri ai coborişului, destul de 
prăpăstios. Acum se întindea în fața lor o pantă lină, cu 
rare dîmburi domoale, care nu împiedicau mersul. În 
urma lor, abia atingînd fundul, cablul -baterie luneca 
uşor, ca un şarpe subțire, negru şi îndungat cu alb pe 
spate. Un nouraş de mil plutea pînă departe deasupra lui, 
însemnîndu -i drumul. 

— ... O fi el uşor de mers, - răspunse Marat, de astă 
dată pe un ton serios, la o observaţie a lui Pavlik, - - dar 
din cauză că panta e aşa de puţin înclinată, o să 
trebuiască să ne depărtăm şi mai mult. De cînd tot 
mergem, şi abia am ajuns la o mie de metri de la 
suprafață, şi temperatura apei se menține tot peste cinci 
grade. 


— Dar cît ar mai trebui să mergem pină dăm de două 
grade şi jumătate? 

— Eu ştiu? Dacă avem noroc să întîlnim vreo prăpastie, 
găsim acolo adîncimea necesară... Altfel te pomeneşti că 
terminăm cablul şi tot nu dăm de o temperatură mai 
scăzută. 

— Şi atunci ce facem? lar ne cărăm înapoi cu astea -n 
spate. 

— Ei nu, de ce să ne întoarcem? Cablul -baterie produce 
curent şi la această adincime, numai că diferența de 
temperatură dintre capete va fi mai mică, şi încărcarea 
acumulatoarelor se va face mai încet. lar pentru noi, 
fiecare oră de staționare în plus lingă insulă este 
neplăcută, poate chiar periculoasă. Aşa a spus 
căpitanul... 

O vreme merseră în tăcere. Biziitul buzerului îi aminti 
lui Marat de submarin. Marat îi comunică locotenentului 
Kravţov, că se află la o adincime de o mie două sute de 
metri, că temperatura apei e cu puţin sub cinci grade şi 
că totul merge bine, iar după aceea întrerupse legătura cu 
submarinul. 

După puţin timp, fundul începu să se încline tot mai 
mult şi, în cele din urmă, să coboare atît de abrupt, încât 
Marat şi Pavlik abia se ţineau să nu vină de a berbeleacul 
la vale. Acest coboriş istovitor se sfirşi la adîncimea de o 
mie nouă sute de metri, şi cei doi prieteni se pomeniră 
într -un mediu cu totul diferit. Iarăşi îi înconjurau stiînci 
risipite peste tot, cînd singuratice, cînd îngrămădite unele 
peste altele, cînd golaşe, cînd acoperite cu desişuri de 
crini, bureţi, ascidii, gorgoni şi polipi de mare adincime. 
Printre stînci şi deasupra lor apăreau şi dispăreau des 
luminițele multicolore ale peştilor, felurite coliere şi 
ghirlande de puncte luminoase. 

— Ei, Pavlik, - zise Marat, uitindu -se la termometru, - 
uite că am ajuns unde trebuie; temperatura este exact de 
două grade şi jumătate peste zero. Putem pune în 
funcțiune cablul -baterie şi ne întoarcem acasă! 


— Ar fi şi timpul, îi răspunse Pavlik. N -or fi grele astea, 
dar simt că mi s -au înmuiat genunchii. 

— Stai, Pavlik. Nu putem pune receptorul jos. E prea 
gros milul, se -nfundă. Uite -acolo, printre stincile alea, 
trebuie să găsim vreun bolovan mai drept, pe care să -l 
punem. 

Găsiră repede un bolovan potrivit, mic şi plat, la poalele 
unei stinci uriaşe, şi, cu băgare de seamă, aşezară 
receptorul cablului pe el. 

— Uf! răsuflă uşurat Pavlik. E uşor, dar tot mă doare 
spatele. 

— Hai să stăm puţin, propuse Marat. Ţie nu ţi -e foame? 

Prietenii se aşezară pe bolovan, lingă cablu, şi, 
rezemîndu -se cu spatele de stincă, sorbeau în tăcere 
cacao fierbinte din termosuri, plimbîndu -şi razele 
lanternei peste tabloul sălbatic, care -i înconjura. 
Desişurile de  hidropolipi, umbrele întunecate şi 
luminoase, care se tîrau pe fund şi pe stîncile posomorite, 
sau apăreau şi dispăreau în hăul negru de deasupra lor, 
toate acestea le arătau că fundul ducea o viață mai 
intensă, mai clocotitoare decît straturile de apă de 
deasupra lui. 

— Ei, Pavlik, e timpul să ne întoarcem, spuse Marat; şi 
se ridică încet, despărțindu -se vădit cu multă părere de 
rău de locul acesta confortabil. 

Dar n -apucă să -şi îndrepte bine spinarea, cînd stinca 
de care se rezemau (al cărei echilibru îl tulburaseră 
probabil) se prăbuşi deodată peste ei. Pavlik şi Marat 
săriră la timp în lături, dar receptorul cablului rămase 
prins sub stincă. Desperarea lui Marat n -avea margini. 
Nu -şi putea ierta această greşeală. Vreme de două ore, 
tot pornind elicea cu viteza de zece zecimi, încercă 
împreună cu Pavlik să urnească din loc stînca uriaşă. 
Dar totul era în zadar. Se pierdea timp preţios. Atunci 
căpitanul îl trimise în ajutorul lor pe Skvoreşnea. Numai 
după sosirea lui izbutiră să dea la o parte stînca de pe 
receptorul cablului şi să pună receptorul în funcțiune. 


CAPITOLUL XI. BĂTĂLIA DECISIVĂ 


Cu sacii din spate umflați, se ridicară toți trei, încet, 
spre suprafața oceanului. 

— Şi -amu, flăcăi, dați drumu la elice. Sintem la o sută 
cincizeci de metri taman la nivelul hangarului nostru, 
spuse  Skvoreşnea, uitîndu -se la măsurătorul de 
adincime. - Bandă dreaptă!... Stop! strigă el deodată, 
întrerupînd manevra şi arătînd cu mîna spre vest, în sus 
şi în dreapta sa. Asta ce -o mai fi? 

La vreo zece metri deasupra lor şi la vreo cincizeci de 
metri în dreapta, spre nord -vest, în picla albastră - 
verzuie a apelor luneca încet o umbră neagră, uriaşă. Pe 
spatele ei se puteau vedea nişte cocoaşe mari, cilindrice. 
Umbra se deplasa fără a face eforturi; era dreaptă, rigidă, 
rotunjită la urmă şi ascuţită în față ca prova unei nave. 

— Uite la sud încă una! Uite -o! Uite -o acolo! arătă 
mirat Pavlik în stinga primei umbre. Ce -ar putea să fie 
oare? 

— Da, da, văd, întări Marat. 

— Submarine!... exclamă tulburat, Skvoreşnea. Naiba să 
mă iee dacă nu -s submarine! 

— Ce tot spui, tovarăşe Skvoreşnea? se auzi vocea 
locotenentului -major. Ce fel de submarine? 

— Nu mai pricep nimic, tovarăşe locotenent -major! 
răspunse Skvoreşnea. Două submarine se îndreaptă cu 
viteză mică spre insulă... La o sută de metri unul de 
altul... Şi se află exact la nivelul peşterii! Pornim spre sud 
ca să le videm mai bine... 

— Comunică tot ce vezi! îi ordonă locotenentul -major. 
Dau semnalul de alarmă! Şi pui în funcţie toate 
reflectoarele ultraacustice, cite sînt gata! 

Skvoreşnea dăduse între timp drumul elicei şi se avintă 
cu viteză de trei zecimi spre stinga, prin fața şi de -a 


lungul necunoscutei formații de submarine. Marat şi 
Pavlik îl urmau. 

După ce _ trecură de cel de -al doilea submarin, 
Skvoreşnea raportă: 

— Tovarăşe locotenent -major, încă un submarin la sud! 
Interval, o sută douăzeci şi cinci di metri!... Merg în 
formație... 

— Am auzit, încă un submarin la sud, răspunse 
locotenentul -major. Pe ecran se văd şase siluete. Dar 
reflectorul numărul o sută treizeci şi opt de la provă nu 
funcționează încă, şi în sectorul lui, între a cincea şi a 
şasea siluetă, e un interval mare. Nici reflectorul de sus, 
din colț, numărul o sută patruzeci şi doi nu merge... 
tocmai îl corectează locotenentul Kravţov. Continuaţi 
observarea formaţiei! 

— Am înțăles! Încă un submarin la sud... Interval, o 
sută cincizeci di metri... Înaintează toati încet spre insulă. 
Mergim mai diparte spre sud... Trei suti di metri... cinci 
suti di metri... Altele nu se mai văd... Tovarăşe locotenent 
-major! 

— Da! 

— Am numărat patru submarine la sud di primul... Pe 
noi ne vedeți? 

— Vă văd. 

— La ce distanţă sîntem di peşteră? 

— Cincisprezece kilometri. 

— Permiteţi să ne ridicăm deasupra submarinelor şi să 
cercetăm şi la nord di primul submarin pi cari 1 -am 
văzut? 

— În direcţia aceea funcţionează toate reflectoarele 
acustice. Mai vin trei submarine şi pe -acolo. lar la 
suprafață se văd siluetele a trei vase. Probabil 
contratorpiloare. 

— Vorbeşte comandantul navei „Pioner” se auzi apoi 
vocea căpitanului. Tovarăşe Skvoreşnea, ridicați -vă toți 
trei deasupra submarinelor, urmăriți -le şi supravegheați 
-le... 


— Tovarăşe căpitan, - îl întrerupse locotenentul -major, 
alarmat, - profesorul  Lordkipanidze spune că 
locotenentul Kravțov a dispărut din sectorul o sută 
patruzeci şi doi şi nu răspunde la apel! S -a auzit numai o 
dată ceva nelămurit şi atît. 

Sub căşti răsună iarăşi vocea căpitanului: 

— Puneţi în contact toate reflectoarele ultraacustice în 
stare de funcționare! Tot nu se vede? Poate că se află în 
pata sectorului optzeci şi opt? 

Şi mai tulburat locotenentul -major strigă: 

— Uite -l! Acolo e! S -a desprins din pată şi iar a 
dispărut. Nu e singur! Nu e singur, Nikolai Borisovici!! S - 
a încăierat cu cineva! 

— Am văzut! răspunse vocea alarmată a căpitanului. 

— Iarăşi iese! Uitaţi -l în sectorul optzeci şi nouă! 
continuă locotenentul -major. Au dispărut din nou în 
sectorul optzeci şi opt... Se luptă cu cineva! Cu cine oare? 

— Tovarăşe Skvoreşnea! răsună cu putere comanda 
căpitanului. 

— Ordonați, tovarăşe comandant! 

— Lăsaţi submarinele şi porniţi imediat, cu viteza 
maximă, în ajutorul locotenentului Kravţov! Se află la 
douăzeci de kilometri de peşteră. Adîncimea - şaptezeci de 
metri. Direcţia - vest -nord -vest. A fost atacat! Mai 
repede! Mai repede! Urmati în drum indicaţiile noastre! 

— Am înțeles! strigă tulburat Skvoreşnea şi dînd elicii 
turația maximă, comandă: Stingiți lanternele! Marat, 
vin'încoa, ajungi -mă! Pavlik, rămii în urmă la cincizeci di 
metri! Dacă ni -ncăierăm cu cineva, tu să nu ti bagi!... 

În picla deasă de un verde închis a apelor, cele trei 
umbre porniră cu o viteză ameţitoare spre vest - 
nordvest... 


Locotenentul Kravţov se pregătea să predea cartul 
locotenentului -major. Într -un ungher îndepărtat al 


postului central, căpitanul îl asculta pe zoolog: 

— Nu s -ar putea, Nikolai Borisovici, - spuse savantul, 
- să trimitem pe cineva să corecteze reflectorul de sus din 
colț, numărul o sută patruzeci şi doi? Marat nu -i aici, 
Pavlik a plecat cu el, iar pe radiofoniştii noştri e păcat să - 
i scoatem de la lucru, acum cînd sînt în iureş. Nici 
reflectorul numărul optzeci şi opt de la provă nu e gata 
încă. Nu -i găsim buba!... Nu ne puteți da pe cineva? 
Numai pentru douăzeci, treizeci de minute. O nimica 
toată. 

Zoologul se uita rugător la căpitan. Venise la postul 
central de -a dreptul de la lucru: mîinile îi erau negre, 
barba înciîlcită, dar se vedea bine că nu -i ardea de loc de 
toaletă. 

Căpitanul ridică din umeri: 

— Pe cine să -ți dau, Arsen Davidovici? Şi aşa s -au 
răzlețit trei oameni, printre care lucrători de talia lui 
Skvoreşnea şi Marat. Nici o brigadă n -ar da pe cineva din 
efectiv, şi să fac uz de autoritatea mea n -aş vrea. 

— Ce facem atunci? exclamă zoologul. Nu -mi rămîne 
decît să merg eu! 

Locotenentul dăduse în primire cartul şi se îndrepta 
spre ieşire, dar la ultimele cuvinte ale savantului se opri 
deodată, şovăi o clipă, apoi se întoarse spre căpitan: 

— Tovarăşe comandant, se adresă el încet căpitanului, 
fără a -şi ridica ochii, aşa cum făcea totdeauna în ultima 
vreme cînd stătea de vorbă cu el. Tovarăşe comandant, 
dacă -mi permiteti... N -aş putea eu să ajut brigada lui 
Arsen Davidovici? 

Căpitanul şi zoologul îşi întoarseră privirile spre 
locotenent: primul - nehotărit, cu un aer de îndoială, cel 
de -al doilea cu o subită bucurie, plină de speranțe. 

— Eu ştiu, tovarăşe locotenent? rosti căpitanul cu 
îndoială, păstrind rezerva pe care i -o arăta de la o vreme 
încoace. Te -ai întremat oare îndeajuns ca să -ți permiți 
să părăseşti submarinul? 

— Sînt pe deplin sănătos, tovarăşe comandant, se grăbi 


să răspundă locotenentul. 

Căpitanul clătina vag din cap şi zimbind se adresă 
zoologului: 

— Ce spune medicul? Dar, te rog, fără părtinire... 

— N -are nimic, Nikolai Borisovici, exclamă zoologul pe 
un ton ofensat, dar cu fața radiind de bucurie. Nu există 
nici un fel de contraindicații medicale. Va fi o simplă 
plimbare submarină. Ba cred chiar că -i va prinde bine 
această plimbare! 

— Bine. În cazul acesta n -am nimic împotrivă... 
Alexandr Leonidovici, fă -i un permis locotenentului! 

— Mulţumesc, tovarăşe comandant! exclamă 
locotenentul, cu obrajii uşor îmbujorați. 

Zece minute mai tîrziu, după ce primi instrucțiuni de la 
zoolog, locotenentul ieşi din submarin îmbrăcat în costum 
de scafandru şi, dînd drumul la elice, se îndreptă cu 
viteză spre vest -nord -vest, ieşind din peşteră şi 
menținîndu -se în raza reflectorului ultraacustic nr. 142. 
Înainte de a da în folosință acest reflector, zoologul 
trebuia să -l acordeze pentru o claritate şi distanță mai 
mare, să -i controleze capacitatea de reflectare a razelor 
în fața obiectelor mişcătoare şi să mai facă o serie de alte 
probe. 

Locotenentul plutea cu viteza de şase zecimi, înălțindu - 
se pină la adîncimea de şaptezeci de metri. Se vedea în 
jur pînă departe, aşa că nu -şi mai aprinse lanterna. Era 
bine dispus, aproape bucuros: căpitanul îi vorbise astăzi 
cu ceva mai multă căldură decit îi vorbea de obicei în 
ultima vreme, îi zîimbise şi chiar îi încredințase o nouă 
muncă... Ce om minunat e căpitanul! Şi Arsen Davidovici, 
cît e de cumsecade! Le era recunoscător amindurora. Nu, 
fireşte, el nu -şi poate uita vina... nu -şi poate uita crima 
pe care a comis -0!... Locotenentul răsufla din greu. Şi 
tocmai de -aceea cît de recunoscător le este că nu -l 
disprețuiesc, că nu -l fac să simtă toată povara vinei care 
-l apasă, că se poartă cu el tovărăşeşte! 

Emoţia îl stringea pe locotenent de gît. Înghiţi cu un 


efort în gol... Da, desigur, va da socoteală, e gata să dea 
socoteală în fața patriei, pentru fapta lui... nu, nu pentru 
fapta lui, ci pentru crima lui... pentru marea lui crimă... 
Dar nimeni nu -i mai reproşează siciitor, toți îşi dau 
perfect de bine seama cît de greu îi vine, cît se căieşte de 
uşurinţa cu care s -a lăsat dus de nas; toți îşi dau silința 
nici să nu pomenească numele lui Gorelov, atunci cînd e 
el de față... 

Ca întotdeauna, numai aducîndu -şi aminte de omul 
acesta, locotenentului i se opri răsuflarea şi i se strinseră 
pumnii. O, ticălosule!... 

— Mai la dreapta, mai la dreapta, Iuri Pavlovici? auzi el 
deodată sub cască vocea zoologului. - Cu doi metri mai 
sus! Se termină kilometrul douăzeci... Stop! Aşa. Acum, 
zece metri mai departe... Aşa... Zece metri la dreapta... 
Tot atita la stînga... pieziş în sus... Aprinde lanterna... 
Stinge -o... Opresc toate reflectoarele vecine, ca să nu 
tulbure reflectorul o sută patruzeci şi doi... Repetăm 
manevrele... Stop! Stai un minut nemișcat... Ridic puțin 
tensiunea... 

Locotenentul opri elicea şi, reglîndu -şi sacul cu aer din 
spate, rămase suspendat în loc, privind absent amurgul 
verzui din faţă -i. În depărtare şi în apropiere treceau ca 
nişte umbre, siluete cînd vagi, cînd lămurite, de peşti, 
meduze, moluşte. 

Deodată apăru de sus, aproape la limitele vizibilităţii, o 
umbră ciudată, lungă şi dreaptă, care se îngusta la spate. 
Înainta cu mare viteză, dar nu se mlădia ca peştii care 
înoată. În fața acestei umbre, o constantă pată luminoasă 
trimitea un fascicol de lumină. 

Inima locotenentului începu să bată neliniştită: 

„Ce -o fi oare? Un rechin? Un ton uriaş?... Nu, nu -i 
peşte". 

Umbra se apropia cu repeziciune, pieziş şi în jos. 

„Să aprind lanterna?... Nu, mai bine aştept..." 

Silueta întunecată alunecă la o distanță de patruzeci de 
metri de locotenent şi se afundă repede în adînc. 


„Un om! fu cît pe ce să strige locotenentul. Un om în 
costum de scafandru! Într -un costum de scafandru 
uriaş, numărul zero... Cine să fie oare? Skvoreşnea? Dar 
Skvoreşnea se află la fund, împreună cu Marat... Atunci 
cine să fie? Pluteşte corect... Ţine picioarele întinse şi 
lipite...Miîinile le ţine lipite de coapse... E careva dintre ai 
noştri..." 

Şi deodată totul începu să se rotească în fața ochilor lui. 
Singele îi năvăli în cap şi -i încețoşă creierul. Cu 
conştiinţa confuză, fără să stea pe ginduri, locotenentul 
porni elicea cu viteza de zece zecimi şi se repezi în jos, 
după umbra aceea misterioasă. 

— Iuri Pavlovici! se auzi vocea mirată a zoologului. Unde 
ai dispărut de pe ecran? Iuri Pavlovici! Răspunde odată! 
Iuri Pavlovici! Ei, drăcie! Să se fi defectat oare telefonul? 
bodogănea nedumerit savantul. De ce oare?... 

Locotenentul auzea chemările ca printr -un strat gros de 
vată: ele nu ajungeau la conştiinţa lui. Toată ființa i se 
concentrase acum numai asupra petei luminoase de care 
se apropia cu repeziciune şi pe care o vedea tot mai clară 
şi mai puternică: omul din fața lui plutea cu viteza de 
numai patru zecimi. 

Încă o clipă, şi degetul locotenentului apăsă pe un. 
buton de pe tabloul de comandă. O rază puternică lovi 
casca omului şi -i lumină fața. 

Locotenentul scoase un strigăt răguşit, un strigăt de 
furie amestecat cu o ură de moarte: 

— Gorelov!!! 

Orbit de lumina lanternei, omul din față îşi duse 
instinctiv mîinile la ochi. În aceeagi clipă, locotenentul se 
năpusti asupra lui din plină viteză, ca un proiectil 
slobozit din tun şi -i apucă din spate mîinile, mai sus de 
coate. 

Pentru o clipă, Gorelov îşi întoarse spre el fața 
schimonosită de groază. Dar în clipa următoare îşi îndoi 
picioarele strînse şi -l izbi cu o forță grozavă pe locotenent 
în pîntece. Protejat de costumul, de scafandru, 


locotenentul nu simţi durere, dar îi scăpă din miini unul 
din braţele lui Gorelov. Se încleştă cu putere de celălalt 
braț, căutînd să nu -l scape. 

Adversarii se pomeniră față în față. 

Tăcuţi, fără să -şi ia ochii unul de la altul, se mişcau 
dezordonat într -un mic spaţiu al apelor, mînați de elicele 
care continuau să lucreze. 

Groazei de pe fața lui Gorelov îi luă locul un zîmbet de 
dispreț: îl recunoscuse pe inamic, şi acesta nu i se păru - 
se vede treaba - de loc periculos. 

Locotenentul gîfiia, părul i se lipise de sudoare şi -i 
cădea peste ochi; slăbiciunea convalescenței îi încețoşa 
creierul. Abia îi ajungeau la cunoştinţă vocile tulburate 
ale căpitanului şi ale locotenentului -major care -l 
căutau, şi ordinul dat de căpitan lui Skvoreşnea. 

„Ce să fac? Cum să -l ţin? Elicea!... Să -i opresc elicea!" 
gîndi tulbure Kravţov. 

Îndoindu -şi picioarele şi întorcînd cu tălpile cîrmele, se 
năpusti cu pieptul în pieptul lui Gorelov şi apucă să 
apese pe butonul exterior al tabloului de comandă. 
Capacul sări din resort şi dîndu -se peste cap, rămase 
atîrnat. Dar înainte de a apuca să atingă cunoscuta 
manetă care dirija elicea lui Gorelov, palma mare a 
acestuia îl apucă strîns de mină, i -o zvirli departe în 
lături, umblă la propriu -i tablou de comandă şi se ridică 
deasupra locotenentului. 

În mîna lui Gorelov sclipi, luminat de razele lanternei, 
acul de aramă, prins de un fir lung şi subțire... 

„Moartea!" îl fulgeră un gînd pe locotenent. 

Fără să i dea drumul lui Gorelov, întoarse brusc cîrmele. 
Elicea îl smulse din strînsoarea brațului lung şi descriind 
un semicerc, locotenentul ajunse în spatele lui Gorelov. 
Dar abia apucă să răsufle uşurat şi să -şi smulgă şi el 
acul din tabloul de comandă, că Gorelov se întoarse şi îşi 
smuci mîna dintre degetele slăbite ale locotenentului. 

Locotenentul văzu ca printr -o ceață sclipirea scurtă a 
unui fulger auriu, care -i căzu peste piept şi numaidecit, 


înainte de a apuca să scoată un țipăt, îşi simți trupul 
străpuns ca de un cuțit de foc. 

Un şuvoi de apă, cu o presiune de cîteva zeci de tone, 
răzbi prin descusătura costumului de scafandru şi -i 
perforă într -o clipită pieptul... 

Zwirlit de elice dintr -o parte în alta, corpul neînsuflețit 
al locotenentului, cu capul atirnîndu -i pe piept, începu 
să se afunde. Curînd, dîra de lumină a lanternei lui se 
mistui în bezna adîncurilor. Punîndu -şi acul la loc, 
Gorelov se mai uita încă în jos, acolo unde dispăruse 
trupul adversarului său, cînd o lovitură cumplită, şi încă 
una, se abătu asupra lui. Înainte de a putea face vreun 
gest, se simți cuprins într -o strinsoare neînduplecată. 
Două fascicole de lumină îi străbăteau casca. Amindouă 
mîinile îi erau imobilizate de nişte cleşti metalici. Din nou 
spaima şi apoi groaza îi desfigură fața, cînd aruncă o 
privire în dreapta şi în stinga lui. 

Şi din nou se auzi un strigăt de furie şi de consternare: 

— Gorelov!!! 

Acest strigăt se auzi lămurit în încăperea postului 
central de comandă al submarinului. După o scurtă 
pauză, Skvoreşnea şi Marat auziră comanda scurtă, 
violentă a căpitanului: 

— Punetți mîna pe el şi aduceți -l aici! 

— Am înțăles! răspunse Skvoreşnea cu glas înfundat, 
strecurat printre dinți. 

În clipa aceea, Gorelov se smuci cu tot corpul spre 
stînga, lăsîndu -se cu umărul peste Skvoreşnea şi lovindu 
-l pe Marat cu piciorul, îl aruncă departe în lături. 
Scăpată din strinsoare, mîna lui dreaptă se ridică şi un 
pumn uriaş, de metal, se abătu ca un ciocan peste casca 
lui Skvoreşnea, drept în față. Capul lui Skvoreşnea se 
clătină în cască, se lovi cu fruntea de metalul transparent 
şi totul începu să se învirtească în fața ochilor lui. Dar 
mina lui continua să -l țină de braț pe Gorelov ea într -o 
menghină. 

O dată cu lovitura însă, împins de elicea -i care 


funcționa, Gorelov se răsturnă cu picioarele în sus peste 
Skvoreşnea, întorcîndu -i acestuia mina spre spate. 
Skvoreşnea urlă de durere şi cu un geamăt îi dădu 
drumul lui Gorelov. Dibăcia părea să fi biruit forța... 

Simțindu -se o clipă liber, Gorelov îşi lipi picioarele, 
îndreptă cîrmele şi se avintă în sus. Dar nu -i fu dat să 
scape. Cu inima strînsă de groază, fără să -şi dea prea 
bine seama ce face, dar simțind că duşmanul odios e gata 
să fugă, Pavlik se năpusti şi, mai înainte ca Gorelov să -şi 
poată da seama, băiatul i se aşeză bine pe umeri, 
încolăcindu -şi picioarele pe sub braţele lui, şi îşi întoarse 
elicea la viteza maximă, în mers înapoi. Cele două elici, 
trăgînd în sensuri contrare, învirtejau apa în loc, dînd să 
-l smulgă pe Gorelov din încleştarea picioarelor lui Pavlik. 
Dar Pavlik îl ţinea cu desperare. Şi atunci începură să 
lunece amîndoi în jos. 

Braţele uriaşe, înspăimintătoare ca nişte cleşti, ale lui 
Gorelov, se ridicară să -l apuce pe Pavlik de picioare şi să 
se descotorosească de el, zvirlindu -l ca pe un fulg. Dar la 
jumătatea drumului, aceste braţe fură iarăşi apucate de 
Marat. Izbit cu piciorul, prin aceeaşi manevră, Marat 
începu să se învirte ca prins în anafor, din pricina 
loviturii şi sub acțiunea propriei lui elici. Din nou se 
ridică mîna aceea cumplită, dar de astă dată, mina stinga 
a lui Skvoreşnea, vinjoasă ca trunchiul unui copac 
viguros, se săltă în întîmpinarea ei, să o apuce. Dar 
Gorelov se feri; palma uriaşului dădu în gol, iar mîna lui 
Gorelov alunecă pe sub aceea a adversarului înspre 
tabloul de comandă. Cînd o ridică, aproape în aceeaşi 
clipă, la lumina puternică a celor trei mănunchiuri 
încrucişate, în pumnul lui strîns sclipi acul lung de 
aramă continuat înapoi cu un fir subțire. Mina cu acul 
căzu ca un trăsnet, fără să întimpine nici o piedică, spre 
cusătura de pe pieptul deschis, neprotejat, al lui 
Skvoreşnea. 

Se auzi un țipăt pătrunzător, plin de groază, scos de 
Pavlik: 


— Acul!... 

Acesta a fost primul sunet al unui glas de om răbufnit în 
toată lupta aceasta cumplită de o jumătate de minut... 

Un picior al lui Pavlik țişni de sub umărul lui Gorelov şi 
izbi cu o forță la care cu greu te -ai fi putut aştepta; mîna 
se abătu în lături, înainte de a fi apucat acul să atingă 
cusătura. Dar Pavlik nu mai apucă să -şi aducă piciorul 
la loc: cu o smucitură, Gorelov îl scutură de pe umeri şi 
băiatul, pierzîndu -şi echilibrul, se prăvăli tras de elicea 
lui adînc spre fund, izbindu -l cu putere şi pe Marat, care 
nu -şi venise încă în fire. Cînd se putu opri şi vru să se 
înalțe din nou, zări o lumină. Aproape de tot, în apa 
tulburată, se legăna încet corpul locotenentului, în 
costumul de scafandru desfăcut la piept. 

— Vrai să mă omori, ticălosule?! urlă cu o furie de 
nedescris Skvoreşnea, privind încordat acul. 

Şi înainte de a apuca Gorelov să -şi repete atacul, în 
mîna lui sclipi un ac asemănător. 

Pentru o clipă cei doi cumpliți adversari încremeniră 
unul în fața celuilalt, cercetindu -şi parcă părțile 
vulnerabile. 

Ochii lui Gorelov ardeau de turbare, fața îi era albă ca 
ceara; buzele subțiri şi lungi i se învinețiseră şi se 
strimbaseră ca într -un zîmbet ciudat, dezvelind dinții lui 
mari. Semăna în clipa aceea cu un bătrin lup încolţit, 
care, neaşteptind să fie cruțat, s -a hotărît să -şi vîindă 
scump viața. 

Chipul uriaş şi rotund, totdeauna atît de blind, al lui 
Skvoreşnea, se  alungise parcă deodată, slăbise. 
Trăsăturile îi încremeniseră în linii de aspră bărbăție, 
ochii lui mici, căprui, se făcuseră şi mai mici şi -l 
sfredeleau, siguri şi calmi, pe adversar. Se părea că în 
ultimul strigăt al lui Skvoreşnea se revărsase toată 
cumplita lui furie, lăsînd în locul ei o neclintită voinţă şi o 
judecată rece: în lupta pe viață şi pe moarte, cu un 
asemenea adversar orice fel de mijloace erau îngăduite. 

Gorelov nu -şi putea mişca mîna stingă, imobilizată de 


dreapta lui Skvoreşnea, dar dreapta o avea liberă, în fața 
miîinii stîngi a adversarului, şi el socotea asta drept un 
avantaj vădit de partea sa. 

Trecu numai o clipă şi deodată se izbiră cu zgomot, ca 
doi cavaleri medievali în scuturi, coatele metalice ale 
miîinilor libere parind lovitura mortală a acului. Mina 
dreaptă a lui Gorelov se izbi de o piedică de netrecut şi 
zbură în lături; în aceeaşi clipă, mîna stinga a lui 
Skvoreşnea se destinse ca o coardă de arc şi acul lui 
atinse pieptul descoperit al adversarului. Nemaiputînd să 
-şi acopere pieptul cu mîna, Gorelov se întoarse brusc pe 
o coastă; acul alunecă pe cuirasa lui, trecînd peste 
şănțulețul cusăturii fatale. 

Şi iarăşi se izbiră cu zgomot coatele, iarăşi mîna dreaptă 
a lui Gorelov zbură în lături ca o surcică, izbindu -se de 
mîna stinga a lui Skvoreşnea. Gorelov se făcuse şi mai 
palid la față: avantajul pe care conta se dovedea iluzoriu. 
lar colosala putere a lui Skvoreşnea, iată că -i era dat 
acuma să o simtă. De groază, lui Gorelov i se strînse 
inima: presimțea inevitabilul... 

Ochii mici, căprui, sfredeleau reci şi siguri ochii negri, 
scînteietori ai adversarului şi nu scăpară umbra 
tremurătoare de groază care lunecă o clipă peste ei. 

Coatele se izbiră pentru a treia oară, mîna lui Gorelov 
zbură în lături de parcă ar fi fost pregătită să facă asta, 
dar în ochii lui lunecă ceva imperceptibil, ca o nădejde. 
Ochii căprui, mici şi reci observară şi asta. Şi în loc să 
repete atacul, mîna lui Skvoreşnea apucă braţul dat în 
lături al lui Gorelov şi -l împinse tot mai mult şi mai mult 
înapoi. Ținut strins de mîna dreaptă a lui Skvoreşnea, 
Gorelov se zvircolea; mîna lui liberă nu mai găsea destul 
spațiu pentru a -şi face vint. Atunci, deodată, mina lui 
Skvoreşnea îşi schimbă direcția şi, mai înainte ca Gorelov 
să -şi dea seama, se ridică peste capul adversarului şi -l 
lovi în cască năprasnic, cu sete, repetind însăşi manevra 
lui. Capul lui Gorelov se clătină în cască, întocmai ca al 
unei paiațe de lemn, şi în aceeaşi clipă pumnul lui 


Skvoreşnea izbi peste firul puternic întins, smulgînd acul 
din mîna lui Gorelov. 

Duşmanul era dezarmat. Skvoreşnea îl cuprinse strîns 
cu amindouă mîinile. Elicea lui, lucrind cu viteza de zece 
zecimi, învinse viteza de patru zecimi a lui Gorelov şi 
amîndoi începură să coboare spre adîncuri. 

Lupta n -a durat mai mult de un minut sau două. lată 
în sfirşit şi căştile cu fețele palide şi buimace ale lui Pavlik 
şi Marat. Ţinind de mîinile metalice corpul neînsuflețit al 
locotenentului, aceştia se uitau cînd la fața aprinsă de 
luptă a lui Skvoreşnea, cînd la aceea a lui Gorelov, care 
continua să se zbată cu spume pe buzele învinețite. 

— Pavlik, spuse răguşit Skvoreşnea, ţine -l tu singur pi 
locotenent... iar tu, Marat, leagă -l pi trădător... le cablul 
meu... 

Marat desfăcu la repezeală colacul cablului de pe 
umărul lui Skvoreşnea, şi în clipa următoare primul lat 
apucă unul din picioarele lui Gorelov, care se zbătea cu 
înverşunare, După cîteva secunde şi celălalt picior fu 
legat de primul... 

Marat tocmai sfirşea să -i lege mîinile lui Gorelov, cînd 
apărură deodată din beznă, una după alta, două umbre 
cu lanternele luminind puternic. Erau Krutițki şi 
Matveev, trimişi de căpitan în ajutorul lui Skvoreşnea. La 
un semn al lui Skvoreşnea, ei îl apucară pe Gorelov de 
spirele cablului tras peste umerii lui. 

— Matveev, ia -l tu pi locotenent, rosti Skvoreşnea, 
răsuflînd greu. 

De cînd dăduse peste corpul neînsuflețit al 
locotenentului, Pavlik era scuturat necontenit de un 
tremur mărunt de groază. Nu se putea hotări să se mai 
uite o dată la fața calmă şi palidă, adormită parcă, a 
locotenentului. Cu tălpile picioarelor care nu -l ascultau, 
aproape inconştient, Pavlik întoarse cîrmele, trase corpul 
supus al locotenentului spre Matveev şi -i dădu acestuia 
mîna mortului. Apoi tot atit de inconştient, cu fața albă 
ca varul, cu ochii plini de groază, se apropie de silueta 


uriaşă, puternică, a lui Skvoreşnea şi mai că se lipi de ea. 

Skvoreşnea răsuflă adînc, aruncă o privire în jur şi rosti 
întretăiat, cu glas răguşit: 

— Tovarăşe comandant, duşmanul a fost capturat. Îl 
trimit pe submarin. 

După o mică pauză, se auzi vocea calmă a căpitanului: 

— Am văzut totul. Ţi -ai făcut cu bărbăţie datoria, 
tovarăşe Skvoreşnea. Îţi mulțumesc! Acest trădător de 
patrie, acest diversionist care ne -a aruncat în aer 
submarinul, ticălosul ăsta care a trecut de partea 
duşmanilor patriei noastre socialiste, va fi osîndit aşa 
cum merită! Matveev şi Krutițki, voi coboriți la o adincime 
de trei sute de metri şi aduceți -l aici pe trădător şi corpul 
celui ucis. Dumneata, Skvoreşnea, împreună cu Marat şi 
Pavlik mai treceţi o dată deasupra submarinelor suspecte 
şi cercetaţi -l mai cu seamă pe acela din sectorul optzeci 
şi opt pe care nu -l vedem. Apoi întoarceți -vă pe 
submarin. În curînd, „Pioner” va trebui probabil să se 
angajeze în luptă. 


Plutind în tăcere, cu lanternele aprinse, spre est cu 
viteza de şase zecimi, cei trei prieteni ajunseră din urmă 
formaţia de submarine care se făcuse nevăzută în acea 
direcție. 

Vasele inamice se apropiau încet, pe furiş parcă, de 
insulă. Mai aveau pînă acolo cel mult opt kilometri. 

Skvoreşnea rupse cel dintii tăcerea, rostind un gînd 
despre Gorelov. 

— Nu coboară el amu întiîia oară aici. Altul n -ar fi dibuit 
chiar aşa, la ţanc, locul un' s -adăposteşte „Pioner”. Numa 
el putea s -o facă, şi numa într -un costum de al nostru... 
Uitaţi -vă la submarinele aiestea cum merg în formaţie 
spre peşteră, exact la nivelul ei... 

Treceau tocmai pe deasupra formaţiei de submarine. În 
mersul lor calculat, se apropiaseră unele de altele, 


ajungînd la intervale cam de cincizeci de metri unul de 
altul. 

— Reducețţi viteza la o sutime! porunci Skvoreşnea. 

Tustrei aproape că se opriră deodată pe loc şi rămaseră 
suspendați deasupra submarinelor. 

— Măi flăcăi! urmă Skvoreşnea. Ce -ar fi să li dăm şi noi 
di lucru? Că doară sigur nu vin cu gînduri bune. Ia uite 
cum îşi string formaţia în arc? Să -l întreb pi căpitan!... 
Tovarăşe comandant!... 

— Da, tovarăşe Skvoreşnea. 

— N -ar fi bine ca mai înainte di a ne ataca duşmanul să 
li facem di petrecanie la vreo trei din submarinele astea? 

— Cum? 

— Am la mini trei grenade şi nişte sirmă. Submarinele 
merg încet di tot, elicele abia se învirtesc. Am atîrna di ele 
grenadele legate cu sfoară. Elicile înfăşoară sfoara şi -o să 
lovească grenada cu paletele... 

— Ideea e inteligentă, tovarăşe Skvoreşnea! răspunse 
căpitanul după o scurtă tăcere. Dar n -aş vrea să încep 
eu acţiuni de ostilitate. Să facă ei asta. Întorceţi -vă! 

— Am înțeles!... Viteza două zecimi, înainte! comandă 
Skvoreşnea. 

Zwicniră în silă parcă, lăsindu -se spre submarine, ca să 
le mai cerceteze încă o dată cu atenție, iar după aceea, 
mărind viteza, porniră spre insulă. 

Cînd se îndepărtară cu vreo doi kilometri de vasele 
inamice, care veneau încet în urma lor, Pavlik îşi întoarse 
capul spre Skvoreşnea, vrînd să -i spună ceva. Şi atunci, 
cu coada ochiului, văzu deodată în spate nişte umbre 
lungi şi negre, ca nişte țigări de foi, care goneau vertiginos 
spre ei. 

— Rechini în spate! strigă Pavlik şi întoarse raza 
lanternei îndărăt. 

Acelaşi lucru îl făcură cu repeziciune şi ceilalți doi. 
Corpurile acelea ciudate îi ajungeau din urmă, dar ei nu 
semănau nici cu rechinii, nici cu alte viețuitoare ale 
apelor. Pe capetele lor rotunde, fără gură, cu sclipiri 


metalice, luceau cu reflexe albăstrii cîte patru ochi mari şi 
plati. Corpurile acestea perfect rotunjite se îngustau spre 
capătul  dindărăt, unde se roteau cu o viteză 
imperceptibilă pentru ochi nişte cozi neobişnuite... 
Numărul acestor corpuri creştea mereu, mereu alte şi alte 
umbre apăreau din beznă... 

— Jos! comandă Skvoreşnea. 

Tustrei executară fulgerător ordinul; întorcîndu -şi 
cîrmele şi arcuindu -se se repeziră cu mare viteză în 
adîncuri. 

Citeva din aceste corpuri ciudate se desprinseră din 
cîrdul care creştea mereu şi, plecîndu -şi capetele în jos, îi 
urmară pe oameni; celelalte mai sclipiră o dată în lumina 
lanternelor şi îşi continuară drumul. 

— Sus! răsună grăbită o nouă comandă a lui 
Skvoreşnea. 

Aproape imediat, urmăritorii îşi schimbară şi ei direcţia, 
apropiindu -se tot mai mult de cei trei prieteni... 

— Torpile magnetice! exclamă  uluit Skvoreşnea şi 
comandă: Cu trei zecimi, înainte! Drept aşa! 

Torpilele goneau acum după ei, fără să rămînă în urmă, 
dar şi fără să se apropie mai mult, ţinîndu -se la o 
distanță de vreo treizeci de metri în urma lor. 

— Tovarăşe comandant, un cîrd de torpile magnetice se 
îndreaptă spre peşteră! Şase torpile se ţin după noi! 

— Vedem pe ecran! 

— Permiteţi să ni întoarcem, ca să nu tragem torpilele 
după noi? 

— Permit! 

— Operaţiile de luptă pot fi considerate începute? 

— Da... începute de inamic! 

— Mulțămesc,  tovarăşe comandant! la, băieți o 
întoarcere pi orizontală cu o sută optzeci di grade! 

Făcură un ocol larg şi porniră înapoi cu aceeaşi viteză de 
trei zecimi. Torpilele îi urmară automat. „Se ţin după noi 
ca nişte căţei cuminţi” gîndi Skvoreşnea, căruia îi veni să 
ridă. 


— Răspiîndiți -vă! continuă să comande Skvoreşnea. 
Interval, cincizeci de metri, la dreapta şi la stînga mea! 

Grupul de torpile se despărți şi el. Trei torpile îl urmară 
pe Skvoreşnea, două pe Marat şi una pe Pavlik.. 

În pîcla întunecată a apelor apăru în faţa lor formaţia de 
submarine. Torpilele urmăritoare îşi măriră deodată 
viteza, apropiindu -se tot mai mult de ei. 

Umbrele uriaşe ale submarinelor creşteau cu 
repeziciune înaintea lor - se vedeau tot mai lămurit 
amenințind cu o ciocnire. 

— Le -au mirosit! strigă triumfător Skvoreşnea. Fiecare 
spre submarinul din fața lui! Cu zece zecimi, înainte! Pe 
sub chila submarinului. 

Oamenii se avintară ca nişte săgeți spre vase. Pe cînd 
zbura pe sub ele, Skvoreşnea îşi întoarse capul şi apucă 
să vadă cum toate torpilele care -i urmăreau, mărindu -şi 
tot mai mult viteza, îşi ridicară deodată în sus capetele 
purtătoare de moarte şi se  năpustiră asupra 
submarinelor... Forța de atracție a uriaşelor mase 
metalice ale navelor întrecuse forța de atracție a 
costumelor de scafandru! 

Abia apucară ei să se îndepărteze cu vreo sută de metri 
de submarine, şi şase explozii de o putere neobişnuită 
zguduiră una după alta apele din jur. Imediat după 
explozii se ridicară trei uriaşe trimbe de flăcări, nişte 
şuvoaie puternice şi nevăzute azvirliră oamenii pînă hat 
departe în toate părțile, apoi totul se linişti. 

— Tovarăşe comandant, trei submarine ale inamicului 
au fost distruse de propriile lor torpile! raportă 
Skvoreşnea la postul central al „Pioner" -ului. 

— Am văzut! Felicitările mele! 

— Permiteţi să repetăm operaţia? 

Răspunsul nu veni numaidecît. 

— Inamicul a fost pus în derută, se auzi în cele din 
urmă vocea căpitanului. Submarinele se pregătesc să se 
retragă. Coboriţi repede la adîncimea de trei sute de metri 
şi întorceţi -vă la peşteră. Tunul de la provă intră în 


luptă. 
— Am înțeles! Ne întoarcem la adincime di trei sute di 
metri! 


Din camera de evacuare, Skvoreşnea, Marat şi Pavlik se 
îndreptară spre postul central de comandă al 
submarinului. Prin compartimentele prin care treceau, 
oamenii din echipaj îi salutau în tăcere, ridicînd mîinile, 
fără să -şi ia ochii de la aparatele şi mecanismele pe care 
le urmăreau. Tot echipajul aflase de aventurile prin care 
trecuseră cei trei. 

Cînd străbăteau coridorul superior, îl văzură încă de 
departe pe scafandrul Krutițki, veghind cu arma la picior 
în fața cabinei locotenentului Kravţov. Purtind tot 
echipamentul de luptă, cu stiletul la şoldul stîng şi cu 
pistolul ultrasonor la şoldul drept, Krutițki stătea 
neclintit. Cu fața aspră, împietrită, se uita rece la 
Skvoreşnea, Marat şi Pavlik, de parcă nu i -ar fi 
recunoscut. Cu un ton poruncitor, deosebit de 
neaşteptat, propriu numai militarilor care fac de 
santinelă, el le ordonă: 

— Treceți pe partea cealaltă! 

Şi cei trei prieteni, lipindu -se de perete, ocoliră în tăcere 
uşa, fără să -şi ia ochii de la ea, ca şi cum ar fi văzut 
printr -însa chipul mîrşavului trădător şi ucigaş. 

La postul central, căpitanul ascultă scurtul raport al lui 
Skvoreşnea. Apoi îi strînse mîna puternic, cu o emoție pe 
care nu şi -o ascundea: 

— Felicitările mele! Patria nu va uita glorioasele 
dumitale fapte de arme! 

Căpitanul îi strînse mîna şi lui Marat: 

— Îţi mulțumesc, tovarăşe Bronştein. Datorită dumitale 
am avut la timp energia electrică şi am putut astfel să 
întimpinăm duşmanul complet înarmat şi să -l distrugem! 

Adresîndu -se apoi lui Pavlik, care stătea în poziția de 


drepți ca un adevărat marinar sovietic (aci pălind, aci 
roşind de emoție), căpitanul îi spuse cu un zîmbet pentru 
care Pavlik ar fi fost în stare să pornească în miîini pe 
puntea postului central: 

— Îţi mulțumesc şi dumitale tovarăşe Buniak! Te -ai 
purtat ca un erou! Întreaga flotă sovietică şi toată patria 
noastră vor afla curind despre asta!... Pe loc repaus, 
tovarăşi! comandă vesel căpitanul. 

Rizînd încetişor, îl apucă pe băiat de umeri şi trăgîndu -l 
spre sine, îl îmbrățişă şi -l sărută: Pavlik! Dragul meu! Tu 
ai să fii un demn fiu al patriei noastre şi, dacă ai să vrei, 
un glorios marinar al ei! 

— Vreau, tovarăşe comandant! Sigur că vreau! strigă 
Pavlik entuziasmat. Am să fiu marinar sovietic! Vreau să 
servesc pe un submarin! Am să servesc împreună cu 
dumneavoastră şi am să învăţ de la dumneavoastră, 
tovarăşe comandant! 

Tulburaţi de această explozie plină de pasiune a 
băiatului, toţi cei de față încremeniră o vreme în tăcere. 
În cele din urmă căpitanul, punînd mîna pe umărul lui 
Pavlik, spuse: 

— Ţi se vor realiza toate dorințele. Pavlik! Şi totdeauna 
ai să fii demn de marea noastră patrie!..Puteţi pleca, 
tovarăşi! Ori vreţi să ştiţi şi voi cum s -a terminat lupta? 
Să vă spun. Duşmanul a fost pus pe fugă. Au fost 
distruse şase din submarinele lui, toate torpilele lansate 
şi un contratorpilor la suprafaţă! Celelalte au reuşit să 
dispară. Miine „Pioner” porneşte spre țărmurile patriei! 


CAPITOLUL XII. „OM PESTE BORD" 


De la postul central, Skvoreşnea, Marat şi Pavlik porniră 
repede spre sala de mese. Stăpiniți de o emoție plină de 
bucurie, abia acum simțiră o oboseală fără seamăn şi o 
foame cumplită. 


Dar pe coridor auziră înaintea lor un zgomot surd de 
paşi grei, zăngănit de arme, de închizătoare trase, 
zgomotul unor uşi date în lături, comenzi scurte şi 
înfundate, imediat după aceste zgomote neobişnuite, se 
ivi din cel mai apropiat compartiment al coridorului 
silueta comisarului Siomin. 

Ridicîndu -şi sus capul prematur încărunțit, acesta se 
uită sever înainte şi observindu -i pe Skvoreşnea, Marat şi 
Pavlik, comandă: 

— La o parte! 

Abia apucară cei trei prieteni să se lipească de perete, că 
în spatele comisarului apăru Krutițki, iar în urma 
acestuia - silueta bine cunoscută şi atit de urîtă a lui 
Gorelov. Şirul era încheiat de Matveev. 

Gorelov mergea cu capul plecat, galben la față cu 
cearcăne negre în jurul ochilor înfundațţi în orbite, Părea 
că se făcuse mai mic. Capul lui ras, cu urechile clăpăuge, 
i se înfundase parcă între umeri. Mergea fără să se uite, 
şi numai cînd ajunse în dreptul lui Pavlik îşi ridică pentru 
o clipă ochii şi -l străpunse cu privirea pe băiat, care păli 
deodată. Un zîmbet lamentabil, pierdut, linguşitor parcă, 
lunecă pe faţa lui Gorelov şi numaidecit dispăru. 

Ucigaşul şi cei care -l escortau se făcură repede nevăzuțţi 
după primul perete despărțitor al coridorului; apoi paşii 
răsunători se auziră pe scara spirală care ducea sus, 
unde se aflau magaziile. 

Tăcuţi, lipiți parcă de perete, cei trei prieteni petrecură 
cu privirea alaiul acesta neobişnuit. În cele din urmă, 
răsuflind uşurațţi, se uitară unii la alții. 

— Îl duc pi ticălos din coridorul comun, în izolator, 
lămuri Skvoreşnea cu o strimbătură de dezgust, pornind 
mai departe. Să nu ni strice aerul aici... Şi bine fac. Eu, 
dacă m -aş mai întîlni o dată cu ticălosul aista, i -aş suci 
gitul! 

— Ce vorbeşti, Andrei Vasilievici! îi răspunse Marat, abia 
ținîndu -se după Skvoreşnea, care mergea cu paşi largi 
înainte. Cam faci demagogie, văd. Unde ţi -e disciplina? 


— Vai, îți mulțămesc! Taman pi tine te aşteptam să -mi 
aduci aminte di disciplină. 

La sala de mese se putea trece numai prin colțul roşu. 
De cum păşiră prin uşa larg deschisă, Skvoreşnea - iar 
după dinsul Marat şi Pavlik - se opriră deodată, zguduiți 
de tabloul care li se înfățişă înaintea ochilor. 

Înfăşurat într -un cearşaf de un alb imaculat, întins pe o 
masă mare, acoperită cu postav roşu, zăcea cu totul 
liniştit corpul regretatului locotenent Kravţov. De pe 
pieptul locotenentului atîrna de amindouă părțile mesei, 
pină la podea, drapelul de luptă al Flotei Maritime 
Militare a U.R.S.S. Capul locotenentului se odihnea pe o 
pernă. În lumina domoală, care se revărsa din tavan, faţa 
lui palidă, gălbuie, încremenise într -o linişte austeră. 

La căpătiiul lui, în echipament de luptă şi cu arma la 
picior, Romeiko şi Kramer făceau de gardă. 

Zoologul, cu fața întristată şi cu ochii roşii, îndrepta 
drapelul de pe locotenent. Observîndu -i pe noii veniţi, se 
apropie încet de ei şi, oftind îndurerat, strînse mîna 
fiecăruia. 

— Vă felicit, prieteni, pentru izbinda voastră, şopti el. Ce 
păcat însă că sărbătorim îndoliaţi victoria. 

— Noi ne -am grăbit să -i venim în ajutor, răspunse tot 
în şoaptă Skvoreşnea. Dacă ar mai fi rezistat şi el puţin! 

— Nu pot să -mi iert! urmă tulburat zoologul. De ce 1 - 
am lăsat să iasă, aşa slab cum era, neîntremat încă? De 
ce am făcut eu asta? 

— Şi dacă era sănătos, tot îl răpunea, replică 
Skvoreşnea. E puternic, taurul! Greşeala a făcut -o bietul 
locotenent. S -a năpustit pisemne orbeşte, vrind să -l 
prindă. Ar fi trebuit numai să -i iee urma şi să dee di 
veste pe submarin. S -a prăpădit bietul di el, pentru 
nimica toată! 

Cu inima strînsă, Pavlik asculta discuția. Lacrimile pe 
care încerca să şi le stăpînească îi ardeau pleoapele. 

După ce rămase o vreme tăcut, răsuflînd încă o dată din 
greu, zoologul spuse: 


— Căpitanul a fixat înmormîntarea peste două ore... 

Tăcuţi, cu capetele în pămînt, prietenii trecură în sala de 
mese. 

Cînd se întoarseră în colțul roşu, garda se schimbase. 
Acum lîngă corpul locotenentului, aşezat într -un sicriu 
făcut la repezeală vegheau Krutițki şi Matveev. Se aflau 
acolo toți lucrătorii ştiinţifici şi membrii echipajului, afară 
de cei rămaşi de cart. 

Curînd după aceea îşi făcu apariția căpitanul, în ținută 
de ceremonie, cu două ordine pe piept. Îl însoțeau 
comisarul Siomin, acusticianul -şef Cijov, electricianul - 
şef  Korneev şi şeful părții ştiintifice, profesorul 
Lordkipanidze. Locotenentul -major Bogrov rămăsese de 
cart la postul central de comandă. 

Deschizind mitingul de doliu, căpitanul rosti o scurtă 
cuvintare lingă sicriul mortului. El spuse între altele că 
locotenentul a comis din neglijenţă o faptă gravă, lăsîndu 
-l pe trădătorul Gorelov să părăsească submarinul cu 
cîteva minute înainte de explozia pregătită de acesta. 
Pentru aceasta ar fi trebuit să fie sancționat cu severitate. 
Dar prin lupta sa curajoasă cu trădătorul, pe care a vrut 
să -l prindă, el şi -a răscumpărat în mare parte vina lui 
grea față de patrie. Slab încă, în urma rănii căpătate în 
urma exploziei, el a murit ca un erou. Şi patria, şi toți 
tovarăşii lui de luptă îi iartă greşeala pe care a săvirşit -o 
din pricina tinereții lui şi a lipsei de stăpînire de sine. 
Misiunea încredințată submarinului de partid şi guvern 
va fi îndeplinită. Chezăşie stau entuziasmul nemărginit şi 
hotărîrea cu care întregul echipaj şi toți lucrătorii 
ştiinţifici muncesc acum fără preget pentru refacerea 
submarinului şi a capacităţii lui de luptă. Rezultatele 
acestei munci, duşmanul „le -a simţit de curînd pe pielea 
lui”. Şi le va simţi şi de acum înainte, oricînd va dori... 

Căpitanul se apropie de sicriu, privi țintă, cu o mîhnire 
adincă, fața deschisă, calmă şi împăcată a locotenentului, 
se aplecă peste el şi -l sărută pentru cea din urmă oară. 

O oră mai tîrziu, într -un ungher îndepărtat al peşterii 


submarine, o moviliţă se înălță peste mormîntul săpat în 
bazaltul dur al fundului. 


Imediat după sfirşitul ceremoniei funebre, la orele 20, 
echipajul se întoarse la lucrările întrerupte. 

Inelul duzelor, sudat la pupa submarinului, făcea corp 
comun cu el. Apa din camera conductelor de gaze fusese 
îndepărtată. Mai urma să se pună ţevi noi în locul celor 
distruse de explozie şi să se refacă aparatele automate de 
semnalizare şi control din cameră. De această treabă se 
apucară numaidecit Koziriov, Skvoreşnea, Romeiko şi 
Matveev. Multe alte lucruri secundare mai erau de făcut 
şi la celelalte brigăzi. 

Toată seara şi toată prima jumătate a nopții, în toate 
compartimentele navei continua munca încordată şi plină 
de bucuria apropiatei victorii. 

Timpul era măsurat. La orele 1,30 în ziua de 19 august 
trebuia să se producă primele explozii în duzele 
submarinului, pentru a -l scoate din refugiul său în largul 
oceanului. 

Munca clocotea. La orele 18 acusticianul -şef Cijov 
raportă căpitanului că toate reflectoarele ultraacustice 
sînt puse la punct. La orele 21,45 electricienii terminară, 
cu ajutorul acusticienilor care acum erau liberi, 
instalarea şi punerea în funcțiune a tuturor automatelor 
din camerele baloanelor cu gaze; avînd de asemenea 
pregătite aparatele pentru camera conductelor de gaze, 
trecură la tragerea firelor tuturor reţelelor pe sub bordajul 
interior al pereţilor despărțitori şi al corpului 
submarinului. Zoologul, Toi şi radiofoniştii terminau 
curățirea şi şlefuirea pupei şi a inelului duzelor de 
rămăşiţele lucrărilor executate aici. Locotenentul -major 
Bogrov, Şelavin şi alți doi oameni din echipaj examinau 
pentru ultima oară cu  defectoscopurile corpul 
submarinului pe dinăuntru şi pe dinafară. 


Toţi erau nervoşi şi se uitau mereu la ceas. Emoţia era 
mai mare decît oriunde în camera conductelor de gaze. La 
mecanici treaba nu prea mergea bine. Citeva ţevi care 
fuseseră instalate gata, la un nou control i se părură lui 
Kozîriov suspecte şi el le trecu la rebut. Oamenii trebuiră 
să urce în magazie, să ia şi să monteze alte ţevi. Vremea 
trecea; acele ceasornicelor arătau orele 22, iar în această 
cameră mai era încă mult de lucru. Electricienii aşteptau 
nerăbdători să fie eliberată camera, pentru a monta acolo 
aparatele pregătite. Aveau şi ei nevoie pentru această 
operație de cel puţin o oră - o oră şi un sfert. 

În cele din urmă, la orele 23, oamenii îşi îndreptară 
spinările şi putură să -şi şteargă sudoarea de pe frunte. 
Kozîriov controlă pentru ultima oară ţevile şi armătura 
lor, apoi părăsiră cu toții camera, în care. dădură buzna 
electricienii. La orele 24 zoologul, Toi şi radiofoniştii 
terminară curățirea şi şlefuirea inelului duzelor, şi a 
duzelor în interior. După alte cincisprezece minute, 
locotenentul -major cu grupul său se întoarse din 
peşteră: la controlul efectuat, corpul submarinului se 
dovedise a fi în perfectă stare. 

Căpitanul îi ordonă locotenentului -major să ia toți 
oamenii liberi şi să înceapă demontarea şi încărcarea pe 
vas a materialelor şi utilajelor aflate în afara 
submarinului, în peşteră. leşiră la această ultimă muncă 
scafandrii, radiofoniştii, Şelavin, zoologul, Toi şi mulți 
alții. Mult timp şi efort cerea mai cu seamă demontarea 
platformei şi a coliviei din jurul inelului duzelor, 
desfacerea cablurilor cu care fusese înhămat „Pioner”, 
scoaterea macaralei electrice, strîngerea reflectoarelor şi a 
rețelei de iluminare. 

Oamenii porniră la acest ultim asalt cu o înverşunare 
greu de descris. Numai conştiinţa că aceasta este într - 
adevăr ultima încordare, ultimul efort care li se cere, îi 
ajută să -şi mobilizeze ultimele rămăşiţe de voință şi 
energie, ultimele picături ale forțelor epuizate după atita 
muncă istovitoare, fără odihnă. La orele 0,45 tot ce se afla 


în peşteră fusese strîns sub platforma de ieşire. Începu 
încărcarea zorită. Cite doi, sau cîte unul, umflîndu -şi 
sacii de aer, în cazurile dificile punînd în funcțiune 
elicele, oamenii ridicau scîndurile, ţevile, macaraua, 
cablurile, reflectoarele, colacii de fire electrice, sculele, şi 
le îngrămădeau toate într -un ungher al camerei de 
evacuare, pentru a le sorta şi a le pune la loc mai tîrziu, 
după ce va porni vasul, în timpul lor liber. Grămada din 
ungher creştea văzînd cu ochii şi în scurtă vreme ocupă 
tot peretele. 

Skvoreşnea cînd cobora de pe platforma basculantă, 
transmițind tovarăşilor săi obiectele mai grele, cînd ducea 
el însuşi aceste obiecte în cameră. Şi atunci cînd se 
avînta în sus, spre platformă, sau cînd îi rămîneau citeva 
clipe de răgaz, tot mai des şi mai tare i se încețoşa capul, 
i se închideau ochii şi tot mai greu îi venea să -şi desfacă 
pleoapele şi să -şi vină în fire. Odată rămase aşa un 
minut întreg, ținindu -se de nişte ţevi, cufundat într -o 
piroteală adincă. A trebuit Matveev să -l scuture de citeva 
ori de umăr, să -l facă să -şi vină în fire. Stinjenit peste 
măsură, lui Skvoreşnea îi venea să intre în pămînt de 
ruşine. 

— Ce -i cu dumneata, Andrei Vasilievici? îl întrebă 
Matveev aplecîndu -şi spinarea, ca să primească o nouă 
încărcătură. 

— Nimic. Uite -aşa, am căzut pi gînduri... mi -am adus 
aminte di Gorelov... spuse Skvoreşnea, după ce se codi 
un pic, invocînd primul pretext care -i trecu prin minte. 

— Da, da, înțeleg... rosti prelung Matveev. Ai la ce să te 
gindeşti. 

Sfirşiră încărcatul, în legănările şi deplasările cînd 
înainte, cînd îndărăt, cînd în lături ale submarinului: 
electricienii şi mecanicii făceau proba duzelor motrice şi 
directoare. Între timp, fundul peşterii se curățase aproape 
cu totul. Skvoreşnea aduna cele din urmă mărunțişuri. 

— Gata? întrebă din cameră locotenentul -major. 

— Gata! se auzi de jos vocea lui Skvoreşnea. 


— Urcaţi sus! Încep apelul! 

— Am înțeles! răspunse Skvoreşnea de pe platforma 
basculantă, aducînd un braț de scule. 

Skvoreşnea se strecură în cameră cu elicea funcționînd, 
şi locotenentul -major abia apucă să -l arate cu degetul, 
începînd apelul numeric. 

— Unu... 

Fără a da ordin să se ridice platforma, locotenentul - 
major continuă să -i numere pe ceilalți oameni, care 
intrau unul cîte unul în cameră: 

— Doi... trei... cinci... opt... 

Erau mulți - şaptesprezece la număr. Cît a durat apelul, 
platforma a rămas neridicată şi nimeni n -a dat atenție 
acestui fapt. 

În cele din urmă, locotenentul -major încheie: 

— Sînt toți prezenți. Ridicați platforma! Trageți uşa şi 
deschideţi ventilația! 

Apa scădea cu repeziciune, şi în scurtă vreme presiunea 
aerului din cameră ajunse la normal. 

Emotționați şi nerăbdători îşi scoteau toți costumele de 
scafandru, grăbiţi să ajungă mai repede la locurile lor, la 
mecanismele şi aparatele respective, ca să fie la post în 
momentul plecării vasului. Locotenentul -major părăsi cel 
din urmă camera şi avîntindu -se spre postul central, îi 
strigă din fugă lui Krutițki scafandrul de cart în camera 
de evacuare: 

— Toţi sînt prezenţi! Bricuiți camera! 

— Am înțeles! 

Totuşi Krutițki îşi mai viri o dată capul pe uşă şi numai 
după ce se convinse că nu e nimeni acolo, bricui uşa 
etanşă a camerei, încuie lăcaşul butonului dispozitivului 
de acţionare şi se duse şi el să dea o mînă de ajutor la 
curățirea compartimentelor vasului. 

Răsună cu putere în megafoane semnalul de alarmă: 

— Toată lumea la posturi! 

Oamenii  încremeniră la posturile lor, în dreptul 
aparatelor şi mecanismelor respective. 


La postul central, căpitanul apăsă pe ultima clapă din 
stinga de pe claviatura comenzilor de mers. 

Submarinul tresări, cuprins de un tremur mărunt, dar 
pe deplin perceptibil de -a lungul corpului şi punților 
sale. 

„Pioner" se urni din loc. 

Începea ultima etapă, o etapă uriaşă, către țărmurile 
îndepărtate ale Ţării sovietice... 

Tremurul devenea tot mai mărunt, se mistuia treptat, şi 
în cele din urmă aproape încetă. 

„Pioner" ieşi din peşteră şi înainta acum prin întinderile 
nemărginite ale oceanului, care se deschideau în fața lui 
pe ecranul din încăperea postului central de comandă. 
Reflectoarele ultraacustice dibuiau cu băgare de seamă 
cu razele lor adîncurile submarine, pe o distanță de 
douăzeci de kilometri împrejur; cei doi cercetaşi infraroşii 
alergau încoace şi încolo, la cincizeci de kilometri în fața 
submarinului,  comunicind la postul central cele 
observate. 

Totul era pustiu şi liniştit; în față se întindea un drum 
lipsit de primejdii. 

„Pioner" cobori la o adincime de cinci sute de metri, se 
înfăşură într -un văl de aburi, luă direcția cuvenită şi 
sporindu -şi tot mai mult viteza, se avintă la drum. 

Mecanismele şi aparatele funcționau ireproşabil, precis 
şi lin, exploziile fără zgomot ale duzelor se contopiseră 
într -un impuls puternic. Zeci şi sute de kilometri 
rămineau cu iuțeală în urmă. 

Tocmai în aceste momente de emoție şi bucurie, 
radiofonistul -şef Pletniov îi înmînă căpitanului o 
radiogramă emisă de pe  crucişătorul „Yamato, 
interceptată şi descifrată. Era o completare la un raport 
anterior. 

Secundul crucişătorului raporta statului major al 
marinei japoneze că, în pofida tuturor măsurilor de 
salvare luate, contratorpilorul „Sazanami H" s -a 
scufundat şi el, după plecarea din zona insulei Rapa -Nui 


spre bază, în urma avariilor căpătate în lupta din 
apropierea acestei insule. În afară de aceasta (se mai 
anunță în radiogramă), cu două ore în urmă, 
comandantul crucişătorului „Yamato', căpitanul Maeda, 
neputind suporta dezonoarea înfringerii, şi -a făcut 
harakiri, fiind ajutat la aceasta cu multă prietenie şi 
dragoste de locotenentul Todzio. Comanda crucişătorului 
a fost preluată de secund, locotenentul -major Yasuguro 
Nakano. 

Prin toate compartimentele submarinului sovietic 
răsună din nou în triluri încetarea alarmei, ca o melodie 
blîndă şi plăcută celor cărora le aducea linişte şi odihnă... 

Numai „Pioner' nu se odihnea. Submarinul spinteca 
neobosit apele submarine, într -o goană vijelioasă, 
purtînd cu el fericirea plină de nerăbdare a aşteptării, 
bucuria apropierii de țelul mult dorit. Alte şi alte sute şi 
mii de kilometri râmîneau în urmă, se mistuiau în 
depărtările înnegurate, făcînd să scadă tot mai mult 
întinderile din fața submarinului. 


Ca un uriaş proiectil incandescent, „Pioner' gonea 
deasupra  adincurilor  neprimejdioase ale oceanului, 
pustiu în aceste locuri. Abia după douăzeci de ore, cînd 
se apropiau de arhipelagul Paumotu, format dintr -o 
puzderie de insule de corali, risipite pe largi întinderi, 
„Pioner" îşi mai reduse puțin viteza. Cunoscută fiind 
minunata capacitate a submarinului de a manevra 
singur, automat, cînd întilnea piedici submarine, ar fi 
putut produce mirare o prudenţă atît de exagerată, dar 
căpitanul nu voia să rişte absolut nimic în această cursă 
de mare răspundere. Numai după ce străbătu pasajul larg 
de cîteva sute de kilometri dintre insulele Paumotu şi 
insulele Marchize din vecinătate, „Pioner" ridică viteza la 
maximum şi se avintă ca un fulger spre nord -vest. 

Matveev se trezi atunci cînd submarinul ajunse în 


dreptul primilor atoli ai arhipelagului Marchizelor. Sări 
vioi din pat, aprinse lumina şi văzînd gol patul lui 
Skvoreşnea, tovarăşul său de cabină, îşi zise: „S -a şi 
sculat? Hm! N -are astimpăr băiatul ăsta!" 

După acest gînd îi veni altul: au mai rămas încă multe 
de făcut pe vas, şi la mecanici, ca peste tot. Era vorba de 
punerile la punct ce urmau să fie făcute pe drum. 
Scafandrii lucraseră tot timpul cu mecanicii, care au avut 
cel mai mult nevoie de ajutor, şi desigur că tot cu ei vor 
trebui să lucreze şi acum. Matveev îşi făcu repede toaleta, 
se îmbrăcă, îşi aranjă patul și se îndreptă spre sala de 
mese. Aici îi găsi pe Koziriov, Romeiko şi alți cîțiva oameni 
care se sculaseră de curînd, ca şi el, şi înfulecau acum cu 
poftă mîncarea, după o zi şi o noapte de la ultima masă. 

Matveev luă poziția de drepţi în fața lui Koziriov şi 
întrebă pe un ton oficial: 

— Tovarăşe mecanic -şef interimar, permiteți să vă 
întreb ceva. 

— Te ascult, tovarăşe Matveev, răspunse tot atit de 
oficial Kozîriov. 

— Ordonaţi scafandrilor să treacă la terminarea 
lucrărilor rămase? 

— Da. Tuturor care s -au trezit. De altfel în curînd va 
suna deşteptarea. Mănîncă şi dumneata şi vino în camera 
de oxigen. 

— Am înțeles! 

— Tovarăşul Skvoreşnea doarme? 

— Nu. Cînd m -am trezit, nu mai era în cabină. 

— Aha! Bine. După ce măniînci, veniți împreună la noi... 
Să mergem, tovarăşe Romeiko. 

Sfirşind în grabă cu mîncarea, Matveev porni să -l caute 
pe Skvoreşnea. Dar nimeni din cei întrebaţi nu -l văzuse 
pe Skvoreşnea. Niciunul nu se întilnise cu el. Matveev 
cercetă toate compartimentele şi toate cabinele, colțul 
roşu, magaziile, ba pînă şi cabinetele ştiinţifice şi 
laboratoarele. Skvoreşnea intrase parcă... în pămînt! 
Nedumeririi lui Matveev îi luă locul neliniştea. 


Sună deşteptarea, oamenii începură să iasă din cabinele 
lor şi umplură sala de mese, apoi se duse fiecare la lucrul 
lui, dar Skvoreşnea nu era nicăieri şi nimeni nu ştia 
nimic despre el. Cu totul năucit, Matveev se îndreptă spre 
postul central şi -i raportă locotenentului -major Bogrov, 
comandantul de cart, dispariția şefului scafandrilor. 

— Cum asta? întrebă mirat locotenentul -major. Ce, e ac 
să se piardă în carul cu fin? 

— Nu ştiu, tovarăşe locotenent -major! L -am căutat 
peste tot şi nu e. Nu l-a văzut nimeni. 

În încăperea postului central intră căpitanul. 
Locotenentul -major îi raportă cele întimplate. 

Un minut mai tîrziu, din megafoane, în toate încăperile 
şi compartimentele vasului răsună comanda: 

— Şeful scafandrilor, tovarăşul Skvoreşnea să se 
prezinte imediat la postul central, la comandantul de cart! 

Trecură trei... cinci... zece minute. Skvoreşnea nu -şi 
făcea apariția. 

Se organizară cercetări din cele mai minuțioase. O 
echipă specială scotoci timp de o oră vasul, pătrunse în 
toate colțişoarele, se uită pe sub paturi mai să întoarcă 
saltelele pe dos - dar Skvoreşnea... nicăieri. 

Şeful echipei veni grăbit să raporteze. Căpitanul îl 
ascultă cu fața albă ca varul. După ce îl lăsă pe şeful 
echipei să plece, se întoarse spre locotenentul -major şi 
comisar. 

— Nu mai înțeleg nimic! spuse el cu vocea înfundată, 
lăsîndu -se pe un scaun. Un accident? Să -l fi uitat oare 
în peşteră? 

— Nu se poate, Nikolai Borisovici! răspunse tulburat 
locotenentul -major. Mi -aduc perfect de bine aminte că el 
a intrat cel dintîi în camera de evacuare... avea o grămadă 
de mărunțişuri în brațe... Cu el am început să număr 
oamenii din cameră. Au ieşit cu mine din submarin 
şaptesprezece oameni şi toți şaptesprezece erau prezenți 
înainte... Înainte de a se ridica platforma basculantă. 

Obrajii locotenentului -major se înroşiră deodată. În 


ochii lui apăru pentru o clipă o licărire de buimăceală. Se 
uita la căpitan, dindu -şi silința să -şi aducă aminte ceva, 
înspăimîntat parcă el însuşi de această amintire. În cele 
din urmă, scoțind anevoie cuvintele înțepenite în gîtlej, 
rosti: 

— Mi se pare că... în vreme ce număram oamenii... 
platforma a rămas neridicată şi ieşirea era liberă... Oare? 
Dar pentru ce?... Să fi ieşit oare prin spatele meu?!... 

— L -ar fi văzut alții, observă comisarul. 

— Da, da! reluă locotenentul -major, întorcîndu -se cu 
vioiciune spre el. Dumneata ai perfectă dreptate! Din 
şaptesprezece oameni, măcar unul tot 1 -ar fi observat pe 
Skvoreşnea... dacă ieşea... 

— În cazul ăsta s -ar afla pe submarin, replică aspru 
căpitanul. Şi aici nu e. Rămiîne de presupus că prima 
dumitale explicație este singura justă: nimeni n -a 
observat cînd a ieşit din cameră. Platforma s -a ridicat şi 
omul a rămas peste bord. 

Căpitanul închise ochii şi îşi lăsă capul în jos. 

Locotenentul -major tăcea, neştiind ce să spună. 
Comisarul se uita țintă la ecran. 

Fața locotenentului -major se însufleți deodată sub 
imboldul unui gînd nou. 

— Nikolai Borisovici, se adresă el căpitanului. Dacă 
Skvoreşnea a rămas în peşteră, atunci de ce, cînd a văzut 
că se ridică platforma n -a strigat? De ce n -a scos nici un 
sunet? Noi eram încă în costumele de scafandru, şi 
radiotelefonul a mai funcționat încă destulă vreme, pînă 
ne -am dezbrăcat. Şi -apoi... Se putea oare să nu observe 
el că au început să funcționeze duzele? În sfirşit, chiar şi 
după ce „Pioner' a ieşit din peşteră. Skvoreşnea avea 
posibilitatea, pînă la două sute de kilometri, să cheme 
postul central. Se poate oare presupune că n -a observat 
el atita vreme lipsa submarinului? 

Tăcerea domni multă vreme în încăpere. Toţi se pierdeau 
în fel de fel de presupuneri, căutînd zadarnic o explicaţie 
a dispariției neînțelese a lui Skvoreşnea. 


În uşă răsunară nişte ciocănituri pripite. 

— Intră! spuse căpitanul. 

Zoologul intră, adică mai bine -zis dădu buzna, alarmat: 

— Tovarăşi! Tovarăşe căpitan! începu el de îndată ce 
trecu pragul. Tot echipajul este încredințat că 1 -am lăsat 
pe Skvoreşnea în peşteră! S -ar putea oare? Oamenii 
spun că a ieşit probabil în ultimul moment după vreun 
mărunțiş pe care -l uitase. Ştim doar că el e tare econom, 
grijuliu... lar între timp s -a ridicat platforma. Matveev 
zice că înainte de a se termina încărcarea materialelor a 
observat ceva neobişnuit la Skvoreşnea. Zice că şi -a 
pierdut cunoştinţa... Abia 1 -a făcut să -şi vină în fire. Am 
vorbit şi cu alți oameni care au lucrat cu el. Koziriov îşi 
aduce aminte că lui Skvoreşnea i s -a mai întîmplat ceva 
asemănător în camera conductelor de gaze. Şi Koziriov, şi 
Matveev presupun că atunci cînd a ieşit pentru ultima 
oară din submarin, Skvoreşnea a leşinat şi n -a observat 
plecarea submarinului din peşteră. Îngrozitor! Trebuie 
făcut ceva! Dacă leşinul ține mai mult, Skvoreşnea în 
mod inevitabil se va sufoca în costumul de scafandru. Ce 
facem? Să ne întoarcem, tovarăşe comandant! Nu -l 
putem lăsa! 

Căpitanul îşi împreună sprincenile: lucrurile căpătau o 
explicație reală, pe deplin veridică. 

Fură chemați numaidecît Matveev şi Koziriov. A - ceştia 
confirmară cele spuse de zoolog. În afară de asta, ei mai 
aduseră la cunoştinţă că Pletniov 1 -a văzut chiar pe 
Skvoreşnea părăsind submarinul în timpul numărătorii 
oamenilor. Chemat în grabă, Pletniov nu putu spune cu 
siguranţă că l -a văzut pe Skvoreşnea ieşind din cameră, 
dar în timpul numărătorii oamenilor a apărut la marginea 
platformei o umbră semănînd cu silueta unui om şi a 
dispărut numaidecit. Grăbit să se ducă mai repede la 
lucru, Pletniov n -a dat atunci atenţie acestui fapt, 
crezînd că a intrat vreun peşte în peşteră. lar pe urmă a 
uitat de asta. Acum însă îşi dă seama că umbra pe care a 
văzut -o era Skvoreşnea. 


La postul central rămaseră iarăşi numai căpitanul, 
locotenentul, comisarul şi zoologul. 

Zoologul rupse curînd tăcerea grea, care se lăsase. 
Vocea savantului răsună plină de pasiune şi durere: 

— Putem oare să -l lăsăm? Trebuie să ne întoarcem cât 
mai sînt şanse să -l găsim în viață! Să ne întoarcem, 
tovarăşe comandant! Om peste bord!... Nu -l putem lăsa, 
lipsit de apărare, să moară aşa, singur, în chinuri... 

Glasul i se frinse şi amuți. 

Fața căpitanului părea cioplită în marmură albă. Îşi 
ridică încet asupra zoologului ochii albaştri, fermi, ochi 
care priveau şi care nu vedeau totuşi. Mina lui care se 
sprijinea de masă bătea încet şi mărunt un tact care 
aducea uneori a tremur. 

Cu voce înfundată, căpitanul vorbi: 

— Dumneata uiţi, Arsen Davidovici, că la douăzeci şi trei 
August, la orele şase dimineaţa, „Pioner" trebuie să fie la 
Vladivostok. Şi el va fi acolo în această zi şi la această 
oră, fie chiar cu prețul vieţii mele sau a altcuiva. Patria îşi 
aşteaptă submarinul. Guvernul şi partidul ne cer aceasta. 
Submarinul îşi va urma drumul. 

— Atunci trimiteţi -mă pe mine înapoi! strigă zoologul, 
ieşindu -şi din fire. Eu nu mai sînt necesar aici! lau o 
provizie mare de oxigen, acumulatoare şi hrană şi poate 
că izbutesc să -l salvez. 

— Va fi în zadar, Arsen Davidovici, rosti încet 
locotenentul -major. Au trecut douăzeci şi patru de ore, 
iar în costumul de scafandru v -ar trebui încă trei zile ca 
să ajungeţi la insulă. În ce stare o să -l găsiţi? Şi -apoi 
chiar dumneavoastră, cum ați putea lua rezerve de 
oxigen, energie şi hrană pentru mai mult de două zile? 

Citeva clipe, zoologul rămase stană de piatră. Apoi se luă 
cu mîinile de cap şi se repezi afară din postul central. 

Căpitanul, locotenentul -major şi comisarul îl petrecură 
tăcuți cu privirile. 

Într -un târziu, căpitanul se ridică greoi de pe scaun. 

— Alexandr Leonidovici, - porunci el cu glas stins, - 


preia dumneata conducerea lucrărilor de punere la punct 
a submarinului. Oamenii să nu fie zoriți, să nu se 
surmeneze. Ordinea carturilor rămîne cea normală. 
Căpitanul salută vag din cap şi ieşi. În urma lui, ieşi şi 
comisarul. 
„Pioner" îşi urma goana pe traseul dinainte fixat. 


Pavlik a umblat toată ziua cu ochii roşii. Pierduse un 
prieten alături de care - în numai două luni, de cînd îl 
cunoştea - trecuse prin atitea întîmplări, prin cîte nu 
trecuse în toți cei paisprezece ani ai lui de viață. Îl 
părăsise bunul uriaş care -i cucerise inima cu forța lui 
supranaturală, cu simplitatea sufletului său bun, cu 
curajul său de neînfrint. Pas cu pas, zi de zi, îl purtase pe 
Pavlik după el pe drumul unui eroism neobişnuit, în viața 
de fiecare zi, în muncă, în lupta cu natura şi cu 
duşmanii... 

De cîte ori rămînea singur în cabina lui Pletniov, Pavlik 
şi -l închipuia pe prietenul său, văzind într -însul 
trăsăturile măreţe ale unui viteaz puternic şi de neînvins, 
ale unui viking normand de odinioară, cu mustăți blonde 
şi lungi, cu un chip nou şi minunat, neobişnuit de aspru. 
Şi picătură cu picătură, se aduna în sufletul lui 
amărăciunea, mai multă şi mai multă. 

Atunci Pavlik se prăbuşea în pat şi -şi înfunda fața în 
pernă zguduit de un plins înăbuşit, sfişietor. 

Dar nu numai, el suferea. Cu oricine se întilnea, la 
lucru, în sala de mese, în orele de odihnă, pe feţele 
tuturor vedea oglindindu -se aceeaşi durere tăcută, 
stăpinită. Şi, fără să -şi dea seama le era tuturora 
recunoscător; nu se simțea singur în durerea lui, şi asta îl 
mîngiia. Durerea lui se contopea cu simțămîntul de 
dragoste al tuturora față de prietenul pierdut, de mîhnire 
pentru soarta lui... 

Numai o singură dată nu se putu stăpini şi îşi deschise 


inima chinuită. Era către sfîrşitul cumplitei zile, la 
începutul căreia se lămurise soarta lui Skvoreşnea. Pavlik 
se întilni cu Marat pe coridorul pustiu. Cît de ciudată era 
fața lui Marat! Ochii lui căutau parcă ceva pierdut, ceva 
care trebuie să apară dintr -o clipă în alta ca să -i redea 
fericirea vieții de pină.atunci... 

— Marat, îi spuse el încet, cu vocea înăbuşită, tu mai ţii 
minte? I -am împrumutat mai de mult o carte de la 
bibliotecă... „Rob Roy" de Walter Scott. Şi -mi spunea că ţi 
-a dat -o ţie, E la tine, Marat? 

Vocea îi tremura, buzele i se ţuguiară a plins. Îşi 
ascunse fața înlăcrămată la pieptul lui Marat şi adăugă 
cu vocea întretăiată: 

— De -ai şti, Marat, cât îi plăcea lui cartea asta! Ce mult 
ținea el la Rob Roy! Zicea: „Ăsta da, erou!" Dar el? Şi el e 
erou... 

Părînd că şi -a revenit în fire, Marat rămase o vreme 
tăcut, apoi puse o mînă pe capul băiatului: 

— Nu plinge, Pavlik... Trebuie să fim totdeauna gata 
pentru asta... Închipuieşte -ți că a pierit într -o luptă... 

— Asta ar fi fost altceva! exclamă Pavlik, ridicîindu -şi 
fața udă de pe pieptul lui Marat. Dar tocmai de -aia... 

— Şi asta a fost o luptă, dragul meu. O luptă pentru 
salvarea navei. El a căzut la datorie. 

Pavlik îşi lăsă privirea în podea. Apoi ştergindu -şi 
lacrimile cu pumnul, spuse în şoaptă: 

— N -am să -l uit niciodată, niciodată! Dar tu, Marat? 

— Nici eu, Pavlik... Marat oftă şi moțul de pe frunte îi 
tremură. 

Rămaseră tăcuți o vreme. Apoi Marat se însufieți: 

— Ştii, Pavlik, căpitanul a trimis o radiogramă la 
Vladivostok şi a comunicat întîmplarea asta... A cerut să 
se trimită imediat spre insulă cel mai bun şi mai rapid 
hidroavion, ca să -l caute pe Skvoreşnea şi să -l aducă viu 
sau mort. Hidroavionul are să ajungă la insulă mai 
repede decît ar fi ajuns submarinul dacă se întorcea din 
drum. Căpitanul a mai propus ca submarinul să se 


întilnească cu hidroavionul undeva în largul oceanului, 
ca să -i dea un costum de scafandru cu tot echipamentul 
respectiv. Cică Arsen Davidovici l -a convins pe căpitan să 
-l trimită pe el acolo cu hidroavionul, în calitate de medic 
şi scafandru încercat. 

— Minunat om e căpitanul nostru! exclamă cu admirație 
Pavlik. Şi Arsen Davidovici la fel... Apoi adăugă cu un 
oftat: Toţi sînt buni aici... Atît de buni!... Nu -i aşa, 
Marat? 


CAPITOLUL XIII. SPRE ŢĂRMURILE PATRIEI 


În noaptea spre 21 august, „Pioner" înainta de -a lungul 
Arhipelagului Fanning, un lanţ de insule rare, înşirate de 
la nord -vest spre sud -est. Lăsîndu -le apoi în dreapta, 
„Pioner" porni să străbată o vastă întindere absolut pustie 
a oceanului, care ţinea pînă la insulele Japoniei. Numai 
citeva insulițe izolate şi recifuri rătăcite însuflețeau 
întrucîtva aceste nemărginite întinderi de apă, care însă 
mai spre sud -vest de drumul urmat de „Pioner” erau 
presărate cu puzderia de insule ale Arhipelagului 
Marshall şi ale Arhipelagului Carolinelor. 

Aici, pe deasupra unor uriaşe adincimi neprimejdioase, 
căutînd să cîştige cîteva ore în întrecerea cu soarele care - 
l ajungea din urmă, căpitanul puse în acțiune toate 
rezervele navei, ridicînd viteza pînă la douăsprezece 
zecimi. „Pioner" gonea acum cu o iuțeală de neînchipuit 
pentru navigația submarină. Zbura prin straturile 
întunecate ale apelor ca o cometă incandescentă, lăsînd 
în urmă coada albă de aburi. Niciuna din vietăţile care -i 
ieşeau în cale, nici chiar cei mai rapizi delfini nu apucau 
să se ferească din cale şi piereau fulgerător, înainte de a 
apuca să se atingă de corpul submarinului încins pînă la 
două mii de grade. Chiar şi în fața unui caşalot uriaş, 
care avu nenorocul să -i iasă în cale, „Pioner" nu găsi de 


cuviință să se abată cît de cît în lături, şi -l străpunse ca 
un uriaş paloş de foc. 

La sfirşitul zilei a treia, datorită acestei viteze, 
submarinul recuperase aproape cinci ore şi nu mai avea 
de străbătut pînă la extremitatea nordică a insulei Nippon 
(cea mai mare dintre insulele Japoniei) decît vreo mie de 
kilometri. 

Lucrările de punere la punct a defecțiunilor provocate de 
avarie erau aproape sfirşite. Mai rămînea numai să se 
pună la punct rețeaua de lumină şi de semnalizare din 
încăperile pentru locuit, să se vopsească unele maşini şi 
unii pereți despărțitori şi să se facă ordine în materialele 
şi utilajele aruncate claie peste grămadă în camera de 
evacuare. Locotenentul -major lăsase aceste lucrări de 
ordin secundar pentru a doua zi, după adunarea generală 
care trebuia să se țină în seara aceea. 

Viața de pe bordul submarinului sovietic îşi relua cursul 
obişnuit. Dar echipajul tînjea acum după muncă. Munca 
le dădea putinţa să uite măcar puţin, măcar din cînd în 
cînd, de rana proaspătă deschisă în inimile lor de 
pierderea ireproşabilă a celor doi tovarăşi. Şi cu cît se 
apropiau de patria dragă, cu atit mai mult simțeau lipsa 
lor şi mai cu seamă a bunului Skvoreşnea. Durerea 
pierderii tovarăşului drag întuneca bucuria întoarcerii. 

Comisarul Siomin fixă pentru orele 20, în ziua de 22 
august, o adunare generală a întregului personal ştiinţific 
şi al echipajului care nu era de cart, pentru a. face aici, în 
pragul apelor patriei, bilanțul ştiinţific, tehnic şi de luptă 
al acestei curse istorice efectuate de -a lungul a două 
oceane de un submarin sovietic, al acestei curse care a 
devenit apoi vestită în lumea întreagă. 

Înainte de ora fixată, colțul roşu începu să se umple de 
oameni. Oamenii se adunau în linişte, fără însuflețirea 
obişnuită. Se adunau în grupuri mici, vorbeau pe şoptite, 
amuțeau pentru o vreme cufundați în alte gînduri, apoi 
iarăşi încercau să lege citeva vorbe. 

Masa lungă şi îngustă din mijlocul încăperii fusese 


acoperită cu un postav roşu, dar nimeni nu ocupa 
locurile din jurul ei. Şi în fața bufetului, bine asortat cu 
gustări, prăjituri, dulciuri şi sticle cu diferite siropuri, nu 
era zgomotul obişnuit, înghesuiala plină de veselie, 
glumele şi risetele de totdeauna. 

Veniră raportorii: profesorul Lordkipanidze, profesorul 
Şelavin şi Koziriov. Şelavin şi Koziriov luară loc la masă şi 
se apucară să -şi cerceteze notițele. Zoologul umbla 
giînditor încoace şi încolo prin fața peretelui de dincolo de 
masă, care era liber. 

În cele din urmă îşi făcură apariţia căpitanul şi 
comisarul. La sunetul clopoțelului agitat de comisar, 
preşedintele permanent al acestor adunări, toată lumea 
luă loc pe scaune. Într -o scurtă cuvîntare, comisarul 
anunţă obiectivele adunării şi dădu cuvintul profesorului 
oceanograf  Şelavin. Contrar antecedentelor, raportul 
oceanografului nu provocă nici o însuflețire. Era scurt, 
sec şi concret. Şelavin vorbi despre numeroasele 
descoperiri minunate făcute cu ajutorul acestui submarin 
neobişnuit, despre îmbogățirea hărții de relief a 
fundurilor, despre curenții de mare adincime necunoscuți 
pină acum, despre noile descoperiri în domeniul 
repartiției sărurilor, gazelor şi temperaturii în diferite 
regiuni şi la diferite adincimi ale oceanului, despre 
rezultatele măsurătorilor magnetice şi graviometrice, 
despre procesul şi legile formării ghețurilor în Antarctica, 
despre primul caz din istoria ştiinţei de observare directă 
a unei erupții vulcanice submarine. Toate aceste 
descoperiri şi observaţii, spuse Şelavin au deschis o nouă 
şi strălucită pagină în istoria oceanografiei şi ridică 
prestigiul şi însemnătatea ştiinţei sovietice pe culmi 
neatinse. 

Zoologul, care luă cuvintul după Şelavin, nu -şi putu 
începe numaidecît raportul. Îşi aduna cu greu gîndurile, 
pierdea firul vorbelor, se repeta şi abia pe la mijlocul 
raportului îşi găsi cadența, se înflăcără şi începu să 
vorbească cu obişnuita lui pasiune despre succesele 


dobiîndite în această călătorie ştiinţifică, fără egal în 
istoria ştiinţei lui preferate. Zoologul vorbi despre 
nenumăratele genuri, specii, familii şi chiar clase de 
vietăți ale oceanului descoperite, despre viața, structura 
şi modul de alimentare al faunei de mare adincime şi de 
fund, despre excepţionala importanță a descoperirii 
plesiosaurilor care mai trăiesc în adîncurile oceanelor, a 
acestor rămăşiţe ale faunei unor îndepărtate epoci 
geologice, despre minunata descoperire a unei noi clase 
de moluşte aurifere, care va putea fi transformată, 
datorită lucrărilor lui Ţoi, într -o nesecată sursă de aur 
pentru nevoile Ţării sovietice precum şi despre crabii 
uriaşi, necunoscuți pînă acum de ştiinţă. Spre sfirşit, 
zoologul se lăsase pînă într -atita antrenat de raportul 
său, încît preşedintele se văzu nevoit să -i atragă în cîteva 
rînduri atenţia că timpul rezervat lui s -a epuizat de mult. 

După zoolog luă cuvîntul Koziriov, care le vorbi 
oamenilor despre excepționala vitalitate şi capacitate de 
manevrare şi luptă a submarinului, şi mai cu seamă 
despre simplitatea mecanismelor şi aparatelor lui, calitate 
esențială, care îngăduie - cu ajutorul unor piese sau 
ansambluri de piese ce se înlocuiesc reciproc - să se facă 
în cel mai scurt timp şi cu uşurinţă repararea vasului, şi 
chiar restaurarea completă a utilajelor şi armamentului 
de pe submarin. Tocmai datorită acestui fapt s -au putut 
lichida cu forțele proprii, şi într -un timp atît de scurt, 
consecințele avariei atît de serioase, pe care a suferit -o 
submarinul în apele insulei Rapa -Nui. 

Ultimul luă cuvîntul căpitanul. El făcu un bilanţ a tot 
ceeace au comunicat înaintea lui raportorii pe specialități, 
dar se opri mai mult asupra oamenilor, a căror muncă 
plină de abnegațţie şi de entuziasm a făcut cu putință să 
se obțină aceste victorii ale ştiinţei şi tehnicii sovietice. 
Căpitanul vorbi cu multă căldură despre profesorul 
Lordkipanidze, amintind cu ce preț şi cu ce risc a obținut 
el materialele despre plesiosauri, aceste rămăşiţe din 
perioada cretacică; a vorbit apoi despre profesorul 


Şelavin, care era cît pe ce să -şi piardă viața atunci cînd a 
cercetat labirintul montan din Atlantic şi a descoperit 
acolo, aurul cristalic; despre Toi, care a muncit cu multă 
îndirjire şi perseverență la experimentarea necesară 
realizării visului său de a crea crescătoriile de moluşte 
aurifere, acele adevărate fabrici maritime de aur. Apoi, cu 
o emoție vădită, căpitanul trecu la caracterizarea 
splendidei munci, pline de abnegaţie, şi a conduitei 
echipajului submarinului în toată această cursă istorică. 
În cele mai critice momente ale cursei - în timpul atacului 
torpilelor magnetice din Atlantic, în captivitatea uriaşilor 
munți de gheață şi în sfirşit în timpul ultimei catastrofe 
de la Tropicul Capricornului - panica nu şi -a găsit nici 
pentru o clipă loc în inimile oamenilor sovietici de pe 
submarin. Rezistența neînfrintă, calmul, înalta disciplină 
şi tăria morală a echipajului fac din el o forță care umple 
de mindrie şi de bucurie sufletele oamenilor sovietici. 
Recunoştința patriei care a ştiut să crească asemenea fii 
devotați, asemenea luptători pentru fericirea ei, pentru 
victoria comunismului!... Nici chiar trădarea miîrşavă a 
unuia dintre membrii efectivului de comandă al 
submarinului n -a putut fringe forța morală a echipajului, 
încrederea lui  neclintită în victorie. Repararea şi 
restaurarea submarinului după explozie au constituit o 
bătălie eroică, ce poate fi pusă mai presus de multe fapte 
de arme. Este destul să amintim evoluţia lui Pavlik, pe 
care echipajul, după salvarea lui, 1 -a primit cu braţele 
deschise. Datorită disciplinei care domneşte pe bordul 
navei, datorită curajului şi dirzeniei cu care echipajul îşi 
îndeplineşte misiunile, în scurtă vreme mediul a sădit în 
sufletul lui în aşa fel toate aceste calităţi ale colectivului, 
încît acest băiețandru poate fi dat acum drept pildă de 
curaj, bărbăţie şi perspicacitate, multor şi multor tineri 
din patria noastră, de vîrsta lui şi chiar mai mari... 
Căpitanul făcu o pauză. Pe fața lui trecu o umbră şi 
ochii i se ascunseră, umbriți de gene. Încet, ca sub 
apăsarea unei poveri uriaşe, şi făcînd o sforțare vădită, 


începu din nou să vorbească: 

— Tovarăşi!... Aş vrea să menţionez acum şi marile 
pierderi pe care le -a suferit familia noastră atît de strîns 
unită. 

Zgomotul scaunelor date la o parte îl întrerupse pentru o 
clipă. Toţi se ridicară şi într -o tăcere desăvirşită îl 
ascultau acum pe căpitan cu fețele plecate în jos. 

— ... Am pierdut un tînăr tovarăş, pe locotenentul Iuri 
Pavlovici Kravţov. Cu tot caracterul lui care se înflăcăra 
cu uşurinţă, cu toată insuficiența stăpinirii de sine, 
lucruri datorite tinereţii sale, totul promitea ca el să 
devină un comandant curajos, cinstit, devotat patriei. E 
destul să ne amintim conduita lui cu prilejul avariei din 
tunelul de gheață. Deşi rănit, atunci el n -a cerut să fie 
schimbat. Iar cînd erau în peşteră, el a cerut să fie trimis 
în misiune deşi abia era în convalescență... Şi a murit ca 
un erou. Fără să țină seama de starea de slăbiciune... 
fără să stea nici o clipă pe gînduri, s -a năpustit asupra 
trădătorului Gorelov ca să -l rețină. Ei a murit... dar prin 
încercarea aceasta a lui, le -a dat posibilitate altor 
tovarăşi să ducă la îndeplinire această importantă 
sarcină. 

După ce rămase, o vreme tăcut, căpitanul urmă în 
aceeaşi tăcere absolută şi întristată: 

—... L -am mai pierdut, de asemenea, pe şeful 
scafandrilor noştri, pe tovarăşul nostru drag, Andrei 
Vasilievici Skvoreşnea, un om minunat, cu mult suflet, 
devotat întru totul patriei... El, cu brațul lui puternic, a 
fost acela care 1 -a dezarmat, într -o luptă pe viață şi pe 
moarte, pe trădătorul Gorelov; el 1 -a salvat pe Pavlik şi s - 
a salvat şi pe sine din peştera astupată - după cum s -a 
aflat la cercetări - de Gorelov; el a fost acela care a muncit 
trei zile şi trei nopți la rind, neştiind de somn şi de 
odihnă, fără să închidă ochii şi fără să -şi îndrepte 
spinarea, tocmai în ultimele zile, cele mai încordate, ale 
lucrărilor de reparații, însuflețindu -i pe toți cu 
entuziasmul lui, împrumutind tuturora îndirjirea -i 


supraomenească în lupta pentru salvarea submarinului... 
Oriunde era primejdie oriunde era nevoie... 

Deodată soneria de apel de la postul central zbîrnii 
violent şi prelung. Răbufnind prin tremurul continuu şi 
neliniștit al apelului, în colțul roşu se auziră nelămurit 
nişte dispoziții date de comandantul de cart, locotenentul 
major Bogrov, transmise prin difuzor la secția maşinilor. 

Căpitanul îşi întrerupse cuvintarea, trăgînd neliniştit cu 
urechea la zgomotul care se iscase în secția maşinilor, la 
glasurile alarmate care veneau de acolo prin chepengul 
cel mai apropiat. Apoi zbirniitul încetă şi se auziră cîteva 
bufnituri înfundate, dar foarte puternice. Zgomotul din 
secția maşinilor continua să crească. Deodată, prin 
zgomotul acesta răzbi un strigăt puternic, căruia i se 
alăturară strigătele altor oameni şi haosul acesta de 
zgomote, întrerupt de exclamațţii izolate şi neînțelese, 
izbucni ca un şuvoi larg prin chepeng în coridor, iar acum 
se rostogolea prin coridor spre colțul roşu. 

Zgomotul creştea mereu, se apropia, şi în cele din urmă, 
încetă în imediata apropiere. 

— Ce -nseamnă asta? nu se putu stăpini căpitanul. 
Tovarăşe Koziîriov, ia vezi ce -i acolo. 

Abia apucă să facă Koziriov doi paşi înspre uşa 
deschisă, cînd deodată Pavlik, care şedea în capătul cel 
mai îndepărtat al mesei, cu fața spre uşă şi spre coridor, 
sări ca ars de pe scaun şi rămînînd încremenit locului, cu 
ochii ațintiți afară şi cu mina întinsă înainte, ţipă 
pătrunzător: 

— A -a! Uite!... Acolo!... Acolo!... 

Sărind apoi din loc ca un nebun, se repezi ca o săgeată 
pe lingă toți, ajunse la uşă săltîndu -se în sus, rămase 
agăţat de umerii unui uriaş care trecea în clipa aceea 
pragul colțului roşu. 

Uriaşul, palid la față, cu obrajii traşi, cu mustățţile lungi 
în dezordine, nu era altul decît Skvoreşnea. 

O exclamațţie puternică, izbucnită din piepturile celor de 
față, umplu încăperea. Cei douăzeci de oameni, 


încremeniți pentru o clipă, nu -şi mai luau ochii larg 
deschişi de la această arătare. Apoi se produse o 
învălmăşeală generală şi oamenii, răsturnînd scaunele şi 
împingînd în lături masa care îi împiedica, se repeziră la 

Skvoreşnea. Dar nemişcat, cu Pavlik atîrnat de pieptul 
lui, Skvoreşnea continua să privească peste capetele 
mulțimii din jurul lui, ţintă în ochii căpitanului. În cele 
din urmă, dindu -l cu blindeţe jos pe Pavlik şi croindu -şi 
drum cu mina prin mulțime, Skvoreşnea făcu doi paşi 
înainte spre căpitan, luă poziția de drepți şi raportă cu 
obişnuitul lui glas de tunet: 

— Tovarăşe comandant, am onoarea să mă prezint!... 
Scuzaţi, vă rog, am întirziat... 

Deodată privirea lui lunecă de pe fața căpitanului, se 
fixă undeva mai în lături şi încremeni acolo, parcă 
fascinată. 

— Skvoreşnea! Dumneata eşti? exclamă căpitanul, abia 
venindu -şi în fire şi întinzîndu -i amîndouă mîinile. De 
unde vii? 

— Din camera de evacuare, tovarăşe comandant! 
răspunse cu vocea tremurată Skvoreşnea, neputindu -şi 
desprinde privirea din locul unde se oprise. 

— Din camera de evacuare? întrebă uimit căpitanul. Şi 
ce ai făcut acolo? 

— Am dormit, tovarăşe comandant! Nu țin minte cum s 
-o întîmplat, dar am dormit... Vă rog să mă scuzati, 
tovarăşe comandant. 

Cu mîinile întinse în poziție de drepți, Skvoreşnea se 
clătina, aplecîndu -şi corpul masiv înainte, minat parcă 
de o forță nestăvilită, spre acel punct de atracție. 

— Ce -i cu dumneata, tovarăşe Skvoreşnea? îl întrebă 
căpitanul, observind în cele din urmă purtarea lui 
ciudată. Eşti bolnav? 

— Scuzaţi, tovarăşe comandant! bolborosi Skvoreşnea 
înghițind în sec. Nu ştiu ce am... Am dormit oleacă mai 
mult şi mă ia aşa... 

Căpitanul îşi întoarse brusc capul, urmărind privirea 


lacomă a lui Skvoreşnea şi văzu în spatele lui, într -un 
ungher, bufetul cu mormanul de gustări şi baterii de 
sticle. 

Un ris puternic şi vesel izbucni în colțul roşu. 

— Du -te! Du -te! strigă căpitanul. lartă -mă, dragul 
meu! Cum de nu m -am gîndit numaidecit la asta? 

Î1 luă pe Skvoreşnea de braţ şi -l conduse spre ungherul 
acela ispititor. 

Skvoreşnea se aplecă în unghi drept deasupra bufetului, 
şi fălcile lui puternice intrară în acțiune ca nişte pirghii; 
scrişnetul dinţilor lui părea că umple toată încăperea. 

Îngrămădiţi în jurul lui Skvoreşnea toţi urmăreau cu 
admiraţie această splendidă activitate a tovarăşului lor, 
întors parcă din neant. Cuprinşi de o fericire fără 
seamăn, îl băteau cu drag pe umăr, pe spate, îl 
cuprindeau de mijloc, ori i se uitau drept în față... Se 
grăbeau care mai de care să -i destupe sticlele, una după 
alta şi să -i întindă paharele pline. Se auzeau exclamații, 
glume vesele, risete... 

— Nu -l deranjați, tovarăşi! Lăsaţi omul să măniînce! 

— E literalmente lihnit de foame! 

— Păi de! A dormit,,oleacă" mai mult, şi i s -a deschis 
pofta de mîncare. 

— M -m -m! bodogănea aprobativ, în risetele tuturor, 
Skvoreşnea, cu gura plină pină la refuz. 

— Şi noi care te şi înmormîntam,  Skvoreşnea! 
Înmormîntare clasa întîi! 

— M -m -m! dădu uriaşul din cap, fără să se întoarcă. 

Pavlik se virise sub brațul lui Skvoreşnea şi nu -şi mai 
lua de la el ochii plini de dragoste şi admiraţie. 

— Nu -i dați senviciuri! strigă zoologul croindu -şi drum 
către Skvoreşnea cu termosul de supă, pe care -l aducea 
de la cambuză. După trei zile de foame, i -ar putea face 
rău. Poftim, bea puţină supă. Ia, prietene, ia. Fii calm. 

Skvoreşnea se întoarse brusc, cu un sandvis neterminat 
în mînă. Înghiți anevoie dumicatul nemestecat din gură, 
cît pe ce să se înece cu el şi rostogolind ochii speriați 


asupra zoologului rosti în cele din urmă răguşit, cu mare 
greutate. 

— Ce? Cum? Ce -ați zis, Arsen Davidovici? Trei zile? 

— Da, dragul meu! Trei zile! Ai avut un somn pe măsura 
dumitale... 

Skvoreşnea privea năucit cînd la zoolog, cînd la căpitan, 
care zimbea. 

— Cum?! Dar... bolborosi el roşu ca sfecla la față. Nu se 
poate! Cum... eu... dat trei zile lipsă la apel?... 

Tulburat peste măsură, puse restul sandvişului pe 
măsuța bufetului şi îşi întoarse capul spre căpitan. 
Acesta continua să zimbească: 

— Fii pe pace, tovarăşe Skvoreşnea! Nu lăsa treaba 
folositoare cu care eşti ocupat. Are să se lămurească totul 
mai tîrziu... Dumneata n -ai fost dat lipsă la apel, ci... 
decedat. 

Descumpănit cu totul în risetele tuturora, Skvoreşnea se 
întoarse încet spre bufet şi se năpusti cu şi mai multă 
furie asupra gustărilor, sorbind din cînd în cînd şi cîte o 
înghițitură de supă fierbinte. 

Din cabina de radio, Pletniov trimitea la Vladivostok 
vestea îmbucurătoare a apariției lui Skvoreşnea pe 
submarin şi rugămintea de a se contramanda decolarea 
hidroavionului spre insula Rapa -Nui. 


* 


În noaptea aceea de neuitat, purtînd o deplină bucurie 
omenească, neumbrită de nimic, „Pioner" îşi reduse viteza 
pînă la nouă zecimi şi coti brusc spre nord -vest, mai 
aproape de nord. 

Căpitanul nu avea încredere în drumurile mai scurte, 
însă animate ale strîmtorilor dintre principalele insule 
japoneze. Dar şi strîmtoarea Tatarski, care desparte 
insula Sahalin de țărmurile Primoriei sovietice, cu 
numeroasele ei bancuri de nisip, nu era de loc ispititoare. 
Căpitanul hotărî să conducă submarinul în orele liniştite 


de dinaintea zorilor, prin strimtoarea La Perouse, între 
insula Hokkaido şi partea sudică a Sahalinului. 

Aproape nimeni nu putu adormi în noaptea aceea, cea 
din urmă noapte a cursei. Patria venea cu bucurie în 
întimpinarea lor, se ridica din apele oceanului, se înălța 
din ape tot mai sus şi mai sus în toată măreţia ei... 

Acum cînd aveau numai cîteva sute de kilometri, 
oamenii simțiră deodată şi mai ascuțit nostalgia Patriei, a 
țării tari ca granitul, prosperă şi ferice, ca o grădină 
împodobită cu flori, primăvara. 

Patrie! Patrie! 

Țară a fericirii şi a bucuriei, ţară a Omului care şi -a 
ridicat sus capul! Cum să nu te dorim, lăsînd deoparte 
toate frumusețile globului pămiîntesc, cum să nu năzuim 
din tot sufletul către tine, către îmbelşugatele tale ogoare 
colhoznice, către puternicele tale fabrici şi uzine, către 
oraşele tale frumoase, pitoreşti, către satele tale vesele! 
Departe de tine, pretutindeni, chiar şi sub apele 
oceanelor, simți cîinoşia duşmanului care ar vrea să țină 
întreaga omenire sub călciiul lui de fier, pentru ca 
milioane de frați să rămînă lipsiți de bucuriile vieţii, de 
lumina ştiinţei şi de cunoaşterea lumii, pentru a nu le 
îngădui fericirea muncii libere şi creatoare, pentru a -i sili 
să -şi facă cu propriile lor miîini cătuşe şi închisori! 

Cum să nu te iubim, Patrie scumpă! 

Pe tine, care ţi -ai smuls copiii din mizerie şi întuneric! 
Pe tine care ai desfăşurat deasupra lor steagul de mătase 
al comunismului, care ai făurit cu propriile lor miîini o 
Lume nouă, triumfătoare, lumea Omului renăscut prin 
muncă! 

Patrie! Patrie! Unică, luminoasă! Ţară a fericirii şi a 
bucuriei! Grădină înfloritoare a primăverii! 


Echipajul era nespus de bucuros şi tocmai de aceea, ca 
un făcut, ultimele lucrări de pe submarin păreau că n -o 


să se mai sfirşească. Oamenii nu se zoreau de loc, tot nu 
putea nimeni dormi în noaptea asta. Munca le dădea 
posibilitatea să stea laolaltă, să vorbească despre 
familiile, despre prietenii şi tovarăşii lor, despre cîmpurile 
şi pădurile dragi, pe care le vor vedea curînd, despre 
uzinele şi fabricile în care vor simți din nou mireasma 
dragă a muncii pline de bucurii în care au crescut şi s - 
au format mulți dintre membrii echipajului. 

Se vorbea deosebit de mult în camera de evacuare. 
Skvoreşnea, care se afla printre ei, era nevoit să 
povestească pentru a zecea sau pentru a douăzecea oară 
cum a intrat el aici, în cameră, purtînd cel din urmă braț 
de fire şi scule mărunte, cum s -a aplecat şi s -a tîrît sub 
nişte scînduri şi țevi lungi, care formau un fel de colibă 
sau tunel, rezemate de peretele despărțitor, ca să pună la 
adăpost cîteva instrumente prețioase aruncate la 
întîmplare şi cum | -a învăluit acolo, un fel de ceață, după 
care nu mai ține minte nimic. S -a trezit, simțind că se 
sufocă, şi la început nu înțelegea nimic, nu ştia unde se 
află şi ce -i cu el. În sfirşit şi -a dat seama că e în costum 
de scafandru, că i s -a terminat oxigenul şi că trebuie să 
se ridice şi să -şi scoată cît mai repede costumul de 
scafandru. Skvoreşnea a ieşit din „borta şeia' amețit de 
somn, s -a ridicat în picioare şi şi -a desfăcut cu acul 
costumul de scafandru la piept. Aerul curat şi proaspăt 1 
-a amețit, somnul 1 -a învăluit iarăşi. A doua oară s -a 
trezit chinuit de foame. Şi -a scos repede costumul de 
scafandru şi a încercat să deschidă uşa, dar butonul nu 
funcționa; mecanismul era probabil decuplat şi încuiat, 
ca totdeauna cînd camera nu era folosită. Atunci a apăsat 
pe butonul soneriei de alarmă. Dar uşa nu s -a deschis 
încă multă vreme şi foamea nu -i dădea pace. Pierzindu - 
şi răbdarea, Skvoreşnea la început a izbit cu pumnul în 
uşă şi abia după aceea i s -a deschis, iar tovarăşii 1 -au 
întimpinat cu nişte fețe speriate... „Auzi la ei, nătintocii! 
zicea Skvoreşnea. S -au spăriet di cîteva lovituri de 
pumn!... 


În ziua de 23 August, la orele 2 şi 10 minute „Pioner” se 
strecură încet, aproape de fundul strîmtorii La Perouse, şi 
ieşi în apele Mării Japoniei. Viteza fu ridicată numaidecit 
la nouă zecimi. 

Pînă la orele 4, lucrările de pe submarin s -au 
desfăşurat neobişnuit de încet. Pensulele lunecau cu 
băgare de seamă peste fiecare crăpătură. Două ţevi 
păreau, cine ştie de ce, peste măsură de grele şi abia le 
putea duce un om la magazie. Repararea firelor din 
cabinele de locuit cerea o atenție deosebită şi se arăta a fi 
o lucrare foarte fină şi complicată... Dar baza era 
aproape, şi submarinul nu se putea înfățişa aici decît în 
toată splendoarea lui, pus la punct şi strălucind de o 
curățenie ideală. lată de ce locotenentul -major fu nevoit 
să țină tot echipajul în stare de alarmă, nelăsîndu -l să se 
ducă la culcare, ceea ce tocmai intra în socotelile 
echipajului şi -i convenea de minune. 

La orele 4, cînd mai aveau de străbătut numai trei sute 
de kilometri pînă la insula Russki, care străjuieşte 
intrarea în golful Ussuri, locotenentul -major - inspectînd 
lucrările - se opri şi în uşa camerei de evacuare. Ascultă 
vreme de un minut zarva veselă cu care lucrau oamenii, 
clătină din cap, zîmbi şi uitîndu -se la ceas, ordonă: 

— În patruzeci de minute totul să fie gata! Tovarăşe 
Skvoreşnea, ca şef al echipei de scafandri, dumneata 
răspunzi de executarea acestui ordin. După sfirşitul 
lucrărilor din cameră, pregătiți -vă pentru intrarea în 
port. Îmbrăcaţi -vă, bărbieriţi -vă, puneţi -vă la punct! 

Locotenentul -major dădu acelaşi ordin, şi în celelalte 
compartimente şi încăperi ale submarinului. 

Se întîmplă ceva uimitor şi cu totul neaşteptat. Ordinul 
„sever" al locotenentului -major părea să fi insuflat o 
nouă energie fiecărui om din echipaj. Mormanul de 
materiale din camera de evacuare începu să se mistuie cu 
o iuțeală neobişnuită; oamenii zburau spre magazii de 
parcă nici n -ar fi simțit povara de pe umeri. Pensulele 
prinseră viață.  Electricienii, se vede treaba, se 


acomodaseră în sfirşit cu lucrările fine şi complicate din 
cabinele de locuit, ciocanele, cheile şi şurubelnițele 
prinseră viață în mîinile lor şi cabinele puse la punct erau 
date în primire una după alta intendentului. 

Oamenii n -aveau să se mai culce peste noapte, aşa cum 
cerea „Regulamentul de serviciu pe vas"! 

La orele 5 şi 10 minute, cînd se afla la o sută de 
kilometri de bază, „Pioner' comunică prin radio 
indicativele sale şi locul ieşirii la suprafață. 

Răspunsul primit suna astfel: „Vă aşteptăm. Felicitările 
noastre cu prilejul sosirii la țărmurile patriei. Salut 
fierbinte echipajului, lucrătorilor ştiinţifici şi efectivului 
de comandă al gloriosului „Pioner'. Radiograma era 
semnată de comandantul Flotei U.R.S.S., din Extremul 
Orient, purtătoare a Drapelului Roşu. 

La orele 5,45, căpitanul, care nu mai părăsise postul 
central de comandă, ordonă să se reducă viteza 
submarinului pînă la patru zecimi. 

La orele 6 fix răsună pe submarin semnalul de alarmă şi 
comanda mult aşteptată: „Pregătiți -vă pentru intrarea în 
port!" 

Căpitanul îi ordonă locotenentului -major Bogrov, 
comandantul de cart, să oprească duzele şi să golească 
cisternele de balast. 

„Pioner” începu să se ridice cu repeziciune spre 
suprafață. Ecranul ultraacustic era acoperit din toate 
părțile de siluetele a nenumărate vase de cele mai felurite 
tipuri şi dimensiuni. Cupola ecranului însă era curată. 

Acul măsurătorului de adîncime luneca necontenit pe 
cadran, apropiindu -se de mult doritul zero. 

Oamenii din echipaj care nu erau de cart sau de 
serviciu, îmbrăcați în uniforme curate şi cu o încordare 
plină de bucurie pe față, se aliniaseră pe două rînduri în 
coridorul superior, avînd în flancul drept efectivul de 
comandă al submarinului. Mai departe stăteau membrii 
expediției ştiinţifice, în frunte cu profesorul 
Lordkipanidze, iar între aceştia, - Pavlik, palid şi 


emoționat. 

Căpitanul se opri cu mîinile la spate lingă scara care 
ducea la chepengul de ieşire al postului central. Acul 
măsurătorului de adincime mai tresări o dată şi 
încremeni la zero. 

— Daţi capacul la o parte! comandă căpitanul, urcînd 
scara. Deschideţi chepengul! 

Lumina puternică a dimineții senine răzbi în încăperea 
postului central de comandă. 

Într -un veston de un alb imaculat, cu cascheta pe cap, 
cu stiletul la şold şi cu ordinele pe piept, căpitanul ieşi cel 
dintîi pe punte. După el îşi făcu apariţia locotenentul - 
major, apoi acusticianul -şef Cijov, electricianul -şef 
Korneev şi ca o panglică desfăşurată cu repeziciune, urcă 
şi echipajul, cu silueta uriaşă a lui Skvoreşnea în față, 
precum şi membrii expediției ştiinţifice în frunte cu 
profesorul Lordkipanidze. 

Cuirasatele grele, crucişătoarele uriaşe şi puzderia de 
contratorpiloare submarine, vase puitoare şi pescuitoare 
de mine, împodobite sărbătoreşte cu steaguri, cu rînduri 
negre -albe de marinari pe punte, începură să tragă salve 
de salut în onoarea noului lor confrate, venit să 
întărească paza țărmurilor sovietice, în onoarea eroicului 
lui echipaj. 

Urale necontenite se înălțau de pe vase şi rostogolindu - 
se pe suprafața liniştită a mării, se izbeau de stinci şi de 
betonul insulei Russki, ajungeau pînă la sopcile de pe 
litoral şi se întorceau înapoi. 

În bubuitul salvelor de artilerie, în sunetele cu mii de 
rezonanțe de aramă, ale uriaşei fanfare adunate de pe 
mai multe vase pe puntea puternicului cuirasat amiral, în 
uralele nesfirşite ale marinarilor sovietici, un electroglisor 
se desprinse de puntea submarinului „Pioner” şi zburînd 
parcă pe aripile albe ale apelor înspumate, îl duse pe 
căpitan la vasul amiral. La volan se înălța bustul uriaş al 
lui Skvoreşnea. 

Cinci minute mai tirziu, după ce căpitanul dădu 


raportul, puternicul post de radio al cuirasatului anunţă 
la Moscova că „Pioner" a sosit la Vladivostok. Între timp, 
căpitanul Kravţov se şi întoarse pe bordul vasului său; 
apoi întreaga flotă, în frunte cu eroicul submarin „Pioner”, 
porni spre port, ocolind insula Russki. Insula bubuia 
acum cu mii de tunuri nevăzute, ca un cumplit vulcan în 
erupție. 

Şi iată că în față, pe fondul sinuos al sopcilor învăluite 
în ceață, cu culmile aurite de soarele dimineţii, apăru în 
sfirşit panorama de neuitat a Vladivostokului, acest 
avanpost al Uniunii Sovietice în Extremul Orient. 
Mulțimea de oameni de pe cheiuri îi întîimpinară cu urale. 
Răsunară sirenele nenumăratelor vapoare, şalupe, cutere 
şi remorchere care se îngrămădiseră în dreptul digurilor, 
cheiurilor, danelor şi geamandurilor din radă. Începură 
să şuiere pătrunzător locomotivele de pe estacalele 
Egherscheldului, de pe liniile litoralului şi din gara 
îndepărtată de la Pervaia Recika. În corul dezlănțuit se 
făcură auzite şi glasurile cumplite ale sirenelor din 
uzinele, fabricele şi depourile împrăştiate prin oraş... 

Mii de vase mărunte - iahturi cu pinze albe ca nişte 
pescăruşi, bărci cu motor şi şalupe vioaie - umplură apele 
Cornului de Aur, zburdind pe ele ca pe o pajişte acoperită 
de florile nenumăratelor steaguri. 

Patria intîmpină puternica rezervă a flotei sale la 
hotarele îndepărtate. 

Încremeniți pe punte, oamenii din echipajul 
submarinului „Pioner' se uitau cu ochii încețoşatți, 
lacomi, la țărmurile patriei temîndu -se parcă să se mişte, 
ca să nu risipească visul acesta minunat, fără seamăn. 

Deodată răsări din chepeng Pletniov şi, luînd poziția de 
drepti, îi întinse căpitanului foaia albă a unei radiograme. 

— Guvernamentală! exclamă el emoționat şi se dădu un 
pas îndărăt. 

Căpitanul parcurse la repezeală rîndurile radiogramei şi 
-şi ridică fața palidă. Se întoarse către echipajul 
încremenit, îi cuprinse cu privirea pe aceşti oameni dragi, 


care îi deveniseră atît de apropiaţi în aceste neuitate trei 
luni de navigaţie, şi agitînd foaia exclamă: 

— Ascultați  radiograma Comitetului Central al 
Partidului Comunist şi a guvernului! 

Douăzeci de perechi de ochi exaltați se ațintiră asupra 
comandantului, iar vocea lui răsună puternic, acoperind 
larma sirenelor şi a strigătelor de salut. Ca într -o tăcere 
mută, care s -ar fi lăsat deodată, fiecare cuvint al 
radiogramei ajungea lămurit la aceia care ascultau, cu 
auzul încordat şi cu inimile atente, pline de fericire... 


